
;ad sam počeo pisati ovu knjigu, namjera mi je 
Aj bila ta, da opišem, kako bolje znam, život mor- 
use nara, čije sam muke i radosti vidio, a donjekle 

“i dielio kroz pune dvie godine. Pak sam na- 
stojao, da uzput gdjekoju rečem i o zanimivijih pojavih 
zraka i mora. Ako je ovo djelo naraslo na dvie knjige, 
to moram ponajviše zahvaliti tajniku ,,Matice Hrvatske“, 
koji je mene i moju knjigu obdario od prve uprav otčin- 
skom brigom, te ovu prvu knjigu i pregledao a mene 
bodrio na dalji rad i pri radu prijateljski savjetovao. 

Ova prva knjiga opisuje put preko sredozem- 
noga mora, a druga, koja će, ako dobri Bog da, 
dojduće godine uz ostale ,,Matičine““ knjige ugledati sviet, 
opisat će put preko Crnoga mora i preko Atlan- 
tika. Obje ove knjige bit će jedna od druge neodvisne, 
ali će ipak i medjusobno sačinjavati jednu cjelinu, pak 
sam za to i nazvao obje skupa: ,Slike iz pomorsko ga 
života“. Da ova prva knjiga bude tim zanimivija, ure- 
šena je slikami i kartom sredozemnoga mora, a trudit 
ću se, da bude tako i druga. Ponajveći dio slika za ovu 
prvu knjigu nacrtao je moj vriedni drug i prijatelj gosp. 

Narcis Damin, kojemu za to liepo hvalim, a nedvojim, 

da će me i za drugu knjigu ovakvom svojom radnjom 

poduprieti. Pošto većina naše čitalačke publike mora 
nepozna, to sam pri kraju ove_ knjige dodao i kratak 

tumač onih rieči, za koje sam mislio ili da su nove ili 

da su tudje i nepoznate, a k tomu je nacrtan i brod 

sa jedriljem (Bark: ,Jared.“), neka se čitalac, koji bude 
za to samo imao volje i želje, uzmogne o svakoj točno 

-obaviestiti. 


Nego me tišti jedna, koju nemogu a da nenapome- 
nem. Sašav u još neobradjeno polje naše knjige, su- 
sreo sam pojmova, za koje sam trebao novih rieči. Ne- 
mislim, da je sve zlo, što sam učinio, a još manje 
mislim, da je sve dobro. Znam samo to, da je barem za 
me stvar bila škakljiva, posao mučan. Dvie su me pro- 
tivne dužnosti jednako tištile. Dužnost s jedne strane, 
da se jezik čisti od talijanštine; dužnost s druge, da 
ga se nekvari nespretnim kovanjem novih rieči. Ja sam 
svakako volio griešiti protiva prvoj dužnosti nego pro- 
tiva drugoj. Mnogi su me razlozi na to nutkali; a prvi 
medju ostalimi taj, što mnogo pomorskih izraza, i ako 
su od prve bili tudji, kasnije su se odjenuli hrvatskim 
oblikom i postali su naši. Nego lako je, da sam ja 
podao gradjanstvo kojoj rieči, koja na to nije imala 
pravo i mogla se možda zamieniti kojom drugom i 
boljom ; ali ja za sada niti sam bolje znao, niti sam 
bolje mogao. A pošto bi bilo pametno i po našu knjigu 
koristno, da se na vrieme iztriebi ono što nevalja, to 
se ja nadam, da će se naći tkogodj, koji za to ima znanja 
a namjera mu je dobra, te će staviti na sito i na re- 
ošeto sve one rieči, koje mnije, da se nebi smjele uva- 
djati u našu knjigu. Ja bih onda gledao, da se pri dalj- 
njem mome radu što bolje okoristim svakom opaz- 
kom, koja bi bila opravdana i temeljita. Samo bih 
molio, da se odbijena rieč i nadomjesti drugom, jer 
to mora biti težak i neharan posao, ako moraš opeta 
zidati, a nemaš nikakva gradiva na doseg mimo ruše- 
vina, kojih ti nije dopušteno rabiti. 


Jesa, na otoku Hvaru, dne 4. septembra 1884. 


Juraj Carić, 


SLIKE IZ POMORSKOGA ŽIVOTA. 


_———— 


Preko. sredozemnoga mora. 





I. Do Krfa. 


Hvar. Starigrad. — Bura. — Korčula. — Milan R... Stevan, 
Dubrovnik. — Put Boke. Maistral. Burin. Opet Stevan. 
— Gdje Milan i: kapetan niesu baš jednoga te istoga mnienja. 
Razne vrsti oblaka. — Rus. Nješto o _Jedreni. 


Bilo je to jeseni godine 1874., — i večer. Sunce je tonulo 
u vodu onamo preko Špalmađora, a parobrod, kojim sam 
htio da odlazim, bio je već u luci. 

Meni je srce igralo od radosti, kada sam promišljao da 
krećem u sviet, a opeta vile se po moždanih njeke muke 
i tvrde misli, kada bi pažnju svrnuo na naše liepo nebo, 
na ovu krasnu zemlju, gdje sam toli mirno i toli liepo | 
živio! Na moru se spuštavala tišina i samo ga nagužvavao 
tihi pahaj s kraja, a ono oblizavalo obalu kao pripitomljeni 
lav. Ladjice, privezane obali, a u njima ljudi od kraja, 
čekali su s pripravnimi vesli, da putnike ukrcaju, da ih na 
parobrod prevezu. 

Mene doprati do obale njekoliko prijatelja, pa i do 
parobroda. Parobrod zazviždne po treći put. Odoše prijatelji 
.a ja ostadoh sam: nikoga do mene, koga bih poznavao ; 
sve strana lica, sve tudjinci. Odem na krmu i stanem 
gledati zadnje sunčane zrake, koje su ona pitoma brda u 
zlato bojadisala; stanem smatrati ona brda, koja me sjetiše 
onih drugih, koja niesu bila daleko iza njih, i moja se 
misao vrati k mojim — kući. Ta mojih nevidim više, Bog 
zna još za koliko vremena, — i možda više nikad! Nikad? 
Ta mi se misao priljubi čvrsto okolo srca i nepitaj, je li 

me bolilo. Koli je velik sviet? Tko zna gdje možeš na- 
grebsti? A more? — 
Parobrodu se je bilo nješto dogodilo dolje u parostroju 
i zadržao se bijaše više no obično u hvarskoj luci. Hvar, 
to glavno mjesto otoka Hvara, leži na zajedničkom ušću 
pitome doline i hridinasta prodola, koji se sa sjevera, div- 
ljimi brdi obkoljen, privija najprije k podnu te se napokon 
lama na luk put zapada, višno se raztvarajuć prije nego dodje 
k moru. Stari se grad penje nješto uzbrdito izpod tvrdje 
Španjolo, koju no sagradiše španjolski mjernici, kad no 
bijahu Mletci s Karlom V. u savezu, i koja stoji na sjeveru ; 
a varoš, kao da je priliepljena na lievu stranu ušća, uvija se 
na lik obruča put samostana svetoga Frane. Medj obojim leži 
trg, ana dnu trga katedrala, prostran prvi, udobna druga, 
da ih se nebi stidio nijedan ma i najveći grad. Grad i varoš 
nose uprav mletački tip, i lav se svetoga Marka još vidi na 
mnogo sgrada. Još se čuva palača providura, i još su ob- 
stojale do lani izagnjile grede jedne: ,sala del consiglio“, 
gdje je Vinko Priboević, Hvaranin, g. 1525. onoj mletačkoj 
skupštini držao govor u slavu dalmatinskih Hrvata, koji je 
počimao sa riečmi: ,Slavus coram Slavis....“ 
Crkva se hvarska odlikuje množinom finoga mramora i sli- 
kami Palme mladjega, Dominika Ubertija i drugih mletačkih 
umjetnika, a samostan svetoga Frane čuva veličanstvenu 
sliku talijanskog umjetnika Rosellia, koja predstavlja večeru 
Gospodnju, i koja je često mamila darežljivost inače lakomih 
Engleza. Na Hvaru se rodiše i umrieše i Hektorović i Lučić, 
a palača providura još sakriva one puste konobe, 
gdje su se osudjenici metali na muke. Okolo naokolo grada 
sve tvrdje i tvrdjavice, iz kojih se razabire, koliko je Mlet- 
čićem bilo milo gojiti i čuvati za se ovaj grad, a po še- 
talištih, kojimi još gradjani razpolažu, vidi se očito, koliko 
“je tu njekoč bilo bogatstva; i Loggia od Sanmichelia i pri- 
vatne palače, koje se nebi stidile, ako ne glede veličine, a 
ono glede ukusa i sloga ni Mletaka ni Rima, poviedaju u 


3 


kratko, koliko je tu njegda bilo blagostanja. Liepi i čisti 
zrak, što no ga otok uživa, navede nazad. njekoliko godina, 
po utisku i uplivu čuvenoga liečnika dra. Ungera, mnoge 
rodoljube, da ustanove na Hvaru higienično družtvo, po 
kojem bi se dalo uživati uz zdravi zrak sve lagodnosti mo- 
guće u malašnome mjestu bolestnim na sušici, koji bi htjeli, 
da smrti izbjegnu, ili ako ne to, da barem život produže. 

Kod nas i u Hrvatskoj i u Srbiji bolestni na sušici idu 
na Madeiru, da traže lieka svojoj bolesti. Ta i mi imamo 
našu Madeiru, a to je otok Hvar. Čovjek nepojmi, kakvo 
blago ovdje prosu svemoguća priroda, kako ovdje uz ma- 
sline i lozje rastu i palme i datulje i limuni. Stani na 
obalu pak gledaj sunce, kada se diže, i eto ti raja nebe- 
skoga; eto ti u pramaljeće svi mirisi, koje priroda uz po- 
ljubac sunčanih zraka na ljudstvo prosipati može. Pogledaš 
goru, a tebi se svidja, da je u nje srce, koje kuca, da 
svojevoljno razvija svoje krasote i mami te u svoje na- 
ručje. Baciš oko u dolinu, a tebi se pričinja, ko da je to 
zeleno more, gdje ribari i ribe plivaju, zajedno; zajedno se 
kupaju, a narav dražestno njeguje njih oboje. Hitiš pogled 
na more, a tamo narav sakrivena u neizmjernosti, u bez- 
krajnosti! Srce lebdi, muči se, nebi li tu koprenu dignulo, 
a ona se sve to više razširuje; oko traži dalje i dalje, 
a tamo nebo, gdje se priključuje moru, tamo medja oči- 
njemu poletu, tamo otajstva sakrivena u neizmjernosti, 
tamo ljepota, koje oko nevidi, ali ju srce ćuti. Tamo, tamo 
hoće da zasegne misao, al ona se lama, i kadno oko 
umoreno, a ona trudna vrati se svomu obsegu, eto pri- 
roda, gdje ruke pruža, gdje čarom, darom, ljepotom mami, 
taži, resi božji stvor. A tko nije gledao ovo naše južno 
hrvatsko nebo, gdje pri zahodu sunca i bregovi i livade i 
polja i brežuljci i doline i gore, napučene južnimi pticami, 
njemu šalju pozdrav svoj, kad sve hoće da opočine, i nije 
rekao molitvu i zahvalio, štono toliko blagoslova na nas 


prosu ? Koji je taj, komu se srce neganu, kad pri zahodu sunce 

šara u raznovrstne boje planine i gore, i sije nebu u oblake 
onaj modri oblik, koji nema nigdje priklada, i koji se 
mora tražiti kod nas, na ovih naših obalah, pod ovim 
našim hrvatskim nebom na jugu? Sunce grije i Niemca i 
Engleza, ali sunce naše južno nevidje ni Njemačka ni 
Englezka. Ovdje, na ovaj blaženi kraj, duž ove obale, uz 
pjenu morsku i kroz sunčane zrake, dragulji se ponavljaju 
i tonu, siplju se i prosiplju uz kraj, padaju i dižu se opet 
u vis, a naša zemlja, svemu tomu svjedokom, stoji nepo-. 
kolebiva, i more ju dalje njeguje i kara, a ribe morske 
jednoga rese a drugoga hrane: 

Onamo iza ono bregova, kojih no vidjaš s mora, iza 
ono goleti, iza ono šuma pitomoga borja leži liepa, zelena, 
posijana lozjem i maslinom, plodna ravnina, koja: se širi 
od grada Starigrada do varoši Jese. Nema varoši, koja je, 
sama na se naslonjena, u tako kratko vrieme tako liepo 
napredovala kao Jesa; a nema grada na jadranskome moru, 
koji.bi bio tako obilno nadaren i skroz proniknut trgo- 
vačkim duhom, kao no Starigrad. Malašan je taj grad, ne- 
broji više od četiri tisuće stanovnika, ali je živahan, ži- 
vahan i radin kao malo koje mjesto u Jedreni. Njegovi 
su stanovnici okretni i ozbiljni u radu, veseli i zabavni u 
družtvu. Otočani u obće, a Starogradjani napose, rado se 
.turaju u sviet, i kad im sreća posluži, kad Bog njihov 
rad blagoslovi, rado se opet vraćaju svojoj domovini, 
svojoj kući, svojoj obitelji. Računa se, da ih iz samoga 
Staroga grada ima više od pet stotina u dalekom svietu, 
ponajviše u Americi. 

U Starigradu nepojme čovjeka, koji bi stao prekr- 
štenih ruku ; ako bi takoga bilo, toga preziru, ma bio on 
bogat koliko se hoće. Tu nema rugla, koje bi se mislilo 
da je zadosti, da se označi lienčinu; tu nema žene, nema 
čovjeka, koji na lienčinu nebi pogledao s prezirom. Staro- 
gradjanin, kako nezna mimoići iglu na ulici, a da je ne- 
digne i nespremi, tako negieda na najveći trošak, kad mu 

je do ugleda. Radin u dućanu, štedljiv u kući, darežljiv 
u družtvu, a svakud veseo, to je njegova karakteristika ; 
to je, može se reći, karakteristika svega stanovničta hvar- 
skoga otoka. 

 — Alešta, čujem napokon jedan debeli i krupni glas. 
Prenem se kao iza sna. Bio je glas kapetana. Pak malo kasnije : 

— Puštajte cime. | 

Prodje četvrt sata i mi smo se vozili, osam milja na 
uru. Ja sam se držao kasara. Gledao sam put kraja i 
razaznavao onako kroz prve tmine tu rodjenu zemlju, koju 
sam eto ostavljao na mnogo vremena. Gledao sam, nepre- | 
stano gledao te prve i sladke uspomene mojega života. 
Vidjao sam, gdje jedan nakon drugoga izčezavaju oni ma- 
lašni zatoni, koji no toliko krase naše obale, i gdje sam se 
češće kupao, gdje sam lovio ribu; gledao sam bolnim 
srcem, gdje mi se otimaju iz vidika one doline, ona brda, 
oni prosjeci i one goleti, kud sam hodio u lov. Već se 
bijaše sasma smračilo, kad vidim do sebe kapetana. | 

— Kapetane, rekoh mu, liepe noći! 

A on meni: 

— Nemislim. 

— Kako to? 

.— Bura će. | 

Bura u naših krajevih, a jeseni, znači nješto, što nije 
ni na kraju ugodno, a kamo li na moru. 

— Bura! odvratih ja onako iznebušen. Ta nebo je vedro, | 
sunce je danas grijalo, a more je tiho. 

— Bura, da, doda kapetan. Barometar se snizio, da 
vrieme pobjesni. Danas je sunce bilo vazda u njekoj čma- 
dini; ruke su suhe, koža se bljeska: bura će! | 

Ja se ipak niesam nikako mogao uvjeriti, da će bura 
zapuhati, kad je nebo bilo onako vedro, a more onako 
mirno. Kapetan, koji je valjda opazio, da ja niesam nje- 
gova mnienja, nastavi: 


— Bura, bura. Pogledajte onamo preko Hvara i povrh 
Makarske. Vidite li onaj oblak, kako se para, kako se 
kida? Ono je znak, da će biti vjetra, tvrda vjetra. A izpod 
onoga oblaka vidite li, kako je čisto? Ono je razčistila 
bura. Do malo eto je na nas. Eh, dragi moj gospodine, 
ja sam star, vikao vremenu i ćutim ga. Kad bijah jednom 
na putu iz Malte put Englezke, u krevetu sam se domislio 
vremenu i dao sam zatvoriti sva jedra. Jedra su bila stoprv 
zatvorena, a eto zla vremena, i te kakoga! 

Ja ga pogledah, a on će dalje: 

— Tako je, moj mladi gospodine, tako. Mi stari po- 
morci, mi koji plijemo vazda po moru kao galebi, mi ga 
volimo i ako nam se često iznevjeruje. Mi i more stojimo 
jedan protiva drugomu, kako da se bolje varamo. Niesmo 
iskreni prijatelji, ali opet ni očiti dušmani. Mi mornari 
moru nevjerujemo, ali opeta u nj se uzdamo. Psujemo ga 
razdražena, a mirna ga necjelivamo. Grdimo vjetar, kada 
ga nema, a kad ga nam treba, ružimo ga, ako zapuše i 
pobjesni; a on opeta duva, kada mu je drago i koliko 
mu je drago. Nego se mornar često tješi onom obćom: 
»svaka za bolje“. Kada sam zapoviedao brodove na jedra, 
na stotine sam puta utaman želio da puše, i hiljadu je 
puta duvao, kad sam ja htio, da neđuva. Tako je, tako, 
moj neizkusni gospodine. Mornar, vjetar i more, to je 
trica nemira. Vazda u sukobu, prijatelji i neprijatelji, S 
dneva na. dan, kako kad. Vjetar i more! To su Vam 
mornaru djavoli i svetci, raj i pakao, mati i maćuha. U 
jednu rieč sve! Mornar diže jedra, neka u njih duva 
tiho vjetar, a vjetar ponese češće i jedra i jarbore, pak puše 
dobar, kad tužan mornar nema ni košulje da razapne. 
Vjetar ga tura u sve krajeve svieta, šiba ga simo, goni 
ga tamo, dokle ga gdjegod nenagne, da zaglavi. Svud i 
u svemu se hoće sreće. Ima ih sretnih, kojim puše vazda 
u krmu, a ima opeta onih, koji ga po krmi nigda ni 
čuli niesu. 

— A Vama, gospodine kapetane, rečem mu ja, kako je 
Vama bilo? > : 

— Meni je bilo kako Petru i kako Pavlu. Bilo ga je i 
u krmu i u provu, tiha i jaka, — kako kad. Nego gdje- 
kad, kad ti se zla sreća navrne, bolje je, da se iz luke ne- 
dižeš, bolje je da sidro pušta žile na dnu, nego da jedra 
i Jarbori bacaju klice na moru. A gdjekad kako da sam 
odabiraš. More, mornar i vjetar: trica nemira. Mor.... 

— Dakle bura, presiečem ja. | 

— Bura, odvrati mi i ode. 

Ja za njim okom, a on ravno na most. Čujem gdje zove 
poručnika i gdje mu zapovieda, neka bi se diglo ono 
jedro, što je još bilo u vjetar, i neka bi se bolje osjeguralo 
sidro. Onomu na krmilu naredi, neka se drži vanije; a 
kada ga kasnije upitah, zašto to, on mi odgovori: 

— Kad je bura, uviek je bolje biti dalje kraja nego 
uz kraj. 

Meni se uz to približi jedan mladić, elegantno odjeven 
i umoli me čistim hercegovačkim dijalektom, neka bih mu 
dao ognja iz moje cigarete. Cigareta je mnogo zaslužna 
na putu, i svatko zna, kako ona često otvara vrata i kaže 
ti put, kako da razgovor zametneš. Ima čudo primjera, 
kako te sama samcata cigareta dovede do čovjeka, koji ti 
je kasnije mili prijatelj, a bez nje nebi ga bio niti upo- 
znao. Ja sam češće o ovome poslu promišljao i došao sam 
do uvjerenja, da je cigareta prijateljeva zamjena i da naliči 
mešetaru kao jaje jajetu. Niesam joj još u svome životu 
Susreo ni apologičara ni pjesnika; ali bi opet bilo čudo, 
ako nije jur navukla na se pozornost ma ikojega Ameri- 
kanca ili kojega čeda amerikanizma. | 

Čim je taj meni nepoznani suputnik svoju cigaretu napa- 
ljivao, omjerih ga s pete do glave. Njegovo simpatično i od- 
važno lice. koje bijaše razsvietljeno od jednog traka svjetla, 

štono je iz komore a kroz staklo prodiralo van, omili mi 
u velike i htjedoh svakako, da se s njim upoznam. Visoka 

stasa, crna i živa oka, odvažnih poteza, nosio se po evro- 
pejsku, mimo kape, koja je bila crnogorska. 

— Gospodin putuje daleko? rekoh ja. 

— Možda, odvrati mi; a Vi? 

— Do Alesandrije. 

— Do Alesandrije možda i ja, a do Krfa svakako. 

To me mnogo obveseli, jer dobar poznanac na dugome 
putu dobra je stvar. 


rr 


Već bijaše osam sati, a nebo se počelo medđušiti. Samo 
raz Biokova nebo vedro, da puče. Zrak počeo bivati do- 
njekle ziman i kadkada bi zapuhalo iz kraja, a ljudi na 
brodu počeli zaputavati jakete i metati ruke njetko u ru- 
kavice a njetko u žep, kako je komu moglo biti. Kapetan 
se je šetao po mostu, često gledao put kraja, a još češće 
k nebu preko one glavice svetoga Nikole. 

Mi još nebili deset uža od one male ostrvice, koja se 
diže na iztoku od ušća hvarske luke, kad eto onamo izpod : 
kraja čuje se njeki šušanj, kao da konji prodiru na stotine 
kroz gustu i suhu šumu, a malo iza toga biljavka po moru, 
da je bila strahota. Na brodu sve muklo, samo se je čuo 
štropot elike, i gdjekad glas pilota, koji je i tamo i amo 
dielio razne zapoviedi. Ponesta sa palube putnika kao da 
Si ih rukom digao. Njeki se zaboli u komoru, njeki u 
stivu; a oni, koji niesu mogli ni tamo ni amo, odoše u 
zaklon pokraj foguna (ognjišta), da nadju nješto topline. 
Ja stojim na kasaru i gledam, što se sprema; moj ne- 
poznati mladić do mene, naslonjen na gvozden naslon, koji 
okružuje svu krmu okolo naokolo, odklen gleda onako 
bez brige sada kraj, koji se kroz noćne tmine jedva ra- 
zabire, sada more, koje se pjeni, sada dim, koji se sve to 
žešće iz dimnjaka kida, a sada kapetana, koji je, poklen 
sve stvari odredi i naredi, motao mirno pokraj tambuća 
od krme svoju cigaretu. | 

— Barem ti se sada može čovjek šetati mirno po pa- 
lubi, načne da govori kapetan, čim se k nama približavao. 
Eto čisto, hvala Bogu, sve, — a meni je baš trebalo, da malo 
noge protegnem. Uz liepo vrieme zlo i naopako, nemožeš 
da po brodu nigdje staviš slobodno nogu, a da nezapneš 
sad na jednoga sad na drugoga. Svidja mi se, kao da sam 
na mojoj ,Kleopatri“, kad sam ju vodio od Pernambuka 
do Rio de Janeira. 

Još kapetanu rieči na usta, a eto na nas vjetra na je- 
dan put, kao da se je prosuo iz rukava, i tako tvrda, da 
se moradosmo rukama pridržati, da nas neponese. Paro- 
brod osta za jedan očni tren, kao da ga je tko rukom 
sustavio. — Bura! 

— Onda, nastavi kapetan, koji kao da ništa ni čuo nije, 
bilo mi je na brodu sijaset putnika, ali hvala Bogu, pa- 
luba vazđa mokra, pa nikoga van; sve čisto kao na dlanu, 
da si po kuverti mogao hoditi sažetim očima. 

— Što mislite o vremenu, gospodine kapetane, zasiecah 
ja, kojega u onaj čas nije nipošto zanimalo njegovo puto- 
vanje od Pernambuka do Rio de Janeira. 

— Bura! Onda, a spominjem se kao da je noćas, bilo 
je plesanja i trčanja do drage volje. Jedan mi val raztrese 
fogun, da se više nije moglo kuhati. Bježali smo u krmu, 
a nesreća mi bila natakla na brod sve nevješte krmilare. 
Drugi jedan val slije se na lievi bok od krme i zanese 
barku, kao da je pero; raztreska sve purtele od krme 
do prove, slomi njekoliko stila, izvuče bačve iz rica, 
koje bijahu pune vode, i mnijah, hoće brod podušiti. Kroz 
sve te jade tješilo me to, da je vjetar bio po krmi. Nema 
sreće do u Boga sa brodom na jedra, štono onda, kad je 
vjetar povoljan. To je, njekako bih rekao, superlativna na- 
slada kapetana, a hiljadu puta sladja, kada si na velikom: 

imoru, na oceanu. Razastreš svoja jedra, otegnešš brace 
od tvojih penuna i ti mirno, kad se uzdaš u stražu, 
koja drži oko put prove, mimo svake pogibelji, nauživaš 

se jedrenja, da ti gdjekad, navlaš onda kad si pod brize, 
i dodija. 

— Ala, kapetane, uvedem ja samo da presiečem, ka- 
žite malo, neće li ovo vrieme na bolje. U to se jedna jaka 
rafika (udar vjetra) izduši na nas. Parobrod se nakrivi 
na desno, na lievi bok tofne jedan val, zapjeni se kao da je 
pobjesnio i prosuče se većim dielom do preko njega. Za 
jedan očni mig umuklo sve, sve se pošuštilo, samo, kako 
bi se parobrod valjao, čula se je voda, gdje se suče po pa- 
lubi s jedne strane na drugu, dokle se neizlije. Čuje se 
uz to dolje u komori treska, razumieva se, gdje žene huču 
a djeca plaču. 

— Što da Vam rečem, odvrati napokon kapetan, bura 
je, i ode. 

Treska je dolje i nadalje trajala, kad eto sobničara, 
gdje navrh stuba od komore viri iza tambuća. Prebijene 
glave, tro je krv, koja mu je suzila niza desnu stranu lica 
i baš preko jagodice. Nješto s ljubopitnosti, a više no s 
toga, s iskrnje ljubavi ja mu se približih, da ga upitam, 
s čega da je onako ranjen. 

— Ala, odvrati mi njekim glasom, koji nije odavao baš 
velike boli, dolje se po komori kote svi djavoli i nje- 
gova rodbina. Eno sve leži jedno na drugom u jednome 
stogu, i kupice i bocuni i djeca i žene, a da čovjek nezna 
uprav, koga bi više žalio, jal štetu, jal razbijene glave. 
Ja se spustih niza stube, da vidim. Kad ja dolje, a eto mi 
zbilja pred očima prizora, koji i ako nije bio uprav tuga- 
ljiv, kako sam od prve bio pomislio, mogao je ipak tu- 
galjivijim biti. Prije nego se je onaj strašni udar vjetra 
na nas svalio, djeca, žene i ljudi stajali su uza stol, 
mirno se razgovarali, a njeki se i kartali. Kad se udar 
vjetra svali, dobro se družtvo poremeti. Vidim na divanu 
starca, gdje se uvija, sažima ramenima i pipa po re- 
brima. Do njega mladić, koji kupi duhan po tlu. S 
druge strane ženske, a bilo je njih njekoliko broja, hukale, 

tažile djecu i obećavale im ono, što se djeci obećaje, 
kada plaču. Po tomu se jedan čovjek, onako postarikov, 
u jednom kutu natezao i nadimao: Bogu dušu a Bog 
je neće. 

Bura je puhala jače i jače, valovi su rasli, rasli neprestano, 
trećaci se nadimali i sukali, da nikad tako; a iza velike 
dimljavine, koja se je dizala iz mora i vila po parobrodu, 
niesi mogao vidjeti ni dva prsta dalje od nosa. Tmine 
prekrile sve, sva Jedrena i jedan dim. Talasi se kriesili, 
lomili parobrodu na bok, pjenili se i pljuskali prieko, i ne- 
ostavljali na palubi ništa suha. Ja sam se držao desne 
strane kasara i gledao sam, neprestano gledao taj veli- 
čajni prizor, i vidjao onako iz bliza prirodu razdraženu, 
prirodu u, njezinoj tvarnoj manifestaciji sile, nasilja i bjes- 
nila, kad eto do mene kapetana. On načne prvi: 

— Prevario se niesam. Bura se razjušila. Počela je u 
petak i trajat će osam dana. 

— Čemu petak? Odvratih mu ja. 

— Petak da, bez zamjere. Mi se pomorci nezavodimo 
lako za novotarijami. Nego čujte. Došla je kao iz vreće, a 
po onome tragu, što no ste sinoć vidjeli na onome oblaku, 
drugi dokaz, da će trajati. Nebo izgleda kao vilenito, žuto 
je, modro, zeleno. Oblaci lete i prilietaju kao sotone, a 
nigdje još da se nebo prolama, nigdje oka za čudo. Nego 
ako padnu samo četiri kaplje vode, hoće se vjetar gore 
razjušiti. A tamo pred zoru biti će ga svakako više; i 
mislim, da nećemo noćas u Korčulu. 

— Dakle? 

— Mi ćemo ravno put Dubrovnika. 

— A u Korčulu ne? 

— Bojim se. 


Kapetan se bio prevario 
Mi prošli Šćedro i nebili mnogo daleko od onog rta, 
koji no se kosi na dnu Pelješca, a Pelješac se od pustih 

tmina nije mogo razaznati Vidjali smo samo otok Korčulu, 
i po njem turi pilot parobrod u pelješki tjesnac. More 
nije više onako kopalo, ali niza strmenite bregove pelješke 
šuljala se bura kao iz rukava; bilo se je bojati, da nas 
nenagne na desno i nenasuče, kad nateboga vjetar zategne 
tjesnom, i mi se nakon toliko prepiranja usidrismo u korču- 
lansku luku. Nepitaj za mornarske muke, doklen se paro- 
brod osjegurao, nego ti dosta to, da se sve trsi bez nezgode. 

Nije Korčula veliko mjesto, ali slovi daleko po jadran- 
skome moru, a i dalje kakono njegdašnja takmica iste 
Venecije; i dan današnji se vitežki upire da nadjača i 
svlada potežkoće, koje joj nepovoljna vremena dovukoše 
za sobom. Kako to poviedaju stari Grci i Latini, prije no 
itko i u jonskome i u jadranskome moru, Korčula je gra- 
dila brodove. Stari nam pisci pripoviedaju, kako su i Li- 
burni i Sikuli dobivali brodove iz Korčule, i u kakvome 
je bogatstvu ona plivala. Ona sagradi brodovlje, koje kas- 
nije kod Puntamike naskoči, potuče i raztjera Mletčiće i 
gdje zaglavi isti dužde Orseolo, koji bijaše pomorski vodja. 
Tito Livij priča, kako medj Mljetom i Korčulom potu- 
koše Korčulani rimsko brodovlje, i kako u toj prigodi kruto 
postradaše i M. Oktavij i C. Antonij. 

Nego kasnije Mletčići joj za nesreću počeli zavidjati 
blago. Da ju rinu s puta, pošto nije bilo uzroka da 
očito napadnu i gule, a oni, kako su već tomu bili 
navikli, udri stranputice. Obaspi imućnije barnabitskim 
plemstvom, a plemićem nije bilo dopušteno baviti se 
ikakvim zanatom. Tako pod krinkom blagodarnosti udri 
Venecija Korčulu u srce. Ona je brojila još početkom 
sedamnaestoga vieka: ,banku svetoga Osiba“. Sada 
nema do starih zidina, ništa toga mimo škvera, kojega 
joj Mletci niesu mogli ponieti i na kojemu se još grade, 
navlače i popravljaju veliki brodovi. 

Pred zoru jal bura prestala, jal se samo potajala, po- 
nestalo vjetra, a vedrina, da nebo puče. U razbliešće smo 
već plovili, a u razsvanuće već bili Mljetu na vidik. Kad 
se razdanilo i sunce poskočilo, more tiho kao ulje, a paluba 
navrila puna. Da si bacio iz visine rukovet prosa, nebi 
zrno za.liek bilo na kasar propalo; tako smo bili stisnuti, 
sbijeni, narinuti jedan do drugoga. Djeca se uzgragorila, 
a stariji na hrpe zametali razgovore, koji su se više no 
o ičemu vrtili oko sinoćne bure. 


Tražim okom po kasaru onog nepoznata mladića , a 
njega nema; dalo mi se pogledati put prove, a on onamo, 
na kaštilu. Kako mi bijaše dodijala ona stišnjavina po 
kasaru, odem i ja onamo, da se s njim malo porazgovo- 
rim, da ga bolje upoznam. 


Bio mi je vrstnik. U Crnojgori dojen: a odgojen u Fran- 
cezkoj, crnogorsko se srce i poštenje u njem  podvo- 
.stručilo pod uplivom francezke slobode i kulture. Kako i 
kod ostale mu braće, odavalo je njegovo simpatično lice 
odvažan i odrješit značaj, a očima se točila ona iskrena 
smionost, koja karakteriše svakoga sina Crnegore. Bio je 
liep, a meni se je najviše dopadao, kada bi spominjao 
crnogorske svetinje, kada bi govorio o Lovćenu. Duboko 
naobražen, govorio je bez natege i ruski i njemački i fran- 
cezki. Bilo mu ime Milan R..., a htio je sada da malo sviet 
proputuje, da se s njim bolje upozna. Vodio je sobom 
jednog Paštrovićanina, da ga služi, a više no to, da mu 
bude družtva na putu. Zvao ga je Stevanom. Žilav i će- 
peran, skakao je Stevan plot bolje nego ijedan živ Paštrovi- : 
ćanin, a kamen mu na dohit nebi bila ni dosegla a nek- 
moli prihitila ikoja bokeljska praća. Nuz to naivan kao 
svaki, koji je velikome svietu nov i nije mu vješt. 


Zabolila ga jednom — a to mi poviedaše u Kotoru — 
ciev od desne noge; a on u vrače da gata i da naud lieči. 
Kad to nepomoglo, a on u liečnika: 

— Vidaj me, reče mu, za veliko ime božje, da se 
otresem zla. 

Milan naidje na njega kod istoga liečnika i povede ga 
sobom. Njih se dvojica sada vraćala iz Spljeta, da put 
nastave. 

Sunce na zapadu a mi na vrata gružke luke. Sunce 
u vodu, a mi u Gruž. Pri samom smrknuću odosmo ja i 
Milan u grad, u Dubrovnik. 

Nije mi namjera da opišem Dubrovnik, da nukam pero 
neka nabraja čuvstva, koja se u duši pojavljaju, kad staneš 
nogom na ovaj blaženi kraj, gdje no se narodna muza do 
tolike visine pope, gdje no se rodiše i Bošković i Getaldi, 
gdje no pjeva Gundulić, gdje no umrie Palmotić. Dubrovnik, 
ova jugoslovenska Atina, ovaj božanstveni oltar, koji pred- 
stavlja staru veličinu, čije su uspomene zabilježene kamenom 
na jadranskome moru, zapisane u znanosti zlatnimi slovi, 
božjom riečju u božanstvenoj pjesmi, stoji kakono most 
izmedj stare i nove dobe. Dodje oluja, svu domovinu 
sruši; sruši i Dubrovnik. Podlegne i on onoj neizbježivoj 
sudbini, koja kuša i gradove i narode, koja ih ubatavlja, 
koja ih diže, koja napokon udara sliepo i svagdje i svugdje, 
a nema srca da se na suze osvrće; nedava ni mira ni 
počinka, nepozna ni prava ni pravice, nerazumije ni odmora 
ni odmaknuća, već ruši i svaljuje, i opeta gradi i popravlja. 
Tako viekom ponavlja čovječansku poviest, sada ju čineći 
veliku sada siromašnu, sve po onome velikome i neizbježi- 
vome pravcu i zakonu. po kojem se more drži svog pri- 
rodnog medjaša, po kojem se gore uzdižu nad ravnine i 
po kojem sunce nemienja hoda, ni zviezde svoje veličine, 
ni zrak svoje sposobnosti. : 

Pade Dubrovnik kao neodvisna država, ali on ostaje 
vazda kod svojega naroda onaj ugladjeni perivoj, kojega 
nam predji dohraniše, neka nebismo zaboravili, kakvi su 
oni bili, i u kojega cvieće, koje još nije uvehlo i neće, 

miriši daleko i obuhvaća širom svu domovinu našu, i od- 
rješito stupa i ulaže svoj možni upliv preporodjenju cjelo- 
kupnoga naroda na slovenskome jugu. 





Parobrod se dizao zorom, te mi, poklen se malo pro- 
šetasmo kroz pitomi Dubrovnik, svratismo se oko ponoći 
preko Boninova u Gruž. Hodeć po tmici a nevješti putu, 
bijasmo obrnuli stranputice. Nabasasmo slučajno na jednoga 
radnika, koji je hodio iz Gruža u grad. Mi ga umolismo 
neka bi nas stavio na pravi put, a on nas sprovede sve 
do parobroda. Kad htjedne Milan da ga plati za trud: 

-— Neprimam novca, reče; mi Dubrovčani znamo, gdje 
prestaje uljudnost, a gdje počimlje dužnost. — Pak po- 
zdravi i otide. | 

— Nečudite se, gospodine, ništa, reče sutradan kapetan 
Milanu, kad na to pade govor, i fakini su Vam u Dubrov- 
niku uljudni! 

Sad nije bilo više one dosadne navalice na kasaru. Bijaše 
došlo i fratara, a mornari su govorili, da jer je fratara, 
hoće opeta bura. Ali tako nebješe. — Mi smo plovili put 
Kotora mirnim morem, i u razsviće već bili spored Lo- 
kruma, toga liepog perivoja Maksimilijana, obljubljena u 
Dubrovniku a umorena u Meksiku. Na desno Jedrena otvo- 
rena, more na sve oko.- Mornari govore, a tako i jest, jadran- 
sko je more gore i pogibeljnije od Crnoga mora. Ako se 
ondje sbija više nesreća, to je do toga, što je ondje trgo- 
vina živahnija nego kod nas, i tim putem više brodova plije 
onamo, nego ovamo. Ako je u Crnome moru grego-le- 
vanat napast i strahota mornaru, amo mu je kod nas bura 
bič božji. Strovali se gdjekad, kad joj se nadaš manje, i u 
zli čas, ako te onako nenadno uhiti izpod kraja, jedrima u 
vjetar. Ako neizvrne broda, a ona mu odperuša jedra kao 
ništa. O buri se govori, da se radja u Senju, da na Ricci 
žive. a u Trstu da mre. Nego ja mislim, da kad se ta izreka 

kovala, na Dalmaciju se nije mislilo, kako to biva često, 
da se pri velikoj boli na manju zaboravi. Kad se Bio- 
kovo zaoglavi i raz njega oblak podsieče, a Jedrena se na 
podnevu ovije čmadinom, nabijenom na dnu obzorja na lik 
otegnuta obruča s iztoka put zapada, eto bure kao u ruke. 

Nego nije sama bura! 

Gdjekad zimi, kad se objuži i vjetar nagne k podnu i 
navrne se na lebić (jugozapad), pobjesni Jedrena od silnog 
vjetra i težko bi bilo po brodove na jedra, da nije Dal- 
macija posijana dobrimi lukami i zaljevi. 

Ali. srećom, ljepote našega podnebja namirivaju i izo- 
biljno nadmašuju zlo. Kud ćeš divote do našega mora, 
kad no mu površje titra pod utiskom povjetarca, a uz nebo 
modro kraj zeleni; gore, koje se gdje na zavit a gdje često 
okomito penju s obale u vis, pa otale voda prošuljala 
zemlju, nastali doci i dočići, i napokon oveće doline i rav- 
nine, a dolje, na dnu svega toga, luke, zatoni, zaljevi! 

Kako nigdje, gdje je more majušno i zatvoreno, tako ni 
kod nas nema stalnih vremena. Ovdje se nemože čovjek 
uzdati u vrieme ni s hipa na hip, a nekmoli s dneva na 
dan. More je odnosno višno, a oblik kopna sasvim razno- 
vrstan. Onamo strmenite gore, veliki procjepi, puste go- 
leti, amo zaodjeveni predjeli, obala zarubljena zaljevi, na- 
nizana_ otoci, a simo i tamo podnebje južno; pa eto 
uzroka, da se u uzduhu svaki čas ravnotežje poremećuje. 
U ljetno doba, kadno se razliju tišine i pri sunčanoj žegi, 
zrak koji je povrh kopna postane laglji nego onaj na Je- 
dreni, zavrne se vjetar s mora i zategne duž obale 
dalmatinske. To je poznati maistral, koji se začimlje 
okolo desete u jutro i gdjekad malaksa i pade prije nego 
zadje sunce, a gdjekad zateče i ponoći. Kad nakon toliko 
nestalnih vremena zapuše maistral, to je znak da će vrieme 
ostati pri dobru. 

Kako toplinu prima lašnje zemlja nego more, tako ju i 
lašnje gubi. Tim putem veće je sijanje s kopna nego 

s. mora i preko.noći zrak na. moru ostane rjedji nego onaj 
na kopnu. Tada se po noći zavrgne vjetar s kraja, koji 
u Dalmaciji zovu burinom. Burin nastane puhati kad 
maištral prestane. Ovaj se vjetar ćuti više na otocih s one 
strane, koja je podnu izložena, nego sa strane od sjevera. 
Toliko burin koliko maistral juše se, kad prolaze duž ko- 
jega tjesnaca. Maistral se na primjer gdjekad na Hvaru 
i nečuje, a u pelješkom tjesnu duva kao jaki vjetar. 
Ova dva vjetra, može se reći, da preko ljeta diele medju- 
sobno gospodstvo nad Jedrenom. Žimi, maistral se sasma 
potaja, a burin, blaženi i dobri burin, pretvori se u drzo- 
vitu buru. Nego nebi sasma pogodio, tko bi mislio, da se 
toli jedan koli drugi gdjekad i ljeti neiznevjere. Lov sr- 
djela važan je po Dalmaciju. Tu se hoće da je more 
mirno, da svjećalo može gorjeti, da se mreža može liepo za- 
metnuti, kad prispije riba, i kad onaj, koji drži u ruku 
olovnicu, javi da je ima. Ali se gdjekad burin izneveriči, 
zapuše kao bura, i tužan ribar mora da se povuče natrag, 
da prestane svietiti, sasvim da zna, da ima ribe, — pak 
da plaća troškove i da propada. 

Pred nama se napokon raztvarao onaj čarobni zaljev, 
kojega zovu Bokom Kotorskom. Kad se parobrod pri- 
vuče k mostu, mi sljegosmo na kraj. Milan ode k svo- 
jima u Danilovgrad, a Stevan u Paštroviće, da primi 
blagoslov od svoje starice, neka bi ga od napasti uz- 
čuvao, i da joj preda njeke novce, koje bijaše stekao, te 
da ju poljubi. 

Bilo je jutro, kad se odtisnusmo od kraja. Putnika sve 
to manje, i kapetan je tro dlane, kad nas onolišno vidi. 
Vrieme nije bilo najbolje. Parobrod se ljuljao od silnog 
mora, koje no je dolazilo sa juga i mnogim udilo. Dalo 
mi se pogledati put prove i vidim Stevana, gdje sjedi u 
zaklonu nješto zlovoljan. 

> Stevane, upitam ga, jur si se preplašio. 

— Niesam sam se ja preplašio, odgovori mi on, i nedao 

Carić. Slike. I. 2 

Bog, nego me malo zaljuljalo i sve kao da me nije volja. 
Ovo se djavoljega parobroda giblje sad simo sad tamo, pak 
zaludu se čovjek junači, da stoji na noge. Sve te nješto 
sapinje preko želudca, pa hoćeš nećeš, moraš da sjedneš 


“na silu. 


— Nije li ti žao, da si ostavio kuću? 

— Lako za kuću; nemam je nego nješto potlešite. A 
nebi me bolile oči, da mi nije ostalo doma ono starice 
i sestra od udaje. Nješto me hvata okolo srca i kao da 
me stiska, kada promišljam, hoću li neću li više u Pa- 
štroviće; a neka, da su na mužkome ostale. Pravo se reklo, 
da što kokoš nese, to sve piliće leže, a sve što mačka koti, 
to miševe lovi. Bokelji vikli da plove, pa eto naveli i mene, 
da se skitam; a dao Bog i sveti Trifun, da sakupim koji 
dukat i čujem za mater živu, doći ću opet u Boku, pak 
iz nje, ako me budu gonili. 

— To te je smelo na prvu. Kad vikneš moru i obidješ 


štogod svieta, hoće te primamiti. 


— Neće i nedao Bog. Meni je draže ono starice nego 
sve zlato; ali uzalud. Sila Boga nemoli. Nego se čudim do 
živa Boga gospodinu Milanu. Koji ga djavoli stežu da ne- 
miruje, neznam, kad mu doma svega do ptičijega mlieka. 
Reklo se je, da djavo ni ore ni kopa, nego napastuje. A 
da što je nego napast, da recite mi Vi, kad čovjek traži 
pogibije za novce, a može mirovati i živjeti kao beg. Da 
je meni kako njemu, nebi vaistinu iz Boke do velike. Nego 
nije svakomu kao Jakovu, pa hvala Bogu i slava; a opet 
ako je i dao siromaštvo, nije nikoga u siromaštvo zapisao, 
. — Svidja mi se, da se sada bolje ćutiš. 

— Kao da jest. 

Pred podne vjetar zategne više s kraja, i more se nješto 
umiri. Mi smo plovili uz kraj. Ona nestašica otoka i ostr- 
vica, što no tako pitomo rese obalu dalmatinsku, kao da 
je putnikom dodijala, pak ih ponestalo s palube. Milana 

čarala crnogorska zemlja, pa upilio oči put kraja i mislio. 
I Stevanu je valjda s istog uzroka bilo tužno pri srcu. 
Često je dizao oči put onamo, kao da nješto traži, pak bi 
potulio glavu i opet ju odmah digao; rekao bi bio čovjek, 
da bijaše žalostan, štono i za sami jedan tren svoju ro- 
djenu zemlju gubi iz vidika. Ja niesam htio, da smetam 
tu svetu zabunu; ali sam promišljao koliko blago plemeni- 
tosti i junačtva nije Bog darovao svakoj duši crnogorskoj. 
Vidim napokon debelu suzu, koja no se Stevanu zaliće na 
oči. Suze niesu u istinu svojina crnogorska, ali opet mimo 
suza boli i radosti ima otačbeničkih suza, suza sdvojnosti, 
kada vidiš, da ti otačbina linja na oči, kada misliš, da je 
možda nećeš više vidjeti, a to su suze darovitih i pleme- 
nitih srdaca; takove se suze mogu izmaći i Crnogorcu! 

Sutradan vrieme preokrenu na bolje, i mi poklen vi- 
djesmo i Ucinj i Valonu, hodili smo ravno put Krfa. Ste- | 
vanu se ublaži bol, kad mu nestane _ s oka crnogorskoga 
kraja; i mučio se je, da uredi Milanove prtljage, kojih no 
se nebijaše ni dotaknuo, odkad krenusmo iz Boke. Milan 
na kasaru, ja do njega, a do mene kapetan. Jedrena se je 
modrila na desno, a arbanaški se kraj na lievo crnio. Uprlo 
sunce kao da ljeti, a more mirovalo kao u luci. Njekoliko 
se velikih brodova vidjalo daleko put vana; a više no tih 
bilo ih je omanjih krajem. Sve kao da se i nekreću ; osta- 

jali su nam redom po krmi, a šija se elike razaznavala 
na sve oko. Mornari niesu ništa radili, već ono samo, što 
je bilo posve nuždno. Ja upitam Stevana zašto to, a on 
mi odvrati: | 

— Svetci su, da se štuju. 

Sve što je na parobrodu bilo otmenijega, sve se bilo sa- 
kupilo na kasar. Mimo ostalih natakne mi se na oči čovjek 
postarikov, u naočalih, dugom i mal ne sasvim bielom 
bradom, stasom nizak, a pitoma pogleda. Njegovo lice bi- 


jaše ozbiljno. Odavalo ga je učenim čovjekom. Kako kas- 
še 

nije razumjeh, rodom Rus, putovao je preko Crnegore u 
Carigrad. Njemački i francezki. govorio je čisto, a hrvatski 
je natucao toliko, da ga se je moglo razumjeti. Nepitaj, 
kako se dojmi Milana netom sazna, koji je i odklen; a 
Stevan je prilitao s jednoga kraja na drugi, samo da ga 
bolje razgleda. Okolo jedanaeste ure počeli se zavrživati 
PO nebu maleni oblaci. Nekucne ni jedanaest i pol, a sunce 
se počelo kadkad sakrivati iza gustih oblačina, koje no su 
letjele podnevom, a tim putem još trajala na moru tišina. 

— Gledaj, reče mi Milan, držeć prst put sunca. Gledam 
i vidim krasnu sunčanicu. — Doista je slični pojav vrlo za- 
nimiv, a najskoli s toga, što se sbiva riedko. Sunce je bilo 
baš na podnevu, čisto ga: se proziralo kroz oblake, a do 
njega na lievo drugo sunce, koje mu se, što se svjetlosti 
tiče, veoma malo uklanjalo. 

* -— Ovo sluti na zlo vrieme, reče kapetan. To pamtim. 
Niesam sunčanicu mnogo puta vidio za svoga života na 
moru, ali se je vrieme svaki put jedan ili dva dana kas- 
nije izštetilo i vjetar pobjesnio. To sam čuo i od starih 
mornara, i riedko slučaja, da nije tako. Plovio sam jednom 
iz Carigrada put Malte. Bio sam pokraj Ciriga i vidio 
sam ju. Sutra dan kao da će nebo na zemlju. 

— Pojav netraje dugo, doda Milan, a ovo je meni prvi 
put, da ga vidim. 

— Mi mornari, nastavi kapetan, mi imamo prilike, da 
opažamo slične pojave. Vi ljudi od kraja, vi se malo, da 
nerečem ništa, neosvrćate na nebo; vama nije stalo do toga, 
da se uklanjate zlu vremenu. Kad dodje, kuća je gotova. 
Za nas mornare, to je drugi posao. Mi na poredje, četiri 
ure dolje a četiri gori; vazda, bez iznimke, čim smo na moru. 
Kad si od straže, hoćeš nećeš, oko se samo diže put oblaka, 
da gledaš i gataš, kud će vjetar, i da mu ugadjaš sa je- 
drima kao čiru na bedru. 

— Neznam, odvrati Milan, koliko pomagaju oblaci vama 
mornarom, ali mnim, da vrlo malo. 

—.Nije da, mi gledamo oblake, .kuda lete, no kakvi su. 
Gdjekad bjesni jugo a oblaci .lete maistralom kao sotone. 
Prestane jugo a maistrala ni kaplje... : ge 

.— To je, gospodine kapetane, ako se sjećate, do ego a, 
koje no se zavrću u visini. Nije ni jedna sama, niti su 
same dvie, ima ih kadkada po više od četiri njih,: a to 
ste stanovito vidjeli. Uzduh je više ili manje napojen 
parom, koja se u njem sgušćuje pod uplivom različite tem- 
perature raznih zračnih struja. Odtale razni smjerovi. oblaka 
u -visini i različiti oblici istih. Njeki englezki učenjak, mi- 
slim Howard, razdieli najprvi oblake na četiri vrsti, i to po 
obliku i donjekle po visini, koju zauzimlju, naime: cirus, 
stratus, nimbus i cumulus. Kada se dva vjetra više 
ili. manje natopljena parom susretnu, a. jedan je od njih 
stuđeniji nego drugi, para se-nješto sgusne i postane obla- 
kom. Ako se to dogodi mnogo na visoko, onda se zavrgne 
snieg. u tako male čestice, da plije u uzduhu. Mi vidjama 
s toga gdjekad nebo nanizano tankimi i bielimi oblačići, 
koji no su često na smiešan način poredani. Sada kao da . 
su raztegnuti s podneva. put sjevera, a sada kao da je 
tobož razperušana vuna, i zato naš puk govori u tom slu- 
čaju, da je nebo vunasto. Ti se oblaci zovu cirusi. Kako 
bi to htjeli Forster i Howard, cirusi jesu voditelji medju 
dvie spreme razne munjine, no to je hipoteza, koja hipo- 
tezom ostaje, akoprem se može uzeti kao stalno, da se to: 
sbilja gdjekad i dogadja. Oni oblaci pak, koji no se vidjaju 
gdjekad ljeti na dnu obzorja, kad je sunce na zapadu, a 
crni su kao dim, gusti, to su stratusi. Stratusi .zovu 
takodjer. i.one debele crne oblake, kojino se vuku preko : 
Jedrene, kad zategne jugo, zaogrnu nebo za koji dan, rekao. 
bi, kiša će, a kiše nema. Cirusi se u obće lako razaznaju, - 
jer su im okrajci podsječeni, obli, točno opredieljeni. Ljeti, . 
a mi to vrlo dobro vidjamo kod nas, zavrgne se češće na. 
vedrome nebu oblak, nadebeli, sgusti.se, pocrni i eto oluje, . 
«eto nevere. Ti se oblaci zovu nimbusi. Nimbus se 

lako razabira od stratusa, jer je prvi na okrajcih razkoš- 
muljan, nakostrušen i po njem u obće, koji je, kako rekoh, 
crn, prilietaju i obilaze bieli i tanki oblačići. Tada je sje- 
guran znak, da će se oluja izdušiti kišom, ili ako je to po 
podne, lako i krupom ili sugradicom. Nego ako ima mnogo 
vjetra, dogadja se, da se kadkada razidje ili dalje prenese. 
Ali ako oblaci imaju i zadosta bjesnila, opet imaju i lje- 
pota, kojih no težko da se vidja gdje drugdje na zemlji. 

— To mi je prva, koju čujem, presieče kapetan. Ja sam 
u svome životu vidjao povoljnih oblaka, i to kad su mi 
naginjali vjetar u krmu, ali liepih nikada! 

— Nieste nigda gledali, nastavi Milan, nebo poslije kiše. 
Nieste opazili onih oblaka, koji često krase dno obzorja, 
šire se poviše njega i niesu valjda nikad pritegli k sebi 
Vašu pozornost? To mi je mučno vjerovati. A nije se ta 
prirodna ljepota omakla ni pjesnikom, koji su vikli, da o 
uzduhu i njegovoj krasoti ponajviše natucaju, a na nj se 
u praktičnome životu i neosvrću. No što je više, ti oblaci, 
koji se zovu cumulusi, slute na dobro. 

— To jest, odvrati kapetan, ljepote u oblaka _ može vi- 
djeti čovjek od kraja, ali mornar, mornar, koji je izvrgnut 
svim: jadom, kojih mu oni nanose, neznam, je li ga rodjena. 
Nego evo na primjer sad. Ono sunčanice, što smo vidjeli, i 
ono je njekakva vrst ljepote, koju, čim sam na moru, nebih 
rada vidjeti, a navlaš kad bih bio s brodom na jedra i blizu 
kraja, i kad bih se mogao nadati vjetru s vana. Svak pre- . 
vrće stvari na svoju. Na tu blaženu ljepotu, o kojoj se u 
obće najviše govori, da je ima na moru, ja još niesam 
nigda nabasao. Kad niesam dosad, a ono neću mislim ni 
odsad. O istome sunčanome pomrčanju, govore, da je to 
ljepota do u Boga. Ja negovorim ništa, ali promišljam, da 
se ljudi i neosvrću na stotinu jada, kojih no taj pojav vuče 
za sobom u Africi i ondje, gdje se to uzimlje kao nebesko: 
znamenje, i otale krvi i nedjela, da ti se koža ježi. Slučio 
sam se jednom u zapadnih Indijah, kada dodje jedan nje- 

mački strukovnjak, da orkane prouči. Ni Pilatova duša nije 
željela, da takva šta vidi, a on se je mučio i jadio, što se 
nije barem koj ciklon zavrgao, netom je on došao. Govorio 
je, da to mora biti vrlo zanimivo. Ja niesam bio protivu 
toga mnienja, ali opet me je hvatala groznica, da se za- 
nimivim zove nješto, što ubija ljude na stotine, a osiro- 
mašuje sviet na hiljade. Nego da se vratim na pojav sun- 
čanice. Liepi pojav da, i meni bješe drago, da sam ga 
vidio jedan put više, i Vi ste mu se divili; ali ako nas za- 
teče na moru zlo vrieme, koje, kako rekoh, obično vuče 
za sobom, onda će biti isto onako, kako kadno mladić 
koju zavoli, a krasotica se otimlje i napokon se otme, 
ljepoto s Bogom, da te moje oči niesu vidjele nigda! Je li 
tako, moj mladi i neizkusni gospodine? , 

— Jest, reče Milan, kako se' uzme stvar. Njeki je tobož 
matematičar htio dokazivati svaku neistinu kao istinu, ali 
opet nije mu prionulo. Što obstoji, to obstoji. Drugo ništa. 
Nego ako bi se priroda gledala samo s jedne strane, s 
Bogom veličanstvo. Ona bi se izkazala okrutna, ružna, ne- 
dostatna. Ali čovjek mora da ju smatra po mogućnosti 
svu, jer je posijana ljepotom, na kojoj se isto oko božje 
odmara od one daleke dobi, odkad no takne jednoličnu ma- 
teriju i naputi ju, neka bi razvila sve. one krasote, koje 
su u njoj bile urodjene. +. 

Uz to prepiranje Milana sa kapetanom zazove sobničar. 
Objed bijaše gotov. Ja sam se spuštavao niza stube, kad 
me njetko hvata za ruku. Okrenem se, gledam i vidim 
Stevana. 

— Eno kraja, govori mi. 

— Koji kraj? 

— "Govore, da Krf. Nego recite, molim Vas, gospodinu 
Milanu, da se neupušta dolje u velike razgovore, jer da 
bi mu priredio prtljage prije no dodjemo u luku. 

Sunce se bijaše dosta nagnulo, kad no se digosmo iza 
trpeze i otok Krf se je već dobro razaznavao. Kako su 
se oblaci bili: ponješto razmantali, nebo: se je prikazivalo 
na krpe, i sunce je napokon šve to više svietilo čisto, al 
bi se jošte uviek sakrivalo iza oblaka. Svi se bijahu: iz 
komore popeli na palubu. TK 

— Dakle. reče Rus, nastavljajuć na kasaru :govor,. koji 
no se bijaše začeo za objedom, Vi nieste mojega mmen 

— Niesam i jesam, odgovori Milan. 

— Ipak, nastavi Rus, ipak :svi šu dokazi za to, da se 
raz mora nije pomakao. Eno na primjer Nila. Njegov: ležaj 
i njegovo ušće niesu se digli. Nema dakle sumnje, da se 
barem tu nije snizio raz Sredozemnoga mora: od mnogo i 
mnogo stoljeća, jer inače trudno, da bi se to bilo izmaklo 
poviesti one klasične zemlje. " 

— Ali to nije najsjajniji dokaz, koji bi bio u prilog teo-+ 
riji, koju Vi branite. Ipak se točno nezna, je li kopno pro- 
mienilo lice kroz toliko i toliko vjekova, jesu li zračni po- 
javi raznieli: prašinom i vodom do koju stopu one zemlje. 
A ima i druga. Zna se, da je Spratt po nalogu englezke 
vlade proučio onaj kraj Sredozemnoga mora: i.da je rekao, 
da nijedna rukotvorna luka nebi mogla trajati na dugo, 
jer da su obale takve, da more vazda navaljuje. Bilo bi 
tim putem moguće, da se je ušće Nila i sleglo, čim se je 
proteglo. o 

.— Gospodin Spratt, odgovori Rus, nije doista natepao 
na istinu i valja reći, da se nije bio zauzeo sdušno toga 
posla. On reče više no to, on zaključi, da se suezki kanal 
nebi mogao s istog razloga ni izdubsti, a što je i gore 
povuče za sobom i mnienje Marije Somerville, koja no 
je pisala, da i ako ga se izdube, neće uztrajati na dugo, 
jer će ga drobni piesak, koji no vjetrovi vuku sobom 
sa pustoši, navaljivati, dokle ga henavali. Ali mimo svega 
toga, odkad se Nil u poviesti spominje, nije ništa jal vrlo 
malo promienio svoj ležaj. Zna se po najnovijih iztraži- 

vanjih, da je egipatsko podnebje od vjekova. jednako. 
Da u Crvenom moru ni onda, kao ni sada, nije gotovo 
nigda padala kiša, da Nil nije primao ni prije, kao što ne- 
prima ni dan. danas, nikakve rieke ni s jednoga kraja ni 
s drugoga. Zna se, da su me Nila vazda | jednake, 
evo ima pet tisuća godina. | 

— Ali, odvrati Milan, ta ja neću da uztvrdim, da se | 
je raz mora tako snizio, te bismo mi to mogli opaziti, da 
bi dostatan bio mali broj vjekova, da ga nestane. Glaso- 
viti Maury, koji je bio.ujedno i učenjak. i pjesnik, umro 
je tvrdo uvjeren, da je.more. od počela bilo slano, i da ga 
je još onoliko, koliko ga je bilo i onda. Neću ni Mauryu, 
a. donjekle. ni Vama protustavljati mnienje onih učenjaka, 
koji hoće da po hidrataciji voda mora jednom prestati kao 
takova, dakle i more, sdružiti se, to jest kemično, drugim 
počelom, kojim vidimo da prianja; ovi hoće izričito da do- 
kažu, kako je dosele nestalo. sedamnaestoga diela mora. Ali 
obstoji vazda nepobitni čin, kako to opaža Werner, da ako 
je raz mora vazda jednak, voda .pomanjkava, more linja, 
jer gdje bi bilo ono materije, štono raznosi kiša, pa rieke, 
potoci i isti vjetrovi, koji se zna, da su mogući činbenici 
u prirodnoj ekonomiji; gdje. bi napokon bilo ono,. štono 
valovi odcjepljuju od obala i nanose u: more? | 

— To je sve istina. Ali je dokazano, da se raz mora 
nije makao od preko dvie tisuće godina. 

— Dakle voda je ponarasla barem za onoliko, za koliko 
se je kamenja, gliba, prašine uvalilo.u more. Ako računi 
Manfredia niesu bili točni, to je do. toga, što on bijaše 
predpostavio, da je sto sedamdđeseti dio vode, koju no rieke 
“ nose sobom u more, glib i razne tvari, koje no ista voda 
drži ili mehanično podignute ili kemično raztaljene. Sva- 
kako po tome računu, raz se je mora u dvie tisuće go- 
dina morao podignuti za jedan metar. 

.— Ali se to nije dogodilo. 
. — Nije, jer je najprvo mnogo manje nego sto sedam- 

deseti dio inih tvari u vodi, a drugo jer nije Manfredi 
uveo u račun koliko more razširuje svoj ležaj, čim ne- 
prestano obale rubi i odkida. 

— Svakako, nastavi Rus, topografija raznih luka, a to 
govori Bianchi, u Sredozemnome moru onakva je, kakva 
je još bila za dobe Pausanijeve. Naravno da tu ima izni- 
maka — i velikih, ali svakako svi podatci skupa sakup- 
ljeni, nedopuštaju, da se zaključuje, da se je u obće raz 
mora snizio ili povisio. 

Jedrena je svakako zanimiva u ovom pogledu. Razni 
bi pojavi dali slutiti, da tu more bijaše njegdje više, 
a njegdje pako da je bilo niže. No to je površno, i ako 
se stvar malo pomnjivije razmatra, ostaje na prvo. Tečajem 
vjekova oblik se je Jedrene dosta promienio. Kad se čo- 
vjek približi k obali i razgleda sike, tu vidi očito nasilje 
morskih valova, koji kao da nastoje, da svoju medju pre- 
korače. Na otocih, koji su prama Spljetu i izloženi svoj 
sili Jedrene, kopno se bori proti silnim valovom i ne- 
popušta no grudu po grudu. Na zapadnoj strani Jedrene, 
onamo na talijanskih obalah, gdje no kamenje, koje je na 
dnu Apenina, nije bilo od najtvrdjega kova, Jedrena se 
tisnula napried, razorila, razniela; a gdje je sastav bio 
tvrdji i raznolik, udublo je more i špilje i pećine. I na ovoj 
se obali vidi jedna takva na otoku Visu pokraj Komiže. 
Nego bi silna moć valova još bila žešća, da ona isto onako 
jako djeluje i u dubini kako no na površju. Ali već u 
dubini od sto metara malo kada da djeluje. Ako pak 
morski valovi jesu najveći faktor u ovom pogledu, mi 
vidimo, da oni ponajviše ruše; čim voda, koja se teči u 
more riekami i potoci, te tače sobom glib i kamenje, ona i 
ruši i gradi. Mjernik se Lombardini naputio jednom: da 
proračuna, koliko vođe lieva rieka Pad u Jedrenu. Našao 
je, da se tim putem toči poprečno u Jedrenu do tri tisuće 
četiri sto i sedamdeset kubičnih metara vođe svaki tren. 
A Tadini s druge strane izvede, da je tristoti dio te vode 


glib, piesak, koji pak ostaje na dnu. Po tih računih izhodi, 
da ako bi Pad tako uztrajao, bi se u tisuću dvie sto godina 
Jedrena navalila od Venecije sve do Istre, i tršćanski bi za- 
ljev postao slanim jezerom. Nego se toga za sada nije bojati. 
Dubina Jadranskoga mora raste od Mletaka do [stre, i s 
toga isto se more zauzima, da navalja na kraj poveći dio 
onoga, što no mu rieke nanose; a i da nije one prirodne 
težnje u tvarih, koje se u more taču, težnje, o kojoj Steno 
upozori učeni sviet još polovinom seđamnaestoga vieka, 
i po kojoj glib, vođom nanesen, neprianja i neostaje odmah 
na dnu mora, već se dalje tače, doklem se nedokopa 
vodoravnoga ležaja. Po tomu sva omanja mora nemaju 
nigdje ma ni jedne česti dna, koje bi bilo bez nanesenih 
tvari. Nego više no upliv samih rieka, zanimiviji je onaj 
mješoviti, i rieka i mora ujedno. Tu su dvie prirodne 
sile, koje se otimlju. S jedne strane rieke nanose u more 
a s druge valovi morski navaljaju na kraj. Tako postaju 
duž obale, ako te nisu duboke, kako je to slučaj pokraj 
Venecije, male ostrvi od pieska, koje se zovu dune, a ono 
mora, što je medj njima i iza njih, lagune. Adrija, taj naj- . 
možniji i najugledniji njekad grad sve Jedrene, dvie tisuće i 
pet sto godina nazad, imao je i on svoje dune i svoje 
lagune, kakono dan današnji Mletci. Tečajem vremena 
rieke izbrisaše sve to, i sada su to sami plodni predjeli. 
I Mletke čeka ista sudbina: Tako :se je dogodilo i od onih 
duna, koje no su u doba Strabona okružavale Ravenu. 
Nego da se vratimo onim pojavom, koji su se sbijali u 
jadranskome moru i dali sumnjati, da mu se raz tobož mie- 
nja. Šestnaestoga se vieka: prosuo jednom glas po Mletcih, 
da se je grad nješto snizio. Uslied toga Angjelo Eremitano 
izračuna, da se Jedrena diže svako stoljeće za jednu stopu. 
Bila je poznata doba njekoliko crkava i po pločniku se 
zbilja opažalo, da su se Mletci 'nješto snizili. I godine hi- 
ljađu pet sto petdeset moradoše Mletčići povisiti pločnik trga 
svetoga Marka za jednu stopu, i ponoviti ga opet, kako to 

povieda Donati, godine hiljadu sedam sto dvađeset i druge. 
Okolo Adrije naišlo se je na ruševine jednoga kazališta, koje 
je mnogo niže nego.Jedrena, Godine hiljadu sedam sto. tri- 
deset i prve, kako govari Bianchi, naidjoše izpod pločnika 
katedrale od Ravene na još..druga dva pločnika, od kojih 
je bio najdonji u dubini od četiri stope i. po. Manfredi je 
držao, da je prvi pločnik moraQq biti barem četiri stope.i 
po. viši nego Jedrena, kada crkvu sazidaše. Crkva bijaše sa- 
gradjena kongem četvrtoga vieka; dakle od te se je dobe 
onaj predjel udubao. mal .da ne dva metra! U rieci Ronco 
našao se. je. vodovod sagradjen još pod Trajanom. Svodovi 
su tog vodovoda izpod rieke! Onaj se je predjel .dakle 
srizio barem za dva metra i po. I grad se je Rimini udu- 
bao, odkako je sagradjen, .za četiri stope. Grad je Conca 
sasvim. utonuo ima tomu i vjekova, i kašnje su se vidjali 
pri mirnome moru vrhunci dvaju tornjeva. , 

Svi ovi pojavi. smatrani napose, naveli su njekoliko 
strukovnjaka, da reknu po koju krupnu. Mnienje je bilo, 
da se more diže; ali potonja iztraživanja dokazaše, i.to 
je jasno, da su svi oni predjeli postali uslied rieka, 
koje onuda teku. Rieke su ih navalile tvarmi, koje 
se niesu odmah tako. sbile, a da kasnije pod pritiskom 
ma kojekakvim, svojim vlastitim ili inim. nepopuste i ne- 
uvale se. | | ' : 

Na istu pogrješku bili su naišli i Celsij i Linnć, kada 
po historičnih podatcih, sakupljenih po baltičkom moru. za- 
. ključiše, da se tamo raz mora snizuje za dva metra svaki 
viek. Oni niesu pomišljali na ono, na što se danas pomišlja, 
naime, da se je kopno diglo, a ne more sleglo; da ze- 
maljsko površje mienja neprestano svoj oblik, sada na 
mahove a sada malo po malo, da to čovječje oko i nerazpo- 
znaje. Pod težkim tlakom gornjih slojeva zemlje u donjih 
se razvija toplina na razni način, i odtale kemična sluči- 
vanja i čudan razvoj unutrašnjih sila, koje su kadre raz- 
micati zemaljsko površje ..... 

Rus zabežuren svojim govorom nije se osjetio, a ni mi, 
koji smo ga slušali, — da nas eto u ]uci. 

Kako parobrod nije hodio dalje Krfa, već mu se bilo 
vratiti istim putem u Trst, tako se svi mi putnici mora- 
dosmo izkrcati. Njeki da ostanu u Krfu, a njeki da čekaju 
parobrod, koji dolazi iz Trsta i vozi se do Alesandrije, 
a njeki pak onoga, koji ide do Carigrada. Paluba je već 
bila nagomilana prtljagami svake vrsti, a-ljudi ponajviše 
naši, koji su: hodili za dobitkom, gledali su neustrpljivo 
put kraja, tražeći okom čamce, koji se na desetine uputiše 
od obale, da dodju putnikom na susret, 

Zaori napokon sidro i utone. Parobrod stane, spusti 
ljestve sa lieve strane, a ljudi od čunja napani na sa idne 
kao mravi. Tko viče simo, tko viče tamo a putnici stani, 
nedavaj prtljage u onoj mješavini nikomu. U jednom kraju 
i uz sami kasar stojao je Stevan, a iza njega Milanove 
prtljage. Okružili ga i s lieve i s desne, i napastovali ga 
svi redom, kako bi koji prošao mimo, neka bi se izkrcao. 
Ja i Milan bili smo na kasaru, njemu do glave. Dodje na- 
pokon jedan i stane mu nabrajati talijanski, nebi li ga 
nagovorio. Nije Stevan govorio talijanski, ali je nješto 
razumievao. 

— Nedam robe nikomu za oči, reče, nego čisti mi put. 

A on drugi opeta. . 

— Hoću li, zaviče tada Stevan ljutito, i digne desnu 
ruku u vis. Htijaše da onoga ošine. Milan zasegne hitro i 
dohiti mu ruku. Stevan se umiri. | 

Tu istu večer šetali smo se po Krfu.: 





ll. Do Alesandarije. 


p4urora“. — Milan. Kako se Stevan rješava prve neprilike. 
— Va kasaru. — Staro poznanstvo. — More. Mornar. 
— Morska pijavica. — Gdje se razlaže i gdje se prigo- 
vara. Vihor. Umjetna kiša. — Kako se Stevan izpričava. 
— Gdje kapetan govori a Milan razlaže. Mjesec # vrieme. 
Proročanstva 0 vremenu. — O čem se može govoriti na 
Provi preko ručka. Stevan za gospodskim stolom. Vrieme # 

životinje. — Poznanstvo na silu. 


»Aurora“, parobrod austrijskoga Lloyda, razčinjen po- 
sred luke, davao je već zadnje znakove da odlazi. Ogromna 
sprema, koja je potezala do dvie tisuće bačava, i po kojoj se 
je nevješt čovjek mogao lako zabuniti, stojala je spravna, da 
se diže na put. Ostali parobrodi, koji su bili do , Aurore“, 
bijahu prema njoj, štono su višne ladjice spored dosta jakih 
brodova. S desne i s lieve strane nosila je po tri čamca, 
obješena na grue, dakle šest, a niesu za ništa zapinjali 
za oko. Do našega parobroda je stojalo njekoliko maona, 
koje su stoprv prestale, da nakrcavaju, a bile su vidjeti, 
kaono mali pilići pokraj kvočke, koji još vuku za sobom 
koru. Jarbori, visoki — visoki, da bi ti se glava smela 
samo gledajuć put njih, a uz to opet majušni, kako je 
to navada na parobrodih. prama njihovoj veličini. Kroz 
dva oka od prove velika, široka za čudo, vukla še je 
ogromna željezna veruga, a pri tom kao da opet nije do- 
statna, da odoli morskomu biesu za toliku spremu. Paro- 
brod je bio sav od gvoždja, te nije imao u sebi drugoga 
drva iz van jarbor4 i gdje je bila prieka nužda, te se že- 
ljezo nije moglo rabiti jal s jednoga uzroka, jal s drugoga. 

Na palubi, a posred nje, zjalo je četvero otvora, sve redom 
od krme do prove. Ono dvoje po sriedi, koje se mornar- 
skim izrazom zovu bukaporte, bilo je najšire i služi 
za ukrcavanje i izkrcavanje tereta. Od ono dvoje na provi, 
jedno je za mornare i zove se tambuć od prove, a drugo 
za putnike drugoga reda više amo od prvoga, uz sami 
jarbor od trinketa. Na krmi napokon tambuć od 
krme vodi u komoru, koja je za prvoga kapetana i za 
putnike prvoga reda. Što se na svakome brodu drži krma 
kao mjesto najodličnije, to dolazi možda s toga, što je tamo 
krmilo, i što tako sva duljina broda dieli stan kapetanov 
od mornarskoga, koji je uviek na provi. Nego nije to samo. 
Kad brod plovi, on sieče more provom. Valovi udaraju 
ponajviše na bokove od prove, i na provi ponajviše more 
Pljuska i plaka. Ali u sadašnje doba, kad se svukud po 
parobrodih uvela elika, čiji cilindar drma i trese krmom, 
krma je izgubila mnogo od onih prednosti, koje je prije 
imala nad provom, i sada je bolje na provi nego na 
krmi, a ipak ostaje krma uviek prvom, i još se smatra: 
plemenitijom od prove. To je valjda s toga, što se je 
svukud težko riešiti starih običaja, a najskoli na moru, gdje 
je običaj i zakon jedno te isto. 

Posred broda diže se crni dimnjak, koji dava oduška 
ogromnomu stroju, čija se sila računa na pet sto konja. 
Pri svakoj bukaporti postavljen je omanji parostroj za . 
izkrcavanje i nakrcavanje parobroda. Ali opet ,Aurora“, 
ako i jest ogromna, te neizčezava niti pred najnovijimi rat- 
nimi i trgovačkimi brodovi, ipak ima ih još i takvih, pred 
kojimi bi i ona bila malena. Svatko se sjeća ogromnog 
»Great-Easterna“, koji je prenio brzojavnu žicu preko atlant- 
skoga oceana, svatko je čuo za ogromni englezki ratni brod 
»Ihunderer“, koji naliči više kojoj siki nego brodu, svatko 
napokon za talijanskog ,Lepanta“, koji obuzima petnaest ti- 
suća bačava. Da je na takva šta slutio um velikoga Napo- 
leona, nebi bio zaisto odbio od sebe Fultona, koji mu je nu- 

djao prvine tog veličanstvenog izuma. Nego velika njegova 
duša, zaronjena u opojnosti pobjeda, koje je on više stvarao 
nego priredjivao, nije se znala pokloniti drugomu veleumu, . 
akoprem takav izum nebijaše izum jednoga samoga čovjeka, 
jednoga samoga uma, već kako sve, što je čovjek veli- 
čanstvena prirodi oteo, &n bijaše svojina mnogo | izabranih, 
a više no to, — cjelokupnoga ljudstva. 

Uz ovaj su izum privežaria već od početka imena Hetona: 
Papina, Lavoisiera, Newcomena, Cowleya, Watta, Blacka, 
koji je nehoteć naišao na Watta, Boultona, koji je Watta 
novčano pomogao itd.,; a dokle je došlo do sadašnjega sa- 
vršenstva, nezna se upravo ni koliko ih se je truđilo, ni 
kako se je sve radilo. Tako kod telegrafije i telefonije, a 
i svakud, sve jedan niz imena, koji pojedine pojave jal 
opaziše jal tumačiše, a da se čisto nezna.i nerazumije, koji 
je više zaslužan, koji je više izumu doprinio. I sbilja. Niesu 
pojedini ljudi, koji tjeraju napried ljudstvo, već je to ljud- 
stvo, koje, podvrženo neizbježivim zakonom, teži neprestano 
savršenstvu i iznosi takve ljude na površinu. Parobrod se 
je pojavio, kadno prosvjeti bijaše nuždno da se lašnje 
predmeti i tvari promeću, a brzojav, kadno razvijanje ljud- 
stva izazva možniji promet misli. 


SN 


Naš parobrod zazviždne pa treći put, da krenemo iz Krfa 

Ja već bijah na njem i baš na kasaru. Pri liepom 
onom jutru promatrao sam krasote onoga predjela, disao 
čisti onaj zrak, Čarobno se nebo modrilo, po obalah vr- 
vila svjetina; a ria moru se gizdali brodovi i parobrodi, odje- 
veni u svečano ruho, nanizani zastavami. Na daleko se 
čula gradska glasba, sada jače sada slabije, kako bi bolje 
ili slabije odjekivalo, čim se je turala kroz ulice. Sve je to 
skupa upozorivalo, da Krf ima nješto svečana, i da se toj 
svečanosti niti priroda neotimlje. Tog je dana dolazio 

grčki kralj Juraj, da posjeti grad. 


We 

Kad ja svrnuo otale okom, gledam da vidim Milana. 
Mi se bijasmo razstali u jednoj kavani na Spianadđi, 
tom liepom. elegantnom i prostranom šetalištu Krfiota; — 
i dočim se ja odmah uputih put parobroda, Milan je morao 
da za malo vremena zaostane, da pozdravi starog jednog 
prijatelja, koji mu dan prije bijaše dao rendez-vous u istoj 
kavani. On nikako nije mogao kasniti. Parobrod je već 
bio na polazku, Milan je to znao. Ja uzalud tražim, da ga 
gdje vidim. Njega nigdje, kud mi oko može dosegnuti. 
Ištem po kasaru, $ledam i prizirem po palubi; uzalud. 
Prigledam ovamo, razgledam onamo, nadazirem se napokon 
na tambuć, e da li se nije po čem spustio dolje u ko- 
moru, a to meni u onoj mješavini izbjeglo. Utaman. Ta 
valjda je još na kraju, napokon promislih, i stanem da iz 
kasara upirem opet oči put kraja. Razgledam, prigledam 
ladjice, koje se put parobroda voze. Njega nigdje. Pitam, 
razpitujem, a nitko nezna ništa. Mornari počeli puštavat 
cime (uže), počeli dizati sidra, a od Milana ni znaka ni 
traga. Mene obuhvatio strah, da mu se nije po čem što- 
god sbilo, njemu ili Stevanu, i već sam dvojio, hoću Ji ih 
dalje imati uza se na putu. 

Čovjek je gdjekad sebičan i kad misli, da je veliko- 
dušan. Mene je nješto pritezalo tomu simpatičnomu čovjeku, 
tomu naobraženomu mladiću. Niesam znao, ljubim li ga 
više s toga, što mi njegovo prisustvo na putu godi, što 
putujuć s njim imao sam vazda prigode, da što dobra 
čujem, da koješta naučim, jal samo s toga, što sam ga volio. 
N jegova ozbiljnost i trieznost bile su crnogorske, ali njegova 
duša bila je nješto, što se nemože reći, da je svojina ma 
kojega naroda; njegova duša bila je ono, štono je duša 
malo izabranih stvorova, kadno iz njih diše sve, što je 
plemenito, darovito, pošteno i liepo. Duboka njegova na- 
obraženost nije sapinjala zalete naivne prirode, koja je 
opet njegovu naobraženost usavršivala. Nije govorio a da 
nepromišlja, a promišljao je više nego li govorio. Duša mu 

Carić. Slike. 1. | 3 

se je zrcalila na licu, a lice je bilo vazda mirno, mirno 
kaono mir prirode, koja tihom noći skromno razastire svoje 
.ljepote i netaji ih _ nikomu, mirno kaono posmjeh djevoj- 
čice, koju nepokvari strast, mirno kaono pogled sretnika, 
koji ništa neželi i ništa nepita. Ja sam stajao onako zabunjen. 
Mučio me strah, da one dvojice više nevidim, kadno mi 
se dalo pogledati na lievu stranu. put jedne ladje, i kao 
da nješto vidim, kao da vidim Milana i Stevana. Gledam, 
raztvaram zenice što bolje mogu, i kako se ladjica sve 
to većma približavala, vidim napokon, da su to u istinu 
ona dvojica. Tren kasnije i više nebi bilo na vrieme. 

Kadno prispije ladjica na dohit, parobrod je već po- 
čimao štropotati elikom. Mišljah, eto odlazimo, a eno Milana 
i Stevana ipak uz sami parobrod. Stisne mi se krv. Nego 
srećom zabuna bez uzroka, jer se samo parobrod namieš- 
tao, da obrne provu put vana, put otvora zaljeva. Kadno 
ladjica stala, a ja već čujem Stevana, gdje nješto nabraja. 
Pak eto jednoga od onih, koji su ih privezli, gdje govori: 

— Sada, gospodine, deset franaka. 

— Koliko? odvrati Milan. 

— Deset franaka, inače se na parobrod neide. 

— Kakvih deset franaka, deset vas jada na nas nagnalo, 
reče Stevan ljutito, kad eto nema ni dva časa, da nas 
vozite. 

— Deset, odvrati onaj isti, manje ni obul. — I stane 
šijati na vas mah, da se od parobroda odaleči. 

Na parobrodu, a do mene, bilo množtvo putnika, koji 
su to gledali. Nebijaše kud kamo ; vrieme je stiskalo, paro- 
brod je već bio spreman da ode. 

— Hoću li, zaviče Stevan i digne ruku. 

— Miruj, odvrati mu Milan. 

Stevan kao da se umirio, a ona dva Grka kao da se 
rugaju, a i donjekle kao da priete. Tako minuše dva trena. 
No kad vidi Stevan, da mu se eto parobrod otimlje: 

— Hoću vaistinu, zaviče po drugi put. Tad skoči na noge, 


35 


snebi težkom pljuskom onoga, koji bijaše prvi do njega, 
i strovali ga u more. Navali na drugoga, a sve to u jedan 
mig, iztuli mu se izpod nogu, digne se, a njega podigne i 
opet s njim sunovratice u more. Mi na kasaru zapljeskasmo. 

— A sada? progovori Milan, koji nije niti imao vre- 
mena da Stevana zaustavi. E 

— A sada neka se naloču mora. Nego evo im ovo veslo, 
da se neutope; a i da bi, mala šteta vaistinu. 

Tako se ona dva Grka priuhvate vesla. Psovaše i ružiše 
da te Bog sačuva. Stevan udri drugim veslom, da se vozi 
na vas mah, doklen se nedočepa parobroda. Iznese tada 
prtljage, turne ladjicu nogom, poklen bijaše Milan bacio u 
nju njekoliko franaka. Ljudi su s parobroda gledali sve to 
kao okamenjeni. Ona se dva Grka dohvate ladjice, a elika 
počme štropotati. Mi smo već plovili put Alesandrije. 

Mnogi se kasnije sakupiše okolo Stevana, da mu česti- 
taju i zahvale, štono osveti tolike putnike; a Stevan bez 
natege :. Zo 

— Tko se neosveti, taj se neposveti ; tko drugomu jamu 
kopa, sam u nju propada ! 

Pred podne bijasmo već dosta daleko od Krfa. 

Ja stojim na kasaru. —' Oblaci naginju sa zapada, a 
nješto povjetarca duva s iztoka. Morem se prosula tišina ; 
parobrod plovi mirno, a kasar pun puncat putnika. Starca 
Rusa već nije bilo. On ode dan prije svojim putem, put 
Carigrada. 
 Bacim pogled naokolo. Mlado momče sjedi uz kasar. 
Rekao bi: naše je krvi. Nema dvojbe, i njega su zalile 
suze njegove majke, ostavio je i on raztuženih srdaca, raz- 
plakanih lica iza sebe. On je tu sam. Sam u velikom 
svietu, daleko od svakoga od srca. Ali ima u čovječjoj 
duši nješto, što ako više i neobstoji po sebi, žive ipak u 
njem. A to je prošlost, to su sladke uspomene prošlosti. 
Misao dopire svakud, gdje je mogla motriti, razmišljati, 
* 


36 


ćutiti i ljubiti. Onaj dečko nije dakle sam. Okolo njega 
obigrava misao njegove rodbine, njegovih sestara, nje- 
gove majke. 

U drugome kraju jak i krjepak čovjek stoji naslonjen 
na partigetu. Muči, poniknute glave, rekao bi da pro- 
mišlja. Tko je to? Neznam. Niesam pitao, niesam mario, 
da saznam. Ali sam ga gledao. Njegovo lice nije odavalo 
unutrnje boli, njegove oči niesu bile mutne, ali preko čela 
kadkad kao da bi prošao oblak. Je li bježao, da se sa- 
krije pred kojim nedostojnim činom, da umakne svietu 
jureć u sviet? Je li hodio, da kuša sreću, da obogati? 
Moguće. Je li bio sam na svietu? Neznam. A ima li čo- 
vjeka, koji bi na svietu mogao biti sam, sam bez ikoga 
od srca, i živjeti? Živjeti sretno? Ne! A onaj čovjek? 
Možda -ga nije tjerala sramota ikakva od kućnoga praga, 
možda nije hodio da se obogati, možda je bio bogat i 
hodio da sviet proputuje. A je li bio sam? Ne. On čas, 
kad ja da ću s njega dignuti oči, on izvadi jednu sliku, 
pogleda ju i nasmiehne se. On nije bio sam. U onaj tren, 
kad se njegova misao Bog zna kamo odsievala iz one 
Slike, možda druga duša bila je kod njega, jedno je srce 
za njega igralo, možda burno, strastveno. 

Posred kasara, tik samoga krmila, omotana u crno ši- 
roko platno, sjedi jedna djevojčica. Liepa je, božanstvena 
je. Rekao bi čovjek, da su se isti angjeli morali otimati 
za nju, kad ju majka preda na ovaj sviet. Oči su joj crne, 
crne obrve, crne trepavice, crne kose. Ona biela. Sve u 
njoj nježno, al bila slaba, disala jedva, jedva govorila. 
Sjeverno nebo nije bilo za nježni onaj stvor. Još pu- 
poljak, ona je bila počela vehnuti. Hodila je u Alesan- 
driju, da se tješi onim podnebjem, hodila je, da smrti iz- 
bjegne. Iza nje mlada žena, mati od dvoje djece; drži 
najmladje u naručju. Drugo, kojemu je moglo i nemoglo 


biti pet godina, skače, viče, kriči, lopta se. Zaludu ga 


majka kori, upozoruje, da će mu lopta u more. Tek onda, 

kad udre loptom: kapetana u glavu, kad se kapetan na- 
smije, a majka od stida zarumeni, pobjegne puno straha u 
majčino krilo. 

Prova kao da je živući i mičući se mozaik. Svakakvih boja, 

* “svakojakih odiela, svake vrsti gibanja. Crvena je hrvatska ka- 
pica uz modru talijansku, fes turski uz crnogorsku kapu, 
široke i modre gaće grčke uz uzke talijanske. uz biele 
turske. Čistoća pokraj blata; red u neredu. Lieni se turski 
pogled susreta: sa vatrenim grčkim. Onamo leži Albanez 
nemarno, ovamo se Talijanac šeta živahno, amo Hrvat u 
vrućem . razgovoru sa jednim mornarom, valjda svojim 
zemljakom. Turkinje. sjedaju omotane koprenom, do njih 
imbrika punih vođe, a blizu, što se bliže može, lju- 
bomorno oko njihovih gospodara. Poručnici idu ovamo, 
idu tamo, a svjetina im se sada uklanja, a sada ne, kako 
ih vidi ili nevidi prolaziti. 

Svi ti, koji su tu bili, svi su imali svoju svrhu da pu- 
tuju. Kolika razlika misli, nakana, ufanja! Nigdje na svietu 
tolike razlikosti težnja. želja, nigdje toliko duboki jaz, to- 
liko bezdno medj stvorovi, koji su ipak toli blizu! Tu 
udes naginje suzami, smiehom, sdvojnosti, ufanjem, bolju 
i radosti toliko različitih stvorova u jedan skup, da ih 
opet razstavi do vieka! Koliko suza nije ostavio svaki na 
kućnom pragu? Koliko se srdaca nije uvijalood boli, ko- 
liko zadnjih zagrljaja nije raztužilo otca, majku, sina, 
unučad? Koliko nada nije izčeznulo, zaronilo u sdvojnosti, 
pri zadnjem cjelovu, natopljenu suzami? Koliko srdaca ne- 
prati svojimi uzdisaji, koliko srdaca nebije krjepko, stra- 
stveno, raztuženo, za timi stvorovi, koji su tudji jedan dru- 
gomu, koji jedan za drugoga i nemare, a ipak su toliko 
blizu! A parobrod plovi mirno, tiho; on nosi te nemirne 
stvorove njihovoj sudbini, za koju i nepita. A što bi i ma- 
rila tvar za razumni stvor? 

Pade mi oko na lievo, a kad tamo, pokraj krmila, onaj 
isti kapetan, koji nas dovede do Krfa. Ja mu se sbilja 
niesam nipošto nadao, jer uviek mišljah, da će on opet 
istim parobrodom natrag, u Trst. Nego kako doznah kas- 
nije, obolio kapetan ,Aurore“ na putu iz Trsta do Krfa, 
a on ga zamienio. U onaj tren bio je sam. Gledao je po 
krmi i sukao svoje velike i siede brkove. Mješavina, koja 
je bila po kasaru, nije ga valjda zanimala, jer nigda da bi 
trenuo okom, nigda da bi ga s obzorja uztegao i povukao 
na palubu. Ja se toj zamišljenosti niesam ni najmanje 
čudio, jer vaviek mnijah, da ga je više prisutnost onih 
stvorova mučila nego zanimala, da bi on bio volio vidjeti 
valove uzburkane, nego da onako miruju. Podjoh k njemu. 

— Gospodine kapetane, načnem, baš mi je milo, da se 
opet susretamo. Tako ćemo još koji dan biti zajedno. 

— A meni hiljadu puta milije, odvrati on, jer sam evo, 
Bogu hvala i slava, ostavio jadransko more, kojega sam 
baš bio sit, jer nemože čovjek da ga hvata ni za rep, ni 
za glavu. Ono je sto puta gore za mornara nego Crno 
more. Nema se čim hvaliti ni jonsko more, a još i manje 
tarantsko more, no meni su svakako milija. Nezna čovjek, 
bi li volio Jedrenu zimi, kad bura pobjesni, ili kadano 
pri ljetnjoj žegi nema gdjekad ni malo vjetra za dva tri 
dana. U prvom slučaju davi te vjetar, muči te more, 
štipa te zima i bije te strah, da te nenanese na obale tali- 
janske. U drugome lieniš i kipiš bez koristi, a da uprav 
neznaš, kojemu svetcu da se moliš. Zimi, kad zategne jugo, 
eto kiše za petnaest dana bez oduška, a mornar jadan 
gnjije u pustoj mokrini i pita zaludu u Boga malo sunca, 
da se prosuši. No te tješi subota, koja nosi naviek štoli 
toli vedrine. 

— Subota! Vedrine! — rekoh ja onako začudjen. 

— Subota, da, nastavi on. Nije se reklo zaludu: ,Su-. 
bota bez sunca i žena bez muža“. Nego se Vi opirete 
svakoj, koja je mornarska. Da su svi pomorci od moje, 

nebi se uplitali vaistinu ljudi od kraja u naše posle. Nama 
se govori, da smo puni predsuda, a kad tamo, kada se je 
s nama na brodu i vrieme bjesni, pita se nas, kuda će 
vrieme i kako, a od knjiga ni spomena. Pa mi samo tješili, . 
nije sbora o predsudah. No kad je tišina, kad je more za 
žene i za ljekarnike, onda nam se zanovieta, onda se vade 
knjige ili ponavlja na izust ono, što se u niima boboće. 
Ta je kao ona Pelješka. | 

— Koja? upitah. | 

— Kad je žena zvala muža, odazove se Stevan, koji se 
bijaše muče približio, a da ga ni opazio niesam. 

— Koja žena, Stevane? 

— Pelješka, odgovori on. 

— Pak! 

— Pri mjesečini i noćnoj tišini a prije lieganja ode muž 
na dvor, da se malko razhladi. Nabasa onako bosonog na 
nješto oštrice i razjuši_se i: liepe noći za junaka, reče; a 
žena njemu: muči rdjo, hodi lezi! 

— Ta na to neide. 

— Ide vaistinu, odvrati Stevan, jer ga žena znala. Hćaše 

“ Ture izpasti iz kojega kuta, a muž bi, mjesto da vojuje, 
jezikom za zube. i 

Liepo je vrieme trajalo sve do smrknuća. Kadno zvono 
na provi zakucne, znak da je večera, putnici njekoji na lievo, 
njekoji na desno, svi se razidjoše. Kasar ostane sam. Oni 
koji niesu imali mjesta ni u prvom ni u drugome redu, 
takmili se i prepirali okolo foguna, da jela dobiju. Njeki 
niesu ni za to htijeli trošiti, već jednostavno vadili, koji 
iz torbe, a koji iz džepa sira, kruha, pa uz čisti zrak, 
pod nebeskim krovom, da se blaguje i pije. Tu je bio 1 
Stevan. Kad na njega dodje red, uzme mesa i juhe na tanjiru, 
sjedne u zaklon pokraj kasara, i stane mirno blagovati. 

Kadno sutra zora zabielila, nebo bijaše ovito crnimi oblaci. 
Vjetar se razjušio, a mimo mornara, koji bijahu od straže, 

na palubi ni žive duše. Sve je još spavalo, jal se po izbah 
libilo. Mornari bijahu svaki pri svom poslu, a podkapetan se 
šetao po mostu i turao nemirni pogled onamo nuz more, 
po prostranom obzorju. Bila nam grčka obala na lievo, a 
na desno po krmi pusto, nemirno, zadušeno tarantsko more. 
Oblaci naginjali jugom, i prilietali preko neba kao legije 
sotona; vjetar jačao, sve se to većma jušio, konopi zviždali ; 
štropot se elike gubio u šumu talasa, koji su se na- 
dimali visoko visoko, razbijali na provi, pjenili se bokom, 
a po krmi se razliegali. Mornari su govorili, da će vjetar 
dnevom malaksati. No tako nebi, jer kasnije more kao da je 
uzavrelo u kotlu, uzkopalo se, počelo se sve to više nadimati, 
razbijati se, prevaljivati preko boka od prove i nalievati pa- 
lubu. Mašinisti narede, neka bi se pozatvorili dušpiri 
od stroja, da se nebi zalio morem. ŽZapru i zatvore sve, 
što je bilo odprto i raztvoreno. Osiguraju dare, dugi i 
debeli komadi od drva, koji stoje po palubi, kao na pri- 
mjer jarbori od paroketa i trinketa itd., koji bi mogli za- 
mieniti one, koji su vani, kad bi popucali, i tim putem 
vrieme kakvo bude. Pri toj valjavici po palubi ustali sob- 
ničari, izišli van, pa kad vidjeli, što se sprema, vratili 
se opet dolje, da osiguraju čaše i tanjure i stolčiće, neka 
se nebi porazbijali. Eto izpada napokon iz tambuća i ka- 
petan i zaputavajuć zadnje puce svoje jakete i pristisnuvši 
kapu bolje na glavu, reče onako tihim glasom : 

— Evo nam pozdrava od tarantskoga mora. 

Bilo se već dobro razdanilo. Izidje kasnije i Milan na 
palubu i stane prevrtati kroz ruke svoj durbin, pa gdje- 
kad s njim, gdjekad bez njega, gledati oblake, koji su se 
crnili i nebo dušili, gledati more, koje je bjesnilo. 

Parobrod se je gibao, uvijao sad provom zadušenom sad 
krmom. Korito mu je škripalo, rekao bi bio čovjek, eno 
stenje, jer ćuti bol, eno se tuži i jadi, jer nemože miro- 
vati. On već nebijaše ona ogromna sgrada, koja se je raz- 

kostrušivala razčinjena posred mirne luke od Krfa. Čo- 
vječja sila nemože da se takmi s prirodom. Ljudski genij 
nije kadar da nadmaši njene veličajnosti. On je velik, kad 
u potaji odkriva njezine tajne, an je divan, kad ju napu- 
ćuje, da ga štedi; sretan, kad ju vodi, da mu pomaga, kad 
s njenih usana pije razkošnu ljepotu, ali slab, drzovit i 
neoprezan, kad hoće da proti njoj na otvoreno vojuje. 

Što je na moru taj. veliki brod? 

Pri samome kraju i ladjica je nješto, kad more miruje. 
Ali kad ono pobjesni, sve se _ gubi, sve izčezava. Ljepote 
prirode razdražene sipaju jauk i plač medju živuće stvo- 
rove. Obzorje je široko, prostrano na lievo, na desno, na 
sve oko. Konca mu nevidiš ni kraja. Onamo daleko ljubi 
se s morem, moru nevidiš dna, nebo je visoko, a ti si 
svemu tomu središte, točka, koja mjesta nezauzima. Ta ve- 
lika ladja, kojoj se ti toliko diviš i koja te po svietu nosi, 
uvija se povrh valova, kao da je perje, a da se tako ne- 
uvija, razpala bi se od prve. I ta bi velika sgrada izčez- 
nula u dubine morske — i za jedan tren, tebe više nebi 
bilo, nebi bilo te ogromne sgrade. Putnik, koji bi tuda 
prošao, vidio bi more, gdje miruje, nebi se sjetio, da te 
nema, da je more na tome mjestu tu veliku sgradu po- 
zobalo. Na morskoj se pjeni nije nigdje vidjelo nadgroblje 
utopljenika. Ono uduši, proguta, razlije se i poravna. 
Gdje je jučer bio jauk, danas je posmjeh. Gdje jučer smrt, 
danas razkošni život. Morska je pjena češće zalivena krvlju 
iz rane utopljenika. Ono je krštenje, mučeničko krštenje 
pionira napredka i kulture. Bože moj, koliko žrtava da- 
nomice, koliko boli, koliko suza svaki čas! Jedan se narod 
nalazi neprestano van okrilja zakona, jedan narod, čija je 
domovina ocean. vojuje za svakoga, vojuje za Evropu, 
za Ameriku i za Aziju; a sebe žrtvuje bez milosti. bez 
zahvale. Jedan poseban narod po mekom elementu tura 
se u daleke krajeve, nosilac novih i starih ideja, muče- 
nički borilac proslave ljudstva, gine neopažen, mre bez 

utjehe. Smrt, nesmiljena poruga prirode, visi nad njim kao 
Damoklev mač. Mokar, leden, trudan, gladan i iztrošen 
mora često da svoje najzadnje sile sakuplja, da se opire 
elementom, da vojuje za obstanak. Počinak bio bi zapu- 
štanje, a zapuštanje je smrt. Nema primirja u boju sa 
oceanom. On napada bez oduška. Neizmjerne su njegove 
legije. Nema dana, da netraži žrtava. Pak se umiri kao 
lav, koji zaspi na još vrućoj lješini. A koja je ta žrtva 
nezasitljivog oceana ? | 

Mornar! 

On je sam, sam u toj nejednakoj borbi, sam, bez srdačna 
pogleda, da ga ojači, bez posmjeha, da ga u mukah tješi. 
Sam zaronjen u neizmjernost. Ipak nigda suze, koja bi 
njegove boli odala. Ono lice, potamnjelo od sunca, ojačano 
u olujah, neodava tajnih osjećaja. Bol, ako boli ima, sa- 
kuplja se na srcu i tu ostaje. Ali ono lice tamno, smiono 
gdjekad, često ozbiljno, a uviek na vrieme nabrano, izraz 
je neizmjerne dobrote i neoborive jakosti. 

Mornar! Težko da može mrziti; težko da teži za osve- 
tom ; težko da je plašivica. Oluja ojačava njegove mišice, 
pokrjepljuje njegovu smionost i ujedno smekšava njegovo 
srce. Reko bi, da na moru voditelji žuči prestaju djelo- 
vati, da živci straha popucaju. Na moru postaju ljudski 
stvorovi plemeniti, velikodušni. One trajne pogibelji, one 
neizbježive i nenadane promjene, one kušnje neprestane, ona 
smjesa boli, nada i ufanja jesu brus, koji brusi sve što 
je u čovjeku neumjestna, što je u njem okrutna. Gladi 
mu srdce, kriepi mu tielo, oplemenjuje mu dušu. Nema 
mornara, čije bi lice bilo odurno, nesnosno, antipatično. 
Ono može biti ružno, ali iz one ružnosti kriese se iskre do- 
brote, razuma i velikodušnosti. Nadješ uviek u njem nješto 
značajna, oštra, odvažna. To je izraz ozbiljnosti oceana, 
kap njegove veličajnosti. Tko nije vidio valove, kada na- 
padaju orkanom, tko nije ćutio šum talasa na oceanu, 
komu se duša nije gdjekad sgražala od žalosti, komu srce 

nije gdjekad igralo od radosti ondje na širokom, dubokom, 
pustom i neizmjernom moru, taj nemože suditi, što je ta 
velika borba, — što je ta borba mornara sa oceanom. 

-— Nu da vidim, — čujem na jednom kapetana, koji je 
gledao po krmi, i ova se hoće. 

— Što je, upitam ja. ' 

— Druga, odvrati mi; a neće te jedna sama naći nikad. 
No kad ti se zla sreća navrne, čuvaj se, eto ti nesgoda 
kao maloga boba. Eno vidite ono pijavice (vihor na moru), 
onamo put zapada. Ona je naša kao u ruke. 

— Vi se bojite? 

— Nije da se bojim, no hoće djavo razčistiti palubu, 
razprhoperati ono dvoje jedara, što je u vjetar, ako se 
svali na nas; a hoće, da tako nebi. Bio sam i prije u 
sličnih neprilikah, a nije mi zaisto nigda stinula krv. Nego 
mila šteta, a za drugo deveta mi briga. Pijavica mi jed- 
nom, obnoć, pokraj Sicilije, operuša jedra kao da je to perje, 
uvine i slomi jarburet od prove kao da je to slama, 
a neka da sam imao u zahrani drugih, da dignem i pro- 
strem. Brodovlastnik htio dobivati kao knez, a mene i 
brod pitati kao siromah, pak ja u toj neprilici, gdje 
ću gdje neću, naniela me napokon sreća u Kaljari. Kupi 
platna, okroji jedra, prišij, razastri, i nateboga vjetrom u 
krmu opeta na put. Bijah njekoč u lijonskom zaljevu, 
kad no susretnem na jedan put četvero njih, mnijah hoće 
mi poraziti palubu; no se srećom izdušile.... Pustim ja 
kapetana, neka dalje nabraja, i tražim okom Milana. 

On je stojao na lievoj strani i pratio pijavicu durbinom. 
Odoh k njemu. 

— Milane, čuvaj se, rekoh mu. 

A on ni uha “ni oka. 

— Na desnu, zaviče kapetan krmilaru, na desnu, vazda 
na desnu, možda ju izbjegnemo. 

Pak tren kasnije: 

Božmane. 

Gospodine, odazva mu se oval. 

Pod palubu sa putnici, nećemo je izbjegnuti. 
Pod palubu, odgovori božman. | 


I rivaj simo rivaj tamo začudjene, a više no to, prestra- 
šene putnike. Vikao je neprestano, ,salva la vita“, ,imajte 


oko“. 


Plašiviji su bili na to i prije pomislili, ali njeki su 


se otimali. A božman opet rivaj, opet moli, a kad to ne- 
pomoglo, a on psuj, kuni, doklen se neobrši kapetanova 
zapovied. 

Pak kapetan opet: 


Božmane! 

Šior! 

Je li sve osjegurano? 
Što se je moglo. 


Kapetan zaklima glavom. 


je.. 


Putnici ? 

Zahranjeni. 

Svi? 

Paluba čista. 

Jedra? 

Vezana. 

Dobro? 

Bila su dobro vezana. 

nije mornarski, izvali kapetan krupnim glasom. To 
. A bukaporte ? 

Zatvorene. 

Zatvoreno sve, tambući špiraji? 
Sve. 


Preko sve ove mješavine ja sam gledao po krmi. Tamo 
se dizala _ nebu u vis crna jedna oblačina. Na podno nje 
sukala se do mora jedna ciev svukud jednaka. Ta se je 
ciev micala sad desno sad lievo, ali vaviek put nas. Na 
kraju nje a na površju mora, more se uzkopalo, zapjenilo, 
a pjena se dizala visoko, na okrug, poput lišća od aloja, 

koje se savija oko svoga stupa. Ta se ciev počela uz oblak 
razširivati, dimiti kao da iz nje bježi para, čim se na dnu 
počela suživati, a po sriedi probliedila i kao da je pro- 
zirna. Svud po nebu razastrla se čmadina, da ga ni ko- 
madića nevidiš čista za liek. Sve razkošmuljano. Oblaci 
na krpe, poput otrančina, podviti, razperušani, razprho- 
perani na krajih. Na dnu svega toga bjesnila obigravaju 
tanki, bieli, lagani oblačići, na lik onih, kojeno gdjekad 
vidjaš visoko visoko na nebu, ali su oni pri liepu vre- 
menu, dočim ovi slute na oluju. | 

Za jedan tren vjetar se utažio, kao da ga nije ni bilo, 
ali more vaviek uzgragoreno, kaono voda kad vrije u kot- 
lenki. Eto i jedan jaki škropac kiše, pak opet pristrieši. 
Medjutim se nama pijavica sve to većma približava. Sad 
naginje na desno, sad se uvija na lievo; rekao bi čovjek, 
da ju nješto priteže na nas, i kao da se libi, hoće li mimo 
ili neće. Pri svemu tome više te bije ono mrtve tišine, no 
sami strah, da te pijavičina poduši. 

— Na lievo, zapovieda opet kapetan krmilaru, na lievo, 
vas timun na stranu. Eto je već blizu, eto je na nas. 

Malo se vjetra diže put nje, put sjevero-zapada. Ja osjetim, 
gdje me njetko hvata za ruku; gledam, a kod mene Milan. 

— Vidiš, reče mi, evo nas u njezinu kolu. Eno se 
vidi po rosi kako se vjetar približuje k središtu na zavoj. 
Reye nema krivo, kad poredi pijavice s tifunom i orka- 
nom. Eto i Stevana. | 

— Čuvajte se, za rane božje, zaviče, eto djavola na brod. 

Nije bilo trena da se gubi. Nješto zašušti, konopi na 
Jarborih zazviždaju. Vjetar da uduši. Ja da ću se gdjegod | 
zakloniti. Kasno je. Vihor je već zapasao krmu. Vjetar da 
ponese, a ja stiskaj, stiskaj svom silom gvozdenu parti- 
getu. Nevidim nikoga. Nevidim ništa. Od slapa, koji je 
dolazio, začepile mi se oči na silu. Sve kao da su tmine. 
Bijaše jedan čas, kad mnijah, hoće mi ruke puknuti, hoće 
me zanieti. 


oo 

Po parobrodu kao da se sve koprca, valja i razbija. 
Pak vjetar _ preokrene. Sad kiša. Lieva kao da su se raz- 
tvorili svi dušpiri nebeski, lieva kao iz kabla. Koliko je 
to sve trajalo, neznam. No kad ono bjesnila pominu, kad 
pristrieši, kad se malo razmanta i nebo na jednome 
kraju prolomi, vidim Milana nedaleko od mene, gdje stoji 
naslonjen na tambuć, bez kape, kose mu razkošmuljane, sav 
mokar kao luža, a do njega Stevan, gdje ga stiska desnom, 
a lievon mu drži durbin. Gledam po brodu, a nigdje 
nikoga. Sve prazno, kao da je brod opustio. Natiče mi se 
oko na krmilo, a krmilo samo. Onako privezano sa koma- 
dom duplina (kratko uže) drmalo je, mišljah hoće s hipa 
na hip popucati. Po kasaru i po palubi sve raztreseno, 
razneseno, preobraženo. Ta ovo je sudnji dan, pomislih, 
kad eto kapetana, gdje se penje uza stube. Kad se dobro: 
razmantalo i raztrieznilo, tambući i od krme i od prove 
izgledali su kao mravišta. Vrve ljudi van kao mravi, koji 
se bijahu zahranili pred olujom. 

— Božmane, zazva kapetan. 

— Šior. 

— Koliko vas je broja na provi? 

— Četrnaest. 

— A putnika? 

— Sto petdeset sedam. 

— Bilo? 

— Bilo, i sada je. 

— Izbrojeni ? 

— Izbrojeni. 

— Štete? 

— Malo. 

— Gdje? 

— Na jarboru od trinketa.— Nesreće se nije bilo dogodilo. 

— A Vi, reče kapetan, obrativši se k meni, Milanu i 
Stevanu, za što ostadoste na kasaru? 

— Da vidim, odvrati Milan. 

— Da čuvam gospodina Milana, odgovori Stevan. 

Ja doista neostadoh ni da gledam ni da koga čuvam, 
ali se ono svali na brod na vrat na nos, a da nemogu ni 
sad još razumjeti, kada i kako pobjegoše krmilar i kapetan. 
Minu pijavičina, ali neminu jugo. More je sve to više uz- 
burkano, valovi napadaju žešće, a vjetar vaviek, kao da 
nemisli prestati. Paluba, koja je iza one pijavice bila na- 
vrila puna svieta, opet se izprazni. Slabiji, a tih je bio veći 
broj, izčeznuše koji pod kasar, a koji pod provu. 

Malo je njih bilo, koje bi zanimale i mamile ljepote 


prirode razdražene. Covjek u obće a i svaki stvor napose . 


gleda prirodu sa razna gledišta. Geolog gleda u razdra- 
ženom moru onu moćnu silu, koja rubi obale, koja ih 
podkapa, i u tajnovitih svojih dubinah pripravlja slojeve 
kamenja nastajućih gora. Meteorolog vidi u njem onu ve- 
liku spremu, iz koje crpi zrak svoju mehaničnu silu; zoolog 
stan neizmjernog broja živih i grob izumrlih stvorova. 
Povjestničar pomišlja na narode, koje je ono vidjelo i preži- 
vjelo; lječnik vidi čisti zrak za bolestne na sušici; pjesnik 
najstrašniju prirodnu ljepotu; bogoslov veliko ogledalo Sve- 
mogućega; mornar bič božji; ribar božji blagoslov ; onaj, 
koji se topi, vidi u njemu grob, a prosti seljak napokon 
stvar, kojom brodovi jedre. 

Pred noć sjedijasmo na kasaru. Vrieme kao da se utažilo. 
Vjetra malo, ali more uviek nemirno. Pade govor na pijavicu. 

— Liepa Ji pojava, reče Milan. Samo mi je žao to, što 
ga niesam pratio sve od onog trena, odkad se zavrgo, pa 
dokle se razišo. To je doista zanimivo. Da je ovdje bio 
Humboldt, bio bi se uvjerio, da to niesu dva suprotivna 
vjetra, koja se susretaju i daju pijavicam povod. Puhalo 
je jugo, Bio bi vidio po slapu od mora, kako se vjetar 
približuje sredini na zavoj. Kušao sam vodu, koja je pa- 
dala ; nije bila slana ni od slana znaka. Gledao sam kapu, 
kad mi pobježe. Hodila je put pijavice, nješto malo na 
desno. Jedan tren i niesam je više vidio. | 

— Gospodine, nastavi Milan pokle se obrati kapetanu, 
jeste li se na nju mnogo puta namjerili? 

— Jesam na stotine puta. 

— A iz blizu? 

— Ovo je treća, koja me na brodu pohadja. 

— Malo zaista. 

— A ja mnim, da je i jedna odviše, prihvati Stevan. 
Nego želim svakoj krštenoj duši, da ju nigda i nevidi. 
Bilo bi i po Vas bolje, da ju vidjeli nieste. Stavljati život 
na jeftinu pogibiju, ja mislim da nije koristno a neka, što 
* nije pametno. Onamo stoji pisano: Čuvaj se, i ja ću te ču- 
vati. Ja još nevidjeh čovjeka, da od obiesti stavlja svoj život 
na kocku, kao da ga je na karte dobio. 


— Ovi se pojavi, nastavi Milan, sbivaju ponajviše po 
sredozemnome moru. Pišu, da se gdjekad vidja po deset 
njih na jedanput, a najviše u lijonskome zaljevu. Vi bi- 
jaste sretni, gospodine kapetane, da se takva šta naužijete. 
Kad prodjem onim krajem, ufam hoću se i ja namjeriti. 

Stevan pogleda Milana. 

— Maistre, Redfield i Oersted, nastavi ovaj zadnji, tvrde, 
da se suhe i morske pijavice pojavljaju, kad no se su- 
sretnu dva suprotivna vjetra. Tada, kažu oni, prikloni se 
jedna struja vjetra drugoj i obje na zavoj dižu se u vis. Bec- 
querel, Hare, Bresson i Peltier drže pijavice ili vihore u 
obće kao kćeri statične munjine. Oblak, govore oni, po- 
stane voditeljem munjine od površja zemlje i tim se pu-, 
tem pojavi vjetar put oblaka, i zrak od okoliša, obigra- 
vajuć sredinu, teži na zavoj, pak u vis. Espy, Muncke i 
Belt misle, što je najvjerovatnije, da vihori nastaju, kad 
se pri zemlji stopli zrak, i postane tim putem laglji, i na 
jedanput krči sebi put u vis. Oni misle još, da se uz po- 
dane okolnosti spušta gdjekad istom brzinom i teži zrak, 
na isti način iz visine put površja. Strukovnjaci niesu sva- 
kako glede teorije ovih pojava na čistu . . 

— Nebili nikad kao i reče, presieče Stevan, koji je po- 
zorno slušao i nije trenuo okom. 

— Ja mislim, doda kapetan, da se de Maistre i ostali 
kruto varaju, kad govore, da su to dva sujprotivna vjetra, 
koji davaju povod vihorom. Ja sam tih vidjao dosta na 
moru, ali je u obće to bilo pri tišini, a malo kada s jakim 
vjetrom. Vidjao sam toga i na kraju. Začeo bi se, neznam 
kako, na jedan put, ponajviše čunjasta oblika. A nigdje 
nijesam razaznao ma ni traga sukobu dvaju vjetrova. 

— Ija sam Vašeg mnienja, nastavi Milan, svi učenjaci 
zabaciše tu teoriju kao staru i nevaljanu. Istina je, uz ovu 
teoriju ima privezano mnogo velikih imena. Tu imamo 
Humboldta, koji opisuje te pojave po pustošah južne Ame- 
rike, ali uz to dodaje, da ti suprotivni vjetrovi mogu samo 
nastati uz obću tišinu. Tu teoriju dakle prima Humboldt 
samo pod neke uvjete, i njegovo _mnienje dolazi samo u 
prilog Espyu. Peltier piše, da dva vjetra, koja bi se su- 
srela, morala bi prouzročiti sgušćenje zraka, a ne razriedjenje. 
Muncke upozoruje, da bi ti vjetrovi morali proći jedan 
povrh drugoga, a ne mimo, i da bi tako vihori morali 
ležati horizontalno. Ali takvih još nitko nevidje. Reye go-. 
vori, vihori, koji bi nastali u visini, nebi mogli nikako 
imati u sebi takve struje, koja bi hodila s gora put po- 
vršja zemlje, ali ipak da se je takvih opazilo. Pak dolazi 
pitanje, za što se pijavice pri površju mora nerazširuju, 
kako je jasno, da bi se to moralo dogadjati, već ostaju u 
nasuprot, često na lik jedne cievi. I munjina nedava do- 
bra tumačenja za razjašnjenje vihora, jer se baš nezna, 
za što i kako da se munjevne struje zovu u pomoć, da 
ih proizvadjaju. Ako i jest dokazano, da malo ne uviek 
medju oblakom i površjem vlada njeka munjevna na- 
petost, to bistri pojam o gromu i tumači ga, ali dalje 
ništa. Peltier, koji hćaše da na tu misao svakako zavede 
javno mnienje, navodi osam učenjaka, koji su vihore pripi- 
sivali munjini. Humboldt, kad napominje suhe pijavice po 

Carić. Slike. 1. 4 


= 


južnoj Americi, napominje mimogred i munjinu. Istina je, 
glasoviti Amerikanac Maury traži njeki uži doticaj mu- 
njine sa sveobćimi zračnimi strujami, ali kako mu s raz- 
logom podmeće Bourgeois u svojoj brošuri: ,Refutation 
du systeme des vents*, Maury navadja i navadja bez reda 
i traži da dokaže nješto, što se neda dokazati. I sbilja, 
Maury, koji bijaše i vrli učenjak i veliki pjesnik, zadubljen 
gdjekad u promišljanje prirodnih ljepota, i hoteć sva- 
čemu i svemu tumačiti uzrok, često je u njem pjesnik nad- 
mašio strukovnjaka. Obstoje tolikogodišnja opažanja francuz- 
koga častnika de Touchemberta, koji hoće, da je magne- 
tizam prvi pokretač zračnih struja. Brćsson, koji je anali- 
zovao i.povoljno se izrazio o toj interesantnoj radnji fran- 
cuzkoga častnika, opaža, da orkani jesu sbilja uviek pra- 
ćeni od munjevnih pojava. Nu taj strukovnjak zaboravi, 
da treba odieliti uzrok od učinka, da je naime munjina, 
koja se u orkanih razvija, učinak bjesnila istoga orkana. 
Pak dalje i dalje s jednoga pojma na drugi, gospodin 
Brćsson zaključuje, da bi se napokon moglo nješto vjero- 
vati o uplivu mjeseca na naša vremena! Dakle, da se 
znanost bavi predsudom! Ali je ona odavna te predsude 
odsudila i njene su ideje u tom pogledu krasno i ele- 
gantno zastupane od Carusa Wernea u njegovih simpatičnih 
radnjah. Pravac, kojim je dan danas udarila meteorologija, 
nedopušta, govori Reye, da se vjerovatnim drži, da bi jedan 
oblak, ma koliko on bio munjevan, mogao stezati prašinu, 
paru i zrak silom vihora u vis. Za što se nebi, pita Reye 
nadalje, uzpostavilo ravnotežje munjevnimi iskrami, naime 
treskovi, gromovi? Dakle ni munjevnost nije uzrok pija- 
vicam; a još i manje bi one mogle biti prouzročene od su- 
koba dvaju suprotivnih vjetrova. 

Stevan je sve dotle šutio. Sad se digne i reče: 

— Ala, gospodine Milane, evo se uztrpih dosele. E do- 
pustite mi. da Vas nješto upitam. Ja vaistinu nerazu- 
mievam ta gonetanja, a još manje poznam gospodu, koja 

o tome glavu razbijaju. Razumievam to samo, da u skladu 
neživu. Nego mi recite, molim Vas, pri kom Vi držite. da 
je deblji kraj? 

— Pri nijednom, odgovori mu Milan. 

Kapetan ošine pogledom Stevana. To Stevana nije smelo; 
jer on doda: 

— A Vi pričajte napried. 

Hijede još dodati koješta, nego susretne Milovanovo oko 
i on onda jezikom za zube. 

Milan nastavi: 

— Najvjerovatnije je to, da ti pojavi odvise od razlikosti 
temperature, koja može nastati u zraku, kad je miran. Reye, 
koji se obširno bavi o tome predmetu, jest medju najpr- 
vimi, koji reče, da suhe i morske pijavice i tornadosi i 
tifuni i orkani jesu jedan te isti pojav, da im je jedan te 
isti uzrok, i da se samo razlikuju u obsegu, u sili i veličini. 
Muncke, Belt i Espy drže, da su vihori vertikalne struje, 
koje se na jedan put pojave u zraku, pak ili idu s po- 
vršja zemlje u vis, ili s visine padaju na površje. Ili s 
jednoga uzroka ili s drugoga, a to u obće kad je tišina, 
zrak, koji je na površju zemlje, stopli se više, nego onaj, 
koji je povrh njega. Sada, ili se redom ravnotežje uzpostavlja 
medj studenijim i toplijim zrakom i onda vihora nema; 
ili se dogodi to, da se na površju sakupi više toga topli- 
jega zraka, koji, pošto je laglji nego onaj stuđeniji, koji je 
povrh njega, digne se silnom brzinom u vis netom se ne- 
. stalno ravnotežje poremeti. I eto vihora, pijavice itd. A gdje- 
kad se studeniji, naime teži zrak može spustiti s visine na 
površje. I eto opet vihora. Ovaj je zadnji slučaj mnogo 
rjedji, nego onaj prvi. Vihor jedanput začet, može se raz- 
prostraniti. To odvisi od okolnosti, u kojih se je zavrgao. 
Zrak sa strane pritegnut je k središtu sa većom ili manjom 
brzinom.. Ako vihor stoji na mjestu, vjetar sa strane do- 
lazi ravno k središtu; ako li pak putuje, što se u obće 
opaža, onda ide na zavoj. Da ova teorija najviše zadovo- 

ljava, to najljepše dokazuju pokusi Olmsteda u Alabami, 
na njeku vrst trstike (rozge), stablo visoko do preko četr- 
deset stopa, a promjerom od dva palca. To su plodni pre- 
djeli, i ono žiteljstvo najvoli upotrebljavati zemlju, gdje 
te trstike rastu. Zato težak posieče i nakon tri četiri tjedna 
zapali te trstike, a vatra uništi sve, čak i žile, jer su kod 
tih stabala žile na površju. Pak onda radi. Olmsted opi- 
suje strastvenimi riečmi liepe pojave, koje je u tih prilikah 
opazio. Tu govori on, da su se vihori začimali na jedan 
put, da ih je s prve bilo visokih do četrdeset stopa, a 
kasnije da su njekoji bili viši od dvie stope. On da je bio 
daleko od vatre devet sto stopa, a ipak da mu se je jedan 
vihor na toliko približio, te je ćutio kako zrak bježi put 
istoga. Ovi vihori bili su raznovrstna oblika, njeki čunjasti, 
a njeki na lik cievi, i kasnije, kad sve pogori, pojavljali 
su se iz same žerave. Doktor Cowles pripovieda, da kad 
je jednom dao spaliti u Massachusettu dosta veliki prostor, 
pun suha drvlja, digao se je takav jedan vihor, da je 
vukao za sobem ostalo drveće, koje bijaše dosta daleko 
od užgana prostora; a doktor Buttler, koji bijaše odanle 
daleko za jednu englezku milju i pol, da je vidio velik 
stup crna i gusta dima. Redfield upozoruje na sličnost, 
koja obstoji medju ovimi pojavi i onimi, koji se opažaju 
na vulkanih. Prof. Seebach opisuje jedan vihor prašine, 
kojega no je on motrio na Santorinu dne 8. aprila go- 
dine 1866. Pri dnu taj stup crne prašine bijaše tanji nego 
li u vis, a na vrhu se, tek u visini od šest sto metara, 
razpadao. Niemac Rath pripovieda, kako je Pilla motrio 
dne 23. decembra godine 1832. na lavi Vezuva vihor visok 
do preko sto stopa; a francuzki častnik Bailleul, da je 
vidio godine 1850. na istom vulkanu, gdje se zameću po 
lavi mali vihori. A prije toga i Hamilton vidio je dva, 
koji su naličili morskoj pijavici. Tu, kako se vidi, pred- 
stoji uviek razlika u temperaturi medj dolnjimi slojevi 
zraka i gornjimi. Nema tu govora o sukobu dvaju vjetrova, 

jer tu mal da ne uviek vlada tišina; nema tu govora ni 
o munjini, jer kako razborito govori Reye, tu se na mu- 
njinu nemože ni pomisliti. Belt povieda, kako u Austra- 
liji znadu vihori napastovati ljeti one, koji kopaju zlato 
i često im razoriti čadore, koji su im ujedno i prebiva- 


. lište i radionica. Ti se vihori, govori on, začnu pri ljetnoj 


žegi na jedan put, pritegnu k sebi ono drobnoga pieska, 
i vidi se u zraku crni gusti stup, koji se gdjekad miče 
napried i nazad, a gdjekad kao da miruje. Ako se po- 
zorno motri te pojave, razabira se, kako zrak ide sa 
strane ravno k središtu. Pak se opaža još, da zrak onda 
postane hladniji. I očevidno je. Topliji i laglji zrak po- 
vuko se je kroz tu fantastičnu ciev u vis, a drugi ga je 
iz visine — teži i hladniji — zamienio. Zanimiva je u tom 
pogledu opazka Beltova. Svatko zna, da kad se što vruća iz- 
loži zraku, kad je miran, zrak, koji je povrh toga, titra. 
To nije drugo no topli zrak, koji se diže u hladniji sa 
strane, koji ga zamjenjuje. Belt priča, da kad se tamo po- 
javi vihor, nema kasnije za mnogo vremena u zraku ti- 
tranja, i da nema više one zaparine, koja ponajviše vlada. 

Morske su pijavice u obće na lik lievka, čija je širja 
strana u vis. Ponajviše se začnu u oblacih, a Baussard 
je opazio, da mogu nastati i pri vedrome nebu, i tada da 
se začnu na površju mora i otale dignu u vis; a tek ka- 
snije da se pojave oblaci. Horner misli, da je promjer 
morskih pijavica gdjekad do preko dvie sto stopa, a da mogu 
biti visoke do hiljadu i pet sto i više. Oersted govori, da 
je većina vihora od preko dvie tisuće stopa visine. Bilo je 
suhih pijavica, kojim je promjer bio čak od tisuće stopa, 
a Jjoš i više, ako se pomisli na amerikanske tornadose, 
koji razore i opuste sve, kuda prodju. Peltier navodi petnaest 
vihora, koji su sisali vodu u vis, a tri, izpod kojih se je 
voda bila udubla na lik kotla, mjesto da se diže. Na 19. au- 
gusta god. 1845. u Houlmu, osam kilometara daleko od 
Rouena, u jedan sat poslije podne uništi vihor sto i osam- 

deset velikih stabala; a sat prije bijaše porazio u Monyvillu, 
koji je daleko od Rouena petnaest kilometara, tri predionice 
i raznio dvie stotine radnika. Razvaline tih sgrada padoše 
pol sata kasnije trideset i dva kilometra daleko! U Hai- 
nichenu na 23. aprila 1800., a poslije podne, spusti se iz 
jednoga gustog oblaka taman stup sve do zemlje, pa se 
opet potegne nazad u oblake. Spusti se još jednom, i što 
je susreo, to je sve skroz uništio. Vjetra se nije čulo, da- 
pače jedna seljakinja vidje sa svoga prozora, kako taj vihor 
raznese i uništi jednu potlešitu kuću, koja bijaše blizu, a 
nije vjetra ni ćutila. Bilo je | većih kuća skroz odnesenih, 
i kad se vihar svrati u bližnju jednu šumu, ostavi stalne 
tragove, jer kuda prodje, neosta zdravo niti jedno stablo. 
Ponese napokon u vis dva konja, kočiju i kočijaša. 

— Hoće djavo, da je i više, reče Stevan, koji se je 
zaludu mučio, da jezik uzteže. Nego mi kažite molim Vas, 
kad tako liepo poviedate, je li istina, da ljudi mogu proiz- 
vesti kišu. To sam čuo jednom u Kotoru, ali mi se takva 
šta neda vjerovati. 

Svi koji bijahu tu naokolo, a tu je bilo sve, što bijaše 
najotmenijega na parobrodu, svi pogledaše Stevana. Pak 
pogledaše Milana, pak jedan drugoga. Stevan, kao da to 
i nevidi. On nije mogao nit pomisliti, da je on za mnoge 
tu bio suvišan. Nije nikako sumnjagd, da se ostalim njegova 
prisutnost nemili, a Milan nije nigda zaboravio, da mu je 
Stevan zemljak, da i ako mu je sluga, i on je Crnogorac. 
Ostali niesu poznavali, koliko drži do sebe svaka Crno- 
gorska duša; kako je tu razvijeno čovječje dostojanstvo, 
kako Crnogorac nepojmi, da bi mogao strani čovjek, ako 
to nije Rus, biti bolji od njega, a navlaš onda, kad komad 
drva nosi svih jednako preko pustoga mora, gdje čovjek 
ćuti više za čovjeka, i nemisli na družtveni položaj, koji 
toliko dieli uka od neuka, bogataša od siromaha. 

Stevan nije na to pomišljao. On je samo znao, da ga 
Milan voli, da ga drži više za prijatelja, nego za slugu, a 

dalje niti je tražio niti je pitao. Sjedio je uz ostale; slušao 
je. Gledao je, da utuvi ono, čemu bi se rado bio opro, 
da: ga nije nješto stida pridržavalo. Ali to nebijaše stid, 
jer tu bijaše svieta, nego jer se je bojao, da nepogodi i 
da se pred svietom neobruči. 

— Jest, odgovori mu Milan, kiša se može i umjetno 
proizvesti. | 

— Može, doda kapetan, na papiru. 

— Može da, nastavi Milan, koji kao da i nije čuo, što 
je kapetan primjetio. To se je dogodilo više puta, i može 
opet. Još god. 1845., kad no je J. Mackay mjerio iztočnu 
obalu Floride, a mjeseca aprila, proizvede on nehotice i 
vjetrove i kišu. Njemu je smetalo pri mjerenju ono silne 
trave, koja zna biti do šest stopa visoka; — pak on, da 
posao olakoti i sebi i družini, odredi, neka bi se užegla, 
a kad trava izgori, pojavi se lagani vjetar i pade obilata 
kiša. Kad njekoliko dana kasnije, pomoćnik J. Mackaya, 
naime A. Mackay, koji je poznavao Espyevu teoriju o po- 
stajanju oblaka, nabasa na silni jedan prostor, pun te guste 
i visoke trave (saw-grass ponds), odluči da kuša tu teoriju. 
Njega je pratila i bila mu pri ruci na poslu množina 
crnaca, koji su znali, da tu kiše nema sve od početka 
aprila do konca junija. Mackay, koji nije dvojio o uspjehu, 
reče crncem, da će do koji sat kiša. Oni mu se nasmijaše 
od srca. Ali kad se trava zapali, i kada se nakon njekoliko 
vremena, pošto sva izgori, pojavi svježi vjetar i na nebu 
se začne oblak,. onda ga oni stadoše gledati začudjeni. 
Oblak naraste, sgusti se i poče bljeskanje i grmljavina. 
Crnci popadaše na koljena. Iza grmljavine pade obilata 
kiša, a crnci uviek na koljenih, da prose Mackaya za opro- 
štenje, što mu nehtjedoše vjerovati od prve. Mackay povieda 
još, kako je A. H. Jones više puta ponovio slične poku- 
šaje, i da je vazda uspio; dapače, da na Floridi znadu 
sada oni stanovnici, kad su to jednom doznali, užigati 
češće tu travu, da kiše dobiju. 

— Ali, gospodine, reče kapetan, ta voda odklen dolazi? 
Ako tu kiša preko aprila, maja i junija nigda nepada, ako 
je tu sve suho, odklen dakle voda? 

— Nu, odvrati Milan, to se lako razumije. Od silne to- 
Pline, koja se tom prigodom razvija, zrak se s površja diže 
u vis, a dolazi zrak sa strane, koji se opet i on diže. Zrak 
nije nigda absolutno suh, u njem ima uviek vodenih para, 
više dapače ljeti, nego zimi. Taj zrak dakle, koji se diže, 
kad dodje u njeku stanovitu visinu, ostuđeni. Jedan se dio 
njegovih para pretvori tada u vodu. Da tu ima vlage, ra- 
zumije se i otale, kad se zna, da izpod mlade i zelene trave 
ima je gdjekad sloj zamrle i gnjile, debel do četiri stope, 
koji nemože biti bez vode pošto je pri tlu i obranjen ; a 
da se i nepomišlja, da je i ona trava, koja je zelena, ta- 
kodjer vlažna. A to se vidi i u gustoći i crnoći dima koji se 
diže. To razumievaju, kako povieda Espy, i Indijanci vrlo 
dobro; i zato su oni tako opasni zbog paljenja livada. I ovi 
pojavi dolaze u prilog teoriji vihora uslied razlike tempera- 
ture. Ali i ova nam teorija nedaje čista i bistra pojma o vi- 
horu, akoprem Reyeova razprava baca dosta svjetla u tetmine. 

Meteorologija je još u povoju, ali je svakako, u 
odnosno malo vremena, dosta napried koraknula. Od pra- 
starih vremena zračni pojavi mutiše vazda plaha čovjeka, 
poklem predsude napučiše oblake vješticami, i luda svjetina 
vidjala u gromu drzovitu ruku strašnoga Gromovnika, a u 
krupi pakostne hire zemaljskih vještica. Kadano kasnije 
iztraživanje istine raztjera malo po malo te zračne prebi- 
vaoce, i priveže zlatnoj prirodi nebesko bljeskanje, i gromovi 
prestadoše padati iz ruku strašnoga Gromovnika, tek onda 
moglo je biti govora o znanosti, o pravome napredku. Prvi 
stari Grci zasnovaše temelje, ili bolje rekuć pokušaše da 
zasnuju temelje meteorologiji, akoprem to bijaše njeka 
smjesa znanstva i predsude. Većina sadanjih strukovnjaka 
i nespominje stare Grke u poviesti meteorologije, akoprem 
Aristotele napisa pet knjiga i uz Hipokrata, Teofrasta, 

Strabona pisahu o meteorologiji i Rimljani: Plinij, Lu- 
cretij, Seneca i Virgil. Nu sve je to bilo u savezu sa zviez- 
dami, jer su se one i njihovo gibanje često zazivale, da po- 
mažu pri tumačenju vremena. Ta prastara meteorologična 
nagadjanja niesu imala znanstvena temelja. I drugčije nije 
. moglo bivati; jer fizika, ovaj stup, od kojega se meteoro- 
logija nemože odvojiti, bijaše nerazumno čedo, i tek sa izu- 
mom Torricellia moglo se je postepeno napredovati. Pak 
ima i druga. Pojedini motritelji bijahu prisiljeni raditi 
sami po sebi; često se je tražilo ono, što već bijaše na- 
djeno, i iztražitelj je ponajviše počimao iz početka. U sred- 
njem vieku bijaše nješta bolje. I arapski filosofi bavili su 
se meteorologijom, ali nije bilo ni termometra ni baro- 
metra .... 

— Gle. zaviče na jedanput Stevan, eno kraja. 

m Još Grčka, doda kapetan. Grčka da, taj blaženi kraj, 
ta zemlja posvećena od toliko velikih uspomena, gdje svaki 
grumen nješto veličanstvena spominje, ta kolievka znanosti, 
to ulište, iz kojega se je razlio kroz Rim preko čitave Ev- 
rope svaki napredak, — Grčka se je još razabirala kroz 
tmine, koje su se već bile počele pojavljivati. 





Iza one pijavice, koja se na nas bijaše svalila, vjetar se 
za malo vremena umirio, ali je more kopalo sve to više, 
i crne su oblačine letjele kao biesne s jugo-iztoka put 
sjevero-zapada. I poslije podne sunce se je vidjalo samo 
kadikad, stidno rek bi, što nije kadro svojom snagom da 
umiri i utaži prirodu razdraženu. | 

Stevanu bilo valjda dodijalo dalje šutiti, pa za to preki- 
nuo našu pozornost. Kad se krug na kasaru razišao, on 
se približi Milanu, i hoće neće hvata mu se jakete: 

— Čujte, gospodine Milane, reče mu. 

— Što je, Stevane? 

— Zlo i naopako. 

— Što? 

— Otišlo s djavolom, da ga anatema, otišlo sve. 

— Što je otišlo? 

— Sve. Neosta ništa. Naopako. 

— Kakva nesgoda? 

— Gore. 

— Kakva nesreća? 

— Gore. Sto puta gore. 

— Stevane, neidi stramputice, govori. | 

— A Vi kad hoćete, a ja hoću. Eno dolje u Vašoj izbi 
sve sunovraćeno. Ono nesretne pijavičine nagne parobrod 
tako strašno, da su se sve prtljage prekovratile. 

— Digni ih, tu nema zla. 

— Kako nema, jadan čovječe, kad bi krštenu dušu glava 
zaboljela, samo da promisli. Nego Vaša je dobrota velika, 
a ja se evo izpoviedam, Bog i duša, ako istinu nekažem. 

Milan ga pogleda. Stevan nastavi: 

— Kod kuće, starica mi mati ..... 


— Stevane, ostavi izvjete, presieče Milan, ajdemo da 


vidimo. 


— Ne, gospodine Milane, za rane božje, prije me čujte. 


Milan se stisne u pleća i: 

— Govori, reče mu. 

— Vi znate, doda Stevan, kakve su matere, kada spre- 
maju sinove na put. Sva se rodbina sakupila okolo mene, 
da me cjeliva. Tetka i mati donesoše mal da ne naručanj 
svake trave. Ova kad te boli glava, ova kad zubi, ova 
kad želudac, rekoše; a ja primaj i trave i savjete. Stari 
ujak, — a to je ono što me peče, -— podmakne mi nje- 
koliko pleta kradimice lievom, a ta neka mu je prosta, 
a ne ona kad mi desnom pruži staklenku punu zimura- 
dine, i reče: ti ideš, sinko, u daleke kraje, a možda i 
izpod svjeta, gdje ima i zla i dobra, a više zla nego dobra. 
Kad bijah jednoč u moje mlade dane u Dubrovniku, ka- 
zivahu mi ljudi, koji sviet obilaze, da tamo njegdje da- 
leko vladaju kužne nemoći; a stari paroh, kojino jesenas 

dušu izpusti, da mu je na spas, i koji je prevrćao debele 
knjige, reče mi, da se čovjek čuva najbolje od tih bolesti, 
ako se maže zimuradinom. Evo ti ova staklenka i dao 
svemogući Bog, ona te od pogibelji spasila. Ja se oprostih 
od matere, kao od matere, a još mi srce puca na nje- 
zine suze, koje mi i sada lepeću pred očima, te ponesoh 
sobom sve te svetinje svoje rodbine i upamtih, a da ih 
nigda nezaboravim, te svete naputke. Bog me na Vas: 
namjerio. Vi mi povjerili, kao pošten mladić poštenomu| 
mladiću, Vaše prtljage, da bude u dobar čas. Ovo je prvi 
put da u sviet krećem, i neznam gdje su te kužne nemoći. 
Meni omililo Vaše zdravlje i ja turih onu staklenku u 
.Vaš kovčežić. Bilo bi sve ništa, da se neizduši na nas ono 
nesretne pijavice. Brod sc pod onim utiskom strašno nagnuo, 
prtljage se prevalile, staklenka pukla —i....eno dolje 
u izbi strašan vonj, da te Bog sačuva, a neka, da je sto 
staklenaka, nego Vaša odiela . . 

Milan ga blago pogleda i nasmiehne se. 

— Ajde, reče mu, popravi kako bolje znaš. 





Vrieme kao da neće da se promieni. Vjetar duva sve 
to žešće, sve to žešće napadaju valovi, razbijaju se pjeneći 
se na bokovih od prove, a parobrod se strašno uvija, giblje 
i škriplje. Pjena plače palubu, — škropi i moči mornare 
i one putnike, koji hoće da uztraju na otvorenu. Klasični 
grčki kraj sasma je izčeznuo iz vidika, ali se čuje još 
šum biesnih valova, koji se po obalah razbijaju. Kadno 
kasnije vjetar krenuo više na podne, nebo eto postalo 
mahom grdnije. Crne, guste oblačine, jedna nakon druge 
lete razkomadane, razprhoperane, lete kao biesne preko 
neba, i škrope debelom kišom. Parobrodu nema trena po- 
činka. Svi su se putnici, osim Milana, zavukli redom u 
komoru. Konopi zviždaju pod utiskom usilna vjetra, da 
moraš vikati, ako hoćeš, da te tko čuje. Mornari od straže 
zavučeni u incerade (povošteno platno), obučeni u de- 

bele i visoke čižme, s klasičnim mornarskim klobukom na 
glavi, komu su zadnja krila trikrat šira od sprednjih, 
drže se nad vjetar napetih ušiju, da bolje zapoviedi čuju. 
Dim se iz dimnjaka para, kida, a da ga oko nemože pra- 
titi do izvan broda. More, koje bjesni pod uplivom tvrda 
vjetra, koji ga draži, neda se opisati. Na daleko vidiš val, 
vidiš ga gdje se penje, gdje se uvija, pjeni i pljuska, gledaš 
ga, kada se približava. S jedne strane pričinja se kao da 
se je izgubio, razlio, i drugi ga grozniji zamienio; a s 
druge svidja se, kao da podvostručen hoće da žešće na- 
vali, da te hoće pritisnuti, da će podušiti brod, da živa 
živcata duša neće razspu izbjegnuti. Ali se brod otresa; 
val ga diže u vis kao slamku, okolo njega se zapjeni žešće, 
zašušti i dalje suče, kotrlja se, dokle ga nestane iz vidika. 
Izčezne daleko — daleko, na dnu zadušena i_ mutna obzorja 
Medjutim dvadeset drugih je na brod navalilo, preko svih 
dvadeset brod se je nagnuo, dignuo, pao, dalje koraknuo. 
Milan je bio vaviek na kasaru. Njegovo crno i živo oko pra- 
tilo je sa svom mogućom pomnjom to bjesnilo prirode. 
Držao se objeručke gvozdena naslona, a do njega kapetan sa 
durbinom u ruci upirao oko preko prove, da se nebi po 
nesreći koji brod desio na putu. Stevan bijaše zabavljen 
u Milanovoj izbi, da pretresa prtljage. Ali nevješt s jedne 
strane moru, a s druge dah usilne zimuradine smuti ga i 
gdje će gdje neće, legne na pod i zaspi kao zaklan. Kad Mi- 
lanu dodijalo ono natezanje po palubi, spusti se i on dolje 
u komoru. Kad on da će u izbu, a eto tamo Stevana, gdje 
spava s uha na uho. Nehtjede ga buditi, već se svrati u 
veliku dvoranu, gdje je još bilo njekoliko putnika na okupu. 

— Čudna vremena, zamuca siedi jedan starac, koji je 
stajao navrh trpeze i rukama se upirao i desno i lievo, 
da čuva ravnotežje. Mnogo sam puta ovuda prolazio, ali 
ovake bjesnoće još vidio niesam. 

— Iovo će trajati, — nastavi njeki drugi ponješto mladji, 
kojega je i kretanje i ponašanje odavalo za crkovnjaka. 

— Samo zdravo, odvrati starac, i držeć se uviek trpeze, 
odšulja se malo po malo do svoje izbe. 

U to dodje i kapetan. 

— Vrieme će na bolje, reče mu Milan, barometar se diže. 

— Valjda hoće, odvrati kapetan, ali mu ja nevjerujem. 
Nebi mu ovo bilo prvi put, da laže. 

— Nu to je riedki slučaj. 

Još Milanu zadnja rieč na usta, a strašni jedan val svali 
se na bok od prove, a parobrod se nagne, i reko bi bio 
čovjek, eto ga, prevrnuo se je. Kapetan odjuri na palubu. 
To bijaše zadnji bies razdraženoga juga. Preko noći vjetar 
malaksa, more se donjekle umiri. Zorom zapuše blagi i 
tihi vjetar sa sjevera. Sve nas, mimo mornara, zateče visoko 
sunce u krevetu. Ali liepoga vremena još nije bilo. Još 
su se valovi kotrljali jugom, još je po nebu bilo oblaka, 
još se nije moglo sunce zrcaliti na mirnom moru, još se 
barometar nebijaše umirio, još je bio na kišu. Mornari i 
mnogi putnici trli su ruku o ruku u znak zadovoljstva. 
Više nije bilo ni incerada ni nemira. Paluba je bila mal 
da ne puna. Njeki su čak i pjevali. Ali je još bilo svieta 
u krevetu, još nije bilo _ more za svakoga, još su se sla- 
biji vukli po palubi uz prislon. 

Kad bilo podne i mi posjeli trpezu: 

— Kapetane, reče _ Milan, hoćemo li ovako mirno u 
Alesandriju. Rek bi, da će se vrieme ustanoviti pri dobru. 

— Nadam se, odgovori on, ali u vremenu nema vjere, 
a još manje u ovoj dobi. Nu ipak moguće je, da prodje 
liepo još ovo malo vremena, jer. vrieme kao da hoće da 
okrene. Noćas je miena. 

— Bože moj, odvrati Milan, ja mislim, da mjesec malo 
pomaže. To su stare predsude, koje su već preživjele svoj 
viek i koje ljudi ozbiljni moraju odbaciti. 

— Po malo, po malo, moj mladi gospodine. Evo dva- 
deset godina, da plijem po moru i niesam nigda niti po- 
mislio, da dvojim da mjesec neravna naša vremena. Da- 


62 


kako, čuo sam i ja gdje ljudi, a najskoli mladi ljudi, napadaju 
i na mjesec i na mornare, kao da je tobož sviet na pogibiji, 
ako se vjeruje mjesecu; ali tvrd kao kamen, ja kao ostali 
mornari svi, niesam ropustio ni za dlaku. A kako će čo- 
vjek popustiti, kad eno mjeseca, na kojem se vrieme može 
čitati. bolje nego iz ikoje knjige! Jedrio sam, evo ima če- 
tiri godine, iz Marsilje put Englezke, i bijah daleko pet- 
deset milja od glave Paloš, kad al eno mjeseca, gdje iztiče 
nagnut, a barometar pri liepom. Komu ću vjerovati? Ba- 
.rometru? Njemu ne, jer me često prevario. Mjesecu? Ma 
naravno da mjesecu, jer se zaluda nekaže: ,mjesec u krevetu 
a mornar na oprezu.“ Došlo zla vremena kao iz vreće. 


— Ja sam rekao, da mjesec nema upliva na vremena. 

— No, Vi ste mlad, neizkusan, pa i nezamjeran. U 
knjigah se piše dosta toga, a mi mornari to u obće neodo- 
bravamo, a još manje puštamo. da nas se zavodi. Vi ste 
još mladi i vjerujete. To se razumije. 

I kapetan nagne glavom desno i lievo, prodje rukom 
gore dolje po desnom koljenu, kao čovjek koji bi htio dalje 
govoriti, ali se boji, da to nebude uzalud. Pak opet kao 
čovjek, koji je uvjeren, nastavi: : 

— Vi biste dakle mjesecu odrekli svaki upliv na našu 
zemlju? Vi biste rekli, da mjesec nema nikakva upliva 
na naša vremena? Vi biste možda rekli, da je svejedno za 
vrieme, je li nov, je li pun mjesec, je li prvi ili zadnji 
četvrt ? 

— Odnošaji, odvrati Milan, koji postoje medj mjesecom 
i zemljom, nedadu se poreći, ali da mjesec ravna naša 
vremena, to se zna, da je predsuda. Ja u obće nerazu- 
mievam, kako se do toga došlo, da se biedi mjesec rad 
zla vremena. 

— Da ste i iole stariji, to biste razumjeli od prve. A 
to je izkustvo, moj mladi gospodine, izkustvo. Nije narod 
bedasto krojio poslovice, a poslovice su, to ste valjda čuli, 

sitni novac znanosti za prosti puk. Ponovite Vi staromu 
kojemu mornaru, što ste evo rekli meni, pak će Vam se, 
a nezamjerite, u brk nasmijati. On će Vam rieti, da kad 
se pri mieni navrne zlo vrieme, zlo vrieme i traje; da 
kada je mjesec na noge, mornar je u krevetu, a kad mjesec 
u krevetu (kad je nagnut), mornar na oprezu. 

— Ja neporičem, odvrati Milan ozbiljno, te mornarske 
predsude, jer mislim, da ga gdjekad iste okolnosti na to 
navode, a tim više, kada promislim, da mnogi od tako- 
zvanih strukovnjaka potiču takve ludosti, od kojih isti tako- 
zvani srednji stalež nije prost. Dokazano je, da ako mjesec i 
djeluje na zračno more, taj je upliv tako neznatan, da spored 
upliva topline, koja je izvor svemu gibanju, skroz izče-: 
zava. Bilo je ozbiljnih meteorologa, koji upirući se na ovu 
istinu: da kako more ima svoju plimu i osjeku. mora ju 
takodjer imati i naša atmosfera, tražili su, ima li koji 
mjestni dokaz tomu pojavu; ali mu nenadjoše traga. Pak 
su tražili dalje, da li bi pojedine mjesečne faze koješta. 
takoga mogle prouzročiti. Uzalud. Strukovnjaci uče, a 
njima se mora vjerovati, da su predsude glede mjeseca 
jednake onim predsudam, koje su se u ljudstvu pojavile 
i ustanovile još onda, kada se je čovjek, nemogavši tu- 
mačiti pojedine pojave u prirodi, obraćao nebu, da opravda 
svoju slaboću. 

— Dakle, Vi bi još rekli, da je laž i proročanstvo o 
vremenu? | 
— Laž i gore nego laži poruga, koju prepredenjaci nu- 
odjaju za novce bedastoj svjetini, koja im vjeruje. Glasoviti 
Mathieu de la Drome i njegovi nasljednici niesu ništa bolji 
od najgorih varalica. Uredjuju koledare, proriču vrieme, 
naslonjeni na onu ludu predsudu, po kojoj se tobož svakih 
sto godina vremena ponavljaju. | 

— Ala moj mladi gospodine, Vi govorite tako, a no- 
vine na stotine pronose širom po svjetu ta proročanstva, 
a najskoli mornarom, da se vladaju. 

— Tako je. Ali opet ta proročanstva ostaju laž. Tu nema 
nikakva znanstvena temelja, i to nedoprinosi zaisto dosto- 
Janstvu i ugledu novinarstva. I meni se desilo na stotine 
puta, da čitam po novinah, a najskoli talijanskih i fran- 
cuzkih pa i naših slična proročanstva. To mi je svaki put 
izgledalo, kao nevina izpoviest o nepoznavanju današnjeg: 
stanja meteorologije. Ova je znanost zadnjih petnaest go- 
dina znatno napried koraknula, a malo je ljudi te korake 
sliedilo. Njoj su došle i vlade na susret. Za nju su po- 
jedine države sklopile posebne ugovore, i danas je mal 
da ne čitavi naobraženi, sviet spojen, posijan meteorolo- 
gičnimi postajami. Tu se radi, tu se _ motri jutrom, po- 
dnevom i preko noći. Posebni mehanizmi bilježe silu vjetra, 
tlak zraka, množinu vode. najveću i najmanju temperaturu. 
Brzojav je isti stavljen na službu meteorologije, i tako je 
moguće poznavati zračne valove i istodobno stanje atmos- 
fere preko čitave Europe i nagadjati o onome povrh oceana. 

Može se tim putem i donjekle predvidjeti smjer vjetra, 
kojih dvanaest sati prije. Ali gdje smo još? Njeki tali- 
janski profesor htio je uvjeriti svoje čitatelje, da i ako 
su dan danas proročanstva o vremenu nemoguća, da će se 
ipak doći jednom i do toga. Ja mislim, da bi to odveć 
bilo i za jednoga profesora; nego se napokon nezna, na 
koliko vremena unapried on hoće, da ta proročanstva 
omogući. I sbilja, meteorologične postaje dale bi na nješto 
slična slutiti, kad bi na našem planetu vladala jednoličnost. 
Ali, Bogu hvala, toga nema. I zemlja i more, i livade i 
polja, i neprestupne gore i duboka jezera rese ovu ljudsku: 
kolievku, te mirno i jednolično gibanje zračnih valova jest. 
nemoguće. Nezna se, kamo iztraživanje može dovesti, koliko. 
je još tajna da se odkrije, ali težko da bi se meteorolo- 
gija mogla jednoč neodvisnom učiniti od brzojava, na 
kojemu je danas, što se proročanstva vremena tiče, oslo- 
njena; i izvjestno je, da će nadalje oslonjena ostati. Naša 
je zemlja tako neuredno razdieljena na kopno i na more, 

da jedna sveobća teorija može vriediti samo u obće, ali 
mjestna proročanstva, naslonjena na opažanja, postaju ne- 
vjerovatna i moglo bi se reći nemoguća. | 

— Ala, gospodine moj, kako liepo Vi to znate sipati. 
Vi bi meni htjeli dokazati crno za bielo, ali jok, ja niesam 
bio, niesam i neću biti Vašega mnienja. Ako bi se ljudi 
meni samomu rugali, nebi čitavom naobraženomu svietu. 
Niesu svi ljudi lonci, a mornari još i manje. Tu smo mi, 
tu je mjesec, pa tu je i vrieme. Eto računa. A o proro- 
čanstvu neću da prkosim, jer neznam uprav, gdje je deblji 
kraj. Moguće je, da se varaju oni, a moguće je opet, da 
se varate Vi i oni, koji su Vas to naučili, jer ste napokon 
mladi. Ja Vam znam kazati to, da su ta proročanstva ob- 
ćenita, da se protežu na velike predjele. 

— Tu baš leži zec. 

— Gdje? 

— U toj obćenitosti. Vrieme nije svukud jednako. Ako 
se nepogodi amo, pogodi se tamo. 

— A novine? 

— Ozbiljne novine donose ta proročanstva kaono i ona 
Muhamedova. 

— Ja niesam baš protivan . .... 

— Tako je, reče napokon Milan. 

Kapetan se digne. Digne se i Milan. Vrieme je hodilo 
na bolje, ali more još nije mirovalo. Lako mornarom, koji 
su. tome ljuljanju vikli, ali nije lako putnikom. Nije bilo 
dobro pri želudcu ni našemu Stevanu. On je sjedio na ka- 
štilu od prove i gledao nebo, upijao čisti morski zrak, da 
se tobož razabere. Mornari su se vrtili okolo njega. To ga 
nije ni najmanje zanimalo. Kad bi se što krupnijega po- 
maklo, kad bi što blizu njega neobično zašuškalo, onda bi 
samo krenuo glavom, da vidi, što: je. Dodje jedan, da ga 
nagovara. Uzalud. Stevan presieče debelo, a onaj drugi 
jezikom za zube. On je valjda promišljao na neoborive crno- 
gorske hriđine, on, koji je u onaj čas plivao Bog zna povrh 

kolike dubine, i nije za cigli jedan tren mogao mirovati. 
Kušao je da zapali čibuk, ali se nije dalo. Duhan kao da 
je gorak, a dim kao da duši. Izpuhne duhan iz lule i 
spremi ju. Milan, koji ga od sinoć nebijaše vidio, ode 
onamo k njemu na provu. 

— Stevane, reče mu. 

— Gospodine. 

— Što je. da te nevidim? 

— Vidio sam ja Vas, a to je dosta. Nemojte zamjeriti, 
za Boga, jer eto pade mi od stida obraz. Smutilo me kao 
nikad tako; Bogu dušu, a Bog je neće; sapelo me nješto 
okolo glave — i jutros, eto sramote, da p4s p4su pripo- 
vieda, probudih se u Vašoj izbi. 

— A kako ti je sada? 

— Dobro, doklen hoće Bog. Nego ovo djavolja mora 
neće još da se utaži, pa se napinji desno i lievo na silu, 
da nesunovratiš. 

U tri dana i do zore četvrtoga bili smo već provalili 
pet sto šestdeset i dvie morske milje; bijasmo naime u 
duljini dvadeset osam stupnjeva i četrdeset i šest minuta 
na iztoku od Greenwicha, a u sjevernoj širini trideset dva 
stupnja i dvadeset i tri minuta. Mi bijasmo dakle zadocnili. 
Parobrod je brodio obično deset milja na sat, ali je nepo- 
voljno vrieme uztezalo hod na šest milja i na četiri gdje- 
kad, a popriečno na sedam. Još nas je dielilo od Alesandrije 
devetdeset milja. Još dakle devet ili najviše jedanaest sati 
putovanja. Vrieme je bilo liepo. Svi putnici bili su na 
palubi; a jer su putnici bili navalili na kasar, kapetana 
nije bilo vidjeti. On je bio u komori. Mornari su od rana 
jutra prali palubu. More ju je pl&kalo tri dana redom i 
već je izgledala kao crna. Po njoj si puzao kao po loju, 
kaono po svakome drvu, koje je moru izloženo. Božman 
je upućivao debeli, žestoki mlaz vode, a desetero mornara, 
bosonogi jal u visokih čižmah, deri, metlaj, čisti. Ja bijah 

na provi, kadno božman naredi ručak. Zvono zakucne a 
mornari metlami u kraj. Kad se na jelo zove, netraži više 
u mornara posla. On ostavlja sve na stranu, nedovršeno, 
nepodpuno. Ima li štete? Njega briga nemuči. Neka to 
stariji razvide. Dispensir razdieli jelo, a oni jedan do 
drugoga po palubi, uz čisti zrak, blaguj jal sira jal kave 
jal čaja, kako pogodjeno. Pak laskaj, prevrći, mumaj, muči, 
govori, zanovietaj, prekidaj, samo neka brzo neide. 

— Ovakoga se sira nejede na gospodskoj trpezi, reče 
jedan od njih. 

— Nebilo ga, odvrati jedan drugi. A čim bi se obo- 
gatio kapetan, da to nije na štetu mornarskoga želudca ? 
Hitaj, skači, penji se po sav božji dan, pa za što? Za ručak 
komad sira i dvie galete. Za objed komad mesa uz kost, da 
si sretan, ako te malo mekote dopade. Za večeru Bepo kon 
ono nesrećne slanine sa krumpirom. 

— Neznam, reče onaj prvi, za što da za večeru uviek mesa 
sa krumpirom, Evo dvadeset godina, da jedem mornarski 
kruh, i evo dvadeset godina, da se davim svaku večer 
istim jelom. Da bi to gdjekad promienili! Nikad! 

— Niesu mu zaludu nadjenuli toliko imena. Zovu ga: 
frikando, frakaćo, žgvacet, kalandraka i dja- 
voli ga znali, što još drugo. 

— Pak da je što! Ostanci od objeda. Slano, izprano i 
prekuhano meso. K tomu malo masti, dvie kapule, malo 
papra i sudjeni krumpiri. To je večera mornaru svukud i 
vaviek. Žgvacet i žgvacet i opet žgvacet. 

— A kruh? | 

— Kruh nije loš. 

— Nije ovdje na Lloydu, ali na brodovih na jedra. 

— Nije se zaludu reklo, da je mornarski kruh sa devet 
kora. Blaženi Amerikanci, — oni netrguju sa mornarskim že- 
ludcem. Tamo se pošieno služi, ali se pošteno jede i pije. 

— Kad nema zakona, koji bi mornare štitio. 

— Ima zakona, i kakvih, ali vrana vrani očiju nevadi! 

— Ija mislim, da zakona ima; ali evo toliko godina 
što brodim, a nevidju: još nigda carskoga čovjeka, da je 
došao na brod, da obidje jestivo i razvidi, koliko ima toga 
pokvarena. | 

I oni su govorili istinu. Često je na brodu kruh po- 
kvaren. Brod je na odlazku, a mornarom se daje dobro 
jestivo, frižko meso, frižak kruh. Brod se odtisnuo od 
kraja; prevalio je mnogo puta i mnogo je dana prošlo. 
Dobro se jestivo pojelo brzo. Ostalo je lošo. Kruh, a 
mnogo puta i isto meso pokvareno je. Čovjek, nije kud 
kamo, mora da jede, mora da se hrani; i lošo jelo iđe, 
ide da je i gore. Kad se prispije u novu luku i mornari 
se potuže konsulu, kapetan odvrati: jestivo je bilo zdravo. 
ali se putem pokvarilo, pak obrne tužbu na dispensira. 
A tužan mornar: kriv, varalica, potvorac! Kod čestite i 
vriedne naše mornarice tih primjera nema, Bogu hvala, 
mnogo, ali ih ima. 

Pred samo podne ode opet Milan na provu. 

— Stevane, reče mu, danas ćeš objedovati dolje sa mnom 
i s ostalom gospodom. | 

Stevan u čudu odgovori: 

— Šta Vam je, gospodine, za rane božje? Kud ćete, a 
nedao Bog, da ja jedem za jednim stolom sa toli ugla- 
djenom gospodom, pak da tko mni, da bih se ja tim dičio. 
Nego ajte, kad je sve spravno i ostali možda posjeli, da 
Vas nečekaju. 

— Stevane, nezapinji. Dodji, kad te molim. Tu nema 
nikakva zla. | 

— Nema vaistinu ni dobra, zamuca Stevan, jer nevidju 
rad šta da me osudjujete, da učim jesti gospodski. A mi- 
lije je meni na samu, nego da je gospode na hiljade. 

Milan se svrati u komoru, a Stevan pod kaštio od prove, 
da se opere i zagladi. Mogao je poći i onako, ali pomisli on, 
da što je bolje, to je i pametnije. Obuče crvenu jednu ko- 
šulju, omota okolo pojasa dugi široki modri pas, navuče 

najbolju jaketu, novi prsluk i uputi se ravno put velike dvo- 
rane. Susretne na stubah sobničara, koji je nosio prva jela. 

— Kud ćeš, reče mu ovaj. Nema ti ovuda puta. Gospoda 
su sada za objedom. 

— Pusti mirno čovjeka i nesmetaj, odvrati mu Stevan ; 
idem dolje da objedujem. 

— Zar ti? 

— A da tko nego ja! No d miči se s puta prije no mi 
se od jada i vitežke nevolje nesmrkne pred očima. 

Sobničar se ukloni, a Stevan dolje. Pozdravi, stavi kapu 
pod pazuho i ode ravno na stolčić, koji bijaše prazan. Svi 
se putnici obazrieše na novoga gosta, osim kapetana, ko- 
jega Milan bijaše zamolio, neka bi mu dopustio, da vidi, 


kako će se Stevan riešiti toga posla. Stevan uzme žlicu i 


stane srkati juhu, kao da se tobož vazda s gospodom 
miešao, bez zabune, bez neprilike, hladnokrvno, ozbiljno. 
Milan se je tomu nadao.: Znao je njegovu trieznost, razbo- 
ritost i ozbiljnost; znao je, da se Crnogorac nećuti nigdje 
suvišan, da nemisli da je tko od njega bolji. 

— A koliko ima putnika, upita crkovnjak. 

— Sto petdeset sedam, odvrati kapetan. 

— A što bi ste rekli o vremenu, upita onaj starac, ko- 
jega upoznasmo prekojuče. 

— Valjda neće na gore. 

— A ja mnijem, da hoće, umieša se Stevan. Hoće, go- 
vorim, četvero mi jevangjelja, jer se sa mačkami kote 
jutros svi djavoli. A kad mačke skaču, neće ni more da 
miruje. | 

Svi pogledaše Stevana, a Stevan svih. Hiti kapetan oko 
na barometar. Barometar pao opet za četiri milimetra. 

— Istina je, reče, vrieme će okrenuti; ali mi smo noćas 
u Alesandriju. Zlo vrieme neće nas zateći na moru. 

Crkovnjak i starac i još njekoji, koji bijahu tu za trpe- 
zom, otru ruke o ruke. Liepa je to bila rieč poslije to- 
liko nezgoda: noćas u, Alesandriju! - 

— A što biste rekli, reče kapetan Milanu, o uplivu vre- 
mena na životinje ; Vi, koji, rek bi, sve samo za inad pobijate. 

— To se neda niekati. Vrieme djeluje na svaku živo- 
tinju. Virgil u svojih ,Georgikah“ govori o ždralu, koji 
bježi neznam kud ; o krakavici, koja krokoće u blatu ; o nje- 
kojih pticah, koje se plaču po potocih. Da mačka skače i igra 
se pri zlu vremenu, to je svak od nas vidio. Svatko od 
nas zna, kako pri promjeni vremena ćuti čovjek bol bu- 
botka, koji je možda dobio dvadeset godina nazad. O 
tom se pisalo knjiga. Prof. Lombroso čitao je god. 1867. 
u akademiji znanosti u Milanu razpravu, u kojoj navodi 
upliv meteora na čovječje moždane; a doktor Bettoni pisao 
je o odnošaju riba naprama variacijam barometra. U obće je 
priznano, da su životinje mirne pri liepu, a nemirne pri 
zlu vremenu. Bilo je nastalo i pitanje, bi li se dao zamie- 
niti barometar timi živinami; ali mudriji odgovoriše, da 
nije samo vrieme, koje životinjam živce razdražuje, da to 
odvisi često i od drugih uzroka, koji se nedaju uviek tu- 
mačiti. Svakako, gospodine kapetane, taj upliv obstoji. 
Kapetan zasuče svoje velike brkove u znak zadovoljstva, 
pa reče: 

— Bogu hvala, da Vas eto jedan put od moje. Nego 
Vi priznajete upliv vremena na životinje, a nepristajete na 
onu, da mjesec djeluje na vrieme. , 

— Kako nepristajem, jadan čovječe, svali na jedan put 
Stevan, koji je mislio da njemu govori. 

Blagi se posmjeh tisne na Milanove usne i da stvar 
zabašuri nastavi odma: 

— To je sasma nješto drugo. Mi i ostala životinja ži- 
vemo u uzduhu, i njegov se'upliv na naše živce razu- 
mieva. Zna se po novovjekoj teoriji. topline, da ništa, što 
u prirodi obstoji, nemiruje, — zna se, da se sve kreće, 
giblje, miče. Sve stvari odvise jedna od druge. Kretanje 
jedne djeluje na drugu. Po tom promjene, koje se sbijaju u 
uzduhu, pomiču naše živce, draže ih, i otale kod nas i kod 

ostalih životinja razne fiziologične manifestacije. Ali stvari 
idu drugčije, ako se svrnemo na odnošaje, koje stvori pred- 
suda medj mjesecom i meteorologičnimi pojavi u našoj 
atmosferi. Mjesec kolasa okolo zemlje, a sa ovom ujedno 
okolo sunca; i po raznih položajih, kojeno on prama 
zemlji i suncu zauzima, nama se prikazuje sada pun sada 
nov. Pun, kad se zemlja nadje medj mjesecom i suncem, 
a nov, kad dodje mjesec medj sunce i zemlju; i zdravi 
razum neshvaća, za što da bi ti razni oblici mjeseca mogli 
toli jako djelovati na našu atmosferu. Predsude, dragi 
gospodine kapetane, predsude, kojih se valja otresti! 

Poslije objeda pogleda Stevan poprieko sobničara, pak 
uz stube na palubu i ravno put prove. Medj mornari i 
putnici bijaše on stekao mnogo poznanaca. 

— Što da si svečano odjeven? upita ga jedan mornar. 

— Bijah, čovječe, dolje na objedu. Počastio me moj 
gospodar. 

— A kako ti je bilo? upita onaj drugi ljubopitno. 

— Gospodski, čovječe, ka gospodski. Nego da ti pravo 
kažem, nije mi se ni najmanje mililo ono gospodsko na- 
tezanje. Hćah toliko puta da se dignem, da me neošine 
oko gospodina Milana. Kod juhe i kod kuhana mesa lako; 
srči, sieci pa jedi. Donieli pilića, pa uzmi i ja kao ostali, 
Nego prste k sebi, i vilicom u ruci vrći i prevrći, a kad 
tamo, djavolje pomoći! Ostali očistili kosti, da se nebi ni ptica 
pomogla, a meni ostalo sve na tanjiru. Eh lele štete, rekoh 
sam sobom, da mi je ovo na samu. Bilo je i njeke žute, 
mekane poslastice. Najedoh se je sit. Vino, ka gospodsko 
vino; dobro, brate, da bi ga i mrtvi pili. Pa napokon, 
kaonoti gospodin, popij i crnu kavu. 

— Ja ti se radujem. Ti eto živiš sa gospodom. 

— Neću, brate, i nedao Bog. Volim jesti sam samoga 
kruha, nego uz onakvo natezanje Bog zna što. Što za koga 
nije, nije. Ljudi pametni govore i nelažu, da tko se drži 
svoje protive, taj se i nekaje. 

Dodju uz to blizu Stevana dva čovjeka srednjih godina. 
Po obličju reko bi, da su Grci, a po govoru, da su Tali- 
jani. Ta dva lica niesu bila Stevanu nova. Oni su često 
obilazili okolo njega, izpitivali ga onako iz daleka, za što 
da ide u Alesandriju, koje posle vodi tamo gospodin 
Milan, i hoće li ostati tamo na dugo. : 

— Mi, odgovorio bi Stevan, mi putujemo tako na sreću 
božju. Idemo u Alesandriju i neidemo, kako nam se mili. 
Novaca nemamo ni šuplje pare, a držimo se oružani kao 
da čekamo neprijatelja i kao da blago čuvamo. Do mene 
pak nestoji. Što misli gospodin, ja neznam. Znam, da kada 
mi je predao svoje prtljage, nije mi novce preporučio, ali 
mi je oštro zapovjedio, da se čuvam, jer da sviet i ako je 
stvoren za poštene, svi ljudi pošteni niesu. 

Kako se vidi, Stevan je sjekao kratko, debelo. Njemu 
se od prve niesu ona dva lica milila. Često ih je vidjao, 
gdje onako na tiho i u potaji govore jedan drugomu. Desi 
se jednom blizu i ču od njih spominjati sebe i gospo- 
dina Milana. Što su govorili, nije znao, ali od onoga hipa 
stane na oprez. Kad oni došli pokraj njega a on obrne. 
Jedan mu se ipak privije i reče: 

— Čemu da te nebilo danas kod objeda ? 

— Nije, čovječe božji, svaki dan jednako pri želudcu 
nikomu. Gdjekad jedi da pukneš, a gdjekad se i neokusi. 

— U Alesandriji nema posala, nastavi Grk. Sve pri- 
krili Niemci, Talijani i Slaveni. Suez je izduben i ljudi 
ostali na stotine — više, na hiljade bez rabote. 

Kad bi s Grkom govorio, Stevanu bi odma pale na 
pamet Milanove rieči, a najskoli one: Stevane, kad te tko 
na putu nagovara, izpituje, a ti prevrći, neka ostane kao 
na prvu. Pak odgovori: 

— Mi u obće, ja i gospodin Milan nerabotamo. A ljudi 
će naći. Ta sviet je širok. | 

— A imaš li tamo poznanaca ? 

— Imam na hiljade. 

— Na hiljade? 

— Da, na hiljade. Mi tamo pišemo. Tu onomadne u 
Krfu, mi, ja i gospodin, pisali smo tri debela sata na 
odušak, i ja ponio na poštu, sve list povrh lista, do sto- 
tinu njih na broju. 

— Tvoj je gospodin dakle velikaš ? 

— Ni simo, ni tamo. 

— Bogat? 

— Mi se u obće nepletemo u bogatstvo. Šaku robe, da 
. mienjamo odiela, koju krajcaru, da troškove pošteno pla- 
ćamo, a u tudje se posle neprtimo. 

Vidi Grk, da neomjeri ni ovoga puta, pak se udalji. 

Kad se sunce nagnulo, more sve to mirnije. Parobrod 
krči, lomi. Ši ja se vidi daleko, gubi se pod samo obzorje. 
Sunce grije, oživljuje. Oko nevidi još ništa, do neba, broda 
i mora. More mirno kao lav, koji spava: čuvaj se, ako se 
probudi! A je li sbilja, da ta pusta mirnoća, da to ravne 
ravancate vode, — to tiho more, tako te mami ; i da to sve, 
šta se po obzorju širi, u sebi sakriva toliku silu nemira, 
toliku moć pogibelji, propasti, smrti? Ta mala ladjica nebi 
se makla. Ona bi zdravo jedrila uz tiho povjetarce, koje jedva 
da osjeća površje. Ona se nebi gibala, hodila bi ravno, 
mirno, sjegurno! Hodila bi kaono ladja preko Jedrene po 
maistralu u ljetno doba. Kao zla rieč, koja duboko rani dje- 
vojčicu, tako prvi pahaj vjetra raztjera zaludne nade, i lav 
se budi, pa ako ga vjetar dalje draži, lav pobjesni. Ne- 
pitaj u pera da prirodu opiše. Gdje tiho mirno more 
obalu ljubi, gdje se morski val razlieva, gdje se razbija i 
pjeni, gdje se mornar Bogu moli i gdje ga ruži i psuje, 
tu su prirodne tajne, tu je pjenom napisana poviest, tu 
ako oko plače i srce se stiska, jal se širi, sve je jedno. 
Priroda mirna, priroda razdražena, mornarski život, morska 
poviest! 





IlI. U Alesandriji. 


U fuku. — Prvi dan na kraju. Buriki. — Do Pompejeva 


stupa. — O čem se može misliti pred jednim starodavnim 
spomenikom. — Ako te nadju? — Muhamedanski Rodo- 
ćastnici. Brik , Mosor“. — U luci. Mornar i pjesnik. — 


Bark ,Jared“. Kronometar. Busola. — Prenagljena odluka. 
— Kako se Stevan rješava druge neprilike. Božman. Od- 
lazak. 


Eno napokon afrikanskoga kraja, eno Alesandrije. Eno 
se već vidjaju prvi brodovi, eno ih njekoliko, koji se dižu 
na jedra, eno drugih koji jedre, eno parobroda, koji ulaze 
i koji izlaze. 

Vide se i razvaline drevnoga Fara, njekoč ogromne 
sgrade, koju su stari geografi stavljali medj zemaljska 
čudesa, i koju sagradi arhitekt Sostrate po zapoviedi Ptolo- 
mea Filadelfa. Danas na onome mjestu nema do nješto ruše- 
vina. Vjekovi ju uništiše sasvim. Kasnije su ju zvali Fari- 
ljano ili Faraljone, a sada Faro ili Pharos. 

Bilo je o zapadu sunca, kad mi da ćemo uljesti u onu 
umjetnu luku. S kraja duva blago povjetarce. Sunce se 
sakriva preko pustih onih ravnina, kao da u vodu tone. 
Alesandrija raste, raste na očigled, stup Pompejev diže se 
ponosit nad ostalimi sgradami, palače se biele, kao da se 
je snieg po onome predjelu prosuo. 

Prvo ime, koje ti na um pada gledajuć taj grad, to je ime 
Alesandra Velikoga, koji ga osnova i sagradi. Tu se rodi 
Fuklide, tu Origene, tu življaše Ptolomeo astronom, tu uspo- 
mena na hiljade, ako se sjetiš Faraona, liepe Kleopatre i 
Rimljana. 

Koliko velikih udesa nepreživi tečajem vjekova taj raz- 
sadnik egipatske i grčke kulture! Tu se najprvo njegova 
astronomija i matematika. Koliko se vlada nepromieni 
tečajem vjekova u ovoj zemlji? Ponajprije one drevne 
domaće dinastije, ovjekovječane na piramidah, pak Persi- 
janci. doklem ih nezamieni Alesandro Veliki, pa Kleopatra, 
pa Rimljani, pa Turci pod Omer Kalifom, pak narodna 
vlada, pak opeta Turci do danas. | 

Već se je zamračilo. Mi uljegamo u luku. Nebo vedro 
da puče. Brodova se mnogo nevidi; tmine ih sakrivaju, 
ali po luci titraju svjetiljke u zraku na tisuće. Tisuće 
svjetiljaka razsvjetljuje tisuće brodova. Kao da se sbiva 
nješto fantastična u onome mirnom uzduhu, kao da tajni 
duhovi bajno oživljuju ovu noćnu tišinu. Čini se, da an- 
gjeli prosipaju tu tišinu, taj mir na pune ruke vrh toga 
Plivajućega grada i štite duboki san njegovih prebivalaca. 
Prizor nemože biti divniji, tišina nemože biti veća. Parobrod 
prolazi sad mimo jednoga sad mimo drugoga broda. Put- 
nici naslonjeni, koji na kavobandu, a koji na obore kasara, 
gledaju brodove, gledaju kraj, gledaju more, koje miruje. 

Na timunu su dva krmilara, do krmilara je pilot, a 
do pilota kapetan. Pilot je bio došao na brod. Bio je na 
mostu kod kapetana, jer nije htio biti drugdje. Kapetan, 
vješt zapovjednik i valjan mornar, nehtjede dopustiti, da 
on preuzme zapovied, već mu reče: 

— Ja sam vodio zdravo brodove i parobrode na gora 
mjesta i u gore luke nego je ova vaša, pak ću i ovaj put. 
A Vi, ili tu sjedite ili ajte spavati. Dvie Vas volje kao 
kadiju. | 

Mi plovimo, plovimo tiho. Brodovi su sve to gušće po- 
redani, i elika se sve to po manje vrti. 

Kako bi se desio koji brod pred provom, tako bi paro- 
brod okrenuo desno ili lievo, da ga izbjegne. ,Aurora“, 
prem ogromno velika, ćutila je krmilo, slušala ga na svaki 
mig. Finoga reza, elegantna, njena ašta od prove nije bila 

okomita, nije bila ni nagnuta put vana, ona je hodila iz 
visine dolje u vodu na lik ašte ratnih brodova, koji su 
dulji pri dnu. Tanka i vitka na provi, sjekla je more kan 
brijaćom britvom, letjela je napried, uvijala se na desno 
na lievo, kako bi se timun na lievo ili na desno maknuo; 
kao stvar napokon, koja vidi, razumije i čuje. 

Eto nas blizu jednog velikog parobroda, sa četira jarbora. 
Kao da na njemu nema nikoga. Kako na svakom brodu, 
kad je u luci i na sidru, visjela mu je biela svjetiljka na 
straju od prove, malo poviše palube. Vidi se još nješto 
svjetla na tambuću od krme, inače tamno na njemu sve, 
sve u tminah. 

Eto nas po krmi jedne amerikanske nave. Osim svjetiljke, 
koja je na straju, nema na njoj druge svjetlosti. Njena se 
tri jarbora viju visoko, i konopi, kojimi su izprekrižani, 
kao da zavijaju sve troje u njeku vrst gustoga oblaka. 

— Timun na lievo, zapovjedi kapetan. 

— Na lievo, odazovu se krmilari. | 

Mi smo kretali okolo same samcate krme one nave, 
kretali smo na lievo. Pak prošlo i neprošlo pet minuta, a 
kapetan opeta: 

— Alavia. 

— Alavia, odazovu se opeta krmilari. Na provi se 
čuje tuča okolo sidra. Božman ga priredjuje. Mornari mu 
pomažu. 

Elika miruje, a parobrod ipak ide napried, tiho, po- 
lagano. ' 

Mi smo medj navom i jednim barkom. Nava na lievo 
a bark na desno. 

— Fondo, zaviče kapetan. 

— Fondo, odgovori božman. 

I sidro zaori i utone, baš onkraj Darsene, gdje no stoje 
usidreni vladini brodovi. 

Netom ja sutra vidim kroz okno moje izbe, da zora 
puca, odjurim odmah na palubu. Još vani nikoga do straže, 
koja šeta amo tamo po provi, umjerenim korakom. Tanka 
magla razastrla se lukom. Jarbori se na stotine dižu iz 
toga maglovitog i zračnog mora, kao pusta i neprohodna 
šuma. Fantastičan pojav, čiji se oblik može susresti samo 
na moru, jer je more ona neiztrošiva sprema, iz koje lje-: 
pota crpa nove sile za obstanak. Kad se sunce pomoli, 
eto magla izčezava, eto luke, koja se u svojoj praktičnoj 
ljepoti pojavlja, eto tisuće brodova na vidiku. Reko bi, 
da se je priroda iz rana jutra na taj prizor spremala, da 
je bila potegla zavjesu na svoje grudi, i da je tu za- 
vjesu odstranila, kad grane sunce sa iztoka. Medj prostorom, 
koji dieli brodove jedan od drugoga, more je mirovalo, 
odsievalo je sunčane zrake, fantastično bojadišuć dolje ko- 
rita brodova, a vitke jarbore u vis. Onaj mirni odsjev 
naličio je poljubcu, kojega žudiš i tajiš, čekaš i izbjegavaš. 
Nema više one sinoćne tišine: život se je pojavio, luka je 
oživjela!  _ 

Okolo parobroda navrviše čunovi na desetine. Maone 
(barke za teret) su već pripravne, da ga izkrcavaju. Po 
palubi je svakojakoga naroda, Arapa najviše. Svi se jezici 
govore; malo koji da se govori točno, ali ideje se izmjenjuju, 
poslovi se obavljaju. Arapi napadaju na putnike. Napadaju 
mirno, mirno hoće da za plaću budu putnikom pri ruci. 
Zaludu se putnici otimlju. Arapi su tu. Na kraj se mora 
ići, a put samo jedan. Treba se predati. I prtljage lete preko 
stuba u čunove i kaiće, a iza prtljaga putnici. Sve to naliči 
njekomu plienu, kao da su putnici zarobljeni. Za prevo- 
zarinu nema pogodbe. Plaća se na kraju, i plaća se pošteno. 
Na licu svakog Arapina može se čitati broj zaplienjenih 
putnika. Nema posmjeha na licu onoga, koji nije nijednoga 
dobio. 

Naše stvari i nas, mene, Milana i Stevana, natrpaše sa 
desetero drugih. Jedva da bi ih čun više bio mogao pod- 

nositi. Kraj je daleko, a voda se mal da ne lieva preko 
strane u korito. Da se je tko i malo / nagnuo, desno ili 
lievo, hćaše prevrnuti čun, nas sve strovaliti u more. 
Nitko se od nas nije smiešio. Arapi jesu. Jesu još i više, 
kad prispjesmo na kraj, kad primiše plaću. 

Nas trojica odosmo po podne, da obidjemo obalu, da iz 
kraja luku razgledamo. Ona mješavina mutila je Stevana 
za čudo. Pao u novi sviet, pao i u nesviest, govorio je on. 
Prva stvar, koja u Alesandriji iznebljuši putnika, to su 
osli, od kojih su ulice pune. Zovu ih buriki. Oni donjekle 
zamjenjuju konje i kočije. To su konji svih onih, koji neće 
ili nemogu mnogo trošiti. Arapin neprati nigdje svoga bu- 
rika. On ga preda na vjeru onomu, koji hoće da ga jaše, 
ali zahtieva plaću unapried. Putnik ga može ostaviti gdje 
hoće i kada ga je volja. Nema dvojbe, da se on nebi po- 
vratio svomu gospodaru. Mirno je to božje stvorenje. Uz 
uztrpljivost, koja je svukud njegovu porieklu prirodjena, 
njegovo je kretanje brzo, živahno a donjekle ponosito. 
Putnika vodi zdravo, težko da ga strovali. To se dogodi samo 
onda, kada brza u mješavini silnoga naroda i svojih sudru- 
gova. Buriko je u Alesandriji drugi stvor iza konja. Van 
Alesandrije treći. Prije njega je konj, a prije konja je deva. 

Mi uljegosmo u grad onom ulicom, koja iz luke vodi 
tamo. Buriki na desetine širom po. ulici. Svi su nakićeni. 
Svaki ima iza ušiju crveni jedan cviet. Njekoji trče u po- 
skočice, njekoji idu mirnim i dostojanstvenim korakom. 
Buriki i ljudi na desno, buriki i ljudi na lievo. Sprieda, 
nazad, na sve oko sve buriki i ljudi. Ondje odieljeni, amo 
ujedno, onamo opeta odieljeni. Jedan .se uklanja drugomu, 
a: drugi trećemu. Nema tu razlike ni u godinah ni u sta- 
ležu. Živi izraz prave demokracije. Arapin se pojavi iz 
kuta jedne ulice, pokaže strancu svoju živinčad, nabroji 
mu vrline pojedinoga, pak stavi ruke na križ i čeka. Strancu 
je izabirati. Neplaća se vaviek jednako. Arapin. odsieče, 
kako mu se svidja. Gdjekad deblje, gdjekad tanje. Izkustvo 

stranca snizuje cienu. Neizkustvo ju povećava. To Arapin 
prosudi od prve. Težko da se prevari. Uz burika ponudi 
on strancu i vodju, da ga po gradu vodi. Taj je vodja 
ujedno i dragoman. 

U Alesandriji netreba dragomana (tumača), tko zna 
talijanski. Talijanski se govori koliko i arapski. U svih ga 
dućanih razumiju, svakom ga se ulicom čuje govoriti. Čuje 
se još francuzki, grčki, turski i englezki. Tko negovori arapski 
ili turski, taj je za Alesandrinca Franko. Za Arapina 
stranac i Franko dvie su rieči, jedan je pojam. 





Sutradan da ćemo do stupa Pompejeva. Sljegosmo u 
dugu onu ulicu, koja vodi na desno put palača konsulđ. 
Dobavismo tri burika i vodju-dragomana, kojega Stevan 
okrsti bezposlicom. | 

Milan i ja skočismo na sedla i odjurismo, da ćemo onamo 
mimo katoličke crkve. Stevan je bio tu, buriko s njim. 
Do oba dragoman. Mnijasmo, hoće sve troje za nami. Nakon 
njekoliko vremena vidim uza se dragomana. Jašio je bu- 
rika, o kojem ako se i nije smjelo reći, da je plemenite 
arapske krvi, izgledaše ipak bolje od moga, bolje i od 
Milanova. A Stevan? Nema ga. Obazrem se natrag, a on 
onamo daleko, na sve oko. Maše rukama i ide pješke. Mi 
stanemo, da ga čekamo. 

— Stante, vikao je on na vas glas, stante ljudi božji, 
ta eto se izgubismo! 

Kad dodje bliže, Milan mu reče: 

— Čemu da ideš pješke, gdje ti je buriko? 

— Kakav buriko, ako Boga znate, odletio da mu nema 
ni glasa ni traga. Ja uzjaši kadno i Vi, stisni noge, ošini. 
Buriko se žigne, zatrče se, pak kao biesan za Vami. Bježi, 
bježi kao no ti može osal bježati. Na jedan put puče po- 
prug, sedlo se nakrivi, svali se, ja pod sedlo, a buriko 
dalje. Ustaj, gledaj, nema ga, Vas više nevidim. Viči, pitaj, 
razpituj, jesu li Vas igdje vidjeli ; ali svi niemi ko kamenje. 

Ja onda napried. Nego prosto sve, a nebilo prosto ono, 
što mi se sviet pravednomu naruga. Neće reći: puko je 
pPOprug, nego će reći: nevaljalac! 

— A za što nezaustavi burika? 

— Bih ja, ali, magare ka magare, pobjegne glavom bez 
obzira. 

Nadjosmo drugoga. Stevan ga uzjaši; i poklen obidjosmo 
ruševine Kleopatrine kupelji, i poklen se siti nagledasmo 
njenih dvaju obeliska, od kojih jedan leži na tlu, na pol 
zakopan izpod ruševina, dodjosmo napokon do toli žudje- 
noga stupa Pompejeva, koji je visok devetdeset i devet 
stopa a širok šest, i sastoji od tri ogromna komada crven- 
kastoga granita. 

Zbilja nješto te sapne okolo srca, kad se nadješ pred 
takvom kojom uspomenom, pred takvim kojim amanetom 
njegdašnje veličine staroga Rima; a tim više, kad je ta 
uspomena zaronjena u magli, koja se prostire gusta nad 
starim Egiptom. 

Egipat! — Toga mal da ne prvoga susretaš u poviesti, 
koja se gubi u duboke tmine prošlosti, i samo gdjekoji 
tanahni zrak dopire današnjim povjestničarom kroz one 
spomenike, od kojih se često nalazi traga kod samih kroni- 
. čara staroga Rima. | 

Egipatski su pradjedovi živjeli kaono kasnije i Rimljani 
od same sadašnjosti, i prošlosti se niesu sjećali, već toliko 
samo, koliko je to bilo nuždno za časovite potrebe. I 
ljudi ozbiljni drevnoga vieka, ako izuzmeš Kineze, koji 
štovahu svoje predje i njegovahu njihove uspomene, do- 
sizali su u tome pogledu pameću samo dotle, doklen je 
oko dosizati moglo. Egipćanom bijaše dosta to, da su narod 
najstariji. Sa koliko ogorčenosti niesu toliko puta opazili 
evropejski strukovnjaci, da mnogi od onih starodavnih 
spomenika, a najskoli Tebajski zidovi bijahu sagradjeni 
od prijašnjih ruševina. Prema tomu zabilježi poviest nje- 

kakvu drevnu kulturu, koja bi morala biti starija, mnogo 
starija nego kinezka, persijanska i egipatska. 

Ali koliko? 

Zaludu se starinar_ muči, da starine na vidjelo iznosi, 
zaludu se egiptiolog utapa zamišljen okolo egipatskih hiero- 
glifa ; zaludu traži povjestničar kod Herodota, na što naidje 
Hekatej Miletski, kadno pohodi Egipat; zaludu rodoslovje sa- 
stavljeno po Arkesilaju iz Arga; zaludu srce traži i pita 
ono pusto i niemo kamenje, što je bilo od tih prahistoričnih 
naroda, što se od njih sbilo i kako se razidjoše' Ista poviest 
zadnjih egipatskih vremena većinom je napisana po spo- 
menicih i povjestničar istog rimskog carstva često se obraća 
na arheologa, da po izkopanome novcu poviest tumači, 
tmine razpršuje. Što je mjesec putniku, kadno sunce zadje, 
to je arheologija poviesti. Gdje povjestničar zapinje, arhe- 
olog ga pridržaje i vodi. 

Ljudi su došli do toga uvjerenja, da niti je sve zlato, 
što su naši predji kovali, niti je opet sve puhlo, što su oni 
izumjeli. Niesu najprve umjetnine, Bog zna, kakve savršenosti 
bile, kako toliki misle, jer su Egipćani više računom nego 
čuvstvom rukotvorine izradjivali. Najprije se obratiše bo- 
govom, da im likove tvore, pak stanu da grobove dižu, i 
sudeć po piramidah, povjestničari govore, da je njihov život 
bio samo priprava za budućnost. I doista mi možemo po 
tome tumačiti, za što su oni toliko njegovali grobove svoje, 
toliko žrtvovali sujetnim bogovom svojim i kako li tu bi- 
jaše groznih gospodara i jadnih sužanja. Nješto slična na- 
lazimo samo u potonje vrieme na otoku Madagaskaru, 
gdje je kraljici Tunanarivo, kako to povieda Ida Pfeifer, 
10.000 sužanja gradilo ljetni stan. 

Mnienja raznih strukovnjaka i pisaca o egipatskih pira- 
midah i u obće o porieklu umjetnosti svakovrstna su i 
tako razna, da, dočim Winkelmann hoće da dokaže, da 
se umjetnost nije presadila u Grčku iz Egipta, s druge 
strane već Diodor bijaše pisao obratno, a Herodot hoće 

svakako, da čak i bogovi dodjoše Grčkoj iz Egipta. Istina 
je, da su Indijanci sagradili nješto većega, nješto strašni- 
jega, kad se kod njih pomoli njekakva vrst umjetnosti, ali 
bez onoga reda, koji nalazimo kod Egipćana. Egipatske 
su piramide kud i kamo manje i iz kasnijega vremena, 
nego što su indijanski hramovi, ali oštra kritika zabi- 
lježi, da su Indijanci oponašali, dočim su Egipćani stva- 
rali. te da je pravoj umjetnosti prva kolievka u Egipu. 

Ako kod Egipćana umjetnost i nenapredova postepeno, 
ako i nije bila nadahnuta onakvim idejalom, kakav mi 
danas tražimo, bila je svakako jednostavna i tim načinom 
ve'ičanstvena, mnogo savršenija, nego li su sitnarije Kineza, 
koji su gradili i zidali i drvljem i kamenjem ujedno, te se 
umjetnine kinezke sve mogu svesti na onu ogromnu zidinu, 
koju digoše, da se brane od barbara. 

Egipatske umjetnine svakako su nadahnute originalnošću 
i dišu njekim duhom mračnosti i ozbiljnosti, kaono njihove 
špilje i pećine. a najskoli njihove piramide ostaju vjekoviti 
spomenici njihova sužanjstva jednoj kasti. Po tome nije 
umjetnost bila izvor jednoga duha, te za to Cantu primjećuje, 
da su Egipćani težili da opisuju ideje, a ne da stvari pred- 
stavljaju. Na tisuće ljudi, bez svoje vlastite volje, moralo je 
raditi na zapovied jednoga samoga, i tako se je mogla po- 
stići usavršenost jednoga diela, ali ne sve cjeline skupa. I 
forma se nije mienjala. Kipovi, vazda gorostasni, dizali 
su se s malom računicom u ruci: toliko velika glava, a 
toliko duge noge! Svaki kralj stvarao je sebi živu grob, 
koji riedko kad da je bio dovršen: koliko ga je bilo sa- 
gradjena do kraljeve smrti, takav bi i ostao. Njeki tvrde, 
da nam grobovi pojedinih vladara mogu mnogo o životu 
njihovu protumačiti. 

Oko Nila se nanizalo najviše spomenika. Gizeh leži prama 
Kairu. Sve okolo grada ogromne povjestne razvaline vra- 
ćaju ti na pamet tu njegdašnju veličinu. Al što te više 
mami, što te više uzbunjuje, što te više čara, to su tri 

najveće piramide, koje Egipat ima. Neznaš, gdje bi okom 
počinuo, jal na čudnoj sfingi, jal na piramidah, jal na 
ostalih spomenicih. Ti se nalaziš u starome svietu, pod 
onim istim vedrim nebom, gdjeno njegda sijaše ovo isto 
sunce, i oživljaše čarom, darom, toplinom one narode, koji 
utonuše u ponor vjekova! Ali kud ćeš da pero opiše sve 
veličine, opiše u malo rieči? Da se u malo redaka. kako 
je to meni dopušteno, stisnu te veličine, to gospodstvo, to 
sužanjstvo, ti vjekovi? 

Koliko suza nesrećnih sužanja nije zalilo te uspomene? 
Koliko se puta nediže nemila šiba krvnika. kadno su ti 
jadnici uztezali trud. branili život, da neginu? Njihovi 
gospodari bijahu i s bogovi oštri, a nekmoli_s njimi. U 
Luxoru, na jugu od Tebe, stoji još palača Amenofa Mem- 
nona sa hramom, i ljudi tumačeći maloreze, kojih je taj 
hram pun, poviedaju, da kad bi Amenof obolio i nemogao 
ići klanjati bogovom, hćaše da bogovi dolaze do njega. 

I suze i nepravica i krvničtvo i sila brutalna dopiru 
toli daleko, prevališe toliko vjekova, i mi im evo vidjamo 
stope i pipamo ostanke. A mi, koji to sada gledamo, koji o 
tome čujemo, što bismo morali željeti? Jal da tih spome- 
nika nema i da nebijaše okrutnosti, jal da uz poštenu vladu 
nama neosta ni traga ni znaka od tih naroda? — Što bi 
rekao povjestničar? — Što arheolog? — Što čovječje srce? 

Na našem povratku u Alesandriju odem do konsula 
da pitam, je li došo iz Carigrada bark Jared. Jared bi- 
jaše jedan od trideset brodova pelješkoga družtva. Ja sam 
se na taj brod morao ukrcati kao kadet, da uzmognem 
kasnije položiti izpit. Nosio sam preporuke predsjednika 
toga družtva gospodina J. Kako razumjeh kod konsula, 
bilo je već dvadeset dana, da je brod stigao u luku. i bio 
je već malo ne pripravan, da krene put Marsilje. Kad ja 
kući, kamo se žurih, da o tome Milana obaviestim, nadjoah 


ga, gdje pobija nješto Stevanu, gdje ga kara. 

— Niesam se ja htio tući i nedao Bog, govorio je Stevan, 
nego me naveli ... : 

— Što je, upitah ja Milana. 

— Svega po malo, odgovori mi on. Eto nam neprilika. 

— A kako sam drugčije htio, četvero mi jevangjelja, 
da, recite Vi, nastavi Stevan, poklen se meni obrati. Hodio 
sam putem miran ko janje; niesam smetao ni mušici u 
zraku, kad na jedan put vidju na sve oko ona dva Grka, 
koji bijahu sa mnom na parobrodu. Zaludu ja zaokrenuo 
da ću drugom ulicom. Eto ih gdje idu k meni. Pobro, 
reče mi jedan od njih, ajdemo da se malo ponapijemn. 
Meni uzavrela krv, zarumenilo se lice od stida, gdje me 
onakva soja tako na putu nagovara. Obraćam se, da vidim, 
ima li tko nas gleda, kad li vidim silu poštenih obraza, gdje 
prolaze mimo. Niesam mogao odoljeti jadu i rekoh: niesam 
se ja do sada nigda, Bogu hvala, s takvima bratimio, pa 
neću ni po danas, i obrni mu pleća. On ko da tobož ne- 
čuje, nego me hvata za ruku, i da će sa mnom. Ele, sojo, 
zapomagaj, rekoh. Meni se krv zalila na oči, nevidjeh ništa, 
zamaši šakom, omjeri, smjeri, a Grk sunovratice na tla. 
Pojunači se tada onaj drugi, i s nožem u ruci da će na 
me. Odnesi mu ja nož, baci ga daleko na vas dohit, a 
njemu odmjeri jednu zaušnicu, eh! mnijah, hoće mu pešnje 
popucati, i bjež majčin sine; a za mnom kavaz u po- 
tjere ... 

— A sada? Ako te nadju? 

— Neka. Ja sam, Bogu hvala, pravedan ka sunce. Ako 
stvari neizvrate, ja se i onako pravde nebojim. Doći će sve 
na sriedu. 

Da se stvar po mogućnosti izravna, odveze se Milan 
do konsula. Kako mi pak povieda kasnije, bilo je muteža 
više nego se je mislilo. Konsul obeća, da će do potrebe 
posredovati. Bilo se je bojati, da nebude Stevan zatvoren. 
Milan je bio zabrinut. Znao je, što je turska pravda, što turski 
zakoni; ta bio je Crnogorac. 

Sutra, ranim jutrom odosmo do obale, da se kojim 
čunom prevezemo na bark Jared. Milan bijaše već od- 
lučio, da će sa mnom u Marsilju. Još niesmo znali, što će 
na to odgovoriti kapetan. Uljegosmo u čun mlada Ara- 
pina. Milan mu reče, neka nas malo proveze po luci; na 
brod da ćemo kasnije. 

Arapin odtisne veselo čun, smjesti vesla i krene desnom 
stranom, mimo Darsene. Bijasmo čuli sinoć, da jedan fran- 
cuzki parobrod vodi sobom preko osam sto pobožnika, 
koji idu u Meku, da se poklone velikomu svetcu, i da će 
danas prispjeti. 

— Došao je, reče Arapin, eno ga .malo napried. 

Deset maona bilo je poredano okolo parobroda. Hodo- 

. častnici su se izkrcavali. Svaki je nosio u samoj jednoj 
ruci svu svoju prtljagu. Izkrpani, poderani, goli. To bijaše 
živo ogledalo ubožtva, odsjev biede. Ali ipak, ti ljudi 
hodđili su daleko. Iz daleka bijahu došli; daleki put za 
povratak. Sama mnogogodišnja štednja otvorila je onim 
jadnikom put do Meke. Oni ljudi, one žene, ona djeca, 
onaj skup nevoljnika, bili su ipak sretni. Sretni, jer su 
vršili jedan naputak velikoga svetca. Sretni, jer su eto 
hodili, da se okriepe na njegovu grobu, da se izlože 
svjetlosti, koja tamo sieva na vjernike. Maone se napunjuju 
redom. Redom se kotrlja iz parobroda ono sretnih ne- 
voljnika. 

Jedan se baca na drugoga, a drugi na trećega. Maone 
pune odlaze, prazne se približuju. Vidim: jednoga starca 
uz dvoje djece. Ruča. Jede komad tiesta. Kadikad gucne 
malko vode. To mu je jelo danas, to mu je bilo jelo juče, 
to će mu možda trajati i do Meke. Do starca mladić a 
do mladića ženska, čije se liepo i mlado lice jedva prozire 
kroz koprenu. 

— Ono su valjda muž i žena, rekoh ja Arapinu.. 

— Moguće, odgovori mi; žena nesmije da sama putuje. 

— Za udove dakle i za neudate žene Meka je zatvorena. 

— Nije; mogu se udati. 

— Ako li ne? 

— Mogu uzeti kojega hodočastnika kao ,Muhaila“. 

— To jest? 

— Vjenčati se za vrieme hodočašća, reče on; pak se 
razvjenčati. Takvi se vremeniti muž zove: ,Muhail“. 

— A zakon to dopušta? 

— Zapovieda. 

— Svete li zapoviedi u djavolja svetca, reče Stevan, kad 
mu to kasnije poviedasmo. 

Vidim drugog mladića, gdje ga nehotice turne mornar. 
Turčin se prevali. Nenajedi se. Nereče ništa. Pogleda blago 
mornara, koji se i neizpriča. 

Jedna majka stoji na provi od maone. Troje je djece 
okolo nje. Djeca plaču. Ona gleda parobrod, gleda ostale 
hodočastnike i neosvrće se. 

Ovog dana more je mirovalo. Ali u Alesandriji, u zaljevu, 
more zna biti i nemirno, zna biti pogibeljno. Tada barka, 
dotično maona u nevještih ruku može se prevrnuti. Pet- 
naest dana prije prevažale su maćne hodočastnike na kraj 
iz jednog englezkog parobroda. More je bilo uzburkano. 
Vjetra mnogo. Vjetar nanese dvie maone na jednu bo vu. 
Krmilar nije bio vješt, more ih nagne, a vjetar _pre- 
vali. Ti jadnici potonuše kao olovo. Pogine ih sto i pedeset 
na broju. Tih se je nesgoda više puta u Alesandriji do- 
godilo. To se dogadja do Alesandrije. A do Meke? Ma 
koji mu drago put oni uzeli, kopno ili more, oni jadnici 
stradaju. Ako ih nenatrpaju na brod do Džide ko marvu, 
i ako im u Džidi neogule najzadnju paru, a oni stradaju 
deset puta gore po pustoši i od pieska, koji ih može žive 
zakopati, ako nepanu od kapi pod onom sunčanom žegom 
često od žedje i od gladi. 

Ipak sa raznih strana muhamedanskoga svieta ide svake 
godine u Meku preko sto tisuća hodočastnika. Niesu se 
nigda ni Rim ni Jeruzolim tolikomu posjetu divili. U ko- 

ranu stoji pisano, da svaki vjernik mora da pohodi jedanput 
barem u svom vieku rodno mjesto proroka, naime Meku. 
Ta se zapovied neproteže na grob, koji je u Medini, Hodo- 
častnici ga ipak vaviek posjete, jer u koranu stoji takodjer 
pisano: tko posje moj grob, ima pravo da ga 
štitim! 

Otale solegnnsio napried. 

. Vidimo na sve oko jedan brik bez jarbora od maistre. 
Jarbor od trinketa nema nego sami stup (kolonu). Treva 
ni- penuna nijednoga. Milan, da idemo do onoga broda. 

Na brodu se čuje mnogo svieta. Po koja rieč grčka, 
talijanska i hrvatska. Razgovor je živahan; ljudi rade. Tri 
se mornara penju na kolonu. Vezivaju li što ili odrješuju, 
to se iz daleka dobro nevidi. Druga su dva na bumprešu. 
Privezuju nješto na baštunu od floka. Možda da ga 
unutar potegnu. Baštun je bio prepolovljen, baš nu gdje je 
dolazio straj od unutrnjega floka. Okolo brika radi petero 
kalafata. Vidi se na poresne stupe, pakla, gdje se topi, 
kladiva i dlieta. 

Mi idemo bliže. 

 Rieči, prije nerazumljive, postaju jasnije. Čuje se i razu- 

mieva se, da su to naši, da je brod iz naših krajeva. 
Sudbeno povjerenstvo procjenjuje štetu. Nagne nas ljubo- 
Pitnost, da se uzpnemo na palubu. 





Kad mi gori, vidimo kapetana, gdje daje povjerenstvu 
svoje razloge: | 

— Ovo je puklo, ono je otišlo, a ono opet popucalo. Brod 
nije više ono, što je bio nazad desetak dana. Vode nije 
nigda činio, a sada eto dva palca svaki sat. Hoće se deset, 
petnaest tisuća forinta, da se popravi i spravi na put. 
Kad je pukla kolona od maistre i jarbor se svalio, po- 
sjekla se je odmah manovra,ali ne tako brzo, da nije dva 
ili tri puta tofnuo jarbor u brod pod vjetar. A to je brod 
i oćutio. Odmah je otvorio vodu. Jedan val ponese fogun, 

drugi raztreska barku na dva komada, kao da ju je tko 
rukom prepolovio. Odnese četvero bačava, koje su bile 
privezane na rice, blizu boka od krme. U barci je bilo 
petnaest bujola, jedno malo sidro a jedno poveće. Štogod 
bi se bilo moglo spasiti, ali, čim je brod hodio na poju, 
more je ponielo sve. Razbi napokon i tambuć od komore, 
razkomada busolu, i mal da nije ponielo krmilara. Kolona 
je bila nova, zdrava ko jabuka. Jarbor od maistre i jarbu- 
reti od krme i od prove novi. Novi svi penuni, a jedra 
vanka, najbolja; od englezkoga plahta. Sartije dobre ka 
dobre; ta brodu nije još osam godina. Koriduri su bili 
otegnuti. Rabili su kaono to uči mornarski zanat. Kolona nije 
bila zabijena klinima, jer je brod tako bolje jedrio. Inkape- 
laji zdravi, zdravi pataraci, pataraciniisartijole. 
Sve zdravo ka zdravo. Bilo je sve novo. Leteća manovra nova 
mal da nei ona. Lani je bila skroz promienjena u Kardifu. 
Povjerenstvo je ovo slušalo. Brod je bio samo djelomice 
osjeguran. Za što je dakle ovo kapetan govorio, to se razumije. 
Kad mi prispjeli gore, njekoji su nas na prvu pogledali, 
pak kao i da ništa nije, svaki za svojim poslom. Vještaci 
prosudjuju, kapetan ih neprestano nagovara, a izaslanik 
osjeguravajućega družtva takodjer. 
Kad se povjerenstvo odaleči, kapetan nam se približi. 
Bio je iz Novoga, a njegov brik se je zvao: ,Mosor“. 
— Ala, reče, nigda ovake nesgode. Došao sam preko- 
jučer. Bio sam u samoj sovuri. Posala malo; zlo i naopako 
za mornare, a gore za brodovlastnike. Evo tri puta, da 
idem u Marsilju. Put onamo ili s bobicom ili s pšenicom, a 
amo prazan. Parobrodi prekrili sve; nose stvari za ništa. 
Više ih je nego maloga boba; hoće uništiti jedro, a toi 
netreba, već su ga uništili. Tko će se s njima takmiti! 
Nose vjetar u stivu. Brod na jedra mora da kroji čudesa, 
da lomi jedra i jarbore, da prije dodje, da mu troškovi 
nepojedu i brod i dobitak. I bark ,Milica“ iz Lošinja slomio 
je sve jarbore. Nesreća ka nesreća; bio je osjeguran 

kod riečke: ,Mutue“, i neće dobiti ni prebijene pare. Žao 
mi je kapetana. Mlad čovjek. Nesreća. Šteta mu nedosiže 
nikako do sedamdeset i pet po sto. Hodio je s ugljenom iz 
Swansea put Trsta, pak se je zaklonio na Maltu. To su mi 
-poviedali jutros. A tko bi se bio nadao, da će onako za- 
puhati. Ono se sjegurno zavrgo vihor. Jedra su mi na jedan 
put uhvatila sprieda, došla je sila; moralo je pucati. Jedra 
i — jarbor to je sve pošlo zajedno, kao da ih nije nigda 
sunce grijalo. — | 

Kapetan nakon male stanke nastavi: 

— Ode, ka ode. Straj od maistre popuca baš na potenci, 
a bio je posve dobar. Kolona nazad, jarbor od gabije 
napried. Brod se nakrivi, te sve preko kavobande u more. 
Straji od kontra i od gabije, jaki za nesreću, pak onom 
silom jarbor od paroketa skosne se, uvije se, pukne i 
preko kavobande i on. Pak brod otvorio vodu. Sada kud 
ćeš! Motaš li se okolo manovre, brod će potonuti, motaš 
li se okolo sisaljka, tko će jedriti? Nije prošo zdravo ni 
jedan Englez, koji nam nije bio mnogo daleko. Držao je 
sva jedra ariva (vani). U jedan tren, kao da je ostao na 
suhu. Vjetar mu ih je ponio. Bolja njegova nego moja. 
Ja digoh zastavu zauzlanu. Nitko je nevidi. Vidio ju Englez, 
ali uzalud. Kad koga glava boli, za tudju se nebrine. Dva 
na sisaljki redom; ostali okolo kolone. Sieci i pusti jarbor 
od maistre po krmi na debelu lancanu. Hćah spasiti 
barem manovru. Sve je hodilo dobro, doklen je bilo vjetra. 
Jarbor nije dolazio blizu broda. Ali kad minu vjetar, po- 
čeli valovi naganjati kolonu, da lupa u brod. Onda presieci 
i puštaj ju s Bogom. Šteta ka šteta, ali sila Boga nemoli. 
I evo napokon dodji, ako ne zdrav, a ono barem živ. A 
hćaše biti i gore, da nije ostala trinketina i trinket. 
Možda bih se još koprcao po moru. 

Mi smo sve to slušali stojeći. Sunce bijaše dobro po- 
skočilo. Mi đa ćemo otići, a kapetan nam'stisne ruku. Mnijah, 
hoće mi prsti popucati. Tako je srdačan bio taj pozdrav. 

Kad mi sljegli u čun, kapetan bijaše još na barkarizu. 
Pokaza nam prstom smjer, gdje se nalazio usidren bark 
Jared. Pozdravi još jednom i izčezne. Da nas onamo od- 
veze, to je bio posao Arapina. Ja sam gledao ,Mosor“. 
Na njem je bilo čitati sav gnjev morskih valova, bjesnilo. 
prirode. Oni svaljeni jarbori, onaj uništeni baštun od floka, 
stajali su tu kao poruga morskih elemenata. Činilo se 
je, da je orkan uložio svu groznu svoju pomnju, da otriebi 
palubu, da razčisti, razbije i pokvari. Na desnome boku, 
izpod barkariza bilo je vidjeti dva madiera prignječena. 
Tu je lupnula kolona, kad vjetar pominu, a valovi je na- 
nieše na brod. To je bio zadnji pozdrav toga novoga ele- 
menta razsula. More je tražilo saveznika, da češće napade, 
da prije razori. Još jednom i madieru bi možda bila iz- 
skočila glava. More bi bilo navalilo, i uništenje bi bilo 
podpuno, — dovršeno. 

Neizmjerne su staze, koje priroda uzima, kad joj se hoće 
rušenja. Ona ih traži u neizmjernosti. Neizmjernost neporiče 
neizmjernosti ništa, i prizori razspa neizmjerni su. Život | 
u doticaju sa neopredjeljivim, eto izvora svakdanjoj borbi 
za obstanak. U toj borbi ima uzdisaja, ima plača, ima 
suza, ali je rušenje samo prividno. Priroda, koja na jednome 
kraju plače, na drugom se smieši; amo ruši, onamo gradi ; 
— amo nosi smrt, onamo kriepi, oživljuje. 

Rušenje nije. uništenje; rušenje nije drugo, van neopre- 
djeljiva sablast neizmjernosti, trzaj utrobe vasiona, jek bez- 
krajnosti. Rušenje od danas, sutrašnji je život. Groblje nije 
znak smrti, nije znak uništenja; duh se povraća Bogu ; 
groblje tiela, nije groblje života. Život, odsjev sili bez- 
krajnosti, neuništuje se; on traje, nastavlja neopredjeljivi 
svoj obhod, koji mu od vjekova naznači za vjekove pri- 
roda, providnost, Bog. 

Rušenje je preporodjenje. 

Sile mienjaju mjesto, prenose drugamo svoj rad; život 
mienja svoj oblik. Stari strojevi prepuštaju polje novijim ; 

mladi naraštaj stupa na mjesto staroga. Na vrhu te borbe 
stoji usavršenost. Na vrhu usavršenosti ? Borba BD Opeta 
rušenje. Opeta PREPOTOŠJENJE 

Arapin vozi, upire nogama, nateže se. Čun ide, ide brzo. 
Okolo nas svukud vreva čuna, guca, kaića, maona, ba- 
raka, parobrodića svake vrsti, svake veličine. Svake vrsti 
zanatlija, svake vrsti staleža, svake vrsti naroda. Sad 
prolazimo mimo prove, sad mimo krme kojega parobroda, 
brika, brigantina, polake, barka, nave, škune, škunera, 
logera. Sad nam je na putu dvoje čunja, sad troje, sad 
parobrodić, koji vuče petero maćna, sad brod, koji se 
diže, sad brod koji dolazi. Onamo se krca, amo se izkr- 
cava. Radi se svukud. Na onome brodu vrve mornari po 
jarborih, a na ovome potežu, onoga majstori popravljaju. 
Njeki viče: mjesta, njeki: stani, njeki: napried, a njeki: 
nazad. Na desno se čuje; maina, na lievo: iša, po krmi: 
vira. Jedan, dva, tri, četiri, pet i.... taja, čuješ na 
sve strane, na svakome brodu, koji se krca ili izkrcava. 

U toj vrevi, u toj mješaniji, u tome paroksizmu života 
nije da potankosti razabiraš. Rieči dolaze nejasne, dolaze 
prepolovljene. Jedna se slieva s drugom. Stotinu njih u 
jedan skup. U jedan skup i arapske pjesme, i hrvatske i 
francuzke i englezke i grčke i turske i talijanske. 

To nije možda estetično, nije umjetnički, nije ni harmo- 
nično; ali je živahno, zdravo, krepko, divno. Mene nije 
nigda toliko zanio koji slavulj kazališta, koliko ta harmonija 
rada, života. Kroz onu vrevu glasova razabireš život, jer 
iz života dolaze. To niesu one izabrane kombinacije na- 
dutih pjesnika; niesu ni nadahnuti stihovi velikana poezije, 
ali to su glasovi stanovnika oceana, to su žice, koje zvuče 
po oceanu. 

Oni su se glasovi miešali sa šumom talasa, sa jekom 
orkana. Orkan je ojačao one žice, oluja je okriepila ona 
grla. Zviždanje i zujanje vjetra, koji bjesni, nije umjetno, 

nije harmonično ni razlieganje grmljavine od jednoga 
neba do drugoga, ali je to sve veličanstveno. — Veli- 
čanstveno, jer su ono harmonije neizmjernosti. Onkraj na- 
šega vida, onkraj našega uma, na oceanu, živi nevidljivi 
sviet svakojakih umjetnika, Pojave se kao oluje. *Olujami 
razjeknu i razliju se grozni zvukovi orkana i nestane ih. 
Izčeznu u nevidljivosti. Umjetnost, koja bi htjela ponoviti 
ove glasove, bila bi i veličanstvena i ružna. Kad bi 
mornar mogao postati umjetnikom, Wagner bi izčeznuo. 
On bi pozvao gromove i striele na pozorište. Zamienio 
bi nježno gibanje božica plesa ljuljanjem brodova, glasbu 
jekom tifona, ciklona i orkana. Kazalište bi disalo katra- 
mom i ozonom. Slušaoci, koji nebi pobjesnili ili nebi 
ogluhnuli, otišli bi udivljeni, zaneseni. 





Ja sam poznavao bark ,Jared“. Bijah ga jednoč vidio 
u Trstu. Čini mi se, da ga razaznajem. I sbilja, čim se 
približavamo jednome barku, to mu bistrije možemo čitati 
po krmi: ,Jared“. Na brodu je vreva. Okolo njega je nje- 
koliko maona. Pune su pšenice. Arapi ga krcaju. Vreća 
iza vreće leti iz maone na palubu, a iz palube u stivu. 

Dva bilježe dignute i izpražnjene vreće, a jedan dolje 
u maoni, kako vidi vreću na užetu, viče redom: jedan, 
dva, tri... pet i taja. Vidim jednoga od onih, koji bi- 
lježe, gdje stoji u sartijah, čak na petoj griželi. Kad 
mi blizu broda i da ćemo preko maone, odklen je bilo 
lako uzpeti se na brod, jedan iz broda zaviče: 
: — Okolo, na škalu! 
Za što, ja to niesam od prve mogao razumjeti. A ra- 
zumjeh još i manje, kad prispjesmo do stuba. Stube pri- 
pete. Moradosmo se popeti na silu ruka. Onaj, koji bijaše 
u sartijah, sljegne i preko kavobande skoči na kasar. Preko 
kasara dodje nam na susret. 

To je bio poručnik. 

Ja mu se predstavim. Predstavim mu i Milana. 

Reče mi, da je eto brod mal da ne krcat, da će do 
koji dan na jedra, i da kapetana nema na brodu, ali da 
dolazi svaki dan na objed. 

Odvede nas u komoru. 

2. što, rekoh mu, da nas nepustitte preko maone na 
brod. Ta bilo je lašnje. 

On se posmjehne i odgovori: 

— Lašnje da, ali ne ljepše. A nieste vidjeli mene u 
sartijah! Stojim gore, jer moram. Moram, jer inače na čudu. 
Iz kasara idem na sartije, a iz sartijah na kasar. Odkada 
smo počeli krcati, niesam sljegao na palubu. I doklen ne- 
ode najzadnji Arapin s broda, neću. Neću, jer Arapi štite 
živinčad, koja im se po glavi goji i po životu, i neupusti 
se s njima nitko zaludu u razgovor, ako to nije iz daleka. 
Mienjaju odielo Bog zna nakon koliko vremena, i kao _ da 
je grieh uništiti božje stvorenje. 

— Sada razumievam, reče Milan i potegne desnu ruku 
preko lievoga lakta, kao da ga nješto svrbi. 

I meni kao da bježe mravi po životu na hiljade. 

To valjda opazi poručnik, pak nastavi: 

— Mi se čuvamo. Na kasar nedolazi nijedan Arapin, a 
češće ga peremo. Čuvaju se i mornari. Nepuštaju nijednoga 
mimo jarbora od prove. Jaoh onome, koji bi se usudio 
onu liniju prekoračiti. 

Milan ipak izrazi želju, da pogleda brod, da ga obidje. 
Tu je bilo svakako drugčije nego na parobrodu ,Aurori“. 
Nije bilo putnika. Sve vojske skupa četrnaest na broju, 
Još nebijahu svi na brodu, jer kapetan trgovačkog broda 
sakuplja svu vojsku na brod po mogućnosti i najzadnji 
dan u oči odlazka. Tim se štedi. Kasar nije bio onako 
prostran kao na ,Aurori“. Nije bilo ni one udobnosti, ali 
je bilo mnogo bolje i mnogo ljepše nego na mnogo drugih 
brodova, koji su i veći. Dolje u komori, a izpod kasara 
bilo je četvero izba. Jedna prostrana na desno za kapetana, 
druga manja za poručnika, a k tome druge dvie još manje. 

Po sriedi liepa i dosta prostrana dvorana. Prama trpezi i 
povrh elegantnog jednog ogledala, sliedeći nadpis: ,krono- 
metar na 9 sati u jutro“. 

— To je, reče poručnik, neka se nebi zaboravilo na 
kronometar. 

— A kako ste s Vašim zadovoljni, upita ga Milan. 

— Vrlo dobro, odvrati. Evo pet mjeseci, da smo ga 
prigledali u Trstu, i toli njegovo stanje, koli njegov dnevni 
hod, odgovaraju sasma točno. Koliko smo puta opredielili 
duljinu, toliko puta smo mogli na nj sjegurno računati. 

-— Valjda mu nieste opredielili stanje i dnevni hod po 
topu, koji tamo navješćuje podne. 

— Ne. bijasmo ga dali na kraj. To ipak čine mnogi, 
ali mi niesmo imali vremena. Pak ljudi su na kraju u 
tome i vještiji. 

— Po topu, koji navješćuje srednje podne, nebi se ipak 
smjelo računati niti stanje kronometra niti njegov dnevni 
hod, jer ono nije baš točno. Al to ipak rade mnogi kapetani. 
Tako sam barem čuo. I da to nije točno, dosta je samo 
pomisliti, da to pucanje topa odvisi od mnogo okolnosti ; 
da najprije onaj, koji je na observatoriju takne u shodno 
vrieme telegrafičnu žicu, koja navješćuje tvrdji, da se top 
izpali, a drugo, da se taj top izpali odmah, i treće napokon, 
da je udaljenost svakog broda od tvrdje svukud jednaka. 
Za to je pametnije dati kronometar na kraj. Samo tu treba 
velike pomnje. Jedan ma i mali udarac, podan uz nesgodne 
okolnosti, može lako poremetiti ovaj ćutljivi stroj. Jedan 
put poremećen, težko je da mu se nadje lieka. Isti meha- 
ničar, koji ga je sagradio, često traži zaluđu s mikroskopom 
u ruci, da nadje pogrješku. Kronometar je pokvaren ; lieka 
mu više nema. A često i velike promjene u temperaturi 
mogu ga i same po sebi pokvariti, ili ako ne to, promieniti 
mu tako dnevni hod, da ako je prije bio pozitivan, po- 
stane na jedan put negativan i obratno. Malo koji trgovački 
brod da na to pazi; ali se svakako strogo preporučava, 

neka se kronometar drži vaviek u jednakoj temperaturi. 
Tek onda može biti točan njegov dnevni hod i točno njim 
opredieljena duljina. 

— Tako je, reče poručnik. Ali uzalud. Mi nemamo na . 
brodu toliko vremena da gubimo. Pa i onako jedrimo 
zdravo. | 

— Ali ne toliko sjegurno, nastavi Milan. Čuo sam, da 
mnogo puta brod zakasni za mnogo i mnogo dana, kad 
nepoznava sjegurno svoju duljinu i širinu. To se mora 
sbijati često pokraj Englezke. : 

— I sbija se. 

— A otale šteta brodovlastnikom i veća pogibelj mor- 
narom. 

Na kasaru, a uz sami okvir (kvadar) od krme, bila 
je mala tuga, koja je jedva zapremala četvrti dio kasara. 
Pred tugom bio je timun, a pred timunom vrh dušnika 
od komore ćežola, a u ćežoli busola. Busola ova bila je 
jedna od najjednostavnijih, koja je imala tu nepovoljnost, 
da je dno njezine kutije bilo od stakla, a izpod dna svieća, 
kao da toplina nemože oslabiti magnetičnu silu igle. 
Takvih se busola, sa sviećom izpod njih, vidja na žalost 
još na mnogo brodova. Znak, da se strogo nesliedi na- 
predak u znanosti, i da se njezina osvajanja ili preziru 
ili zanemarivaju. 

Bitnost magnetične sile nemože da se tumači, kaono se 
nemože tumačiti i bitnost ostalih pojava sile. Ali je znanost 
tako daleko došla, da sve pojave u prirodi tumači gibanjem. 
Magnetizam nije drugo nego njeka vrst gibanja, posebni 
način naime, kako se pojedine, neizmjerno majušne čestice 
u željezu razredjuju. Prirodni magneti niesu ništa drugo 
nego jednostavno željezo, čije su molekile zauzele tečajem 
«vremena stalan smjer pod uplivom zemal jskog magnetizma, 
pošto i: naša zemlja nije nego jedan ogromno veliki magnet. 
Umjetni magneti niesu ništa drugo no željezo, u kojem je to 
poredanje molekila umjetno prouzrokovano. I toplina je 

gibanje. Čim je brže gibanje neizmjerno majušnih čestica 
u jednome tielu, tim je i to tielo toplije. Postane li to tielo 
još toplije, to: se može dogoditi, da unutrašnje sile, koje 
drže medjusobno prikovane te čestice, tako oslabe uslied 
jačega gibanja, da tielo napokon promieni oblik, te od 
krutoga postane iekućina. Topli li se još nadalje to tielo, te- 
kućina postane plin, para. Gibanje je u tielu postalo tako 
brzo, da se je jedna čestica sasma oslobodila od druge. Pada 
li u jednome tielu temperatura, to je znak da u njem 
gibanje čestica postaje sve to slabije. Magnetizam, koji je 
poseban izraz načina, kako su poredane malene čestice u 
tielu, mienja se, oslabljuje pod uplivom topline; i ako je 
ta toplina dosta jaka, izčezne sasvim. Čestice naime pod 
uplivom topline stave se u jače gibanje, odalje se tim 
od onoga smjera, koji su prije zauzimaie, i magnetične 
struje u zemlji niesu kadre da uzpostave prvašnji red. 

Na desnoj strani tik tuge, dizale su se grue, na kojih 
je visio guc. Drugi veći čun, koji na brodu zovu barkom, 
ležao je posred palube i protezao se sve od bukaporte do 
foguna. Fogun je obično postavljen po krmi od jarbora 
od trinketa. Barku ima svaki brod. Mora da ju ima. Ona 
je odredjena, da spasi vojsku, ako brod propade. Ali žali- 
bože riedko kada da barka odgovara svomu zvanju. Kad 
brod nastrada, nastrada u obće u takvih okolnostih, da 
nije lako barkom upravljati. Sada, poklen se u Azofu 
počeli činiti alibi (prekrcavanja) pomoću drugih, većih 
baraka, naime lodkami, i to da se manje dangubi, 
barka je većini brodova više na palubi od smetnje, nego 
od koristi. Kad mi da ćemo obići mornarski stan, koji je 
na svih brodovih pod provom, eto kapetana gdje dolazi, 
Kako to zahtieva red na brodu, uzčeka ga poručnik na 
barkarizu. Na brodu zovu barkarizom onaj dio kavobande, 
gdje dospievaju ljestve, koje vode na brod. 

Ja izručim kapetanu list predsjednika družtva i pred- 
stavim mu Milana. Malo kasnije bješe ustanovljeno, da ćei 
Milan sa brodom put Marsilje. 

Niesmo imali više nego četiri dana vremena. Još malo 
maona i brod je bio krcat. Moje su prtljage bile mnogo 
jednostavnije od Milanovih. Trebalo se je svakako žuriti, 
da se stvari urede, i za to se svratismo na kraj. 

Kad mi u stan, a Stevana nema. Milan zakucne zvon- 
čićem. Dodje sobničar. On reče, da malo kasnije nego mi 
odosmo, dodjoše dva oružana kavaza i odvedoše Stevana 
na silu. 

— Kamo? 

— Valjda u zatvor, odgovori sobničar. 

. — Ajdemo, reče mi Milan. 

— Kamo? 

— U konsula. 

Odjurismo. Milan nije svim putem cigle rieči progovorio. 
Konsul nam obeća, da će se pobrinuti. 

— Ali, doda na koncu, kad mi hćasmo da idemo, ako 
je kriv? 
= — Ako je kriv! odvrati Milan iznenadjen. 

— Zakon mora da se vrši, nastavi konsul ledeno. 

— Samo ne turski, reče Milan; i odosmo. 

Sada? 

Stevana nema. On je u zatvoru. Milan neće bez Stevana 
nikamo. Nebih mu ni ja toga dopustio. Do četiri dana brod 
diže na jedro. Ja moram da idem. Moram da idem bez 
Milana. To me je u srcu bolilo. 

Te. večeri nikomu od nas nepađe niti na kraj pameti, 
da posjeti kazalište. 

Sutradan podjoh na brod. Sljegoh opeta na kraj, ujedno 
sa kapetanom, da se upišem kao kadet. Kad mu ja pripo- 
viedah o Stevanu, on mi reče: 

— Ako konsul nepomogne, drugi neće. 

Ja dadoh po podne prevesti sve svoje stvari na brod. Mi- 

Carić. Slike. I. 7 

lanove ostadoše na kraju. On već bijaše odlučio, da neće 
sa mnom putovati dalje. Ta bijaše nemoguće. Stevana u 
zatvoru nije mogao ostaviti bez pomoći. 

Te večeri ja odoh na brod, i tamo prespim. Posjedoh 
moju izbu, duboko žalostan, da neću više imati na putu 
tog simpatičnog i naobraženog Crnogorca, tako valjanoga 
prijatelja. Bijah doista zamišljen na sudbinu, koja je mogla 
stignuti Stevana. 

Kako sam na brod došao, niesam znao ni s kojega kraja 
ni kako da počmem. Hćah najprvo razabrati, koliko ih 
meni zapovieda. Da kapetan, to sam znao. Da poručnik, 
to sam slutio. Da se iz sumnje izkopam, ja upitah za to 
poručnika. On mi se od srca nasmija. Ja niesam ponovio 
upita. Niesam, jer me peklo, što je on posmjehom od- 
vratio na posve ozbiljan moj upit. 

Vojska je bila zabavljena da spravi brod, da ga uredi. 
Jared je bio već krcat. Tri mornara uredjuju bukaporte. 
Urediti bukaporte, kad se brod diže na put, to nije koji mu 
drago posao. Tu je sjegurnost broda, tu je osjeguranje tereta 
od kvara, koji bi se lako mogao dogoditi, ako bi bukaporte 
puštale vodu. Poklen zasade pokrivce, nabiju kimente 
stupom i naliju ih paklom te razastru debelu široku i 
dugu inceradu preko čitave bukaporte. Tu inceradu prebiju 
pako čvrsto okolo soliera sa čavli i sa četiri tanke daš- 
čice. Tri druga vezivaju trinket. 

Božman, kojega spoznah za takvoga, sBšig je ostalimi 
zapoviedao, nadzirao je sada ove, sada one. Ja mu se pri- 
bližih, baš kad je izlazio iz foguna, kamo je hodio napa- 
liti čibuk. 

—. Prekosutra odlazimo, rekoh mu, samo da razgovor 
zametnem. 

— Neznam sjegurno, odgovori mi, dočim je gledao u 
penun od trinketa, gdje su bila ona tri, koja su jedro 
vezivala. 

— Vežite dobro baroze, zaviče onim gore. Pak: 

“— Odnesi gori ovo šfilac4, reče malomu, koji je SES 
uza fogun i čistio krumpire za večeru. 

— Dakle još ne, nastavih ja. | 

— Neznam, još nije ni sva vojska na brodu, odvrati. 





Nakon dva dana sve je u redu na brodu. Još istu večer 
čekaju se na brod ostali mornari. Kapetan je na kraju od 
rana jutra, da otrsi izostale posle. Sutra u zoru, ako bi. 
vrieme dopustilo, mogli bismo biti na jedro. | 

Ja idem na kraj, da još jednom vidim Milana, da ga 
pozdravim, da se s njim oprostim. | 

— Što je od Stevana, bješe prva moja rieč, sag unidjoh 
u njegovu sobu. 

— Neznam ništa, odgovori mi. Skitam se evo dva dana 
od nemila do nedraga, a nevidim pomoći. Znam, da je u 
zatvoru i ništa drugo. Uhvam, neće nastradati, jer na koncu 
velikog zla učinio nije; ali turska pravda, opet je turska 
pravda. Pa za to se i bojim. 

Mi u razgovoru, kad njetko lupne punom šakom na 
vrata. Vrata se otvore. : 

Na vrata Stevan! « 

Nepitaj, kako se mi snebismo. 

Milan skoči s divana, navali pitanji na Stevana. 

— Gdje si bio? Što je? Kako si izišao? Tko te je iz- 
bavio? Kad su te pustili? Kako su te odveli? Jesu li te 
bili ? 

— Pobjegao sam, odgovori Stevan, poklen Milan pre- 
stane govoriti. 

— Kako? 

— Pobjegao ka pobjegao. A hćah imati uza se samo 
jednoga druga, zapamtili bi oni kavazi, kako se vuče Pastro- 
vićanina od jednoga zatvora do drugoga. 

— A da bude gore? reče Milan, sav smućen na te rieči. 

— Gore, jok, odvrati Stevan. Sada evo me ovdje, a 
drugačije bio bih onamo. 

— Poviedaj dakle, kako je to sve prošlo, rekoh ja 
Kako si izišao? 

— Lako je za to, nego me pitajte, kako sam ušo. Ja stao 
kod kuće, redio Vaše stvari, sve mirno ka muha, kadno se 
na jedan put otvorila ova vrata, i dva djavolja sina stali 
me raztezati. — Stante ljudi božji, rekoh ja, šta pravedna 
čovjeka mučite? U razlog se, zaviče jedan od njih, ti si 
prekršio zakon. — Niesam, odgovorih ja, i nedao Bog, nego 
mi kažite, što sam skrivio ; pa eto pravda, eto vas, i eto mene. 
— Ti si udario čovjeka, rekoše. — Niesam ja njega udario, 
odvratih, no on mene. Ja sam se pravedan branio, ko što 
ću se braniti i sada. — Zavrgnuo ja tada rukave i da ću 
početi, kadno izpadoše kroz vrata druga dva kavaza. Sila 
Boga nemoli. Ja podvij rep, a oni navališe. Povezaše mi 
ruke naopako, kao Zudije Hristu, i sa mnom u tamnicu. 
Kad mi na ulicu, vidim ja silu poštenih obraza; eh! mnijah, 
hoće mi od stida lice na komade. Stoj u tamnici i stoj, 
gladan ka vuk. Stoprv drugo jutro donesoše mi komad crna 
kruha i malo vode. Zaludu sam vikao, neka me vode pred 
sudca, da mu kažem moje razloge i da mu se kunem. — 
Još nije povedena iztraga, reče mi jedan. — Kakva iztraga, 
ako Boga znaš, rekoh, nego me vodi na sud, da se sudim. 
— Utaman moje molbe, moji razlozi. Zemlja tvrda a 
nebo visoko. Kadno jutros, da mu Bog blagosovi i suvo 
i sirovo, eto jednoga gdje me vodi. — Kamo? rekoh ja. 
— Na dvor, reče on. — Nerugaj se, zla ti sreća, od- 
vratih, nego me vodi na sud. — Na dvor, ponovi on, pak 
u drugu tamnicu. — Dodjoše dva kavaza. On im reče, 
oda netreba da me vezana vode. Eh! hćah ga poljubiti. 
Ja napried, a ona dva za mnom. Hodi preko jedne ulice, 
hodi preko druge i nigda na kraj. Došli mi napokon 
pred jednu veliku sgradu. Nigdje prozora za čudo. Ni- 
koga naokolo. Eh! Stevane rekoh, sada ili nikada, ako si 
junak. Obrni se na jedan put nazad, stisni obje šake i po- 
godi oba na jedan put sa svom silom po glavi. Oni po- 

padaše na tla a ja udri još jednom, te bjež, bjež glavom 
bez obzira. : : 

— A sada? reče Milan. 

Stevan neodgovori. 

Milan zakucne. Dodje sobničar. 

— Zovite gospodara, reče mu. 

Gostioničar dodje. 

Milan mu obrazloži stvar i umoli ga, da pomogne. 

— Bih, odgovori, ali će doći kavazi, pak i ja na božjem 
čudu. 

— Morate. 

Ta rieč ,morate“, bijaše tako odvažno, odrješito i ozbiljno 
rečena, da su se oči gostioničareve učinile majušne, majušne. 


— Što se bude moglo, odvrati. Ali bi trebalo da se 
Stevan obrije. Drugačije, on će opeta u aps. I ako udje 
opet u takve okolnosti, težko će van. 

— Jesi li čuo, Stevane, reče Milan. 

beć Jesam, gospodine, ali nedam brkova za žive oči. 
Kud ćete, ako Boga znate, da ja brkove obrijem, da mi 
se djeca rugaju. Nije se još reklo nikada, od postanka svieta 
pa do danas, da je odrasli Paštrovićanin brkove brijao ; 
pa kud ćete da od mene, koji već eto uljegoh u sviet, 
počme ta bruka i sramota. Ako mi i je do vitežke muke 
i nevolje, neću i nedao Bog. 

Nije bilo kud kamo razlagati. Milan je već i prije znao, 
da Stevan neće popustiti. Na velike božje molbe dopusti 
Stevan, da mu obriju glavu po tursku. Kad to opremiše, 
odvede ga gostioničar u pivnicu. 

Milan mu ga stavi na dušu, i pruži mu izpod ruke jedan 
smotak. Oči gostioničara zasievnuše od radosti. Mi podjo- 
smo. A prije toga reče Milan Stevanu: 

— Stevane, u pamet! Nemoj posao pokvariti. 

— Niesam ja čovjek, da smetam ni mušici u zraku, 
odgovori; a i onako sam dosta pravedan pretrpio. 

Uputismo se ravno put obale. Sljegosmo u čun, i da 
ćemo na ,Jared“. Mi daleko od kraja za jednu uzu, a 
eto vidimo kapetana gdje se vozi put kraja. Obrni ja timun, 
da ga susretnemo. Kažem mu u kratko, što se je dogodilo. 
Milan mu stisne ruku tvrdo, srdačno. 

— Tu se može pomoći, progovori kapetan. Ja odlazim 
sutra u jutro. Neka Stevan dodje na brod večeras, kad se 
dobro zamrači. : 

— Pak? 

— Ja ću za ostalo misliti. nastavi. Niesam još izkazao, 
da nemam više trojice putnika, jer se nadah vaviek, da ne- 
ćete ostati na kraju. Meni su sve karte u redu. Mogu 
dignuti na jedro i večeras. 

Milan stisne kapetanu ruku po drugi put. 

— Večeras? reče mu. | 

— Da, večeras, ponovi kapetan. 

— Da bi to bilo, spavao bih mirnije. 

- Kapetan pogleda u zrak. Pak nastavi: 

— Vrieme nije najgore. Lako da zapuše od kraja. Gle- 
dajte samo, da budete na brodu što prije. Noćas ćemo, ako 
uzhoće Bog, jedriti. 

Kapetan ode svojim putem, a mi se svratismo u gostionu. 

Nadjemo tamo Stevana sasvim preobražena. Gostioničar 
ga bijaše sasvim preobukao. Zamienio mu kaparan 
starom modrom jaketom, a crnogorsku kapu bielim jednim 
rubcem. Nije Stevan mnogo naličio Turčinu, ali opeta nije 
ga bilo razpoznati. 

— Ni Žudije nepreobukoše ovako Hrista, reče Stevan, 
kad nas vidi. 

Gostioničar, koji bijaše uzeo na se svu odgovornost, 
nadje čun, postavi unj Stevana, da nas čeka, doklen mi 
dodjemo, kao da on nema s nama nikakva posla. 

Nakon dva sata mi bijasmo na brodu. Stevan se zabode 
u komoru. Mota se i previja okolo Milanovih prtljaga, da 
ih uredi. 

* Dodje napokon i kapetan, a prije njega njekoliko novo 
upisanih mornara. 

— Vira ankoru (sidro), zapovjedi on, netom prispije 
na brod. 

— Vira, odaziva se božman. 

— Vira, odgovaraju mornari. 

Čim ovi potežu, božman je na kasaru. Gleda nebo, gleda 
jarbore, gleda manovru, kao da bi se htio dosjetiti, eda 
li ima što, što još nije uredjeno. 

— A jesi li obašao manat od gabije, reče obraćen 
jednome mornaru. 

— Jesam, odgovori. 

— Bunje,imbroje, gindace? 

— Bunje, imbroje, gindace, sve, odvrati. 

— Vira, vira, djeco. 

— Vira, odgovoriše oni. 

— Jedan u stirić neka odmah spremi kadenu, reče on 
nadalje. Eto parobrodića. I nagne se, da vidi, je li još sidro 
pustilo; a kad vidi da jest, onda nastavi: 

— Vira djeco, vira brzo, eto je pustila (ankora). ' 

Mornari potežu što bolje mogu, a božman ih neprestano 
bodri i pomaga im. Na njegovu licu moglo se je čitati, 
da eto on rado ostavlja luku i kreće na otvoreno more. 
Stasom majušan, otresen, krupan. Oči živahne. Rodom iz 
Boke, živio je na moru punih trideset godina. Njegovo lice 
ojačano olujami, pocrnjelo od sunca, nabrano i od godina 
i od misli davalo je njegovu pogledu njeki izraz oz- 
biljnosti, odvažnosti i uztrajnosti. Njegove ruke bile su više 
od željeza nego od mesa, više na lik lavske stope nego 
čovječje ruke. Što bi on stisnuo, to bi popustilo; što nebi 
popustilo, to bi popucalo. Umjeren, nije trošio nigda bez- 
posleno svoje rieči. Ali su njegove oči govorile. Misao je 
kod njega više točila kroz oči, nego kroz usta. Mirni njegov 
pogled bijaše zraka svjetla, koja je razsvjetljivala prostor 
medj njim i onimi, koji mu bijahu podložni. Razjareni 

njegov pogled bijaše munja, koja je sievala, rezala, uništala. 
Niesam nigda vidio posmjeha na njegovih usnah, ako 
taj posmjeh nije bio izraz odobravanja. I taj bi posmjeh 
bio samo začetak posmjeha. Njegove bi se ustne odmah za- 
tvorile, a oči bi blagim sievom ošinule. Jedno udo bijaše 
zamienilo drugo. 

— Vanka grlin, zaviče on, kad nam parobrodić dodje 
blizu. 

— Grlin, odvratiše mornari u jedan glas. 

Sidro je već visjelo izpod grue, a malo kasnije bješe 
dignuto i učvršćeno. Parobrodić ide — ide, a mi za njim. 
Kako smo otvarali more, tako su se sve to jače ćutili 
vanjski valovi. Jared se počne ljuljati. 

Bilo je nješto.vjetra od kraja. 

— Mola grlin, mola jedra, zapovjedi kapetan, kad bi- 
jasmo na otvorenu. 

— Mola, odazvaše se svi. 

Nakon pol sata bili smo dosta daleko od luke, te plo- 
Vili za četiri milje na uru. 


IV. Do Marsilje. 


Vješto, o čem se je moglo govoriti i na drugom kojem mjestu. 
— Zko na brodu komu zapovieda. Dundo Kaiđ. Vjetar u 


krmu. Grk. — Struje. Sredozemno more. — Prvi pokušaj. 
= Opeta Stevan u neprilici. — Površje mora. — Tišina. 
Oko na provi, i još koješta. — Još Sredozemno more. — 


Oblak. Oluja — Krkeni. 


Noć je, tmina je. Nevidi se ništa drugo do broda, neba 
i mora. Samo more! Sve naokolo samo more. 


Sam si samcat sa tvojimi misli. Priteže te zemlja, a na 
vodi pliješ; htio bi biti na kopnu, a more te od njega 
dieli. Koliko ima pod tobom dubine? Koliko puta prekriži 
živi stvor ovu točku, na kojoj se u tili čas nalaziš? Je li 
igda čovječja stopa gazila brod, vidjala kraj, cvatući predjel, 
ovdje, gdje se sada nalaziš? Je li se smiešio taj ljudski stvor, 
je li plakao? Što je nad tobom? Nebo. A pod nebom? 
Zrak, oblak. Što pokraj tebe, lievo, desno, napried, nazad, 
na sve oko? More. Što pod tobom? Voda. Pak? Tvrda 
zemlja, d4; ali mrtva, živa? A je li doprla čovječja misao, 
jesu li tumačili ljudi, što je to more, kako je postalo, tko 
u njem prebiva, tko u njemu mre? 

A koliko je duboko to more? | 

Sada je mirno, tiho. Zrak počiva, ravnovjesje vlada, 
zračni stroj miruje, vrši tajne namjere prirode, ali ne- 
uznemiriva stvora, koji diše, radi, misli. . 

A što je bilo tu, na tom mjestu jedan dan prije? Jeli 
bilo suz4, plača, uzdisaja, ili je priroda njegovala, štitila, 
štedila čovjeka putnika? 

A što je bilo u prastara vremena ovdje, na ovome 
mjestu, pod ovim istim nebom? Jeli kopalo more, jal je 
zemaljski stvor mirno radio, živio, disao, mro? Što se 
Sbilo, kako, za što i po čem, da toga nevidjamo nigdje pi- 
sana, da more negovori, zemlja muči i čovjek mora da 
bjesni na te prirodne tajne? | 

Zašto nigdje nestoji pisana morska poviest, da ju čovjek, 
ovaj mezimac božji, može čitati? Gdje je vrieme, koje je 
prošlo, gdje je ono, koje se čeka; za što se slieva prostorom, 
u njem žive, umire i neprestano radja se? 

Morska poviest, gdje je? Gdje su valovi, što su, gdje 
im je kolievka, gdje mru? Onamo je nebo, amo modro 
more; a mari li more, haje li nebo, da ga čovjek raz- 
gleda, da mu se divi? 

Na moru si sam sa ono malo družine ; ali ti i ta dru- 
Žina, što je sve to prama pustome moru, koje te sklapa, 
okružuje, i sada okolo tebe bjesni, sada šuti, počiva, ko 
da te mami, taži? 

Nad tobom je nebo! 

Nebo, da! a što je to? Što je, da je to nebo modro? 
Govore, da je do zraka, govore da zrak upija sve ostale 
boje mimo modre, koju odbija. A za što mimo modre boje 
neodbija zelenu? Gdje dospieva taj zrak, koliko je visok? 
Onamo. daleko, visoko, visoko gdje no su zviezde, što je 
ono? ..... i: i 

Kad nevidjaš kraja, kad je more mirno, kada ga vjetar 
nedraži, kad nema oblaka na nebu, duša počiva, i rek bi 
da je čovjek bliži Bogu, jer to sve što je tebi naokolo, 
to je sve jednostavno, to je sve veličansteno, to je sve 

veliko. 5 

Zviezde se bljeskaju po nebu, vjetar duva, jedra nose puna, 
brod krči, suče osam milja na uru, a šija se gubi daleko, 
daleko po krmi. Krmilar pazi pomnjivo na busolu, mladić 
stoji na_provi i gleda, nebi li se koji brod pokazao. Sve 

ostalo mirno, sve tiho; reko bi, da nema na brodu živa 
duha, do one dvojice. 

Nevidiš nigdje svjetlosti, jer dispensir čuva pomnjivo, 
da mu se iz vana nevidi vatra u fogunu. Tambuć je 
od komore zatvoren ; svieća, koja krmilaru razsvjetljiva će- 
žoju (gdje stoji busola), obranjena,je, i on isti nevidi nego 
-busolu. :Božman stoji naslonjen uz tugu, puši lulu i čuva, 
da mu se vatra nevidi, da iskra nepoleti. 


Jedra su otvorena na lievo i brod pod utiskom vjetra, 
nagiblje se na desno. 


oMilan poklen večera ode odmah u svoju izbu. Malo 
kasnije ode: i Stevan. 


Na trgovačkih brodovih, straža se dieli na stražu kape- 
tana i na stražu poručnika. 


Mornari govore: polovica gore a polovica dolje. Straža 
ide na poredje, četiri sata jedni a četiri sata drugi. Prva 
straža, poklen brod digne na jedro, spada kapetanu. Kadet 
je vazda kapetanove straže, i ja moradoh tako biti one 
večeri na nogu do ponoći. Kapetan, kojega božman izmje- 
njuje, poklen zabilježi rotu (smjer, koji brod mora slie- 
diti), ode i on. | 
Nas bilo sve vojske skupa četrnaest na broju. Kape- 
tanovoj straži pripadao sam ja, božman, dva krmilara, 
jedan mladić i kamarot (sobar), dakle sedam. Od straže 
poručnikove opeta dva krmilara, dispensir, dva mladića i 
mali od foguna, dakle opeta sedam. 

. Na brodu sluša jedan drugoga ovako: 

Kapetan je na brodu sve, absolutni gosrodar. Nitko 
nema pravo da ga ma niti savjetuje. Svak mora da ga 
sluša. On dava svoje zapoviedi poručniku, koji ih dieli bož- 
manu. Ovaj posljednji zapovieda vojsci neposredno. Iza bož- 
mana najstariji je dispensir, koji ga može do potrebe 
zamieniti. Pak dolaze krmilari, pak mladići, sobničar i na- 

 pokon mali. Mladići su do potrebe zamjena krmilarom i 

za manevriranje. Njima su povjereni jarbori, i ako su 
samo dva, jednomu onaj od prove (jarbor od trinketa), a 
drugomu onaj od krme (jarbor od maistre). Da su krmilari 
stariji od mladića, to se može suditi od prve pri jelu. Neće 
mladić umočiti nigda žlice u tanjir prije krmilara. Ka- 
marot stoji izključivo na službu komore. Pod komorom se 
razumievaju na brodovih sve one osobe, koje u njoj sta- 
nuju, kapetan naime, poručnik i kadet. Kadet nespada pod 
stegu. Njemu zapovieda kapetan i donjekle poručnik. On 
je vaviek od kapetanove straže, ali je božman kapetanova 
zamjena, i tim putem ostaje božmanu njekakva vrst nad- 
ležnosti nad njim. Kadet nezapovieda nikomu, već samo 
sobničaru. 

= Mali služi svakoga, svakoga mora da posluša, ali naj- 
prije božmana i dispensira. Na svakome brodu zapovied 
starijega jest mladjemu zakon. Nema primjera zanovietanju, 
a da nije dovelo do težkih posljedici. Što božman hoće, 
to mornar mora da vrši, pa bilo to i štetno. Božman je 
kapetanu odgovoran. Ja sam sve ove stvari razumio kasnije. 

Od prve večeri vjetar se nije mienjao. 

Ura je na krmi kazala deset sati, kad na provi zakucne 
zvončić, koji je povrh tambuća uz sami kaštio. Minutu 
kasnije, Marko, vriedni i valjani mornar iz Dubrovnika, 
zamieni na timunu starca Dunda Kal4. Dundo Kala, rodom 
iz Malte, brojio je punih šestdeset godina. To ime bilo 
mu je nadjenuto na brodu od mornara. To je bilo dvo- 
struko, jer mu je dvostruki bio i povod. Da su ga zvali 
Dundom, to se lako razumije. Bio je star. Na naših bro- 
dovih zovu često kapetana: barbom. To je talijanska rieč 
.barba, i odgovara našemu ujaku ili stricu. Rado se krsti 
dundom onoga, komu je brada usiedila. Drugi dio imena, 
naime Kal4, došao mu je s toga, jer je tu rieč vazda 
govorio. 

Crn u obrazu a suviše naštrapan od ospica, koje su 
valjda po njem bile pobjesnile, izgledao je kao čovjek, 

kojega pogodi i ozliedi mu lice puška prahom bez taneta. 
Oči plave, obrve pune, duge trepavice i nikad mirne, 
brkova ni za liek. Pogled dobroćudan, milostiv. Ukupno: 
bijaše simpatičan. . Vas svoj život od dvanaeste godine 
pak napried bijaše sproveo na moru. Trideset je puta 
obio u Englezkoj, petnaest puta u Americi, jedanaest u 
iztočnih Indijah, pet puta u Kini. Četiri se krat obrnuo 
unakrst zemlje. Obitelji nije imao, niti rodbine; i sasvim 
što je u svom životu dobio petdeset tisuć franaka i su- 
više jelo, nije ipak nikad imao u svom žepu razpolo- 
živih dvadeset šilinga. Kako bi novac došao, tako bi ga 
i nestalo. | 


Mladić se digne iz kaštila a zamieni ga sobničar, da 
drži oko na provu. 


Okolo jedanaeste božman naredi, neka bi se pustila 
barketa. Ja držim am polu, Antun. mladić od naše straže,. 
drži vijak, a božman suče kroz ruke uže (mrlin) po krmi. 
U petnaest sekunda, toliko je nosila ampola, prosukala 
se tri noda,.to jest sto triđesetpet stopa mrlina. Kad 
je ampola na petnaest sekunda, svaki nod (uzao) vriedi 
za dvie milje; brod je dakle sukao šest milja na uru, 
nješto manje nego kad smo se digli iz luke. 

Neviko tomu životu, bio me je san, a niesam imao kod 
sebe ni Milana ni Stevana, da oči varam, da san raz- 
bijam, da se razabiram. Dodje napokon i ponoći. Zvono 
na kaštilu zazvoni, a sobničar zaviče na tambuć od prove: 


— Ala braćo, tko je od druge. — Druga straža traje od 
dvanaeste do četiri u jutro. 


Ja odem i probudim poručnika. 

Krmilari izmieniše njekoliko rieči medju sobom, i tako 
i božman sa poručnikom. 

Božman ode, odem i ja u svoju izbu i zaspim ko nikad | 
tako. nm 

Na četiri me sata probudiše. 

Kad ja na palubu, vidim kao sinoć istog krmilara Dundu 
Kala na timunu, istog mladića, gdje straži na kaštilu, a 
Marka, gdje se razgovara sa božmanom. 

Noć je bila liepa, more prilično mirno. Pred zoru vjetar 
nagne više na jugo, u krmu. 

— Braca u krmu, zaviče tada božman. Čim je on 
puštavao brace na desno, mornari su stezali na lievo. 
Prije jedra od maistre, pak ona od trinketa. 

— Veži, rekao bi božman, kad bi svaki brac jedan 
nakon drugoga dobro rabio, kad bi bio otezan. 

— Imbroja maistru, čuje ga se opeta gdje viče. 

Njeki puštaju škote a njeki dižu imbroje. Jedan tren i 
maistra bijaše smotana. 

— Imbroja randu, imbroja kontrorandu, još 
jednom zapovjedi, a randa i kontroranda u malo vremena 
bijahu zatvorene. | 

— Kamarote duća cime, govori Marko sobničaru, 
a ovaj od kraja do kraja kupi i omotava užeta, da se ne- 
vuku po palubi. Kad smo malo kasnije pustili barketu, 
brod je opeta plovio za osam milja na uru. 

Bilo je osam ura u jutro, kad zvono zakucne na provi. 
Na to mali, noseći pun koš kruha, te hodeći iz krme put 
prove, zaviče, što je bolje mogao: 

— Ručak. 

U pet minuta svi su na palubi. Ja sam bio u taj tren 
kod krmilara, te pio svoju kavu. Dalo mi se pogledati 
put prove, kad eto, kao da poznajem jednog mornara, 
koji je bio poručnikove straže. Gledam bolje. Nevaram se. 
Grk! To me nješto uzbuni. Je li to slučajno? 

Eto izpod palube i Stevana, gdje tare oči, gdje me po- 
zdravlja. 

— Gledaj onamo put prove, govorim mu. 

— Gle, odgovori on, kako se došulja na brod, ono 
djavolja sina. Njega bijah najprvoga ošinuo. A juče ga 
vidio niesam. | 

Kako smo mi bili došli na brod oko tri ure po podne, 
a vojska u to doba manevrirala, ni Milan ni ja niesmo ga 
bili opazili. Valjda on bijaše na kojem jarboru: a pak mi 
niesmo hodili za tiem, da mornare razgledamo ; ta vremena 
nam bilo do Marsilje dosta, Stevan je s druge strane bio 
zabavljen sve od tri do mrkle noći, da uredi izbu svomu 
gospodaru i da sebi priredi stan. Milan se nije malo za- 
čudio, kada to dozna, i svakako naredi Stevanu, neka neide 
onamo na provu, i preporuči mu, neka o tome nebi ni- 
kome niti pisnuo. 

Doznasmo poslije od kapetana, kako mu se Grk nije nikako 
nametnuo, već mu ga ponudio sam sansir (mešetar); a on 
vidjevši ga, onako na oko valjana, bez primjetbe najmio. 
Ja sam istog dana nagovorio božmana, neka bi onako iz 
daleka izpitao Grka, e da Ji poznaje kojega od nas. Božman 
mi odgovori kasnije, da to nije na njem opazio; i poklen 
imu ja obrazložio stvar, on doda: 

— Ni u moru mjere, ni u Grku vjere! 

Tako je ostalo. Grk je zenemarivao Stevana, a Stevan 
Grka. Ali dokle će to trajati, upitao sam Ja sam sebe, 
kud nas to vodi? ' 

Stevan se nije za to ni najmanje brinuo. On se je bio 
dao svom dušom, da nauči mornarski zanat, i češće obi- 
lazeć provu, kršio je Milanovu preporuku. 

Čitav dan nebo se je smiešilo a brod je sjekao mirno, 
tiho more; odmicao, neprestano letio napried, a pjena raz 
bokova letjela, ostajala po krmi, daleko, daleko, doklen bi 
oku izbjegla. Tako opeta svaki čas, tako vas božji dan. 





Kad podne bijaše blizu, poručnik iznese svoj sestant, 
da izmjeri visinu sunca, da tim putem izračuna širinu u 
kojoj se nalazimo. 

Nautične efemeride davaju deklinaciju sunca o podne, 
udaljenost, naime, sunca od ekvatora; iz opažene meridi- 
janske visine (kad je sunce na meridijanu mjesta) do- 

biva se zenitalna daljina o podne, koja pomoću polarne 
daljine, dava širinu mjesta. | 

Po tome računu mi bijasmo u širini trideset i tri stupnja 
i dvadeset četiri minute; dakako, na sjeveru od ekvatora. 
Nego prispodabljajuć ovu širinu sa onom, koju nam je 
davao približni račun. naime barketa, razlika bijaše ćutljiva. 
Približna je širina bila: trideset i tri stupnja i devet minuta. 

Mi smo dakle bili nješto više na sjeveru nego smo ođ 
prve mislili. | 

Imali smo na brodu i loch Massey-a, ali mu kapetan 
nije mnogo vjerovao, jer držeć ga jednom poručnik u ruci, 
pusti ga, te pade na palubu. Iza toga trebalo ga je pri- 
gledati. I pošto se je to moglo učiniti samo blizu kraja 
i za liepa vremena, niesmo na loch nikad ni pomislili. 

Po približnome računu duljina o podne bila je: dva- 
deset sedam stupnjeva i dvadeset osam minuta na iztoku od 
Greenwicha. Sve pomorske karte drže mal da ne izklju- 
čivo prvim meridijanom onaj meridijan, koji prolazi kroz 
Greenwich. 

Da se pomoću astronomične observacije i kronometra, 
može što točnije opredieliti duljina, i tako ju prispodobiti 
sa onom, koja je opredieljena barketom, trebalo je čekati 
najshodniji čas. Okolo četiri sata dakle ja bijah na krono- 
metru da gledam vrieme, a poručnik digne visinu sunca. 
Kronometar je kazao vrieme od Greenwicha. Vrieme na 
brodu, kojeno proračunasmo riešenjem sferičnog trokuta 
medj polom, zenitom i suncem, prispodobljeno sa vreme- 
nom na kronometru, dalo nam je za razliku meridijana: 
jedan sat i petdeset jednu minutu ; to jest: mi smo bili u 
duljini dvadeset sedam stupanja i petdeset pet minuta na 
iztoku od Greenwicha. 

Bijasmo dakle nješto više na zapadu i nješto više na sje- 
veru, nego nam je to davala barketa. 

Mi smo mogli posumnjiti na jednu struju, koja je ho- 
dila put sjeveroiztoka. Ali nije vazda da se može uzeti 

kao doista točna jedna struja tako opredieljena. Najprvo, 
približni račun neda se svesti nego na treći dio točnosti; 

a drugo, astronomične observacije, onakve kakve mogu u 
obće biti u ruku pomorca, niesu najtočnije. Lako da se tu 
uvuče koja pogrješka od jedne, dvie i četiri milje, ako to 
nije staro i izvježbano oko, koje opaža. 

U sredozemnome moru nema struja tako točno opre- 
dieljenih, koje bi se mogle navesti na, karti, neka se mornar 
njimi okoristi. Ali se mogu svakako naznačiti oni predjeli, 
u kojih se u razno doba godine, sada sa većom, sada sa 
manjom silom struje pojavljuju. 

Sredozemno je more odviše malašno, a da bi mogla 
Obstojati kakva stalnost u strujah kao što to biva na 
oceanu. Nješto bi se takvoga moglo donjekle reći o ja- 
dranskome moru, u kojem, rek bi, da vladaju stalne dvie 
struje, od kojih jedna sa iztoka sliedeći obale grčke, turske, 
crnogorske i dalmatinske ide put zapada ća do Istre; druga 
pako, koja se otale svrće put talijanske obale, ide put 
tjesna otrantskoga, držeći se vaviek obale talijanske. | 

Dosta jake i ćutljive jesu ipak druge dvie struje. Prva je 
ona, koja se iz Atlantika lieva u sredozemno more; druga 
je ona, koja dolazeć iz Crnoga mora, ide u grčko ostrvlje 
te otale, kako njeki hoće, čak do u dn O 2 struji 
pisao je i Polibij. 

Zanimivo je to kod struje od Gibraltara, da se vaviek 
drži afrikanskoga kraja. Ona je jača, kada vladaju vjetrovi 
sa zapada, a slabija, kada pušu sa iztoka. Pri evropejskoj 
obali čuje se mnogo manje. Kako Maury navodi, malo se 
velikih rieka lieva u sredozemno more; izparivanje je na 
njemu svakako veliko, i voda, koju mu nose rieke, nemože 
taj gubitak nadoknaditi. Po tomu, raz se mora snizi, i da se 
ravnotežje uzpostavi medju jednim morem i drugim, ocean, 
koji ostaje viši, prelieva svoje vode u sredozemno more. 
Struja, koja tako postaje, površna je, jer je voda atlan- 


tičkog oceana laglja od vode sredozemnoga mora. Tečajem 
Carić. Slike. I. 8 

vremena sol, koja se u sredozemnome moru sakuplja, bila 
obi ga kadra napuniti. Ali priroda, vazda blaga, predvidja 
i taj slučaj, te se iz sredozemnoga mora lieva u Atlantik 
jedna podmorska struja. I ta struja jest opeta žešća pri 
afrikanskoj obali, nego li pri evropejskoj. Mnogi su uče- 
njaci pobijali tu podmorsku struju, jer je ona, koja do- 
lazi iz Atlantika tako jaka, da prvoj nebijaše moguće naći 
traga sa svimi sredstvi, kojimi znanost razpolaže. Ali pro- 
tivnici ove struje, koja je ipak u potaji vršila i vrši veliku 
ulogu u ekonomiji onih naroda, koji živu na obalah sre- 
dozemnoga mora, zašutiše, kadno jednom brod, koji bi- 
jaše utonuo kod Ceute, bi nadjen malo kašnje van tjesna 
na zapadnoj obali Afrike u oceanu. Da nebijaše te pod- 
morske struje, i da je površna struja sa zapada svuda, 
pa i do velike dubine, rabila, nebi taj brod zaista bio nigda 
ostavio dno sredozemnoga mora. Nego i kemična iztraži- 
vanja dokazaše, da ima mnogo više soli u vodi na dnu 
sredozemnoga mora, nego na površju, i da je ta razlika 
još veća u tjesnu od Gibraltara. 

Zapadna površna struja, koja dolazi iz tjesna, obilazi 
afrikansku obalu sve do Kartagine; pa se otale svrće put 
talijanske obale, sliedi obale francezke i španjolske sve do 
otoka Baleara, pak dalje put podneva sve doklem se ne- 
spoji sa strujom, koja dolazi sa Atlantika, da opeta na- 
stavi isti svoj kružni obhod. Na iztočnoj strani sredozem- 
noga mora sbiva se nješto sličnoga. Začetak je u Nilu, 
čije vode naginju put Palestine. Jedna struja obilazi za- 
padne obale Anatolije; nu ondje, gdje susreta vodu, koja 
dolazi iz Crnoga mora, uvija se put zapada sve do Sicilije 
i otale kreće put podneva, doklen se nesdruži sa vodami 
Nila, da opetuje svoj prijašnji put. 

Mora se opaziti, da se ove struje nebi gijalE smatrati 
kao točno opredieljene. Da je gibanje vode u sredozemnome 
moru takvo, to stoji, ali i to samo u obće. Struje se rav- 
naju i prigiblju okolnostim, koje sve skupa mogu prouz- 

rokovati mjestni uplivi i osebujnosti sredozemnoga mora. 
Onkraj španjolske obale pojavljuju se istom struje sa za- 
pada i često veoma jake. Ja se isti sjećam, kako nas jednom 
tisnu daleko put iztoka. Dalje, u onome predjelu, kojino 
zauzimlje lijonski zaljev i širi se od Sardinije i Korsike 
sve do afrikanske obale, struje nemaju stalnog smjera, već 
to ponajviše odvisi od vjetrova. Kada na primjer u tom 
predjelu pobjesni sjever, i traje koji dan, tada se pojavi 
osjetljiva struja sa sjevera, i često se nalaze u pogibelji 
oni brodovi, koji ju neuvode u račun. Meni kaza jedan 
stari kapetan, kako je jednom jedrio od Baleara put Sar- 
dinije vjetrom u krmu, a kad tamo, naišo na Krkene, te 
strašne sike, koje čine da se mornaru koža ježi, kad se 
ih samo spomene. 

U zatvorenome moru struje su ponajviše časovite. One 
mogu postati: prvo, pod utiskom vjetra, ako vjetar mnogo 
traje; drugo, ako na kojem mjestu pri tišini na moru ve- 
liko izparivanje razbije ravnotežje, te se tim putem s jed- 
dnoga kraja na drugi razlieva voda, doklen se ravnotežje 
nepovrati. U Crvenome moru na primjer, gdje kiša ne- 
pada, gdje nema riek4, koje bi se unj izlievale, i gdje je 
izparivanje silno, nastaju u tjesnu od Adena dvie struje; 
jedna površna, a druga podmorska. Kako u sredozemnome 
moru, tako i ovdje površna struja dolazi iz oceana, pod- 
morska ide put oceana. Vriedno je da se opazi, kako je 
to blaga priroda porazdielila, a da se u takvih morih sol 
nesakuplja.. U Crvenome moru izparivanje nije tako veliko, 
kako na oceanu, gdje se to može računati na jedan palac 
svaki dan, jer više je soli u moru, a manje se vode izparuje. 

Okomite struje u moru jesu veliki, a može se reći, 
najvažniji čimbenici u njegovoj ekonomiji. Mehanična se 
sila pojavlja na površju mora, na dnu atmosfere; baš gdje 
oboje dolazi u doticaj. Na površju se sbiva izparivanje i pa- 
danje kiše; na površju ili posve malo duboko žive onaj 


neizmjerni broj majušnih stvorova, kojino toliko doprinose 

u prirodnoj ekonomiji. Na površju duva vjetar, na po- 
vršju bjesne valovi, kada ih draži vjetar; na površju se 
sbiva sve, što razbija ravnovjesje, na površju se napokon 
ravnovjesje i uzpostavlja. 


Okomite struje jesu prouzrokovane nješto od razne to- 
Pline na površju mora, a nješto od neprestanog rada onih 
majušnih umjetnika, kojino na dnu oceana grade temelje 
nastajućim otokom. Srce kuca žešće, kad se razmišlja, 
kako je to sve jednostavno razredjeno i neizbježivim za- 
konom podvrgnuto. Svuda vidjaš moguću desnicu, koja 
zapovieda prirodnim pojavom. Vjetar, koji izpija vodu iz 
površja, a more, koje se razpružuje pod uplivom topline ; 
sunčane zrake, koje nedopiru duboko, ali more, koje po- 
stajuć na površju uslied izparivanja teže, pada kao oko- 
mita struja, i nosi tim_ putem toplinu onim malim stvo- 
rovom, koji su tu postavljeni, neka sakupljaju suvišnu sol, 
koja se riekami toči u more i ujedno neka grade temelje 
novome kopnu, koje će se kašnje pojaviti. 

Kako je to sve umjetno razredjeno! Gdje jedan razbija, 
drugi popravlja, gdje jedan zapinje, drugi ga tura; sve je 
to jedan stroj, koji se nigda nekvari; svuda uzka, nepre- 
kidna sveza. 


Koliko veličine! Koje očite tajne! 





Bijaše već osvanuo četvrti dan, odkad mi ostavismo Ale- 
sandriju. Pred večer bio sam na kasaru. Do mene ka- 
petan i Milan. Vas božji dan vjetar kao da je bio zabo- 
ravio duvati. Sada je puhao jednim smjerom, sada drugim, 
a s toga smo morali otvarati jedra sad na lievo, sad na 
desno, sad na križ. To sve nije ništa pomagalo. Rekao 
bi bio čovjek, da su se zračne sile prepirale sa mornar- 
skimi, da su zanovietale, samo da mornar nemože počinuti. 
To je bila nestalnost, neodvažnost, kao kod čovjeka, koji 
se sprema na nješto krupna i promišlja prije, hoće li, neće 

li. Priroda, koja sile sakuplja, da ih na jedan put razvije, 
to je ono, česa se mornar najviše boji. Mir prije rata ; 
mukla tišina prije oluje. 
U četiri dana mi bijasmo učinili liepoga puta. Nas je die- 
lilo od Alesandrije četiri sto osamdeset morskih milja. 
Baš on čas, kad sunce hćaše da utone, pogledam sve 


okolo naokolo po obzorju, pa preko neba. Nigdje oblaka 
za liek. Nebo vedro, da puče. 


Stevan je već od prve bio počeo očijukati sa konopi 
i sa jarbori. Sve je pipao; za sve i svašto je pitao. Rodjen 
na kraju, u Boci, donio je bio na sviet nješto, što je disalo 
morem. Njegov je otac bio mornar. Još mora nebijaše ni 
vidio, a opeta o moru je sanjao. Gledao je često, gdje se 
valovi morski razbijaju po obalah, i divio se je tome 
bjesnilu prirode. Oluja ga nehćaše preplašiti, ma ona ronila, 
raznašala, uništala. Kad prvi put stane nogom na brod, 
ćutio je u sebi nješto, što mu nije bilo novo, naime, nije 
se ćutio u stranom svietu. More! To je bio elemenat, u 
kojem se on nebijaše rodio, ali u kojem življaše pokojni 
mu otac. Otišav parobrodom do Splita, pa otale u Krf i 
u Alesandriju kao Milanov sluga, nije mogao uzeti more 
baš onako, kako bi se to bilo dogodilo, da je krenuo iz 
kuće u drugih okolnostih. Još se nebijaše usudio da se 
penje na jarbor. Ali kud će suza, već na oko? Netom bi 
se koji mornar uzpeo na kavobandu, da će u sartije, a 
Stevan, glavom u vis, desnom povrh očiju, pratio bi ga 
pogledom. 

— Djavolja sina, čuo sam ga gdje jednom zamucuje, 
neće pasti, da ga stežeš za noge. 

Milan prišapta nješto božmanu, a ovaj zadnji ravno put 
barke, koja je bila posred broda, a uz nju sjedio Stevan 
i gledao u vis put jarbora od pala. 


— Stevane, reče mu, nekuju se mornari po palubi nego 
po jarborih. 

svu palubu obišao, a kamo li da se hitam u zrak po ono 
puzavih konopa. Čekaj doći će i na mene red. 

— Ali kada? 

— Doći će. Niesu nego četiri dana da plijemo. 

— Ipak! Sviet se ruga! 

— Prosto svakomu, samo da ja nečujem. A bilo to kad 
bilo, ja govorim, netreba da me tko bode. Ja niesam plaćen, 
da život nepametno gubim, nego da se pošteno po palubi 
šetam. Nije ovo meni prvi put, da vidim brod, a ti to 
možda misliš; ali još niesam viko ovoj gibljavini, pa da se 
stanem penjati i da se sunovratim, onda i sramotan i štetan. 
Nego mi kaži, što je tebi, koji mornarom zapoviedaš, da 
se u zrak penju, da si ti vazda prišiven na kuverti! 

— Nije mene red, da se penjem po jarborih. 

— Da nu, umieša se Milan, poklen se Stevanu približi, 
kušaj, bi li dopro do kofe. 

Stevan ga pogleda. 

U onome pogledu bila je čitava poviest njegovog otca, 
njegovog mjesta, njegovog poriekla ; u onome pogledu bilo 
je stida, jeda, priekora i razdraženosti. 

Kroz njegove živce pojavila se njeka vrst gibanja, sti- 
dljivosti, boli, zabune. On nije još bio postao mornarom, 
ali je ćutio da stoji čvrsto na palubi, ćutio se je kao da 
. je doma. Za što se nebi i on mogao penjati na jarbore kao 
i drugi? Za što bi se njemu omakli konopi iz ruku, kad 
se neomiču ni drugomu? Ta njegove su ruke debele, mišice 
krepke. A ljuljavina? On čas je nije bilo. More je bilo 
mirno. 

Prodjoše dva trena. 

Stevan pogleda Milana, pak jarbore, pak opeta Milana. 
U jedan mig uzpne se -na kavobandu. Uhvati se objeručke 
pateraca, pritegne se k sartijama i stane desnom nogom 
na prvu griželu. Hoće li, neće li! 


119 


Duh zanesen za jedan čas hćaše da klone. Prvi utisak 
bijaše ko čaša žeste, koja je živce malo razdražila. Pak to 
sve minulo. Stevan hćaše da sljegne. 

Nu ipak nije. 

U tili čas eto Grka s draže: strane, gdje skače po sar- 
tijah, pak uzreje na kofu i preko sartijola u krožetu. 

Stevana obuzme stid. Stid se pretvori u jad. Jad se 
pretvori u mornarstvo. Nagne se svom silom na griželu, 
skosne dva tri put, da kuša bi li pukla; pogleda još 
jednom Milana i onda nogom iza noge na drugu griželu, 
na treću, i kako da se je vazda penjao, eto ga u očni 
tren u kofu. 


Mi zapljeskasmo, a Stevan više, sve to više. 

Bijaše već na penunu od papaliga i da će dalje, kad 
eto nad njim Grka. 

Stevan pogleda Grka, a Grk Stevana. Grk kao da se 
Tuga. 

Stevan kao da se od prve snebio. Visina je bila velika. 
Ravnovjesje neobhodno potrebito, ne manje potrebito i 
ravnodušje. Ovo zadnje moglo je lako poremetiti prvo. 
Tko će da vojuje u zraku? Ali kako nam povieda kašnje, 
užegla mu se krv, i: 

— Stan, majčin sine, zaviče, da te sunovratim, neka te 
morske ribe jedu. Niesam ja viko, da me itko okom pod- 
vlači i da se sa mnom ruga. 


Mi ozdola čuli tresku, čuli viku te dovikivali Stevanu, 
neka nezadire, neka pusti. 


Uzalud. 


— Iako mi se noge tresu, vikao je dalje Stevan, na 
ovo puste visine, nije mi još džigerica zamrla, a da se 
s tobom neomjerim. A skini to noža, gade jedan. Nebiju se 
ljudi nožem, nego daj pošteno u šake, pa na pesti, i tko 
što uhvati, neka nosi. | 

Tko poznaje naglu grčku krv, tko je čuo, kako se često 

kolju na brodovih, bio bi se doista preplašio na one rieči 
Stevanove. Bilo se je bojati svaki čas, eto jednog strmogla- 
vice na palubu, a možda i obadva. 

Božman i Marko odjuriše na jarbor. Stevan je bio na- 
slonjen na penunu od papafiga, a Grk na onom od kontra. 
Bijahu dakle blizu. 


Grk se je pipao okolo pojasa, a Stevan desnim bokom na 
penunu a lievom rukom na krožetu. Nije bilo trena da se 
gubi. Još jedan čas i oni su jedan drugomu u ruke. Njih 
je dielila daljina od jednog metra. Ona daljina je bila 
život i kad bi nje nestalo, bila bi smrt. 

Meni se zaleti oko na Milana. Bijaše blied. Na njegovu 
se licu čitala bolna ogorčenost, bol zdvojnosti. Vidio sam 
u onaj neugodni tren, koliko je Stevana ljubio. | 

Ali tko će pomoći? 

Istina je, božman se penje s jedne strane, Marko s druge. 
Ali hoće li prispjeti? Da Grk skoči i navali? Pa onda? 
Milan pogleda kapetana. 

U onome pogledu bilo je boli, bilo je preporuke, har- 
nosti, uhvanja. 

Još čas i smrt se svidjala kao neizbježiva; kao da je 
već pokosila. uništila. 

Tko će pomoći? 

Na jedan put čujem kapetana gdje viče: 

— Puštajte brace od kontra, maina po malo papafig 
i kontra! 

To je bilo božje nadahnuće, jer je to moglo biti spa- 
senje. Mi smo počeli uhvati. Kad su se pustili braci i čim 
je padao kontra, Grk koji je bio na njem, bijaše zabe- 
žuren, da uzčuva život. U to prispije do njega božman i : 
prispije baš u onaj tren, kad hćaše da nasrne na Stevana. 
Nož se je svjetlucao u zraku tamnom iskrom, kaono ne- 
beski grom, koji u tmine nosi smrt i zasvjetli na samu 
žrtvu. Božman stisne Grka za noge. 

— Iztegni mu nož i daj mi ga u ruke, reče Stevan. 

—- Miruj, odvrati mu božman. 

I digne se za jednu stopu više. Baš na vrieme. Grk po- 
tegne. Hćaše Stevana skroz proženuti, da nije ruka božmana 
smrtonosni udarac odstranila. Nož je hodio ravno srou ali 
nepogodi. Zabode se u bedru. Oblije ga krv. 

U to prispije i Marko. Oba stisnuše u šake Grka. Božman 
mu trgne nož i baci ga u more. Grk se tezmao kao da 
je pobjesnio. Njegove su se oči iskrile gorućim plamenom, 
plamenom zdvojnosti, bjesnila, razjarenosti. Branio se no- 
gama, rukama i zubima. Na lice mu naskočila krv. Na- 
brekle jagode, kao u pijana čovjeka. I to je bilo pijanstvo, 
ali pijanstvo mržnje, zločina. On nije gledao, gdje je; nije 
niti mislio, da se može na jedan put sunovratiti u more. On 
je sakupljao sve svoje sile da se opre, da se oslobodi, da 
opeta navali na Stevana. To je bila borba za osvetu. To 
je bio nesnosljivi hropot umirućega, kad sile sakuplja i 
bori se nevidljivim; zadnji uzdisaj samoubojice, kad je kasno 
kajanje; zadnji otresi smrtne zaboravi. Krv, koja je prsnula 
Stevanu iz rane i naštrapala mu lice, mjesto da ga zapanji, 
umiri, ona mu bijaše živce razdražila. On je bio žedan 
one krvi još u Alesandriji. Ta je žedja tinjala, jer mu još 
Stevan nebijaše dao ma ni najmanjeg povoda. On je čekao 
zgodu; mislio je, da je došla. On se je one krvi htio 
napiti, a čim je manje tomu bilo nade, tim ju je više 
žedjao. Uzalud. 

U božmana bile jake i krepke mišice, a Marko ga tištio 
kao prikovana. 

Stevan bijaše spašen. 

Kapetan zapovjedi, te ostali mornari skočiše: na pomoć. 
Grku povezaše ruke i noge, a dva od njih pridržavahu 
Stevana, da od velikog gubitka krvi nepade u nesviest i 
da se nestrmoglavi. 

To se sve zbilo u mnogo manje vremena, nego je to 
moguće opisati. 

— Giju, zapovjedi božman. 

Marko odjuri na palubu i donese jedan oveći buceo 
i jednu daščicu. Buceo su prišili u krožetu, pripasali cimu ; 
na jedan kraj, na daščicu stavili Grka i vezali ga, a za drugi 
iz palube uztezali, doklen ga dolje nespustiše. 

— Što ćemo s njim? zapita božman. 

— U puč, odgovori kapetan, i neka je vezan. U Mar- 
Ssilji ćemo voditi račune, a dotole neka mu je suhi post 
svaki treći dan. 

Na brodu zovu pučem onaj drveni ošit, koji brani sisaljke. 

Čim su jedni zatvarali Grka, drugi su malo po malo 
spustili Stevana i odnesli ga u njegovu izbu. 

Milan mu vidao ranu, i neprestano ga korio, za što nije 
imao pameti. 

— Kasno je po podne na misu, odgovorio bi Stevan. 
Nego niesam ja tome kriv, kako Vi mislite. Ono djavolja 
Sina, a hoće ga platit, ako se igda na suhu i tvrdu su- 
sretnemo, počeo se pošpikovati sa mnom, tobož kao da se 
ruga, jer sam ošišan po tursku. I otale sve. Niesam ja 
zadrć prvi, no mu djavo brat, pa mu nedao mirovati. A 
da nebješe ono ljuljavine, koja me je zabežurila, da se 
čuvam i nepadnem, hćah ga satarisati, da ga više nigda 
sunce negrije. Nu htio ja a nehtio Bog, pa se obršilo na 
meni. Nego neću ovoga puta seliti u vječnji stan, ako uz- 
hoće Bog. Da mi se negodi sramota navaliti na čovjeka, 
koji jena gole ruke, htio bih se dolje u puču s njim 
malo porazgovoriti. Sramota me bije, kad promišljam, da 
me onakva soja rani; a bii gore, da me netješi to, što 
sviet zna, da nije Bokelj viko, da u zraku bije boj. 

Grk zatvoren, Stevan prikovan na krevetu; to su bile 
oduzete sile ostalim mornarom, jer nije ni Stevan bio naj- 
zadnji pri poslu. On nije nigda uzkratio da pruži ruku i 
potegne sad ovo sad ono, kad je samo što trebalo. Njemu 
otekla noga, na ranu naskočilo meso a oko nje nabreklo. 
Jesmo se od prve bili pobojali, da se nenavrne ozled. 


123 


No, na.sreću, odmah treći dan počelo mu hoditi na 
bolje. Rana se kašnje očistila, minuli i otoč i bol, meso 
se poravnalo ; i Stevan se je mogao uz prislon nabadđucati 
po palubi. 

Od onoga dana mi smo bili prevalili dosta puta i 
hćasmo biti već spored Sicilije, ali nedohodeć Malte, za- 
teče nas opeta tišina i vjetra i mora. Tu smo se libili 
puna dva dana. Brod ni napried ni nazad. Kao da je 
prikovan. Sunce je peklo kao posred ljeta, od nikud ćuha 
ni otrovi, a nas naginjale struje sad simo sad tamo. 





Jutro je! 

Sunce iztiče sjajno na čistome nebu. Njegove zrake za- 
ronjene u svemiru, kao da zadirkivaju i draže titrajuće 
morsko površje, a ovo, kao da je začarano, odsieva dra- 
žestnim nemirom. Sve naokolo mirno kao da je noć, kao 
da priroda hoće da na samu bude, kao da nigdje nikoga 
nema, koji bi se u tu mirnoću usudio dirnuti, kao da tu 
nema mjesta živu stvoru, kao da su se tu udomili nemar, 
mir i zaborav. | 

Ali! 

Ali dolje izpod onoga površja, dolje u dubinah, dolje 
u ponoru, dolje vlada život, dolje vlada neizmjernost, bez- 
krajnost, neograničenost. Tko je izmjerio jezera, tko je vidio 
one dubine, tko je dignuo koprenu, kojom priroda zakriva 
bezdanje jame? To je čovjeku nepristupno, jer tu vlada 
smrt; to je umu zatvoreno, jer je nevidljivo i neopisivo 
sve ono, što površje mora pokriva. Površje mora je za-: 
vjesa, koje čovjek nesmije dizati, a da nenaidje na smrt, 
na vrata vjekovječnosti. Izpod onoga hladnoga i nemirnoga 
krova neizmjeran broj umjetnika radi, neprestano radi po 
nalogu prirode, koja opeta neodava tajne ljubopitnomu 
oku čovječjemu. Nitko živ još nije vidio one radnike na 
poslu, jer medj njima i nama stoji smrt. Što je priroda 
smrću razdielila, to razum nemože spojiti. 

Mi vidjamo rad onih umjetnika, vidjamo gorostasne nji- 
hove umjetnine, znamo, da su položili temelje našim go- 
ram, ali su nama nepristupni. Njih brane valovi, njih brane 
ponori, njih brani smrt. Tu se neizmjerno malašno tiče sa 
neizmjerno velikim. Tu razmjeri postaju nesnosljivi našemu 
umu. Tu je nevidljivost, koja radja, tu je bezkrajnost, koja 
vlada, tu je neizmjernost, koja se kroz tamu prozire. Sve 
to pokriva površje. Sve je to sakriveno iza onog nježnog 
posmjeha, koji priroda dražestno baca na razumni stvor, 
kadano plije u oceanu sunčanih zraka. 


Kad vjetar more nedraži, kad priroda umorna hoće da 
opočiva, rekao bi, da je površje mora ogledalo, u kojem 
sunce hoće da vidja samo sebe ; rekao bi, da je neizmjernost, 
u kojoj se zemlja nježno u svjetlosti kupa i svojevoljno 
pada suncu u naručaj. 

Oblaci niesu nego izraz bujnog kucanja srca; gromovi i 
striele, to su iskre pogleda; vjetar, orkan i potresi, to je 
razdraženo disanje grudi; bregovi cviećem posuti, doline i 
gore zaodjevene u zeleno, plod su neumorne i neizmjerne 
ljubavi. Neumorne, jer slična staromu feniksu, nije kroz 
vjekove za jedan tren počinula. Neizmjerne, jer je neiz- 
mjernost, koja ju radja i jer su njene sile neiztrošive. Sve 
što je u njoj, to je pojav iskre bezkrajnosti, veličine, neo- 
graničenosti. Ljudska ljubav nije van iskra njezinog po- 
gleda, ljudski život samo izraz njenih uzdisaja; smrt tre- 
nutna zaborav, pretvaranje gibanja, prelaz micanja. Indivi- 
dualna sudbina nije nego kap u oceanu, atom u vasioni. 
Odkad je oživljena božjim dahom, odkad se kaos pretvorio 
u red, ona nije prekršila visoke zakone; ona je ostala 
sama sebi jednaka; ona je ona ista, štono je bila, kadno 
pade prvi put suncu u naručaj. 


PI 


Već se bilo dobro razdanilo i sunce malko poskočilo; a 
mornari od straže libili se po palubi; čekali, da im božman 


pero 

naredi posla, jer težko da bi koji mornar od svoje što 
započeo. 

— Da neće da puše, reče Dundo Kala, čim je rezao 
komad ćike, da ga metne u usta. 

— Nezapuhao nikad, kao i neće, odgovori mu Antun. 

— Hoće, brate, hoće. 

— Hoće da, ali će nas prije ovo tišine iztezmati i iz- 
mučiti. Nebo je objesilo nos kao. da driema, a more kao 
da spava. Nije ova bez njeke. | 

— DA, danas mir, sutra trčanje. Nema dvojbe, iza ove 
tišine bit će vjetra, a da tako nebi. Ako su provencali 
zadriemali, niesu zaspali. * | 

— Neostaje more nigda dužno. 

— Plaća da, i kad plaća, plaća pošteno. 

Bilo je osam sati. Obraćala se straža. 

— Bracia na lievo, čuje se božmana gdje viče onamo 
iz kasara, kad nova straža bila na palubi. 

A mornari u sav glas: 

— Bracia! 

Pa tiho: 

— Bracijali mu djavoli i kosti i dušu. 

Kad to opremiše, božman opeta: 

— Ručak. Pak obraćen sobničaru: kofu. 

Sobničar donese na provu koš pun galeta i stavi ga na 
lievo, pokraj foguna 

— Kamarote, zazove božman. 

— Šior. 

— Kofa pod vjetar? Kad si to vidio? 

— Ah, jest. 

I prenese koš nad vjetar. 

Mornari, svaki sa svojim kavnikom, ravno u fogun. 
Njeki kuha kavu, a njeki čaj. Riedko slučaja, da bi se 

. mornar kavi ili čaju iznevjerio. Nu to sve iđe mnogo jedno- 
stavno. Pomiešaj odmah čaj ili kavu s vodom, pad nad 
oganj, neka struji. Doklen uzavre i digne glogolj, nadrobi 

zdjelu galetami, stavi šećera, pak kad to sve gotovo, izlij 
i kako bilo. Posjedni po palubi, ako je suha; nasloni se 
gdjekamo, ako li nije, pa ručaj. 

Nego prije nego se otrsiše, zazove božman iznova: 

— Bracia! Bracia na desno! 

— Bracia, odazovu se mornari. 

Božman pušta a oni potežu. 

Bijahu dopotegli i hćahu da nastave jelom, kad eto ka- 
petana van i k tomu vjetar opeta promienio. 

-— Božmane, zazove on. 

— Šior. 

— Nevidiš, da su jedra uhvatila sprieda? 

— Vidim šior, ali zaludu. Neće da puše. 

— Neka bracijaju. | 

— Dobro šior. — Pak on vojski: 

— Bracia! Bracia, djeco! 

A svi mornari kao jedan glas: 

— Bracia! 

— Bracia, odapne visokim glasom Dundo Kala, neka 
jedri. 

A ostali po malo: 

— Jedrio ovako vaviek! 

Sve bracijanje uzalud. Vjetra nije bilo. Sada bi došao 
puhaj s jedne, sada s druge strane. Niesmo znali, kud nas 
struje naginju, i uprav, ima li ih; ali težko da more skroz 
miruje. Po približnome računu i po observacijah bili 
smo daleko od Malte kojih četrdeset milja. Na osam sati 
i pol digosmo visinu sunca. Duljina je bila peinaest stu- 
panja i osam minuta na zapadu od Greenwicha, a širina: 
trideset stupanja. i četrdeset i dvie minute. Kapetan je 
bio naumio, da putuje kroz tjesno od Mesine, i kadno 
se po podne začne nješto vjetra sa zapada, otvorismo jedra 
na lievo, te upravismo provu put onamo. 

Puhalo je tiho, a more još ravno ravancato, kao da si 
ga uljem polio. Milan je sjedio po krmi od tuge, uz sa- 

moga krmilara, ja do Milana a do mene Stevan, koji već 
bijaše. prebolio. 

Dodje i kapetan pa načne: 

— Stevane, kako rana? 

— Dobro, Bogu hvala i slava. A kad ćemo na mjesto ? 

— Kad dodjemo. 

— To nije odgovor. Nego Vas pitam, kada ćemo do- 
jedriti ? 

— Ako bi vrieme bilo povoljno, naime vjetar u krmu, 
brzo. — 

— Ali kad? 

— Kad? To se na moru neda računati. 

— To su doskočice, dragi kapetane. Vi nećete da go- 
vorite. ' 

Pa obraćen Milanu: 

— Gospodine! 

— Stevane. 

— U koliko dana mislite, da se možemo dočepati toga 
novoga mjesta, put kojega jedrimo. 

— Marsilje? 

— Marsilje, da, 

— Dobrim vjetrom u šest dana. 

— Sada nješto razumijem. Barem Vi neidete stranputice. 
A što mislite učiniti od ono Grkadije? . 

—. Tužiti ga konsulu, odgovori Milan. 

— Ja nebih. 

— Za što ne? 

— Ode u aps, i ja ga više nevidju. 

— Pak, bolje. 

— Nije, gospodaru. 

— Kako to? 

— Jest, da je uhvanja da ga već susretnem. Nego sviet 
je širok a ja neosvećen. 

— Osveta nije kršćanska. 

— Jest, gospodaru. Više ću griešiti ovako. 

— Čemu? 

— Srce kivno i sramota do vieka. A mislim, da ćete 
se predati razlogu. 

I Stevan se digne i ode put prove, ravno na kaštio. 

Pokraj tambuća sjedio je Dundo Kala. 

Uz njega na desno stare jedne razkomadane gaće, a 
preko koljena druge. Parao je prve, da druge popravi. Na- 
vukao naočale, pa krpio brzom rukom; krpa iza krpe, to 
je hodilo, rekao je Stevan, kao po 1oju. 

Dundo Kala, a to niesmo još rekli, govorio je i 
arapski i englezki i francuzki i talijanski; naravno ne sasma 
točno, ali opeta prilično i ako nije vidio ni čitati ni pi- 
sati. Na austrijskih brodovih, gdje se izključivo hrvatski 
govori, bio je naučio i po koju hrvatsku rieč. 

Stevan je želio da zametne razgovor, ali s kojega kraja 
i kako, to nije znao. Talijanski je razumievao dosta, ali 
ga nije znao govoriti. Nije tomu još imao prilike, ako- 
prem je često, još od dmladjanihb nogu, silazio iz sela u 
Kotor, gdje se na žalost još vuče nješto talijanštine. Da što 
reče talijanski i nepogodi od prve? To je bilo ono, što ga 
je plašilo; a pak nije htio, da mu se starac naruga. A bilo 
je i druge. Dundo Kala je čuo gdje dolazi, a nije se niti 
okrenuo, da vidi, tko je. Bio bi ga pozdravio, ali kud ćeš 
pozdraviti čovjeka, pomisli sam sobom Stevan, kad se na 
te i neosvrće? 

Starcu, naučnu velikome svietu, nije se sjegurno činilo 
ništa novim, da se i na brodu na jedra nadje po koji gost. 
Ta on je cvao godinami, kad su se putnici vozili sa brodovi 
na jedra i kada su parobrodi probaravali kao biele mušice. 
On je dakle sjedio mirno. Kako bi potrošio žicu konca, 
tako bi odmah uzeo drugu, zavio jedan kraj, učinio uzao 
na drugi, zažmirio očima, navukao i mirno posao nastavio. 
Nije to bilo Bog zna kakovo vezivo, kakvo savršeno ši- 
vanje, ali opeta nebi se bila stidila takva šta nijedna dobra 
i razborita seljačka domaćica, kad svome mužu rabotno 

odielo popravlja. Dundo Kala krpio je svoje odjeće ća 
.od dvanaeste godine, odkad ga naime mati spremi na put . 
od prve. 

Stevan je čekao, da bi starac digao oči. Onda, nješto po- 
gledom, a nješto čim drugim, — čim, to nije znao ni on 
sam, — moglo se je, on je tako mislio, razgovor zametnuti. 

Uzalud. 

Nu Stevanu vrieme bilo predugo, a valjda mu i dosadilo, 
pak se počeo omahivati. Domislio se napokon, da ako što 
krupnoga strese, hoće se starac obazrieti; i obrne pet šest 
puta okolo naokolo arganom, na kojem je na kaštilu sjedio. 

Dundo Kala ni oka. Onda Stevan da će put krme. 

U to starac digne glavu i reče: 

— Kako? 

Stevan je već bio prošao mimo, ali kad ču gdje starac 
progovori, živahno se obrne i: 


— Dobro, hvala Bogu i svetomu Trifunu, odgovori. 
Dundo Kal4 pogleda Stevana, a Stevan njega. 


— Vi krpite, nastavi Stevan. 
A starac ni rieči. 
— To su gaće, opeta Stevan .... 
Dundo Kala okrene glavom u znak: ,ne.“ 

— Kako ne, jadan čoeče, kad eto ig.... 

Starac, koji je poznavao jedinu rieč: ,kako“, a nije ni 
toj dobro poznavao vriednosti, nasmija se grohotom; a 
Stevanu se omota jezik i prelomi zadnja rieč. A poklen. 
se osviesti: 

— Nu, lude glave, nastavi, ja mnijah. da se nas dva 
razumievamo. | 

I opeta da će put krme. 

— Molim, molim, zavikne starac jelijen ski 

Stevan stane. Najprvo, onako kako je bolje mogao, uviesti 
starca, kako on samo .nješto natuca talijanski, nu opeta da 
»Sila Boga nemoli“ i samo neka se neruga. 

Carić. Slike. I. 9 

Medjutim eto Marka, gdje se izazira iza tambuća. Stevan, 
koji se je već bio uputio da govori talijanski, nije ni- 
pošto htio da ga drugi tko sluša, te stisne Dundu Kal4 
ruku i ode na krmu. 

Za što se je Stevan htio upustiti u razgovor sa Maltezom ? 

.To ćemo vidjeti. 

Preko noći vrieme preokrenu. Vjetar skoči najprvo na 
jug, pak na jugoiztok. Mi niesmo bili mnogo daleko od Si- 
cilije. Vrieme nije slutilo na dobro. Njeke se tamašne 
oblačine počele privijati po nebu, a vjetar jačati. Zrak kao 
da zadušuje, kao da čini sporije i trudnije disanje. Život 
kao da mrtvari, kao da moždjani neznaju misliti. To obično 
vuče sobom ona neugodna zaparina, koja se svukud raz- 
lieva, kud južina dopire. Dupini su hodili put juga a mor- 
nari su govorili, da je to znak, da će jug. Skakali su, i jer 
su skakali, govorili su mornari, da će vjetar biti jak. 

Da prodjemo mimo tjesna mesinskoga nije bilo najpa- 
metnije. U oči oluje, možda i vjetra i mora, nije ugodno 
kad brod plije medj otoci i kad je blizu kraja. Bili smo 
već prevalili put tjesna kojih dvadeset i pet milja, ali 
sad promienismo smjer i okrenusmo put zapada s ove 
strane Sicilije. | 


Noć je. 

Ja sam od straže. Marko je na timunu. Antun čuva na 
provi. Božman se šeta po palubi, a Dundo Kala muma svoju 
neodjeljivu ćiku, naslonjen na kaštilu od prove, nad vjetar. 

— Naše vrieme, reče starac Antunu. 

— Nemislim, odgovori. 

— Kako ne? Promienismo rotu. 

— Pak? 

— U Marsilju ćemo kasnije. 

— Mislite? 

— Uhvam, odvrati opeta Dundo Kala. 

— Bože daj,.nastavi Antun, ali se težko bojim. Eto nam 

vjetra mal da ne u krmu, i kao da hoće da puše. Kad 
ovdje zategne šilok, trudno da ga zamieni vjetar sa pu- 
nenta (zapada). Bojim se da ćemo mi u Marsilju prije 
nego peti dan osvane. 

— Nećemo ne, reče Maltez. Nas čeka tamo u Jijonskome 
zaljevu drugo vrieme. 

— Eto no, u ruke božje. Neka puše sve što hoće, samo 
ne vjetar u krmu. A što bi inače dobili do Marsilje? 
Ništa. Uzeo sam u Alesandriji predujam od petdeset fra- 
naka. To pobjeglo, ko da ih je ko iz žepa opuhao; ter 
ako ovako vjetar uztraje, neću ih do Marsilje niti izrabiti 
a nekmoli dobiti novih. Nebih ja .bio sve to potrošio, nego 
nješto loše družtvo, a nješto nepošteni sansir, koji me je 

ukrcao, pa gotovo. Novaca nema. Izvukao mi je petnaest 
franaka, a je i dvaest i pet, ako proesapim piće i jestivo, 
što mi je u toliko puta izmamio, kad sam mu se namećao 

i kad sam ga nagovarao, neka bi me gdjekamo ukrcao. 
Šetao se po Alesandriji ...... 

U to prispije božman. 

— Oko na provi, reče. 

— Oko! — odvrati Antun i nastavi: šetao sam se po 
Alesandriji puna dva mjeseca, pa mi ono skitanje omrzilo, 
onaj bezposleni život dodijao i hćah dati košulju sa sebe, 
samo da odem. A Vi Dundo Kala, odkad ste u Alesandriji ? 

— Od nazad petnaest dana. Došo sam sa jednim Ame- 
rikancem. : 

— Za što nieste ostali malo vremena na kraju? 

. — Nestalo novaca, sinko. 

— Tako brzo? 

— Brzo da, jako brzo. Ali tako je. Sada jedrimo. 

.Dodje opeta božman. 

— Oko, reče Antunu. Ovdje je veliki prolaz brodova. 

— Oko! 

— Barketa, zazove božman. 

— Barketa, odazove se Dundo Kala. 

Kad ju spustili, i opeta potegli, božman na drvenu ružu 
vjetara, na kojoj krmilar bilježi smjer, kojim ide, zabilježi 
osam milja na uru. Takva ruža stoji vazda blizu krmilara, 

Kad se o ponoći obrne straža, svi mornari u pet mi- 
nuta bijahu na palubi. 

— Najzadnji, progovori božman, obraćen dispensiru 
poklen opazi, da se ovaj okolo tambuća libi i privija, hoće 
li, neće li, — vazda najzadnji. 

— Umoran je, doda Marko, — koji poklen ga izmieni 
drugi krmilar, hodio je u taj tren, da će pod provu; umoran 
je, danas je sav božji popodne čistio krumpire za večeru. 

Dispensir je bio iz Pelješca, odklen se u obće valjani 
mornari uzgajaju. Nego svako pravilo i svoja iznimka. 
Kazali su mi, da nije nigda plovio dva puta sa istim bro- 
dom. Kad bi se na brodu što iznenada sbilo i moralo se 
raditi na brzu ruku, a on bi u fogun te polij malo juhe, 
ili ako nije bilo nje, a onda malo vode po onom užare- 
nome željezu, samo neka skvrči i neka ostali misle, da on 
tamo ima svoga posla. Uz manu lienosti imao je i tu, da 
nije nigda istinu kazao. Riedki slučaj, jer je mornar u 
obće, a hrvatski napose, odrješit, otvoren i iskren. 

Jutro nam je osvanulo prama Girgenti, a otok Panta- 
larija ostajao nam je u lebiću (jugozapadu). Medj Maltom 
i Sicilijom i svukud odtuda pak do one linije, koja spaja 
glavu Bon sa zapadnom stranom Sicilije, more nije du- 
boko. Tu se gdjekad naidje na plitkoću od sto, petdeset, 
četrdesetpet, i ća od samih sedam stopa. Malo gdje da je 
tisuću stopa dubine. 


To je podmorski plateau, koji dieli sredozemno more 
na dva ogromna korita. Jedan počimlje od Malte pak se 
širi sve do Sirije. Najveća mu je .dubina po iztraživanju 
Spratta trinaest tisuća stopa. . 

Drugo takvo korito leži na zidati sve a tjesna od 

Gibraltara i najveća mu je dubina medj Algirom i Tou- 
lonom, naime devet tisuća devet sto stopa. U istome tjesnu 

bila bi dvie tisuće i sedam sto stopa. Nego je moguće, 
da je ondje dubina pretjerana, jer struje, koje tu vladaju, 
lako da su pri mjerenju zanašale olovnicu. Medj Trafal- | 
garom i Špartelom diže se jedna podmorska gora, koje 
vrhunac stoji pod površjem mora samo petdeset i pet me- 
tara. Na iztoku same nje uvaljuje se jedna dolina do preko 
tri tisuće dvie sto metara dubine. 

Njeki geolozi hoće, da je sredozemno more bilo njekoč 
ogromno jezero, kakono je još dan danas more Kaspijsko, 
dapače da je bilo troje, četvero i više takvih velikih jezera. 
I Afrika blizu Španjolske, i Azija kod Carigrada i Dardanela: 
bijahu njekoč spojene sa Evropom ; i Italija ticala se je 
Grčke i Sardinija Afrike. Ako bi još dalje zašli u prošlost, 
nestalo bi možda sasvim sredozemnoga mora, uzpostavilo se 
kopno, koje je njekoč bilo. Svukud po sredozemnome moru 
vulkanične sile kao da se otimlju, da ga i nadalje preo- 
brazuju. 

Mi niesmo bili daleko od mjesta, gdjeno. se god. 1831. 
bio pojavio otok Julija ili Ferdinandea. To je mjesto na- 
značeno na hidrografičnih kartah sa znakom 1831, a izpod 
toga je pisan broj sedam, štono hoće reći, da je tu sedam 
metara dubine. Godine 1831. 10. julija počeo se otale di- 
zati veliki stup dima, visok do preko šest sto metara. Osam 
dana kasnije pojavi se vrh površja mora vrhunac otoka, 
iz kojega se nadalje silu dima razvijalo. More kao da je 
opustilo, i mrtve ribe plivale su pomiešane s prašinom | 
po površju. Otok se je neprestano dizao, i kada ga na 24. 
istoga mjeseca prof. Hoffman izmjeri, nadje ga trideset 
metara visoka, te je pasao tisuću dvie sto metara naokolo. 
Na 5. augusta zauhvaćao je već pet kilometara, i bio je 
dvostruko narasao. Do tisuću metara visoko dosizao je 
gusti, crni dim iz kratera toga novoga gosta sredozem- 
noga mora. Netom počeše malaksati unutrnje sile, i otoka 

počme nestajati; stane linjati na oči od valova, koji su ga 
neprestano rubili. 

Koncem oktobra pričinjao se je kao jednostavan nasip; 
a prije no nastupi nova godina, valovi ga bijahu sasvim 
progutali, i površje mora potegne se kao zavjesa nad tim 
pojavom podmorskog bjesnila. Dvadeset godina prije bila 
se pojavila i blizu Azora slična jedna kći morskih ponora, 
koju bijahu prozvali Sabinom, i koja nakon malo mjeseci 
izčezne. 

Sredozemno je more najveća i najvažnija grana atlan- 
tičkog oceana. Ono zauzima sedam sto tisuća četvornih milja 
prostora. Njegove vode ljube obale najpitomijih krajeva. 
U staro vrieme ono je tako uspješno djelovalo na razvi- 
janje kulture za vremena Hebrejaca, Feničana. Kartažana, 
Egipćana, Grka i Rimljana, da, može se reći, današnje 
evropejske kulture bez njega nebi ni bilo. Ona je porod 
sredozemnoga mora, jer da tu nebijaše njega, koje je ži- 
telje oživljalo, oživljalo i predjele, da se za njihovom 
ljepotom ljudi otimlju, bore i mru, nas na jugu tištila bi 
možda afrikanska lienost, one više na sjevero -iztoku si- 
birijska pustoš. 

Od osam sto petdeset četiri vrsti rib4, koje živu u evro- 
pejskih vodah, sredozemnomu moru pripadaju četiri sto 
četrdeset i četiri, od kojih tri sto dvadeset spada na ja- 
dransko more. Naše je more tri krat bogatije u količini 
vrsti, nego li ono Englezke i Norvežke; ali to je uprav 
uzrok, da je amo slabije ribarstvo nego onamo. 

Od svih onih vrsti, kojeno mi imamo, stotinu samo 
ima vriednosti. Ostale ili ništa nevriede, ili su ribarstvu 
štetne. 

Neizostaje kod nas ni kit, akoprem je malo toga mogao 
prirodopisac zabilježiti. Dne 9. februara god. 1877. uhvatiše 
ribari u zaljevu od Taranta živog ženskog kita. To je da- 
kako dirnulo mnogo strukovnjaka, prem se nješto slična 
bilo dogodilo na obalah Ligurije još god. 1842. Nego 

ovaj kit, govore, da je prvi, na kojega je u sredozemnome 
moru čovjek nabasao u obće, odkad se zna. Prof. Ca- 
pellini prozvao ga je: Balena tarentina, i sumnja da 
je amo došao čak sa južne polutke, i hoće da dokaže, kako 
je još prije postanka Rima dolazio kit u naša mora. Glaso- | 
viti Retlue nemisli, da se kod nas kit tako riedko pojavlja. 

Svatko je čuo govoriti o morskome psu, koji, reko bi, da 
se je kod nas zadnjih dvadeset godina silno pomnožio. Svatko 
je čuo o dupinu, o kojem govore primorci, da je razuman kao 
konj, da je prijatelj čovjeku. Koliko dupin ćuti za čovjeka, 
neznam, ali znam, da mornar goji pravo prijateljstvo prama 
dupinu. To možda dolazi s toga, što jauk ulovljena dupina 
mnogo naliči glasu čovjeka, te baca u srce mornara njeku 
vrst tajnovita straha, pa ga on nigda rado nelovi, samo da 
ga nečuje jaukati. 

Pošto je bila mal da ne tišina, mi smo se libili sve 
božje jutro okolo bivšega ostrva Ferdinandee. O podne 
vjetar prestane sasvim. Nješto je mora dolazilo sa iztoka 
i brod, uz onu nestašicu vjetra, trudio se je po valovih 
bez odmora i počinka. Jedra su imala vaviek vjetar sprieda, 
ili kako kažu mornari: bila su akolo. Brod nije više ćutio 
timuna, a mornari su gledali jedan drugoga, čekali naime, 
hoće li, i odkud će doći prvi pahaj vjetra, da penune 
bracijaju. | 

Marko i Antun trli su ruku o ruku. 

— Naše vrieme, reče Marko Antunu. 

— Naše da, Bogu hvala. I ovdje je za jedan kolač. 

— Biti će i za dva, doda Dundo Kala, koji je u tili 
tren izlazio izpod prove; neprima ni lijonski zaljev k sebi. 
Onamo je drugo vrieme. 

— U šiloku je zasievnulo, nastavi Antun. 

— Zove vjetar, odvrati Dundo Kala. 

A Marko opeta ruku o ruku; te u zaklon pokraj fo- 
guna, da napravi cigaretu. | 

Božman, koji bijaše čuo taj razgovor, zaklima glavom i: 

— Brod jedri, reče, da dodje u luku, a ne da na vieke 
šeputa po moru. Čim pliješ, neznaš, što te čeka, s hipa na 
hip. Kad si usidren i privezan, spavaš s uha ha uho, a 
da se ničesa nebojiš. : 

— Tako je, odgovori mu Dundo Kala, koji kgo da je 
odobravao i podpuno dielio to mnienje božmanovo. 

Zasievne opeta, a sada u podne. 

Preko neba zategli debeli oblaci, i ono već bilo u podne 
skroz zadušeno. Kao da se je priroda spremala da se makne, 
kao da je počela disati. Ali to su gibanja historičnog go- 
rostasa, to su uzdisaji lava, kad gladnim pogledom hoće 
da stisne svoju žrtvu; to su valovi, koji nose i čovjeka i 
njegove izume kao slamu, — to su bezdani, koji progu- 
tavaju i nose smri, to su mreže, o kojih umna sila čovječja 
zapinje, i pada svladana, uništena. 

Oblak! 

To je zavjesa, kojom se zemlja pred suncem sakriva, 
kad su joj odviše njegove zrake, poput stidne djevojke, 
koja lice pokriva rukom da se nezamjeri ljubovniku. da 
zataji pomućene zasjecaje lica, kad je srce razdraženo, kad 
oko nesieva čistim i mirnim pogledom. 

To je sprema oluja, to je vidljivi izraz nevidljiva pore- 
mećenja ravnovjesja u prirodi. | 

Tu se radjaju i otale dolaze čitave legije zračnih po- 
java, koji mute čovječji stvor, i po kojih majke plaču 
na hiljade. Kao da je to zatvor, odklen odpušteni robovi 
haraju nedužne ljude, i siju mutež i jauk na lice prirode. 

Oblak! 

Nastane kao sablast, izčezne kao sablast, kad nebjesni 
vjetrom, kad nepoplavlja povodnjom. 

Odklen dolazi? Iz oceana. Gdje žive? Na oceanu. Što je? 

To je porod oceana; to je sprema u koju se lievaju 
zračne žile, po kojoj živu i potoci i rieke ; to je srce atmos- 
feričnog stroja; to je spužva, iz koje studen ciedi blagodati 

kiše na osušena polja; to je središte orkana, kad kroz 
oceane bjesni; to je središte i morske i suhe pijavičine, 
kada suče i kopa, kada hara i uništuje; to je napokon 
božje prokletstvo i božji blagoslov. 

Nebo je zađušeno. 

Vjetra se nečuje a tišina je mukla. Po onoj tišini nebo 
pokriveno oblakom sve te više tišti i pritiskuje, i kao da 
trebaš nevidljive moći, koja da te od toga pritiska oslobodi. 

Sve je naokolo mirno, osim valova morskih, koji se za- 
ludu taje, jer se brod uvija, kosti mu škriplju i nemože 
mirovati. Sve je mirno osim tvoje duše, koju ta nemirna 
samoća prirode draži i razdražuje. 

Zasievne opeta, a sada na križ. 

— Maina imbroja i zatvori papafige, zaviče 
božman, koji bijaše od straže. 

— Maina, odvrati Antun i odjuri sa sobničarom naj- 
prije na papafig od prove, pak na onaj od krme. 

Stevan, naslonjen uz tugu, te gledajuć kako se ona dva, 
jedan za drugim veru po jarborih, zaklimao bi glavom 
svaki put, kad bi se brod malo jače nakrivio. 

Po liepome vremenu on je to već bio kušao, ali po 
onakvome, niti govora. ' 

— Drž se, majčin sine, rekao bi na po glasa, kad bi 
zasievnulo. Drž se, nepust!..... Nu eno ga djavoli 
nose .... Neće ni za čudo. 

Dodje uz to do njega božman. 

— Ala božmane, za rane božje, reče mu, da je tvoje, 
nebi šiljao gore ono mladosti po ovakvome vremenu. 

— I ja sam se penjao. 

— A sada? 

— Sada gledam, gdje se penju drugi. 

— Kako ja po prilici. 

— Nebi li otišo opeta na jarbor?- 

— Bih, da more miruje. 

— A sada? 

— Nebih, da bi mi donieli sve kotorsko blago. Nego 
mi kaži, što misli ovo vrieme? Ono oblačine, što je onamo, 
i ukaza prstom put podneva, neidje mi po ćudi. 

— Božje vrieme. odgovori božman. 

I na božje vrieme je slutilo. 

Bila su već četiri sata. Straža se mienjala. Kad su svi 
bili na palubi, kapetan naredi, neka se zatvori randa i 
unutarnji lok. Krmilaru od nove straže, koji dodje da ga 
zamieni na timunu, reče Marko: 

— Neka nose. 

Iza one tišine dolazilo je nješto vjetra sa zapada. Još 
su uz gabije bili vanka i trevi (maistra i trinket). Kad 
je more uzburkano, a vjetar slab, težko je da brod sluša 
krmilo, i ako će, moraju jedra primati dosta vjetra. Zato 
je Marko rekao: neka nose. 

Kad je nezgode, kad naime nije sve u redu, ljudi se 
najvole sakupljati. Zlo vrieme, koje hćaše da bukne, kao 
da je svih nas jednom samom mišlju stezalo izpod palube. 
Kapetan, Milan, Stevan i ja bijasmo svi na kasaru, nad 
vjetar, pokraj timuna. 

Dodje božman i poklen zaviri u edo od komore 
izidje i: 

— Eno ga djavoli nose, reče. 

— Što, upita Milan? 

— Nose ga na lievo, da je strahota, odvrati božman, 
koji nije niti pomislio, da bi se drugčije dalo govoriti o 
aneroidu. . 

Stevan nije o stvari mnogo razumio. Bio je ljubopitan, 
da sazna, što je to, — ali odustane da pita; jer promisli 
on: lako je, da ti se sviet naruga. 

— Nije najbolje, doda kapetan, bit će vjetra. 

— Koliko dobrih savjeta, reče Milan, nedieli barometar 
mornaru. Prije njegova izuma svalila bi se oluja na brod, 
kad mornar nebi na oluju niti mislio. Koliko se nesreća 
nije odstranilo, — koliko života spasilo! 

Stevan napne uši, a Milan dalje: 

— Staklena ciev, zatvorena na jednome kraju, napu-. 
njena živom i uronjena u posudu, u kojoj je takodjer 
žive, — eto barometra. Ravnotežje mora da obstoji medju 
«tlakom žive, koja je u cievi, i vanjskim tlakom zraka. Vjetrovi 
odvise od razlike topline u zraku, od manje i više njegove 
gustoće, te barometar. kaže, kad i odkud može zapuhati. 

Godine 1642. u Florenci nije mogla jedna sisaljka ste- 
ozati vodu iz dubine od deset metara. Viviani reče najprvi, 
da je to do toga, što tlak zraka nije zadosti, da tiska vodu. 
do tolike visine, a dvie godine kasnije izumi Toricelli ba- 
<rometar:; :Aneroidi jesu takodjer pravi barometri. Meta- 
.lična ciev na lik obruča, u kojoj je zrak razriedjen, uvija 
se, ako tlak zraka raste, a razpruža se, kad tlak slabi. 
To se gibanje može prenieti kako se hoće; a obično je to 
tako udešeno, da se jedno kazalo kreće na lievo, ako tlak 
popušta, a na desno, ako povećaje. Ima već sto godina, 
da su Englezi rabili mjesto barometra sasma čudnovat 
stroj, kojega su zvali: ,staklom oluje“. To je bila sta- 
klena jedna ciev, neprodušno zatvorena, i puna njeke ke- 
mične smjese. Ona je mienjala boju promjenom vremena. 
Admiral Fitz Roy, onaj isti, koji je kušao da navede njeke 
zakone za proricavanje vremena, uveo ju je opeta na en- 
glezkih brodovih u porabu. Al... 

— Nu, presieče Stevan, koji je slušao, ali ne tako po- 
zorno, a da nije mogao vidjeti, — što se sbija na moru, — 
kakav je onaj oblak! 

— Pozor, reče božman krmilaru, eto vjetra. 

— Imbroja maistru, zaviče na to kapetan. 

— Imbroja, fate šior.. 

Pak odmah iza toga: 

— Neka ih zovu izpod prove. 

Nebo, prije samo zadušeno, postade crno. Izpod obzorja, 
a sa strane podneva, počela se dizati crna ogromna zidina, 
umotavajući nedužno nebo gadnom sotonskom odorom. Po- 

vršje mora, koje se je prestalo modriti, potamnilo je. U 
. njem se više necakli modri svod nebeski. Nad njim po- 
čiva još svedjer mukla tišina, te se on taji kao lav, koga 
nješto tajnovita napastuje, te se sprema da navali. U onome 
muklome nemiru bilo je nješto strašnoga, nješto veličan- 
stvenoga. 

Milovanja i zagrljaji mora niesu cjelovi, koji padaju na 
usne, niesu posmjesi, koji padaju na srce; ono su pesti, 
koje razbijaju nos, koje bez milosti sunovraćaju u bezpuće. 
» Mi smo bili spravni na takav zagrljaj. 

Dobnik je kazao pet sati. 

Mornari dodjoše svi na krmu, da čuju bolje zapoviedi ka- 
petana, koji šetajuć po kasaru, upiraše, nemiran, oči nad vjetar. 
Još je bilo vani mnogo jedara, gabije naime i trinket. 

— Božmane, zazove kapetan. 

— Šior. 

— Neka zatvore trinket. 

A božman put prove: 

— Zatvori trinket. 

A mornari: 

— Trinket, fate šior. 

Milan je bio naviek na kasaru, kod krmilara, te s dur- 
binom u ruci gledao put podneva, put onoga oblaka. 

Još nije bilo puhaja vjetra za čudo. Na jedan put zasievne 
i ujedno zagrmi, i grmljavina, kao da nemisli prestati, od- 
bija se napried, nazad, od jednoga neba do drugoga, doklen 
se tutanj nakon toliko vremena napokon nerazlije obzorjem 
i neizduši. 

Sada, kao da je počelo nješto ćuha; pak se opeta umi- 
rilo. Ali to samo za jedan tren. 

Po onome crnome nebu počeli prilićati tanki, bieli obla- 
čići, kojino bi se mogli nazvati: sopranske note oluje. Pak 
se ti oblačići počeli kidati. | 

Malo kasnije nješto zašušti. 

Eto gdje more dimi, eto se zadušilo sve, eto oluje. 

* — Timun na stranu, vikne tada kapetan onomu, koji je 
bio na timunu; poja! 

— Poja, poja u krmu, zavikne božman. 

— Poja, odazove se krmilar i tisne timun sa svom 
snagom na desno. 

Za jedan tren sve tiho, sve muklo, sve mirno. 

Izdajnička mirnoća, kad eto oluje, koja se približuje. 
= Ganuća prirode niesu pojavi mira, ona su grčevita tro- 
nuća, ona su bjesnilo. Prem je priroda još mirna, ipak 
se vidi, kako je u njoj sve tronuto, kako u njoj nema sile, 
koja paroksizmu nebi sudjelovala. 

Zašušti opeta. 

Vjetar, oluja! 

Jedan udarac vjetra sliedi za drugim. Nakon jednog na- 
padaja sliedi drugi, jači, drzovitiji; i bjesnilo kao da je 
svukud prirodom zavladalo. Čini se, kao da su ponori 
preoteli moć, da su zemlji naviestili rat, da je mir iz- 
brisan s lica prirode. 

Oluja se širi nebom, razprostire se obzorjem. Valovi 

bjesne vrh površja mora, koje hoće da ih suzbija, i pjena: 
širi se svukud, sve razigravajuć njekim divljim izrazom ne- 
mira, te pokrivajuć, na lik biele odore, nestalnim živim 
sagom ganuto obzorje. 
Nebo je potamnilo, i tama je svukud zavladala. Pjena 
kao da hoće da nadomjesti dan, kao da hoće da se s tminom 
prepire. Čini se, da je more preotelo mah, da nebo neće 
da svietli nad tim bjesnilom prirode. Čini se, da sve sile 
idu ukupno za tim, da se ravnotežje poremeti, da je pri- 
rodi sudjeno da se preokrene. 

Sve se trese, sve drhće, sve se giblje; sve je tronuto, 
sve je ganuto, sve je smućeno. 

> Prvim udarcem vjetra brod se nagne. Zarone provom. 
Pred provom zapljusne, zapjeni se. Brod kao da će pod. 
vodu; kao da se nemiče. Pak se uputi na desno, doklen 
mu vjetar nedodje po krmi. 

Ali? 

Kraj nije bio daleko. Niesmo ga mogli vidjeti, jer je 
bilo mračno. Čmadđina ga je sakrivala, ali je bio blizu. 

— Orca, zaviče kapetan. 

— Orca, odazovu se svi. 

— Orca, reče krmilar, davajuć timun na lievo. 

Brod se ljulja, konopi zviždaju; timun se trese, kao da 
će mu uzde popucati. 

. — Orca, zavikne opeta božman iz kaštila, što je bolje 
mogao, orca, vas timun na stranu. | 

Svi se pogledasmo. 

Što je to bilo, da je božman onako naglo zavikao? 

On bijaše razpoznao kraj preko desnoga boka od prove. 

Još malo i mi bismo se bili možda nasukali. 

«X Ali za što bijaše prvi put naredio kapetan, da se ide na 
poju, kad je kraj bio tako blizu? 

Jer je obično prvi udarac vjetra najjači; a kad brod 
primi vjetar po krmi, manji je odpor, koji mu pružaju jedra 
i manja je pogibelj za jarbore. A s druge strane, kapetan 
je kanio već i od prve dati se odmah na orcu, netom se 
izduši prva rafika, kako je to sbilja bio i učinio. Ipak 
osta i on presenećen isto ko i mi, kad ču, da je božman 
vidio kraj. | 

“ Da se je božman prevario? 
. Moguće. 

Mi smo to uhvanje imali. 

Kad brod počme hoditi na orcu, kad počme naime iz-- 
lagati lievi bok svoj sili oluje, onda vjetar da nas poduši, 
Lieva sa strane, eno, reko bi, brod je zaronio pod vodu. 
Po palubi su dvie stope vode i više. Konopi zviždaju, 
uvijaju se penuni, jarbori se tresu, eno reko bi: sada će 
preko strane u more! Sva se vojska sakupi opeta na kasar 
i stane uz sartije od jarbora od pala, nad vjetar. 

—— Nu, progovori krmilar, ode. . 

— Što? upitah ga. 

. — Ode gabija. 

Hitim oko na jarbor od maistre, a kad tamo, još se ki- 
daju zadnji komadi jedra, još odpadaju zadnje otrančine. 

Svi pogledaše put onamo. Svakomu, kao da se je iz 
tiela odparao komad mesa, jer su jedra spasenje broda, 
a najskoli onda, kad mu treba hoditi, da se odaleči od kraja, 
koji mu prieti. Svi su znali, da se neće brod valjano 
moći držati, kad mu odpuhnulo gabiju. 

I zbilja brod počme odmah hoditi na poju, padati naime 
pod vjetar, put kraja. Na jarboru od maistre nije više 
bilo nijednog jedra osim donje gabije, a uz randu već 
odavna zatvorenu, na jarboru od prove sami gornji i donji 
paroket. Da se jedra umanje i na provi, da se pusti dolje 
gornji paroket, to se nije dalo niti pomisliti. Kraj je bio 
blizu. Brod je morao držati što više jedara, da se uzdrži 
proti bjesnećemu vjetru, i kapetan zapovjedi, neka bi pu- 
stili randu sa dvie ruke trcarola. 

Vjetar je bjesnio, bjesnio kao nikad tako. Bilo se bojati, 
hoće ponieti i randu prije no ju dignu. 

Ipak nije. 

Kad bješe dignuta randa, vjetar počme malaksati, pak 
poklen skoči na zapad, pobjesni opeta. Jedra mal da niesu 
uhvatila sprieda. 

— Poja, zaviče kapetan krmilaru, poja. 

— Kud: ,poja“* za Boga, reče božman, eto nas nosom 
u kraj. 

— Daleko smo barem deset milja, odgovori kapetan 
božmanu. 

Pak krmilaru: 

— Poja. 

Pak opeta božmanu: 

— Aida niesmo toliko daleko od kraja, kud ćeš da 
bi jarbori podnieli toliku silu, ako bi jeu uhvatila Dea 
a u kraj nećemo, neboj se. 

Te me rieči kapetanove neizmjerno ide esetiše: Razve- 

seliše i ostale, jer smo svi imali u njega najveće po- 
vjerenje. 

Netom brod dodje na poju, eto opeta vjetra sa juga. 
Eto muka sa druge strane. Mi smo bili provom put iz- 
toka. Moradosmo otvoriti jedra na desno. 


— Ovdje nema svetaca, reče Marko, ovdje zapoviedaju 
djavoli. | 

1 djavoli su valjda zapoviedali. Jer još dobro nebijahu - 
jedra bracijana, još je vojska otezala bracie nad vjetar, kad 
počme skakati vjetar na iztok. 

— Poja opeta, vikne kapetan. 

— Poja, doklem nelupnemo u kraj, reče pomuklo božman, 
koji nije znao zaboraviti, da ga je vidio pod vjetar. 

— Poja, odazove se krmilar. | 

Nakon četvrt sata prova nam je bila put sjeverozapada, 
vjetrom ravno sa iztoka. | 


Nebo se u to doba bijaše počelo čistiti, ali na sjeveru 
bijaše još mutno. Oblaci, koji su bili ondje, niesu slutili 
na dobro. 

Vjetar sa iztoka pade, pak ga nestane sasvim. Tren kasnije 
počme dolaziti nješto daha sa sjeveroiztoka; pak sa sje- 
vera i jačiti, bjesniti. Sve u jednom dimu, puše da po- 
nese. Brod da se poduši. Puše gore nego ikad. 

Jedara je bilo odviše. 

— Maina paroket, zapovjedi tada kapetan. 

— Maina, odazove se božman i odjuri sa njekoliko 
mornara put prove. 

Pak nakon malo: 

— Neda se; manat je pušten, ali neide. 

Vidim starca Malteza, gdje kreće glavom, pak čujem 
gdje, dolazeć na provu, govori kapetanu. 

— Šior, bojim se za jarbor od paroketa. 

— Da otide? 

— Čudo, da nije dosle. 

— Da pustimo škote od donjega (paroketa)? 

— Malo pomoći. Pošo bi prije. 

— Ija mislim. 

U to se zavije vjetar na lik vihora i čujem na provi 
njeku škripu, njeko paranje. 

— Što je, upita kapetan. 

— Ništa, odgovori božman, poklen pogleda put jarbora 
od prove, — ode i gornji paroket, kao da ga nikad nije bilo. 

Tada brod kao da je oživio, kao da lašnje diše. 

Sad eto dažd. Lieva kao da je potop, kao da će nebo 
na zemlju. | 

Kiša je trajala debeli sat. Iza kiše nebo se nješto raz- 
vedri i mine oluja. | 

Po približnome računu bili smo u zoru u duljini: dvanaest 
stupanja i četrdeset i pet minuta, a u širini trideset sedam 
stupanja i dvadeset minuta. Do podne jedrili smo vjetrom 
u krmu, ali niesmo vidjali sunca. Vjetar je puhao dosta 
jako, i more se nije moglo umiriti. Oblaci nam i po podne 
držaše sunce sakriveno, tako da nije bilo moguće toga dana 
učiniti ikakove astronomične observacije, koje smo u istinu 
trebali, da se uvjerimo, gdje smo. Na osam sati na večer, 
vaviek po približnome računu, bili smo u širini: trideset 
sedam stupanja i četrdeset sedam minuta, a u duljini: je- 
danaest stupanja i trideset pet minuta. Dakle četrdeset milja 
daleko od Sicilije. I tako smo sbilja mi mislili! 

Moglo je biti ponoći. Spavao sam. Njeka me neobična 
graja trgne oda sna. Ustadoh da vidim. 

Susretoh kapetana na stubah, te ga upitam za uzrok. 
Neodgovori mi ni rieči, već potegne rukom popreko čela 
čudnovatim i neobičnim načinom. U oči me nije pogledao.: 
Njegov pogled ko da mojega nije htio da susretne. 

— Kapetane, opetovah ja, što je? 

— Ništa, odvrati mi. 

I ode niza stube. 

Carić. Slike. I. 10 

Nije mi se dalo hoditi na palubu, te ja nazad i za njim. 
On ravno u svoju sobu. Vidim gdje gleda barometar i 
kao da se je potegnuo oblak preko njegova lica. 

On me pogleda, i: 

— Probudite gospodina Milana, reče mi, probudite mu 
i slugu. 

Ja idem da obršim zapovied, ali nerazumievam još ništa. 

Iza one graje na palubi sve se umirilo. Rekao bi bio 
čovjek, da nema ništa nova, ništa neobična. Brod se ljulja 
sad desno sad lievo. Znao sam, da ima mora, a da vjetra 
nema. To je dakle bilo naravno. Veruge, koje su bile pri- 
vezane na bite od krme, gdjekad bi se pomakle uslied 
nagibanja broda, postrgale bi po kasaru sad simo sad tamo. 
Ali i to je bilo naravno. Brod je škripao, sve se je treslo, 
sve se je drmalo, ali brod malo kada da na moru miruje. 
Nego na jedan put kao da čujem njekoga u predsobju. Bio 
to božman. 

Gledam dobnik. 

Jedanaest i po. 

Još se straža nije promienila. Čemu božman na noge? 
Kad je on vani, sjegurno je vani i sva kapetanova straža. 
Ali je do ponoći od straže poručnik. 

Dakle? 

Milan ustane. Ustane i Stevan. Upitamo božmana, što je? 

— Ništa, odgovori, ajte na palubu. 

— Milane, upitah ja, reče ti što kapetan? 

— A što bi mi rekao? 

— Za što je naredio, da te zovem? 

— Ništa. 

Ja onda na stube, da ću na palubu. ža mnom Milan i 
Stevan. Mnogo je misli prošlo meni preko glave, dočim sam 
se penjao uz ono dvanaest skalina, mnogo više toga, nego 
sam ja mogao razabrati. Jedna ideja navaljivala na drugu. 
Sve jedan mutež; tako da kad prispjeh gore, niesam uprav 
znao, odklen i kako da počmem. 

Sva je vojska bila sakupljena blizu krmila. To me više 
smutilo. Kad ja tamo, upitah onoga, koji mi je najprvi 
pod oko došao: što je? 

— Krkeni, odvrati mi. 

— Krkeni! gdje? 

— Onamo na lievo. 

U to prispije kapetan. Ja gledam. Svi gledaju kamo i 
ja. Svi gledamo Krkene. 

Sika! Strašna je to rieč za mornara u obće, a grozna, 
kad su te sike Krkeni, kad niesi od njih daleko, kad 
nema vjetra, da te dalje nosi, kad te more onamo naginja, 
kad eto misliš, da nema spasa, kad eto vidiš, da je sve 
dovršeno ! 

Za što je priroda tako strašna, tako grozna, tako okrutna? 
Gdje je boli, do boli zdvojnosti, kada znaš da gineš, a nitko 
ti nezna za grob? Kad si mlad, kad srce u tebi igra, 
krepko, jako, a znaš: do mala neće više kucati, bujna će 
osjećala prestati, i ti. lien svakoj savjesti, umro si bez 
groba, i to _ more, koje te odsudi, sutra će mirovati, kao 
da ništa nije bilo! 

Krkeni! 

Oni su blizu. Neizmjerno daleko, daleko na sve oko sve se 
tu pjeni. To je igračka prirode, kad je u bjesnilu; to je 
pojav nemira; to je porod jezera, ponora, dubina. Šum, koji 
se po obzorju širi, stoji ti na srcu kaono ledeni kamen, 
kao grobni kam, koji pokriva pokojnika. Tu je neizmjerna 
prirodna bjesnoća, tu se priroda odieva bielim sagom, 
“koji stoji kao poruga njenu razdraženu udu. 

Ti gledaš te elemente razsula, i tvoja misao kao da 
hoće da se bori s tim neizmjernim neprijateljem. Nejed- 
naki boj! Valovi napadaju, sika ječi ali se neuvija, a more 
se pjeni. 

Pjena se diže visoko, pokrije za jedan tren tu gadnu 
iku, ali kad se _ more potaja, kad val nenapada, sika se 


opeta vidi. Ona je neoboriva. Tisuću je oluja preko nje 

provalilo. Kroz stotinu godina ona se valovom upire, i još 
je tu, strašni pojav grozote i okrutnosti prirode. 

Ti gledaš taj tajnoviti prizor, i misao ti se muti, i kao 
da neznaš gdje si, a ipak su to Krkeni, to su sike, koje 
će te progutati, koje će udušiti brod, a nitko neće vidjeti 
ma ni komada toga nesretnoga broda, jer tu mornari ne- 
prolaze, jer tu čovjeku puta nema, jer je to pusto, jer tu 
vlada smrt. 

Gledaš. Vidiš to bjesnilo prirode i razmišljaš, koliko je 
to suza prouzrokovalo, koliko majka zaplakalo, koliko nada 
izčeznulo. 

Tko pita za suze utopljenika u onaj tren, kad se sa 
smrću bori? More, neizmjerno more, svud ga okružuje, svud 
ga sužnjem drži; a njemu nema pomoći, pomoći ni odkud, 
i zna, da se njegovi dragi vesele samo na daleku misao 
njegova povratka. 

Tko će ponieti žalostnu viest materi, ljubi, sinu? Tko će 
uzdržati nejaku djecu, tko će tješiti dragu? 

Svim tim mislim nema pomoći, kad su sike blizu, kad . 
te k njima vjetar naginja, kad vidiš da nema odkupa, kad 
ti je sudjeno ginuti. 

A kako? 

Tko prima zadnji uzdisaj utopljenika, tko ga tješi na 
$mrtnome razstanku? Oh! taj se uzdisaj nečuje, šum ga 
talasa sakriva, duši! 

Tko prima zadnji pozdrav, tko zapamti zadnju rieč, da 
ju preda rodbini, otcu, majci, ljubi, sinu na sveti amanet? 

Nitko. 

Nitko, jer valovi i tmine sakrivaju te grozne prizore. 
Nitko, jer bjesnilo prirode dieli svakoga od njega. Nitko, 
jer sve što bi njemu blizu došlo, sve što je njemu na 
okolo živa, to je sve smrti predano! e 

Hoće li tražiti utjehe kod nesretnih: sudrugova? Ali kud 
će ki tješiti nesretnika? Gdje je žalost nad drugim: 
kad nije tvoj, ako i ti mreš? 

Krkeni! Onamo daleko, daleko kroz tmine rek. bi, da je 
mirno, ali i tamo se pjeni i tamo se smrt sakriva! 

Vjetra nema. Od nikud daha za čudo, a more, koje do- 

lazi sa iztoka, naginja brod malo po malo, ali Neprestino 
put zapada, put Krkena. 
Ali kako mi naidjosmo tako na jedan put na te sike? 
Sinoć smo bili na jugo-zapadu od glave Bon, te od iste 
udaljeni manje od četrdeset milja, a od Krken4a mal da ne 
trideset. Od osme na večer plovili smo vaviek provom put 
sjevero-zapada ; ostavljali dakle Krkene na lievo. 

Kako dakle, da smo tu? 

Približni račun, kojega u dva puna dana niesmo mogli 
sravnati sa nijednim astronomičnim opažanjem, bijaše nas 
dakle zaveo u tu groznu nepriliku. Još prekojučer, kad 
božman bijaše rekao, da je vidio kraj, mi smo morali biti 
udaljeni od Sicilije više od trideset milja; a sinoć, na 
osam sati na večer, mi smo bili sjegurno ne na iztoku, 
već na jugoiztoku od Krkena, te smo plovili mal da ne 
ravno put istih. Nego sad je svako nagadjanje suvišno. Tu 
smo mi, tu su i Krkeni! 

Nebo je mal da ne sve tamno. Samo se vidi njekoliko 
zviezda na sjeveru; a pod onim crnim nebom na zapadu 
biele se pjeneći valovi vrh ono tajnovitih sika. | 

Brod stenje nemiran vrh ono uzburkanih valova, koji 
mu nedaju mira; reko bi, da se bori s morem, tek da se 
od Krkena udalji, da se gdjekamo sahrani. | 

. Jarbori se uvijaju uslied naglih nagibanja broda, penuni 
škriplju, a jedra lepršaju. Sve to skupa kao da izrazuje 
 ječeć borbu za obstanak. 

A vojska? | | 

Vojska niema gleda neizmjernost, koja joj se pred vidom 
proteže; gleda niema gadan i strašan okvir, kojega joj 
pjenom o sebi pružaju morski ponori, gleda niema i za- 
blenuta one gadne pjeneće se poderine valova, one rugote 
oceana. 

Onamo, onuje, izpod razderanoga jednog oblaka, koji je 
na jugo-zapadu, crni se oblak pomalja i diže se u vis. 
To je jedini oblak, koji bi se mogao nazvati oblakom. Svi 
ostali niesu nego same okrpine, same otrančine oblaka. 

Nebo izgleda kao veliko, široko, neizmjerno polje, na 
kojem nema nego osakaćenih vojnika, izdrpanih zastava, 
porazbijanih stjegova, ležećih mrtvih lješina. More se oda- 
ziva lieno se ljuljajuć, a zrak miruje. 

Onaj crni oblak čini se kao legija sotonskih hulja, koja 
jučerašnjoj borbi nije prisustvovala, i koja dolazi iz da- 
leka, da oživi umorenu prirodu, koja je počela driemati, 
da ulije nove snage u žile uzduha, koji je počeo mirovati. 
Brod se sve to više približava Krkenom, smrt kao da 
svim stoji na vratu, kao da je tu, neizbježiva, sudjena. Onaj 
se oblak diže sve to više, razširuje se, sakupljajuć okolo 
sebe one poderine oblaka, ono raztresenih i raztrkanih osta- 
taka sinoćnje oluje. 

Krmilar je na timunu. Gleda zastavicu, koja je na jar- 
boru od maistre ; gleda da vidi, hoće li i odklen će zapuhati. 

Uzalud. 

Vjetra nema ni pahaja i brod nemože slušati krmilo, 
već ide i luta, sad simo sad tamo, kako ga valovi zanose. 
Krmilo je srce brodu, a vjetar duša Kad nema duše, 
koja oživljuje srce, srce nebije i tielo je lieno i mrtvo. 

Kapetan gleda, gleda i on onu zastavicu. Gleda ju po- 
ručnik, gleda ju božman, svi ju gledamo ; svaki od nas misli 
i uhva, hoće doći koji pahaj vjetra iz onoga oblaka, hoće 
se taj pahaj pojaviti na onoj zastavici. 

Svi jedno gledamo, svi jedno mislimo, svi jednu uhvamo. 
Časovi radosti nemogu nigda tako približiti misli toliko 
različitih moždana, kaono časovi žalosti, zdvojnosti. Hoće 
se boli, hoće se nereda u prirodi, da se ljudstvo sjedna- 
čuje, da se čovjek približuje čovjeku, da se uzpostavlja 
ravnovjesje medj stvorovi, koji bi i drugčije morali biti 
jednaki, ali jednaki niesu. 

. Prošlo je mnogo i mnogo vremena, a nitko od nas živ 
nije rieči progovorio. Nitko se nije usudio prekidati onu 
nemirnu tišinu. Same su oči govorile, a to je bilo dosti; 
bilo je dapače i odviše. Sve što bi jedan drugomu bio re- 
kao, bilo je suvišno. I ona grobna tišina duše bila je 
odsjev ozbiljnosti položaja. Unutrnja borba bila je toliko 
velika, da se je vanjskomu svietu samim mukom izraža- 
vala. Svatko je shvaćao ozbiljnost položaja. Kamo sreće, da 
tako nije! Ima doista u životu trenutaka, u kojih je bolje 
biti bedastu i glupu... 

Samo jedna zraka uhvanja mogla je razbiti ovu tišinu. 

Ta zraka svjetla mogla je doći iz onoga tamnoga oblaka. 
On je bio onaj crni djavo zdvojnosti, koji je mogao sipati 
biele zrake uhvanja ; samo taj djavo oluje nas je mogao spasiti. 

I zraka dodje. | 

— Zasievnulo je onamo u lebiću, reče božman. 

Nitko neodgovori ništa. 

Da je zasievnulo, to bijasmo vidjeli svi, mimo Grka, koji 
je čamio u puču, u zatvoru. Pri obćoj nevolji mi bijasmo 
na njegovu zaboravili; niesmo se sjetili da njega, zločinca, 
pozovemo na palubu, da kuša i on gorke časove zdvojnosti. 

Ja neću nikad zaboraviti onoga bljeska; onaj se tren 

neće nikad izbrisati iz moje pameti. Onaj bljesak takne 
sve nas kaono električna struja, koja slabe živce oživljuje. 
Na lica, prije turobna, pojavi se njeki izraz triezne i mirne 
ozbiljnosti; brazge zdvojnosti izčeznuše, čela se počeše 
vedriti. 

Zasievne po drugi put. Pak zagrmi. Ona grmljavina čula 
se je, kao na dugo podušeni uzdisaj uzduha. Pluća vasi- 
one objavljala su se onom tutnjavom. Udaljeni su se oblaci 
odazivali; znak, da se je spremao drugi jedan nečisti za- 
grljaj mora sa oblakom. 

Zasievne opeta, opeta zagrmi. 

Pak sieva dalje i dalje grmi; sieva kao da se je onaj 
oblak upalio; grmi, kao da se je nebo prolomilo. 

— Vjetar, kliknuše svi mornari u jedan glas. 

Vjetar, oluja: život! 

Vjetar, koji nas nosi daleko od sika; oluja, koja nam 
povraća život! 

U malo vremena mi smo od Krkena daleko; u malo 
vremena jedva da ih više razaznajemo. Onaj grdni nasip 
sika bieli se ipak još, još se pjeni ono gnjusnoga čira mor- 
skoga dna; ali strahota one nepodobe izčezava pred stra- 
šilom oblaka u oluji. 

Tko se može takmiti s nebom? ... 

Krkeni se niesu više vidjali. 

Deset dana kašnje eto nam francuzke obale na vidiku. 


V. U Marsilji. 


Obale Marsilje. — Marsilja. — Dva značaja. — Wje- 
koliko pobliših crta iz mornarskoga života. — Va kraju; 
Večer; ob noć. — U muzeju. — U kavani. — Plima i 


osjeka. — Dog. — Odlazak. 


“Sike po obalah jesu nasip na nasipu, kojih kopno diže 
proti oceanu. Tu se razbija njegova sila, tu dime valovi 
pjenom, kad nemaju moći da provaljuju i bučeć uztežu 
se nazad, svladani, razbijeni; a grebeni, niz kojih se u 
more povlače najzadnje kapi, naliče glavi Meduze, kojoj 
ako su vlasi stakleni, čelo je lit, lice rt, a sve skupa hri- 
dina, kuk, sika. Ipak nije uzaludan napadaj valova u one 
vijugaste suputice, jer se one, i ako malo po malo, nepre- 
stano šire, raztvaraju, rube. Rušenje se nevidi od prve, ali 
ono je tu, neizbježivo, sudjeno. : 

I nije sam ocean, koji ruši. Zrak je njegov neodjeljiv i 
prirodni saveznik; zrak, koji posreduje medj njim i kop- 
nom. Iz neopredjeljivog šilje on k nebu nevidljive svoje 
legije. One legije postanu oblakom, svale se kišom na 
neprijatelja i nijedna nestrada. Voda raztopi, raznese, razori, . 
razruši, uništi. 

A niesu ni ove same časovite sile rušenja, koje ocean 
upravlja na kopno. Ono ima i uzdržava na kopnu svoje 
tvrdje. Lednjaci, preneseni zrakom i vjetrom iz oceana na 
gore, jesu neoborive kose, nepredobive tvrdje, odklen sliedi 
često opustošenje dolina i livada, zbog kojih. majke za- 
plaču na stotine. Lednjaci su titanske spreme, koje uzdr- 

žavaju i potoke i rieke. Kad je zahrane preveć, lavine se 
spuštaju, uništuju, rieke idu prieko, poplavljaju. 

Oluja jest savez zraka sa oceanom. 

Same samcate sile oceana bile bi liene; sam ocean lizao 
bi i ljubio obale, kao svladani i ukroćeni lav; i samo 
unutrnja ganuća prirode, kaono ona, koja razoriše Lisabon 
i Jedo, mogla bi ganuti za jedan tren onu lienu bezkrajnost. 

Sa zrakom u savezu ocean se pokazuje u groznoj svojoj 
veličajnosti. Nema na zemlji ništa, što bi moglo odoljeti 
tolikoj sili; ništa, što bi se moglo prispodobiti s onimi 
strašnimi sredstvi rušenja i uništenja. Duboke morske do- 
line malo se po malo napunjuju, navaljuju ; sravnjivaju se 
bez prestanka, bez odmaknuća veliki bregovi i velike gore. 
Obale, odjevene hridinami, izrubljene i podkopane, pucaju" 
padaju; one posute pieskom, otvaraju se, šire se, i oceanu 
raste djelokrug njegove strašne djelatnosti. Ostanu rti, sike ; 
uzaludne straže na braniku, kad je more napried provalilo, 
dalje koraknulo. I one će pasti, i njih će more oblizati, 
podkopati, strovaliti i progutati. 

Zaljev od Marsilje predočuje ovaj trostruki oblik. Zaljev 
je otvoren ; u zaljevu izdublo je more luku; po zaljevu je 
Plitkoća, sika, otočića. Ostale su te hridine, odoljele su 
morskomu biesu; ali obale ostrvica, izdubljene, uvaljene, 
probijene, slomljene, nose vidljive tragove oluja, neopisivi, 
vjekoviti odpor tim neprestanim navalam. 

U jednome ostrvu, koji kopnom sačinjava tjesno, kroz 
koje smo unišli, a koji otok stoji na lievo od zaljeva, more 
je udublo dugi i uzki zaton. Sve okolo naokolo okružuju 
ga sike, rti, liti, divlje i okomite, pocrnjene, razbijene i 
strovaljene, padajuće i srušene. To je lazaret Marsilje. More, 
koje je tu zatvoreno, miruje na silu. Zvier, okovana u one 
kremenjaste ošiti, riče al neždere, uvija se al nenapada. 
Ondje, na zadnjem rtu one divlje straže Marsiljske luke, 
gdje more, prolazeć kroz tjesno, najgore bjesni, dižu se 
fantastične hridine, koje kan da će se svaki čas stro- 

valiti u more. Još onamo na desno opeta sike; pak onuje 
Marsilja. 





Bilo je jutro a sunce dosta poskočilo, kad smo mi prošli 
ono tjesno. More je mirovalo, ali su se ćutili vanjski valovi, 
koji su dolazili s one druge strane zaljeva, koje je moru više 
izloženo. Dodje na brod pilot, a kad mi digli zastavu, 
dodje i parobrodić, da nas povede u staru luku (Port- 
vieux). Dvie su tvrdje, koje brane tu luku: St. Nicolas 
i St. Jean. Ulaz je tiesan, uzahan. Na lievo od toga ulaza 
leži nova luka i luka Napoleon, na koju su se milijoni i 
milijoni franaka potrošili. I jedna i druga i treća pune su 
brodova svake vrsti. U jednoj i u drugoj i u trećoj pod- 
puno se zrcali trgovački i mornarski život; svukud giba- 
nja, svukud micanja, svukud rada i jutrom i podnevom 
i večerom. Marsilja, kao straža nad afrikanskimi posjeti, 
bila je od vaviek pod neposrednom zaštitom cjelokupnoga 
francuzkoga naroda: i pod monarhijom i pod republi- 
kom. I da je tako, to dosta svjedoči silni njezin razvitak 
u trgovini, kakvim se nemože podičiti nijedan drugi po- 
morski grad Francuzke. 

Stara je luka bila dubkom puna brodova. Kada u nju 
uljegosmo, i kad nas pusti parobrodić, mi se privezasmo 
na bovu i stoprv četvrti dan mogosmo pristupiti k obali. 
Nepitaj, koliko je to truda stojalo mornare. Niesmo bili 
daleko od kraja niti sto i petdeset metara, a vinć i argan 
i mornari okolo istih radili su bez prestanka, sve od rana 
jutra do mrkle noći. Nas su dielile od kraja dvie same 
andane (red) brodova; ali uzalud, kad se je moralo tu- 
rati brod na silu lancanaA, braniti se sa baloni, kad bi 
dvoje brodova, pritisnuto od trideset, četrdeset drugih, na 
nas nasrćalo, a mi opeta na njih. Pak sa jarbori uviek na 
božjem čudu. Penuni bi se susretali sa penuni, penuni sa 
sartijami i sa mantiželi, da gdjekad čitava vojska nije 
mogla odolievati da ih čisti. 

Kad si u kojoj luci i kad je stišnjavina od silu brodova, 
prva je stvar da povučeš na brod baštun od floka, jer on, 
ovireć onako sprieda, otežčao bi u sto okolnosti, a mnogo 
puta i onemogućio kretanje broda. Mi bijasmo i to učinili ; 
ali je u Marsilji odviše i bumpreš, pa smo za to i s njega 
samoga bili često u neprilici. 

Kad je Bog htio, stupismo napokon blizu kraja, i tako 
blizu, da je pulena (kip, koji brodovi imaju na provi) 
ostajala nad samom obalom. Da se sljega na kraj, nije 
bilo moguće rabiti škale na barkarizu, već kako svi ostali 
brodovi, spustismo dugu široku dasku iz kaštila do na 
obalu. Takvu dasku zovu mornari most. 

- Već se bijaše dobro zamračilo, a niti još večera bila go- 
tova, niti bilo vatre u fogunu. Pitam, s česa to, a dispensir, 
koji je baš u onaj tren preko mosta dolazio na brod s ve- 
čerom u ruci, reče mi, da nesmije gorjeti vatra na brodu. 

— A svieća? rekoh ja. 

— Ni svieća poslije osam sati, odgovori mi. 

A bilo ih je već osam odzvonilo. 

. Kapetan je bio na kraju. Na kraju je bio takodjer i 
Milan sa Stevanom. Kad mi sobničar donese moj dio ve- 
čere u komoru, zatvorim se ja u svoju izbu i u brk svim 
lučkim naredbam užežem svieću i večeram. Ona treska, 
ona buka preko čitavog božjeg dana bijaše me tako uzru- 
jala, da nemogoh nikako usnuti. Svu sam noć čuo stražu, 
koja se je šetala po palubi; čuo sam sve tornjeve, koji 
su ure odzvanjali ; čitavu noć kan da pucaju lancane, kan 
da nas sto brodova stiska i tura, sad desno sad lievo ; 
kao da imamo na provi deset bumpreša, koji se svaki čas 
zapliću u sartije drugih brodova; kao da je sto mostova, 
koje bacamo na kraj; kao da je dvadeset lučkih stražara, 
koji gledaju moju malu svieću voštanicu i globe me; pak 
sve skupa, u divljem plesu i sartije i bumpreši i mostovi 
i lučki stražari i svieća i lancane, koje mi nedaju miro- 
vati. Zaludu se ja vrćem i prevrćem. Ono djavolje kolo. 

neće da prestane. Sada su opeta sartije u kojih se za- 
plićem ; sada je dvadeset mostova, preko kojih uzalud si- 
lazim; sada su lancane, koje se deru preko kavobande, a 
brod se nekreće ; sada je kraj, koji mi je na dohit, a ne- 
mogu ga se dokopati; sada opeta stražari, koji me hvataju 
uz užganu svieću, i večera. koja na me zaludu čeka. 

Jedva dočekah jutra. 

Prvo kršćansko lice, koje ugledah, to je bilo lice Milana, 
koji dodje na brod, da me pohodi i odvede na kraj. Iza 
Milana eto i Stevana, koji me zievajuć pozdravi. | 

— Niesi ni ti spavao Stevane, rekoh mu. 

— Ni djavolja staka svu božju noć, odgovori mi. Dali 
mi postelju, u koju kad skočih., eh mnijah, propao sam ; 
tako se uvalila. Meko kao pamuk, a kosti me bole gore 
nego da sam spavao na goloj i tvrdoj zemlji. 

Preko mosta sljegosmo na kraj. 

Oveći dio Marsilje leži na obronku jednog brda ; a drugi, 
najživahniji, u onoj ravnini, koja je nastavak toga obronka. 
Okolo samoga grada priroda je divlja, obale sikovite, 
hridinaste, zemlja neplodna; al nješto podalje, sve je živo, 
sve je obradjeno, sve je pitomo, sve se pramaljećem za- 
odieva u zeleno. Do pet tisuća ljetnih stanova, ukusnih, 
krasnih, bogatih, uz mnogobrojne tvornice okružuje Mar- 
silju kaono njekim viencem, u kojem se stiču mir i rad, 
krasota i bogatstvo. Javni su trgovi grada prostrani, krasni, 
kaono Place Royal, Place Neuve i Esplanade. Nova stolna 
crkva, koja tad nebijaše još dovršena, motrena iz stare 
luke, omotana, savijena i izprepletena drvljem, izgledala 
je fantastično, visoko se vijuć nad ostalimi sgradami, od 
kojih je obkoljena. 

Marsilja, utemeljena već je tomu dvadeset i pet vje- 
kova, nalik neoborivomu Rimu, odoljela je olujam, koje 
su se na nju svalile. Uništena toliko puta, toliko puta za- 
puštena, naviek se je dizala brzo, ponosito. Prigodom naj- 

zadnjih političkih zamršaja Francuzke stala je odrješito i 
nepomično uz republiku, i sada lebdi nad njom božica 
slobode i štiti ju. 





Sjetimo se onog dana na moru, kad je Stevan uzalud 
tražio da zametne razgovor sa Dundom Kala; pak još Grka, 
koji je već tada kvičio u puču, u zatvoru. I do Marsilje 
i u istoj Marsilji Stevan i Dundo Kala bijahu često za- 
jedno, često govorahu medju sobom tiho i u potaji. Nitko 
se na to ni osvrtao nije, jer se je to moglo lako tumačiti 
dugim putem i dosadom, koju čovjek mora da izbjegava, 
kako bolje može. 

Kad mi u Marsilju, kapetan se sjeti, da uz dnevnik 
(žurnal) broda, koji je morao ponieti konsulu na ogled 
i podpis, ima na brodu i Grk, kojega već na moru bi- 
jaše u dnevnik zapisao. Ode on dakle na kraj i polovica 
vojske s njim; najprvo, da se prisegnu, kako je brod oluju 
pretrpio, te se tako oboruža proti vlastniku tereta, neka 
mu nebi mogao prigovoriti, da je to do broda, ako bi se 
našlo pokvarene pšenice, i naplatio se od vozarine za odštetu ; 
a drugo, da svjedoče, kako bijaše Grk navalio na Stevana. 

Okolo jedanaeste prije podne eto kapetana, koji se vraća 
na brod, a s njime dva oružana žandara. Otvaraju puč, da 
će s Grkom van, a kad tamo, nitko se iz nutra neodaziva ; 
puč prazan. 

Kapetan pogleda oružnike, oružnici njega, pa mene, pa 
mornare. Svatko gleda svakoga, a nitko nezna ništa. 

— Tko je bio noćas od straže, upita kapetan. 

— Svi na poredje, odgovori Dundo Kala. 

— To znam. Ali od ponoći unapried ? 

— Ja, Marko i jedan mladić. 

— A od diane (u jutro)? 

— Ja šior, odazove se Antun. 

— A prije ponoći? Poslije osam, to jest iza božmana? 

— Dispensir i drugi mladić, 

— Je li tko vidio Grka, je li ga tko čuo? 


— Nitko šior. - 
Kapetan zabilježi, zabilježiše i oružnici to kratko pre- 
slušavanje. 


— A da se nije potajao, reče božman. 

— Valjda jest, odvrati Stevan, i sljegne u puč. 

— Ode, zaviče odozdo, ode, da ih bijaše deset. 

Zaludu sva izpitivanja; zaludu se kapetan grozi, da će 
svi biti kažnjeni; zaludu prieite oružnici zatvorom; nikad 
na kraj. Grk umače za uviek. 

Meni reče odmah Milan, da je ono moralo biti Stevanovo 
maslo. I tako je bilo. 

— Prve večeri, tako mi je Stevan kasnije poviedao, a 
okolo dvanaeste, kad je bilo Dunda Kala da stražu za- 
mieni, digoh se ja polagano iz moje izbe, i odoh k 
njemu, da puštamo Grka, kako bijasmo još na moru uta- 
načili. Neznam razloga, stari se preko noći premislio, i 
kad ja k njemu, a on da ga neće puštati. Kud ti rieč i 
obraz. zla ti sreća, rekoh mu, ljudi se pošteni za jezik 
vezivaju, a magarci za rep. On muma nješto preko zuba, 
i hoće da se otimlje, a ja onda u krupne sve doklen ne- 
popusti i nepočme odvijati otvor. Gledam ja, ima 1i tko. 
te nas vidi i čuje, a kad nebilo nikoga do nas dvoje, 
pustim konop u puč, a eto Grka po njem na kuvertu. 
Hoće on od prve da štrone od straha, misleć da ga ho- 
ćemo daviti; pak hoće da blagosivlja, kad ču, da nećemo. 
A kad mu ja rekoh, da još nije sve sjednačeno, i sjetih 
ga na jarbor, na njegov nož, na moju bedru, probliedi i 
hoće opeta da štrone od straha, i reče, da je izdajstvo. 
Nije izdajstvo, zla ti sreća, odvratih mu ja, nego daj po- 
šteno u šake, da se osvetim. Vidi on, da sam i ja na gole 
ruke, pa me poče moliti i na križ stavljati, da mu oprostim. 
Raztuži mi se onda i smekša pri srdcu, te rekoh, neka 
je slobodno mir, jer i onako nebi bilo vitežki biti se sa 
onakvom  plašivicom. Sve se nas troje spustimo tada u 

čamac, da ga na kraj odvedemo; a kad bili pri samoj 
obali. pljuni mu ja dvaput u lice i rekoh: eto te, prosta- 
dijo, slobodna! On ni rieči. Mi od kraja. a on za nama 
kamenjem ; a kad toga nebilo, svojima čizmama. Eh rekoh: 
ni u moru mjere, ni u Grku vjere, a bijaše pa- 
metnije da sam pustio vodu, da ide sama po potoku. 

Nitko na svietu nezaslužuje trudnije svoj novac i nitko 
ga ludje i laglje nebaca do mornara. Tko ga vidi onako 
spravna da razsiplje, reko bi, da mornaru teža novac u džepu. 

Težko i mučno je vjerovati. kako da onako lakouman 
može biti onaj, koji je ono malo lira sakupio na silu žu- 
ljeva, koji je izvrgao svoj život očitoj pogibelji, koji nije za 
to nigda zaspao na putu puna četiri sata, koji ima često 
obitelji, koja od njega čeka pomoći. 

Ipak živa je istina. 

Već se na moru računaju i broje dobiveni novci. Ako 
je toga dosta, broji se na šterline; ako manje, na forinte ; 
ako li još manje, na franke. Lire, forinte i franki diele 
se sa dani, i tako se zna, koliko se toga može potrošiti 
na dan, ili da se bolje reče: na večer. na noć. Istinabog, 
gdjekad se koješta odbija, kao za odielo ili da se što 
kući pošalje, ali se na kraju opeta ponavljaju računi, i u 
tom slučaju težko da se sudaraju sa onima na brodu. 

Ako što od kuće primjete, ako pišu, ako prigovore, za 
što ih se zaboravlja, odgovor je spravan, svi ga mornari. 
znaju na izust, malo koji da se nije njim koji put Up; 
a to je: bolnica ! . 

Dok sam putovao sa brodovi na jedra, česio sam mor- 
narom listove pisao kući ili dragoj. Za drugu vrst listova 
znali bi da nemarim, pa mi niesu ni dosadjivali. Malo: 
kada, da nije bila bolnica po sriedi, dapače neznam ko- 
liko sam listova napisao, a da nije bilo toga imena. A: 
vaviek žalost do mila Boga, da se kući nemože poslati, 
novca, a ljubljenoj koji dar. Toj bi se tuzi bilo moglo) 

gdjekad i vjerovati, da se nije ponavljala svaki put. Mene 
i dan danas boli duša, što sam nehotice često raztužio 
koju majku, sestru, vjerenicu; nego me tješi to, što sam 
vaviek prigovarao, kako moraju biti neugodne te viesti 
od bolnice za rodbinu, Malo koji da bi se pustio nagovo- 
riti. Mnogi su mi odgovorili: 

— Pišite samo, i onako neće vjerovati. 

I ako mi je 1o pisanje bilo. više puta dosadno, prem 
ga nikad nebijaše mnogo, ipak se češće takvim poslom 
zabavljah. | 

Pelješčani, koji su na moru, rado se zanimaju za poznance, 
koji su na kraju; a ovi opeta za one, koji su po moru. 
Viest iza viesti, od jedne luke u drugu, a gdjekad naj- 
manje potankosti iz sela, iz varoši, koje mornar najvoli. 

Djevojka Mare nema zaručnika; zna se, da jede i pije ko 
svako drugo božje stvorenje, ali neizlazi iz kuće. Sviet ćuka, 
što to može biti, ali se još nezna ništa. Dobro joj stoji, 
bijaše imati pameti. — Čuje se, da je božman Pero, kojemu 
je već na ledjih petdeset godina, pisao djevojčici Kati, kojoj 
ih nije ni dvadeset, bi li ga uzela. Mati se uzvrpoljila, da 
neka, ali ona ga neće; i Tomo R. izpjevao prigodnu pjesmu, 
koja se, već je petnaest dana, ori od usta do usta. Sestra 
se božmanova naljutila, pak prvu nedjelju, koja dodje, uz- 
čekala Anku, Tominu mladu, pred crkvenim vratima, na- 
pala na nju s papučama u ruci, i pošteno ju nagovedala. 
Govore ljudi, da to nije zbog braga, nego od jala, što ju 
Ane omrazi s ljubovnikom. 

, Nego ljubovni listovi, — ti su bili najzanimiviji. 

Bilo ih je svake vrsti: većih, manjih, smiešnih, po- 
rugljivih, jadikovnih, zlobnih i tužnih. Tu su se nježne 
ideje, odjevene nespretno, izpreplićale sa nespretnimi ide- 
jami, odjevenimi nježno; papir vaviek bojadisan, u modro, 
zeleno, crvenkasto, ali ponajviše ružičasto; pismo ponaj- 
više nerazumljivo, crnilo bliedo, pola rieči pisanih, a pola 
ne; izraza novih, rieči nikad nečuvenih ; nigdje točke, nigdje 

Carić. Slike. I. ll 

poteza; velika slova na mjesto malih, mala na mjesto ve- 
likih ; slova velika za važne stvari, malašna za nuzgredne ; 
zavitci smotani, slomljeni, blatni; nadpis grozan, nijedne 
slovke ujedno, ništa na mjestu. Nijednog lista niesam pri- 
mio, kojemu nebi bilo na nadpisu: ,zadnja pošta.“ Bez toga 
dodatka misle mnogi, a mornari najskoli, da list bude iz- 
gubljen; izgubljen tim više, ako nema na nadpisu tali- | 
janske rieči: ,preme“. Svemu ovomu neredu bilo je na- 
ravno i iznimaka, svaki put naime, kad bi koja kršćanska 
duša list napisala; ali to su bili riedki slučajevi. 

Marko je imao čudna prijatelja, s kojim je dopisivao. 
Hvalio ga je, jer je pisao sam ; i reče Marko toliko puta, 
da bi dao desno oko, da zna držati pero u rukama, kako 
njegov prijatelj. Kad dodje prvi list, i Marko mi ga preda, 
ja bijah na božjemu čudu. Tu je bilo nješto novoga, bilo 
je nješto, na što niesam ni prije ni kasnije naišao. Sve 
sami suglasnici, nigdje glasnika za žive oči. Dodje drugi 
list, dodje treći; opeta isto. Meni napokon dodijalo prou- 
čavanje tih hieroglif4, i kad rekoh Marku, da mu prijatelj: 
nezna pisati, snebi se, raztvori oči i pogleda me kao čovjek, 
koji to za božje čudo nebi mogao vjerovati. 

Mnogo sam puta kušao, kako bi list izpao, kad bih ga 
pisao onako redom, kako bi mi govorili. Najprvo bijahu 
pozdravi dragoj, poznancem, rodbini: sve ime za imenom ,; 
pak koješta drugo i opeta pozdravi, sve sami pozdravi. 
Pozdravite još jednom majku i sestre prije nego list za- 
tvorite, rekli bi pri kraju svakoga lista. 

Kad jednom pisah Antonu list za dragu, umoli me, 
neka bih mu dopustio, da on svojom vlastitom rukom nješto 
napiše. Uzme pero, i križ do križa. napravi toga više od 
dvadeset na broju. 

— Čemu križi, upitah ga? 

— To su poljubci, odgovori mi on, za nas, koji nevi- 
dimo pisati. ' | 

Nego, toli na kopnu koli na moru, rieči je blagih mnogo, 

uzdisaja koliko se hoće, čeznuća za dobitkom i dobrih na- 
kana takodjer; ali težko da idu put doma dobiveni novci, 
težko da se obrše dobre nakane, kad se prispije na kraj. 
Na kraju dobre se namisli pomute, pametne se nakane 
izvrate i troši se, troši se bez obzira. Mornar traži, da se 
osveti i vjetru i moru; on hoće da uživa, kad se je natrpio. 
Pruža sve svoje novce, samo da se malo nasladi, samo da 
zaboravi, ma i samo za jedan čas, trenutke pogibelji, trajna 
stradanja. Netom prispije u luku, jedva jedvice uzčeka 
večer, da sljegne na kraj; često ga tamo zateče kasna noć, 
a još češće na kraju i prenoći. Pred noć, kao sjene, vidi 
ih se gdje izlaze iz tambuća, preobučeni, oprani, zagladjeni 
i umiveni, i gdje preko prove, preko mosta, s cigaretom 
u ustima, silaze na obalu. 

Odiela, koja nose, to su kupovna odiela, skrojena, uči- 
njena onako na oko. Mornaru nesmeta, je li odielo široko, 
samo neka nije uzko. Ako su gaće duge, zavrne ih, ako 
su dugi rukavi, takodjer. Gdjekoji nosi tanke cipele po 
“X vodi, po blatu i po zimi; a gdjekoji debele i visoke čižme 
pri suhu i ljetnoj žegi. 

Prova je tiesna, i toaleta se čini na palubi; ako je ljeto, 
studenom vodom, ako li zima, toplom. Vode se hoće mnogo, 
barem šest litara, pun bujol; mornar, koji je nebi imao 
“barem toliko, nebi se niti umivao. Sapun se neštedi, pruči 
se njime u pravome smislu rieči; dapače bez sapuna i neu- 
miva se nikad nijedan. Čista košulja ili čiste hlače nado- 
mješćuju ubrus. 

Riedko je da mornar nosi bieli ubruščić; ponajviše modar, 
crljen od svile; visi mu o lievome žepu jakete, neka se 
vidi; to je ukusno. Mladji nose crljeni svileni pas, komu su 
okrajci pušteni, da vise malo hiže prsluka, neka se vide 
i oni; čedniji nose modar rubac od vune; oženjeni često 
zamiene pas sa komadom duplina (tanko uže). 

Malo se kada vidi biele košulje, a gotovo nikad ovrat- 


nika; ovratci probaravaju kao biele mušice; i kad ih ima 
| * 

crni su, debeli, svileni, koji bi do potrebe mogli i pas za- 
mieniti. 

Još su i rjedje biele tiglane košulje, prem da to mornar 
zna sam prirediti. On umoči opranu košulju u vodu, u 
kojoj je najfinijega brašna, koje mu je pri ruci; pak ju 
tigla staklenkom punanom vruće vode. Tomu sam dva, 
tri puta prisustvovao. Nu to su iznimke. Mornar nosi po- 
najviše bojadisanu košulju; modru vunenu na moru, cr- 
ljenu na kraju. | 

Naše narodne crljene kape nije nigda vidjeti; fes se 
turski zamjenjuje ili baretom puljiškom ili crnim klo- 
bukom širokih krila. Vidja se često i ona vrst modre kape, 
koju Talijani zovu: me 1a pagherai! To je na kraju. 
Na moru pako malo koji da nema u zahrani njekoliko 
kapa od imbuja (ostriški starih i već nevaljanih jedara), 
koje je on znao kradimice odnieti pod provu, kad je na 
krmi ili krpio ili popravljao jedno ili drugo jedro. 

Kada mornari s broda sljegaju na kraj, nijedan, koji je 
stariji i koji je već na obali, da bi čekao mladjega, koji 
je još na brodu. Svaki, koji je izostao, mora da pobrza, da 
stigne one, koji su već daleko zamakli. Nema reda ni onda, 
kad se dostignu. Njeki idu napried, a njeki nazad; pak 
oni, koji bijahu nazad, prodju napried, a oni prvi izostanu ; 
ipak se jedan s drugim svim putem razgovaraju. Tiho se 
negovori; viču redom kao da su svi gluhi, pak i onda, 
kad su jedan tik drugoga. Ljuljaju se svi, kao da su na 
brodu i pri oluji; hodeći dižu noge u vis, kao da svaki 
ima čižme, kao da idu po blatu. 

Osobitu pažnju stavlja mornar na svoj crni klobuk; 
primeči mu glavicu, otegne mu krila s prieda put zada 
i nakrivi ga, ili na desno uho ili na lievo, pak ako je to 
u nedjeljni dan i u jutro, onda ide na misu. 

Tko bi vidio mornara, kad je jadan na oluju, tko bi 
ga čuo kleti, kad mu stvari neidu uprav, kad je na dja- 
voljih mukah pri božjoj sili, taj bi ga sudio neznabožcem. 

Kad je na palubi i moči ga more, kad je umoran _i iz- 
trošen, nema svetca, koji mu na pamet pade, da ga ne- 
psuje; nema rieči, koje bi on držao da su zadosti. da 
izlije svoj jad na vjetar, na more, na nebo. Kad ga druga 
straža zamieni, kad sljega pod provu, još psuje, još kune ; 
ali kad se uzpne u svoj ranać i prije no oči zatvori, a 
mornar ih u obće zatvara brzo, izbroji koji: ,otčenaš“ i 
koju: ,zdravu Mariju“ svetomu Nikoli, da mu bude na spas. 
Čuo sam jednom Marka gdje govori: ,Ala sveti Nikola, 
kud si zagazio, ta valjda si ćorav te nevidiš, da se već 
eto izgubismo!“ 

Te vjerske nedosljednosti, ti čudnovati skokovi pobož- 
nosti i nepobožnosti, karakterišu više ili manje svakog 
Ihornara. Na moru čudna se borba u njem razvija. Ne- 
izbježiva pogibelj s jedne strane, nada i uhvanje s druge, 
a ogorčenje uviek i tiela i duše: sve to baca na njega 
svjetlost i tminu, očajanje i nemir. 

Kad posred nemirnih i drzovitih valova baci oko na 
more, njegova je duša veća, srce širje, ideje bistrije; a kad 
ga svrne na brod, na palubu, na ono slamke, na kojoj plije, 
na ono konca, o kojem visi, na onu točku, koja se vitla i 
gubi u neizmjernosti, a ipak hoće da se mjeri s oceanom, 
— duša se sbije, srce stisne, ideje pomute. Tu je neprestani 
nemir elemenata, tu svaki čas promjena u prirodi, koje se 
odsievaju mutne, nemirne, na dušu, na srce, na um. 

Sve to drma njegov nervozni sustav, sve ga to baca 
van živućega svieta, strovaljuje u sdvojnost. Veličajnost 
s jedne strane, ništavost s druge. Idejali propadaju, izčeza- 
vaju sa valovi, koji se na poredje nadimaju i razlievaju. 
Sada duša, okružena, obuzeta, prestravljena bjesnilom 
prirode, pijana, tako rekuć, hoće da vara samu sebe, hoće 
da se popne vrh toga strašila, i, neodvisna za jedan tren, 
napada biesna, ćorava, glupa, bezćutna i sama sebi ne- 
 svjestna na more, na zrak, na nebo; pak kad se vrati 
ravnovjesje, kad se nada pojavi, strah izčezne, sunce po- 

moli, srce smekša, čelo poravna a smieh povrati, — mir na 
moru odsieva se na srcu, duša se cakli u bistrome nebu 
i mornar moli, moli skrušeno. 


Stanje duše, odsjev onoga nemira izraz je ljepote i 
ružnosti prirode, bujnosti i lienosti mora. 

Kako se grozni prizori zamjenjuju čarobnimi divotami, 
tako se nemir zamjenjuje mirom, sdvojnost uhvanjem, pso- 
vanje i ruženje Boga uzdisajem nade i zahvalnosti. 


U oči bezkrajnosti, pogledom dolje u more na vjekoviti 
nemir, gore u nebu na neprestane promjene, dušu, koja se 
u oba bez prestanka gleda, obuhvaća nješto nemirna, nješto 
nestalna. Svaki put, kad se okom potegne na onaj neizmjerni 
prostor, duša ostane zapanjena, srce zaigra burno, stra- 
stveno; pak trudno, umoreno, zaspi mirne duše, koja klone 
pred tolikom veličinom. 


I kad su oči zatvorene, i kad je obzorje zastrto od ošita 
izbice, titra pred očima neizmjernost, veličina; a dušom, 
koja na sve to nemože promišljati, srcem, kojemu je sve 
to odviše da može ljubiti, zavlada umorenost, sdvojnost, 
lienost, i mornar kune i psuje bez obzira. 


Ali gdjekad se i malašna iskra ljubavi, koja srce veže 
kraju, razplamti; i duša u oči one neizmjernosti, gdje je Bog 
umjetnik, a vasioni sviet pozorište, premda tome odoljeti 
nemože, ipak nesdvaja, već se vraća zemlji, kraju ; traži 
utjehe kod svojih uspomena, ne da nješto boljega vidi, 
već da se tješi, razabira; i mornar onda moli, moli i kaje 
se, što je psovao i što nije molio. 


I mornar, govorim, ide u crkvu, ide na misu, i moli 
češće skrušeno, on, koji je čas prije kleo i psovao; i moli 
tim skrušenije, čim je krupnije kleo, i spravan je da kune 
odmah, kad se vrati iz mise, samo ako mu se desi prigoda, 
ako se najedi; a mornar se najedi brzo. On netrpi prigo- 
vora, netrpi uvrede; ma i jedna sama malenkost, ma i sama 
jedna rieč neumjestno bačena, zadosti je da ga uznemiri. 

Čovjek od kraja, kojega tisuću stvari na jedan put za- 
nima, može koješta mimoići, neopaziti; ali mornar, pred 
kojim titra neprestano onaj često dosadni ,ja“ kao kod 
pisca, kod pjesnika, kod strukovnjaka, neizpusti ni jednu. 
Njegovo oko pažljivo na sve, na sve budno, na sve otvo- 
reno, vidi; njegove uši, izvježbane nagadjati i razabirati u 
krevetu vrieme, koje je, nepuštajuć ništa neopažena, čuju ; 
viko razumievati volje, zapoviesti i želje svojih sudrugova 
po samom izrazu lica, po samome migu usana, shvati po- 
ložaj od prve; odmah razabere, odsudi. Na prvu nezaslu- 
ženu uvredu odvrati mukom ; čeka, hoće li se uvreda po- 
noviti ili ne. U prvom slučaju plane odmah; u drugom, 
zli utisak izrazi opeta mukom, ali je spreman da plane 
do prve. 

Ako li je pak uvredu ili s jednoga uzroka ili s dru- 
goga zaslužio, potaja se, neopire se; dapače razlaže, da se 
izpriča, otvoreno, bez zanovietanja. Ali ako onaj drugi 
nezna svršiti, ako psuje bez kraja i konca i napokon mu 
dodija, on onda umukne; umukne i plane, te zlo i nao- 
pako, ako tu nema nikoga, da miri. 

Vaviek sam se divio tomu štovanju, koje mornar goji 
prama sebi, toj ćutljivosti, koja je izraz plemenitosti i mu- 
ževnosti “njegovog značaja. 





U zabave mornari u obće nebroje dan, oni računaju 
samo na večer, na noć. Poslije večere vidiš ih, gdje se 
vuku na kraj jedan za drugim ; pak često u kavane naj- 
nižeg reda, kamo se suče sve, što mlitavijega i blatnijega 
ima družtvo, na sielo, na večeru, po drugi, po treći put 
na piće. 

Sašao sam jednom i ja u takvo mjesto, da ga vidim. 
Goleme prostorije, jedva razsvietljene; zidovi crni, tavan 
blatan, nebo nizko, stiene blatne, blatno sve, čega se do- 
takneš, sve ono, što vidiš, ogavno, gnjusno, zamazano. 

A ono druživo! 

Okolo tebe obigravaju najčudnovatija lica, najljepša, 
najružnija; vitki stasi uz ogromne ljudetine; crna lica, cr- 
ljena uz blieda i rumena; vidiš lica, koja kao da su stvo- 
rena za stratište; lica, pred kojimi, da si na samu, treptio 
bi od straha; vidiš očiju izbečenih, uvaljenih; grudi, u 
kojih je svako plemenito čuvstvo već odavna prestalo ; 
nakaza, u kojih nema nego ljudska uspomena! Tu vidiš 
pogleda, koji nemaju u sebi ništa ljudskoga; čuješ uzdi- 
saja, koji su se već davna prestali dogovarati sa srcem ; 
sve sami nemir, sama očajanost, samo blato. Bojiš se, 
da te onaj dah neotruje, da te neomota nesvjestna u ono 
zidina. Gledaš u sdvojnosti tvoja odiela, tvoje ruke; pipaš 
se po životu, e da li nije tko gdjegod na tebi napisao, 
gdje si, i svaki se čas kaješ, što si bio tako neoprezan, 
pa si tu došao. 

Po dnu dvorane vitla se sumrak; u onome sumraku 
vidiš ogavnih lica, koja kao da te pozdravljaju, smiešeć 
se, rugajuć se s tobom, što su te eto primamili, što te 
eto mogu brojiti medju svoje. U onoj ni tmici ni svjet- 
losti vidiš žensko lice, mlado bliedo, iztrošeno, uništeno ; 
ono nema duše, nema vlastite volje, nema srca, nema 
ništa, nema nikoga; ruža ubrana u nevrieme, bačena na 
bunište, odbijena od zadruge, od svojih zaniekana, “tumara 
u onome glibu, puzi u onoj ogavnosti i vehne neoplakana, 
Dez srca, koje bi ju ljubilo, bez duše, koja bi ju voljela. 
Oh! to je prizor, u koji čovjek nesmije pogledati, a da ne- 
proklinje ljudsku zadrugu, da ju nepita za odgovornest za 
toliko žrtava, za toliko bielih robova, kojih su pune za- 
puštene ulice velikih gradova i priestolnice. Onamo iz dru- 
goga kuta gleda te osam očiju; četiri grla čuješ, gdje pje- 
vaju; vidiš četiri lica ogavna, bezstidna, i čudiš se, što 
jedno nebježi pred drugim od stida, od jada, od gada, od 
 očajanja; što jedno nepobjesni na pogled drugoga. 

Opeta onuje reko bi da je zaspalo ono stvorova; nec- 
miču se; rieči, koje dolaze do tebe, dolaze udušene; vidiš 

zamrlih očiju, lica uvehnulih od boli, od strasti; pak vidiš, 
kako se diže tanka i blieda ruka, vidiš u ruci čašu bran- 
dya, konjaka ; čaša obidje stol, ono stvorova oživi za jedan 
tren i opeta zamre, ušuti. | 

Pak još onuje postarikova žena, bez izraza, bez po- 
gleda, bez srama uz mladu kćerku, koju vodi na prodaju ; 
bieli rob u Evropi, kojemu je ciena niža nego .ciena crnaca 
u Africi. Ti sdvajaš i pitaš sam sebe, e da li je moguća ta 
podlost; pitaš, gdje su božji zakoni, gdje zakoni ljudski, 
da osvete uvriedjeno čovječanstvo. I ono nesretnog stvora, 
koje je možda u začeću prisustvovalo majčinoj razuzda- 
nosti, koje je uzraslo dišuć onaj nečisti zrak, bilo je osu-- 
djeno, da se začme, rodi i živi u blatu! A sličnih prizora 
koliko ih se danomice nesbija, koliko ih nije pokrila ona 
dvorana, koliko krieposti nije izumrlo u onom ogavnome 
zraku, bez suze, bez priekora, bez straha, bez stida uz 
majčinu privolu,! 

Pak tik samoga tebe lica, na kojih se može čitati 
 grabež, umorstvo, zločin; dah, koji od onuda dolazi, kao 
da te omotava, duši, davi; prije dva sata, čas prije možda je 
koja nevina žrtva izpod onih ruku dala najzadnji uzdisaj, 
a one su oči vidjele bliedost smrtnu, a one su uši čule 
hropot umirućega, i još možda zuje u onih ušiju. zadnje rieči 
prokletstva; tiho govore, šapću; rieči nečuješ nego pre- 
polovljenih; bojiš se, da na te neciljaju, da se o tebi ne- 
dogovaraju; sve što možeš razabrati, to je strah i stid 
koji te obuhvaća uz unutrnji priekor, što si i za jedan tren 
u takvo blato zagazio. Vidiš tu ljudi, koji nemaju ni odvaž- 
nosti za zločin, ljudi bez zanata, koji tumaraju od trpeze 
do trpeze, i sretni su, ako ih neodbaci nogom koji ogavni 
stvor, ako im pruži uz šapat koje ženetine novčić na 
milost, ponosno, prezirno! Vidiš i starih grješnica, koje su 
živjele i uvehnule u onome glibu, izkrpanih, izderanih, koje 
prose milostinju; malo se koja ruka pruži, malo koja usta 
da nezaviču, kunuć, psujuć. 

Onamo na desno, u kutu dvorane čuješ glasova, koji ti 
paraju uši; čuješ rieči, koje su više zvjerske nego ljudske, 
i od kojih bi se preplašio, da niesu u suglasju sa mračnosti 
i divljosti prostora i zraka, u kojem si i koji dišeš. Po 
dnu trpeze vidiš čovječju nakazu, kojoj kao da će se oči 
izbuljiti, koja svladana, uništena žestom, vinom, jedva se 
drži na nogu; a do nje druga, strovaljena na tla, kotrlja 
se u blatu, libi se, uvija se, i zaludu se vere, muči, na- 
teže, da se digne; pak kune, riče psovke, kojih nemožeš 
opetovati i ušuti tek onda, dok kojemu gostu ono jadi- 
kovanje nedodija, i nelupne ćoravo po glavi, po rebrih. kud 
pade, bez obzira. Nitko se nejavi, nitko se neosvrne da 
pomogne slabijemu, već čuješ ogavni grohot smieha, koji 
prati lupanje i jadikovanje ujedno. 

Na onoj drugoj trpezi mirno je; izbečene i mutne oči 
lopova susretaju se sa putenimi pogledi razkalašenih raz- 
uzdanica; u jednome skupu, u jednom okviru, zvjersko 
obličje krvnika uz žensku nepodobu ; a zadak toga gadnoga 
i žalobnoga okvira taman, taman kaono su tamne .stiene 
prostora, u kojem je to družtvo, ogavan kaono nečisti 
zrak, koji diše; pak vidiš gorostasnu ruku. koja se diže, 
u ruci čašu, iza čaše ljudsku sjenu, koja nazdravlja; pak 
vidiš dvie, tri, četiri druge ruke, dvie, tri, četiri druge 
sjene, druge nakaze; čuješ krupnih i tankih glasova; pak 
čuješ pjesmu, čuješ istrošenih, slabih i izderanih grla; i ona 
pjesma kroz ona grla udara ti u živce, ozlovoljuje dušu 
njekim jadom, koji nemožeš opetovati. Pak to sve mine. 

Ono ljudskih nepodoba kao val mutne vode nagne se, 
slegne se, ušutka se; više nečuješ nego šapat i kucanje 
čaša, koje se nalievaju, izpraznjuju i opeta nalievaju. 

Htio bi da si hiljadu milja daleko od takva prizora; 
kaješ se, da si takva šta pošao gledati, jer ti se u snu 
veru neprestano pred očima one sablasti. 

Izidjoh prestrašen, uništen. 

Još mi i dan danas zuje u ušima oni glasovi, još mi 

se redaju pred vidom one ljudske nepodobe, one nakaze; 
još, kad na one prizore mislim, kao da se kotrljam po 
blatu. bojim se, da me tko nepita: gdje si bio? 

I mornar ide u takva družtva? 

Ide al neide često; ide samo, kad ga zavedu; ali on 
ostavi na pragu one dvorane blato, u koje bijaše zagazio. 

Jednoga liepog i vedrog jutra odosmo nas sva trojica do 
gradskoga perivoja. Odosmo tamo najvećom ulicom Mar- 
silje, koja se zove: ,Rue Canabičre“ i koja je ujedno i pazar 
i ulica i šetalište. U perivoju, kako nam poviedaše njeki 
Marsiljezi, bila je na okupu prije francuzko-pruskog rata 
uz Floru i velika Fauna. Uslied revolucionarnih pokušaja 
anarhista, o kojih je sjegurno svatko čuo govoriti, silno je 
nastradao parižki zoologički vrt, i da se glavnomu mjestu 
Francuzke gubitak u tom pogledu nadoknadi, sve što je 
boljega i vrjednijega bilo po pokrajinah, to se sve odpre- 
milo tamo. Tako ostane mal da ne pust i perivoj Marsi- 
lje. U muzej nebijahu dirnuli. Taj je smješten u istome 
perivoju, koji se diže lagano lagano na povisoko brdo. 
Kako se dolazi iz ulice 'Canabičre, vidi se muzej na brdu, 
do kojega vode duge, gladke i široke stube od bieloga ka- 
mena. On sastoji od dviju velikih sgrada. U onoj na desno 
smještene su životinje, u onoj na lievo kipovi i slike. Obje 
su sgrade široke, prostrane, ukusno razredjene. Po sriedi 
od tih sgrada, kojeno sdružuje gorostasan i jednostavan 
triem, i koje leže u polukrugu, izvire voda iz ustiju triju 
volov4, pak se vodovodom toči u grad. Hodeć napried, 
izpod onoga triema, ulazi se u drugi dio perivoja, mnogo 
prostrana, valovita, jer se visine zamjenjuju ravnicami, i 
ovaj se neda obići u malo vremena. 

Mi uljegosmo na Jievu stranu sgrade. Što me iznenadi, 
bješe to, da niesmo susreli ni jednoga stražara. Svieta je 
bilo mnogo, pa moguće da u onoj stišnjavini niesmo ni- 
jednoga mogli razpoznati. Stevan, koji što takvoga još ne- 

bijaše vidio, osta sav iznenadjen. Njegove su oči letjele 
s jednoga kraja na drugi. Bio je zablenut, udivljen; zanesen. 
Potegne rukom poprieko čela, kao čovjek, kojemu je težko 
pri glavi. Temperatura nije mogla biti vrh dvanaest Rćau- 
mura, a ipak se je znojio. Njegove oči, koje niesu miro- | 
vale, ostanu na jedan put kao prikovane na jednu sliku, 
koja je predstavljala Krsta, gdje ga na križ prebijaju. 

Milan se je divio jednoj Veneri, koja je bila malo onuje. 
Božanstvena djevojka, trepećih grudi a nježna pogleda, 
stoji naslonjena na klisurastom kamenu; desna joj ruka 
nježnim nemarom visi u napust preko krila, a lievom mota 
travu okolo maloga prstića. Sunce je stoprv počelo izti- 
cati, i vidiš njegove zrake, gdjeno titraju onako nemirne 
okolo one fanstastične slike, a sjena se bori sa svjetlom, 
kao da je to razblišće, koje se dieli od razsvanuća. To 
Milana začaralo, pa pozvao mene i Stevana, da gledamo. 

— Što da gledam, reče Stevan. 

— Ovo. 

— Tu ženu? 

— Da. 

— Ala, gospodine, ja se čudim Vama, koji ste valjan 
mladić, da Vam se mili takva ženetina. 

— Nemoj tako, Stevane. Ovo je izradio velik umjetnik, 
i svak se mora diviti ovakovu djelu. 

—— Bio taj majstor visok koliko se hoće, ja mislim da 
nije prikladno izlagati sve i svašta na vidik. 

— A što -ti se čini od ove, nastavi Milan, i pokaza mu 
prstom veliki okvir, na kojem bijaše naslikana čedno po 
vena božica slobode, republika. 

— Neka je ta na miru božjem, odgovori Šivan: nego 
gledajte onoga starca, Bog mu dušu pomilovao, ako je 
umro, a bio zdrav i veseo kao mi, ako je živ. Gledajte 
ga eno, reko bi, taj čovjek svetac je. Da. mi nije da se 
.zaludu potrudim, izbrojio bih mu pet očenaša, ako je 

svetac, da su mu za slavu i da pomogne, ako li nije, da 
su mu za dušu i da ga pomognu. 

— Ono je Martin Luter. 

— Živ? : 

— Umro je, ima tomu već preko tri sto godina . . 

— Ala starosti. A što je bio? | 

— Glavar protestanata. 

— Inovjernih? 

— Da Lutoraca. 

— A Bog mi prostio, kako izgleda, nebi se čovjek u 
sto godina domislio, da je toliko zla u njem počivalo. 
Nego ako nije Bogu dodijao, dušu mu pomilovao ! 


Stevan nije nigda govorio tiho, već vaviek na vas glas. 
To je diralo uši ugladjenih Francuza i Francuzkinja, koji 
su bili blizu ili prolazili mimo. Još nebijahu Stevanu posve 
vlasi narasli, još se je razaznavalo, da je njekoč bio obrijan 
povrh čela i iza ušiju. K tomu njegovo narodno odielo uz 
crnogorsku kapu činilo ga je ciljem svih ljubopitnih po- 
gleda. On se na te poglede ni osvrćao nije; gledao je 
svakoga, veliko i malo, kao njekim prezirom. Niesu bili 
Rusi. 

Tu proboravismo debeli sat, pa se svrnusmo u zoolo- 
gički muzej. 

Kad mi na vrata jedne velike dvorane, gdje bijaše toga 
sijaset na okupu, Stevan reče: | 

— Ovo nebi ni djavolu palo na pamet. 


— Ovo je, odgovori mu Milan, trud toliko ljudi i trošak 
tolikog novca. Vidiš ondje u. onome kraju ono stvorenje... 


— Grdna li čovjeka, za Boga. 

— Nije ono čeljađde, ono je majmun. 

— Djavo ili sotona, nadometne Stevan, neznam, ali znam, 
da sam se :snebio i sgrozio, kad mi se ona čoečka pri- 
lika natakla na oči. Pa što govorite, ono nije čeljade? 

— Ne. | | 

_— A da što je? 

— Majmun. 

— Eh, Bože mi prosti, kad nehotice sgrieših; a nek 
nebude Bogu prigovoreno, kako izgleda, bi se čoek tisuću 
puta prevario. Da bi ono nakaze došlo u Crnugoru, bi 
Crnogorci pobjesnili gore nego bijahu onda, kadno njeke 
skitalice dodju na konjih, i skakahu s konja na zemlju i 
sa zemlje na konja, kao nikad tako nijedan ni živ ni mrtav 
Crnogorac; nego ono bijaše maštanija, ali ovo, da nije ono 
djavolja stakla, mogo bi čoek i rukom opipati. 

Podjosmo dalje u drugu dvoranu. Stevan zaklima glavom, 
kad vidi veliku jednu kokoš; i snebi se, kad opazi pticu 
muhu, koja živi u Americi. 

Nadjosmo se na jedan put u zabitnoj sobi, koja je gledala 
put mora. Nješto blieda, travuljasta, koji decimetar ode- 
bela i su četiri, kao da jesu i niesu noge, staklom obra- 
njeno visi o ošitu u jednoj kutiji. Stevan potegne Milana 
za jaketu; pokaza mu ono prstom i reče mu: 

— Gospodine, a koji je ono djavo? 

— Ono je stablo, odvrati Milan, koje žive po livadah i 
koje traži. čim da se hrani. Ono niesu noge, ono su žile; 
ali one žile rabe kao noge, jer se ono stablo na «onim no-. 
gama miče. 

— Dakle ide trbuhom za kruhom? 

-— Ide. 

— Eh, nenadah se nikad u svome životu takva šta do- 
živjeti, reče Stevan, više iznenadjen nego uvjeren. A tko 
je to sve vidio? 

— Ljudi. I nije to samo; tih čudnovatih stabal4 ima 
u prirodi dosta. Ima stabala, koja kad ih takneš uviju se, 
potegnu se k sebi i opeta se pruže; reko bi, da su ću- 
tila tvoj doticaj i nije im se dopao; stabala, koja se hrane 
bubami. Tako ima malašno stablo, zovu ga: Drosera, 
komu je lišće na krajih narezano, te čeka, dok nedodje koja 
buba na ]ist, a list se onda stisne i buba gine _udušena! 

Ovo stablo mami svoje žrtve crvenkastim svojim oblikom. 
Drugo stabalce, koje zovu: Dionea, nosi na kraju svakog 
lista druga dva omanja listića, zarubljena; kad pade na list 
koja buba. ono se dvoje listića stisne kao da su dogovoreni, 
priviju se povrh većega i tako buba primečena, sgnjetena 
mre pomalo ali neizbježivo! Druga stabla, kao na primjer: 
Cefaloto, Nepenti, mame svoje žrtve baš na izdajstvo. 
Na kraju svakog lista imaju po jedan otvoreni mjehurić, a po 
gornjem rubu toga mjehurića posijano nješto sladkoga soka. 
koji primami živinče i ono pogine otrovano. udušeno, kad se 
makne malo niže, jer se odmah mjehur stisne i ono jedke te- 
kućine, koja je na dnu mjehura, probavi?! Nepenti imaju 
gjekad taj mjehur dug do četrdeset centimetara, i mogu 
udušiti koju pticu ili koju omanju četveronožnu životinju. 

— Dakle ta stabla imaju želudac i trbuh kao i mi? 
— reče Stevan. 

.— Toga ne, ali opeta što uhvate, to ponajviše i pro- 
bave. Kod Dionee probava traje do dvadeset dan4. Že- 
ludca nemaju, ali je njihovo gradivo tako, da djeluje isto 
onako, kakono i želudac. .... 

— Dosta toga, gospodine jer ja nerazumievam ni dja- 
volje rieči; a neka, što sam zaboravio i kako se ta stabla 
zovu. Nego kažite mi deder, kad smo na tako nješto. ču- 
dnovatoga došli. ima li slučaja, da otim živim travam, 
Bog mi prostio, ikad to žderanje prisjedne. 

— Jest, odvrati Milan. Te trave, ta stabla imaju jela 
zdravih i otrovnih. Ako nabasaju na otrovna, stradaju. One 
na primjer nesmiju jesti sira, ni piti ulja! 

Stevan bijaše izvan sebe. Njemu se je svaki dan život 
drugčije prikazivao ; svaki je dan čuo nješto novoga, svaki je 
dan padala po jedna koprena s njegovih očiju. Bio je veseo, 
ali to veselje nije on nikad ludim smiehom izražavao ; nje- 
govo je lice bilo vaviek mirno, oči bistre; i jedno i drugo 
odavalo je u njem darovitu, poštenu i razumnu dušu crno- 
gorsku. Kad opazi u jednome kutu orla, reče: 

— Ala gospodine Milane, da je ovo gamadi živjelo u 
naših gorah, nehćaše mi majka ni jedne kokoši odhraniti. 

Iz tih prostorija izidjosmo u perivoj, u zoologički vrt, 
kojemu bijaše ostalo malo jal ništa, ako izuzmeš jednog 
slona, kojemu je bilo, kako nam rekoše, preko sto godina. 

Nepitaj, kako ta životinja dirnu .ćutljivost našega Ste- 
vana; on se je verao i motao okolo željezne sgrade; e nebi 
se je bio nagledao u godinu dana. 

Na povratku iz perivoja unidjosmo u kavanu: ,des Turcs“, 
kojano je na dnu ulice Canabičre, pri lievoj strani kako 
se dolazi iz perivoja. 

Široka je to dvorana, orientalnim ukusom urešena, duga, 
visoka kao koje kazalište. Trpeze i stolčići sve jedan do 
drugoga, a na tri ulaza bogate, crljene baršunaste zavjese; 
po tlu modri sagovi, koji se crljene i modre i desetero- 
struče u ogledalih, kojimi su i nebo i stiene zastrte. Četiri 
tanka, zavita i vitka željezna stupa dižu se do krova; a 
posred njih i posred dvorane božica slobode na mramor- 
nome podsiavku, plijući u zlatu, pušta iz BEIEJE mjedene 
desne ruke bus srebrne vode. 

Pred onim muklim kipom, pred onom slikom idealnih 
težnja Francuza, blista se evropejski život u stotinu trgo- 
vaca, pomoraca, radnika, mladih, sredovječnih, postarikovih. 
Vidiš Francuza, koji, kao da mu jezik nije zadosti a vre- 
mena malo, giblje nogama, klima i uvija glavom, maše 
rukama, vrti se desno, vrti se lievo, nestalno, nemirno. 
Vidiš Rusa, koji govori ozbiljno, malo ali živahno. Vidiš 
Engleza, glje pije kavu, sa kavom konjak, tako dostojan- 
stveno, eno reko bi, u onoj šalici, okolo one trpeze, rie- 
šavaju se evropejska pitanja. Vidiš Talijana, koji se miče 
kao da ga tko škaklje, i vrti se, kreće se sad simo sad 
tamo, kao da je na žeravi; čuješ ga, gdje viče, kao da ga 
tko štiplje, kao da su svi oni, koji su do njega, ogluhnuli. 
Onamo Hrvat, koji triezno i mirno izpija čašicu, koja je 

pred njim, i čitaš mu na licu, da mu je pamet ili na 
brodu ili u dućanu, a da je tu samo njegova sjena; pak 
Grk, koji striže i iskri očima kao da sieva. Kao pčelu od 
cvieta do cvieta vidiš sansira, agenta, koji od jedne trpeze 
prelieće na drugu: nijedan od njih da muči, da je skroz 
ozbiljan; svakomu su. usne otvorene na lagani smieh, svaki 
kaže svoje zube kršćaninu, Grku, Turčinu, Čifutu, samo 
ako je posla, ako je u poslu dobiti. 

Prve novine, koje dodju, primljene su s uzhitom. Kroz 
onu ogromnu dvoranu kao da prodje električna struja 
sa svakim vjestnikom sa Burse; stotinu se glava digne, 
stotinu se očiju raztvori, stotinu ustiju zine, stotinu se upita 
križa sa stotinu odgovora. U svakome kutu, svuda kud 
se obrneš, kud okom pogledaš, vidiš evropejski sag živućih | 
i mičućih se stvorova; čuješ španjolski, francuzki, talijanski, 
englezki, hrvatski, grčki, holandezki, švedski, njemački i 
arapski ;. vidiš očiju živih, vatrenih, hladnih, pospanih ; vidiš 
lica, na kojih možeš čitati zadovoljstvo; pak drugih, koja su 
sami izraz sdvajanja, očajanosti: svakud mješavina da po- 
bjesniš ; svakud silna i neprekidna graja, koja uz zveketanje 
šalica i uz napadaje podvornika, koji te nudjaju sad ovim sad 
onim, čini te, ako si iole neuztrpljiv i mirne naravi, i 
tomu neviko, da skočiš iz kože. Izidješ na dvor, a šušnjavina | 
traje, razteže se dubokim i dalekim žamorom. Zaludu za- 
tvaraš uši. Ona te prati nemila, okrutna; i tek kad si da- 
leko, kad si zaboravio na ona lica, na one dvorane, na 
one jezike, izčezne. Bi 

Malo dana iza našeg dolazka u Marsilju, Dundo Kala i 
još druga dva mornara bijahu se izkrcali. Kako bijasmo 
gotovi izkrcavanjem tereta i brzo na odlazku, moralo se 
je misliti na popunjenje vojske na brodu. Kapetan neo- 
tide sam, da traži mornare, već se za to preporuči tako- 
zvanomu mornarskomu sansiru. Takvih sansira ima 
svaki oveći trgovački pomorski grad. Izjelice ponajviše i 

propalice. koji bezstidno trguju mornarskom kožom i mor- 
narskim krvavim dobitkom. Mornar, koji hoće da se ukrca, 
ide sansiru i preporuči mu se. Ta ga preporuka stoji odmah 
njekoliko franaka. Kada sansir razpolaže sa mnogo mor- 
nara, a brodova je malo, on to nikomu nekrije, a mornar, 
koji hoće da se ukrca, još mu se jednom preporuči, i uz 
preporuku mora se opeta dotaknuti žepa. Ako mu tužnome 
danguba dodija, smekša još jednom dobru volju sansira, i 
tako se često dogodi, da u to ime potroši mjesec plaće i više. 

Njekog dana eto na brod dva mornara, da se kapetanu 
predstave, pošto se bijahu već sa sansirom dogovorili. Uz to 
božman naredi vojski, neka bi se izpraznila santina. Kad 
stale igrati sisaljke, eto vode bistre ko sunce. Kad ka- 
petan izidje na kuvertu i zazovne k sebi onu dvojicu mor- 
nara, jedan će od njih njemu: 

— Oprostite šior, ali ja polazim. 

— A stopro si došao. 

— Došo i otišo, sve na jedan put; ko da niesmo ništa 
ni govorili. 

— A za što? 

— Santina šior. 

I otide. 

Brod je zbilja puštao njegdje vodu, i voda iz santine 
bijaše baš s toga onako bistra. Kapetan nenadoveže ni 
rieči, prem smo se spremali, da ćemo brodom u dog, 
da ga popravimo. 

— A ti, reče kapetan onome drugomu. 

— Idem i ja šior. | 

— Dobar ti put i sreća, nastavi jedko kapetan, reci 
samo sansiru, da mi takvih mornara više nešalje. 

— Hoću šior, odvrati mornar, i reći ću mu još, da 
me više nešalje na ovakove brodove. 

Sjednačeni. 

Onaj je mornar imao krivo. ,Jared“ bijaše tvrd i 
valjan brod. Sagradjen u Trstu, bio je jedan od najboljih 

brodova svega Pelješkog družtva, te je imao sva liepa 
svojstva dobra jedrioca. Stiskao je vjetar i dobivao na 
orcu, koliko ikoji drugi brod, i znao je sukati tvrdim 
vjetrom po krmi do dvanaest milja na uru. Povrh valova 
držao se je ko galeb, i krcao je more sa strane samo 
Jakim vjetrom; ali je ta mana svojina mal da ne sva- 
koga broda. 


Kapetan popuni napokon vojsku. Vrati se na brod i 
Dundo Kala. Bijaše ovaj zadnji potego preko sto i osam- 
deset franaka, kad podje s broda. Ja ga malo iza toga su- 
sretoh jednom na kraju. Bijaše veseo ko nikad tako. Uz- 
prkos njegovih prevaljenih šestdesei godina, reko bi bio 
čovjek, da se je pod svoje stare dane pomladio. Na moj 
upit, e da li nije još našo mjesta na kojem brodu, odgo- 
vori mi, da toga nebijaše još tražio. : 

— A za što ne? 

— Stoprv sam došao, a novca sam imao sve do danas 

— A nije bilo pametnije štediti? 

— Hm, odvrati mi, nemam šior nikoga na svietu; a 
dobra naša kraljica misli za nas. Mi Maltezi mornari, kad 
ostarimo i vratimo se kući na Maltu, nadjemo i hranu i 
odjeću i obuću u jednom zavodu. 

— A novci, gdje su? 

— Otišli. 

— Svi? | 

— Svi, pa čak i cipele. 

— Kako! 

— Žene i luda pamet, odgovori mi. 

X Na moju preporuku i molbu bijaše ga kapetan opeta 
primio na brod. 





Dog (docks) je englezka rieč i englezki izum. Dog znači 
u obće mjesto, kamo se brod može sahraniti. Dogova ima 
dvoje vrsti: naime mokri dog ili jednostavno dog, i 

suhi dog. Prvi mokri dog sagradiše Englezi u Londonu 
«god. 1802. 

Svak zna, kako su na obalah Englezke silno razvijene 
plime i osjeke, kako se more šest sati diže, a šest sati 
pada. U njekojih mjestih razlika u razu mora od plime do 
osjeke dosiže gdjekad do petdeset stopa i više. U zaljevu 
Bristolskom more naliči silnoj rieci, koja za šest sati na- 
punjuje zaljev, a za šest sali ga izpražnjuje. To dizanje i 
padanje razi mora odvisi od mjeseca i sunca. Od mjeseca 
ponajviše, jer je on zemlji najbliži. Mjesec kolajuć okolo 
zemlje priteže ju k sebi, i onaj dio zemaljske polutke, 
koji je njemu najbliži, priteže jače nego li središte, a samo 
središte jače nego li drugu polutku. Tim putem, onaj dio 
oceana, nad kojim je mjesec, diže se; onaj pako na suprotnoj 
strani diže se takodjer, jer ga mjesec priteže sa manjom 
silom, nego što priteže središte zemlje. Tako pod mjesecom 
nastane plima; plima nastane takodjer i na suprotnoj strani 
zemaljske polukruglje. Razumieva se, da ako se je sa dvie 
suprotne strane zemlje more diglo, nastala naime plima, 
more će se biti sleglo u onih predjelih, koji leže po sriedi, 
to jest biti će u istih nastala osjeka. Tako se imaju vaviek 
po čitavoj zemlji na jedan put dvie plime i dvie osjeke. Kako 
se mjesec kreće napried, tako ga sliedi sustopice i taj ve- 
liki val preko oceana; i kako se mjesec okrene prividno 
u malo više od dvadeset i četiri sata okolo zemlje, tako i 
taj val obavi u isto vrieme put unakrst zemlje. Silna razno- 
likost zemaljskog površja prieči donjekle taj put, i kretanje 
toga ogromnoga vala u savezu je po računih sa onim mje- 
secem, koji je prošo meridijan mjesta trideset i šest sati prije: 

Na isti način kaono i mjesec, prouzrokuje i sunce po- 
sebne valove plime i osjeke na oceanu u svojem privid- 
nom dnevnom gibanju okolo zemlje. Ali pošto je sunce 
mnogo udaljenije od zemlje nego li je mjesec, i prem sila, 
sa kojom on na zemlju djeluje, jest veća, ipak su ti va- 
lovi manji, i prama onim, koji su od mjeseca prouzro- 

čeni, gotovo neznatni. To se tumači tim, što je jako ma- 
lašna razlika medj silom, sa kojom sunce djeluje na po- 
višje zemlje, njemu obraćeno, prama onoj sili, sa kojom 
djeluje na središte i na drugu polutku. Tako se plime i 
osjeke odnosno na sunce računaju u toliko samo, u koliko 
one zakašnjuju ili pospješuju plime i osjeke mjeseca. Osim 
toga treba uvažiti i mjestne okolnosti, koje prouzrokuju 
veća ili manja zakašnjenja i znatno djeluju na plime i na 
osjeke. Kako se val kreće neprestano s iztoka put zapada 
za mjesecem, tako se on suzbija na one obale, koje su iztoku 
izložene, i tu je plima ćutljivija nego u zapadnih predjelih. 
Velike plime i osjeke Holandije i Englezke bile bi u protu- 
slovju sa rečenim, da se te netumače tim, što val, koji 
dolazi s iztoka, prolazeć glavu Dobre Nade i nastavljajuć 
svoj put u Atlantik te odbijen od amerikanskog kopna, pri- 
spije u Englezku podeseterostručen. U manjem moru, kako 
je to sredozemno more, plime su jako malo ćutljive, jer 
je tu uplivu mjeseca jako malašan djelokrug. Jer je mjesec 
uzrok plimi i osjeci, to sliedi, da će plima biti jača a tim 
putem jača i osjeka, kad je mjesec zemlji bliži, a slabije 
obje, kad je udaljeniji. 

Nego vraćajuć se predmetu, Englezka je na to dizanje i 
padanje razi mora, koje je svelo na jako malašan broj 
njezine luke, a zaljeve činilo i čini jako nesjegurnimi, 
suprotstavila mokre doge. Ogromo korito, izdubljeno na 
kraju, tik samoga mora, i tako sazidano, da kad je plima, 
more ga napuni, a kad nakon šest sati nastane osjeka, po- 
moću željeznih vrata zapriečen je izlaz vode, eto mokrog 
doga. Tako brodovi, koji su unišli po plimi, neostanu na 
suho. Svaka ma iole znatna luka u Englezkoj ima svoj 
dog. Dogovi su stojali Englezku tečajem godina silnih no- 
vaca, ako se pomisli na veliki broj, što ih je trebalo. 
Suhi dog služi za popravljanje brodova. Tih ima troje 
vrsti. Ako se izdube pri morskoj obali tako veliko korito, 
da može primiti brod kroz vrata, a poslije uz vrata za- 

tvorena pomoću sisaljka, ponajviše na paru, uzmogne se 
isti ostaviti na suhu, tada ćemo imati prvu vrst doga, koja 
bijaše u uporabi. Prvi dog takve vrsti sagradiše Englezi u 
Liverpoolu godine 1708. 

Napokon napraviše ogromnu spremu, plijuću na moru, 
koja donjekle naliči brodu, i koju prozvaše: plijućim 
dogom. Plijući dog nosi ogromnih sprema za vodu, koje, 
kako su ili pune ili prazne, drže ga manje ili više nad 
morem. Kad je brodu da se popravi, vodom se napune 
spreme, dog utone za toliko, da može brod vrh njega 
plivati. Kad se spreme izprazne, dog se digne i brod 
ostane na suhu. 

U najnovije vrieme izumješe Englezi tako zvani hydrau- 
lični dog. U kutu koje luke, gdje je dosta dubine, postav- 
ijena su na dnu mora dva niza hydrauličnih cievi, koje 
sve skupa nose na vrhu široki, gvozdeni zaravanak (plate- 
formu), koji se može spustiti toliko izpod mora, da može 
nad njim brod plivati. Brod se diže zaravankom u visi 
po volji pušta ga se opeta u more. Takav jedan dog imaju 
Englezi na Malti. 

Toliko hydraulični, koliko i plijući dogovi služe samo 
za popravljanje brodova. Obći suhi dog služi takodjer za 
popravljanje, a u najnovije vrieme i za gradjenje velikih 
ratnih brodova, jer kad se brodovi rivaju u more iz škvera, 
uslied ogromne svoje težine, bili bi oni izloženi velikoj 
pogibelji, da se neizvrnu. 


Bilo je jutro, kad mi potegnusmo brod blizu samih sam- — - 
catih vrata suhoga doga. Vrata se otvore malo po malo, 
i dog se napuni vodom. Poteži desno, poteži lievo, dok 
napokon uljegosmo, i vrata se za nama zatvore. Majstori | 
namještaju brod pomoću lancan4, dočim sisaljke tjeraju 
vodu na dvor. Kako voda pada, pada i brod, a majstori 
mu i desno i lievo postavljaju naslone. Dog ostane napokon 

prazan, a brod naslonjen pri dnu na dvadesetak ogromnih 
debelih balvana, i podbočen sa strane sa stotinu drvenih 
kolaca. 

Liepo je gledati brod, gdje onako stoji o sebi, uz sve 
jarbore mimo jarbureta, kojino se u obće vaviek skidaju, 
i koje bijasmo i mi skinuli, da nebi po vjetru stezali brod, 
da se nakrivi. Tome se je najviše divio Stevan, koji se je 
redom šetao dolje pri dnu doga, okolo same kolumbe 
broda. | | 

Sutradan bijasmo gotovi, i pred samu večer izidjosmo 
iz doga. Brod nije imao nikakva tereta, da na koje mjesto 
preveze, i kapetan po naredbi upraviteljstva družtva od- 
luči, da će sovurom (balast) do Carigrada, a otale u Crno 
more, pak pšenicom za Englezku. | 

U dva dana sve bijaše gotovo, vojska na brodu sva, 
jarbureti van, a mi privezani za jednu bovu, tik samoga 
izlaza luke. Puhao je lagani vjetar sa sjevera. Bijaše deset 
sati u jutro, kadno se dovezoše na brod Milan i kapetan. 
Malo iza toga dodje i parobrodić, da nas potegne van za- 
ljeva, na otvoreno. 


VI. Do Carigrada. 


Dundo Kala govori više no očično. Predstavlja se novi pPoruč- 
nik. — Wovi poručnik se jadi sa više razloga; obrće se prva 
straža. — S rteči na rič govori se i o Saharskoj pustari. 
o — Kroz ljesno sv. Bonifacija. — Za Što i kako mogu 
Pucati penuni. — Stromboli. Tjesno od Mesine. Scila £ 
Karibda. Ciklopt. — Ratni brod na vidiku. Vješto o gradnji 
brodova njekoč # sada. — Preko grčkog ostrvlja i Dar- 
danela u Carigrad. — Oproštaj s Milanom i Stevanom. 


. — Na desno, govori kapetan. 
 — Na desno, odgovara krmilar. 

— Alavia. 

— Alavia. 

Mi smo izbjegavali malu ladjicu, koja nam je ostajala 
ravno po provi, poklen umače mimo samog parobrodića, 
koji nas je iz luke potezao. 

Kapetan se šeta po kasaru, Milan sjedi uz tugu, a Stevan 
mu priredjuje izbu. Milan se bijaše na kraju pobrinuo, da 
dobavi knjiga i karata, kako bi na putu vrieme bolje va- 
rao, misleć da se zimi na moru i brodom na jedra može 
čovjek svaki dan, kad hoće, knjigami i kartami zabavljati. 
Stevan je to sve sbijao i redio onako na brzu ruku, 
samo da prispije što prije na palubu, da vidi još jednom 
Marsilju. 

Mornari dižu sidro, da ga osjeguraju prije no izidjemo 
iz zaljeva; pak suču kadenu (verugu) u stirić, čiste bracie 
od penuna, prigledaju dare, spremaju balone, zatva-- 
aju bukaporte, priredjuju gindace, triebe imbroje 

i spremaju ruceje od argana izpod kaštila, kamo im. je 
mjesto. Jedan mladić stoji na kasaru pokraj bite, da pusti 
parobrodu grlin u more, kad zapovjedi kapetan. 

Mi smo nedaleko od onoga tjesna, kroz koje bijasmo 
unišli, a mornari se priredjuju da puštaju Ki a pa- 
robrod da nas ostavi. 

— Tomba maistru, zagomeđa kapetan, tom ba 
trinket. 

. — Tomba, šior, zaoriše mornari u jedan glas. 

— Iša gabie, mola randu. 

X —Išai mola, bona parola (dobra rieč). 

Vjetra je bilo malo, a jedra su lagano lepršala, čim su 
bile. puštene škote. 

. Parobrod sustane; u jedan tren mi ga bijasmo dostig- 
nuli i on nam se stavi sa strane. 

— Mola grlin, reče kapetan. 

— Fate, mola. 

. Grlin utone u more, a oni ga od parobroda povuku | 
na palubu. 

— Kaca škote, nastavi kapetan. 

— Kaca. 

— Iša trinketinu, iša flok. . 

— Iša.Iša ala bonora, odjekuje glas mornara po palubi. 
. Njeki dižu gindace, njeki čiste imbroje, njeki potežu škote, 
sve to ide onako redom, onako brzo, kaono ladja preko 
Jedrene maistralom u ljetno doba. Mali kupi cime po 
kuverti, bracie od maistre sakuplja na kasar, one od trin- 
keta na kuvertu, jer je suha, a cimu manta od ga- 
bie prislanja na dotičnu gvozdenu  kaviju. Dispensir 
je preko sve prediduće manovre miešao i premieštao 
lonce u fogunu, i tek kad jedra bijahu sva u vjetar, kad 
sve bijaše uredjeno, izidje van, zapali lulu i sjedne na 
daru, uz samu provu od barke, da čisti krumpire za večeru. 

I mornari posjedaju okolo foguna, da malo opočinu, 
čekajuć podne da objeduju. 

— Liepa vremena, načne Dundo Kala. 

— Bogu hvala da, odgovori mu Antun, jedrimo ka je- 
drimo. S Bogom Marsiljo; Bog sam zna, kada se opeta 
vidimo. Koliko dana mislite hoćemo stati po putu? 

— Žimno je doba. Možda mnogo a možda i malo; kako 
potegnu vremena. Ako nas pozdravi sjever ovdje u lion- 
skom zaljevu, možemo se dočepati Sicilije prije no treći 
dan osvane; a tamo možemo naći vjetar sa zapada, i ako 
nas u grčkom ostrvlju nepozdravi trmuntana, nije do 
Carigrada dalek put. | 

— A ako nas nepozdravi lionski zaljev, ako nezapuše 
zapadnjak, pak ako zapuše trmuntana, onda? 

— Putovanje dugo, mogu jarbori i kice baciti. 

— Bože daj, procvali, pa i opalo lišće prije no dodjemo. 
Ama niesam dobavio ni duvana ni šećera ni kave, no 
samo za mjesec dana. Prosto sve, samo neka je više do- 
bitka. Neću više ludo bacati novac ko do danas; no od 
danas hoću počet stavljati barem polovicu na stranu. Evo 
četiri godine, da topim život po moru a dušu po kraju, 
pa nemam uza se ni prebijene pare. Da bi me za noge 
objesili, nebi izpao novčić za čudo. Da sam štedio, mogo 
sam imati koju stotinu forinta gotovine. Ali ne. Nego siplji 
ludo novac, kao da ga se na karte dobiva; vuci se na 
večer od kavane do kavane, od dućana do dućana, idi u 
bezpuće po čitavu noć, doklen teče u žepu novca...... 

— A mudruj, kada ga .više nema, presječe Dundo 
Kal4. I ja sam, sinko, prije nagadjao po moru, kaono 
danas ti, pa opeta trošio na kraju, kaono ćeš trošiti na 
zdravlju i ti. Da su ljudi kovali zlato za svakoga, svak 
bi ga imao, ali pošto to nije, novac ide novcu, steže jedan 
drugoga i jaoh ti ga onome, koji ga nema. Mislio sam, da 
što mi hasni prebrajati preko ruke ono sitneži, što bih 
dobio, kad i onako težko bi se toga mnogo nakupilo, te 
bih pustio da mi popuzne i ono. Danas mislim, da niesam 
onda dobro mislio. Ama prosto sve, kad mogu još dobi- 

vati, prem bi kasno bilo, da počmem štediti. Kupio sam 
u Marsilji dvie vunene košulje; to je sve, što sam ovoga 
puta prištedio. 

— I prodao čižme, nadoveže Marko. 

— Prodao da. | 

— A nekupio nove? 

_— Malo sam ih kada i imao. Imao il neimao, sve ide 
na jednu. | 


— Po liepome vremenu. 


— I po zlu. 

— Da se govori! 

— I po zlu da, kad si mornar, reče jedko starac. Plovio 
sam ja, moj sinko, i s čižmama i bez njih, kad tebe još 
na svietu nije ni bilo. Moji su se vraćali, prije no su tvoji 
počeli hoditi. Niesi ti, sinko, znao, što je ni krma ni prova, 
kad ja bijah već dva puta unakrst zemlje. Tebe su dojili, 
kad sam ja druge pitao. Bilo nas jednom petnaest na 
brodu, kad bijasmo na putu put Kantona. Zavrgo se orkan, 
i mi tri dana po božjoj volji u djavoljem kolu. Tri dana 
redom nije se ložila vatra na brodu, nije se nitko puštao 
s krme na provu ni s prove na krmu, a da se nebi česa 
držao. Dva puta smo svu busulu obrnuli. Tri noći niesmo 
vidjali neba, niesmo liegali u ranać; tri dana niesmo vi- 
djali sunca, niesmo se topla okusili. A ja niesam imao 
čižama, prem je bilo novca ko pljeve. Pune ruke zlata, 
puno srce dobre volje, pameti malo, kajanja odviše, a sve 
ili kasno ili uzalud. Plovio sam i onda, kad sam imao i 
čižme; ali gojan, mlad, činilo mi se, da bih nebo bio pro- 
lomio šakama, svaku curu zamamio pogledom, svakog 
gladnog nasitio, svakomu u brk pljunuo, svakim se na- 
rugao, svakoga bez straha napastovao, pa niesam čižama 
ni obuvao. Niesu, Bogu hvala, onda moje kosti bile tako 
meke, kaono danas tvoje, niti mi se je ježila koža po 
zimi i po oluji. 

Vidi Marko, da nepogodi, kad onako: staroga ubode, te 
se je on onako proti svojoj navadi uzvrpoljio, pa će mu reći: 

— Ala, Dundo Kal4, nezamjerite. Vaša je starija, pa i 
pametnija nego moja. 

Starac se posmjehne. Zagladi siede svoje brkove i nastavi: 

— Plovio sam i plovio danju i noću, ljeti i zimi, i u 
pramaljeću i u jeseni; vidio dosta svieta, dosta dobra 
izkusio a još više zla, ali me još nikad ovako težko nije 
oparila nepametna rieč. 

Marko ga pogleda u čudu. Starac nastavi: 

— Da, nepametna rieč. Nije se još nigda nijedan zvao 
pravim mornarom, ako nije pojeo barem dvadeset kantara 
kruha na brodu, i ako nije po njemu slomio barem po- 
lovicu svojih zubi. Da, govorim polovicu, jer ako u sva- 
čijem tudjem kruhu možeš lako zube polomiti, na mor- 
narskome moraš da ih polomiš polovicu, jer nije bez njeke 
oho što se govori, da je mornarski kruh sa sedam kora. 

Dundo Kala pljune. — Marko ga u to preteče riečju i 
reče donjekle jedko: 

— Dosta je i fogun sa brodom putovao; dapače pu- 
tuje danomice njih po hiljade na hiljadu raznih brodova, 
a još se nikad čulo nije, da je koji postao poručnikom ili 
kapetanom, i da je koji brod slomio. Nego se dobro go- 
vori: fogun otišao, fogun se vratio. 

Starac gleda Marka i muči, a Marko dalje: 
 — Da se pamet mjeri po godinah a _ mornarstvo po 
olujah, koje su se Hea svaka bi babetina mogla bro- 
dom zapoviedati. 

X — I da se ljudi sude po jeziku, svi bi čevrljari oostali 
odvjetnici, odvrati Dundo Kala. 

Svaki bi se ostali bio začudio ovakvoj vrsti razgovora 
mimo mornara, kojim ovo nebijaše prvi put, da takva 
šta čuju i vide. Ali su se čudili svakako govorljivosti 
Dunda Kala, koji je inače bio veoma uztrpljive i umje- 
rene ćudi. Marko, kao mlad čovjek, i ako je od prve 

stisnuo zube, prehitio i premučao uvredu, nije znao mu- 
čati dalje: i ja ću tebe, ako ćeš ti mene! 

Vidi božman, da bi se dobri odnošaji mogli pom gtiti: i 
pošto bijaše brzo gotov objed, hćaše svakako, da se njih 
dvojica pomire. | 

— Ajte, Dundo Kala, reče mu, onamo na krmu i oba- 
djite uzde od timuna, a ti, Marko, idi i ti, te daj ruku, 
ako uztreba. 

Kad zazvoni podne i juha bijaše gotovo ponesena nad 
vjetar, izpod mure od trinketa, eto Dunda_Kal4_ i 
Marka, gdje se vraćaju onamo s krme, svaki na svoju 

ruku, odvojeni. | | 

— Hm, reče božman, gledajuć Antuna. 

— Nije do njih, odgovori ovaj. | 

— A do koga? 

— Stari ima dvie staklenke ruma. | 

— Sada razumievam, odvrati božman; i ode put krme. 

Mornari posjedaju svi kao po navadi okolo gamela 
(velike široke lamnate zdjele); jedna na četiri njih, ili što 
je sve jedno: četiri njih na jednu. 

Svi šute, nitko nesbori ništa. Samo mali, koji bijaše uz 
fogun, hoće da nješto staromu reče i da mu spomene rum. 
.Stari ga pogleda, a Marko ujedljivo i okom prieteć: 

— Mali, jezikom ža zube. | | 

Mali umukne i sve opeta mirno; čuje se samo zveke- 
tanje žlica, doklen se napokon nenadju sve u gamelah, 
jedna vrh druge, kao što se dogodi od vesala, kad barka 
prispije k obali. 

— Ala umudrismo, reče Antun. 

— Jedrimo, reče ozbiljno Marko. 

— Zdravo, javi se dispensir iz foguna. : 

— Nosi samo meso, reče ovome zadnjemu božman, koji 
: poklen izpije juhu, stane šetati po palubi, držeć u ruci 
.komad kruha, dalje čekajuć. 

Na dva sata poslije podne kraj kao da hoće da nestane 
s vidika. 

Budi ovdje mimogred rečeno, prvašnji se poručnik bi- 
jaše izkrcao u Marsilji. Družtvo nam posla drugoga, siedog 
starca, koji se je pod stare svoje dane dao opeta na pu- 
tovanje. Kako se je zvao kućom, neznam; znam da su ga 
na brodu zvali: Šior Ivo. To bijaše čovjek od kojih 
šestdeset godina. Možda ih nije imao niti toliko, ali na licu 
toliko mu se ih je moglo čitati, ni jedna manje. Svieta 
bijaše vidio dosta, dosta toga izkusio, dosta novca protepao. 
Zadnjih godina prione štednji. Kasno ali vaviek na vrieme. 
Stiskaj paru po paru, prevrni ju dvadeset puta na dlanu 
prije no ju spustiš, bijaše pri kraju tako daleko dotje- 
rao, da je mogo kupiti četiri akcije Pelješkog družtva. 
Bijaše dakle uložio ni više ni manje, nego tisuću forinta, 
koje, govorio je on, izbroji sve jednu vrh druge na ruke 
jednoga od tadanjih upravitelja, koji je svoje akcije kape- 
tanom i poručnikom prodavao. Nješto slična preporuka, a 
nješto prijatelji, pa dodje na brod kao poručnik. Reče mi 
jednom kapetan, da prem nije Šior Ivo Bog zna kakav 
pismen čovjek, nije ipak još nigda imao poručnika, koji je 
dnevnik broda držao onako u redu kaono on. Sve je tu 
bilo popunjeno. Nije falila nigda ni visina barometra, ni 
visina termometra. Sve korse bijahu označene redom bez i 
najmanjeg skraćivanja; svaki dan, kad bi bilo sunca, digla 
bi se visina i prije podne i poslije; sve je račune dva 
puta ponavljao; svakim je danom preporučavao božmanu, 
neka se svaki sat pušta u more barketa; krmilaru, neka 
točno bilježi smjer. Nije se preko njegove straže nikad 
slomilo penuna, nigda razparalo jedra. Šior Ivo bijaše 
prava opreka božmana. Božman nije imao ni šuplje pare 
uložene u družtvo, pak mu se nije ni marilo, ode li koje 
jedro s Bogom ; govorio je: jedra su i onako učinjena, da 
se kidaju. Šior Ivo je pazio na vjetar sa oba oka; božman 
sa jednim i to na pol zatvorenim. Prvi je govorio: daj 

Bože vjetra i dobra; a drugi: daj ga, Bože, odklen hoćeš, 
samo zdrava. Božman se je jadio na tišinu, a Šior Ivo i 
na tišinu i na oluju i na vjetar u provu, jer kad brod 
neide, vojska jede brodarinu, družtvo propada, propada i: 
njegova glavnica. Božmana je jadila tišina, jer nije mario, 
govorio je on, da itko ljenčari, pa ni more, ni brod. 
Može se reći, da je tišina bila jedina točka doticaja medj 
Šior Ivom i božmanom. Kad bi vjetar 1 malo pojačao, a 
Šior Ivo zatvaraj odmah manja jedra ; a diži ih opeta, kad 
bi popustio. Božman bi čekao, da počmu škripati penuni, 
i tek onda bi se predao i dao zatvoriti koje jedro. Može 
se u obće reći, da je božman otvarao jedra, a poručnik 
da ih 'je zatvarao. Bijaše to tako daleko došlo, da je već 
bilo prošlo u navadu božmana, zavikati od prve netom bi 
stigao na palubu: 

— Mola. 

A Šior Ivo, netom bi božmana zamienio: 

— Zatvori. 

I obratno. | 

Prije dakle no kraj izčezne, digne poručnik dva rilieva 
busolom, da opredieli i zabilježi na karti točku odlazka. 

Mi smo bili u sjevernoj širini četrdeset i dva stupnja 
i četrdeset i jednu minutu, a u duljini zapadnoj pet stu- 
panja i dvađeset i tri minute prama meridijanu od Green- 
wicha. 

Tada reče kapetan: 

— Šilok kvartai po na levanat! 

— Šilok kvarta i po na levanat, fate šior, 
od govori krmilar i obrne timunom. 

Mi bijasmo u smjeru prama tjesnu svetoga Bonifacija, 
kojeno dieli Korsiku od Sardinije. | 





Prem zimsko doba, vrieme je meko, vjetra malo, nebo 
vedro a more prilično mirno. Mjesec je na zapadu, a 
zviezde se sve to uspješnije bore sa njegovim svjetlom. 

Krmilar gleda jedra, gleda busolu; a poručnik, čija je 
straža do osme na večer, šeta se po kasaru i kadkada ide 
do na provu, da reče mladiću, koji je na kaštilu: 

— Oko! 


— Oko, odgovorio bi mladić svaki put i neobaziruć se 
natrag. 


Izidje iz komore i Stevan. 


— Ala vedrine za Boga, reče. Ja mnijah, hoćemo stra- 
dati, a kad evo more mirno ko janje, a vjetar dobar ka 
dobar. No sve se bojim, da ovo nebude ko iz busije. Zima 
ka zima, hoće učiniti svoju, jal prije jal kasnije. Hoće biele 
mušice, a da tako nebi. Govore ljudi, da je Nasradin 
plakao, kad je vrieme bilo liepo, jer iza liepoga dolazi 
zlo, a tješio se u nadi liepoga pri zlu. Ama plakati neću, 
prem bih radje, da plovimo ovako no onako. 


I otide na provu. 


Mornari od straže pripasivali su novi gindac papa- 
figa od prove, koji bijaše puknuo. Poručnik, koji je svukud 
ulagao ruke, odmjeravao je iz velike kurkume konopa 
dužinu gindaca, stežuć što je mogo na kraće. 

Mladić, držeć u zubih cimu od gindaca, juri brzim sko- 
kom uz grižele, a poručnik odmotava, sve malo po malo , 
odmotava, dovikujuć: | 

— Da si vezao dobro. Neka je sve čisto. > 

U poručnika slabe oči, pa prem nješto mjesečine, ne- 
vidio, a mladić ili s neznanja ili s raztresenosti stao pro- 
vlačiti gindac kroz kofu. | 

— Gdje si bio dosle, jadi.te znali, reče jedko poručnik, 
kad vidi, da je pogriešeno. Gdje si bio, s kim si plovio, 
kad još neznaš pripasivati gindac, te mi ga vodiš kroz 
kofu! 

Mladić ni rieči. . da 

— Dolazite na brod, kao da ste svi tobož božmani, na-_ 
stavi poručnik, koji se je sve to više jario, a “kađ tamo, 

bi vas odveo čovjek s krme na provu, a da niti nevidite 
bukaporte. | 

— Niesam vidio, odgovori mladić. 

— Ama čemu mjesee? Pak? Treba li možda mjeseca, 
da se gindac pripaše? Tu su ruke, tu su sartije. tu je 
penun, tu je jarburet, pa tu je i gindac. Gdje su dobre i 
vješte ruke, tu očiju netreba. Da bi mornari radili po 
jarborih samo kada se vidi, bi se svaki deseti brod izgubio. 
Gdje si čuo, zla ti sreća, da treba mornaru svjetla, da se 
zna micati po jarborih. Kad hoćeš da po noći koji konop 
potežeš, tražiš li ga možda očima ili ga nadješ po opipu? 
Kada se ob noć penje mornar na jarbore, da koje jedro 
zatvori, neide li on samo po pameti; čeka li on, da vidi 
trcarole ili što drugo, ili hiti samo ruku i maše sve do- 
klen neuhvati? Što treba očiju, jadan sinko, kad ti je Bog 
dao ruke, kad ti je Bog dao pameti? Hoćemo li još i danas 
nositi fer6 nad vjetar, kad nam je uhvatiti po jednu ili po 
dvie ruke trcarola na gabie, kad se nevidi ni prsta pred 
očima, kako su stari prije činili, da bolje vežu barozu?: 
Ala bi bilo liepo gledati fero, gdje se miče uz sartije! 
Bi nas prstom kazali, da bi od ruga volio čovjek poginuti. 

Mladić nije mogao sve čuti, što je poručnik nabrajao, 
jer bijaše opeta pošo na jarbor, da odpaše i pripaše na 
novo gindac, kako mu to bijaše red učiniti i od prve. 

Kad zakucne osam sati i prispje nova straža na palubu,, 
još Šior Ivo nebijaše gotov s nabrajanjem. | 

— Što je? upita ga božman. 

— Da pas pasu pripovieda. 

— Što bi? upita božman opeta. 

— Ništa. 

I otide put krme. 

— Što si mu skrivio, reče tada božman mladiću, kad 
se ovaj vrati s jarbora. 

Mladić ni rieči. 

Carić. Slike. I. 13 

Red je na Marka da dodje prvi na timun. Kapetan je 
na kasaru. 

Marko ide put njega i s kapom u ruci govori mu: 

— Zapoviedate šior, da obrnemo prvu (stražu). 

— Neka, odgovori. 

Podje onda krmilar posred palube, pod vjetar, tako da 
ga mogu čuti i na krmi i na provi pak počme: 

— Ampuleta a segno con san Nicolo, colla 
bona notte e colla bonaventura. 


A svi: 

— Sanita, liberta e bonaventura. 
Krmilar: 

— Oh dela prima! 

Svi: 

— Piasi Michiel. 

Krmilar: 

— Bona guardia quae la. : 
Svi: 

— Bona guardia vento in puppa. 
Krmilar: 


— Alestaserviziquandoufiziali comandara. 

Svi: 

— Santa Maria ajutara. 

Krmilar: 

— Un pater,ave e gloria per "anime del pur- 
gatorio e per el nostro bon viajo. 

Svi: 

— Pace, gloria, vitam eternam, amen. 

Kad vidi Marko, da je svaki na svoju ruku svoj očenaš 
izbrojio, uputi se put timuna, a nedohodeć kasara reče: 

— Bona notte šior capitane, scrivane, no- 
stromo e tutta la cumpagnia. 

A ostali: 

— Evviva la fede di Gesu Cristo col nostro 
bon viajo. 


== 
sko 
mao. 


195 


Pak svi neizuzevši ni krmilara: 

— Amen. 

I straža bijaše obrnuta. 

— Čudne molitve, bijaše reko Stevan, kad ju ču za 
prvi put još na putu iz Alesandrije, — niesam ni dja- 
volje rieči razumio. 

— Niesam mnogo ni ja, bijaše mu odgovorio krmilar, 
prem je evo dvadeseta godina da ju čujem, a deseta da 
ju govorim, kad mi dodje red, da obrnem prvu. 

— A za što nemolite, da vas sviet razumije. 

— Nemaš ni ti krivo; ali što ćeš, stari je to običaj, 
ja mnim još od Adama, pak i onako se više nemoli 
na svakome brodu. To ti je, kako je koje ćudi kape- 
tan. Stari običaji propadaju na kraju, pa propadaju i na 
moru. Čuo sam od pokojnoga mi otca, da mu je na 
spas, kako bi prije dolje u komori čekala krmilara čaša 
vina, kad bi došo kapetanu, da pita, hoće li obrnuti 
prvu. Nestalo je vina, pa eto nestaje i molitve. Prije 
su se govorile tri molitve na dan, a sad jedva da se 
jedna pomiče. Nema tomu ni petnaest godina, sakupljala 
se je okolo pete po podne mal da ne sva vojska blizu 
kasara. Mi bi iz kasara zavikali: sona campanaa 
prova, aoni bi iz prove odgovorili: santa Anaa 
Puppa. Pak mi poklen bi zvono zazvonilo: da prova a 
puppa dirunave Maria. Pak oni: vento in puppa 
sempre sia. Pak opeta mi: unave Maria perquesta 
bona nave. Pak opeta oni: sia ben venuta. Pak po- 
klen bi ti. izbrojio svaki po jednu zdravu Mariju, mi amo 
iz krme svi zajedno: Dio facia che ne saluta A oni 
od onamo: amen. Pak mi: a pupa pregar Iddio. 
Pak oni: san Luca e san Mattio. Pak mi: a puppa 
le preghiere. Pak oni: vento in puppa sempre 
nelle vele. Pak svi, i mi i oni, zajedno: amen. Pak 
udri da se moli krunica. A sada? Ništa. Sve s gorega na 
gore. Ovdje na brodu, kako vidiš sam, moli se. ali vina 

nema. Da zna čovjek da ga čeka čaša vina, bi od milinja 
vikao, da se kuverta trese. Ali kud ćeš, nije rad šta ni Boga 
moliti, a ti, sveti Nikola putniče, da mi to nebi upisao 
u grieh. 

Zviezde se blistaju sjajne na čistome i vedrome nebu, 
ogledavaju se u moru i njihove slike titraju nemirne nad 
njegovim površjem. Na brodu je mir, svuda je naokolo 
tišina. Mali valovi, nemirni al pitomi, ljube bokove broda, 
žive slike nemirnoga mornarskoga života. 

Mladić stoji na kaštilu od prove, upire oči sprieda, a 
božman zamotan u svojoj jaketi od debela sukna, s rukama 
u žepu i s lulom u zubih stoji uz tugu, sada gledajuć 
jarbore, sada obzorje, sada govoreć nješto krmilaru. 

Dundo Kala, naslonjen na kavobandu, gleda nad vjetar 
i muma svoju neodjeljivu ćiku. Kadkada se pomakne, pre- 
mjesti noge i opeta se nasloni. Okolo devete sljegne pod 
provu i vrati se nakon malo. Uljeze u fogun, skuha čaj, 
popije ga, zapali kratku lulu od sadre i nasloni se opeta, 
čekajuć da udari deseta, da zamieni Marka, koji je na timunu. 

Svi ostali stoje nad vjetar, sjedeć na dari, koja je uz 
barku. Kadkada se koji od njih pomakne jal da lulu za- 
pali, jal da ukradimice skuha kavu za se ili za koga dru- 
goga, gledjuć da se otme oku božmana. 

oStevan je na kasaru. Na kasaru je i Milan. Milan bijaše 
naumio da probavlja večeri čitanjem, ali nije more za 
pismena čovjeka, reče s razlogom Stevan, kad mu je bilo 
red, da knjige namješta i reda u Milanovoj izbi, 

— Brod, čuje se mladića na provi. 

— Dobro, reče božman. Koji fer6? 

— Zeleni. 

— Na desno? . 

— Na desno. 

— Dobro, reče opeta božman. 


Pak krmilaru: O Bla 

— Alavia. 

— Alavia. | 

Nakon malo izčezne fer6, i eto nam na desno velike 
jedne nave, na čija se biela jedra odsievaju bliede mje- 
sečne zrake. Pod bljedilom onih zraka nava kao da raste 
s hipa na hip, kao da joj se jarbori viju nebu u oblake. 
Pričinja se, kao da je ono koja fantastična sablast, koja 
je tu, samo da uznemiruje mirnoću mora, da svojim mu- 
kom razbija onu noćnu tišinu. Mjesečne zrake padaju mirne 
na onu sablast; more stenje, uvija se i pjeni pod onim 
ogromnim koritom. Poput gorostasne Belone crta se brod 
nestalan i veličanstven mornaru pred očima, pak malo po 
malo počme izčezavati s vidika. Jedra i jarbori, prije dobro 
obilježeni. malo se po malo sastaju, miešaju se u jedan po- 
meteni skup; pak se više nevidi do bjelkasta platna, koje 
postaje crnomanjasto, pak crno, doklem sasvim izčezne. 

Pak opeta mir. Pak opeta ništa. 

Prije no nas druga straža zamieni, zazove božman: 

— Barketa. | 

— Barketa. 

Brod je plovio pet milja na uru. 

Svu je noć ostalo vrieme pri dobru, prem se je moglo 
suditi po barometru, da će promieniti. Bijaše pao za četiri 
milimetra. Kad se na četiri u jutro digoh ujedno sa osta- 
limi kapetanove straže, nebo bijaše zastrto crnimi oblaci; 
vjetra ni malo, a papafigi zatvoreni. 

— Mola papafig od prove, zapovjedi božman, ne- 
tom stigne na palubu. 

— Mola. 

Kamarot odjuri na jarbor. 

— Mola papafig od maistre, nastavi božman. 

— Mola, odgovori Dundo Kala, čim je hodio put krme, 
da zamieni krmilara druge straže, a Antun skokom na 
Jarbor od maistre, da pušta papafig. | 

— Iša, zavikaše mal da ne ujedno, .kamarot i Antun. 

— Iša fate, odazovu se ostali mornari s palube, i 


jedan nakon drugoga digoše nova jedra u vjetar. 

— Volta, zavikao bi svaki put božman, kad bi vidio, 
da su gindaci dobro otegnuti. 

Šior Ivo nebijaše odmah sljego pod kasar. 

On je sav začudjen gledao božmana, gdje otvara jedra, 
a može, tako je on mislio, iz ono crnih oblačina zapuhati 
naglo, te koje ponieti. 

— Sada jedrimo, reče božman poručniku, kad jedra bi- 
Jahu bracijana. 

—- Ja se čudim tebi starome mornaru, odgovori mu 
on. Kud jedra otvaraš, kad se eto može na jedan put sva- 
liti koja rafika, te počiniti štete. 

— Imamo, odvrati božman, na kuverti dva penuna od 
papafiga, dva jarbureta, a platna, Bogu hvala, na brodu 
dosta; ako pukne staro, mi ćemo novo na sriedu. 

Poručnik mu neodgovori ni rieči, no mu obrne pleća, 
Pljune jedko preda se i zabođe se u komoru, mrmjljajuć 
kroz zube: ,plaćeni neprijatelj!“ 

Šior Ivo je imao, kakono svi ostali ljudi, svoje mane 
i svoje predsude. Veći dio svoga života bijaše on sproveo 
kao mornar. Moglo bi se bilo pomisliti, da on zna mor- 
nare, njihove mane i njihove vrline. On je sbilja to i 
mislio. Kadđdkada se možda nije ni varao, ali ponajviše 
težko da bi uprav pogodio, i to, jer je on samo imao pred 
očima mane, a na vrline se nije niti osvrćao. On je na 
primjer držao mornara kao zakleta neprijatelja broda i 
brodovlastnika. On se je sjećao, kako je on isti, radeć ili 
na jarboru ili na palubi, više puta prerezao, što je ipak 
mogao bez mnogo truda i sa malo ustrpljivosti oduzlati, 
a da ga duša nije ni zaboljela. On se je sjećao, kako je 
mnogo puta u mladje svoje dane, pošavši po zapoviedi ko- 
jega starijega na jarbor, mjesto da radi, sio nogama na 
križ preko kojega penuna i mislio, kako da i dolje na 
palubi kojemu poslu izbjegne. Sjećao se je, kako sto krat 

pri potezanju nije uložio ni uncu svoje snage, a natezao se 
je, kao da poteže za četiri. On je dakle sudio po vlastitom 
izkustvu, tvrdo uvjeren o istinitosti i pravilnosti one izreke, 
koju je o mornaru imao vaviek na ustima: ,plaćeni neprija- 
telj“. On je za plaćenog neprijatelja držao i božmana. I 
držao ga je za takvoga tim više, pošto se uvjeri, da mu on 
otvara jedra kao na prkos. Božman se je izpod brkova 
smiešio, a Šior Ivo je mislio, da se on smieši, jer ga za 
štetu deveta briga, i duša ga neboli, jer nema uložene kod 
družtva ni prebijene pare. Sgražao se je, kad bi samo po- 
mislio, kamo se može dovesti družtvo, ako se jedra na svih 
trideset družtvenih brodova budu parala kao na Jaredu. I 
njegovi su računi bili jako jednostavni. Same množitbe. Svako 
jedro i trideset jedara. Svaki penun i trideset penuna. Kroz 
sličan kaleidoskop njemu su se svi kvari na brodu po- 
trideseterostručivali. Koban položaj za njega, koji 
je jedinu svoju glavnicu bio družtvu povjerio. Nije on 
mogao dakle gledati božmana dobrim okom. Da je samo 
mogao, on bi ga mahom bio izbrisao s rola broda. Ali 
nije bilo kud. Nije zapovied na brodu u ruku poručnika. 
Kapetan je na brodu sve, a kapetanu se je htjelo čovjeka, 
koji se neplaši zla vremena. 

Ipak nije ovoga puta poručnik imao posve krivo. Nije 
prošo ni četvrt sata a oblaci se počeli sbijati na sjeveru 
u crnu, zadušenu, ogromnu zidinu, prieteći na oluju. Vidi 
božman, da tu nema šale, pa će vojski: 

— Maina, imbroja i zatvori papafige. 

— Maina, odgovoriše mornari onamo s prove; a jedan 
od njih zamuca na božmana, neka bi pošo sam jedra za- 
tvarati, ako mu je stalo da prkosi poručniku i da ga jadi. 
Božman je to čuo kroz jedno uho, a pustio kroz drugo. 

Pred zoru stane jačati vjetar. S hipa na hip dolazile su 
sve to jače rafike, i mi moradosmo uhvatiti po jednu 
ruku trcarolara na gabie. | 

Valovi tjerani vjetrom sve to više, i sve to više raz- 
draženi jedan od drugoga, nadimaju se, koprcaju se i 
.pjene. Okolo desete prisili nas vjetar da uhvatimo i na treve 
-po jednu ruku trcarola. 

O podne sjedio je Stevan uz fogun pokraj dispensira. 

— Kaži čoeče, reče mu, kad će prestati ovo djavolja 
mora. 

— Kad prestane. 

— Čudna odgovora za rane božje, doda jedko Stevan; 
— bi pogodila prva babetina ko iz puške. 

— Tko će vrieme nagadjati? | 

— Znam, čoeče, da nije lako s Bogom ratovati; ama ti 
star mornar, vješt ovim nesgodam, možeš ipak nješto pro- 
sboriti, makar i nepogodio. Nije se zaludu reklo, da čoek 
nagadja a Bog odgadja. Da sam se ja skitao po moru 
dvadeset godina kaono ti, bih, mislim, znao, što oblaci 
misle a nekmoli da nebih znao, što rade. Kad si pametan 
i Bog ti se smiluje. Tvoja je starija pa i pametnija, ama 
reci barem onako iz daleka, hoćemo li ovako na dugo 
stradati ili nećemo? 

— Ovdje nema stradanja.  Vrieme je malo nemirno, 
ali opeta_ more je more. Nema kruha bez rabote. Oblaci 
lete kao paklene sotone. Gledaj onoga, i ukaza mu prstom 
put sjeveroiztoka, — eno se kida na otrančine. Eto ti na 
nas rafike prije no treneš okom deset puta. 

— Da ide put nas? 

— Da. 

— Ati to vidiš? 

— Vidim. 

— Vjetar? 

— Vidim, ćutim, sve jedno. 

— A vrieme? 

— Ružno. Ovdje u lionskome zaljevu zna biti ružno. 
Kad zapuše sa sjevera ili sa sjeverozapada, čuvaj se. Znalo 
bi te nagnati tamo dolje na obale Afrikanske. 

— Atoje? 

— Ostaje ovako, — i pokaza prstom približno put juga. 

Svaki stariji mornar, premda nepozna geografičke karte, 
.zna ipak donjekle kazati, u kojem smjeru ostaje jedan 
stanoviti predjel. 

— A da nagne? upita Stevan. 

— Poginuli. N. 

— Kad brod lupne 0 kraj, za što poginuli? 

— Ako te neubije koji ucjepak slomljena broda, uduši 
te more. 

— Da, ako je obala visoka, ako lupneš brodom na 
hridine. | | 

— Ama hridine ili ne hridine, sve vodi na jednu ; težko 
je da se spasi i mačka. 

— Ano mi nećemo ovoga puta tamo, ako uzhoće Bog. 

— Nećemo, jer smo daleko; a hoće i onako vrieme pro- 

-mieniti. Kiše je palo dosta, novoga _ mora nema, a rek bi 

da i vjetar postaje pitomiji. | 

— Eh, reče Stevan od srca, tebi iz usta a Bogu u uši. 

Prevario bi se, tko bi sudio Stevana po ovom njegovom 
razgovoru. Nije Stevan bio plašivica. On nije baš imao 
posebnog zanosa za oluje, nije ih niti gledao dobrim okom ; 
ali kad bi došle, eto ga _po palubi ni smućena, ni sme- 
tena, kao da je po moru od djetinstva. On se nije pod- 
vrgavao zlu vremenu kao čovjek, koji ga trpi, jer mu ne- 
može biti ino; on ga je primao sa njekim čuvstvom triezne 
pokornosti prama moru, kojemu, a on je to duboko uva- 
žavao, mora svaki putnik donieti harač boli i strađanja. 
On je gledao često sa visokih bregova Boke Kotorske, 
kako valovi stenju i biesno navaljuju na obale; kako isti 
kamen popušta malo po malo, kako pada u more, kako 
zapljusne i utone bez traga u pučine morske. Njegovo oko 
bijaše još mlado viklo morskomu biesu; gledalo je često 
sa ono strmenitih goleti, sa ono domaćih hridina, kako se 
valovi nadimaju vrh mora. — kako se sakupljaju oko 

broda, — kako, eno bi reko, brod je utonuo, a ipak se 
opeta popne u vis i nastavi svoj put, sada roneć provom 
soda roneć krmom, sada crpeć more sa desne, sada sa 
lieve. Nije vidio nigda, da ga je nestalo, ako to nije bilo» 
da ga je sakrila magla ili da ga je pokrilo obzorje. 

— Da je more onako zlo, kako ljudi kažu, nebi, govorio 
je Stevan, djavolja duša na more. Da se gine na moru, 
kao što se to gata na kraju, bi se sjeme mornarsko bilo 
odavna izkorienilo, i nebi niti Pilatova duša preko vode 
zagazila. 

Oluja nije dakle Stevana plašila. On je možda bio za- 
metnuo onaj razgovor sa dispensirom više onako samo da 
govori, nego da sazna, što je i kako je. Čovjek govori 
mnogo puta o nječem i zanese se razgovorom, na što nije 
možda nigda prije niti pomislio. To se bijaše dogodilo i 
Stevanu. Dispensir je rado prihvaćao prigodu, da iztakne 
svoju vještinu o vjetrovih, o olujah, i kad ga čvrčkanje 
lonaca pritegne u fogun, zamahne Stevanu rukom, u znak 
neka se približi. Stevan se tada nasloni na vrata od fo- 
guna. 

Dispensir iznutra: 

— Neboj se, Stevane. Ako nezategne maistral, nema 
zlu vremenu ovoga puta duga života. 

— Maistral, odkud? 

— Od onuda, i ukaza mu prstom put sjever-sjevero- 
zapada. 

— To je? 

— Kao naša bura. Nepuše sa sjeveroiztoka kao ona, 
ali joj je u svojti sa mnogo gledišta. Bura, kako znaš 
sam, sad puše malo više sa sjevera, sad zateže malo više 
na sjeveroiztok; a, rek bi, gdjekad da obezumi, pak eto je 
s kišom i mećavom sa gregolevanta (iztok-sjevero-iztok), 

— Anatema ju bilo, presieče Stevan. 

— Maistral, a to drži na pamet, to ti je bura Fran- 
cuza. On puše, kako sam ti rekao malo prije, sa maistro- 

trmuntane (sjever-sjeverozapada). Pa kano bura. sad za- 
teže na desno sad zateže na lievo, kako si s brodom malo 
ovuje ili malo onuje, bliže Sardinije ili Španjolske. Ako 
vjetar zategne s lieve put desne .... 

— Kud soli, za žive oči, u slano meso, ako Boga znaš, 
presieče Stevan, kad vidi, da dispensir, poklen pribroji na 
dlanu i očisti rukovet nje, hoće s njom u lonac. 

Dispensir pogleda začudjen začudjenoga Stevana, i po- 
:smjehne se kao čovjek, koji je svjestan onomu, što radi. 

— Niesmo Vlasi, da soli nejedemo, odgovori njekako 
jedko, valjda uvriedjen na primjetbu; i baci u lonac svu 
rukovet. | 

— Jedu li Vlasi soli ili ne, neznam, ali znam, reče 
Stevan, da neće nijedan pametan čovjek, pa nijedna raz- 
borita domaćica staviti soli u slaninu. 

— Kakva slanina, ako si pri sebi, doda dispensir. 

— A da što je to? 


— Slano meso. 


— Slano meso, pa neslano, da? 

— Slano meso, koje je uzavrelo u moru. 

— U moru! doda Stevan, kojemu se počme pričinjati 
kao da sanja. 

— U moru da, i pustilo svu sol i ostalo neslano. Nu 
kušaj, je li tako ili nije? | 

— Predajem se razlogu, reče Stevan mekano, poklen 
Ineso okusi. Niesam znao, da ću i takva šta doživjeti. Tu- 
mači deđer, kako je to. 


— To ti je ovako. Bacim meso u studeno more — u 

. lonac. — Kad hoće da uzavrije, prolijem more, operem 
meso i s njim u vodu, da se kuha kaono meso. 

Stevan nauči tog dana dvie stvari. Prvo da se na brodu 

soli slano meso, a drugo da ima bure i u stranom svietu. 

Što je dispensir govorio, nije krivo govorio. Da mu nije 

Stevan rieč presjekao, bi mu možda bio kazao, da i Špa- 

njolci imaju svoju buru, poznati vjetar: ,gallego“, koji 
puše baš kao naša bura, sa sjevera ili sa sjevero-iztoka, 

Maistral lionskoga zaljeva zadao je mnogim učenjakom 
dosta glavobolje, prije no su ustanovili, gdje mu je po- 
četak i koji mu je uzrok. U južnoj Francuzkoj poznaju ga 
pod istim imenom, prem puše sa jugozapada. On je leden, 
jer prolazi ili Pireneje ili Alpe, koji su puni sniega ; silovit, 
jer se spušta sa visina. Mislilo se, da mu je uzrok naglosti 
taj, što naglo ostudeni prolazeć one visočine; ali je Marić- 
Davy dokazao, da niesu mjestne okolnosti, koje mu davaju 
povod, nego da je to obća oluja, koja dolazi iz daleka. 
Kačmtz je godinu dana kasnije to isto uztvrdio na temelju 
barometričnog tlaka vrh Francuzke, Španjolske i Italije. 
Svaki put, govori on, kad puše maistral, obstoji višak 
atmosferičnog tlaka na zapadu od lionskoga zaljeva, ma 
bilo to u koje mu drago doba. Poglaviti uzrok njegove na- 
glosti jesu Pireneji, a kada ga Alpe odbiju, svali se bjesneć 
put lionskoga zaljeva. Štono je u jadranskome moru jugo 
ili kako ga inače zovu naši pomorci: šilok, to je u lion- 
skome zaljevu: foehn, a u Španjolskoj : solano. Toli 
foehn koli solano dolaze sa pustoši Sahare. Kaono 
šilok kod nas, a najskoli u Siciliji, nose oni sobom onu 
vrst zlovolje, mlohavosti, iztrošenosti i slabosti u životu, | 
koju je naš narod, koji živi po primorju, krstio jedinom 
riečju: zaparinom. Foehn, prispievajuć na Alpe, raztopi 
više sniega i leda u jedan dan nego sunce u petnaest On 
dodje po najviše ob noć, i naskoči silovit visoke gore, pak 
baca, strovaljuje sa ono pustih visina led, drveće i ka- 
menje; odkriva kuće i porazbaca na daleko krovove, sijuć 
jauk i buku u siromašne kolibe. Glasoviti Michelet, onaj 
isti, o kojem govori Marselli, da se u njegovom uvodu 
svjetske poviesti vjetar metafizični igra sa cviećem poe- 
tična perivoja, pozdravlja foehn sa sliedećim uzklikom: 
»Podzemni život tajnih alpinskih bilin4, njihov led, nji- 
hova noć od šest mjeseci, izčezne na jedan put. One oživ- 

ljuju, pozdravljaju radostno ljetno svjetlo, i njihovo cvietno 
srdašce raduje se, da može jednom mirno ljubiti. 

Sretne li promjene! velikog li milodara! kliče dalje Mi- 
chelet, — život, plodnost, koja je driemala na vrhovih Alpa, 
eto je slobodne. Koristniji nego ijedna rieka, njegove rose 
i njegove magle odievaju doline prirodnimi sagovi od 
zelenog. baršuna. Sretan, tko može ćutiti i čuti od _ prve 
zvukove i šum onolikih voda, kadno izvori na milijune 
i milijune počnu žamoriti.“ 

Pustoš Sahare, u kojoj nema ni kapi vode, ako se izuzmu 
oaze, žive slike ostrvica na velikome moru, i koja sastoji 
od samoga pieska a često i od neopipljive pržine, jest naj- 
glavniji izvor promjenam vjetrova na sredozemnome moru 
i na obalah Afrike. | 

Harmatan uznemiruje obale Guineje, Senegala i Se- 
negambije; semoun uznemiruje istu pustoš Sahare, i 
opasan je putnikom, koji prolaze pjeskovite pustoši Ara- 
bije. Harmatan puše ponajviše mjeseca decembra ,, januara i 
februara; njegova sila nije velika, i nepuše nikad redom 
više od šest dana. To je skroz suhi vjetar, koji dolazeć 
sa pustoši, nosi sobom guste magle, od kojih potamnjuje 

. sunce, i koje ostavljaju za sobom tragove od sitne, biele 
i neopipljive pržine na travi, na lišću stabala i na istoj 
koži crnaca. Netom vjetar i malo uztraje, grane naranača 
i kedara uvehnu i zamru; oči zabole, jer onako suh, iz- 
pari svaku vlažnost silnom brzinom i ista koža na licu i 
na rukama stane pucati i mienjati se. Oni stanovnici moraju 
ruke i obraz. mazati mašću, da takvim neugodnostim iz- 
bjegnu. Harmatan doprinosi ipak mnogo blagostanju onih 
predjela, jer svojim suhim dahom, sustavljajuć naglo ko- 
lanje sokova u stablih, siluje ih da ožimlju gumu. Arapski 
su pisci bili vaviek puni predsuda glede pustoši Sahare, 
te su, ili s neznanja ili hotimice, samo da drže daleko 
strance, opisivali tamnimi riečmi sve ono, što se.tiče iste- 
pustoši. Harmatan bijaše opisan kao bjesneća ruka božja 

u svojem izvoru, kao otrovan dah svih djavoljskih rulja. 
Ali nije tim manje istina, da harmatan lieči korjenito bo-. 
lestnike od groznice, da on ojačava one, koji su oslabili 
s prekomiernoga puštanja krvi; da tjera kao rukom po- 
šastne vrućice; da se nemože napokon, čim on puše, ni- 
jedna pošast niti umjetnim načinom razširiti. 


Semoun vlada Saharskom pustoši; — on je strah i trepet 
putnika, koji se usudjuju upuštati u duga putovanja preko 
ono samotnih ravnica, gdje neima lista, gdje neima ptice, 
gdje se redom izmjenjuje zima sa toplinom, gdje vlada 
grozna tišina, koju samo semoun kadkada uznemiruje. 
Na dnu obzorja pojavi se na jedan put tajnovita crna 
točka, koja raste na očigled. To je semoun, koji se pri- 
bližuje. Po onom oceanu od pieska, koji se bezkonačno 
širi, i kojega još čovječje oko pregledalo nije i težko da 
hoće, eto bregova pržine, koji se na lik valova primiču, 
sve zakopavajuć što im se desi na putu; eto sotonskih 
oblaka, vihora neopipljive pržine, koji se odkidaju sa vr- 
hova onih valova i brzaju napried orkaničnom brzinom, 
tek da putnika uduše prije no_ga oni kobni valovi zako- 
paju živa. Na hiljade je nastradalo putnika; na stotine ih 
danomice strada, i govori se, da je na jedan put poginulo 
petdeset tisuća vojnika, kojeno bijaše poslao Kambize, da 
osvoje i opale Zeusov hram. 


Ocean sakriva pjenom u tajnovita i nepristupna svoja, 
njedra nesretne žrtve svoga bjesnila; a pustoš ih ostavlja 
putnikom na pogled. Njeni su okrajci posijani sa kosti 
nesretnika, koje se biele na daleko i upozoruju putnika, 
da se čuva, jer ga svakim trenom može smrt dostignuti. 


Valovi morski hitaju svoje žrtve na površje, kao po- 
rugu na čovječanstvo, koje hoće da nad njimi gospodari; 
i pustoš odkriva tjelesa nesretnika i hita ih na vidjelo, 
neka biele kosti kažu njezinu moć nad čovjekom, koji hoće | 
da odkriva njezine tajne. 

U svojih pojavih priroda se najvoli odievati tajno- 
vitošću, tek da čovjeka mami, nesakrivajuć ipak kobne: 
svoje moći; a ljudstvo gleda zablenuto ta orudja uni- 
štenja, i niti hoće da misli na tu strašnu neizmjernost. 
Reko bi, da je Bog uz savjest pogibelji obilno nadario 
čovjeka i savješću dužnosti, neka mu je jači podlog ra- 
stućoj njegovoj prosvjeti. Nego nije čovjek vaviek svjestan 
svojoj dužnosti, kako vaviek i nemjeri na tanko pogibelji, 
koje ga okružuju. Često je sebičnost, koja čovjeka tjera da- 
leko i šalje napried; često je velikodušnost, koja ga upro- 
pašćuje. Te prirodne tajne jesu javne za ljudstvo. 

Da bi se mogla pregledati srca svih velikana, da bi 
se ta srca mogla iztražiti do najtanje žice — Bože moj, 
— koliko bi ljudi sa visoka palo nizko, koliko bi se njih 
iz nemara diglo u vis. Koliko mladenačkih i odvažnih sila 
niesu zakopale ledene tmine sjevernoga pola, — koliko 
mladih i bujnih srdaca nije prestalo biti izpod pjeskovitih 
navala bjesneće Saharske pustoši! I jednim i drugim za- 
palo je sunce, kad im životu bijaše tek zora zabielila, 
i velikodušni pokušaji ostadoše zakopani i nitko se neće 
nikada javiti, da njihove uspomene digne iz zaboravi. 

Ali tako je pisano. Ljudstvo, koje napreduje, mora po- 
lagati svoje žrtve na oltar prirode. 


A 


Deset je sati na večer. | 

Kapetan stoji iza tuge durbinom u ruci, a poručnik 
je iza njega. Oba gledaju, da opaze svjetionik od glave 
Feno, koja je na sjeveru od tjesna i na južnome kraju 
Korsike; prvi stavljajuć svaki čas durbin na oči, a drugi 
žmireći očima. | 

Uzalud svako napinjanje. Oblaci pokrivaju nebo tamnim 
sagom. Svjetlo mjeseca hoće da se bori s onimi oblaci, te 
ublažujuć noćnu tamu, muti još više ono i onako zadu- 
šeno obzorje. 

— Božmane, zazovne na jedan put kapetan. 

-- Šior. 

— Neka ide jedan od njih u kofu i neka gleda ravno 
po kvartiru od prove, hoće li išta vidjeti. 

— Fate šior. | 
o Bijaše vjetar još od prve večeri skočio naglo na jugo- 
zapad. Novo se je dakle mora sa jugozapada križalo sa 
onim sa sjevera, te bijaše uzburkano, preko reda uzbur- 
kano. Puhalo je jako i već okolo devete morade božman 
zatvoriti treve i uhvatiti po dvie ruke na gabie. To je bio 
prvi put, da je on zatvorio jedra, koja je poručnik bio 
ostavio otvorena. 

Bit će se opazilo, da poručnik, premda nebijaše od straže, 
bijaše ipak na palubi. . 
*“ Šior Ivo je ne samo vršio strogo svoje dužnosti, već je 
u tom pogledu često i pretjeravao. On je pripadao onoj 
vrsti ljudi, koji misle, da nemože nitko ništa učiniti onako 
dobro kaono oni; te kao svi takvi ljudi, donese i on 
sobom na sviet dobru zalihu nezadovoljstva prama svemu, 
svačemu i svakomu. Nitko ga živ nije pridržavao na ka- 
saru On je mogao spavati mirno. Ali ne. Ne,:jer on nije 
bio toga mnienja, da se ide zabadati nos onako kasno u 
ono i onako pogibeljno tjesno; a to bijaše on božmanu već 
i rekao. Htio je on to reći i kapetanu, ali je volio da 
mu to izrazi svojim mukom, a više no tiem, svojim pri- 
sustvom na palubi. Kako je kišilo, natakne on svoje odielo 
od incerade. U velikim debelim čižmama i sa mornarskim 
klobukom od povoštena platna, izgledao je u onoj ni tmini 
ni svjetlosti kao na pola napunjena i čvrsto vezana vreća 
vune. Naslonjen na tugu i držeć se rukama za jedan buceo 
od buma od rande, valjao se je napried nazad, kako bi 
se brod zaljuljao, naličeć nespretnomu nihalu koje fan- 
tastične ure oceana. Njegovo lice, sve sbijeno u ovratniku 
kaputa, čelom pokrivenim sa krili od klobuka, bilo je uprav 
vidjeti kaono lice kojega pustinjaka. Da nije bilo brade, 

moglo bi ga se bilo zamieniti kojom udovicom otoka Kor- 
čule, kad ju pri kasnoj noći zateče kiša na povratku iz 
polja. Ako nikada, bio je on one noći prava opreka bož- 
mana. Ovaj zadnji, poklen obrši kapetanovu mim 
podje u fogun, da malomu naruči kavu. 

Kad se mladić vrati iz kofe, reče, da nije ništa vidio. 

— Neka ide opeta, reče kapetan božmanu. 

— U krožetu? 

— Da, u krožetu. 

Uzalud. 

— Ništa, zaviče mladić, vraćajuć se niza sartije. 

— Nad vjetar? 

— Ništa. 

— Pod vjetar? 

— Ništa, šior. 

— Toliko bolje, doda potiho Šior Ivo, koji se medju- 
tim bijaše premjestio do samoga krmilara. 

— Za što, upita ga Milan. 

— Bolje da smo dalje od kraja. Vrieme bjesni a tmina 
je. Koji bi se čovjek dao u tjesno po ovome vremenu, taj 
nebi imao pameti. A i ovdje, gdje smo, nepiše nam se 
dobra. Sreća božja, da smo još daleko, da se niti nevidi 
lanterna od Caprare; to je a da smo više na sjeveru 
ili na zapadu. 

— Za što bi se plašili, ovdje nema sika. 

— Znam i ja ništa gore nego Vi, da ih nema, ali opeta 
nije pametno biti nosom u kraj uz ovakvo nevrieme. Nije 
ljeto; a može zapuhati punenat (zapadnjak); pak gotovo 
ili se vidi ili se neviđdi, moraš gubicom u ijesno na silu. 
Na moru se hoće. pameti; više pameti nego na kraju. Ja 
sam ovuda prošo četiri puta, ali vaviek po bielome danu. 
Znam, da smo dva puta hoteć da prodjemo tjesno, obrnuli 
provom put juga, kad nas napokon zateče tmina, a nebo slu- 


tilo na zlo. Niesmo svejedno zakasnili. Tamo izpod Sardinije 
Carić. Slike. I. li 

našli bismo punente, pak vjetrom u krmu došli bismo na 
glavu Pasaro u dva trena od oka. 

Šior Ivo je redom dalje nabrajao, samo kad bi znao da 
ga kapetan nemože slušati; i nije možda imao posve krivo | 
da nabraja. 

Oluja se je razvijala, širila. Bjesneći valovi napadali si- 
lovito na bokove broda, šaljući guste dimove u vis. Nebo 
je bilo crno, modro, zeleno. Svjetlo mjeseca, koje nije moglo 
prodirati kroz one guste oblake, kao da je sasma izčez- 
nulo, kao da mjeseca i nema. Brod se je uvijao pod udarci 
napadajućih valova, kao razuman stvor, kojega je popala 
vrućica. Činilo se je kao da mu more naudi, da mu se 
grsti, da njegova rebra, njegove kosti hoće od silnoga na- 
dimanja na jedan put popucati. 

Tko nije čuo valovitih gibanja, koja se unutar broda po 
oluji razvijaju, taj nemože takva šta nikako pojmiti. Svaka 
čest ima u brodu svoj poseban zvuk, svaki kut svoju po- 
sebnu harmoniju. 

Od krme do prove zvučni se valovi križaju i stiču se 
u groznu glasbu, koja ti muti plaho srce a uznemiruje jadnu 
dušu. Svaki ošit stenje, uvija se svako rebro, svaki komad 
škriplje. Podmuklo se raztezanje mieša sa podsječenim pu- 
canjem. Tanki se zvukovi nadiječu sa krupnimi, a podugi 
zvižduk krupnih služi kao platno, na kojemu se crtaju 
prvi. To nije glasba, koja lieva na srce harmonije mira i 
veselja, koja dušu približuje k srcu; to je huka, koja stoji 
u suglasju sa strašnimi i nespreinimi harmonijami oceana. 

Zviždanje vjetra mieša se s neugodnom škripom broda; 
sve to skupa slieva se u gadnu cjelinu sa šumom uzbur- 
kanih valova. Gdje nogu staviš, gdje se rukom nasloniš, 
svukud čuješ neopredjeljivi šum, kojega potiče stresanje 
broda i ćutiš, kako sve šumi, zvuči, trese se. 

Kad se brod popne na vrh kojega većega vala, eto, reko 
bi, u njemu duše, koja misli, kad vidiš, kako se malo po 
malo uklanja, spušta, i kad čuješ gdje u njemu sve za- 

zvuči, zastenje, kao da ono mrtvo tielo ćuti bol i kao da 
ju jekom izrazuje. Jarbori sliede, nastavljaju ono neuredno 
gibanje, i ljuljajuć se ujedno s brodom, naliče na tri 
tankovrhe jele, preko kojih bjesni oluja. Jedra. onako ote- 
gnuta, napuhana, ukočena izgledala bi kao okamenjena, da 
nije stresanja broda, koje penune uznemiruje. 

More, jarbori, korito, oblaci, zrak, nebo, sve je nemirno, 
sve se stiče u njeki tajnoviti izraz nemira, sve kao da misli 
jednom dušom, sve kao da ćuti jednim srcem, sve kao da 
teži jednomu jedinomu cilju. * 

Pjeneći se valovi kao da pjevaju nadgrobne pjesme ži- 
vućim, škripanje broda kao da odjekuje čudnovatim tutnjem 
i kao da nastavlja to turobno pjevanje smrti. 

Kroz guste one tmine, vrh ono uzrujanoga mora, pod 
onim crnim nebom, u onome nemirnom uzduhu, vidiš 
svukud elemente razsuja, kojeno priroda protustavlja ge- 
niju mornara, a dosta je samo jedan, da srce ogluši i dušu 
uznemiri. | 

— Toliko bolje, bijaše dodao poručnik, koji je imao 
svoje razloge, da ovako govori. 

Opazio sam pak i na kapetanu, da je nješto nemiran, i 
to, poklen pogleda na barometar. 

— Pada, reče poručniku. 

— Pada šior, a i onako je pao dosta. 

— Da bi se mogla vidjeti lanterna, dao bih se odmah 
na orcu, te čekao jutro. Neznam, kako da se još nevidi. 

— Toliko bolje. To će reći, da smo daleko od kraja, 
da smo svakako dalje nego mislimo. 

— A ja se bojim, da niesmo bliže. 

— Da smo, bi vidjeli lanternu. 

— Tmina je, nastavi kapetan. A koliko milja činimo 
sad na uru? 

— Tri, šior. 

— Derive je dosta. Mi smo svakako više pod vjetar 
nego smo mislili. Lanterna glave Feno biti će po provi, 

— Ija bih rekao, ako nije više nad vjetar. 

— A struje? upita kapetan. 

— Struje? Kuda? 

— Struje da, put juga. 

— Ovim vremenom ? 

— Ne ovim, nego sinoćnjim. Pa da toga i nije, ovdje 
struje zanose put juga. Ali ako ovo vrieme uztraje, hoće 
nastati do mala jaka struja put tjesna. 


— Dakle? 

— Mi smo manje pod vjetar, nego bi se moglo po- 
misliti. ' | 

— Vjetar od onamo, struje od ovamo, a mi gdje smo? 


Kapetan se malko promisli. 

— Mi nećemo vidjeti |lanterne, reče napokon, mi smo 
više na zapadu. 

— Toliko bolje, odgovori poručnik, koji se je toliko 
vremena mučio, da reče, kako bi se on odmah dao na orcu. 
Ali nije znao, kako da počme. Nije se još nigda usudio 
ma i najmanju kapetanu prigovoriti, jer se je bojao, da ga 
neuvriedi. A kapetan nije bio takav čovjek, da bi dopustio, 
da ga tko nagovara. On je bio gospodar na brodu i kao 
takav znao je čuvati svoj ugled i svoj upliv; znao se je 
na koncu vladati vješto i valjano u svakom slučaju. Šior 
Ivo je znao, da reče li što ili ne, sve ide na jednu. 

Dakle jezikom za zube. 

Božman, koji je imao u kapetana podpuno povjerenje, 
rado je čitao na licu poručnikovu, kako stvari neidu baš 
onako, kako bi on htio. Znao je božman, da se poručnik 
boji, da nepregne puhati sa zapada, pa da nas neprisili 
bježati ono tmicom put tjesna; a znao je još, da se ka- 
petan neboji vjetra sa zapada, već onoga sa sjevera, koji 
bi nas mogao odalečiti od tjesna i prisiliti nas, da izgu- 
bimo toliko puta. A da liepo i zapuše punenat dosta je 
hoda do tjesna, pomislio je božman, da se do jutra nebi 

mogao brod uzdržati. Nego najgore je bilo to, da se nije 
baš znalo, gdje se nalazimo. 

— Zovite ih izpod prove, zapovjedi na jednom kapetan. 

— Fate šior, odgovori Dundo Kala. 

I odjuri put prove, te zaviče vrh tambuća: 

— Suso da basso (gore s dola). 

Poručniku, koji je na to odavna mislio, povrati se duh. 

— Što ti se čini, božmane, bismo li mogli kušati, hoće 
li uhvatiti sprieda, reče kapetan. 

— Težko, šior. 

— Ija mislim. Silu je mora. Nego neka se porazdiele 
na bracie, a mi ćemo poja ala banda. 

— Dobro šior, odvrati božman. 

Pak malo iza toga: 


— Gotovi. 
— Poja, zapovjedi tada kapetan krmilaru. 
— Poja šior, i obrne timunom. 


Kad se brod obrne na vjetar i kad uhvati more po 
boku od prove, popne se siloviti jedan val, prelije se 
preko strane, i mal da nenalije palubu. Tada brod kao 
da ga je tko rukom sustavio. More se lieva s jedne strane 
na drugu, sve plije po palubi. Sve što nije čvrsto bilo 
privezano, sve se skotrlja preko strane u more. To je tako 
trajalo četvrt sata, doklen se naime more nije izdušilo 
kroz manikele. | 

Kako je pri dovršenoj manevri vjetar bio skočio malo 
više na oštro-lebić, to jest na jugo-jugozapad, tako smo se 
držali provom put zapada. 

— Barometar pada, reče Milan, kad prispije na palubu, 
probudjen od ono stezanja i trkanja mornara po brodu, 

— Pada, odgovori mu poručnik, silazeć dolje u ko- 
moru. | 

— Dobro, doda kapetan. 


Pak obraćen božmanu: 

— Ako i malo okrene vjetar _na zapad, otvori trinket, 
digni gabie i neka nose. 

— Dobro šior. 

I kapetan sljegne u komoru. 

Do dvanajste sve je hodilo u redu. Vjetar se nije pro- 
mienio, i božman se nije nijednog jedra dotaknuo. 

Kad dodje red na drugu stražu i božman sljegne sa 
svojimi pod provu: 

— Čuješ, reče Antunu, eno se već koprcaju po kuverti. 
Hoće noćas Šior Ivo i gabie zatvoriti. 

Još njemu rieči na _ usta, a eto mladića od straže, koji 
ih zove izpod prove. 

— Do biesa, reče jedko Marko, obuvajuć opeta čižme 
i stavljajuć na stranu lulu, koju bijaše tek zapalio. 

— Gabie, gabie, čuje se vika po provi. 

— Viče se po kuverti kao da smo Napulitani, reče 
Dundo Kala. 

— I gore, doda božman penjuć se uza stube. 

Kad on gore, eto susreta poručnika blizu jarbora od 
prove, gdje se muči okolo manta od gabie. 

— Što je nova, Šior Ivo, reče mu; u kakvoj ste po- 
gibelji. 

Poručnik neodgovori. 

— Što da činimo? reče opeta božman. 

— Gabie, odgovori poručnik. 

— Kakve gabie, jadan čovječe; što ćemo jedriti bez 
jedara? A tko bi ih i zatvarao po ovakovoj sili. Ako pukne,. 
mirna krajina, još je na brodu platna. 

— Zatvoriti da, presieče jedko uvriedjeni poručnik, i 
pusti malo po malo manat. 

 Božmanu nije bilo ino no poslušati. Poručnik je stariji 
na brodu od božmana. 

Pri onoj viki, pri onoj ljuljavini, pri onomu nemiru po 
kuverti nije se dalo spavati svu božju noć ni Milanu ni 

Stevanu. Kad osvane jutro i vjetar se bijaše utažio, vidim 
Stevana blizu foguna. | 


— Stevane, kako ti je pri želudcu, rekoh mu. 


— Dobro jutros, Bogu hvala i slava, a zlo i naopako 
noćas. Mislio sam, duše mi, hoće se sviet prekovratiti, 
Niesam spavao ni djavolja staka svu božju noć. Zaludu 
sam se upirao i rukama i nogama da mirno opočinem,; 
sve bih na jedan put lupnuo sad glavom, sad ledjima, sad 
nogama ob ošit. Zaludu sam nabijao okolo naokolo tiela 
rubenine, da se tobož pričvrstim, da se nemičem ; kad bi 
brod skoknuo, sve kao da ništa i nema, ja bih rebrima 
u zid. Nije mi nigda ni na pamet palo, da ću doživjeti 
dan, u kojem će mi tielo biti onako mučeno, kaono je to 
bilo noćas. Hćah dati petaču, da mi je bilo usnuti mirno, 
tako mi je ta muka bila dodijala. 

Kako se je dizalo sunce, tako je vrieme hodilo na bolje. 

Ali gdje smo? 

Isti kapetan nije to mogao znati točno, jer sa ono- 
liko mora niti se je moglo dobro ravnati brodom, niti 
se je mogla proračunati deriva, a niti struje, koje niesu 
bile stalne. 

Niesmo svakako bili daleko od tjesna, premda je brod 
plovio više od osam sati sad provom put zapada, sad put 
zapad-jugozapada, kako bi nosila jedra. Brod bijaše tako 
učinio jako malo puta, jer kad bi se spustila barketa, sad 
su bila dva noda, sad jedan i pol; ni jedan više. A već u 
zoru bijasmo obrnuli provom put iztoka, put kraja, 


— Gospodine kapetane, reče Milan, poznate li Vi dobro 
ovaj predjel. 

— Niesam ga nikad vidio, odgovori kapetan. 

— Nikad? 

— Nikad. Ovo mi je prvi put u životu, da ovuda pro- 
lazim. 

— Kako vidim na karti, tjesno mora biti pogibeljno. 


— Kad nema vjetra; ali opeta ne toliko, koliko mislite. 
Ima tjesana, koja su deset puta pogibeljnija, a ipak sviet 
prolazi. Nego lako za tjesno. Mi smo se noćas verali ne- 
daleko jedne sike, o kojoj se baš nezna, postoji li ili ne, 
Više mi je dala ona po glavi, nego sve zlo vrieme, da je 
bilo i gore, više nego da je deset tjesana da prodjem. Nije 
ipak nitko na brodu ni pomislio. 

— Jesam ja, odvrati Milan. Nego mi kažite, hoćemo li 
vidjeti grad Bonifacij? 

— Nemislim. 

— Ipak bih rado hitio pogled na stari Marianum, 
za kojega su se Genovezi toliko otimali. 

— Težko da ga vidite. Mi netom vidimo kraj, hoćemo 
ravno put tjesna. 

— Jako zanimivo tjesno, reče Milan. Stari su ga Rim-. 
ljani zvali: Fretum Gallicum, i najtjesnije je medj 
Cala Fiumara i rtom Longosardo. Grehota da vrieme nije 
bolje i da nije druga doba. Mogli bi malko pogledati lov 
tuna. 

— Bi, da smo na parobrodu, i da ga imamo na raz- 
polaganje. 

— A za što ne s brodom, ako bi samo bilo tiho. 

— Tiho ili netiho, sve ide na jednu. Kad je tišina, brod 
neide, a kad je vjetra, on mora da ide svojim putem. Lako 
bi bilo brod nasukati. A ovdje ima sika i previše. Pa kad 
je zlo vrieme, kad je more nemirno, neće nitko ni po- 
misliti, da lovi tune a još manje korale, od kojih vade 
toliko novca stanovnici onih otoka, koji su na onoj drugoj 
strani tjesna. 

Podne je, kad nam eto kraja na vidik. Vrieme kreće na 
bolje, nebo se čisti a more postaje sve to mirnije. 

— Šilok kvarta i po na levanat, reče tada kapetan. 

— Šilok kvarta i po na levanat,fatešior,od- 
govori krmilar i obrne provu put onamo. 

Kako nam je vjetar bio povoljan, tako je brod sukao 
od pet do šest milja na uru. 

— Gle sad vremena, reče Stevan, poklen objedova, a 
juče ćoravo da te Bog sačuva. Mnijah noćas, hoću se dva- 
deset puta svaliti s kreveta. 


— Ti, reče mu božman, ljenčariš po zlu vremenu kaono 
puž u svojoj kućici, a zanovietaš po kuverti, kad bi plo- 
vile i babe. 


— Da sam plaćen ko ti. nebih se ja ni po noći otimao 
poslu, kaono se, Bogu hvaleć, neotimljem ni po danu. 
Luda ti pamet, ako misliš, da ću ja badava lomiti vrat po 
kuverti, samo da tebi učinim po volji. Ja potegnem, kad 
mi sune, a opeta sjednem, kad me volja. Ama reci pravo, 
tako ti četvero evangjelja, odkud si i koji si ti, da mene 
hoćeš na kuvertu, kad se tebi mili? Znaj, da kad potežem, 
to je milimice. Ako ti hoćeš silimice, odmah smo gotovi. 
Ja kao beg ruke nazad, a ti kao.... jezik za zube. Moj 
dragi Junakoviću, komu se neće zapoviedi, tomu se neće 
ni posluha, ni priekora. A nezaboravi, da dočim sam se 
ja jučer verao po jarborih, skakao po sartijah kaono me- 
topir, ti si se vukao po palubi kaono žaba. Nemisli ti, da 

se meni jošte ježi koža, kad se hitam u zrak. Nu, presieče | 


na jedan put, kad opazi obalu, eno kraja. 
Pak obraćen k Milanu:. 
— A koji je ono kraj, gospodine Milane. 
— Korsika, reče hitro krmilar. 


— Korsika da, doda Milan. Ona sačinjava ujedno sa 
Sardinijom, kojano se eno vidja pod vjetar, jednu cjelinu, 
jedan sviet napose. Ona dva otoka bijahu njekoč spojena ; 
more probije tjesno Svetoga Bonifacija i odieli ih. Otoci 
Cavallo, Lavezzi, Razzoli, Budelli, Sparigi i Madalena jesu 
sami vrhunci gora, koje su izčeznule. 

— A ljudi? Upita Stevan. 

— Ljudi ko drugi, reče krmilar. 

— Nu i junački osvetnici, doda kapetan, koji je bio 
.stupio medju njih. 

— Uprav se nezna, odklen su izpali ovi današnji Korsi, 
odgovori Milan. Njetko kaže, da su to bili Liguri, njetko da 
Sikuli, a njetko, da to bijahu Iberi. Ma koji oni bili, to su 
djavolji ljudi. O njima se govori, da zaslužuju vješala 
i da znadu vitežki umirati; poslovica, koju je rado i po- 
nosno ponavljao Pasquale Pauli, onaj isti, koji poklen ju- 
nački sačuva slobodu svoga otoka, preda se bedasto i svoje- 
voljno Francuzkoj na milost. Obstojala je i kod njih kako i 
kod nas krvna osveta. Svake je godine padalo s toga uzroka 
preko hiljadu Korsa. I kod njih kao i kod nas žena je stvar 
sveta, koje se čovjek bez bruke i sramote nebi smio na silu 
dotaknuti. Često se je dogadjalo, da su same žene morale 
obradjivati polja, dočim su ljudi s krvne osvete vrebali i 
danju i noću jedan na drugoga. Kada bi donieli raztuženoj 
i ucviljenoj obitelji ubijenoga otca, brata ili sina, najbliža 
bi rodica umorenoga pjevala pjesmu pokajnicu, izazivajući 
rodbinu i zaklinjući ju na osvetu. Nikad da bi ta pjesma 
smrti ostala bez uspjeha; ruke bi se dizale na desetine, 
da se pred mrtvim tielom zakunu, da će opeta poteći krv. 
Te pjesme, kojeno Korsi zovu: voceri, jesu najljepše nji- 
hove narodne pjesme. Krvna je osveta vladala, kaono vlada 
još dan danas i u Sardiniji, stom samo razlikom, da su 
tamo krvni prizori bili još strastveniji. Računa se, da je 
na istom otoku u četrdeset godina palo s toga uzroka 
preko petdeset tisuća mrtvih glava. Nego divljačitvu Sar- 
dinije ima i drugih dokaza. Tamo je žena bivala svedjer 
robom čovjeka. U znak toga robstva, netom bi novovjen- _ 
čana došla u muževlju kuću, morala bi sprovesti prvi dan 
a da se niti makne, niti pisne, niti okom trene, tek da 
dokaže, da ona više nema svoje vlastite volje, da je ona 
napokon muževlja stvar. Vladala je takodjer u Sardiniji 
njeka vrst divljačkog i biesnog sažaljenja prama umirućim. 
Njeke ženetine. tako zvaneaccabadure, dobivale su nalog, 

da ture umirućega što prije u grob, tek da netrpi. Često su 
se i otcu i majci, kada bi se prignuli godinam, ogorčavali 
dani, da im se život pokrati. Nego ti zli običaji jesu mal 
da ne sasvim izčeznuli. Krvna se osveta još pomiče isto 
onako kao i kod nas, a najskoli na Korsici, gdje su se 
junaci vaviek u zviezde kovali. Slave Korsi svoje junake 
još od one dobe, odkad je Kartagena, bivši na vrhuncu: 
svoje slave, uz Sardiniju, koju bijaše već učinila svojim 
skladištem pšenice, htjela osvojiti i Korsiku. Ali se Korsi 
oprieše vitežki, i Kartažani bijahu zadovoljni, da mogu 
čuvati koju luku, i tako držati daleko od otoka ostale 
takmace. | 

Stevana nije valjda zanimalo ovo, što je Milan o Korsici 
govorio, te se odšulja na provu. Nadje onamo dispensira» 
koji se je, kako bi on rekao: ,loncima zabavljao“. 

Milan nastavi: | 

— Da Korsika i sadašnja Sardinija bijahu njekoč spo- 
jene, to najbolje svjedoči tjesno svetoga Bonifacija; ali sa- 
stojina zemljišta svjedoči još i to, da je današnja Sardinija 
bila njekad množina otoka i otočića, koji se stopiše u jednu 
cjelinu uslied kakva silovita ganuća zemaljske utrobe. 
Onaj predjel bijaše sielo strašnih vulkanskih pojava, i 
dan današnji seljak stanuje i spava mirno u svojoj kolibi, 
koja je često sagradjena u samome krateru kojega bivšega 
vulkana. Sardinija je puna močvara, koje su slane ili bo- 
čatne, i koje kuže zrak nezdravim izparivanjem. Nečisti se 
zadah tura gdjekad mnogo na daleko, sijuć svukud smr- 
tonosnu groznicu; a magla, koja se diže zorom iz onih 
močvara, mnogo doprinosi širenju bolesti. Ima u Sardiniji 
mjesta, od kojih stranac mora da bježi; mjesta, u kojih, 
kada je tko prisiljen da prebiva, može smatrati sama sebe 
kao osudjena na smrt. Urodjenici, koji su nakon toliko 
pokoljenja onome kužnome zraku donjekle vikli i prionuli 
nose vaviek na sebi odiela od kože, koja oni nesvlače 
niti po najvećoj žegi. Glavni je uzrok toj nezdravosti zraka 

taj, što malo kada puše vjetar sa sjeveroiztoka. Tako misle 
urodjenici, tako su mislili i misle stari i novi geografi. Na 
otoku vladaju vjetrovi sa jugoiztoka (šilok) i sa sjevero- 
zapada (maistral). Prvi dolazi sa pustoši Libije, a drugi 
sa Pireneja i sa Alpa. Šilok zovu urodjenici: maledetto 
levante (prokleti iztočnjak); a pozdravljaju radostno toli 
blagonosni maistral, koji svojim studenim dahom tako blago 
djeluje na živce te ih kriepi i oživljuje. 





Nebo je vedro. Noć se približuje. Otok Lavezzi ostaje 
nam na lievo, obale Sardinije na desno, a ravno po provi 
otoci: Razzoli i Budelli. Prem smo dvie morske milje da- 
leko od Lavezzi, svjetionik, kao da ga se može rukom za- 
hvatiti. 

— Kako ostaje lanterna, javlja se kapetan dolje iz ko- 
more poručniku, koji je uz dušnik. 

— Put trmuntane, šior. 

— Neka se drži malo na desno. 

— Dobro šior. 

— Za što to, pitam ja poručnika. 

— Ondje, i makne prstom put otoka Lavezzi, medj 
nama i otokom ima jedna sika. Niesmo dvie uze od nje 
daleko. Kad ju otvorimo, onda ćemo provom put sjevero- 
iztoka. Još nam je ovakvim vremenom dva sata posla, đa 
se oslobodimo od svake neprilike. Nego ovo prokletoga 
vjetra neće da puše. Sve kao da hoće i neće. 

— Bi, da je za gore, reče Stevan. 

— Hoće, ako Bog d4, doda božman, koji je u ovaj tren 
morao zamieniti poručnika. 

Pak Marku: 

— Mola kontra. 

— Mola. . 


Šior Ivo još nebijaše niti legao, a već su nosila oba 
kontra. 

Nada, da vidim Capreru, otok, gdje je sproveo zadnje 
svoje dane junak obiju svjetova, bijaše sasvim izčeznula. 
Caprera je udaljena od Lavezzi kojih deset milja, a medj 
nama i Caprerom leže otoci Razzoli, Budelli, Santa Maria, 
Madalena i sijaset omanjih ostrvica i sika. 

More je mirno. Zatvoreno medj ono sikovitih i hridi- 
nastih otoka, koji križaju prolaz, čini se kao napeta propast 
putniku, koji se usudi prolaziti mimo. Niti jedne barke na 
vidiku, niti jedne iskre na kraju. Sve mirno, sve tiho, sve 
pospano. Mjesec iztiče čist; ma niti oblaka na nebu. Kte- 
rična koprena kao da zaodieva djevojačkim stidom nedaleki 
kraj, a mjesečne zrake kao da hoće da ga otrgnu, tek da 
zemlju poljube. Mornari, koji niesu od straže, spavaju mirno. 
Opočivaju i oni, koji su na palubi. Ni jedni ni drugi nemisle 
na čarobne ljepote, koje zemlja. more, nebo raztvaraju 
pred očima. Ipak su zadovoljni. Čovjek je kadkad sretan, 
ako i nepromišlja na ono, što ga čini sretnim. Božmana 
niesu mamile mjesečne čarolije. On je živio veselo, kad je 
bilo mora; sama tišina ga je ubijala. Njegovi živci htjeli su 
biti razdraženi. Za tišine je driemao, kaono driemaju Sici- 
lijanci, kada puše šilok. Prvi iznenadni udarac vjetra 
probudio bi ga, te onako iza sna, njegove bi usne odale unu- 
tarnje zađovoljstvo. Bijaše blažen, kad bi vidjao, da su 
bracie otezane, da se pjeni pred provom. Nije pitao, kamo 
i kako se ide; njemu je bilo dosta, da se ide. Pošo bi 
često na kaštio, da vidi onoga koji drži oko na provi, 
pak bi se vratio na kasar, da hiti oko na krmilara. Netom 
bi zaškripnuo koji penun, on bi pljunuo u ruke pa: 

— Ala, djeco, otegnimo ove bracie. One večeri bijaše 
sjetan. Ona tišina, ono nebo onako mirno, niesu bili kadri, 
da mu otisnu ma ni samo za jedan tren posmjeh na usne. 
Koliko je puta pogledao na mjesec, toliko je puta kimnuo 
glavom kao čovjek, koji nepovladjuje. Ona :;edra onako 
obješena, bila su kao teret na njegovim ledjima. Svaki put 
kad bi s nestašice vjetra zalepršala, njemu se je činilo kao 

da ga tko udara po licu. Volio bi bio, da njega samoga 
spuste u kabal studene vode i da ga peru, nego da krma 
Pljuska onako dosadno po vodi. Uzalud. Vjetar je padao 
s hipa na hip. 

— Božmane, reče kapetan, neka otegnu bracie, da nei- 
graju penuni. 

— Otegnute su šior. Ali zaludu. 

— Jesmo li slobodni od sike, upi: Milan, koji je bio 
rado vaviek na palubi. 

— Jesmo, odgovori kapetan. Sad nam ostaje po kvar- 
tiru od krme. Da zapuše i malo, mi smo van tjesna u 
malo vremena. 

Vjetar pade sasvim. Božman pomoči prst slinom, digne 
ga u vis pa reče: 

— Evo ćuha! 

— Odklen, upita Milan. 

— S kraja, od onuda; i ukaza prstom put Sardinije. 

— Vjetar s kraja, dobro, doda kapetan. 

— Bi šior i prije, da nije mjeseca. 

Nakon malo, eto sbilja zateže hladno povjetarce sa jugo- 
jugozapada. Jedra se stanu napuhavati, nositi, bracie ote- 
zati, a brod jedriti za koje dvie milje na uru. 

Kad božman vidi, da se brod kreće, pljune u ruke, 
potare ih jednu o drugu, izvadi duhankesu, napuni lulu 
i zapali ju. Jedva da je četiri dima potegao, kad čuje glas 
mladića, koji je na kaštilu: 

— Brod po provi! 

— Koji fer6? 

— Oba i bieli na jarboru. 

— Parobrod, reče božman, ide ravno put nas. 

— Daj timun malo pod vjetar! zapovjedi kapetan kr- 
milaru. 

— Fate šior. 

— Još malo. 

— Još malo, odgovori krmilar i zategne još jednom. 

— Alavia. 

— Alavia. 

Pošto parobrod mora da se ukloni brodu na jedra, ma- 
nevra, koju je kapetan učinio, nije bila za to, da se mi 
parobrodu uklonimo, već kako smo bili više na lievo, da 
mu pokažemo od prve sami crveni fer6, neka se možemo 
bolje držati posred tjesna. I parobrod pokaza do mala 
svoj crveni fer, i tren kasnije projuri mimo samih nas 
čudnovatom brzinom. 

— Francuz, reče božman. .- 

— Da, odgovori kapetan. 

Dva sata kasnije zapade mjesec. Kraj nam izčezne s vi- 
dika, i mi smo plovili za vedra neba, tihim morem i 
umjerenim vjetrom put Fara od Mesine. 





Bila su tri sata po podne, kad se nakon toliko dana 
razčisti nebo i pokaza sunce. Pošto u sve to vrieme niesmo 
mogli dignuti ni jedne visine sunca niti prije niti poslije 
podne, iznese poručnik sestant na palubu. Milan po običaju 
stane, da gleda na kronometar u komori, da zabilježi vrieme 
prvoga meridijana, a Šior Ivo prama suncu, držeć stroj 
desnom, a lievom mičuć: alidadu. 

— Alešta! zaviče na vas glas, kad vidi sjenu sunca u 
u malom ogledalu. 

— Alešta, odgovori Milan iz komore. — Tada poručnik 
mičuć malo po malo mikrometričnim vrtakom, dovede sliku . 
sunca, da dira obzorje, pak makne sestant desno i lievo, da 
se uvjeri, je li doticaj točan ; a kad vidi, da jest, zaviče opeta : 

— Stop. : 

Isto opažanje bi još dva krat ponovljeno, i dva krat 
zabilježi Milan, na rieč: ,stop“, vrieme prvoga meridijana. 
Otide onda Šior Ivo u svoju izbu, da izvede račun i pro- 
računa duljinu. Već o podne uhvativši onako naleteć sunce 
na meridijanu, bijaše proračunao širinu. Govorim naleteć, 
jer je sunce bilo ovito u tanahni oblak. Kad nakon pol 

sata izidje na palubu, kapetanu, koji ga za to upita, od- 
govori: i 

— Duljina trinaest stupanja i petdeset šest minuta, ši- 
rina trideset devet stupanja i petdeset minuta. 

— Neka puste barketu, reče kapetan. 

Pak malo kasnije: 

— Koliko milja? 

— Pet šior. 

Pak.krmilaru: 

— Šilok kvarta i po na levanat. 

— Šilokkvartai ponalevanat, odgovori krmilar. 

Kapetan sljegne tada pod kasar. 

Imali smo vanka sva jedra osim kontra, kojih po- 
ručnik bijaše dao zatvoriti, netom prispije na palubu. Mor- 
nari od straže bijahu zabavljeni svaki na svoju ruku kao 
po navadi. Krmilar, slobodan od timuna, pripasivao je njeku 
novu cimu na baštunu od floka, koja bijaše puknula; mla- 
dići, svaki sa svojom željeznom kavijom u ruci, bili su, 
mladji na jarboru od prove, a stariji na jarboru od krme; 
mali je meo palubu rađacom, a dispensir napokon či- 
stio krumpire za večeru. 

Šior Ivo naslonjen na dušnik od krme, uza samoga 
krmilara, s rukama u žepu, gledao je sada nebo, sada jar- 
bore. a sada more. Prije četvrte počme se nebo opeta me- 
dušiti. Jedan obfak crn. gust, koji se pomoli na obzorju 
sa sjevero-zapada, takne Sior Iva kaono ti može taknuti 
čovjeka električna struja; digne mu ruke iz žepa, udalji ga 
od krmilara i primakne ga k sartijama od pala nad vjetar. 
Stane tada gledati oblak, koji se je dizao. Zaklima glavom. 
Pak zapovjedi: 

— Mainai zatvori papafige. 

— Maina i zatvori, odazovu se mornari s prove. 

Zaludu uzbuna. Onaj oblak bijaše jedan od onih nevinih 
oblaka, na koje dalmatinski boduli gledaju sa njekim pre- 
zirom, kadno se pri ljetnoj žegi dižu vrh Jedrene i po noći 

i po danu sa šiloka (jugo-iztoka), i tako izgledaju, da bi 
čovjek rekao: eto kiše na kable; a kad tamo niti pahaja 
vjetra. niti kaplje vode za liek. 

Mladići, vraćajući se s jarbora, bijahu još u sartijah, 
kadno se obrne straža i božman izidje na palubu. Čudom 
se začudi, kad vidi brod sa onolišno jedara. To je na nj 

isto onako djelovalo, kao da bi gledao čovjeka bez kape i 
košulje. On je često govorio: brod bez jedara, to ti je če- 
ljade osakaćeno, cura bez odiela, starac bez štapa i naslona. 
Hćaše on od prve dati odmah otvoriti papafige, ali je 
čekao da poručnik sljegne pod kasar. Nije mu se dalo, da 
vojska pomisli, da je to baš poručniku u brk. 

Šior Ivo u komoru, a kapetan na palubu. 

— Božmane, zazove ovaj zadnji. 

— Šior. 

— Ja ti se čudim. Ovakvim vjetrom držiš mi papalige 
zatvorene. 

Božman se trzne kao da ga je ujela zmija; probliedi, po- 
crveni, pak opeta probliedi. Pogleda kapetana, pogleda jar- 
bore i pogleda okolo sebe. Njegove oči zaiskriše kao striele. 
Stisne šake kao da hoće jurišati. Pak se svlada, umiri: 

— Mola papafige! zaviče vojski. 

— Mola, zaoriše mornari po kuverti. 

Njemu se takva šta nebijaše još nigda desilo u životu. 
One rieči taknuše mu obraz. Ipak kapetan nije imao krivo. 
Nije kud; vrieme je bilo za papafige, a papafigi bijahu 
zatvoreni. Da ih je poručnik onaj tren zatvorio, to ništa 
nesmeta, niti mienja položaja. On ih je moiao otvoriti, 
netom je vidio vrieme i prosudio ga. Možda je poručnik 
imao razloga, da ih zatvori. ,Ovakvim vjetrom držiš mi 
papafige zatvorene?“ Baš te rieči bijaše kapetan rekao pred 
čitavom stražom, i to njemu i nikomu drugomu nego njemu. 
Kad ga dodje red, skoči u ranać i legne. Hoće da zaspi, 
ali se neda. Eto okolo njega bracie, gindaci i jedra od papa- 


figa, pak prkosno lice dak pak ono bedasto po- 

ručnikovo. Pušta gindac, a neda se; poteže bracie, a oni se 
zapliću, pucaju ; čisti, redi, stavljaj nove, nikad na kraj. Či- 
tava legija mornara gleda začudjena, gdje ga kori kapetan, 
što pri liepome vremenu drži papafige zatvorene. Zaludu 
se prevrće, zaludu se muči, da oči zatvori, da usne. Netom 
bi oko zatvorio, netom bi se zaboravio, eto papafiga za- 
tvorena, eto kapetana na kuvertu, a svieta naokolo, koji 
gleda i ruga se. Napokon mali iz foguna, kao da hita na 
nj porugljivi pogled, i brkovi dispensira, koji čisteć krum- 
pire, drži glavu naklonjenu, kao da se tresu pod posmjehom. 

— Hoćemo da vidimo, tko je ženetina, reko bi svaki 
put, kada bi se razbudio. 

Kad se okolo ponoći digne na stražu, još su papaligi 
otvoreni. Šior Ivo ih bijaše ostavio. Okolo druge iza po- 
noći skoči vjetar na jugo, i počme odmah jačati. Bracie 
se otežu, penuni škriplju, a brod pod utiskom vjetra i pod 
onoliko jedara nagiblje se kao nikad tako, — mal da ne- 
hoće, da crpi more lievim bokom. 

— Drž se, majčin sine, zamucuje božman u sebi; — samo 
napried, da vidimo, tko je ženetina. Pak ide na provu, 
da preporuči oko onome na kaštilu i valjda da pogleda 
straje, jesu li odviše popustili. Tambuć od prove bijaše 
otvoren; on ga zatvori. Da ga je tko iz bližega motrio 
kaono ja, bio bi vidio, kako mu oči sipahu samu vatru. 
Zasievnuli bi u onoj tmini kao munja. Njegovo je lice 
odavalo zadovoljstvo. Svakim jačim udarcem vjetra to je 
zadovoljstvo bivalo podpunije. Na njegovim usnama nije bilo 
do posmjeha. Pogledao bi put oblaka i mimoišao prezirom 
tanke i biele, a pozdravio živahnim i radđostnim okom 
crne i divlje, one naime, koji su na vjetar slutili. Njegov 
uvriedjeni ponos staroga i izkušanoga mornara tražio je 
zadovoljštinu kod oblaka,. kod vjetra, kod oluje; jer ga 
oblaci, vjetar i oluja bijahu u njemu razvili. Uvriedjena 
njegova savjest izazivala je oblake, te najgore sablasti po- 


morca, da ju tješe, da ju osvete. Nemiran uzduh bijaše . 

pravo ogledalo njegove duše. Njegova se je duša najvolila 
ogledati u oblake, oluji u lice, jer se je samo tu mogla 
razpoznati, razabrati. Medj njim i brodom bijaše pre- 
trgnut svaki savez; ništa ga na njemu nije više držalo, 
do nogu, kojima je gazio po palubi. Naslonjen na obore 
kasara gledao*je valove, kako sve to žešće napadaju. Pušio 
je lulu i nije mu se marilo, da pogleda barem dim, jedinu 
slast, koju pušač uživa. Stisnuo bi rukom veze naj- 
bliže sartije i digo bi se, onako malašan kako je on bio, 
na prste od nogu, da zaviri preko strane i pogleda, kako 
more lupa u brod. ,Da vidimo, tko je ženetina“, reko bi, 
kad bi val žešće nasrnuo, jače lupnuo. 

Mali, sgnjeten u fogun, da se zakloni od mora, koje je 
dolazilo na palubu, gledao je božmana više preplašen nego 
smućen, i čudio se, što on nevidi, kako je sve na jar- 
borih otezano, kako mogu jedra nastradati. Njegovo čudo 
bijaše još veće, kad mu se božman približi i naredi, neka 
bi mu čaj skuhao. 

— Nema vatre, odgovori on božmanu. 

— Naloži i da si brzo gotov! 

I božman se nasloni opeta uz sartije. 

Svi se mornari križaju velikim križem, što hoće bož- 
man, da uztraje sa onoliko jedara; ali se nitko neusudjuje 
ništa primjetiti. Antuna, koji bijaše na kaštilu, počelo štra- 
pati more, i kad se oglasi božmanu, da bi pošo uzeti pod 
provu inceradu: 

— Stani u straj od _maistre, odgovori mu on, i uputi 
se put krme. | 

Zaviri putem u fogun i reče malomu: 

—.Da si gotov! 

Pak podje na kasar i stane do samoga krmilara. Marko, 
koji bijaše na timunu, videći kao na dlanu, da hoće štogod 
popucati, reći će: : 

— Papafigi. 

— Nose, odgovori božman. > 

— Nose i previše. 

Božman ni oka. 

Krmilar dalje ni rieči, već u sebi: 

— Bog i svetci, neka puče. Plaćeno je. 

Ali nije kud. Prova roni pod vodu; bracie su od pe- 
nuna otegnute kao nikad tako; jedra podušuju brod ; ko- 
nopi zviždaju kao biesni, a jarbureti se uvijaju kao perje. 
Božman gleda i vidi, ali se nemiče. Oblaci debljaju, nebo 
izgleda šareno, more se sve to više uznemiruje. Svakim 
trenom vjetar postaje jači, svakim se trenom brod sve 
to većma nagiblje, svakim trenom sve to žešće nasrće more 
na provu i lieva se preko palube. Mornari gledaju jedan 
drugoga začudjeni. 

Dundo Kala približi se k božmanu. 

— .Papafigi, reče mu. 

Božman kao da nečuje. 

— Papafigi, reče opeta Dundo Kala. 

— Ako te je strah, da što nepukne, stani nad vjetar, od- 
govori jedko božman. 

Dundo Kala podvije rep i jezikom za zube. 

Penuni trepte, tresu se kao da ih je popala vrućica ; 
jedra napuhana, ukočena kao da su slivena, uvijaju jarbu- 
rete, eno, reko bi, sad će preko strane u more. 

— Niesu otegnuti koriduri od pateraca, reče' Marko, 
malo pomagaju jarburetom, hoće sad oba djavo ponieti. 

— Neka, odgovori božman. A za što ih nieste otegnuli, 
.kad je vrieme bilo liepo; ta valjda ih nećemo otezati sada. 
Kad smo bili još u Marsilji, dao sam pripasati nove, i 
ako se nevaram,:dao .sam baš tebi, da ih pripašeš. 

— Novo, pak se oteglo. 

* .— Neka je po sto puta novo; štegla ili neoteglo, sve 
jedno. Bijaše vam pogledati juče i prekjuče. Kad ste vi- 
djeli, da neradđe, bijaše vam ih ponoviti. | 

— Da je bilo kada. 

— Cimg manovra ta je najprva. Pusti brata i prijatelja, 

kad se utapa a oteži crnu manovru, da te neprevari. Nego 
težko brodu, na kojem sve čeka božmana. 

Krmilar neodgovori. On vidi, da je božmanu nješto. pri 
duši, kad onako na dugo razlaže, on, koji mieri vaviek 
svoje rieči kao sa šestilom. Nije Marko ni pomislio, da 
hoće božman na silu, da što na jarborih pukne, da se nje- 
govoj savjesti hoće kvara, ako će da se umiri. Znao ga 
je vješta, valjana i izkušana mornara, te on, mladji, možda 
i. pretjerava, misleć da božman vrieme dobro: neprosu- 
djuje, da nebi dao jedra zatvarati, ako to vrieme zahtieva, 

— Zasievnulo je u sjeveru, reče Dundo Kala, dolazeć 
na kasar. | 

— Zove vjetar sa juga, odgovori hladnokrvno božman ; 
nego dajte da pustimo barketu. | 

Hoće božman, da zabilježi na ruži, koja je pred krmi- 
larom, kako brod suče deset milja, kad onamo nješto za- 
škripne na jarboru od prove, puc . . . jarburet od papa- 
figa kao da ga je tko rukom prelomio. 

Božman se trzne. | | 

S njegovih očiju pade koprena i on razvidi položaj, koji 

je čas prije gledao samo kroz staklo svoje zablude. 
. Med njim i vanjskim svietom bilo je nestalo svake 
sveze; da se ta uzpostavi, trebalo je da što mu drago 
pukne na jarborih, i da sviet sazna, da je on tomu kriv; 
njegova odvažnost ili njegova neopreznost, on nije mario, 
sve jedno. Ništa ga nije moglo probuditi do škripe sva- 
ljenoga jarbureta. Kad pukne, on odahne, kao da mu je 
na prsima ležao. To je bio uvjet, pod kojim se je mogla 
umiriti njegova uvriedjena i ranjena savjest. Med kape- 
tanom i njegovim obrazom, kojega mu se kapetan bijaše 
nehoteć dotaknuo, bijaše nastao ponor, koji samo zlo vrieme, 
neprilika brodu i mornarom, mogaše popuniti. 

U jedan mah on razabra, na čemu je. Nije ga više mu- 
čio kapetanov ukor; onih rieči, koje su uništale do onoga 
časa njegov neokaljani mornarski ponos, nestane na je- 

dan put; ponese ih daleko isti onaj udarac vjetra, koji 
svali jarburet i raznese jedro. Njegova savjest bijaše umi- 
rena, ponos osvećen. 

— Zovite ih izpod prove, reče. 

Dojuriše svi u jedan mah; dojuri i kapetan, kad ču 
graju po palubi. 

— Zatvori papafig od maistre. 

— Zatvori. 

Bijaše kasno. Jarburet od krme pukne takodjer, i svali 
se preko strane na tri komada. Jedna trieska mal da ne- 
ubi poručnika. 

— Poja, zaviče kapetan. 

— Poja. 

Šior Ivo bijaše izvan sebe. Letio je, skakao je kao da 
se je pomladio, sad put krme sad put prove. Nije čisto 
znao, što radi. Četiri penuna i četvero jedara bijahu iz- 
gubljena bez odkupa. Da su cjepotine zauhvatile koje drugo 
jedro, gotovo, bilo bi pošlo i ono. 

— Sutra ćemo novo na sriedu, reče mu božman, kad 
ga vidi na provi. 

Šior Ivo stisne ustne i neodgovori božmanu ništa; ali reče 
strašnu kletvu, koja se SvE nebi bez zamjere mogla ope- 
tovati. 

Nepitaj za mornarske muke, doklen se jarbori očiste i 
sve uredi. To je trajalo sve do zore. Osim vjetra, koji 
bijaše još pojačao, i mora, koje se znatno bijaše uzburkalo, 
bila je takva tama, da niesi vidjao ni prsta pred očima. 

Brod onako bez jarbureta izgledao je kao čovjek, ko- 
jemu su u laktu obrubljene obje ruke. 

Kad kapetan upita kasnije božmana, što uradi: 

— Ništa, odgovori, kušao sam koliko vjetra mogu pod- 
nieti jarbureti. 

Kapetan se sjeti one jučerašnje i neupita dalje. 

Večer je. Tišina je. Nigdje oblaka za čudo. Mjeseca nema, 
koji bi zviezde sakrivao; i one se zrcale u moru, koje 
miruje. 

Mi smo prama zaljevu Svete Eufemije i nedaleko od 
otoka Stromboli. Nakon toliko stradanja, iza kako smo 
se toliko namučili križajuć tirensko more, sve vjetru i 
moru na volju, eto uživamo čaroban pogled. 

Priroda, trudna od tolikodnevna nemira, hoće da malo 
opočine, hoće da razvije za jedan tren svoje ljepote nama, 
koji smo ju za toliko dana neprestano vidjali toliko ružnu. 
Vjetrovi driemaju, kao da ih je sve po njezinome“ na- 
logu spremio bog Eol u svoju mješinu, kao da vrh ono 
mora nigda nemira nije ni bilo. Ali o prirodi, najskoli na 
moru, može se reći, da je pram čovjeku licumjerna, ša- 
rena, himbena i lažna. | 

Koliko puta ovdje, na ovome istome mjestu, nije ona 
kazala putniku vedro nebo, bliskajuće zviezde, površje 
mora mirno; a kad tamo, dolje iz bezdna, iz bezkrajnih 
dubina, istodobno se dizala grozna, tajnovita sila, koja je 
bila kadra u sami jedan tren preobraziti površje, zamie- 
niti kopno sa morem, more sa kopnom. Ona sada miruje 
i smieši se, kao da njezino lice nije nigda bilo namrgo- 
djeno, kao da se nije nigda ganulo i odazvalo rušenjem 
i nemirom unutarnjem ganuću njezine razžarene utrobe. 

Kobna Sirena, u čija njedra propadoše i vjekovi i na- 
rodi, a da niesu za to ta njedra nigda kucala bujnije. 
Svečano zaodjevena, nakićena zviezdami kao mlada za- 
ručnica, sprovadja čovječanstvo daleko svemirom, kažući 
mu sama sebe, kraljevstva, kojimi razpolaže, plodnost svoju, 
svoju moć, svoju ljubav; ali sakrivajuć srce izdajničkom 


koprenom, tura ga obmamljena samim jednim cjelovom u: 


bezpuće, u nemar, u zaborav. 

Koliko se okretnih naroda nije pojavilo na sredozem- 
nome moru, koliko od njih nije donielo sobom zametak veli- 
čine; ali ga ona satre, prije no se i klica pomoli. 

“I Feničani i Egipćani, i Grci i Kartažani i Rimljani puke 
su uspomene, puke sablasti, koje ti se rišu u moždanih, 
kao valovi sredozemnoga mora, na kojem su živjeli i u 
kojem su jedan drugoga podušili. . 

Okolo osam sati eto nam otoka Stromboli na vidik. 

Njegov vrhunac, visok preko dvie tisuće stopa, svidja se 
kao gorostasan svjetionik, kojino digoše Titani za Be- 
lonu, o kojoj kažu mornari, da kad joj je krma blizu 
Sardinije, već je provom van tjesna od Gibraltara. 
. Svjetlo vulkana riše se nestalno na dnu obzorja, i protu- 
slovi krasnom harmonijom čarobnome sjaju svietlećega 
neba. Tisuću uspomena izazivlje na jedan put ona vjekovita 
vatra, koja se je tako riedko svojoj tišini iznevjerila, da 
Stromboloti živu mirno na podnožju samoga vulkana, i ne- 
boje se, da će lava uništiti njihove vinograde, da će ih 
podušiti. 

Noć je bila zimna. 

Do nas ostalih bio je na kasaru i Stevan, da se malo 
nagleda, bijaše rekao, te goruće gore. To mu bijaše prvi 
put u životu, da takva šta vidi i čuje. Neznam, što je o 
tome mislio, ali opazih, da osta sasma iznenadjen, da nije 
od prve ma ni rieči progovorio. Mnogo toga on bijaše 
vidio u razmjerno malo vremena, mnogo naučio, ali težko 
da je sve na jedan put mogao probaviti. Jedna stvar nije 
davala oduška drugoj. Iza njegova odlazka od kuće bijahu 
jedva prošla tri mjeseca i pol, a bila je malo i godina, 
da se to sve promotri i u pameti uredi, ako ne na dugo 
i na široko, a ono barem donjekle. 

On se bijaše svakako mnogo promienio. Jarbori na 
primjer niesu mu bili više nedosiživi, kako je to bilo 
od prve; on se je po njih penjao isto onako brzo i vješto 
kao kojimudrago drugi mornar. Bijaše naučio na izust svu 
leteću manovru, samo se je gdjekada mutio, ako je to 
bilo ob noć. Jedne večeri pusti po tmici gindac od papa- 
figa mjesto onoga od kontra. To bi bila do duše velika 

sramota za staroga mornara, al se je to njemu moglo 
oprostiti; a ipak ukori ga za to poručnik ni prije ni po-. 
slije nego sutradan po bielome danu, pred čitavom vojskom. 
To Stevana žigne kaono bi samo mogla žignuti igla izne- 
nada zabodena u golo meso. Sami dah mora bijaše već 
odmah u njemu usadio onaj mornarski ponos, po kojem 
će ti mornar oprostiti prije najgoru uvredu. nego da mu 
rečeš, da nije svomu zanatu dorasao. Stevan odgovori 
krupno poručniku. | 

Poručnik je bio na kasaru, kad otvorismo otok Stromboli, 
te je možda njegovo prisustvo bilo uzrokom, što Stevan za 
ništa nije pitao. 

— Da je svukud ovakvih lanternaA (svjetionik), reče 
kapetan, koliko bi mirnije čovjek plovio. Nego sada do- 
lazi najgore. A sve stoji u vremenu. Ako zapuše sa sje- 
* vera, dobro, ako li ne, nije najbolje. Lo 

— Za što, upita Milan, ta imamo luka i. desno i lievo. 

— Lako za luku, doda kapetan, samo ako nebi bilo 
maglovito, ali toga nebih želio. Težko brodu, kad mora 
tražiti drugu luku nego onu, put koje plovi. Ja govorim, 
da zlo, ako zapuše sa juga, jer Bog zna, koliko bismo 
mogli ovdje čekati prije no prodjemo tjesno od Mesine. 

— Nemislim, odgovori Milan; ovdje vladaju struje sa 
sjevera, te bi nas pomagale. Da nenabasamo u vrtlog od 
Karibde? 

— Lako za to. Još smo daleko. 

.— Na Scilu? | 

— Ništa za to, mi ćemo se držati više na desno. Još 
smo daleko od Fara, više od trideset milja. Nego vjetrom 
sa juga struje su u tjesnu mnogo jake i brodovom pogi- 
beljne; a _ pak što je i gore, može zapuhati, kad mi već 
budemo u tjesnu. To se može lako dogoditi, jer vidim, da 
ovo vjetra sa sjevero-zapada kao da hoće i da neće. 

— Ja mislim, reče Milan, da se u obće preljerava jakost 
struja u tjesnu od Mesine. Moguće je, da su stari pisci 

istinu govorili, kad su risali vrtloge obiju sestara to jest, 
Scile i Karibde, jer je tada tjesno bilo mnogo uže nego 
je danas; možda ne šire od sedam stadija, to jest tisuću 
i tri sto metara, sudeć po imenu Heptastada, kojim su 
ga nazivali, kaono su nazivali  Trinakrijom istu Siciliju 
to jest. otok od tri rta. Plime i osjeke mogle su u to 
doba prouzrokovati jakih vrtloga i možda Homer, pjevajuć, 
nije ih izmislio. Danas je tjesno u najužem svojem dielu, 
naime medj glavom Faro i rtom Scila, dva puta onoliko 
široko, to jest tri kilometra. Zaludu se je u novije doba 
tražio vrtlog Scile, zaludu onaj Karibde. Scila nije drugo 
van ona strmoglava hridina blizu grada Scile, a na vrtlog 
Karibde naidjoše blizu same luke od Mesine. Taj vrtlog 
zovu oni od Mesine: Carilla, Rema, Calafaro, a njeki još 
i Carofalo, koji se i pri tišini iz daleka jedva razpoznaje. 
Kad zapuše sa juga ili sa zapada, vrtlog se pojavi sa 
jačom silom, i može biti manjim brodovom jako pogi- 
 beljan, ako uz to započme i plima. Krivo se misli, da taj 
vrtlog ima groznu moć privlačivosti, kad naime zauhvati 
u svoj djelokrug koji brod, da ga proguta. Istina je, vrtlog 
Obrće brodom okolo naokolo, ali teži, da ga od sebe oda- 
leči, i riedko kada baci ga blizu svjetionika od Mesine. 
Tko često plovi kroz tjesno od Mesine, taj se toga vrtloga 
neboji. Izčeznula je i aždaja Karibda, ta gnjusna kći Neptuna 
i Gee, koja od Jupitra. odsudjena i bačena u more, pro- 
ždiraše sve, što bi joj se približilo, i bijaše kroz toliko 
vjekova sablast i plašilo, hidra od stotinu glava za stare 
pomorce; izčeznut će napokon i ljaga, koju neznanje baca | 
na nevinu Carillu, koja je jedina u sredozemnome moru. 

— Ja niesam protivu Vašeg mnienja, odgovori kapetan. 
Ta svaki mornar zna. da tih sablasti nema, ali se s Vama 
neslažem, kad govorite, da niesu pogibeljne one struje koje 
vladaju tjesnom. Ima primjera od brodova, koji nepozna- 
vajuć točno, kako se preko dana ili bolje rekuć od sata 
do sata mienjaju struje, jesu kruto nastradali. Plima, koja 

u tjesnu prouzrokuje struju put sjevera, traje pet sati, a 
osjeka sedam. To se donjekle mienja, kako puše vjetar ili 
sa zapada ili sa sjevero-zapada. Ako bi na _primjer koji 
brod htio poći iz Mesine_ put Fara, te nebi znao upotre- 
biti struje, koje vladaju, mogo bi lako, zanesen od istih, 
lutati simo tamo, napried nazad, a gdjekad i zaglaviti na 
obalah Kalabrije. Ali mi valjda nećemo imati glavobolje, 
jer evo zateže vjetar sa sjevera, kojino ovdje, može se 
.reći bez pretjeravanja, puše devet mjeseci na godinu. 

— Eno lanterne, .zaviče mladić iz kaštila od prove. 

— Dobro, reče kapetan i uzme durbin. 

A kad vidi: | ' 

— Dobro, nastavi; svjetlost stalna, svake tri minute 
bljesak: lanterna Fara od Mesine. 

Približi se busoli, digne riliev od svjetionika, pak 
reče krmilaru: 

— Oštro kvarta na šilok. 

— Oštro kvarta na šilok, odgovori krmilar, te 
obrne provom po zapoviedi. ' 

Zakucne ponoći. Straža se izmieni. Mi smo do skora u 
tjesnu a poručniku se neda pod kasar. On ostane na 
palubi, misleć da je njegovo prisustvo nuždno, prem nije 
nikad od njega kapetan niti pitao niti primao savjeta. 

— Ostao je noćas na kuverti za konsula, reče Marko 
božmanu, namigujuć na poručnika. 

Taman na dva sata u jutro eto nam svjetionika od 
Fara na zapadu. Vjetar je sa sjevera uztrajao i nama su 
se redom nizali pred očima svjetionici sicilijanske obale, 
doklen već na tri i po bijasmo spram gradu Mesini. 
Dotale držali smo se posred tjesna, pak obrnusmo put 
Reggia od Kalabrije. Vidjali smo ujedno i svjetionik od 
Mesine, koji je sad biel sad crven, na bljeske, i svjetionik 

od Reggia. 

Prije no prispjesmo prama rtu Dell Armi, pusti nas vjetar 
sa sjevera. Pak nasta tišina i struje nas počeše naginjati 

slit juga. Kada otvorismo sasvim isti rt RSJSE Iaog da nas 
zanose put obale sicilske. 

. Kad u zoru, eto se _pojavlja s morem nješto vjetra sa 
iztoka. Moradosmo otvoriti jedra što više i jedva da smo 
mogli držati provu smjerom put juga. Po Moru, koje je 
dolazilo sa jugozapada i koje nas je kraju naginjalo, mogli 
smo prosuditi, da je u jonskome moru bilo juče tvrda | 
šiloka. : 

Kada grane sunce, prizor, koji smo imali pred očima, . 
bijaše veličanstven. Nemoguće je i pomisliti, da bi se dalo 
takva šta perom opisati. 

Sunčane zrake obasipale su zlatnimi bojami goruću Etnu, 
toga gorostasa sredozemnoga mora, koji na istoj žemlji, 
na kojoj je, čini sam po sebi odieljeni sviet. Amo po- 
sijan šumami, onamo nanizan goleti, pokazuje putniku od 
prve, kako je njegova fauna različita od predjela, koji 
ga okružuju ; kako je to samo podzemni gost, kojega vatrom 
razdražena utroba zemlje hiti na površje. Stari su ga po- 
morci nazivali stupom nebeskim. Kasnije nadjenuše 
mu Arapi ime Djebel, a urodjenici zovu ga Mongibello. 
Na njem se dižu manji vulkani kaono: Minardo, Passo, 
Albano itd., koji slični nevidom, živu i igraju se vatrom, 
kad umoreni gorostas hoće da opočine i driema. 

U dvadeset i pet vjekova novije poviesti zemlja je ovdje 

otvorila više od sto puta svoju utrobu i rigala silnu lavu 
kroz njegove kratere. God. 1669. cieli potoci lave nasrnuše . 
put Katanije, od kojih jedan raztali brdo Monpilieri, .a 
drugi sruši i uništi polovicu grada. 
. Na dnu Etne, uz samo more, eto nam na vidiku Aci 
Reale, koju stari pisci nazivahu sretnom, jer ju Polyphem, 
tako nazivahu Etnu, onaj jednooki gorostas, nebijaše nasuo, 
kad se razjaren bacaše hridinami na luka voga Ulisa; pak 
onuje mali zaljev od Trizze. 

Mi niesmo bili daleko od kraja, kad vjetar postajuć 
tvrd, prisili nas da zatvorimo papafige. Kad vjetar skoči 

više na jugoiztok i mi obrnusmo provu na drugu stranu, 
niesmo bili ni za tri uze daleko od tako zvanih ciklopskih 
sika. Grdne hrpe kamenja, koje stoje u groznom suglasju 
sa crnimi kućami, koje su na obali, i koje mutno odsie- 
vaju čiste sunčane zrake. More je napadalo razdraženo na 
one neoborive liti i pjena razsvietljena od sunca, dižuć se 
i padajuć, kao da za mito siplje drago kamenje u grk- 
ljan koje paklene ažđaje. Lit na desno čini se kao starija 
sestra od one na lievo, jer pokunjene i obaljene glave, 
pokazuje putniku, kako je preko nje više vjekova preva- 
lilo. Druga, ponosna, diže se prkosna u vis, i kao da 
valove izaziva na dvoboj. To niesu ostrvi, jer su malašni ; 
niesu sike, jer su velike, jer se nesakrivaju izpod po- 
vršja, i na daleko upozoruju putnika, neka se čuva, neka se 
nepribližuje; to su grumeni, koji popadaše u more, kada 
gorostasi, jurišajući na nebo, stadoše s bogovi ratovati. 
More, oblizujuć one morske nepodobe, one grdne pljuvo- 
tine Etne, izgleda kao kupelj Edena, u kojoj se bezobrazno 
pere koja sotonska nakaz. 





Mi smo prama zaljevu od Taranta. More dolazi od onuda. 

— Hoće tarantata, reče kapetan. 

— A koji je to djavo. upita Stevan. 

— Vjetar sa sjevero -zapada. Zovu ga tako, jer dolazi 
sa zaljeva istoga imena. Ako zapuše, hoćemo bježati. Zna 
ovdje kuhati more kao u kotlu, jer se baš ovdje stiču 
adransko i jonsko i tarantsko more. Nu bolje tarantata 

nego šilok. 

— Da Bog da, reče poručnik, koji je nješto gledao i 
valjda opazio od prve na dnu obzorja, pak doda: 

— Eno velikog broda! 

— Gdje? 

— Onamo u šiloku. 

— Ide put nas? 
.— Kao da jest. Možda put Mesine. , 

— Ratni brod? 

— Reko bi. ' 

— Ima tri jarbora, a dva dimnjaka. 

— Parnjača? 

— Englezka. 

— Ali bježi, bježi ka bježi. 

— Kaono brod, koji ima vjetar u stivu, reče poručnik. 

I sbilja u manje od po sata, eto je nedaleko od nas. 
Grdna sprema izgledala je kao plijući otok. 

— Ogromna li broda, reče kapetan. 

— Valjda Rus, doda Stevan. 

— Nije. 

— Francuz? 

— Austrijanac. Naš. 

I tako je bilo. Na krmi se je vila austrijska zastava. 
Mi digosmo našu na jarbor od pala i pozdravismo. 

— Kojim bi se imenom krstilo ovo djavola, reče bož- 
man, Bog sam zna. Nije brik, nije bark, nije škuner, nije 
loger, nije polaka, nije nava, pa nije ni fregata, ni kor- 
veta. Brod je — to je sve. 

— Eto ti ga tu, doda poručnik, plije. 

— A kako se valja. Reko bi čovjek, da je to MOJA 
ogromna kopanja. 

— A prova, reko bi, da nije broda ni vidjela. 

— A krma? 

— Široka, visoka, bez ukusa. 

— A jarbori, ko da ih i nema. 

— Lako ti je njemu za jarbore, ima vjetar u stivu. 

— A mornari? 

— Izgubljeni, kad je i malo oluje. 

— Za što izgubljeni; umieša se Milan. 

— Izgubljeni da, doda kapetan. Na ratnih brodovih 
nemože mornar sve naučiti; pak da bi i mogao, neće da 
ga uče. Svakomu je mornaru opredieljeno stanovito mjesto. 
Ako ga otale makneš, nezna više, gdje je. Imao sam na 

brodu mornara, koji su na ratnih brodovih bili kvarto- 
maistri, a kad tamo, nebi znali ni hoditi po kuverti. 

— Ipak su mornari. 


— Mornari da, vjetrom u stivu i okolo topova; ali za 
brodove na jedra ništa. Znaju se biti vitežki prahom i 
olovom, ali s morem ne. Lako ti je biti mornarom, kad 
netrebaš hvatati trcarol4; kad ti nije, da se boriš s olujom 
sa deset samih izparenih drugova, od kojih može biti gdje- 
kad i polovica nemoćno. Vidio sam jednom u zaljevu od 
Bristola, kako je izgledala vojska na jednoj englezkoj 
oklopnjači, kad se usidri iza oluje. Tri četvrtine mornara 
bilo je kao izprebijano. Bliedi, žuti, preplašeni, reko bi bio 
čovjek, da su pobjegli s vješala. Oni, koji su dobro izgle- 
dali, ti su bili već prije privikli moru na brodovih na 
jedra. Ja mislim, da bi svaka ratna mornarica mogla uz- 
gajati mnogo valjanije mornare, kad bi ih držala prvu 
godinu na samih brodovih na jedra. Kad ti je čovjek 
mornar, lako će biti i vojnik; ali težko da vojnik bude 
ujedno i valjan mornar. ' 


— Nije više more za mornare, doda poručnik. 
— Za što ne? 


— Ne, jer su eto sve poplavili parobrodi. A parobrodu 
netreba mornara da plovi. Voziti se parobrodom ili ko- 
čijom, sve ide na jednu. Gdje su ona liepa vremena, kad 
bi se brodovi na moru samo bielili od pustih jedara ; a 
sad neznaš, kako bi brod više nazvao. I stari su plovili 
bez pare, pa su opeta živjeli. Sad se grade samo veliki 
parobrodi, neka se uduše brodovi na jedra, da ih samo 


nestane. 
— Hodili su i stari isto kao na paru, reče Milan. 
— Veslima. 


— Veslima, da. Imali su ih po tri, po četiri do pet re- 
dova na svakoj strani. Njekoji pisci spominju pak brodova 
sa šestnaest redova vesala — i više. 


.— Dva reda razumievam, odgovori kapetan ; ali tri, pet, 
i više od pet! Pak šestnaest! 

— Do pet, da, uzvrati Milan. To je u istinu bilo mnogim 
mučno vjerovati od prve; ali nije kud, to se je dokazalo. 
Ti su se brodovi zvali pentere. Model jednog takvoga 
broda nalazi se u berlinskom muzeju. Mojim sam ga očima 
vidio. To se odkriće mora zahvaliti njemačkim učenjakom 
Bčckhu i Graseru. Još godine 1834. bi izkopano u Pireju 
više od trideset mramorskih ploča, na kojih je bilo napi- 
sano izvješće atenske pomorske oblasti na narod od godine 
335. prije naše dobe. Podatci su na tih pločah bili tako 
točni, da je B&ckh mogao na temelju istih sagraditi model 
broda sa pet redova vesala. Iz istoga se vidi, da.je brodo- 
gradnja bila u ono doba jako razvijena, da nije manjkala ni 
finoća reza, ni simetrija, da se je tražilo ugadjati i istomu 
dobromu ukusu. Što se tiče množine redova vesala, to se 
može shvatiti lako, ako se pomisli, da niesu pojedini re- 
dovi bili odieljeni posebnim tavanom i da je gornja strana 
broda, kamo su dolazila vesla, bila izbočena put vana. Ve 
slači nisu dolazili ravno jedan vrh drugoga, već koso, tako 
da je za svaki red bilo dosta visine, ako je bijaše i manje od 
stope i po. Ako se uzme, da su redovi počimali dvie stope 
vrh vode, to sliedi, da je gornji red vesala na jednoj penteri 
bio visok vrh površja mora ne više od devet stopa. Kod 
brodova na deset redova visina je mogla biti šestnaest stopa 
najviše. Ako se pomisli, da je vanjskoj težini vesla bilo 
unutri podneseno olova na uzteg, tim više, čim je veslo 
bilo na više, to se neće uzeti za kakvu tlapnju niti brođ 
na šestnaest redova vesala, koji sagradi Dimitrij Po- 
liorkete; niti će se posvema odbaciti onaj na četrdeset 
redova, koji, sagradjen po nalogu Ptolomeja Filopatra, bi- 
jaše dug pet sto šestdeset, visok sto, a širok sedamdeset i 
šest stopa; te je nosio četiri sto mornara, dvie tisuće osam 
sto petdeset vojnika i četiri tisuće veslača. Brod Ptolomejev 
mogli su stari slaviti radi vanredne veličine isto onako, 

kako slave danas Englezi a i mi s njimi parobrod Great- 
Eastern. 

— Koji je dug, doda božman, šest sto osamdeset stopa, 
širok osamdeset tri, i nosi dvadeset i pet tisuća bačava. 

— I ima šest jarbora i pet dimnjaka, usudi se reći 
krmilar. 

— A može nositi, reče kapetan, dvie tisuće četiri sto 
putnika i prenieti do potrebe deset tisuća vojnika. 

— I nosi na grue za svoje potrebe, što baraka, što guča, 
što kaića, devetnaest na broju, doda opeta božman. 

— Da nije bilo Great-Easterna, nastavi Milan, težko da 
bi još bila povučena brzojavna žica iz Europe u Ameriku. 
Nego vraćajući se na prijašnji govor, može se reći, da 
niesu stari bili toliko nazad u brodogradnji, kako se to 
u obće danas misli, sudeć po slabome razvitku, koji nam 
u tom pogledu pruža srednji viek. Stari Grci niesu u 
istinu poznavali današnje krmilo, kako ga niesu pozna- 
vali ni Egipćani, ni Rimljani, ali su za to znali vješto ra- 
biti po jedno široko veslo sa svake strane; i njihovo kr- 
milo naličilo je onomu, koje su u novije doba počeli uva- 
djati na velikih ratnih brodovih, kaono na njemačkoj 
oklopnjači: .kralj Vilim“. Može se uzeti, da je barem 
isto tako bila razvijena brodogradnja i kod Kartažana, koji. 
bijahu  nasliedili grčko gospodstvo na zapadnoj strani 
sredozemnoga mora. Rimljani se nebijahu iztakli na moru 
od prve, ali netom uvidješe, da bez ratne pomorske sile 
oni moraju dieliti sa drugim gospodstvo svieta, sagradiše 
u sama dva mjeseca sto dvadeset brodova. Oni se niesu | 
prevarili, jer malo po malo uništiše Kartagu i Grčku. 
Kako su ratna sredstva zahtievala kod brodova velikih 
prostorija, tako oni malo po malo izgubiše fini i vitki 
rez; ukus propade, propade i dalji razvitak brodogradnje, 
i samo se je gledalo, da se udobnošću i razkošjem nado- 
knadi bezukusni oblik. Brodu, na kojem godine tride- 
sete pr. Isusa odplovi Kleopatra u Siciliju, da posjeti 

Antonija, bijaše krma sva pozlaćena, vesla posrebrena, a 
jedra od svile. Kad je Rimu nestalo neprijatelja na moru, 
nesta takodjer i svake podloge daljemu razvitku brodo- 


gradnje, i propašću zapadnoga rimskoga carstva propade : 


i brodogradnja mal da ne sa svim. Car Aurelian na primjer, 
koji življaše u trećem stoljeću naše dobe, zadovoljio se je 
proslaviti svoju pobjedu nad kraljicom Cenobijom, davši 
predstaviti boj na moru u malih šajčicah od svojih ro- 
bova. U devetom stoljeću počeše se izticati brodovljem Genua 
i Venecija, a najskoli ova zadnja, koja je vaviek razpola- 
gala velikom množinom galija. Ali toliko Genovezi koliko 
Mlečići bijahu daleko, da bi se njihovi brodovi bili mogli 
takmiti sa brodovljem starih Grka i Rimljana, niti glede 
veličine, niti glede ukusa. Genovežke karake, prem su 
dobro jedrile, i mletačke galije, prem su se još bolje 
vozile, niesu imale niti iz daleka onoga eleganinoga oblika, 
koji su više od tisuću godina prije imale grčke pentere. 
Današnji razvitak brodogradnje moramo zahvaliti sjevernim 
narodom, koji su znali uzimati malo po malo sve, što se 
je boljega bilo dotole pronašlo. Brodovi Vilima osvo- 
jitelja, na kojih su se Normani prevezli u Englezku, niesu 
bili veliki; njihova je prova bila odviše visoka, ali za to 
bijaše krma ukusna, jarbori može se reći umjetno poraz- 
dieljeni, i krmilo kako ga dan današnji vidimo. Izumom 
praha i uvadjanjem topova na brodovih počela se je odmah 
razvijati i njihova veličina. Gornji dio broda, koji je prije 
više ili manje buljio put vana, kako na brodovih grčkih 
i mletačkih, da se uslied težine topova uzčuva stabilnost, 
bi ne samo povučen unutra, nego je gornja strana bila 
na lik presječenog trokuta. Stoprv u šestnaestome vieku 
Jarbori su svi čvrsto privezani na bumpreš. Prije toga 
svaki je jarbor stajao o sebi, i bumpreš kao takav nije 
niti obstojao. Mjesto današnjega bumpreša i baštuna od 
floka bio je postavljen jednostavan jarbor, koji je samo 
bio malo jače nagnut put prove. Stari niesu poznavali 

niti floka niti trinkentine. Na onu vrst od baštuna od floka, 
koji su imali, stavili bi po jedan penun i na isti če- 
tverokutno jedro, čije su se škote često u moru močile. 
Mletačke galije niesu baštuna niti imale. Ratni englezki 
brod: the Royal Sovereign, koji bi sagradjen po- 
četkom sedamnaestoga stoljeća, nije takodjer imao ni- 
kakva floka, već kaono genovežke karake dva stoljeća 
prije, nosio je izpod baštuna četverokutno jedro. Kako se 
je s početka, naime uvadjanjem topova na brodovih, pre- 
tjeravalo povlačeć unutar odviše strane, koje su nad morem, 
tako se je taj običaj vukao sve do najnovije dobe. Može 
se reći, da je brodogradnja stoprv početkom osamnaestoga 
stoljeća zahvatila mah napredka, bez prekida sve do 
današnjeg dana, i to po ruku Engleza, koji su napokon 
iz svoje prošlosti razumjeli, a poviest im pružala toliko 
primjera, da sva njihova moć leži na moru. Još u deve- 
tomu stoljeću Alfred Veliki uvjerivši se, da mu se hoće 
ratnih brodova da odbije Dance, bijaše sagradio množinu 
galija sa šestdeset i više vesala; a o njegovu sinu Edgardu 
govori se, da je poslije svoje smrti ostavio Englezkoj više 
od tri tisuće i šest sto brodova. Do Henrika VIII. nije imala 
Englezka nikakve mornarice, a slabu i kasnije, doklen 
nestupi na priestol kraljica Elizabeta. Naumljena i izja- 
lovljena provala Filipa II. upozori opeta Engleze, kako im 
je njegovati more, ako hoće da nad njim gospodare. Ipak 
Englezka sve do osamnaestoga vieka sad bi dizala sad bi 
zapuštala svoju ratnu mornaricu, doklen napokon podučena 
od toliko primjera iz davne svoje poviesti, i na to pri- 
siljena od ratova, kojih joj je tada bilo voditi, neprione 
i neodvaži se, da nasloni svu svoju moć na ratno bro- 
odovlje. Engl... . 

— Dispensiru, riži u lonac, zaviče poručnik iz kasara, 
kad vidi na sestantu, da je sunce na meridijanu. 

— Fate šior, odazove se dispensir iz foguna. 


Svi se obrnusmo da gledamo poručnika, koji je u isto 
* 

doba čitao iz nonija i bilježio na komadu papiru vi- 
sinu sunca o podne. Pak sljegne u komoru da izvede po 
navadi svoje račune, a kapetan, koji je vaviek slušao rado 
Milana, reče: 

— Kad bijah zadnji put u Alesandriji, desio sam se 
jedne večeri na kraju i baš u kavani polag jednog otme- 
noga družtva, gdje se je govorilo o njekom odkriću 
starih egipatskih brodova. Meni je bila puna glava mojih 
posala, jer sam se baš onaj dan dogovarao sa sansirom 
za brodarinu, pa niesam sve dobro shvatio. 

— Dobro, odgovori Milan. Valjda su govorili o egiptio- 
logu Dimichen-u. . .. 

— Nješto takvoga. 

— Koji je izdao godine 1868. sto četrdeset i tri nacrta 
staroegipatskih brodova od preko dvie tisuće i pet sto 
godina prije poroda Isusova. Što se dosle zna, niesu stari 
Egipćani bili mnogo napredovali u tome pogledu. Njihova 
plovitba bila je ograničena na Nil i niesu niti sidra po- 
znavali. To je valjda bilo s toga, što ploveć po rieci, niesu 
ga uprav ni trebali. A još su manje poznavali krmilo, 
mjesto kojega služila su im dva vesla, nestalno privezana. 
 Stoprv kasnije, kad počeše graditi oveće brodove, osnovaše 
«oni pomoću dvaju vesala stalno krmilo, kojim su kasnije 
i Grci i Rimljani ravnali svoje brodove. Kako to na- 
pominje Herodot, i kako se je našlo napisano po hiero- 
glifih, takve oveće brodove zvali su oni: bari. Reklo bi se, 
da su stoprv sedamnaestog vieka prije poroda Isusova po- 
čeli oni ploviti morem. Zna se, da njihovi jarbori niesu bili 
stalni: ili su bili ujedno sa jedrom, ili kad bi se prispjelo 
na kraj, snimio bi se jarbor, te položio na palubu, ako bi 
palube bilo. Govorim, ako bi bilo palube, jer je kod njih 
ponajviše nije ni bilo. Iz nacrta onih brodova, kojeno kra- 
ljica Namala, žena Tutmosisa, posla put Arabije, vidi se, 
da su se ti brodovi u tome samo razlikovali od prijašnjih, 
što im je krmilo bilo bolje i sjegurnije, što su imali 

palube, i što su im jarbori bili niži a uz to jedra šira. 
U četrnaestome stoljeću prije poroda Isusova nema kod 
Egipćana nikakvog napredka u tom pogledu; pak Ho- 
merovi opisi grčkih brodova mogu se bez oklievanja 
namieniti egipatskomu brodovlju. I grčki su brodovi od 
te dobe imali samo po jedan jarbor, samo po jedan red 
vesala i najveći jedva da su mogli nositi više od stotine 
ljudi. Stoprv u doba persijskih ratova pojavljuju se bro- 
dovi sa više redova vesala, štono se je možda moralo i 
od prije zahvaliti Feničanom, koji su već odavna imali _ 
SvOjih naselbina mal da ne svukud po sredozemnome 


moru. Ako se pomisli na njihova odvažna putovanja van 


tjesna gibraltarskoga, može se zaključiti, da je kod njih 
brodogradnja bila dosta razvijena, jer težko da bi se oni 
inače bili usudili spuštavati na ogromne valove oceana. 


Tu se je htjelo jakih i čvrstih brodova i... 


— Objed, zaviče kamarot, noseć veliki pladanj riža 
u komoru. 

Mi se digosmo te za njim pod kasar. 

— Šior Ivo, zazovne kapelan. 

— Šior, odvrati poručnik. 

— Gdje smo? 

— U širini trideset šest i petdeset osam. šior. 

— U duljini? 

— Sedamnaest i trideset i devet. 

Tri dana iza toga eto nam na vidiku otoka Cerigo. 
Svaki dan, i mi smo bili to bliže našemu cilju, Carigradu. 
Milan je već u Marsilji bio odlučio, da će iz Carigrada 
ravno put Cetinja. Stevan, dakako, i on. Cukalo se je još 
u Marsilji, da može na pramaljeće buknuti rat medj Crnom- 
gorom i Turskom. To bijaše uznemirilo i Milana i Stevana. 
Da Milana, to bijah ja od_prve razumio; ali niesam bio 
niti pomislio, da bi to moglo i Stevana toliko zanimati. 

— Samo da smo brže doma, reče on, kad ga ja o tom: 
zapitah. 


— Za što? 

— Da se bijem. 

— Ta ti niesi Crnogorac. 

—- Niesam, ali sve ide na jednu. Svi imamo tamo sta- 
rinske rodbine na puna jata; i ako mi braći nepomognemo, 
neznam tko će pomoći. A da toga i nije, koji bi pošten od 
stida preživio, da kod kuće sjedi, kad onamo teče bratska 
krv. — | 

— A kad si daleko? 

— Il blizu ili daleko, sve ide na jednu. Red mi je bje- 
žati kući, da sačuvam obraz. Znadu ljudi i na Cetinju, da 
se ratni glasovi čuju i na kraj svieta. Tko bi meni od bruke 
i sramote pred braćom i bratstvom oprao lice, kad bi 
čuli za me živa, da ljenčarim u tudjini. Bi se vrh mene i 
bratstva mi diglo grdilo, da ga takvoga nebih želio niti 
najgoremu dušmanu. Nego doma, ako uzhoće Bog, te na 
junačko polje, ako uztreba, pak što Bog dA i sveti Trifun 
kotorski, da mu je čast i slava do vieka! 


E TNRNANIENNA 


Mi unidjosmo u grčko ostrvlje kroz tjesno od Crvi, to 
jest sa sjeverne strane otoka Ceriga. Unidjosmo vjetrom 
u krmu, a kad tamo, nadjosmo vjetar sa jugo-iztoka. Nego 
prije no zauhvatismo visinu od Antimila, vjetar popusti i 
kao da hoće da zapuše sa sjevera. To nije bilo najugod- 
nije, jer se nije lako verati niti po danu po grčkome 
ostrvlju, a nekmoli po noći, kad magle zategnu, kako se to 
obično dogadja vjetrom sa sjevera. Nješto daha dolazilo je 
ipak sa juga, i poslije podne bili smo već medj Falkonerom 
i Antimilom. Gora sveti Ilija od otoka Mila eto nam se crta 
nestalna nad divljimi obalami, koje ju-okružuju sa za- 
padne strane ; a još pustije i nepristupnije hridine Antimila, 
kao da stoje tu, da prave njeku vrst krupne i tajnovite 
harmonije sa ono nepitomih i drzovitih sika, koje susretaš 
svukud po grčkom ostrvlju. 

Antimil nije otok, nije sika, nije brdo, nije ravnina ; on 
je skup svega toga, on je gomila nagomilanih gomila bie- 
loga kamenja; on je ujedno i otok i sika i brdo i ravnina. 
Da je čovjeku skroz nepristupan, da ga iz blizu nemože 
promotriti, sudio bi ga onako iz daleka kao ogromno jaje 
koje olimpijske kokoši. Nikomu na brodu nije bila ugodna 
ona nastajuća tišina. Svaki je od nas želio, da bi nas vjetar 
sa šiloka dopratio barem do glave od Kolona. Tamo bismo 
mogli, bijaše reko kapetan, čekati mirne duše trmuntanu, 
pa koliko naglo ona i zapuhala. | 

— Lako ljeti, reče poručnik, dnevi veliki, noći kratke 
vidi se. Ali zimi? 

— Coravo, doda kapetan, koji je u taj tren više od zna- 
tiželjnosti nego od potrebe dizao riliev od Falkonere. Pak 
nastavi : 

— Ćoravo i gore nego ćoravo, ako te ovdje zateče noć 
po zlu vremenu,,ma bilo sa juga ili sa sjevera. Zna ovdje 
puhati trmuntana ništa manje nego gregolevanat u Crnom 
moru. Zamagli se, da nevidiš ni prsta pred očima, a more 
se uzkuha kao da je u kotlu. 

— A da zapuše, upita Milan, što bi mi učinili tada? 

— Pošli nazad, odgovori kapetan. Da zapuše, mi bismo 
ravno pod vjetar u zaklon od Mila, a do potrebe i u 
luku. Evo su baš u prošlu nedjelju minule tri godine, 
da sam bio u osviće zore kojih dvadesetak milja na sje- 
veru od _ Kandije, kad na jedan put zapuše trmuntana. Ja 
da ću se uzdržati na jedra, ali sila vjetra za čudo, pak 
uzalud svako napinjanje. Nije bilo kud, nego moradoh na 
silu u luku od Sude. Jedva jedvice da ju nadjoh, tako je 
more dimilo od silnoga vjetra. Da bijaše noć, nehćaše me 
sunce nikada više grijati. 

Proti svakoj nadi mi se ipak sa tihim povjetarcem s 

. kraja odtisnusmo preko noći kojih petnaest milja napried, 
a u razsvanuće bili smo već prama otoku Serpho, taman 
po sriedi, medj njim i otokom Hydra. Okolo osme počme 

nješto vjetra sa sjevera. Kako je nebo bilo vedro i vrieme 
u obće liepo, imali smo sva jedra otvorena. Prvim ćuhom 
jedra uhvate sprieda, jer pri promjeni vjetra brodu bijaše 
prova put sjevero-iztoka. 

— Neka zatvore kontra, reče tada kapetan božmanu. 

— Zatvori fate šior, odgovori božman, hodeć put prove. 

Pak onamo vojski: 

— Sera kontra. 

— Sera. 

Nije ov čas bila baš nužda, da se zatvore kontra, ali se 
u grčkom ostrvlju nije nikada dosti opreznu, jer se vjetar 
zna gdjekad spustiti kao iz rukava, Kako je nama bilo 
stalo do toga, da se dokopamo što prije glave od Kolona, 
tako smo i kasnije, poklen nego vjetar nješto pojača, držali 
ipak papafige otvorene. Samo pomoću njih mogli smo. 
uspješno križati i dobivati nad vjetar. Križali smo tako 
vas božji dan, sada držeć provu put iztoka sada put sje- 
vero-zapada. Premda su nas struje zanosile put juga. bili 
smo ipak učinili dosta puta put sjevera. Već pred noć 
bili smo na jugu od samoga otoka Thermije. 

Poslije večere reče kapetan poručniku : 

— Ajte, Šior Ivo, gore, učinit ćemo tiramolu. 

Ode tada poručnik skokom na palubu, pak će božmanu: | 

— Tiramola! 

A božman vojski iz svega glasa: 

— Tiramola! 

A oni iz prove: | 

— Tiramola, fate bonora! 

— Ala, djeco, neka su čiste bracie! zaviče opeta božman. 

Tada mali i kamarot podju da očiste i poredaju pod 
vjetar, jedan bracie od maistre, a drugi one od trinketa. 
Nakon malo eto kapetana iz komore. Netom zaviri glavom 
vanka tambuća i stavi nogu na palubu, zaori glasno : 

— Alešta. | 

Podje na to božman na provu i očisti škote od floka ; 

poručnik stane pod vjetar na bracie od maistre, ja blizu 
škote. a ostali mornari nad vjetar. 

Kad vidi božman, da je sve u redu i svaki na svojemu 
mjestu, zaviče: 


— Lešti šior! 
Tada kapetan mornarom, koji su bili na kasaru: 


— Kacarandu! 

— Kaca, odgovori poručnik i potegne randu put sre- 
dine broda. 

Pak krmilaru: 


— Orca; orca po malo! 


— Orca, orca po malo, odgovori krmilar i počme obr- 
ćati timunom. | 

Kapetan, koji je bio nad vjetar, pratio je pažljivim- 
okom, kako se brod primiče k vjetru; i kad vidi, da sc 
je već dobro uputio, da su počela napokon veća jedra le- 
pršati, zaviče opeta : 

— Laška floke. 

— Laška, odazove se božman s prove. i pusti škote 
neka brod ide lašnje. 

— Dežmura, nastavi kapetan, kad vidi, da su sva 
jedra uhvatila vjetar sprieda. 

I dva od njih pustiše burine, a ja škotu od maistre. 
Brod je već bio medjutim mal da ne došao provom na 
vjetar; i kad zastavica od jarbora od maistre pokaza, da 
je vjetar ravno po provi, kapetan zaviče što je bolje mogao : 

— Tiramola gabie. 

Kada na tu zapovied pusti poručnik bracie pod vjetar, 
svi penuni od jarbora od maistre na jedan put se obrnuše 
na drugu stranu. 

Netom vojska potegne bracie i netom vjetar zauhvati 
jedra od maistre sa druge strane, kapetan zapovjedi : 

— Kontrobracia na provu. 

— Kontrobracia, odazovu se svi jednoglasno, i svi 


i. 


stadoše potezati bracie od trinketa, doklen vjetar nezauhvati 
sa druge strane i jedra jarbora od prove. 
Kad počmu nositi sva jedra, tada kapetan opeta: 

— Kaca floke. 

— Kaca. 

— Aguanta bracie nad vjetar. 

— Aguanta. 

Pak iza toga: 

— Ala burine. 

— Ala, fate šior, odazove se božman iz prove i po- 
tegne burinu na maistru. 

— Neka nose (jedra), reče napokon kapetan krmilaru. 

— Fate šior, neka nose. 

I manevra bijaše dovršena. 

Pak kapetan sljegne pod kasar. 

— Djeco, duća cime, zapovjedi božman malomu i ka- 
marotu. 

— Duća, odgovoriše ona dva i stadoše sakupljati i 
rediti razbacane konope po palubi. 

Mi smo tako plovili put sjeverozapada. 


i 


Okolo ponoći vjetar počeo malaksati, a nebo se počelo 
medušiti. Crne se oblačine počele dizati sa jugoiztoka, a 
na iztoku sievati. Božman, koji je bio od straže, dađe naj- 
prije zatvoriti papafige, pak vanjski flok, pak randu. Kada 
se obrne straža i kad božmana zamieni poručnik, već je 
nebo bilo zastrto debelimi oblaci. Na nebu, kao na tam- 
nom okviru, počme se crtati na jugu ogromna, tamna, 
zadušena zidina, koja se je, na lik obruča, grozno i taj- 
novito držala nebu u vis. Bio je jedan tren, kad se ništa 
na svietu nije vidjalo, ma niti prsta pred očima. Sad 
sieva na iztoku, sad sieva u buri. Tišina je. Vjetra neima 
ni pahaja. Da bi i perja stavio na dlan, ono bi na 
dlanu i ostalo, kao da je staklom obranjeno. Milan je 

spavao. Ja podjoh da ga probudim. Sa Milanom dodje na 
palubu i kapetan, koji odmah naredi božmanu, neka bi 
gornje gabie zatvorio. Trinket i maistra bijahu već od 
prije zatvoreni. Odkud će zapuhati? Naš je položaj kri- 
tičan; ma odkud zapuhalo, ma kud nas oluja zaniela, mi 
niesmo daleko od kraja, mi možemo lako s brodom na kraj. 
Trak svjetla, koji je dolazio iz komore a kroz dušnik udarao 
je kapetana po licu, kad ga ja pogledah. On je grizao zu- 
bima svoje riedke brkove. To je bio znak, da nije s vre- 
menom na čistu. Iza sievanja počme bljeskanje, a s bljes- 
kanjem grmljavina. Bljeska, kao da se je zemlja upalila ; 
grmi, kao da će nebo na zemlju. Tišina vjetra traje, a brod 
se vrh valova ljulja, kao da krmila nema, jer ga nećuti; 
a donje gabie onako obješene lupaju po penunih s jedne 
strane na drugu. Sva je vojska na palubi. Kapetan stoji 
naslonjen na tambuć, poručnik na dušnik od komore, a 
božman nad vjetar uz sartije od pala, držeć se rukom za 
griželu. Božman nema na sebi do vunene košulje ništa, 
a poručnik uz vunenu košulju i debelu vunenu jaketu, 
i vrh svega toga inceradu. Osim mladića, koji je na ka- 
oštilu, i krmilara, koji je na timunu, sva je ostala vojska 
po krmi jarbora od maistre — blizu samoga kasara, da 
zapoviedi bolje čuje. Komešanje po palubi, a više no to, 
ona mukla tišina, koja mornara lašnje budi nego ijedna 
oluja, uznemiri i probudi Stevana, te se popne i on na 
palubu. 

— Djavolje noći, reče, kad zaviri glavom van tambuća. 

— A gdje ste ljudi božji, nastavi, kad htjede da korakne; 
nemogu vas nijednoga vidjeti. 

— Amo, odgovori mu Milan. 

— Ili je sudnji dan, ili se meni smrklo pred očima, 
nevidim živa nikoga, doda Stevan, držeć se vaviek tam- 
buća i uztežuć desnu nogu, koju bijaše pružio. Dajte, da 
vas jednoga opipam. 

U to zasievne strašno a još strašnije zagrmi, te se po- 


javi nješto vjetra sa juga, a s vjetrom počme padati i kiša. 
Na prve kaplje vode vjetar kao razdražen, razjušen, počme 
duvati jače; brod se počme nagibati pod vjetar, a konopi 
zviždati. To je i nije tako trajalo pol sata, kad riedki 
pojav, koji se je na jarborih sbijao, povuče na se svu 
našu pozornost. 

— Gore jarbori, bijaše rekao Stevan. 

I zbilja vrhunci jarbora kao da su zapaljeni. I na jar- 
boru od pala i na jarboru od maistre i na jarboru od 
trinketa vidi se gorućih plamena; eno, reko bi, sada će se 
dalje po jarborih razširiti, sada će se brod zapaliti. 

— Liepo vrieme, reče kapetan. Mi mornari pozdravljamo 
radostno ovaj pojav, jer vuče vaviek dobro vrieme za 
sobom. 

— Neznam, doda Stevan, koji se tomu nije mogao dosta 
načuditi, je li se igda tko igrao vatrom a da nije prste 
opekao. 

I meni bijaše to prvi put, da takva šta vidjam. Pla- 
meni niesu bili stalni. Sada bi izčeznuli, sada bi se po- 
javili. Čim bi padala kiša, bili bi sjajniji. Netom bi malo 
pristriešilo, plameni bi prije probliedili, pak izčeznuli, pak 
se s kišom opeta pojavili. Dalo mi se pogledati put prove, 
a kad tamo: na vrh samoga baštuna opeta četvrta pla- 
mena perjanica. Podjoh onamo na kaštio, da ju iz bližega 
promotrim, a Stevan nogu iza noge za mnom. Kad ja 
tamo, čujem kao da nješto zuji, čvrčkoće izpod plamena. 
Znao sam, da je to munjina, koja se malo po malo toči 
kroz šiljke munjovoda, kroz vrhunce tornjeva i jarborA, 
kad je električna napetost u oblacih jako razvijena. Znao. 
sam, da je taj plamen svetoga Elma nevin, da negori; pa 
se spustih preko bumpreša na baštun. Što se ja bliže pri- 
mičem, to mi zujanje postaje jasnije, plamen bistriji, sve 
skupa zanimivije. Vatra bez topline, to je nješto riedkoga 
na kraju. Kad dodjoh plamenu na doseg, jesam se od 
prve žacao da pružim ruku. Njeka čudna strava, koje 

niesam sam mogao razumjeti, kao da mi je ruku nazad 
uztezala; kao da me je koja tajinstvena moć, ležeća u pla- 
menu, od sebe odvlačivala. Kriešteća zviždanje vjetra, 
glupo padanje kiše, lieni šum uzburkanih valova, ne- 
spretno gibanje i ljuljanje broda, sve to skupa poveća- 
valo je plamen, kaono kad staviš nješto bjelkasta na tamni 
okvir. Meni se nije dalo niti pružiti ruku, niti se povući 
natrag. Htio sam i biti miran i vidjeti plamen i čuti nje- 
govo zujanje. Dočim sam se ja tako sam sobom borio, čujem 
na jedan put Stevana. | 

— Eh skočite, ljudi, eno pogibe čovjek. 

Od prve niesam znao, što da mislim. Onako snebiven 
dignem oči s plamena i povučem ih put kaštila. U taj tren 
zasievne i vidim Stevana, gdje se drži okolo argana, i kaže 
prstom put mene. Ja da ću zavikati, da ga upitam, tko 
pogibe, kad eto osjećam, da mi se vlasi dižu, i ćutim njeku 
vrst glavobolje, koja mi je nepojmljiva. Sve kao da se 
mravi na stotine koprcaju po mojoj glavi, i kao da me 
štiplju. Potegnem rukom u vis, a meni ruka u plamenu. 
Moja je glava bila okrunjena negorućim plamenom. Za 
jedan tren, ja bijah obkoljen svetačkim viencem, ja sam 
se mogao brojiti medj obljubljene sinove raja nebeskoga. 
Kad se vratih na kaštio, nadjoh Stevana svedjer omotana 
okolo argana. 

— Mnijah, izgoriste, reče mi sav radostan. Nego gdje 
Vam pamet, za žive oči, te podjoste tamo na očitu pogibelj. 

— Tu nema pogibelji nikakove, doda Milan, koji pre- 
plašen na uzklik: ,eno pogibe čovjek“, bijaše dojurio na 
provu. 

— Nije vatra svetoga Nikole mornaru nikad naudila, 
reče božman, pa neće ni nama, ako uzhoće Bog. 

I sbilja božman je govorio po svome vlastitom izkustvu. 
Pojav vatre svetoga Elma ili kako ga naši mornari inače 
zovu: vatra svetoga Nikole, jest vaviek primljen na brodu 
sa uzhitom. Mornar misli, da je to sveti Nikola, koji se: 

pojavlja i naviešta, da je minula svaka pogibelj. Ima već 
dvie tisuće godin4, odkada je Seneka pisao, kako se po 
velikih olujah pojavljaju zviezde na brodovih, i kako 
mornari nemisle, da bi moglo biti daljne pogibelji, kad 
bogovi Kastor i Poluks dolaze u pomoć. Tito Livij po- 
vieda veliko čudo, sbivše se na džilitu, kojim bijaše 
Lucij oboružao svoga sina ; džilit je gorio puna dva sata a 
nije izgorio. Kada je Lisandrovo brodovlje izlazilo iz luke 
Lampsaka, da navali na brodovlje Atensko, pojaviše se 
plameni Kastora i Poluksa, tako su stari pričali, na bo- 
kovih broda Laceđdemonskog admirala. Mornari Kolum- 
bovi pozdravili su uzklikom svetoga Elma, kad se ovaj 
pojavi na jarborih sa sedam užganih svieća, te popa- 
daše na koljena, moleć i hvaleć na tolikoj milosti. Povieda 
Herrera, da je i Magelan naišao na isti pojav. Stari su 
držali slične pojave kao nebeska znamenja, te su ih točno 
i sdušno bilježili. Julij Cezar povieda takodjer, da je jednom 
vidio plamteća koplja svojih vojnika; to se isto dogodi 
kasnije i Belizaru, kad bijaše u ratu proti Vandalom. 

Još nebijaše ni zora zabielila, a od oluje više ni zraka 
ni traga. Vatra svetoga Nikole nije se bila niti ovaj put 
svojemu dobromu glasu iznevjerila. Kad dobro osvane i 
kad razpoznasmo mjesto, u kojem se nalazimo, uputismo 
provu medj otokom Zea i otokom Mauro-Nisi. Vjetar nam 
je bio povoljan, i brod je plovio koje četiri milje na uru. 
Sutra na noć bijasmo već provalili Andro-Dorsko tjesno. 
Tri dana iza toga bili smo prama otoku Tenedu, i baš 
med njim i obalom Azije, do samih ruševina Troje, kad 
nas nepovoljno vrieme prisili, da bacimo sidro na iztoku 
ostrva. Tu ostadosmo puna četiri dana i na osviće petoga 
digosmo na jedro, i u samo podne bili smo na ulazu 
Dardanela. Dobro vrieme nije nam se sve do Carigrada 
iznevjerilo. Prolazeć kroz. tjesno, sve od tvrdjava Sedil- 
Bahr i Kum Kaleh pa do starih Dardanel4 i Helesponta, ja 
niesam mogao ma niti za sami jedan tren da ostavim pa- 

lubu, da oko udaljim od božanstvenog prizora, koji mi se 
je pred očima raztvarao. ' 

Sve od Dardanela do Carigrada njeka tajinstvena moć 
kao da je izpijala svu budnu moju snagu, i kao da ju je 
rušila u njeku maštu nepojmljiva zadovoljstva.  Zanosio 
bi me njeki čaroban zalet, kad bih hitio pogled na ono 
višno mora, koje dieli dva toli različita svieta; na onaj 
mali zaljev, u kojem se susretaju dvie toli velike i toli 
različite prošlosti; na kojem se je vrtlogom razvijala toli 
kobna poviest za slavenske narode; u kojem Izlam tone. 
malo po malo ali za uvieke, i nad kojim lebdi i bdije 
pomljivim i drhćućim okom prevejana medjusobna nepo- 
Vjerljivost velikih naroda Evrope. Nebo, zemlja, more, sve 
to plije u njekome čaru nepojmljive veličine; sve se tu nad- 
tjeca i takmi sjajem, ljepotom i ljubavi. Obale šumć na 
poljubac bistra mora, kojino šalje pitomi Bosfor, — a 
more žamoreć, tajinstveno ljubeć, pruža samo sebe kao 
ogledalo dražestnoj djevojčici Helesponta, koja, drhćuć od 
zime, u njemu razkošno plije, — a nebo posvećuje tu ne- 
vinu zabludu zamamljene i obljubljene prirode, pokrivajuć 
modrim božanstvenim sagom taj dražestni i drhćući po- 
ljubac. Okolo naokolo po onih čarobnih i divotnih viso- 
činah zimom ucviljena priroda naliči krasotici, lišenoj sve- 
čanih haljina; naliči sramežljivoj božici, protjeranoj iz raja, 
jer nehtje pristati na nečisti poljubac kojega ružnoga boga, 
Jupitrova mezimca. Okolo na okolo po onih čarobnih i valo- 
vitih prodolih kao da se iz rumelijskih ravnina još razlie- 
vaju miomirisni valovi ruža, koji kano da hoće da čaraju 
zamamljena putnika. Svidja se, da je ono onaj tajinstveni 
predjel, na kojem se bogovi sakupljaju na sbor, kada 
ljudem pravicu diele; da je ono zemaljski raj, po kojem 
lutaju sjene stambulskih odaliska; da je ono sielo božica 
mira i ljubavi. 

— Alešta, vikne kapetan s kasara, kad mi bijasmo 
prama Seralju. | 


“s fee 

Vojska se na tu zapovied sakupi na provu, da uredi i 


pripravi sidro. Čim mi iza seraljskoga rta malo po malo - 


otvaramo Galatu, Peru i Zlatni Rog, stotina nam se bro- 
dova reda i lievo i desno pred očima. Zlatni Rog kao 
da je zapleten sa tisuću jarbora, i kao da je to neprehodna 
šuma, koja ga okružuje. Oko nezna, gdje da opočine, 
gledajuć zlatni Skadar, divni Bosfor, stari Stambul, raz- 
košnu Peru i neurednu Galatu. Jedan prizor nedaje dru- 
gomu oduška. Ja niesam znao, sanjam li, ili je sbilja istina 
ono, što gledam. Carigrad! To je bila jedina rieč, koja mi 
je u ušima zujila. Munare, džamije, kioski, groblja. mostovi, 
more, jarbori, kuće, kućice, barke, čamci, seraljske zidine, 
stambulske ruševine, Azija, Europa, Turci, Francuzi, Grci, 
Englezi, Slaveni, Talijani; to je sve skupa bilo meni na 
jedan put u glavi, pred očima, ali ja od svega toga niesam 
ništa mogao razumjeti. Carigrad! To je bila jedina rieč, 
koju sam mogao razabrati. 

— Fondo, čujem na jedan put kapetana. 

— Fondo, odazove se s prove krupni glas božmana ; 
i sidro zaori i utone. 

Brod stane. Mi bijasmo napokon u Carigradu — u Ga- 
lati, tik onoga mosta, koji dieli Galatu od Stambula. 

Prodjoše dva dana. 

Na osviće trećega eto na brod Milana sa Stevanom. 
Bijahu se dovezli čamcem, na kojemi se pak morahu od- 
vesti do na Lloydov parobrod: ,Achille“, koji se je istoga 
jutra dizao put Trsta. Ako znaš, što je prijateljstvo, ne- 
pitaj, je li me boljelo, što se eto moradoh dieliti od njih 
dvojice, kojima me je pritezala iskrena ljubav i duboko 
štovanje. Ja sam zaludu još i na putu nagovarao Milana, 
neka bi ostao još koje vrieme sa mnom; zaludu sam se 
mučio, da mu dokažem, kako se može lako sjednačiti raz- 
mirica međdj Turskom i Crnomgorom. On bijaše tvrdo 


uvjeren, da se to nemože riešiti nikako mirnim putem, te 

da mora buknuti rat, netom snieg okopni, a možda i prije. 
Stevan je govorio, da sam zrak miriše po prahu i da mu 
se sve čini, da je već i potekla bratska krv u boju pro- 
tiva Turaka, te da se moraju žuriti, da budu doma što 
prije, jer bi inače moglo biti od bratstva grdila i sramote. 

Kako nije bilo da se docni, jer je parobrod bio na 
odlazku, to Stevan poreda u čamac na brzu ruku sve 
stvari Milanove i svoje, pak podje na provu, da se oprosti 
sa vojskom, koja je bila počela izilaziti na palubu. Svak 
ga živ na provi bio od srca zavolio, pak ga stali svi redom 
cjelivati, kan da je to brat, koji se dieli od braće. 

— Eh, brate, oprosti, ako što rekoh, opetova Stevan 
svakomu, kako je kojega ljubio. 

Starcu Dundu Kala zaleti se debela suza, a Stevan mu 
stisne ruku po drugi put, i po drugi ga put poljubi. 

Pak se spustismo u čamac. Dva jaka Turčina stadoše 
voziti na svu silu. Kad mi blizu parobroda, a parobrod 
sidro izpod oka. e 

Pol sata iza toga plovio je: ,Achille“ mirnim marmarskim 
morem; i kada hćaše da zamakne iza uvora svetoga Stje- 
pana, pomislih, raztužen u njekoju a u njekoju neizmjerno 
radostan, što sam čas prije bio tako sretan, te sam mogao 
sStisnuti još jednom one dvie vitežke desnice, koje su eto 
žurile s uzhitom na bojno polje za krst častni i slobodu 
zlatnu! — 


i do 


Carić. Slike. I. 17 





Tumač njekojih rieči i imena. 


dii Zapbaric di drž, držte! 

< Akole. Jedra su uhvatila ažo/o, to 
jest uhvatila su vjetar sprieda, 
sa strane od prove. 

Ala bonora! U dobri čas! 

Ala burinel Zapovied: otegnite 
burine! 

Alavia! Zapovied: tako, dobro 
je, tim smjerom! 

Alešta! Zapovied: da ste pri- 
pravni! 

Angola. Bočica na dva boka uz 


mali grlić po sriedi, kroz koji 
se toči pržina iz jedne strane: 


u drugu. Služi, da se mjeri 
vrieme, kad se pušta u more 
barketa. 

Ampuleta a segno con sam Vicolo 
itd. (na str. 194.) v. prievod na 
koncu ovog tumača na str. 265. 

Andana. Red, n. pr. brodova. 

Ankora. Veliko sidro. Kotva. 

Argan. Željezni valjak, koji stoji 
okomito, i može se vrtiti po- 
moću ruceja i poluga. Služi 
da se olakoti trud, kad treba 
potezati štogodj, što zahtieva 
mnogo sile. 

Ariva. Na dvor, vanka, gori! 

Balon. Lopta, spletena od užeta. 

Bark. Brod, koji je na tri jarbora 
i ima križe (penune) na dva 
jarbora od prove. (Naša slika 
broda: bark: ,Jared“.) 

Barkariz. Mjesto na partigeti, gdje 
je postavljena škala, S vodi 
na brod. 





Barketa Sprava, s kojom se mjere 
milje, koje brod prevali. 

Baroza. Uže, kojim se veže kraj 
jedra, kada se hvataju trcaroli. 

Baštun od floka. Penun, koji je na- 
stavak bumpreša, i koji služi, da 
se može razastrieti flok (jedro). 
(Vidi na slici broda pod //.) 

Bite. Debeli i jaki komadi drva, 
koji izlaze iz palube (obično 
dva na provi, a dva na krmi) 
i za koje se vežu gumine, lan- 
cane i verige. 

Bočatan. Voda bočatna znači vodu 
slanu, pomiešanu s morem. 
Bova. Plutača. Plijuća sprava od 
željeza, na lik bačve, usidrena, 
da se mogu zanj vezati brodovi. 

Boninovo. Zovu tako u Dubrov- 
niku onaj pitomi brežuljak, 
preko kojega ide cesta, te iz: 
Dubrovnika vodi u Gruž. 

Božman. Čovjek, koji na brođu 

. upravlja mornaricom ili voj- 
skom. On je najstariji odmah 
iza kapetana i poručnika. Mor- 
nari ga zovu još: bože ili tali- 
janski: sostromo. 

Brac, u višebroju: braci*). Ko- 
noplje, kojim su vezani penuni 
na krajih, da se mogu isti braci- 
javati, t.j. potezati lievo i desno, 
kako to zahtieva vjetar. (Na slici 
broda: €, €1., 02, 63... . 08.). 

Bracia! ili braca! Zapovied: 
da ste spravhi na brace! 


| Bracta n krmu! Zapovied: da. 


*) U samoj knjizi na poslednjih stranah podkrala se je vele ne- 


ugodna pogrješka glede ove rieči, te je pometnjom mjesto: brac i 
rabljeno u višebroju: bracie. Ovu pogrješku, kojoj nije g. pisac 
M. H- 


kriv, molimo da se izpravi. 


» 


šk 

se penuni bracijaju na križ, to | lubi kao pričuva, ako bi što na 
jest okomito prama kolumbi ; a jarborih došlo na manje. 
to samo onda, kad vjetar puše | Darsena. Mala luka u luci. Tako 
ravno po krmi. u Alesandriji. 

Brigantin, Vrst broda na dva jar- | De/7 Armi. Rt na jugo-zapadu Ka- 
bora, bez kofa. | labrije. 

Brik. Brod na dva jarbora, koji  Derrva. Kut medj pravim i pri vid- 
ima kofe, nim smjerom broda. Brod ima de- 


' 





Briza. Cuh. Mornari zovu brizom rive, kad mu vjetar nije povoljan. 
i vjetar alizej. Dežmura! Zapovied: pustite mu- 
Buceo. Kolotur. re! Ova se rieč rabi kod ti- 
Buđelli. Otočić na iztočnoj strani ramolc. 
tjesna sv. Bonifacija. ; Dispensir. Kuhar, kojemu je po- 
Bugol. Mali kablić za vodu, na vjerena kliet na brodu, 
lik gročića, Duća cime! Zapovied: sakupi 
Bukaporta. Otvor posred broda. konoplje! 
Tih otvora ima više i dobivaju | Duplzn. Kratko i tanko uže. 
ime od -mjesta, koje zauzimlju. | Duspir. Otvor. , 
Tako: bukaporta od prove, bu- | Z/ika. Vrtak. Parobrod na eliku, 
kaporta od krme. na vrtak. 
Bum. Drveni balvan na jarboru | Zfemeride. Nautički koledar, koji 
od pala. (Na slici broda 2.) sadržaje sve astronomične po- 
Bunpreš. Debeli balvan položen na datke, koje treba pomorac kod 
provu, nagnut i na živo pričvr- svojih računa, da opredieli točku, 
šćen koritu broda. Na bumpreš na kojoj se nalazi. ' 
dolazi baštun od floka, koji je | Zakin, od talij. facchino, posluž- 
ujedno i baštun od kontrafloka. nik, nosač, 
Baštun i bumpreš sačinjavaju | Zaz. Svjetionik, lanterna. 
kosi jarbor, ili kako sam nje- | Zaže, fate šior. Ovom se rečenicom 
gdje vidio pisano: koso jedrilo. služe vaviek mornari, kad do- 
. (Vidi sliku broda pod /. //. biju koju zapovied. Znači: hoću, 
i 777.) gospodine; već je učinjeno! 
Bunje. Konoplje, koje služi, da se | Zate bonora. Mornarska rečenica, 
donje strane jedra mogu poteg- Znači: učinjeno sretno ! 
nuti k penunu istoga jedra. Fero. Fenjer. Svaki brod ima dva 
Burin. Zovu tako u Dalmaciji ferala, zeleni na desno a cr- 
ljetni vjetar s kraja, ljetnu buru. veni na lievo. u 
Cavallo. Otok blizu tjesna sv. Bo- | Z/ok. Trokutno iedro medj baštu- 
nifacija. | nom od floka i jarborom od 
Crklon. Vrst orkana u iztočnih prove. (Na slici broda unutar- 
Indijah. Oluja, u kojoj vjetar nji flok V2.) 
puše na zavit put središta. Fogun. Daščara posred kuverte, 
Cima. Čelo, uže ili konop u obće; koja služi kao kuhinja. | 
takodjer kraj kojega konopa ili | Zondo! Zapovied: sidro u more! 
čela. Gabija i gabia. Četverokutno jedro 
Crna manovra. Stalno i katramo- vezano za penun od gabije. (Na 
vano konoplje, kao: sartije, sl. broda /. i A. vezana za 7. 1 4.) 
 straji itd. Gamela. Velika široka lamnata 

Cežola. Drvena ili mjeđena kutija, zdjela. : 
u kojoj stoji busola, koja je | Gija. Uže, potegnuto kroz koji bu- 
pred krmilarom. ceo, te služi,. da se što digne 
Daya. Penuni, jarbori, jarbureti na jarbor ili sa jarbora spusti 


ili drugo drvlje, koje je na pa- na kuvertu. 


a 


: Grindac. Odeblje uže, kojim se diže 
ili snizuje koji penun. 

Gzrgenti, Grad na južnoj obali Si- 
cilije. 

Gregolevanat. Vjetar sa iztoka-sje- 

= vero-iztoka. 

“ Grižele. Priečnice (skalini) od tan- 
ka užeta, koje su potegnute od 
sartije do sartije i po kojih se 
mornari uzpinju na jarbore. 

Grue. Željezni balvani, koji boče 
izvan broda i na kojih visi guc. 

Gruž. Varoš blizu Dubrovnika 
((Gravosa). 

Grlin. Debelo uže, kojim se brod 
može vezati ili za kraj ili za 
bovu. 

Guc. Vrst barke, čuna, kaića. , 

Gumina. Debelo uže kao grlin. 

Imorik ili Zbrik. Željezna posuda 
za vodu. 

Imbroji, Užeta, kojimi se dolje s 
palube mogu donjekle smotati 
jedra, kad su otvorena. : 

Imbroja! Zapovied: potenije 
imbroje! 

Zmoroja maistru! Za sidro: po- 
tcgnute imbroje  jarbora od 
maistre! 

Zncerađu, Kabanica od povoštena 
platna, koja ncpropušta vode. 

fnkapelaj. Točka. u kojoj se na 
jarboru sakupljaju sartije. 

Zša! Zapovied: diži! 

Jarbor ili jedrilo. Svaki jarbor ili 

ojedrilo sastoji od tri komada, 
to jest od: stupa ili kolone, 
jarbora i jarbureta. Tako je 
jarbor od prove sastavljen: od 
kolone od trinketa, od jarbora 
od paroketa i od jarbureta od 
prove; a jarbor od maistre sa- 
stoji: od kolone od maistre, od 
jarbora od gabije i od jarbureta 
od maistre, kako se to može vi- 
djeti sve potanko na slici bro- 
da, koja je dodana ovoj knjizi. 

Jarbor od gabije. (Vidi na slici 
broda //6.) > 

Jarbor od pala. Vidi: Pal. 

Jarbor od paroketa. (Vidi na slici 
broda //u.) 

Jarduret. Gornji dio cjelokupnoga 


| 

jarbora. (Na slici broda ŽZ/a., 
ZI1b.) 

Fušiti se. Jariti se. Mornari go- 
vore : vjetar se juši, jača. Vjetar 
se je razjušio, pojačao je. 

Kaca! Zapovied: otegnite, po- 
tegnite dobro! 

Kađena ili Kađina. Debele verige, 
za koje je privezano sidro. 

Aaić, Vidi: Guc. 

Kalafut. Majstor, koji radi na bro- 
du te zabija stupu u kimente. 
Kamarot. Sobar, sobničar na brodu. 
Kantar. Statira, vrst vage. Ovdje 
se razumieva: mjera; ona ne- 
ma svukud jednake vriednosti. 
U obće odgovara težini od sto 

. petdeset mletačkih librica ili 
petdeset i pet oka, a po da- 
našnjoj mjeri oko sedamdeset i 
pet kilograma. 

Kaparan. Vrst jakete u Dalmaciji, 
koja je izvezena u razne boje, 

Kaprera. Otok na iztočnoj strani 
tjesna sv, Bonifacija. Prije je 
bio ovo posjed glasovitoga Ta- 
lijana Josipa 'Garibaldia, a 
nedavna kupila ga je država. 
talijanska i smatra se kao na- 
rodni spomenik. 

Kasar, Podignuti dio palube po 
krmi od jarbora od _maistre. 
.(Na slici broda CC.) 

Kaštio. Podignuti dio palube na 
provi. (Na slici broda _D.) 
Kavobanda. .Gornji dio bokova 

broda, 

Kica pogrješno za žlica (zametak, 
mladica). 

Ziment. Medjutak medj jednim ma- 
dierom i drugim. 

Avfa. Drvena sptava na jarbo- 
rima od maistre i od trinketa, 
gdje se spaja kolona sa jar- 
borom. (Na slici broda 7. i 7.) 

AKontroranđa. Gornje jedro na jar- 

- boru od pala. (Na slici broda 2.) 

Kolona ili stuf. Donja od triju 
česti, od kojih je sastavljen cje- 
lokupni jarbor i koja ide od 
stive sve do povrh kofe. (Na 
slici broda Za. i /6.) 

Yo/umba. Debeli balvan, koji se 

proteže pri dnu korita broda sve 
od krme do prove, i na koji 
se naslanjaju korbe ili rebra. 

Kontra. Najgornja četverokutna 
jedra. Kontra su dva. Kontra 
od prove i konira od maistre. 
(Na slici broda 7. i M.). 

Kontročracia! Zapovied kod ti- 
ramole, da se bracijaju na drugu 
stranu jedra od prove. 

Koriđur. Vez, koji drži sartije za 
korito broda. 

Korsa. Kut,: koji kolumba čini sa 
meridijanom. 

Križi v. penunt. 

Krkeni. Sike medj Sardinijom, Si- 
cilijom i Afrikom. 

Krma. Otražnji dio broda. 

Krožeta. Drvena sprava, gdje se 
spaja jarbor sa jarburetom. (Na 
slici broda 4. i 6.) 

Kurkuma. Novo konoplje, koje je 
još smotano, zavijeno. 

Kuverta. Paluba. 

Kvartir. Bok. 

Kvartoma:stri. Podčastnici kod rat- 
ne mornarice. 

Lancana, Odeblje uže, deblje nego 
običan konop, a tanje od grlina. 

Lanterna. Svjetionik. 

Laška! Zapovied: puštaj malo 
po malo! 

Lavezzi. Otok na iztočnoj strani 
tjesna sv. Bonifacija. 

Lebić. Jugo-zapad ; vjetar sa jugo- 
zapada. 

Lešti! Zapovied: spravni! 

Leteća ili čela manovra. Konoplje, 
koje nije stalno privezano na 
oba kraja, te služi za razne ma- 
novre penuna, odnosno jedara. 

Loch. Stroj, koji sam mjeri milje, 
koje brod preplovi. 

Levanat. Iztok, iztočnjak. 

Lodka, Vrst ruskih baraka (ladja) 
u Azovu, koje donjekle naliče 
našim trabakulom (omanji bro- 
dovi sa dva prosta jarbora, koji 
plove po Jedreni i oko obala). 

Loger. Vrst broda na tri jarbora. 

Loggia. Triem. 

Lokrum. Otok blizu Dubrovnika. 
(Lacroma). 

Madalena. Otočić na iztočnoj stran 
tjesna sv. Bonifacija. 

Madier. Vanjski dio korita bro- 

| da ovijen je daskami, koje se 





zovu: madieri. 

Maina! Zapovied: puštaj dolje ! 

Maistra. Jedro na jarboru od ma- 
istre. (Na slici broda /.). 

Ma:istral. Vjetar sa sjevero-zapada, 

Malorez. Plohorez, sitnorez. 

Manat. Sprava od konopa, kojom 
se diže i pušta penun od gabije 
ili. paroketa. _, 

Manikele. Mali otvori na krajih 
palube. 

Manovra ili manevra. Znači sve 
konoplje skupa, koje je na jar- 
borih. Naznačuje takodjer koju- 
mudragu evoluciju (kreta- 
nje), koja se učini ili s brodom 
ili sa jedri. 

Medušiti se. Oblačiti se. 

Mola! Zapovied: pusti! 

Mura. Konoplje, koje služi da se 
otegne donji dio jedra, koji je 
nad vjetar 

Mutua. Osjeguravajuće družtvo na 
Rieci. 

Vatra. Vrst broda, koji ima križe 
na sva tri jarbora. 

Vonij. Sprava, koja služi za točno 
čitanje na sestantu. 

Orca! Zapovied: neka se prova 
okrene više na vjetar! Dobi- 
vati na-orcu znači: dobivati 
na vjetar! Hođitina orcu 
znači : približati provu k vjetru. 

Ostb = Josip. 

Oštro. Jug, južnjak. 

Oštro kvarta na šilok. Zapovied: 
da se prova broda okrene u 
onom smjeru, koji je od oštra 
(podneva, juga) udaljen za kvar- 
Put šiloka (jugo-iztoka). Vi- 

ilok. 

PA ili Jarbor od pala. Jarbor na 
krmi, koji nema križa. 

Papafig.  Četverokutno jedro na 
istoimenom penunu. Papafiga su 
dva : onaj od_prove i onaj od 
maistre. Papafigi stoje odmah | 
izpod kontra. (Vidi na slici 
broda G. i 2) 


Paroket. Četverokutno jedro vezano ' 


za penun od paroketa. (Na slici 
broda Li) < 

Partigcta ili partigete. Daska ili 
daske, koje su pričvršćene na 
stile, te _ prave obor okolo na- 
okolo sve kuverte. 

Pataraci. Odeblji katramovani ko- 
nopi, koji od jarbora od paro- 
.keta ili gabije idu do na ku- 
vertu, te ga drže. (Na slici 
broda x. i 7.) : 

Fataracin;. Katramovani konopi, 
nješto tanji od pataraca, koji 
drže jarburete. (Vidi na slici 
broda 71. i /1.). 

Fenuni ili križ. Dugi balvani za 
koje su vezana jedra. (Na slici 
broda de f...m.) 

Pilot ili Zedot. Onaj, koji vodi brod 
u luku, koja mu je poznata. 
FPoja! Zapovied: neka prova ide 
pod vjetar! Hoditi na poju 
znači hoditi: provom pod vje- 
tar, to jest obrnuti krmu više 

prama vjetru. 

Poja ala banda. Manovra, kojom 
brod, da uhvati vjetar s druge 
strane, okrene najprije vjetrom 
u krmu. 

Folaka. Vrst broda na tri jarbora. 

Fotenca cd bumpreša. Jaka sprava 
od debelih balvana, koja drži 
bum preš. 

Pristriešiti. Govori se o Kiši, koja 
je prije jako padala a sada 
rominja. 

Protiva. Biti čija protiva, znači: 
biti komu ravan u godinah, u 
jakosti, u imuću, itd. 

Prova. Sprednji dio broda, 

Provencali. Zovu tako u Španjol- 
skoj lagane vjetrove sa maistra 
ili u obće lagane vjetrove s 
kraja. . 

Providur. Talijanski provveditore. 
To je bila vrst zapovjednika u 
Dalmaciji pod republikom Mle- 

“ tačkom. 

Puč. Drveni ošit (prieklet) u stivi, 
koji brani sisaljke. 

Punenat. Zapad, zapadnjak. 

Puntamika. Uvor blizu Zadra. 

Purtele. Otvori ili okna brodu sa 
sttane, koji se daju otvoriti i . 
zatvoriti. 

Radaca. Metla učinjena od razkoš- 
muljana i razpredena konoplja. 

Rafika. Udar vjetra. Kad vjetar 
puše naglo, te sad puše sad ne, 
to govore na brodu, da do- 
lazi na rafike. 

Kanać. Krevet mornara. 

Kanda. Donje jedro na jarboru od 
pala. Randa, kad je otvorena, 
stoji razastrta na dva penuna, 
gornji se zove: pik od rande, a 
donji: 844m. (Na slici broda V. ; 
0. i 1.) 

Reje. Željezne motke ili verige, 
koje pričvršćuju kofu za kolonu 
te drže sartijole, 

Rica. Ono, što služi, da se na ku- 
verti pričvrsti dara ili bilo što 
drugo. 

Reliev. Talijanska rieč: zz/revo. Kad 
se gleda na busoli, u kojem 
smjeru ostaje koji predjel ili 
koji predmet, to se na brodu 
govori, da se diže riliev onoga 
predjela ili onoga predmeta. 

Rucej. Držalo. 

Sala del consiglio. Viećnica. - 

Salva la vita. Čuvaj život. 

Santina. Najniži dio stive, gdje 
ostaje voda, koju brod pušta. 

Sartije. Čvrsto, debelo i katramo- 
vano konoplje, koje drži kolone 
jarbora sa obiju strana, (Na 
slici broda 7., 5., 9.) 

Sartijole.  Konoplje, koje od kofe 
ide do na jarbor, i na kojem 
su potegnute grižele, da se mor- 
nari mogu lakše penjati. (Na 
slici broda 2., 6.) 

Sera! Zapovied: zatvori! 

Serpho. Otok u grčkom ostrvlju 
na jugu od Thermije. 

Sestant. Stroj na odsjev, kojim po- 
morci mjere kutove medj zviez- 
dami i obzorjem ili samo medj 
jednom zviezdom i drugom, da 
mogu tako proračunati širinu i 
duljinu mjesta, u kojem se nalaze. 

Sika. Lit ili hrid u moru, blizu 
ili daleko od obale, 

Soliert, Daske, koje ponješto nadvi- 
suju vrh kuverte otvore, koji su 
na istoj. 

. Sona campana a prova itd. (na str. 
195.) vidi prievod na koncu ovog 
tumača na str. 265. 

Svvura ili savurna. Kamenje, pr- 
žina ili piesak, što no se stavlja 
na dno stive, kada je brod pra- 
zan, da sc nebi prevrnuo. 

Sparigi. Otok blizu tjesna sv, Bo- 
nifacija. 

Spianada. Odgovara francezkom: 
esplanade. 

Stil. Komadi drvlja, koji su na- 
stavak rebara broda, i na kojih 
su pribijene daske partigete, te 
sačinjavaju sve okolo na okolo 
palube takozvanu: mrtvustranu. 

 Stirić. Otvor na provi, kamo se 
spremaju jedra, konoplje i gdje 
stoji kadena. 

Steva. Unutrnja šupljina broda. 

Stop. Englezka ricč, koja se rabi 
i na naših brodovih, a znači: 
stani, dosta, zabilježi! 

Straji. Jako i katramovano konop- 
lje, koje drži jarbore sa strane 
od prove. (Na slici broda n. pr. 
aa., alaattl, itd.) 

Suda. Luka na sjevernoj obali oto- 
ka Kandije. 

Šćedro. Talij. Zorcola. Otočić medj 
Hvarom i Korčulom. 

ŠSfilac bolje svslac. Žica ili nit raz- 
predena konopa. 

Šija. Brazga, koju brod ostavlja 
po krmi kad plovi. 

Šijati, Voziti nazad. Tako je: ši- 
javac, onaj, koji vozi nazad. 
Štlok. Jugo-iztok, jugo-iztočnjak. 
Štlok kvarta i pć na levanat. Vje- 
trovi se diele na moru na po- 
luvjetrove, na kvarte ili rombe i 
na kvartine. Čitavo obzorje broji 
trideset i dvie kvarte. Kvarta 
se dieli na četiri kvartina. Od 
oštra do levanta, na primjer, 
ima osam kvarata ; od šiloka do 
levanta, četiri. — Zapovied: 
šilok kvarta i po na levanat 
znači dakle, da se prova okrene 
u onom smjeru, koji je od ši- 


loka udaljen za kvartu i po 
put levanta. 

Škala. Stube ili bolje ljestve, koje 
vode na brod. 

Škota. Konoplje, koje drži otezanu 
dolnju stranu jedra. 

Škuna i škuner. Vrst broda na dva 
jarbora. 

Šperaj ili dušnik. Otvor, kroz koji 
ulazi svjetlo u stan, koji je pod 
kuvertom. 

Taja Zapovied: reži petu: Kad 
se brod izkrcava, tada onai, koji 
broji vreće ili bilo što drugo, 
bilježi brojeve sa: potezi i sva- 
kim petim prekriži prva četiri. 

Tambuć. Otvor na kuverti ili ka- 
saru, koji vodi u stan pod provu 
ili pod krmu. (Na slici broda 
n. pr. 8.) 

Zarantata. Vjetar sa sjevero-za- 
pada u zaljevu od Taranta. 
Thermija. Otok u grčkom ostrvlju 
medj Serphom, Žeaom i Širom. 

Zamun. Krmilo. 

Ziramola. Manovra, koju treba iz- 
vesti, kad se hoće da jedra 
uhvate vjetar s druge strane. 

Tomba! Zapovied: pusti dolje! 

Trećak. Svaki treći val, koji je 
obično jači nego dva prva. 

Trevi, Penuni od maistre i od trin- 
keta. (Na slici broda q. i z.) 

Trcaroli. Tanke uzice na jedrih, 
s kojimi se može umanjivati po- 
vršina jedra. 

Zrmuntana. Sjever, sjevernjak. 


Irinket, Četverokutno jedro na pe- 


nunu od trinketa. Najniže i naj- 
veće jedro jarbora od prove. 
(Na slici broda Dl.) 

Trinketina, Najdolnje trokutno je- 
dro na provi. (mn na slici bro- 
da 7.) 

Tuga. Soba ili stan na kuverti. 
(Na slici broda A.) 

Ucinj. Talij. Dulcigno. Crnogorski 
grad na moru. 

ba. Luka u Arbaniji. 

Vinć. Željezna sprava, koja nosi že- 
ljezni valjak, položen vodoravno, 
te služi da se lašnje poteže; a 
'odredjen je napose za izkrcava- 


= 


“nje i nakrcavanje broda, te zato 
je vaviek i postavljen blizu bu- 
kaporte od sriede. 

Vira! Zapovied: kreći, obrći! 

Vira na argan znači: obrći 

argan! Vira vinćili vira 

na vinć znači: obrći vinć! 
Volta! Zapovied: veži! 





K str. 194.*: 


— Ampulela a segno con san DVi- 
colo, coila bona notte e colla 
donaventura. i 

— Sansta, liberia e bonaventura. 

— Ok dela prima! 

— Prasi Michiel (ili San Michel). 

— Bona guardia gud e la. 

— Bona guardia vento in pubpa. 

— Alesta servizi quando ufiziali co- 
mandara. 

— Santa Maria ajutara. 

— Un pater, ave e gloria per T 
anime del purgatorio e per el 
nostro bon viajo. 


— Pace, gloria, vitam  eternam, 
amen. 

— Bona notte, šior capitane, scriva- 
ne, nostromo e tutta la cum- 
pania. 

— Lvviva la fede di Gesu Cristo 
col nostro bon viajo. I 


K str. 195.: 


— Sona compana a prova. 

— Santa Anna a puppa. 

— Da prova a pupbpa dir un ave 
Maria. 

— Vento in puppa sempre sia, 

— Un ave Maria per questa bona 
nave. 

— Sra ben venuta. 

— Dio facia che ne saluta. 

— A puppa pregar Idadio. 

— San Luca e san Matlio. 

— A puppa le preghiere. 

— Vento in puppa sempre nelle vele. 


Prievod: 


— Ampola u redu sa svetim Ni- 
kolom, s dobrom noću i s 
dobrom srećom. 

— Zdravlje, sloboda i dobra sreća. 

— Oj vi od prve (straže)! 

— Sveti Mihovil. 

— Dobra straža i simo._i tamo. 

— Dobra straža i vjetar u krmu. 

— Spravni na konoplje kad zapo- 
vjednu starešine, 

— Sveta Marija će pomoći. 

— Jedan otčenaš, jednu zdravu 
Mariju i jedan slava otcu za 
duše očistilišta i za naš do- 
bar put. 

— Pokoj, slava, život vječni, amen. 


— Dobra noć gospodinu kapeta- 
nu, poručniku, božmanu i svoj 
družini. 

— Živila vjera Isukrstova s našim 
dobrim putem. 


— Neka zvoni zvono na provi. 

— Sveta Ana na krmi. 

— Neka se od krme do prove 
reče jednu zdravu Mariju. 

— Da je vaviek vjetar u krmu. 

— Jednu zdravu Mariju za ovaj 
dobri brod. 

— Dobro nam došla. 

— Da Bog da, nas pozdravila. 

— Neka se moli Boga na krmi, 

— Sveti Luka i sveti Matej. 

— Na krmi molitve. 

— Vjetar u jedra vaviek po krmi. 


* Ja ovo sve napisah, ako i ne pravim mletačkim dijalektom, a 
ono svakako kako sam čuo na brodu od naših mornara, te niesam 
niti slovke promienio. 

X. Tumač k slici broda sa jedriljem. 


A. Tuga. 


(Bark: ,Jared““.) 


B. Tamibuć od krme. 


CC, Kasar. 


D. Kaštio od prove. 


đa, 


al all alli, 


o“ 


r, Pataraci jarbora od paroketa. 
. Pataracini jarbureta od prove. 


. Sartije kolone od maistre. 

. Sartijole jarbora od gabije. 

. Pataraci jarbora od gabije. 

. Pataracini jarbureta od maistre. 


. Sartije kolone od pala. 
. Sartije od kontropala., 


o sau Šš 


m 


. Bumpreš. 
. Baštun od floka. 
. Baštun od kontrafloka. 


. Stup ili kolona od trinketa. 
. Jarbor od paroketa. 

. Jarburet od prove. 

. Kofa od trinketa, 

. Krožeta papafiga od prove. 

. Stup ili kolona od maistre. 
. Jarbor od gabije. 

III#. 
. Kofa od maistre. 

. Krožeta papafiga od maistre. 
Ic. 
IIc. 


“ Straji kolone od trinketa. 


. Straj kolone od maistre. 
. Straj jarbora od gabije. 
. Strajijarbureta od maistre. 


. Straj kolone od pala. ) 
. Straji od kontrapala. 


. Sartije kolone od trinketa, 


Jedrilje. 
a) Jedrila ili jarbori. 


| Kosi jarbor. (K. jar.) 


| Jarbor od prove. 
(J. od pr.) 


| Jarbor od maistre. 


| (J. od m.) 


Stup ili kolona od pala. ) 
Kontrapal ili jarburet od pala. 


Jarburet od maistre. 


Jarbor od pala. 
(J. od p) 


b) Crna manovra. 
(Stalno ikatramovano konoplje). 


Medj jarborom od prove i 
jarborom od maistre. 


Straji jarbureta od prove. 


Straji jarbora od paroketa, MEN re im jee miloava 


jarborom od prove. 


Medj jarborom od maistre i 
jarborom od pala. 


Sartijole jarbora od paroketa. |N, jarboru od prove 


Na jarboru od maistre. 


) Na jarboru od pala. 

uš SEnAJNA Noni ašio 


ć1 . 
C2. 


f4. 


C6. 
€7. 
(8. 
€9. 


. Vanjski flok. | 
. Unutarnji flok. | 
. Trinketina. 


. Gornji paroket. 
. Papafig od prove. 


. Kontraranda. | 


. Braci maistre. | 


oy Križi ili penuni: 
Penun od trinketa. 
Penun od dolnjeg paroketa. s 
Penun od gornjeg paroketa. * Na jarboru od prove 
Penun papafiga od prove. 
Penun kontra od prove. 


Penun od maistre. | 
Penun od dolnje gabije. | 


. Penun papafiga od maistre. 
. Penun kontra od maistre. 


. Bum. 
. Pik od rande. 


. Penun od gornje gabije. Na jarboru od maistre. 


) Na jarboru od pala. 


4) Jedra. 
Kontraflok. 


“Na baštunu i bumprešu. 


Trinket. 
Dolnji paroket. 
Na jarboru od prove. 


Kontra od prove. 


. Maistra. 

. Dolnja gabija. | 

. Gornja gabija. Na jarboru od maistre. 
Papafig od maistre. | 

. Kontra od maistre. 


Sanda \ Na jarboru od pala. 


€) Bracci. 
(Jedan dio leteće ili biele manovre.) 


. Braci trinketa. 


Braci dolnjega paroketa. 
Braci gornjega paroketa. Na penunih jarbora od prove. 


. Braci papafiga od prove. 


Braci kontra od prove. 


Braci dolnje gabije. 

Braci gornje gabije. 

Braci papafiga od maistre. 
Braci kontra od maistre. 


. 
Na penunih jarbora od maistre. 

WNjekoja razjašnjenja. — Sa Galatskoga tornja. — Novi 
kapetan. — Psi. Kako se na ulici može misliti o haremu. 
— U krčmi jednoga domorodca. — U kavani. — Gdje se 
kapetan nemože nagoditi s poručnikom. 


Razjašnjenja nebi trebalo onim, koji su čitali prvu moju 
knjigu: ,Preko Sredozemnoga mora“, jer ova nije no na- 
stavak one. Ali opeta neće biti suvišno da se reče ovo, 
što sliedi. , Jaredu“, barku od osam sto bačava, s kojim 
doplovih u Carigrad, bijaše poručnikom Šior Ivo, starac 
od kojih šestdeset godina, rodom iz Pelješca. Čovjek triezan 
i umjeren mimo najtreznijih i najumjerenijih ljudi na 
svietu, nije bio ipak najsretniji na ,Jaredu“*, jer i onda, 
kada to je hotio izbjeći, dolazio je u sukob ili sa bož- 
manom ili sa svojim vlastitim probitkom. A sve te ne- 
prilike dolazile su s toga, što božmana nije trla briga, 
ako se i slomi koji penun ili ako se razpara koje jedro; 
i što je poručnik mislio, da sav njegov imetak visi o 
»Jaredu“*, odnosno o družtvu, u koje bijaše on uložio, u go- 
tovini, tisuću forinti. Poručnik bi govorio i mrmljao, a 
božman bi ćutao; a samo kadikad dodao, da se to može 
i onako svakomu dogoditi, i da su jedra skrojena, da se 
kidaju, a do potrebe i paraju, Kako se vidi, poručnik i 
božman nebi se bili svojevoljno ukrcali zajedno na nijedan 
brod, ili bolje rekuć, da je poručnik zapoviedao , Jaredom“, 
nebi na ,Jaredu* božman bio božmanom. Šior Ivo dakle 
morao je božmana trpjeti, a može se donjekle reći, i gutati, 

jer ako bi on rekao, da je crno, božman bi, da je bielo, — 
i obratno. Ipak je na brodu bilo vaviek sve mirno; jer su 
se sve ote razmirice radjale samo za oluje. Kako bi se pak 
vjetar utišio i more izgladilo, utišila bi se svaka, i svaka 
bi se izgladila barem prividno. Naravno, da bi ostao va- 
viek onaj tračak nezadovoljstva, kojega nije mogla umiriti 
niti najveća tišina, ali se opeta nije moglo reći, da su iz- 
medju njih dvojice odnošaji bili ikad uprav napeti. Po- 
ručnik bi se razsrdio, pljunuo bi, a božman bi rekao svoju, 
pak opeta ko na staru. A kad bi došlo, da se što poteže, 
potezala bi oba, zajedno, složno, ko da su dogovorni. 
Božman sa svoje strane nije se srdio nikad; a nije imao 
ni razloga da se srdi, jer, govorio je Šior Ivo, njemu de- 
veta briga, ako propadne i , Jared“ i družtvo. 

Šior Ivo bijaše od onih ljudi, koji sve uzimaju na zlo, 
koji misle, da se sav sviet vrti samo okolo njih. Božman 
je mjerio i sudio sviet drugčije; on je držao naime, da mu 
se je turati u kolo za drugim, pala ruka kud pala, na 
jednu stranu ili na drugu. Prvi je čuvao svaku na brodu, 
kć da mu probit sliega ravno u žep, a drugi je mislio, 
da kao plaćenu čovjeku suvišna je i bezposlena svaka 
briga, koja bi njemu dušu uznemirila, a brodu malo po- 
mogla. Šior Ivo je imao dušu mekanu, ko da je od pa- 
muka, a u božmanovih je prsiju kucalo srce od željeza, od- 
važno, odrješito. Oči su prvoga gledale, a u drugoga su 
iskrile. Obojica su imala brkove; ali oni _poručnikovi pa- 
dali su mlitavo preko gornje usne na doljnu, dočim su se 
oni božmanovi ježili, kaonoti u brkata čovjeka. 

Ove dvje osobe, koje eto predstavih dobromu čitaocu, 
bile su poslije kapetana prve ličnosti na ,Jaredu“. 

Kako bijasmo dojedrili u Carigrad, to se usidrismo na 
samo ušće Zlatnoga Roga, tik onoga mosta, koji spaja 
Stambul sa Galatom. Tu smo čekali punih dvadeset dana, 
e da: bi brod našao navla za Englezku. Uzalud. Posli bili 
slabi i na kraju i na moru, pak je uz nas ljenčarilo dva- 

deset drugih brodova, čekajući navć, kao ozebao sunce. 
Znali smo dakako, da ćemo u Crno more, bilo kad bilo, 
pak se je zato brod i redio, kako bi bolje odolio olujam 
Crnoga mora, i najposlije Atlantika, koji nas je na redu 
čekao. 

Odma nakon drugoga dana, iza kako bijasmo u luci, iz- 
krca kapetan ponajveći dio vojske i reče nam, da će on 
otići, a da će ga zamieniti drugi, koji da je već na _putu 
put Carigrada. Od ostale vojske neostade na brodu nego 
poručnik, božman, Antun, sobničar i mali od foguna. I ovaj 
se potonji potla izkrca, a nadodje drugi, HO se sada bijaše 
dao u sviet za prvi put. 

Jednog dana napokon, a o samo podne, dodje na brod 
lučki stražar, te reče, da nam se je otale seliti, jer će tu 
drugi brod izkrcavati ugljen. Nepitaj za muku jadne vojske, 
doklen se na silu potezanja maknusmo s mjesta kroz | 
onu stišnjavinu raznih brodova. To je trajalo od podne do 
mrkle noći. Kako smo bili tanki na broju, to nadodje 
pomoć s kraja; ali pri takovoj raboti deblji i teži kraj 
ostaje vaviek na jadnome mornaru. Prem se u tih sgodah 
zna mornar vladati kadikad tako vješto, da nepotroši niti 
uncu svoje snage, a ipak je taj put bilo posla za; čudo, 
Ljudi s kraja nebili mornari, pak ih se moralo na svaku 
napućivati; što je činilo, da stvar ide sporije, i da se po- 
teže više, nego je uprav trebalo. 

Sutradan, a pred samu večer, “naviesti svečano Šior Ivo 
meni i božmanu, da eto dolazi novi kapetan. 


Osvitao je krasan dan, kad ja, silazeći preko ladjice na 
kraj, turih se u vijugaste i neuredne ulice Galate, da idem 
dalje i dalje, kud bi me same noge zaniele i slučaj na- 
mjerio. Prve ulice tik obale bile su prazne: sve-je mrtvo 
još u kućah driemalo i opočivalo. Samo bi se lieni koji 
pas pomakao u svojem valjalu, osovio glavu, protegnuo se 


malko i opeta se sgurio nosom na rep. Sve mirno i tiho 
a 

kao u gluho doba noći, mimo glasova prodavalaca voća i 
zeleni, koji su već hili počeli vrviti po glavnoj ulici Ga- 
late, i od kojih je vriska i jeka dopirala u one samotne 
ulice, kao u kakvu dubinu, gdje nema života. Hodeć na- 
pried činilo mi se, da se Carigrad budi. Što ja onuje 
a to sve življe, glasovi jasniji i mnogobrojniji. Činilo mi se, 
kao da sam u kazalištu, u kojem se čin sbija iza zastora. Još 


deset, još pet koraka, pak me eto u glavnoj ulici. Tamo 


sve živo ko usred podne. Vičan samoći na brodu, taj brzi 
prelaz iz mira u nemir smuti me i pobjegoh više, uz 
Persku ulicu, samo da me nije u toj graji, u toj miešavini. 

Pak se popeh na Galatski toranj, koji sagradiše Genovezi 


godine 1348., da. postave čvršći temelj svomu gospodstvu | 


nad Bosporom. Sazidan na obronku Perskoga brežuljka, 
otvara najljepši vidik nad Carigradom. Jedva da mu se u 
tom pogledu takmi toranj seraskierski, koji je u Stambulu. — 


Preda mnom na jugu otvara se Skadar, azijska obala, preko , 


koje su hrlili konji i konjanici muslomanski, da najprije za- 
sjednu u Traciju, pak da tamo snuju o padu grčkoga car- 
stva i o zaposjednuću Carigrada. Skađar naliči više peri- 
voju nego gradu. Preko njegovih brežuljaka izmjenjuju se 
kuće, palače i ljetnici šumicami, gajevi i perivoji, tako 
zamamljivo, tako dražestno, da od duše sažališ naše gra- 
dove, u kojih su ljudi uprav natrpani. Nižući se redovitim 
neredom, drage i brežuljci, kao da se odmaraju, s desne 
strane na groblju, s lieve na ravnici, koja liže obronke 
azijskih gora, vaviek živih, vaviek zelenih. Onamo na onom 
groblju pravi i koreniti Turci hoće da budu zakopani, jer 
je ono zemlja, u kojoj opočivaju i svete kosti njihova pro- 
roka. Za to je Skadarsko groblje i najljepše, a može se reći, 
mimo Ejubskoga, i najsvetije. Svetost onoga mjesta nije ipak 
priečila, da po koji sultan postavi nadgrobni kamen svomu 
konju, ako mu i nije desni bok obrnuo put Meke, kako se to 
čini pravovjerniku, neka je valjda brže na nogu, kad zaori 
trublja sudnjega dana. 

Onuje Skadra, na desno, na ulazu zaljeva Ismidta, pr- 
vanje Nikomedije, prozireš Kneževsko ostrvlje, tako pro- 
zvano, jer je to bilo u byzantinsko doba mjesto, u koje bi 
prognali careve i carske sinove, lišene prestolja. Malo na 
li&ćvo gomila nagomilanih ljetnika, štono se sve zove Ka- 
dikoi, na istom mjestu drevnoga Chalcedona, u kojem su 
se gatanja Apolonova takmila sa onima od Delpha, u kojem 
bi držan ekumenički sabor od godine 451. 

. Ovuje azijatskoga kopna, liep kao koja obljubljena i za- 
puštena krasotica, veleban kao koji povaljeni orijaš, zabija 
se kano klin med Marmarskim morem i Zlatnim Rogom 
Sarajski rt, i gleda put Bospora, kano da će se sad od 
Stambula odciepiti. Medj Sarajem i Skadrom viri iz mora 
Leandrov toranj, u kojem jedan sultan bijaše sakrio svoju 
jedinicu, da neumre od zmijina otrova. Ali više nego 
ikoji dio Carigrada mami stranca drevni Byzancij, na čijih 
se razvalinah diže današnji Stambul. Zlatni Rog zavija se 
uprav kao rog, med njim s jedne strane, Galatom i Perom 
s druge. Ono malko vode bilo je dostatno, da mu sačuva 
sve do danas turski značaj proti evropejskoj bujici, koja 
je zavladala Perom i uspješno navaljuje na Galatu. Drevne 
zidine, koje ga okružuju, savijaju se poput zmije, od pred- 
gradja Egri Kapi, niz jedno brdo, niz drugo, niz treće čak 
do sedmoga, najprije k jugo-iztoku pak k jugu, doklen ne- 
prispiju na Marmarsko more, da pak zaokrenu obalom 
Saraja i Zlatnoga Roga. Nebrojene kule, koje su po njem 
posijane, njekoje sačuvane a njekoje porušene, poviedaju 
kratkim slovom, da je prestalo njihove djelovanje, da je 
Stambul ostario, da se turski grad mora ili uništiti ili pre- 
poroditi. Nebrojene džamije, okrunjene kubami, nanizane tor- 
njići, zaokružene munarami, reko bi, plivaju u moru mrtvila 
i zapomagaju kao utopljenik, kojemu se hoće zraka, kad ga 
more zagušuje. Blistave kube i munare džamija Muha» 
meda, Selima, Bajazita i sultanke Valide, zaodievaju ne- 
običnim sjajem bajan okvir mira. Sama samcata predstavnica 

davne prošlosti kršćanstva, tužno osakaćena i poturčena, 
blista na daleko kuba svete Sofije. Osamljena u moru mu- 
. slomanstva, reko bi, pruža ruke put Pere, odklen će, kad 
li tad li. zaoriti glas slavenskih vojnika, da ju preobuku 
i zaodjenu onim ruhom, kojim se je ponosila, kad je Ju- 
stinijan mogao uzkliknuti: ,Salamune, ja sam te nadkrilio.“ 
Džamija sultanke Valiđe, koja je na trgu Baluk, odma 
kako se iz Galate preko mosta silazi na obalu, diže ko- 
ketno nebu u oblake svoje četiri munare i nadtječe se u- 
sjaju sa sjajnimi kubami glavne džamije Ejubskoga pred- 
gradja, koju podiže zahvalnost Muhameda drugoga Abu 
Ejub Ansari-u, štitonoši velikoga proroka, kad gledajuć 
ucviljen svoje poražene gjemije na Marmarskom moru i sdva- 
jajući o osvojenju Carigrada, njemu se zareče i preporuči. 
Nije u tu džamiju živoj krštenoj duši dopušten ulaz. U 
njojzi, uzlazeći na priestolje, opasuju se sabljom Osmano- 
vom turski gospodari. Ona je sve od osvojenja najsvetija 
džamija svega Carigrada. ' 

Stambul je opasan zidinami i sa strane Zlatnoga Roga 
Kad; su križari bili navalali na Carigrad, one su zidine 
uzalud suzbijale [mletačke napadaje. Mletački dužd Dan- 
dolo, sliep i starac od devetdeset godina, spusti se ondje 
na obalu, poklen je stao na provi jedne galije, koja je 
jurišala. 

Iza zidina, a na zapadu, zelene se osamljeni brežuljci kao 
koja zelena pustoš, puna grobova, puna cipresa i makljena, 
puna svakih uspomena, a prazna životom i mirna, kao koje 
zapušteno i porušeno predgradje. Bujno rastlinje kao da 
navaljuje na Stambul. Ima u istinu nješto sjetna u onoj 
provali zelenila na one drevne zidine, koje te sjećaju 
na sva ona silničtva byzantinskih careva, koja su se 
sbijala u podrumih onih kula, što se nižu navrh zidina, 
sve od Zlatnoga Roga do Marmarskoga mora. Na desno, 
tik samih vrata Jedrenskih, zaodjenuta po tursku, gubi se 
u moru kuća i palača turskih kršćanska crkva ,Chora“, 

sazidana još u doba Justinijanovo, a sada pretvorena u dža- 
miju. Ona je prva podlegla osvajaču, ona prva porobljena 
od Turaka, koji provališe kroz vrata Jedrenska iza kako 
su Orbanovi topovi i drzovita rieč Muhamedova bili po- 
rušili zidine. 

Pri kraju zidina, a na samoj obali Marmarskoga mora, 
vidiš kobnu kulu od Sedam Tornjeva, koja je primila u 
svoje podrume i mladoga Osmana, i carskih sinova, i 
poklisara stranih država, da ih svjetlo više nevidi. Onuda 
će, kako govori priča, proći kršćani, kad osvoje Carigrad ; 
priča. koja proiztiče valjda s toga, što su onuda ulazili u 
grad slovodobitni carevi, Konstantinovi potomci. Zidovi, koji 
gledaju i moče se u Marmarskom moru, znali su odoljeti i 
vjekovom i valovom. Ovuje onih zidova pogled pada na 
Saraj, koji je u svoje vrieme zauzimao najživahniji i naj- 
ljepši kraj staroga Byzancija. Sa Galatskoga tornja miešaju 
se u jednu skupinu i Visoka Porta i Aja Sophia i ruševine 
i ostanci njegdašnjih carskih perivoja, u kojih su ljepota 
i silničtvo lutali u bludilu, i radjali one prizore pune krvi 
i sramote. Ondje u onome kutu Stambula dizale su se 
razkošne palače careva grčkih i latinskih ; ondje one drevne 
uspomene, koje se zapliću u poviest Genue, Mletaka, Atine, 
Sparte, Rimljana, Arapa, Grka, Bugara i Osmanlija. Vje- 
čite promjene preobrazivale su tečajem vremena oblik Sa- 
raja. Byzantinske gradjevine, porušene dobrim dielom još 
u doba križarskih vojna, niesu sve niti zatekle pad _Cari- 
grada. Poklen Abdul Medjid prenese sielo sultana u Dolma 
Bagdže, Saraj je izgubio i svoju važnost i svoju ljepotu, 
te stranac zaludu traži u njem onaj sjaj, ono razkošje, o 
kojem se je toliko i pisalo i pjevalo. Vatra, vrieme, že- 
ljeznica, a recimo i sudbina, sve je doprinielo njegovu raz- | 
sulu, koji je prava slika iznemogle veličine otomanskoga 
carstva, kojemu neostade nego sjena od prijašnjega sjaja. 
Sad ima u Saraju samih gradjevina, kioska, i perivoja, po- 
sijanih neuredno, gdjekud neuredno sbijenih, a gdjekud 

razbacanih, al liepih svedjer, svedjer dražestnih, jer naliče 
prosutom lišću kakva cvieta, koji je porazkidao i poraz- 
bacao časoviti hir koje samovoljne odaliske. 

Ako sa Stambula povučeš oko k sebi preko Zlatnoga 
Roga, eto ti izpod nogu Galate, a iza tebe Pere. Obale 
Bospora dospievaju u Zlatni rog, saviju se na lik obruča 
okolo Galate, da poviše Pere dospiju u Sladke vode, kamo 
gospodje muslomanske idu ljeti razbijati haremsku do- 
sadu. Galata čini, može se reći, njeku vrst prelaza od tur- 
skoga Stambula do evropejske Pere. Njezine su starinske 
uspomene riedke. Medj ostalimi gradjevinami odlikuje se 
toranj, mitnica i džamija Alijina. Na lievo, iza predgradja 
Funduklu, vojnička je kasarna, pak onuje groblje, a još onuje 
carska palača Dolma Bagdže, koja se bieli na suncu i ogleda 
u moru poput labuda. Galata je bila sielo Mlečića, koji 
su ondje bili počeli trgovati još u doba Justinijana 
prvoga. Njihova je moć već u devetom vieku bila to- 
lika, da: su znali jurišati na sam grad Konstantinov, da 
sačuvaju pravo slobodne trgovine nad Bosporom. Oni 
su znali navesti križare, da napadaju na grad; a tomu je 
pomagala i grčka nevjera, koja je križarom stvarala nepri- 
lika, kad i kud je samo mogla. Isti Turci niesu počinili ne- 
djela kaono kršćani četvrte križarske vojne. Neosta crkve, 
koja nebi porobljena ; neosta kuće, koja nebi oskvrnjena ; 
neosta spomenika, koji nije pretrpio. Sve, što se nije moglo 
odnieti, to se je uništilo; a što se nije mogo uništiti, to 
se je porušilo. 

: Poviše Galate diže se koketno novi dgropčjaki grad Pera. 
Njezine gradjevine ko da su navicstile rat gradjevinam, 
muslomanskim ; kao da je to prednja četa evropejske kul- 
ture, kojoj je povjerena zadaća ili preobraziti Carigrad ili 
ga uništiti. U onoj neopredjeljivoj crti, koja dieli Galatu od 
Pere, i koja je točno označena jedino od Galatskoga tornja 
. susretaju se dvie poviesti, tri svieta. Valovi muslomanskoga 
nasilja, od kojih se je njekoč sgražala sva Evropa, povlače 

ise nazad, u Bospor, iz kojega neće već nikada zakipjeti. 
Galata se već ponavlja; isti Stambul neodolieva bujici, 
koja od svukud navaljuje. Biedni Turci gledaju turobno 
na tu navalu i zaludu uzdišu, kad je nemogu zapriečiti. 

. Sunce je tonulo u vođu onamo iza Saraja, i još su nje- 
gove umiruće zrake pozlaćivale Marmarsko more, brežuljke 
Skadra i Stambulske munare, kad se pomoli iza Saraj- 
skog rta Lloydov parobrod »Espero“, koji je dolazio iz 
Trsta. Pak zakrene na lievo, i kad bi malo ovuje Saraja, 
nedaleko od Galate, tako da mu je Stambul bio na vidiku» 
a još neizguhio s oka Marmarsko more, baci u more sidro. 
Šior Ivo naredi, a dva mornara odtisnu se čamcem put 
parobroda, da prevezu na brod i novoga kapetana i nje- 
gove prtljage. Po sata iza toga eto čamca nazad, gdje 
plovi izmedju konoplja, koje izprekrižuje sve otvore, što 
su od broda do broda, koji su svi parinuti jedan na 
drugoga. | | i 
Ja bijah doduše znatiželjan, da vidim toga novoga zapo- 
vjednika. Kako su mi ga opisivali živahna, odvažna i od- 
rješita, ja ga bijah narisao u svojih moždjanih mršava i 
imalašna tielom, a sredovječna godinami. Eto napokon čamca 
na dva dohita, i ja mogu razabrati, kako se sve to bolje 
cria meni pred očima čovjek visoka stasa, krupan, debeo 
za čudo. Pak eto čamca izpod samoga barkariza, i eto se 
napokon kapetan Baro B. penje uz ljestve na palubu, gdje 
ga stari kapetan službeno dočeka. | 
Ona se dvojica poljube i sidju u komoru. Kamarot za 
njima, a ja s poručnikom na kasar, da nagadjamo, hoće 
li božman ostati na brodu ili ne. : | 
. — Po svoj prilici neće, reče poručnik. Novi kapetan, 
nova vojska; to je u redu. Nije kud kamo. Onda nema 
prispodob4,; pa niti nezadovoljstva. On će se i onako sam 
izkrcati. | 

— Za čudo, rekoh neizmjerno žalostan, božman će otići? 

— Bolje, doći će svakako pametniji. Sa ovakvimi bo- 
žmani bi se naše družtvo razteplo prije druge godine., 
Ako na brodu nemaju pomnje kapetan, poručnik i božman 
onda gotovo, barka bez vesala i bez timuna. 

Ja počeo braniti božmana, kojega mi je u duši bilo žao 
izgubiti, a poručnik prekine jedko i otidje. On nije mogao 
zaboraviti nedužne božmanove krivnje, pak se pobojah, hoće 
on nagovoriti novoga kapetana, neka ga izkrca. 

Sidjoh tada dolje u komoru, da vidim bolje novoga pr- 
vaka na brodu, i da se s njim upoznam. Njih dvojica 
sjedila uz trpezu, kapetan Baro B. u čelo, a stari kapetan 
do njega. Onaj, koji je odlazio, gostio je onoga, koji je do- 
lazio. Toga puta opazih, da je domaćin bio gostom u 
svojoj vlastitoj kući. 

Kapetan Baro nije naličio ni u čem staromu kapetanu. 
Njegovo punano lice bilo je puno zadovoljstva. Pomislih 
odma, da je preko njegova čela malo kada ili nikad prošao 
oblak sdvojnosti i nemira. Uzrastom visok, stasom krupan, 
odrješit u govoru, debeo; soba ga je bila puna. Iz svoje 
je lule sipao guste oblake dima, koji se je jedva jedvice 
izdušivao kroz dušnik od komore. Kako je vrieme bilo 
meko, to on svlači jaketu, da bude samo slobodniji, i da 
se na tenani uzmogne nasloniti na divan, koji je zauzimao 
širom svu komoru, s jedne strane na drugu. U godinu 
dana, što s njim plovih, upoznadoh u njem umna čovjeka, 
mornara od srca. Često bi on pustio jeziku na volju, te 
biedio sve i svakoga, ali je on to činio samo onda, kada 
je bio uvjeren, da ima pravo, da svojih rieči nesiplje 
uzalud, — da mu ih, kako bi on običavao reći, vjetar 
nenosi Bog zna kud. On je naličio donjekle božmanu. Da 
su obojica bila jednako uzgojena; da je kapetan Baro po- 
tezao samo burine kao božman, ili da je ovaj potonji pre- 
vrtao knjige, kao što nije, i živio u dobru družtvu i čovječtvu 
kao prvi, mislim, da što bi se reklo od jednoga, to bi 

vriedilo i za drugoga. Ali svega toga nije bilo. Božman 
bijaše proživio sve svoje dane samo pod provom, i njegova 
se duša nebijaše niti okusila, a nekmoli užila one hrane, 
koja je samo za dušu; pa se na tom razkršću ona dvo- 
Jica razlikovala bitnim i može se reći, nepopunivim ponorom. 
Oči su im se kriesile jednako ; ali dočim se je okom jednoga 
izražavala duša umna i naobražena čovjeka, koji po ste- 
čenom znanju izpituje stvari i razsudjuje ih, točila se je 
kroz oči drugoga razborita ali neizvjestna smionost i od- 
lučnost živahne duše neuka čovjeka, koja plije u svom 
vlastitom izkustvu i za potankosti nepita. Njihova izrazita 
lica odavala su jednaku .odvažnost, ali dočim su potezi 
jednoga nosili sami utisak oluje, na drugome su ti trakovi 
ostajali donjekle u sjeni sprama duhovitih poteza, koje 
naobrazba bijaše na svoju ruku nanizala. Rieč je objema 
tekla ozbiljna, ali je kapetanu tekla laglje, i nije bila onako 
težka. Jedan je govorio samo onda, kada bi trebalo, a drugi 
bi se gdjekad upustio u duge razgovore, kan da je razgovora 
željan. Ali je ta razlika bila samo prividna, jer je božman 
govorio očima. Što je znao pa hotio reći, to bi rekao u 
kratko. Njegove su rieči bile sami potezi. Svaka izreka i 
piknja. Oči bi pak nadopunile ono, što bi jezik izpustio. Ka- 
petan Baro nasuprot, duševno odgojen, znao bi zaodjenuti 
svoje misli, pak nije kadkada štedio rieči, da to učini. Jedan 
bijaše knjiga, koja se sama pružala otvorena, a drugu je 
trebalo otvarati; u objema napokon zrcalile su se dvie duše 
i dva srca, koja kan da za more bijahu stvorena navlaš. 

Kako ja bijah na stubah, eto božmana sustopice za 
mnom. U hodniku skine kapu, stavi ju pod pazubo i 
i unidje. Na njem je bilo svečano odielo, jer je dolazio 
s kraja. Modre gaće, modra košulja i visoke čižme do po- 
više koljena. O vratu crni ovratak, ali koji nije košulje za- 
tvarao; visio je zauzlan do samoga podanka prsluka, koji 
se je modrio vrh crljene vunene guće. 

— Što je nova, božmane? upita stari kapetan. 

— Evo, šior, ništa. Danas smo douredili jarbor od 
prove. Pripasali smo na jedra nove bunje i svezali novi 
trinket. Nego nije zdrav penun od paroketa; ima u njem 
cjepotina, a u cjepotini nješto gnjiladi ; ali još zvuči dobro, 
još će koje vrieme potegnuti. 
. — A baštun od floka? 

= — Dali smo ga na dvor. U redu je. Škota od trinketine 
nije dobra, trebalo bi ju promieniti. 

.— Ta konopa, Bogu hvala, ima, pak sutra promieni. 
. — Promienit će drugi, šior, ja sam otišao. — * 

 — Otišao? A za što? 

— Otišao da, jer je bolje, da idem. Ima božmana, ima 
i brodova, pak se lako nagodio ja, a još lašnje ,Jared“. 
. Kapetan Baro je mučao. Još mu nebijaše izručen brod, 
a niti predana vlast, pak se nije hotio, kako reče sam, 
miešati u tudje posle. Zaludu je stari kapetan nagovarao 
božmana, da ostane, zaludu sam ga ja molio na križ. On 
bijaše nepomičan. Primi svoje novce, oprosti se s kapetanom 
i otidje, kad je već bila ura noći. 

Ja za njim na kuvertu. 

—- Božmane, rekoh, sa što nas ostavljate ? 
.. — Nebih ja rado, odgovori, ali bi mene Šior Ivo i onako 
omrazio pred novim kapetanom, te ga nagovorio, da me 
izkrca; pak ja onda sramotan do vieka. Nije se, Bogu hvala, 
do danas još reklo, da su me ma iz kojega broda iztjerali, 
pa neće ni po danas. Da znam godinu dana šetati po Cari- 
gradu, i onako odoh. 

Na tom je i ostalo. 


Božman otidje iste večeri, a ja osadoki žalostan kao nikad , 


tako. Ona njegova odrješita ćud i triezna ozbiljnost bijaše 
me se dojmila u velike; a kako nebi, kad su takovi ljudi 
riedki kao biele muhe. Poslije Milana i Stevana eto izgubih i 
simpatičnoga božmana. Sad opeta na brodu, mimo poručnika, 
koji me nebijaše začarao, sve strana lica, sve nepoznati ljudi, 

Stari kapetan otidje odma sutradan. Ja ga odpratih do 
na parobrod, koji je dizao put Smirne, pa otale mimo 
Krfa u Trst. Na povratku susretnem kapetana Bara na 
obali Tophane, odklen se uputismo u grad; on, da traži 
u sansira mornare, kojih je trebao, da popuni vojsku, a ja, da 
malko razgledam Carigrad, njegove ljepote i njegovo blato. 
Ništa me nije diralo tako neugodno, kako ono gladnih, 
mršavih i kosmatih pasa, kojih je Galata puna. Sviet vrvi 
po uzkih ulicah Tophane i Galate ; njetko s obale, a njetko 
put obale; koji put Pere, koji put Stambula, a ono se 
lienih životinja nemiče pred nikim; tu gladuju i čekaju, 
da se gane koja pobožna muslomanska duša, i da im što- 
god hiti u prazni želudac. Pred dućani, posred ulica, leže 
nepomični čitavi dan u omanjih ili ovećih jamah, koje su 
izdubli samim ležanjem. Svaki od njih čuva svoju ulicu. . 
Gdje se koji okotio i izlegao, tu mu jei živjeti. Koji bi 
tako bio drzovit, te prešao ugao svoje ulice, susreo bi 
drugih na jata, koji bi na nj navalili, da ga izgrizena i 
izprebijana potjeraju natrag. Oni niesu u obće čovjeku pogi- 
beljni, ali se je dogodilo i groznih slučajeva. Jedan englezki 
mornar bijaše jedno veče nješto zakasnio vratiti se na 
brod. Onamo na obali Tophane bilo čudo pasa, te su ogri- 
zali zadnje ostatke stare konjušine. Valjda ta nije bila zadosti, 
da utaži njihove gladne želudce, te oni napani na jadnoga, 
čovjeka. Kad nestane halabuke i psi se razidju, našle su 
se same noge, koje su bile u čižmah. Kosti sakupiše sutra- 
dan po raznih ulicah Galate. | 

Pak prodjosmo glavnom ulicom Galate i baš onuda, gdje 
se križaju putovi, koji vode put Dolma Bagdže, put Pere, 
put Zlatnoga Roga i put Tophane. To je najživahnija i 
najzanimivija ulica svega Carigrada. Ako se otale uputiš 
put mora, eto te u jedan tren pred Bosporom ; ako hoćeš, 
u malo si vremena u Peri, ili preko mosta Zlatnoga Roga 
u Stambulu. Jedan pogled, i eto ti sprieda uzbrdita ulica 
Pere, koja ti raztvara evropejski grad, eto ti iza ledja gadaog 

predjela Tophane sa svojimi crnimi kućami i blatnimi uli- 
cami; dva koraka put Zlatnoga Roga, a eto stotine bro- 
dova, koji izprepliću svoje jarbore s džamijami Solimana, 
Muhameda drugoga i sultanke Valide; eto pred tobom 
turski grad, eto te u vrevi i potoku svakojaka naroda, koji 
se toči preko mosta i zatvara ti put na svaki korak, da 
neznaš, kamo bi krenuo, samo da možeš mirovati. Ondje 
je banka, u kojoj se prebrajaju milijuni, a izpod same nje 
prolazi mršava deva, koja nosi Arapina i sve ono, što on na 
Svietu ima. Onamo niz Persku ulicu silazi potiho povorka 
ćunuha, koji nose ili milku ili ženu kojega paše, tako za- 
tvorenu u nosiljci, da to možeš nagadjati samo po vanjskome 
sjaju; a ovamo iz Tophane, vidiš, kako izlazi biedna žena, 
zamotana u crni i poderani vrhnjak, koja će obići sve ka- 
vane Galate, jednu po jednu, tek da sakupi koju paru; da 
sebe i svoje sačuva od gladi. Vidiš onamo u jednom kutu 
ulice čovjeka, koji te nutka i moli, da mu, za malo para, 
dopustiš očistiti tvoje cipele; a korak iza njega ili Židova 
ili Grka ili Armenca, koji dočika u sjajnome svome du- 
ćanu muslomanske gospodje, da sebi izpune koji hir, a 
njemu napune novčarku. Lievo i desno gomilaju se čudnim 
redom u onom neredu Stambulske krasotice; omotanim 
licem u ono prozirnih koprena, koje neskrivaju niti divnih 
crta, niti rumenila jagodica, čaraju te i obasiplju uzalud 
njekim djavolskim blaženstvom. Ima trenutaka, da neznaš, 
bi li skočio iz kože od jada i čemera, ili bi, u svoj zane- 
senosti mlada srca, navalio na prvu, koja ti je blizu, od- 
tisnuo joj veo, tek da vidiš, kakove su po bielome danu 
te igraljke muslomanske putenosti, te čarolije haremskog 
raja. Pak samo da te nemimoidje nemir, onamo kroz ulicu, 
koja vodi Galatskomu groblju, eno se voze četiri haremske 
ljepotice, jedna od kojih je sjegurno prošle večeri bila tako 
sretna, te joj je gospodar bacio u krilo svoj svileni rubčić, 
a ona ga sakupila sa svim uzhitom svojih šestnaest go- 
dina, sa svim blaženstvom nikad nezadovoljene ljubavi. 

Ja neznam, kud se drugomu može zalietati misao, kad 
se vere u onoj vrevi Galatskih ulica, gdje se susreta i 
sutječe sve, što je u Carigradu i ljepšega i ružnijega ; ali 
znam, da sam ja najvolio plivati u onoj mašti, koja nalazi 
Svoj izvor u srcu, te sam se samo divio umjeći prirode. 
Da mi je bilo moguće dobaviti sultanovu moć samo za 
jedan sat, taj bi sat carske moći bio potrošio na to, da 
vidim sakupljenih u jedno jato onu tisuću robinja Abdul- 
Aziz-a, prosutih po zatvorenih perivojih Saraja, gdje se 
njihova ljepota takmi, kako govore Turci, sa lierom i ružom, 
a sjaj sa suncem. Pak bih bio pokupio sve Carigradske 
odaliske, te turio i njih u one tajinstvene perivoje, u kojih 
cvjeta toliko strasti, vehne toliko ljubavi i umire toliko 
krieposti. Pa kad bi sve to bilo gotovo, onda bih naredio 
čamac viseći o zrakoplavu, te se spustio vrh ono mora 
ljepote, na kojem bi valovi bili od bisera i zlata, vjetar 
od daha bujnih onih grudi, a brodolom velika božja blagodat. 
Nego pošto toga nije bilo, ja sam hodao simo tamo po 
Galatskih ulicah, kano svaki drugi umrli Evropejac, koji 
o tome blaženstvu može sanjati i ništa drugo; te sam pro- 
mišljao na toliki veliki jaz, koji dieli sudbinu Evropejkinje 
od sudbine Turkinje. Kod nas se očijuka na ulici, u crkvi 
i u kazalištu; mladić se približi djevojčici, te ako se uza- 
jamno zavole, poslije blaženstva ljubakanja eto ozbiljnosti 
braka. Kod pravih i korenitih Turaka je ino. Mladić ne- 
vidi lica djevojčina, prije no ju odvede u bračnu odaju, 
i prije no gospodja od uzdanice njegove buduće supruge 
nezažamori koju tajinstvenu molitvu i neudalji se. Kad mu 
dodje doba za vjenčanje, te hoće da se vjenča, on poruči 
svoje nakane djevojci i njezinoj bližoj rodbini, po vekilu. 
Ako pak ovaj obavi posao sretno, te mu je djevojka do- 
pitana, onda se razpravlja o mirazu, koji momče kani da- 
rovati svojoj zaručnici. Roditelji se vjerenice za to nebrinu. 
A kad je to sve uredjeno, onda se svetkuje pir, koji zna 
trajati čitavi tjeđan, ako to samo sredstva dopuštaju. Preko 

svega pirovanja mladenci su kano tudji jedan đrugomu 
Zadnji dan primi mladoženja svoju zaručnicu na stubah 
svoje kuće, te ju odvede u njezin stan, u haremlik, 
gdje ju ostavi, da pleše i da,se zabavlja sa gospodjami, 
koje je ona pozvala u svaće, a on se povuče u svoj sela m- 
lik, da počasti, pogosti i zabavi svoje prijatelje. Tek iza 
gostbe, kad se svaća razidje, može on vidjeti za prvi put lice. 
svoje žene. Da to vodi do nesretnih brakova, da je to glavni 
uzrok, što se muslomani često i lako razvjenčavaju, nepo- 
bitna je istina. Mladi ljudi znaju se ipak pomagati, najskoli 
u gradovih, da vide barem donjekle lice i da razaberu crte 
djevojke, koju su naumili pozakoniti. Za to se sada može 
opaziti po kojega momka, te na veče lomi vrat i gleda 
put rešetke koje kuće, koja će se po svoj prilici otvoriti, 
bude li on samo nastojao jurišati, kako je počeo. Pak 
mu nije težko i preskočiti kadikad obzidu kojega perivoja; 
ta .svak zna, kako su ljubavnici svukud drzoviti i podu- 
zetni. Uza sve to vlada i gospodari ženom ona premoć 
čovjeka, od koje ona zna da ođvisi, jer ju je vidjela u 
krugu svoje obitelji, pak nezna ni onda, kada je djevojkom, 
odoljeti svedjer želji svoga budućega gospodara, koji ju 
može odpraviti kući, kad mu se samo svidi. Svaki muslo- 
man može uzeti četiri žene, a sami sultan sedam. Svaki 
može živjeti sa svojimi robinjami, koje postaju slobodne, 
netom postanu matere. Djeca robinja imaju ista prava, kabno 
djeca zakonitih žena. Ali nije u Turaka višeženstvo tako 
razgranjeno, kako se to obično u Evropi misli. Ta znamo 
i kod nas, da je kadikad čovjek i sa samom jednom ženom 
na čudu; jer sviet je svukud jednak, svukud tare obiteljska 
briga i svukud su dobra nejednako razdieljena. Postoji 
arapska poslovica, koja govori: ,mnogo žena, mnogo 
brige i jada.“ Dogodi se često, da djevojka neprimi po- 
nude čovjeka već oženjena, a neženji stavi uvjet, da ne- 
smije uzimati druge. Ta srce po čitavom svietu, u grudih 
svakog pojedinca kuca jednako, čezne za ljubavju. Nit, o 

kojoj visi čovječanstvo, razvija svukud bujnim životom 
mladosti onu tajinstvenu moć, koja se samo u jednoj osobi 
može usredotočiti sa svom svojom prirodjenom silom. Svak 
može lako pomisliti stanje one zaljubljene Turkinje, koja 
je sve do juče gospodovala srcem svoga muža, kad vidi 
na jedan put uža svoju odaju, odaju druge žene svoga muža 
.kad je prisiljena dieliti svoju ljubav sa tri druge zakonite; | 
žene, kad njezine robinje radjaju djecu, koja su opeta djeca 
njezina vlastita muža. I ako je Turkinja već domaćim uzgojem 
na to pripravljena, nije moguće pomisliti, da je njojzi sve- 
jedno, ljubi li njezin muž druge ili ne, je li ona sama i 
sve u njegovu srcu ili nije. Hiri, koje joj njen gospodar 
izpunjuje, njezine igre i djetinjarenje po.šarenicah pozla- 
ćenih dvorana, robinje, pripravne na svaki mig, da joj 
predteku svaku želju, izpune svaku volju, sve ju to ne- 
može iješiti pred vidom nesnošljivih eunuha, koji su tu 
postavljeni, da ju služe i dvore, da navieštaju dolazak 
»ospodara svieta“, i da straže njezinu kriepost. Koliko 
se uzdisaja nezaguši na osamljenom uzglavniku, kad.ljubav 
plamti i gori, i čezne uzalud! Koliko gorkih suza nenatopi 
mekane pernice i izvezene plahte, omotane neuredno, neu- 
redno sbijene i sgužvane po odru, kad se strast pretvara 
u gnjev sdvojne razdraženosti! Ote čemerne noći ostaju ta- 
Jinstvene u životu mladih turskih matera, i pjesnici turski, 
kako mimolaze slavje glasovitih žena, tako neopisuju niti 
opisaše ikad ni bajno razkošje harema, ni ucviljenost za- 
nemarena srca. Varvarska predaja, koja je kod Turaka 
učinila ženu robinjom čovjeka, nedopušta, da vanjsko oko 
silazi, ma niti pjesničkom maštom, u tajinstvene odaje ha- 


rema, kamo nema pristupa nitko živ na svietu, do robinje 
i do eunuha. —: i | 


Unidjosmo napokon, kapetan Baro i ja, u -nizki jedan 
dućan, u kojem je bilo na prodaju nješto malo kruha i po 
koja prazna staklenka navrh jedne police, sa nadpisom 

pića, koje su njekoč sadržavale. Ja niesam od prve razumio, 
za što da smo mi baš tu, kad okolo naokolo ima toliko 
kavana, gdje se može čovjek pošteno okriepiti; već sam 
sliedio kapetana, niti nemisleć, kamo me vodi. Iza zama- 
zane jeđne trpeze sjedi star čovjek, a do njega sieda sta- 
rica. Brojilo je oboje najmanje sto i petdeset godina. Brak, 
slavljen valjda kojih petdeset godina prije, bijaše tako pri- 
bližio, sjednačio i slio crte njihovih lica, da si mogao pro- 
suditi od prve, da su ono muž i žena. 

Netom nas ono starosti opazi, skoče oboje na kapetana, 
ko da su se pomladili, te ga stanu cjelivati i grliti. 

— Ala sinko, a po godinah si mi i unuk, koliko vre- 
mena, da te niesam vidjela! — reče starica. ' 

— Vlaška godina, odvrati kapetan Baro, i sjedne na 
prvu klupu, koja je bila do njega, kao da mu treba od- 
mora za poljubce, kojimi ga bijahu obdarili. 

— A kud ćete sada? upita starac. 

— Ta znaš, božji čovječe, kud se ide. U Crno more. 

— Treba li Vam vojske? | 

— Naravno da treba. Nješto razaslao prijašnji kapetan, 
a nješto se raztrkalo samo poradi poručnika, pak ostadoh 
gotovo sam. 

— A koliko? : 

— Sedam broja svega skupa. Božman, dispensir i pet 
mornara. 

— Odma? ' : 

— Odma, da. Da su mi sva sedmorica u ruke sutra 
prije ove dobe. Pripravno mi je sve mimo sovure, koja 
će već danas biti uredjena. Nego neka mornari nebudu 
odviše mladi, jer nemarim da mi objestuju po kuverti; 
a božman neka nije odviše star i neka je od oka. Dispensir 
neka zna pošteno kuhati, inače da mi ga niesi poslao. 

Poslije razumjeh, da je starac iz Pelješca, a starica da je 
iz Korčule. U njezine mladje dni, starica, onda liepa i 
gojna. tako mi je ona kazala, držala je kapetana Bara, još 

tada u povoju, stotinu puta na rukama, a često i podojila. 
Nije za to kapetan Baro vidio nikad Carigrada, a đa je 
nije pohodio i njom se porazgovorio. | 

Starac, mornar još od onđa, odkada se sam opasao 
plovio je punih dvadeset i osam godina, i napokon se na- 
stanio u Carigradu, kamo je pozvao odma vjernu i dobru 
svoju polovicu, još tada ni mladu ni staru; a tomu je već 
bilo dvadesetak godina. Novac prištedjen bio je tanahan, 
ali je bilo dobre volje za rad, pak se je hodilo, kako reče 
starac, ni obilato ni tiesno, kako je hotio Bog. Prvih je 
godina služio kod njekoga bogata Armenca, a kasnije na- 
mjestio stan za mornare, te im služio kao sansir kod ukr- 
cavanja na brod. Ti poslovi niesu mastni, kad ih se obavlja 
sdušno, i kad je malo mornara a još manje brodova, ali 
ipak štednjom i nastojanjem bijaše on stavio na stranu 
nješto para ,za onda,“ bijaše dodao starac, ,kad nebudem 
više mogao hodati na svoje vlastite noge.“ 

— A što radi ono mrcine od odpravnika, da mi još ne- 
šalje računa, upita kapetan Baro. 

— Koji? odvrati starac. 

— Neznam ja ni sam, kako se uprav zove, jer su to 
računi prijašnjega kapetana; a bijaše svakako pametnije od 
njega, da ih je sam trsio. Nego idem vanka, da ga tražim. 

I otidje. 

Ja ostadoh; najprvo s toga, što nije trebalo da idem 
za njim ; a drugo, jer sam se želio sa starcem još malo 
bolje upoznati. Na moju molbu, da bi mi pokazao stan, 
u kojem obitavaju mornari, koji su na kraju, i čekaju da 
ih ukrca, povede me on uz jedne pripete stube, štono 
bijahu podno dućana, gore na tavan. Bile to dvie velike 
sobe. Velika su jedna vrata vodila iz jedne u drugu. 
U svakoj je bio po jedan oveći sto, a na svakom stolu 
po koja prazna staklenka i po koja blatna čaša. Okolo 
svakoga stola po dvie duge, crne, zamazane klupe. Posred 
soba i po uglovih bilo je kojih dvađesetero dušeka, mo- 

draca, i isto toliko škrinja. Gdjekoja kapa visjela o zidu, a 
ošit, koji dieli jednu dvoranu od druge, bijaše pokrit 
incerađdami, žutimi, crljenimi, kako je koju bilo više ili 
manje probilo kuhano laneno ulje. Kreveta ni jednoga. 
Toga nije ni trebalo, kad mornar nosi. sam svoj krevet po 
svietu; razmota ga lako i još lašnje spravi, kako je ili 
došao ili kani otići. U njegovoj pak škrinji ima svega, čega 
može trebati budi na moru budi na kraju. U tako zvanu. 
kotulu, što nije drugo no jedan razdio njegove škrinje, on 
poreda sve, što nespada k odielu. Tamo kavnik, u kojem 
on huha čaj ili kavu, sve jedno ; tamo .omotak loja. zavijen 
u imbuju, da uzmogne kuhati i po noći, kad nema vatre 
u fogunu ; tamo ogledalo, s pozlaćenim okvirom, koje ga je 
stajalo dvadeset ili trideset novčića; tamo igala i konca 
modra, crna, da mu ga je na ruku svake boje, kad mu 
se na moru ili poderu crne gaće ili prokine modra ko- 
šulja; tamo dretve i šilo, da uzmogne udriti dva šavka, 
kad mu popusti poplat od starih postola, koje nosi, kad nema 
vode po kuverti; tamo napokon njekoliko trokutnih igala, 
koje je on spravio u džep, kad je krpao ili šivao koje 
jedro na kasaru. Nadno škrinje ima omotanu ili imbujom 
ili rubcem liepu koju stvarčicu, koju je kupio u Bazaru, 
da pošalje ljubi, sestri, majci. Sada je to svilen crljen 
rubčić, sada pozlaćen p4s, koji bi izvezen u kojoj od onih 
Carigradskih tvornica, koje nudjaju ženske urese i sitnarije 
za jeftin novac. U drugoj kotuli ima spremljene listove, 
koje mu je pisala draga, a vrh istih svoj svetčani klobuk, 
na kojem je perce od pauna, što je našao ili na samom 
klobuku, kada ga je kupio, ili pokraj ograde kojega ar- 
menskoga perivoja. Pak u klobuku svileni crljeni pas, koji 
pripaše okolo sebe, kad se šeta ili po ulicah Carigradskih 
ili po sokacih kojega englezkoga grada, vodeći pod ruku 
koju sumnjivu - ljepoticu, da ju odvede najprije na piće, pak 
u kazalište, pak opeta na piće. Izpod klobuka, izpod listova 
i izpod svilena pasa naći ćeš često samokres i liep nož 

sa ukladjenom. i izvezenom koricom, što sve spravi u 
džep, kad hoće da šeputa noću po samotnih ulicah kojega 
amerikanskoga grada, da izprazni kesu, i da se tobož ra- 
zabere od morskih patnja i od danje rabote. Naći ćeš 
nadno škrinje dovoljnu zalihu sapuna, koji je kupio u 
Englezkoj, da mu može pjeniti i u moru, kad nema druge 
vode da pere svoje rublje; pak veliki ogrljak od vune, 
kojim će omotati vrat, kad zaledi i kad mu je stajati na 
kuverti, ili na veče od osme ure do ponoći, ili o& ponoći 
do četiri u jutro, ili napokon, što je još gore, kad ga za- 
pane diana, naime straža od četvrte do osme u jutro. | 

Kako se povratismo dolje u dućan, ponudi mi starica 
kavu, te ja ostadoh, željan da mi starac štogodj pripovieda. 
On je govorio hrvatski liepo, vrlo liepo; desetkrat ljepše. 
nego bih ja to mogao opetovati. | 

— Nema više prvanje dobiti niti u Carigradu, reče; 
odkad znam do danas, sve se je promienilo. Kad me pri- 
tisnuše godine i za me nebilo više more, te dodjoh amo 
da se nastanim;: nije bilo dana, da nebi koji naš brod ili 
odjedrio ili dojeđrio; a danas, a Bogu neka je isto hvala | 
i slava, a danas, velju, jedva da se koji vidi na sidru. Ovdje 
je bivalo naših ljudi na stotine. Brod bi dojedrio iz En- 
glezke pun ugljena, te ako bi odpustio kojega obiestnoga | 
mornara, našo bi odmah drugoga; pak ako ga je bio red, 
prvim bi vjetrom put Crnoga mora; a nije trebalo, da 
čeka navla, jer se niesu tada ciganili za dvie pare ni tr- 
govci ni brodovlastnici. Onda si mogao i dobivati i živjeti. 
Znali su ovuda prolaziti brodovi iz Azova na jata, pak bi, 
se svakomu štogodj priliepilo za ruke; a sada jedva da ti 
se natakne jedan sami na oči u tjedan dana. Ja sam se 
dvakrat pomogao pogoditi do Azova i natrag u Carigrad, 
na šestdeset forinti mjesečno. I ljeti se je znalo kadikad 
plaćati mornara po četrdeset forinti; a kad bi se zimi po- 
godio za Crno more, pak odande do Englezke i natrag, 
bilo je gdjekad i simo i tamo do četrdeset forinti na mjesec 

Nego su onda brodovi dobivali i grnuli zlato na lopate 
pak je bilo lako i trošiti; ali su danas i oni na božjem 
čudu, a kako mi se vidi, bit će svaki dan gore. 

— A koliko ima ovdje naših? upitah ja. 

— Duše mi, neznam, ali znam to, da ih je prije bivalo 
mnogo više nego danas, i da ono malo, što ih ima još, 
svaki se dan drobi i raztrkuje, tko simo a tko tamo. 

— A o čem živu? 

-— Negovorite, da živu; oni životare i bore se za svak- 
danji kruh. Malo je koji od nas stekao sreću u Carigradu. 
Mogu se svi ti sretni prebrojiti na prste same jedne ruke. 
Inače slabo. Koji drži šajčicu, da stiče svakdanje jelo; koji 
se unajmi, da obradjuje perivoje i po Peri i po Stambulu ; 
koji je zanatlija; koji radi i poteže po brodovih, samo da 
negladuje, — gospodin nijedan! 

— Nijedan? 

— Nijedan mimo dva Bokelja. 

— A Niemaca? 

— Za njih neznam. K meni nedolaze, jer nijedan od 
njih neide na more, a i onako se nebismo razumievali. 
Čuo sam u istinu govoriti njemački “ili Vam tudeški 
po koji put, ali koji su ti ljudi, odklen dolaze i kamo iđu, 
neznam. Samo sam čuo, da im je kod našega konsula mnogo 
lašnje nego nama, jer se s njim ragumiju. Zaludu se naš 
čovjek tamo klatari i muči, jer težko da nadje koga, s kojim 
bi se mogao hrvatski porazgovoriti. Predaj uzalud mobu ili 
žaobu; vraćaj se po sto puta, po sto puta napastuj, kumi, 
zaklinji i proklinji, doklen ti nedodija, te nezapustiš sve, na 
što si smierao, pa i bio to plod krvavih tvojih žuljeva 
kroz godine. | 

Jedno poslije podne potražih i nadjoh kapetana u jednoj 
kavani, koja je na onom uglu prve Galatske ulice, kako 
se dolazi iz Pere, i koja vodi lievo put Tophane, a desno 
put Zlatnoga Roga. Do njega je bilo njekoliko naših ka- 


23 


petana, te su se o poslovih razgovarali. Pred svakim je 
bila majušna šalica, a tursko je momče lievalo kavu sva- 
komu redom iz male posude od porculane, u koju bijaše sta- 
vilo najprije šećera, pak samlivene kave, pak vrijuće vode. 
Vrh svake je šalice plivala miomirisna pjena zagasite boje, 
koja odaje Turčina majstorom kod kuhanja kave. Naravno, 
da su svi ti kapetani bili obučeni svečano, da je svakomu 
od njih visio o prsluku zlatan lanac uz zlatnu uru, i da 
je imao svaki na desnoj ruci debeo zlatan prsten, na 
kojem su bila urezana početna slova imena njihovih. 
Mene kapetan Baro nepredstavi toj gospodi. jer najprvo to 
nije navada med kapetani, a drugo, jer ja bijah još dečko 
od devetnaest, dvadeset godina, k tomu niti poručnik, a 
oni svi stari prokušani mornari, koji, več je bilo tomu 
godina i godina, što su brodove zapoviedali. 

Jedan Kotoranin, koji se vrtio na svojem stdčiću, pre- 
vijajući nogu preko noge, te držeć lievu ruku obješenu o 
prsluku izpod pazuha, a desnu kod šalice, zakašlje, zapljucne 
i reče: 

— Lanjske sam godine učinio dvanaest — po kvar- 
teru — šilinga iz Odese do Englezke; prekolanjske godine 
sedamnaest, nazad osam godina dvadeset, a sad mi sansir 
nudja sedam, ni prebijene pare više. Ako proesapim lučke pri- 
stojbe, namete, plaću i hranu mornarsku, neosta pod Bogom 
ništa, i još bi se moralo dodavati. Ako bi me pak zatekao 
punenat ovuje tjesna Gibraltarskoga, gotovo onda bih morao 
segnuti za pomorskim najmom, ako ću da se maknem 
iz luke. 

— Plovi se za ništa, doda jedan drugi, napaljujuć cigaru, 
gledajuć dim, koji se u krugove diže u vis, i pružajuć 
obje noge napried, kako bi se bolje na stdčić naslonio. 

— I manje nego za ništa, reče jedan treći, dižuć svoj 

.desni lakat sa stola, da nasloni lievi. Vozi kamenje iz Kor- 
čule do Carigrada, te prazan put Crnoga mora, prije no 
znaš, hoćeš li naći navla ili nećeš. 

— A kad doma nepošalješ novaca, umieša se kapetan | 


Baro, onda na te huka i buka, da neznaš dobivati. — A 
kad si dojedrio?. reče obrnut put: Kotoranina. 

— Jutros. ;-— 
> — Vremena ?. 


. — Zimska, brate. Dvadeset je dana, de sam.se digao iz 
Korčule i mnijah, ovoga me puta Carigrad više nevidje. 
Bilo nas je troje kod glave sv. Angjela, kad nas nevrieme 
odieli na jedan put jednoga od drugoga. Trmuntana, brate, 
da si puhao u prste kao po najvećoj zimi; vjetar za čudo ; 
svali se i zađimi niz grčko ostrvlje, da se niesi mogao 
niti glavom obazrieti. Nego bjež, bjež u krmu, samo ako 
možeš. Dodjoh napokon u zaklon od Ceriga. Ona dva druga 
broda niesam više vidio. Bili su Riečani. Hodili su prazni. 
Možda su se bili potegli na vrieme u zaklon grčkoga vim 
Ala je puhalo! 

,— A što bi krcali za Carigrad? meke 

 — Nosili su, mislim, uzput nješto srdjela. | 

— DA, to je iz Istre ili iz Dalmacije, doda jedan, koji 
dotle nebijaše progovorio. Ćoravi posli, jer smo tanki 
na svem pa i na srdjelah, koje i onako niesu nikad bro- 
dove pomagale. | 

. Pak dižuć nogu vrh noge i raztežuć ruke nastavi: 

— Odkada nam Cozoti zaokružiše Istru i Dalmatinsko 
ostrvlje svojimi mrežami, te otrovaše more, propade i lov 
srdjela, kan da ga nikad nije ni bilo. Hvar, Brač i. Vis 
lovili su toga prije kao maloga boba, a sada jedva da na- 
miruju troškove i da plaćaju družinu. 

— A je li bilo štete? 

. — Dosta, odgovori Kotoranin, plaćajuć račun za sve 
ostale. Kad sam se davao u krmu, puče bum od rande. 
Randa ode na tisuću otrančina, a-bum okrnji tugu i jedna 
cjepotina zalušti špiraj. Nego mal;da nije paranak zanio 
božmana, kad ovaj skoči da potegne. | 

— Drugo ništa? 


25 


— Ništa. Al mislim, da je bilo dosta. 
Toga nas dana zateče na kraju kasna noć. Bilo je već 
ponoći, kad dodjosmo na brod. 


Domo 


Bilo je i nebilo razblišće, kada me probudi oda sna 
struganje radaca i metala po kasaru. Peru kuvertu, po- 
mislih sam sobom, i digoh se. Medju tim se bijaše raz- 
danilo, a osvitao je krasan đan, jedan od. najljepših, što 
sam u svome životu doživio. Kad ja na kasar, a kapetan 
već na noge, i nješto se rječka sa poručnikom. 
= »Jared“* je bio usidren na obali Tophane. Po krmi nam 
kraj; lievo, do samih nas, talijanski jedan bark, a desno 
grčki brigantin. Ovaj zadnji nije imao jarbureta, i njegova 
oprema, premda je dolazio iz dilja, bijaše u koječem ne- 


 podpuna. Još nije bio sav niti bojadisan. Kad upitah, za 


što da je taj brod tako napola sgotovljen, rekoše mi, da 
je to navada Grkom; da oni počnu graditi brod, kad 
imaju samo toliko novaca, da kupe korito; da se za jedan 
dio opreme zaduže, a ostalo da namjeste, kad brod dobije 
Tada razumjeh onu rečenicu; koja ide na račun grčkih po- 
moraca. i koja se često čuje od naših, isto onako, kako ju 
sami Grci izgovaraju: quando guadagnammo, fa- 
cemmo (kad dobili, učinili). 

Onuje brigantina, a u istome redu, kočio se je ponosito 
talijanski jedan brik. Nije bio velik. Mogao je i nemogao 
potegnuti pet sto bačava, ali se je koketno napinjao prama 
svomu ošišanomu drugu. Iza brika dizalo se je ogromno 
korito jedne amerikanske nave. Kofa prvoga jedva da je do- 
sizala do mrtve strane druge. Med izprepletenim kono- 
pljem i jednoga i drugoga i treće, pa i stotinu drugih, crtao se 
na zapadu Stambul sa svojimi kulami, džamijami, po- 
zlaćenimi munarami. Sarajski rt bočio je svoje krvave 
zidine, žmireć i stakleći se u Bosporu, a Skadarska se 
predgradja prelievala i gubila u magli, koja se je redom 
dizala i padala, dižući na skokove zastore sa Bosporskih 

ljepota, sad otvarajući sad zatvarajući najsjajniji i najbajniji 
predjel svieta. : 

Po obali se vuku ljenčareći starci, a starice prolaze za- 
ogrnute tako gustom koprenom, da jedva razabireš glave 
i misliš, da je ta koprena više učinjena, da vara sviet, nego 
da čuva kriepost. Mladje se zatvaraju samo dovrh nosa, 
i to tankim i prozirnom velom, koji izdaje na prvi mah 
živahne crte i zamamljive oči Carigradkinje. Psi se kotr- 
ljaju po blatu, a ptice uživaju svježi zrak, koji onuda širi 
mirisavi Bospor. Starci negledaju nikoga navlaš; žene, 
udate i neudate, siplju iskre, koje te do živa peku; ljudi 
gledaju ženskinje, koje prolaze; psi stare konjušine, da ih 
žderu, ili oglodane kosti, da ih njuše; a ptice ljubakaju 
slobodne u zraku i pjevaju. 

— Nije za me, govorio je kapetan Baro, šećuć se amo 
tamo po kasaru. 

— Dobar je, odvratio bi poručnik. 

-— Nije za me, govorim. Ovo je čitav sat da gledam, kako 
vojsci zapovieda, a kad tamo, nijedne kletve za čudo. Lako 
je to ovdje u luci, kad se je vezanu za kraj. Ali daj ti 
meni božmana na moru, daj mi ga, kad je nevrieme, kada 
okolo broda skakuću jedan za drugim bieli mačići. Kud 
će vojska poslušati starijega, ter ovaj nezna da kune? A 
eno ti njega, božmana na barku ,Jaredu“ po kuverti ko 
da je oparena kokoš. Ni nevidi onoga, koji sve božje jutro 
tepa i šeputa gori na jarboru, po penunu od papafiga, a 
nezna sam, što i kako bi počeo. Poslao ga je, da obidje 
mantiće, a on se je prišio u krožetu, da razgleda Cari- 
grad. Da je on božman od oka, bi dva tri puta zagrmio, 
da bi se sva kuverta zatresla. Ali kud ćeš ti odvažnosti i 
junačtva u čovjeka, koji nezna niti hoditi pošteno po 
kuverti ? 

Pak onda zazove: 

— Božmane! 

Božman dodje na kasar. 

— Što zapoviedate, šior? 

— Ništa, odvrati kapetan. Sada ajte za poslom. Božman 
se vrati put prove, a kapetan uhvati poručnika za ruku, 
te pokazujuć put božmana, nastavi: 

— Eno ga gledajte sad, kako iđe. Čovjek bi rekao, da 
je vreća vune. Meni se ono čovjeka još juče od prve 
činilo pospanim, kad sam ga vidio na kraju. Ne, neće on 
sa mnom put Crnoga mora. Bih pukao od jada, prije nego 
bi treći dan osvanuo. Nego ja idem na kraj, a Vi mu ka- 
žite, neka se trsi, neka pokupi, što je njegovo, i neka mi 
se bere s ,Jareda“. | 

— Da mu ja to kažem? upita začudjeni poručnik. 

— A da tko? A tko je uzročan, da se je prijašnji bo- 
žman izkrcao? Ono bijaše pravi mornar. A nehćaše ga 
pustiti prvašnji kapetan, niti on otići, da nije bilo na putu 
iz Marsilje svega po malo. 

— I paranja jedara. 

— Lako za jedra. Tko je prije jedra kupio, kugi će ih 
lako opeta. A daj ti meni u šake čovjeka, pod kojim 
škriplju penuni i pucaju škote, a lako će onda brod do- 
bivati. Nego tko se mora plaši, neka stoji doma, neka na 
more neide i neka drugomu nesmeta. 

Šior Ivo umukne i Pljune. Stavi ruke nazad, obrne pleća 
ko da nečuje. 

Kapetan Baro nastavi: 

— A kad se je to vidjelo ovakovih božmana? Sve božje 
jutro kao da mjeri kuvertu. Vojska je po jarborih, a njega 
ko da na brodu i nema. Tko ga je sve božje jutro 
čuo, da je zavikao, da je zakleo? Da nije, da kipiš od 
jada, bi se sto put velikim križem prekrižio. Nedaj ti meni 
na brodu tiha čovjeka ni za što; nego daj mi ga žilava i 
ćeperna ; i neka kune, neka skače, neka viče i neka psuje; 
to su ti svojstva pravoga božmana. 

I kapetan Baro odpremi božmana na kraj. Pak poruči 
božmanu Peru, neka 'bi se vratio na brod. Ovaj se odazove, 

i dodje odma iza podne. Kako stupi na kasar, pozdravi 
svih, pozdravi i poručnika. Ali Šior Ivo kao da nečuje ; 
obrne plećima; zaokrene iza tambuća i sljegne u komoru. 
Sada eto poručnika na božjem čudu. Što je božman Pero 
i kakov je, to je znao. Što i kako misli novi kapetan, to 
bijaše takodjer vidio. «Ako je prije držao božmanu ravno- 
vjesje, sada stvar bijaše promienila oblik. Na teraziji 
s druge strane bijaše se objesio i kapetan. 'Kud ,će jadno 
družtvo, mislio je Šior Ivo, štete namirivati, ako se ona 
dva budu takmila, da lome penune, da paraju jedra? 


II. Do Azova. 


Odlazak. — Pri dan na moru. Za što se poručnik srdi. — 
Tri dana poslije. — Kapetan tumači, a Ilija vjeruje i ne- 
vjeruje. — Aloni. Anteliji. — Ob noć. Na kaštilu. U 
Jogunu. — Stor Ivo s neprilike u nepriliku. — U Azovu. 
Kako se Jared“ mogao nasukati. — Lodke. Brdjanska. 
— Va pristanište Marianopola. Gdje se parlamentira. — 
Većera na yJaredu“. — Va Pristaništu. — IWVa kraj. Za 
što se Grgo čudi. Na kraju. — Gdje nebo grmi, it gdje se 
zemlja trese. — Grom. | 


Jutro je. Sunce upire sjajne svoje zrake na maglu, koja 
zadušuje Bospor, a vojska se na ,Jaredu“ tezma, da digne 
zadnje sidro, neka brod može razastrieti jedra i zaploviti 
put Crnoga mora, laganim vjetrom sa zapada. Eto napokon 
sidro visi izpod oka od prove, jedra nose puna, i , Jared“ 
sieče miran mirne vode Bospora, raztvarajući na svaki 
tren novi vidik, jedan bajniji i ljepši od drugoga. 

Nego, tko bi mogao opisati divote i dražesti iztočnoga 
neba, kad se to nebo diže vrh staroga Stambula, nove 
Pere, tihoga Skadra i divnoga 'Bospora? Duh, zaronjen u 
prirodne ljepote, koje su tu prosute na pune ruke od svih 
bogova, koji su od vajkada vladali zemljom, omamljen, 
začaran, spava i bdije ujedno, ubitačnim driemežem, kao 
sultanovi veziri u naručju svojih odaliska. Na svaki tren, 
misliš, eto će umrli bogovi progovoriti, eto se božice do- 
laze močiti u ono pitomih voda, eto Muhameda, koji 
ostavlja raj i njegove hurije, te sit neumrlih naslada, vješa 
svoj prelomljeni mač na vrata svete Sofije, a sebe postavlja 
na bedeme Saraja, pripravan da skoči u Marmarsko more 


30 


i da preplovi u Aziju, kad po Krstu nastane navala sa 
sjevera, kako ju on njekoč bijaše izazvao s juga. Reko bi, 
sad će angjeli zapustiti božje dvore, te poskakati u Bo- 
spor, da se tamo zabave sa najljepšimi kćermi jadnoga 
Adama, koji nije u raju zemaljskome niti sanjao, da će 
njegov porod mamiti jednom te goste ;nebeske. — Čovjek, 
koji bi preko noći bio prenesen na iztočnu stranu Saraja, 
pak bio probudjen, kad grane sunce, i ovije svojim čarom 
Skadar, Stambul, Peru; kad tjera ianke magle niz Bospor, 
a brodovi se pomaljaju na stotine, a gradovi rastu na de- 
setine, taj bi od mila čuda pobjesnio. Saraj, vidjen s mora, 
izgleda razigranoj mašti kao skup žamorećih božica, koje 
se sastaju na sbor, izazivajući na život kobne junake drevnoga 
Byzancija; a u Galati, toj pitomoj stražarnici Carigradskoga 
groblja, reko bi, da se okupljaju bogovi, voljni uzkrisiti 
sve u cvietu svoje mladosti izumrle odaliske. — Sa visočina 
Pere, ovijene viencem pitomih gajeva, zelenih brežuljaka 
i šarolikih predgradja, punih ljubavi i mira, zaokružene i 
posijane pozlaćenimi munarami i bielimi džamijami, kan 
da se prosiplje valovlje edenskoga razkošja, koje je bacalo 
i baca u hareme, prosute po Bosporu, onaj zanos, onu 
vrućicu, one ljubke. miline, koje se začimlju u srcu, cvje- 
taju na usnah haremskih krasotica, a vehnu i umiru cje- 
lovom njihovih gospodara. Vidik se nadtječe sa vidikom, 
ljetnik sa ljetnikom ; jedan se gubi, a drugih se deset niže 
u kolo onih, koji još niesu izčeznuli; te u tome rajskome 
metežu odskakuju kano dragulji vrh zlata; sada roneć u 
moru blakitna neba, koje se stere nad dalekimi brežuljci ; sad 
se ogledajuć u jasnoj modrini mora; sad puzeć iza obronaka ; 
sad se utapajuć u prodole, odklen se diže ponosit vrhunac 
koje džamije, krunište koje kule; a sve to u gradovih i 
. predgradjih, jednom ljepšem i pitomijem od drugoga. Misliš 
na prvu. da nije istina ono što gledaš, da to sve spada 
mašti, koja je preuzela mah i zamaglila pravi vid, a raz- 
Vila slike, koje mogu, gledati bogovi a ne ljudi. Pak kad 

se malo sakupiš, onda kan da stojiš na čvrstoj zemlji, kan 
da ti se pojavlja nješto. o čem si ili sanjao, ili čitao, ili 
čuo govoriti. Pak kad si se donjekle razabrao, obuzme te 
njeka nepojmljiva volja iželja, da pjevaš na harpu, da ju 
samo imaš, psalme Davidave, skačuć od jednoga na drugi, 
prebiruć kitice: ,Gospode, Gospođe naš! kako je veličan- 
stveno ime tvoje po svoj zemlji“. ,Slavite gospoda gu- 
slama, udarajte mu u psaltir od deset žica“. ,Svi narodi 
zaplještite rukama . . .“ Pak te obuzme svega njekakva 
sjeta, kad zaustaviš oko na kojem mjestu. na kojoj kuli, 
na kojoj džamiji, na kojem tornju. na kojem predgradju, 
na kojem brežuljku, punih kobnih uspomena, punih boli, 
varvarstva i silničtva. Kako se niz munare i džamije i vrh 
kuba prelievaju valovi svjetla, zlatni, bieli, ružičasti. tamni, 
modri, blakitni, tako ti se pričinja, da je ono odsjev mačeva, 
sabalja, topuza, čalama, pala, naprćeno na tisuću deva ; 
da se tu miče tisuću krvoločnih janjičara, te na glas, koji 
je škrinuo u Saraju, u onom perivoju Osmanida, punu raz- 
košja i krvničtva, punu međa i žuči, idu osvajati Evropu. 
Misliš, da čuješ štroput konja, klopot vojnika, zveket sa- 
sabalja i jeku bugarskih, srbskih i hrvatskih majka za sinove, 
koji će pasti. I kako te to sve umara i slabi, tako se mučiš 
da sabereš um i usredotočiš misli na one uspomene, koje 
su vesele, i na one ljepote u gajevih, koji su po brežuljcih 
i u ljetnjicih, koji su po gajevih. | 
Ako pak oživiš koju uspomenu, onda snivaš. Meni se je 
činilo, kao da gledam Kizlar-agu, koji se, umoran i za- 
pjehan od natege i duga puta, pomalja na vrata Jedrenska, 
vodeć jato djevojaka mladomu Osmanu, sve od krvi go- 
spodske, neka se više carevi potomci nezovu: ,sinovi ro- 
binja.“ Pred kulom Kraljevića Marka kan da još luta u 
bludilu zaljubljena kći Mustafe, pak da na visokome shodu 
svoje drvene palače zove jadikujući poljskoga junaka Ko- 
revskoga, koji medju tim izdajnički umire u naručju svoje 
mile Krunoslave. Sad, kao da bojna trublja riče na osvetu, 

kao da svjetlucaju mačevi i pale kobnih janjičara, i da ne- 
mirna duša sultanke Fatime, sa najvišega tornja Saraja 
baca iskre na pune rukc u vatru, koja je razplamtila, koja 
se.eto hvata Osmana i uništuje ga, kad je mislio, da je u 
naponu svoje moći, kako je bio u cvietu svoje mladosti. 
Pak kao da vidim, gdje iskri žarom osvete i slavohlepja 
na shodovih carske palače mutno oko Fatime, dostojne 
slave krvoločne Rosolane, ote kobne _ milke Sulejmana 
drugoga, koja je davila sve sinove svoga muža, samo da 
dohrani carstvo svomu sinu Selimu drugomu, ili Esme, 
sestre Muhameda drugoga, koja je, iza svake razkošne noći, 
bacala u Marmarsko more one nesretnike, koji su ju ljubili. 

Pak kad si pustio maštu, da se zaleti dalje, da zaroni u 
one krvne uspomene, od kojih je pun svaki kut onoga 
blagoslovljenoga kraja, onda ćutiš njeku grozu, koja te 
više opija nego boli; te poput djeteta, koje se ježi na priču, 
a priču hoće da čuje, hotio bi biti svjedokom kojemu od 
onih krvnih prizora, ma bila to smrtna ura braće Muha- 
meda trećega ili pad zadnjega Konstantina. A kad te prodju 
ote jeze krvne, onda te opija opeta ono more ljepote; i ne- 
možeš vjerovati, da je onoliko nedužne krvi poteklo u 
onom zemaljskom raju, i da je toliko suza natopilo, toliko 
silničtva oskvrnulo onaj kraj, na kojem bi ljudi morali lju- 
biti, samo ljubiti i opeta ljubiti! | 

Sunce se bijaše dobro nagnulo k zapadu, kad _ smo .mi 
plovili za četiri milje na uru po gladkoj vodi Crnoga mora. 
Nebo i zrak bili su mirni, a priroda se je veselila bujnim 
zelenilom na kraju, koji nam bijaše po krmi. Mornari od 
straže hodili su svaki za svojim poslom ; a oni, koji bijahu 
slobodni, ili su ljenčarili po kuverti, ili se razgovarali iz- 
pod kaštila ili izpod prove. Kapetan -je u komori preglćdao 
svoje račune, a Šior Ivo je valjda spavao; ležao je sva- 
kako u svojoj izbi sve doklen nekucne četvrta. Neznam; 

je li snivao; ali ako je, nema sumnje, snivao je o kapetanu i o 
božmanu, o te dvie trnove drače u njegovim očima, o ta 
dva čovjeka, koji kan da se bijahu urotili proti njemu. 

Kako su stube, koje su bile na pripet, vodile ravno 
zpred mulinela pod provu, tako si mogao, vireć izpod 
zvonca, koji je bio na mulinelu, vidjeti one krevete, koji su bili 
više put prove. U onoj kriljci na desno, prvoj sa strane od 
prove, ležao je Ilija, sin kršnoga primorja, rodom iz Boke. 
Uza nj, a put krme, liegao je u drugoj Grgo B. iz Podgore. Oba 
gojna i mlada, oba dosta svieta proputovala, a različite ćudi 
kao dan i noć. Ilija je bio miran, tih; prvi na kuvertu, a zadnji 
u ranać. Grgo prvi pod provu, a zadnji na kuvertu. Ilija bi 
rekao: ovo je božja; a Grgo: nije nego djavolja. Do Grgina. 
kreveta bijaše krevet dispensira, kojemu se imena više ne- 
sjećam, jer ga na brodu niesu drugčije zvali no: dispensir 
Ovaj bijaše rodom iz Kostrene, one kršne otrančine hrvat- 
skoga primorja. On je plovio, sada kao dispensir, sada kao 
božman, a sada kao krmilar. Vladao je isto tako vješto i 
timun i vojsku i lonce. Bio je sretan, kad je mogao pušiti 
mirno pokraj foguna, dočim su drugi potezali po kuverti ; 
a još sretniji, kad je mogac nagnuti staklenkom, punom 
vina, u zrak, a da ga nitko nevidi. Kadikad prijazan do 
skrajnosti, turao je dragovoljno u fogun čiji mu drago 
kavnik; a kadkada srdit, da bi sve, što nije spadalo k fo- 
gunu, razbacao objema rukama na jedan put po kuverti, u 
more, palo kud palo. Antun, koji je uz božmana. Grga i 
Iliju bio takodjer od kapetanove straže, libio se je izpod 
kaštila, krpajuć njeko ,odielo, na koje u Carigradu bijaše 
zaboravio. | 

Udre četvrta ura, udre peta i šesta. Pak večera bijaše 
gotova. Dispensir stane na vrata od foguna, čekajuć s ve- 
likim željeznim paljkom u ruci najprije mladića jedne straže 
pak onoga druge, da dodju s gamelom, svaki po svoj dio 
žgvaceta. Svaki.od njih ponese svoje nad vjetar, pod muru 
od trinketa. Tu posjedaju, kako je to i hodilo, prije kr- 

Carić. Slike 1. | ' 8 

milari, pak mladići. Mali od foguna primi svoj dio na- 
pose. Kamarot ponese u komoru za kapetana, za poručnika, 
za me i za božmana. Božman se počne otimati, da neće 
u komoru. Kapetan da će ga siliti. Božman se neda. 

— A ti nećeš jesti. reče napokon kapetan donjekle jedko, 
a donjekle prijazno. 

— Eto, odgovori božman, kako bilo; a lako ću se ja 
pomoći u fogunu. 

.Božman mi kasnije reče, da je njemu bolje na samu. I 
ja sam mu vjerovao. 

Poslije večere kapetan dozove k sebi dispensira. 

— Što zapoviedate, šior, reče ovaj, dolazeć u komoru 
s kapom u desnoj ruci, a lievom se držeć vratnica. 

— Hoću kokoš svaki drugi dan. I neka se počme od sutra. 

— Fate šior. 

— A koliko ih ima? 

— Dvanaest, šior. 

— Hoću, da mi je vaviek na stolu vina zdrava. 

— Dobro šior, ako se nepokvari. 

— Jezik za zube, kad ja govorim. 

— Fate šior. 

— U dispensi je svinjetine još od prije. Gledaj da ju 
rediš, i neka je za stolom svaki dan. | 
— Fate. | 

— Pak neka mi je tri jela svaki dan. Tri, JE li razumio ? 

— Jesam, šior. Tri. 

— A koliko ima jaja? 

— Sto, šior. 

— A jesu li uredjena? 

— Jesu, šior; u vapnu su. 

— Dobro, sad hodi. 

— Fate šior. | 

I dispensir otide, taruć brkove, misleć valjda, da uz ta- 
kovu hranu hoće se i njemu štogodj priliepljivati. 

Pak kapetan Baro zazove poručnika, koji je bio u svojoj 
izbi, te vodio njekakve račune, ali ne tako pomnjivo, da 
nije dva tri puta zaklimao glavom, čuvši navedeni raz- 
govor. Šior Ivo hiti pero iz ruki, digne se, skine naočale, 
položi ih na stol i u dva koraka eto ga u komoru. 

— Kako je u škrinji od ljekarija? upita kapetan. 

— Kako, šior, odvrati poručnik, koji se je svačemu 
nadao, ali ne takovu upitu. 

— Kako i koliko, da. 

— Sve, šior, što je propisano. U Marsilji ju bijasmo 
dali na kraj jednomu ljekarniku. On je valjda stavio unutra 
sve što je morao staviti, samo ako nije sam što zaboravio. 
Znam da smo izbrojili trideset forinti, kad su ju vratili 
na brod. Nego ja niesam gledao, što je unutra; a eno je 
onamo izpod vašega kreveta. Ako hoćete, možemo po- 
gledati. : 

— Niesam se ja voljan trovati onim dahom sad poslije 
večere; a bijaše pametnije, da ste to prije razgledali. Nego 
recite, ima li salamara? 

— Bilo ga je malone po kila. 

— Dobro je. Neka mi ga dobra žlica svake subote, i to 
u jutro, prije kave. 

— Svake subote!? odvrati i upita dedać Šior Ivo. 

— Da, svake subote. A što me gledate, jadan čovječe, 
ko da ste sada izpali iz oblaka. 

« Poručnik neodgovori ništa, a kapetan, obrnut put kama- 
rota, nastavi: 

— A ti, mali huncute, da niesi zaboravio pitati u Šior 
Ive svaki petak na večer žlicu salamara; inače si na čudu. 

— Fate šior, odvrati kamarot. 

Ja, koji sam bio u svojoj izbi, koja je bila u komori, i 
prišivao bielim koncem crno puce na svoju modru jaketu, 
te preko ruke čitao njekoje strane Humboldtova Kosmosa, 
pontislih--ođma , da neće sa: jelom biti najgore. Toga je 


mnienja bio i božman. Dispensir, uzilazeć na kuvertu, reče, 

da neće tim putem biti gore ni njemu. Sami Šior Ivo nije 
dielio mnienja niti jednoga niti drugoga, niti trećega. 





Još od prvoga dana božman i poručnik, svaki preko 

svoje straže, nastojali su okolo jarbora i okolo. opreme, da: 
ih urede. Božman je preporučav4o vojsci i troce i mantiće. 
a poručnik, neka paze na crnu opremu i na brace. U 
Carigradu nije bilo kad, da se sve potanko uredi i razs< 
gleda, a na moru rad tegotan, pak se je za to s otim poslom 
i hođilo sporo. Njih dvojica niesu nikad zametali povjer- 
ljiva razgovora medju se, premda se tome nije božman otimao. 
Kad bi ovaj došao nad vjetar, a poručnik bi pod vjetar, pak: 
iza barke, ako jć to: bilo na provi, a iza tuge, ako je to. 
bilo na kasaru. Kada im je bila sila da govore, božman: 
bi mirnim okom gledao u poručnika, a poručnik bi glavom: 
na stranu, okom kudagodj, samo da negleda božmana. 
. U večer, a u samo smrknuće, zabilježi poručnik na kartu, 
koja je bila vaviek na divanu pokraj trpezej točku;. u kojoj 
smo se nalazili. Bilo smo u širini: četrdeset tri stupnja .E 
petdeset dvie minute; a u ri triđeset jan stupanj 
i četrdeset i tri minute. 

Od osme na večer do ponoći bio je od soje poručnikj 
Nagnut, kako po običaju,“na dušnik od komore,: a zamotan 
u kratki kaput «od -sukna; “te rukama u džepu, gledao -je 
nješto brižljivo onamo put-'iztoka. Na dnu obzorja. susta 
vila se bila debela, gusta, tarina oblačina. Sada bi: bio rekao, 
da se diže, sada da pada i da je nestaje, a sad opeta đa 
se: diže. Zaludu je Šior Ivo. raztvarao zenice: svojili. očiju, 
da razgleda. Oblak je bio tu; vavi&k crn, :vaviek gust, vaš | 
viek tajnovit. More je .bilo::dosta nemirno, a - vjetar: sa-iz- 
toka šve to švježiji. Valoyi,: koji:su dolazili. vjetrom , kri- 
žali su se sa valovi, .Koji &u dolazili sa sjevera, te su. ovi 
poeni Sbjavljali; :da' će: možđa vjetar ' onamo +nategnuti: 

I mornari su: E put onoga a me se" E već 
obio pro: dizati. . SME I M E S 

-— Hoće Crno more, kad li tad.li, reče krmilar.. A Šior 
Ivo, kojemu je trebalo malo, da sve njegove pr vanje misli 
svede na jednu, zaviče: e : : 

— Zatvori papafige, te pra na. vjetar, da uztegne 
brace. . o g sr 2 s 

— Zatvori, odgovoriše onamo, s prove; : s 

Mladići i mali odjuriše na jarbor, a okuša i kemilat 
poklen privezaše imbroje, spustiše vanjski flok, te zatvoriše 
i njega. I dispensir pomogne potezati, pak gledajuć preko 
strane u onaj oblak, zaklima glavom i reče: 

— Nije bila sila, a papafigi su nosili. 

Šior Ivo, koji bijaše iza njega, zamrmlja i pljune; ali 
nereče ništa. Još oni nebili sasvim gotovi zatvaranjem i 
potezanjem, .kad eto kapetana na vrata od tambuća. 

— Što je ta vika i trka po kuverti? upita. 

- — Ništa, odgovori poručnik. Zatvorili. smo papafige. 
: — Hm! papafigi su mogli još- uzdržati. 

— DA, neka ih djavo ponese. 

— Bi, da su od paučine, odvrati kapetan, i stane nogom 
na kasar. Pak nastavi: i | 

— Nećemo se mi ovako nagoditi, dragi, Šior ito: Jedra 
gu: tu, da gone, a ne da se. zatvaraju. Šaka vjetra više, 
šaka vjetra manje, sve to vodi na jednu; a kad: su papi- 
figi na dvor, brod jedri bolje nego bez njih. Da bi se 
ovako jedrilo po svietu, kasno bi, se došlo na kraj. , 

« A_poručnik ni rieči. Nasloni se na dušnik, stavi ruke u 
pričkrst na prsa, pak stojeći onako nehajno, obrne kape- 
tanu pleća; Ovaj počne šetati po kasaru, .držeć ' lievu u 
džepu, u desnoj cigaru, pak doda:, | 

— Tko se boji vjetra, Bog, to nije mornar. Vezati ba- 
rozu po noći, kad se nevidi ništa, ni to nije po mornarsku, 
ako se samo mogu jedra uzdržati. Jedro je. brodu duša: 
Digni čovjeku dušu, pak ga baci preko strane u more. Kud 
ćeš jedriti, jadan čovječe, kad si smotao sva jedra? Nego 
sreća, da je noć. A da je dan, pa da je tu okolo koji 

brod, te nas gleda, bi rekli ljudi, da smo gori nego žene, 
kad se plašimo izpred jednoga oblačića. | 

Pak stane gledati jarbore: 

— “Hm! reče; jadni »Jarede“, ala si ošišan! 

To valjda bilo težko poručntku, pak nješto zamrmlja 
kroza zube. Onda kapetan jedko: 

— Papafige na dvor! 

— Fate šior, odazovu se s prove; a Šior Ivo, kojega 
je to peklo, prošapta : 

— Doći će vjetra. 

— Tolike bolje, odvrati kapetan. 

— Pa kud ćemo? 

— Ako Bog da, jedriti. 

— A jarbori? 

— Neka potežu. 

— Ali za rane božje, presieče poručnik donjekle od- 
rješito, nije ovo vrieme za papatige. Do skora će dolje i 
gabije. 

— Gabije? 

— Hoće jarbureti. 

— Jarbureti? Bože daj; za to su se i kupili. 

— Ne svojim novcem, odvrati poručnik, i poklen stavi 
ruke nazad, uputi se put tambuća i spusti se dolje u ko- 
moru. | 
Bojazni poručknikove nebijahu se obistinile. Kako se ka- 
petan povuče opeta u komoru, on izidje opeta.i uvjeri se, 
da nije imao pravo, kad je papafige zatvorio, i da ka- 
petan nije imao krivo, kad ih je dao opeta otvoriti. Ne- 
prodje po sata a ono se oblačine raztanči, i razprši. 





Sutra na večer, a okolo osme, svi, koji smo bili na 
brodu, divili smo se liepu zračnu pojavu. Mjesec je bio 
mal da ne pun, te kada izadje iz mora, izgledao je kao 
veliko zakrvavljeno dno. Zviezde su se vidjale u nje- 

kakvom mliedom svjetlu, znak, da je u uzduhu bilo par4 
više nego obično. Oblaka na nebu nijednoga. Vjetar je 
ćuhao sa sjeverozapada, tih, miran, da se je jedva jedvice 
moglo vladati brodom. Kako mjesec poskoči, eto mu se 
pojavljuju okolo naokolo svietli trakovi raznih boja, medj 
kojimi je crljena bila s unutrnje strane i najpretežnija, 
Prodje po _ sata i krasan alon okružavao je mjesec. Svaki 
je od nas gledao udivljen onaj trostruki ognjeni vienac, koji 
je lebdio u zraku, te donjekle potamnjivao i sami mjesec 
živim svojim svjetlom. Polag crljenoga kruga bijaše sa 
spoljašne strane drugi krug, koji je potezao na žuto, a dalji 
vanjski izražavao se je bjelkastom bojom, koja se je na- 
pokon gubila u tmine. Sva tri kruga ujedno zauhvaćala. 
su više od tri stupnja u širini, a unutrašnji je bio udaljen 
od mjeseca kojih dvadeset stupnjeva. Malo iza toga. eto se 
zavrgnu i pojavljaju dvie ognjene kruglje, dva druga mje- 
seca, oba na horizontalnom dijametru alona, a malo vanije 
kolobara; jedan na desno, a drugi na lievo. 

Nepitaj, kako nas to sve iznenadi. Na kasaru kapetan, 
na kasaru poručnik, na kasaru božman; svi jedan tik dru- 
goga, ali se niti rieči neizmjenjuje. Svak gleda vience i 
i mjesece, svak je zanesen u svoje misli, da stvar na svoj 
način prosudjuje. Mornari, mimo krmilara na timunu, svi 
su se popeli na kaštio; svi gledaju put mjeseca i samo 
kadikad bace oko put kasara, nebi li doznali, što misli o 
tome kapetan. Nego onoga puta nije udivljenje davalo 
udivljenju oduška. Jer kad smo već mislili, da je pojav 
svršen, da je to napokon dosta, eto opeta dva svietleća i 
reko bi goruća traka, koji se protežu od prvoga mjeseca, 
do drugoga i do trećega; pak iza toga druga dva traka 
okomito na ona dva prva. Tako osta mjesec nasred križa 
koji je nosio sa strane dva druga mjeseca, te je bio okružen 
od vienca. 

Od svih nas jedini je božman bio vidio prije sličan 
pojav. 

— Nije ovo bez njeke, reče poručnik. 

“ — Ta i Bog sami zna, da NJE doda Ilija, koji je bio 

na timunu. 

— I prije je bivalo ovoga po nebu, reče božman, pa 

može i sada. i 

=“ — Bog je velik, doda Ilija, ali mi se ova znamenja 
nemile ni za što. Niesu naši stari zaludu govorili, da kad 

se lomi nebo, odjekuje i na zemlju. 

Kapetan je razmatrao pojav, te se nije osvrtao na raz- 
govor, koji su vodili ona trojica A kad se pojav razidje, 
kad nestane alona i paraselena, i kad se kapetan obrne put 
njih, oni umuknu, jer nije navada da krmilar govori, kada 
je na timunu, niti da ga se zagovara. To je dapače i za- 
branjeno, a najskoli onda, kada je zlo vrieme, te mu je 
bditi na timun i dosljedno na busolu. Nego je ovoga puta 
vrieme bilo liepo, a slučaj izvanredan, pak se eto za to 
bilo i dogodilo, da je Ilija bio pustio jeziku na volju. U 
ostalom, sam ga je poručnik bio na to naveo. 

—A što si drobio? reče e kapetan obrnut put Ilije. 

— Ništa, šior. 

— Ti misliš, hoće nebo na zemlju, kad si vidio one 
kolobare okolo mjeseca. A nečudim se tebi, nego se čudim 
Šior Ivi, koji bi morao znati, kojom se rotom (smjerom) 
ide put Carigrada. 
= Poručnik, koji još nebijaše zaboravio jučerašnju, nepro- 
govori ništa, već se obrne i otidje put prove. Kapetan nastavi: 

— Da si samo jedan put imao u ruci komad stakla, 
na kojem su više od dva lica, te ga stavio na sunce i 
prevrtao, bio bi vidio, kako se lomi svjetlo i kako se 
ovamo crljeni, onamo žuti i zeleni. 

*"_ Vidio sam, šior. 

— Dobro, kad si to vidio, onda ćemo se nas dvojica 
lako razumjeti. A znaš ti, od česa su oblaci? 

-—— A tko bi to znao, šior! Bit će valjda od dima. 

— Para, para, jadan čovječe. A znaš, što je para? To 

su ti mali vođeni mjehurići, koji pliju u zraku, jer su la- 
gani, laglji nego zrak. Ti se obično nevide. Ali kad ih ima 
mnogo, ili kad je hladnije te se spuste, onda ih vidiš, 
na oblak. Znaš li sada. što je oblak? m 
<“ I kapetan izvadi cigaru te ode pod tugu, đa ju napali: 

nija, koji je mislio, da je kapetan sve rekao, stane mirno 
gledati busolu i jedra, kako bi bolje vjetru ugadjao. Ali 
je kapetan Baro bio dobre volje, te željan razgovora, pak | 
kako se vrati izpod tuge, približi se k Iliji i nastavi: 
( — A jesi li ikada vidio leda? 

: — Hvala Bogu; odgovori Ilija. 
€ — A znaš ti, što je:led? 

— Da ne znam | Ta |ed. 
(“ — Dakle vidiš. Gore visoko, u zraku, od onih malih 
mjehurića, od kojih sam ti sad govorio, učini se gdjekad led. 
! — Grad, sugradica, da Bog sačuva, kad je ljetina na 
polju. | | 

“ — Neskači, reče kapetan; ako sam rekao Jed, niesam 
rekao ni grad, ni krupa, ni tuča, ni sugradica. Nego slušaj. 
Gori se gdjekad na nebu svaki onaj vodeni mjehurić. sle- 
deni. A to ti je tanko, jadan čovječe, tanko kao vrh od igle. 
Pak ti to stoji u zraku, i ti vidiš opeta oblak. 

X — A da to nepopada na zemlju, šior? 

— Što? | 

“ — Leđ. 

* — Led? 

' — Led da, jer je to, šior, težka robota, što mi Vi po- 
viedate. Nečuh nikad, odkad sebe znam do danas, da ima 
u zraku leda, a što je još i gore, da plije. A nezamjerite, 
šior. 

: — Dakle nevjeruješ ? 

* — Eh! šior, eto rekoh; a .Bog je veliki. 

Ove su potonje rieči mogle upozoriti kapetana, na kojem 
je stanovištu Ilija i prama pojavu i prama njegovim . 
riečim. Ali se on na to neosvrne. A ipak, što bi rekao 

Ilija, to je sve bilo odrezano, kan brijaćom britvom. Više 
. nego same rieči, naglasak, koji je on istim davao, odavao je 
njegove misli. Njegovo se je neznanje odkrivalo njekom odrje- 
šitom tvrđdoglavošću, koja opeta nije bila beđasta. To je u njem. 
bilo dosljedno, mnogo dosljednije, nego da je upijao od prve 
sve ono, što mu se moglo kazati. I neznanje ima svoje 
stanovite granice; ima i ono svoje dosljednosti, svoj 1o- 
gičan razvoj. Ima slučajeva, u kojih je istina nelogična, 
kako ima slučajeva, u kojih je logična neistina. Ovo su 
razni pojavi umovanja, razni razvoji misli. Ilija nije mogao 
shvatiti od prve tumač kojega pojava i malo zamršena, pa 
mu se to činilo gutati i na drobno. On je to sve gledao 
njekakvim nepouzdanjem, koje je dolazilo od onih uspo- 
mena djetinskih, od onih načela, kojih se je držao kao 
pijan plota. On bi inače bio morao prekinuti sve one niti, 
o kojih je visjela njegova prošlost, okolo kojih se je bila 
razvila njegova misao, i iz kojih bijaše on izcrpao sve što 
je znao. A to je bila skupina i sborište mašte i prazno- 
vjerja, osnovana na istini; te je bio filozofičan sustav, sa- | 
zidan u glavi, koja gleda pojave a neizpituje ih, već od- 
klanja od sebe svaku odgovornost, i pripisuje ih svemoći 
duhovne sile. Kako je bilo njekoč malodjetinstvo ljudstva, 
tako je u neuku malodjetinstvo misli. Ilija se je nalazio u 
onoj upornoj borbi, koju vodi misao, koja je porod iz- 
kustva, proti misli, koja je porod praznovjerja. On nije bio 
svjestan toj borbi; nije niti slutio, da je u njem. On je 
poznavao jedinu istinu: Boga, njegovu svemoć. To je 
njemu bio početak i svršetak svakog pojava, svake misli. 
Hoditi dalje, to je za nj bilo isto što i jurišati na nebo. 
Izpitivati stvari, tumačiti ih, on je to smatrao sotonskim 
poslom, koji se bez sotone nije mogao izvoditi. Tračak 
istine, koji bi mu pojave bistrio, on ga je primao oprezno 
i pod njeke uvjete. Njegova misao bijaše previše zaro- 
njena u sujevjerju, a da je mogao spojiti ili dovesti do nje- 
koga sklada veličinu stvora sa veličinom stvoritelja. Veli- 

čajnost i samovoljnost stvoritelja mutila je u njemu njegovu 
vedrinu. Duša, dah te ogromne i neograničene moći, nije se 
mogla ogledati u zrcalu potamnjenom od one ledene hoće, 
. koja stvara a neusavršuje. Njegova duša nije za to bila 
manja, premda nije mogla biti štogodj, onako prispodobljena 
neizmjernosti. Nije se ipak gubila; ona je samo ostajala u 
sjeni. Raztjerati tmine, dignuti tu sjenu i prosuti svjetlo, 
to nije bio posao, koji bi: on smatrao ljudskim, 'a još manje 
svojim. Iznad svega toga lebdila je svedjer samovolja i 
otajstvenost vrhunaravnoga, u koje se je sve topilo i iz 
kojega je sve izviralo. Iztraživati te izvore, sizati u te po- 
nore, on je to smatrao nemogućim, a više no to, grješnim. 
Nebi se na to razkršće misli niti sustavio; odbio bi ju, 
kao nješta, što čovjeka može navesti u napast. Kad bijaše 
djetetom i kad mu je majka uzalud otvarala prsa, da ga 
doji, jer je on plakao, onda bi ga dragala; a kad ga to 
nije moglo utažiti, onda bi ga plašila. Rekla bi mu: eno 
tenac, isto onako, kaono talijanska majka svome sinčiću: 
eno Hrvat! To su bili prvi pojmovi nješto jačega, koji mu 
bjehu uliveni majčinim mliekom. Pak nadodje vjerska na- 
obrazba, onakva, kakva se drobi prostomu puku i kako 
ju prosti puk razumije. Tajne veličine kršćanstva bijahu 
omočene s ostanci praznovjerja, koje je on sisao na večer uz 
ognjište; a ob dan i svetcem na sielu. Navrh te smjese pli- 
vala je dobrota i neizmjernost božja, uz kobnu sotonsku 
svemoć. Dva pojma, koja su baš za to blizu, jer su nie- 
kanje jedan drugoga, jer se neizmjerno razlikuju. Iz svega 
toga on je samo razabirao deblji kraj, i njega se je držao. 
Svako tumačenje te moći bilo je za nj oskvrnjenje. 
Kapetan Baro nije :sizao Iliji u dušu, da ju izpituje, 
kako je niti Ilija sam nije izpitivao. Što je Ilija ćutio i 
kako, to kapetan nije mario da sazna. On je razabirao 
samu tvrdoglavost. Dalje nije hodio. Nije niti pitao, koje 
je vrsti ta tvrdoglavost, a niti pomislio, da je to bila u 
Ilije nabožna i sveta dosljednost, koja skače ponore, diže 
ravnine i sravnjuje brda. 

: — A znaš ti, kud ova vodi? reče kapetan, vrteć u zubih 
svoju goruću cigaru. 

: — Neznam, šior, odvrati Tija. 

' — Onđa muči i slušaj. Ti mali ledići pliju dakle u. 
zraku, pak su ti isto kao komađići stakla. Drobe svjetlo. 
' — Lako, da ja to mogu razumjeti. | 

— Ta .niesi li mi reko sad, da si vidio staklo, didi se 

fa. suncu modri, žuti i crljeni? 

: — (Jesam, šior; al je ono drugo. | | 

“ — Nije, jadan čovječe, nego jedno te isto. Ako ti uzmeš 
u ruke množinu tih komada od stakla, to ih možeš tako 
ponamjestiti pred suncem, pred mjesecem ili pred sviećom, 
da napraviš kolobar crljeni, ili žuti, ili modri, kako te 
volja. Sad se vratimo nazad na one male lediće u zraku. 
Oni su isto kao od stakla. Kad se desi jedan takav oblak 
sledenjenih mjehurića ili pred suncem ili pred mjesecem, 
6rida ti oni drobe ili, ako ćeš. kako kažu knjige, lome 
švjetlo, pak ti vidiš one kolobare okolo sunca ili okolo 
mjeseca, kao noćas. 

“— Eh! šior, dobro je, reče Ilija, kojemu na timun bi- 
jaše već došla zamjena; pak otidje put prove. 
:.Aloni-su sbilja jedan od najljepših i najnježnijih po- 
java, kad su praćeni od paraselena ili parelija: 
Neće biti suvišno, ako ovom prigodom rečemo štogodj na 
đrobno o svietlih pojavih u našem zraku. A da stvar iz- 
Basne bistrija, to ćemo početi s kraja. 

" Ovi se pojavi diele u glavno na dvoje: na one, koji se 
sbijaju sa protivne strane sunca, i na one, koje se vidja okolo 
samoga sunca ili okolo samoga mjeseca. Najljepši anteliji 
opažaju se u blizini pola. Scoresby povieda, kako se oni raz- 
Vijaju najbolje onda, kada je sunce čisto, a magla nizka i 
gusta. On opazi jednom -sama sebe u magli, te tri sjajna kruga 
okolo svoje glave, a četvrti .i spoljašni izražavao se mliedim. 
zelenilom. Veoma je zanimiv tako zvani krug Ulloa-e 

Podje jedno jutro Ulloa samosedmi na goru Pambamarka. 
Vrhunac gore bijaše zastrt gustom maglom. Netom se sunce 
pomoli, magla se razprši. Na jedan put opazi svaki od njih 
svoju sjenu u magli, koja je bila na zapadu. Svaka sjena bila: 
je okružena od tri kolobara, u kojih su'boje bile kao u duge. Svi- 
oni krugovi bili su okomiti obzorju, te su se micali sjenom, 
vazda ju okružujući otim svetačkim viencem. Ali što je naj- 
Zzanimivije, premda su oni putnici bili blizu jedan drugoga; 
svaki je ipak od njih vidjao samo svoju sjenu, te i same 
one krugove, koji su njegovu sjenu okružavali. Kako se je 
dizalo sunce, tako su rasli i krugovi, te ujedno i gubili 
svoj prvobitni sjaj, doklen ih napokon nestane. = 

. Nješto je slična opažao i Kaemtz iznad Alpa. Netom bi 
se njegova sjena objavila na kojem oblaku, to bi mu glava 
bila odma obkoljena kojim svietlećim  viencem.  Zani- 
miva su u tom pogledu opažanja, koja je Flammarion 
učinio u zrakoplovu. Uprav dne 15. travnja 1868. plovio 
je Flammarion u jednom oblaku. Kad će zrakoplov da 
nadvisi taj oblak, opazi on iz ladjice, a na istom oblaku; 
sliku zrakoplova, veomo liepo i potariko nacrtanu, te okolo 
Slike četiri sjajna kruga, kojim je središte bilo u zrako- 
plovu. Unutrnji krug, bio je mliedo-modar, drugi do njega 
žut, treći crvenkast a četvrti ljubičast. Ovaj pojav prozvali 
su krugom Flammarionovim. + 
- Bauguer je mislio,. da anteliji nastaju prolazom svjetla 
kroz ledene prizme, koje pliju u zraku. Toga su mnienja 
bili Saussure i Scoresby.' Ali se je Flammarion uvjerio na- 
vedenom prigodom, đa to nije točno, već da je to sama 
uslied razsipa: sunčanih zraka u vođenih mjehurićih, koji 
sačinjavaju oblak. Zovu razsipom : svjetla onaj .pojav, po 
kojem. se svjetlo dielomicće odstranjuje od pravca, BUJA 
je hodilo, a dielomice razštavlja u: boje. | : 

Pojav; koji se. opaža-na :gori. Brocken, daj je povoda, ds: -se 
ta gora smatra za vilenitu. Sablast Brockena drevne je 
uspomene.: Kane,; putujuć đo trideset puta na:istu goru, nas 

mjeri se napokon na tu sablast. Baš kada je sunce izticalo, 
opazi on na zapadu oblak, a na oblaku gorostasnu ljudsku 
sjenu, koja je opetovala točno sva njegova gibanja. Sjena 
ko da je bila postavljena u sjajan okvir; pak probliedi i 
napokon izčezne s maglom. 

Anteliji niesu no jedna vrst duge, koja takodjer može 
nastati samo sa protivne strane sunca ili mjeseca, i to 
kada pada tanka rosica, čije kaplje lamaju i odsievaju 
svjetlo. Prvi, koji je kušao da dugu protumači, bio je 
Dalmatinac AntunDominis, spljetski nadbiskup. Niemci se 
toga našega čovjeka i nesjećaju, a tomu sam se imao pri- 
gode osvjedočiti, kada sam još kao djak slušao u Gracu 
predavanja fizike. Naravno, da su potonja iztraživanja Car- 
tesia i Newtona razbistrila pojam o stvari, ali ostaje va- 
viek istina, da je Dominis počeo prvi, i ako njekoji hoće, 
da je prije Dominisa počeo njeki njemački fratar Teo- 
dorico, Ja ovo, što sliedi, nenavodđim kao dokaz proti 
tome njemačkome fratru, ali opeta mislim, da bi donjekle 
moglo i valjati proti istomu. Za Dominisa se zna, da je 
bio pametan čovjek i da je bio više učenjak no teolog; pa 
da se njemu nije dogodilo ono, što se je dogodilo mnogim 
teologom, pa i svetomu Baziliju, koji je mislio, da su tri 
glavne boje u duge očiti znamen svetoga Trojstva. A zna 
se, da je bilo mnogo crkvenjaka (a ja nebih znao izklju- 
čiti ni napomenutoga fratra), koji su zatvarali oči, te 
niesu htjeli vidjati u dugi wiše od dvie boje, crljenu i 
modru, jer im je to dokazivalo ko na dlanu dvostruku 
narav Isusovu, božju i ljudsku. Židovi su bili u tom po- 
gledu. i ako manje fantastični, a ono svakako pametniji i 
hitriji, te su nazrievali u dugi božji podpis i pečat, da 
neće više šiljati potopa, jer da je to bio obrekao Noemu, 
kada ga pusti slobodna i živa iz korablje, neka gleda u 
mrtvih lješinah* njegovih prijatelja. injegove.rodbine, kamo 
može dovesti gnjev božji. Iza Židova dodjoše teolozi, te 
oni udri u mudro prepiranje, je li nije li duga božje ob- 

javljenje, da nije obećanja zaboravio. Luter reče, da jest, 
a Fromont odgovori, da nije, i da ako jest, nije ipak iz- 
ključena: mogućnost, da su naši prvi otci i prije nevinosti 
i poslije vidjali dugu. 

Grci su govorili, da je ono Iris, [unonina sagi kojoj 
bi se kadkada iznevjerila, te ljubila sama na svoju ruku 
bokove bogova. Mašta skandinavskih naroda napravi od 
duge veliki most, preko kojega gorostasi namjceravahu na- 
valiti na nebo, da se tomu niesu bogovi na vrieme do- 
sjetili, te postavili hitro na stražu Heimdala, kojega je ro- 
dilo, ne jedna, već sedam žena na jedan put. 

Anteliji se, kako rekosmo, razlikuju od alona, pa- 
relija i paraselena, jer se ovi potonji pojavljaju sa 
iste strane sunca ili mjeseca, te nastaju onda, kada je u 
zraku onih oblaka, koji se zove cirusi i koji sastoje od 
malih iglica leda, koje lagano padaju u mirnom uzduhu. 
Oti oblaci stoje visoko nad površjem zemaljskim, i kad- 
kada su tako na okupu, da se nerazaznaje jednoga od dru- 
goga, te je tako nebo zastrto maglom, koja udara u oči 
svojom bjeloćom. . 

Zrake svjetla, prolazeći kroz ono ledenih prizama, drobe 
se u razne boje, te po obliku tih prizama, i po načinu, 
kako su isti položeni, pojavljaju se blizu sunca ili mjeseca, 
aloni, pareliji i paraseleni. | 

Zovu alonom onaj prvi sjajni krug okolo sunca ili 
mjeseca, udaljen do dvadeset i dva stupnja. One slike mje- 
seca ili sunca, koje se crtaju sa obje strane, zovu se pa- 
raseleni za mjesec, a za sunce pareliji. Kadkada se na- 
“crta drugi krug, udaljen četrdeset i šest stupanja, pak 
ih se crta još drugih, tako da je ovaj pojav u svome 
podpunom razvitku jedan od najbajnijih u prirodi. — Dne 
29. junija godine 1790. opaziše u Petrogradu jedan takav 
okolo sunca. Najprvo je tu bio krug od dvadeset i dva 
stupnja, pak onaj od četrdeset i šest. Treći krug je pro- 
lazio mimo sunca, i širio se obzorjem, noseći petero pa- 

relija. Na alonu od četrdeset i šest stupanja vidjalo se 
je još troje lukova, koji su ga se dodirali. Svak može lako 
pomisliti nježnost pojava, kada je ono troje sjajnih raz- 
vijenih krugova, bojadisanih u crljeno, žuto: i ljubičastoj 
uz druga tri u začetku, krasilo onoga jutra nebo Petro- 
gradsko; pak uza sve to, ono šestero sunašca, posijanih 
po nebu, kao da se objavlja opeta labarum Konstantinov; 
otaj sjajni križ na nebu, na kojem je taj zatočnik kršćanstva 
mislio da vidi napisano: ,in hoc signo vinces.“ 
Slični pojavi mutili su od vajkada pamet naših predja, 
koji niesu imali u ruku fizike, te bi im to tumačila. 
Tako poviedaju, da se je dan. prije smrti Julijana Od- 


. metnika vidjelo na nebu znamenje, na kojem je stajalo na- 


Pisano: ,Aanas su Persijanci ubili Julijana“i 
a te rieči da su bile sastavljene. od samih zviezda. Kažu; 
đa je nebo godine 1104. činilo: još nevidjenih čudovišta» 
— da je izgledalo sve razpaljeno, — da su sunce i mjeseo 
izmjenice pomrčavali, — da je popadalo njekoliko zviezda; 
— da su trieskovi ubijali ljude a oluje da su harale polja, 
— da se je napokon vidjelo u oblacih bojnih : konja i 
junaka, gdje padaju. Tako se je i osbiljno pričalo, da se 
je godine 1120. pokazao medj oblaci čovjek, koji nosi 
križ, te da. je sve to bilo kao ju jednome plamenu. Tri: 
deset i šest godina iza toga zavrgoše se okolo sunča 
tri sjajna kruga, a kad ovih nestane, mjesto jednoga 
sunca, eto ih tri na jedan put; i drugčije nije _ mogle: 
biti, kad se je kralj eto bio zavadio sa nadbiskupom 
Canterburyskim. God. 1469. čudno nebesko znamenje objavi; 
da će Škenderbeg poraziti: Turke. Tako se je i dogodilo, 
I nedužna Yole, ota ruža, na kojoj se razpali jaka mašta 
Guerrazzia, ta krasna kći kralja Manfreda, koji proli;zaludu 
toliko vitežke 'krvi talijanske, vidje na nebu, da će joj. 
babo poginuti: “ 9% 

I stari su Rimljani pratili s velikom m svaki pojay 
na nebu, te mu  prišivali političku važnost. Plinij i Se+ 

neca.poviedaju, da se je mnogokrat vidjalo na nebu više 
od jednoga sunca, a Seneca dodaje, da niesu sva toplila 
jednako. Danas se misli drugčije. Obreti fizike omogućuju 
potanko tumačenje tiH gorućih pojava. Zaslužne su u ovom 
pogledu radnje Grelloisa, Mariotta, Jounga, Bravaisa i Flam- 
mariona. 

Oni golemi ognjeni stupovi, koji kadikad iztiču sat prije 
sunca, ili ga sliede, kad je zapalo, nezadavaju nama više 
straha ni brige, kako našim predjem. A gorući križi, 
koji nastaju križanjem alona, težko da nadju više dru- 
goga Konstantina, koji bi u njih nazrievao znamenje, neka 
se uzme križ za ratnu zastavu. Tako su njeki francezki 
seljaci poviedali Coulvieru godine 1816., kako su vidjeli 
sunce, gdje je izteklo jedno jutro, noseći kao na glavi Na- 
poleonov klobuk, te tvrdili, da će se veliki junak opeta 
vratiti, i to baš u ono doba, kada sir Hudson Low pri- 
spije na otok Sv. Helenu, da ogorča njegove dane, da sebe 
ostavi prokleta pred svakom dušom, koja ćuti sve, što je 
veliko i plemenito. Godine 1847. opazili su u Parizu sunce, 
kako zapada obkoljeno od četiri sjajna stupa, na lik ogromna 
križa, od kojega se je vidjao gornji kraj još mnogo vre- 
mena iza kako je sunce bilo zapalo. Roth je imao priliku 
.gledati u Casselu godine 1856.. kako je izticao vrh ob- 
zorja sjajan ogroman stup, koji se je vijao nebu u oblake. 
Iza stupa eto jedno sunce, eto drugo sunce, eto napokon 
i treće, pak još drugi stup u plamenu. 

Ovo se sve tumači odsjevom svjetla u onih ledićih, koji 
su u zraku. Da su za to znali stari Rimljani, nebi bili bi- 
lježili slične pojave kao nebeska znamenja, za koja kažu, 
da su se objavila prije rata proti Jugurti, prije navale Cim- 
bara i Teutona, prije no se Grci i Kartažani sdružiše s 
Persejem, da navale na Rim, pak još u mnogih sličnih 
okolnostih. 

Nego treba razlikovati alone od onih običnih vienaca, 
koji se kadikad opažaju okolo sunca ili okolo mjeseca, 

Carić. Slike II. 4 

kad je nebo maglovito. Vienci. koje narod zove kolo- 
bari, nastaju razsipom svjetla, čim ovo prolazi kroz vo- 
dene mjehuriće. Kod ' alon4 crvena je boja iznutra kruga, 
a ljubičasta izvana. Kod kolobara je obratno, crvena 'je 
boja sa spoljašne stane kruga, a ljubičasta iznutra. 





Nakon onoga pojava, O kojem - je sad bilo govora, te 
iza razgovora, koji su vodili kapetan Baro i Ilija, sve se 
vrati na staro. Grgo osta na timunu, Ilija otidje na provu, 
kapetan sljegne u komoru, božman nastavi svoju šetnju 
amo tamo po kasaru, a Antun zamieni Srugog I mlađića na 
kaštilu. Mali je spavao u fogunu. uo 
= — Ajde, reče Ilija Antunu, dolazeć blizu kaštila, ite 
spusti se dolje pod provu, uzmi što treba, te skuhaj čaj, 
da se malo razaberem, a ja ću gledati po provi. 

I popne se na kaštio. Sjedne na argan, te nogu: preko 
noge, upre očima, da gleda. Anturi se spusti pod provu. 
Izpod stuba, A uz ošit od stirića, visjelo je osam kavnika, 
svi slični jedan drugomu, svaki na svojoj kvaki.: Sad je to 
bio čavao, sada čavlić, sada komad podugačka i tanjušna 
drva, pribita u koju" Pukotinu ošita, a sada mapom pravi 
pravcati čukalj. Izpod samih kavnika, a prečimice na 
prieboju, bila je zabita duga debela daska; na daski ča- 
valć, a na čavlih“ bilo obješeno postol4, čižama, incerad4, 
jaketa i svake vrsti o Ktobuka. Nebi se tu bilo moglo ra- 
zabrati od prve, čigovo “ je dvo ili ono; ali miornar nadje 
svaku i u tami; po samom opipu.  Svieća, koja ob noć 
gori vaviek pod provom , bijaše se: slučajno utrnula; 
Antun nije mario, da ju opeta užeže,' već “onako, kako 
je tomu bio naviko, spusti se niza stube, “pritmakne se 
k prieboju; napipa svoj i Iliin_kavnik, te se došulja na- 
tapatice do svoje škrinje, koja je bila spram njegova kre- 
veta. Izvađi iz džepa ključ, stane otvarati, a onda ključa- 
tica din, din, din. Zubi se ključu bili: malko izlizali, pa 

preskakati zavor u “bravi, Otrći opetkči: “obrći. uzalud, a 
zvono kao na prkos opeta: din, din, din.' mo 
Čuje Antun miešaviru po krevetih, pak stane: Ali to ite 
maže. Ilija čeka, a šećer, čaj, šalica i žlica, sve je to'u škrinji 
pod zaklopom. Popostine malo, da 'se usliša, e da li še 
još koji libi po. krevetu ; par kad nečuo ništa mimo disanja 
i hropotanja, stane otvarati“ opeta. Ali" zvoho poče! opeta 
odzvanjati. Tada on obrći golaganiijd, Kikb "da bi htio 'va- 
rati zvono, a prevariti ključanicu. Uzalud; žVoho zvoni, "a 
ključanica se neda. Popostane opeta, pak počme opeta* otva- 
rati, prije pomalo pak jače. Ni"za što! Njemu to riapokofi 
dodijalo, pak počne zaokretati što: brže. Škrinja se napokon 
otvori, a od mornara, koji su spavali, jeđan se okrene ima 
drugu stranu, drugi zakašlje te se obrne i on, treći pPro- 
tegne ruke, a četvrti se razbudi i reče: PJ 
— Ja bih bio za to, da švaka straža“ na poredje“ Uuz- 
mogne spavati mirno. | nae 
Antun ni pisnuti, a onaj: drugi opeta: 
Pete Nego ja sam još jedan ' put pomogao baciti u more 
škrinju sa zvonom, pak ako uzhoće Bog, hoću i općta. 
Antun kao đa nečuje. Izvadi iz škrinje. što mu je tre- 
balo, pa se uzpne na palubu. 2 
— A ja mnijah, da si zaboravio, reče Ilija, netom“ ga 
vidi glavom vanka tambuća. Ta bijaše čekati, da: “odbije 
dvanaesta, pak onda niesam čaja Više 'ni trebao. | .. 
Pak se Antun popne na “kaštio, preda Iliji sve što bijaše 
donio, te sjedne na Argan. Ilija “unidje u fogun“ U žerav- 
niku nije bilo vatre. Ilija potraži “okolo sebe, nadje i 4zme 
njekoliko od onih trieščica, koje bi mali obično priredio u 
večer, da uzmogne u jutro lašnje vatru napaliti, te stane 
užikati. Trieščiće "bil maiko' vlažne, pak: nije htjelo gorjeti. 
lija pruži onda ruke u lonac od masti, namaže “dobro ste 
ono ' drvlja, pak šuviše polije “uljeni, te dužiži dpeta. Sada 
plane ko da je suhor. U kavnikli5bito: još kavi od: po: 


slije podne: Hija protare po n ston da nafprije otrese 

što je deblje ; pak ulije tilo vode, prohmuta i prolije. Ulije 
vode opeta, stavi čaja, navuče provislo na zavinuti kraj 
popečka, pak sa svim tim nad vatru, koja je već plam- 
tila.. U. ohoj: hitnji bijaše zaboravio zatvoriti vrata od fo- 
guna, te se nješto svjetla prosipalo po Palubi. 

Kako to vidi božman, eto ga letimice na provu: 

— Kud, reče, po noći svjetlo na kuverti, ako Boga znaš! 

ija pritvori brzo vrata lievom rukom pak vireć nosom 
na otvor, odgovori: 

— To je bilo za čas. Gotovo. A htijah i sam vrata zatvoriti. 
A pak neće nebo na zemlju, ako se malossvjetlosti i vidi. 

— Palo nebo na zemlju ili nepalo, mene za to deveta 
briga; ali što neide, neide. 

— Noć je liepa, jedra su gore. Nebi nas i onako nitko 
uzeo za parobrod ; ta bieli smo ko galebi. 

— Jedra gore ili jedra dolje, odvrati božman, stružuć 
desnom nogom po palubi, uzeli nas za parobrod ili ne- 
uzeli, galebi ili ne galebi, sve vodi na jednu. Što neide, 
netde. Zakon je tu, pa tu i ljudi, da sude. Tvoj ferć zeleni 
na desno, i tvoj fer6ć crveni na lievo, pa Bog. 

— Onda nitko nikomu, doda Ilija, vaviek nosom , na 
sami otvor. i : 

— Hvala Bogu, potvrdi božmih: pak naslanjajuć dezgo 
ruku na željeznu priečnicu, koja ovija rogu; da ga more 
neponese, kada ga je sila, reče: 

— Nego evo cigara, napali i daj. 

Ilija pruži prste kroz pritvor, uzme cigaru, nažeže ju, 
zadimi dvakrat i vrati ju božmanu. 

— A što kuhaš? nadoveže ovaj. 

— Čaj. 

— To je po_ sata, da si u fogunu; ja mnijah, da ku- 
haš babicu. | | 

I božman se zaputi put krme. Kad je Ilija mislio, da 
je čaj gotov, izlije u šalicu, sdrobi dvie galete i sjedne na 
stirić, da se okriepi. Pak zapali svoju lulu od krede, digne 

se i ponese Antunu na kaštio šalicu. u koju bijaše izlio 
= preostali čaj, te stane šetati od barke do jarbora od mai- 
stre, kako da lašnje vara oči, doklen nekucne dvanaesta, 
da ga dodje red opočinuti. u 





Prodjoše dva dana, a da se nije dogodilo ništa vakta 
Vjetrovi, koji su nas pratili, mienjali sui jutrom i pod- 
nevom i večerom. Sunce bi u jutro izteklo iz mora čisto. 
Ako bi se pak malo nebo i zadušilo, o podne bi bilo 
opeta vedro. Nije. se moglo reći, da je vruće, ali opeta 
nije čovjek tražio kaputa niti ob noć. Šior Ivo se je obre- 
djivao u straži sa božmanom, mirno, bez i najmanje za- 
hovieti, niti sa jedne strane, niti sa druge. Tomu je 
mnogo doprinosila tišina, mnogo više nego ijedan od njih 
dvojice. Znalo se je, da to nemože trajati svedjer, jer prvi 
vjetar i malo jak mogao je dati povoda, da se ono pri- 
vidno primirje razbije. Nego, kako da poručniku nije bilo 
sudjeno mirovati, stane ga napast i sa strane dispensira. 

Kako to čini svaki brod, prije no se digne na put, bi- 
jaše kapetan Baro nakupovao u Carigradu svega po malo, 
neka je u redu i brod i kliet. Kliet, kako se zna, bila je 
povjerena dispensiru. Njemu u ruku sve, i meso i vino i 
kruh; pak i sve one druge sitnarije, koje spadaju k jelu. 
Nitko ga nije nađgićdao, nitko nadzirao. Pošao bi u ko- 
moru, pak u kliet, kad ga samo bila želja, a da ga nitko 
živ nije pitao, ni kamo iđe, ni ža što. Spravio bi za objed 
što bi hotio sam, i kako bi hotio; tako isto i za. večeru. 
Za objed meso slano i juhu, a k večeri sudjenu kalan- 
draku; to se znalo, da je za mornare na provi, pak i 
za nas, koji smo bili na krmi. Nego jelu, koje je bilo za 
komoru, vaviek se je štogod dodavalo, pak i tu je on sam 
zapoviedao. Kapetan Baro bi izrazio svoju želju onako ob- 
ćenito, a dispensir bi odabirao, a što je više srdilo poruč- 
nika, bio je, kakono se kaže, široke ruke: trošio je obi- 
lato. Kad bi izišao iz komore, te kad bi nosio na provu 

ili. suh: jezik ili bilo. što. drugo, Šior Ivo bi ga pogledao 
iz izpod oka,. da vidi, koliko ije toga. Pak bi obično štogod 
zamrmljao, a kadikad, i, pljunuo. Dispensir. se, nije na to 
obazirao, jer valjda toga nebijaše niti opazio. Nego desi 
se slučaj, s kojega nam Da za uviek u nemilost 
Ma AKO Ag 

: Iza; liepa i tiha daka nasta ljepša i dišija n noć. Kada Šior 
Ira ustane 0: ponoći: na stražu, nedošavši još ni na kuvertu, 
d baš kad: je desnu .nogu. hitao. preko zadnje .skaline, a 
dlievom |: rukom .bio još uprt: na šambuć, prekriži se, kako 
mu je to bila navada, te se uputi ravno put krmilara, da 
vidi, kojim smjerom ide.-Kako pogleda na busolu, namr- 
godi mu se.lice, jer smjer,- kojega se: brod mogao dr- 
žati, nije vodio u Krč. Ali drugčije.nije moglo. biti; vjetar 
nije “bio -povoljan.: Šior Ivo je imao svoje želje, a Crno 
inore>svoje hire,nić 2. ž 
0! Svak!:za .se,ra; Bog. za a svakoga, reče Grgo, koji. je u 
e ŠAS: predavao timun :krmilaru nove straže. 
nereče, ništa; : pak;; kako 1 o je za one vedrine. bilo. valjda 
hladno, turi ruke u džep, poslije nego. zaputa jaketu sve 
doklem je bilo puceta, te otidje put prove, da vidi, ima 
li iko, te čuva na kaštilu..Kad on onamo, a eto mladića 
na arganu, a ostali svi na nogama. Koji pjevuca i šeće se, 
koji sjedi i još se proteže, da se bolje razbudi. Ali dispen-. 
sira nigdje. Obaziruć se okolo sebe, dalo mu se: pogledati 
u fogun; a kad tamo, dispensir unutra, vratima u pritvor. 
Šior Ivo se približi, da. vidi, bolje. Dispensir je klimao. 
glavom, boreći -se_protiva snu, kojega nije mogao svladati., 
Zaludu se je mučio ćikom, zaludu se je: protezao i zijao;. 
Morfej je padao na njegove oči, zatvarajuć ih, a zadah 
ćike nije bio kadar, da ga odaleči. Kako to opazi poručnik, 
stavi ruke nazad, u. priekrst, i popostane. On je imao, 
pred sobom mornara, koji je spavao preko straže! On-je. 
takva šta u.svojem životu malo kada bio doživio. Ali eto 

na ,Jaredu“ i toga, pomisli on sam sobom, pak zazove: 

— Dispensiru! 

.- Dispensir,: koji: nije. uprav spayao, digne se, raztvori 
vrata. i izidje, vaviek se nječesa držeć. Glava. mu je kli- 
mala, a noge klecale, kaono ti u pospana čovjeka. 

— Daj, čovječe, razbudi se, Teče Šior_Ivo, ni srdit ni 
prijazan ; ta vidiš, da se je straža promienila. 

— A tko će kuhati? odgovori dispensir. 

Šior. Ivo, koji se je već hotio uputiti put krme, stane i: 

= Tko će kuhati?! upita sam sebe začudjen. Pak stavi 
opeta ruke nazad i upre očima u dispensira. 

— A gdje je straža? reče. 

Dispensir ni rieči, već kako bijaše izpao iz foguna, na- 
sloni se na daru i sjedne. Šior Ivo se stane križati i pljune, 
pak doda: 

— Kud, za rane božje, da neznaš, da je noć, da neznaš, 
da si od straže? 

— Hm, odvrati dispensir  pentajuć, bio sam ja, Bogu 
hvala, i prije na kuverti, pak me evo i danas. 

— Onda? upita poručnik, opeta se križajuć. 

— Onda?... Ljudi su, da počivaju, a noć je, da se 
spava. Svaki bedasti može šetati po kuverti koliko ga volja, 
a ja sam ovdje, da kuham. 

— Ob dan. o 

— Ob dan, Bogu hvala i slava, ob dan da, a ne ob 
noć. Za to se vatra ob noć i neloži. Ta vidite, u fogunu je 
nema ni iskre. A pak ono huncuta od maloga spava i 
onako. Nego čemu, šior, da ste Vi na kuverti? 

Šior Ivo razbliešti oči. Zenice mu k6 da će sada raz- 
pucati. | | 
 — Ti si pijan, reče napokon. A odklen ti vino? odklen 
ti rakija? | 

— Ima je, šior, u dispensi, doda jedan mornar. 

Dispensir pogleda mornara, kao da ga pita, što je rekao, 
a poručnik se stisne u pleća i otidje put krme pljucajuć, 

i razmišljajuć, kud će družtvo, ako kapetan u dogovoru sa 
božmanom budu parali jedra, a đispensir_pio i jeo, što i 
kako i koliko mu se svidi. A njegove dvie dionice, žuljni 
trudi njegove sredovječnosti ? I sbilja je on morao u onaj 
tren sdvajati o svem i svačem, jer se je moglo reći, po 
njegovu mnienju, da se je sve bilo urotilo protiva pro- 
bitka. broda, odnosno i protiva njegove glavnice. On dakle 
otidje ravno put kasara više žalostan nego srdit. Kud će 
u istinu pijan čovjek pomoći, ako uztreba potegnuti, ako 
uztreba pustiti? A jestivo? Tko će ga čuvati, kad je di- 
spensiru nalivena glava vinom i rakijom? Kako će mjeriti 
i dieliti obroke pijan čovjek? 

I poručnik, penjuć se uza stube od kasara, stisne glavu 
u ruke, pak ih sklopi, pak pusti i stavi opeta nazad. 
Pristupi krmilaru, da vidi još jednom, kako ide brod, 
pak se nasloni na dušnik gledajuć , Jared“, koji je uzalud 
jedrio. Kadikad bi hitio pogled put prove, i kad bi mu se 
natakao na oči dispensir, koji je ševrdao amo i tamo po 
palubi, pljucnuo bi put istoga, te dodao: 

— Sram te bilo! 

Dispensir, koji nije onda shvaćao osbiljno ni svoje stvari 
ni tudje, teturajuć s jednoga prislona na drugi, približi se 
malo po malo k jarboru od maistre, mislim s nakanom, 
da dokaže poručniku, kako je razbudjen i pri sebi. On se 
je nalazio u onome prelaznome stanju, kada od pijana na- 
staje triezan čovjek. Taj prielaz izražavao se je kod njega 
bedasto; ali on nije mogao to prosuditi, a Šior Ivo nije 
mario, da prosudjuje. Kako se bijaše dovukao do obora, 
oćuti veliku potrebu, da sjedne. Noge su ga opeta bile 
počele izdavati. Obor je bio visok, pun kavij4, te su- 
više izpleten konopljem ; a u njega život odviše težak, pak 
se približi k stubam od kasara i tu sjedne baš prama po- 
ručniku. Ovaj ga pogleda, i malo mareć uljezti u razgovor, 
prodje na drugu stranu. Dispensir, koji se svojim putem 
do krme nije ništa pomogao, ter neuvjeri poručnika, da je 

pri sebi, odluči se na dalje putovanje; pak se polagano 
premjesti na desnu stranu, na druge stube i sjedne opeta. 
Opeta je Šior Ivo imao dispensira pred sobom. To očiju- 
kanje nije mu se mililo ni za što, pak mu obrne pleća, 
Pljune i stane gledati po krmi. 

Dispensir, prem na čistome zraku i na otvorenu, nije 
još ipak bio počeo sakupljati ma niti zere svoje pameti. 
Dimovi, koji su mu oblietali moždjane, postajali su u istinu 
sve to rjedji, ali ih je bilo još, još niesu bili izčeznuli, 
jer je još bilo žeste, koja je hlapila, te su se atomi mož- 
djana vrtili vaviek neuredno, jedan zapinjuć o drugi. Uz 
uzajamne sile privlačivosti i odbijanja, koje nalaze svoj 
izvor u sebi i medjusobno se nadopunjuju, dolazila je treća 
sila, koja je sad pomagala jednoj, sad drugoj, samo da 
nije reda. Naravno, da se tim putem niesu pojmovi 
mogli nizati čisto, a niti redovito. Sam bi jezik bio valjda 
počeo slobodno uredovati, ali hoteći izraziti onaj metež, 
. nije mogao biti dosljedan, te je za to zapinjao i on. Tromo 
gibanje života odavalo je takodjer živo gospodstvo žeste nad 
čitavim sustavom, kaono ti se to dogodi na vojni, gdje, 
ako si osvojio glavni štop, sva ti je .vojska u ruku. 

Nastane odmor. 

Dispensir je gledao poručnika, a ovaj mu je vaviek 
kazao pleća, te gledao po krmi. Nebo je bilo svedjer ve- 
dro. Dispensiru bi se kadkad zaletilo oko, da ga gleda, 
ali ga je opeta pritezao k sebi poručnik, taj čovjek, koji 
nije onda imao za njega ni duše ni srca. — Dispensir za- 
kašlje, pak zastruže nogom po stubah. Uzalud. Svi gledaju 
dispensira, ali Šior Ivo ni oka. Pak prihvati rukom naj- 
bliži stupić naslona, koji je svršavao kod stuba, i stane 
ga gladiti, samo da vara i vrieme i sebe. Gdjekad bi lup- 
nuo rukom po njem, a gdjekad prošo preko čela, suztežuć 
kapu, koja nije na glavi mogla naći nikako mira. Unutr: 
njoj vrućici odgovarao je vanjski nemir. Kano da se je 
oluja prenosila na površje. To on nije mogao dobro ra- 

zumjeti. On je to više slutio nego shvaćao. Nije upro kapu 
na glavu niti jedan put, a da nije prošao prije rukom po 
čelu, da ga tobož umiri. Ja. niesam mogao vidjeti sve ono, 
što je on vidjao, ali mi se je činilo. onako na oko, da bi 
on još za koji trenutak zaboravio, gdje je i za što je tu, 
pak se opeta sjetio. .Bog sam zna, on je u koji od onih 
trenutaka bio možda toliko sretan,.. koliko ikoji drugi ČO- 
vjek,; koji je one noći, miran i opojeh ljubavju, bdio na 
uzglavju svoje mlade, nevine i ljepe zaručnice. Govorim 
ovako, jer bi mu se često otvorila usta na onaj lagani 
smieh, po kojem su usta otvorena, a ustne samo titraju, 
te su ujedno izraz radosti i izraz začudjenja. Njegovi , crni 
vlasi bili su dugi i prilično neuredni. Vlasi i praznina, 
koju su ovi činili medj glavom i kapom, izgledali su ko 
ventili sjegurnosti proti kojem nenadanu izljevu oluje, koja 
je u moždjanih brujila. m 

Poručnik stoji nepomičan, poput tvrdje, koja se ičim 
predati. Rukama nazad u priekrst, očima uprtima, ukoče- 
nima napried, glavu ni za dlaku na stranu, 

- Dispensir da sdvoji. 

Digne se. Šior Ivo napne uši, da čuje. 

Dva koraka i eto dispensira na kasaru. Hoće, neće. Stisne 
gaće, koje su prietile, da će izpuznuti, zatvori gornje puce 
od košulje, pritvori prsluk i stane misliti. Lieva mu je 
ruka bila još okolo pasa, a desnom, uz lakat podvinut na 
krug, podizao je kapu, sve to životom nagnutim napried, 
kano čovjek, koji se na nješto važna odlučuje. | 


Sad da će put prove. Dodje do naslona i tu stane. Za- 
misli se opeta. 


Bože moj, pomislih ja, koliko su te misli važne zaštoga 
čovjeka! A sjegurno se je već bio počeo razvijati u onih 
moždjanih koji tračak čistoga razuma, pa i makar u sjeni 
bučnih plinova žeste. Ali je to bilo prelazno, u brk ve- 
likoj vedrini neba i dražestnoj tišini mora. 

. Krmilar na. timunu zakašlje, a mladić s prove reče 
ue no Bg mornar zakašlje, pak. gledajuć . dispen- 
sira .reče :. ma. mu kr f 

— Ala SEKE sramote neupamti sviet, sići je postao. 

Dispensir pogleda put onamo, pak odma opeta put po- 
ručnika. Pak makne: desnu nogu, pak lievu, pak opeta 
desnu, i eto ga pred poručnikom. i, 

Tada Šior Ivo napried ; niti oka, nego sve napried, do 
samoga oka od krme. Dispensir za njim. 
bere Šior, reč. de u 
: A poručnik tada iza tuge, Sek na oat stranu. Dispen- 
sir ostane sam; i da se malko, odmori: od velike natege, 
nasloni se na tugu. Tu popostane njekoliko časova, te se 
vrati, da vidi, kamo. ode poručnik. 

Šior Ivo je bio uz krmilara, na samima vratima od tuge. 
Ja nemogu kazati, što se je. sbijalo u duši poručnikovoj, 
ali nema dvojbe, nepametna drzkost dispensirova prekora- 
čivala je svake granice pristojnosti. Još nebijaše Šior Ivo 
takva šta nikada doživio. On. bijaše vidio po kojega ka- 
petana, kojemu je vino zabijalo svietnjake u oči; ali pi- 
jana mornara, da ga po kuverti napastuje —: nikad! 

Kako se dispensir pomoli iza tuge i približi k dušniku, 
Šior Ivo, da mu se ukloni, povuče se životom nazad 
pod tugu. 

- Da toga: nebijaše učinio! 

. Pade koliko je dug i širok. 

Dispensir skoči, da pomogne. Na sama vrata zadije mu 
se noga, pak pade ion; a za goru nesreću pade ravno 
na poručnika . | 





Nakon deset dana iza našeg odlazka iz Carigrada, eto 
nam napokon Krimskog poluostrva na vidiku. Bilo je podne, 
kad uljegosmo u onaj zaton, koji vodi u Krč. Vjetar, koji 
nam .je još iz rana jutra bio povoljan, doprati nas sve 
do zaljeva samoga Krča. Tu bacismo sidro. Četiri mornara 

odvezoše kapetana na kraj, pak se vratiše svi skupa u 
samo smrknuće. Kako prispije guc blizu broda, nadazre se 
dispensir preko strane, da vidi, ima li što za njega. On se 
je već domišljao, da neće kapetan Baro uzalud na kraj, i 
hije se bio prevario. Ote večeri, kako reče Ilija, mirisilo 
je u fogunu, kako još nie tako, odkad Dijete ostavili 
Carigrad. 

Sutradan digosmo jedra u samo razsviće, te u malo 
vremena uljegosmo u Azov. Vrieme je bilo liepo, da malo 
kad tako, i mi smo plovili sa svimi jedri na dvor, ravno 
put Marianopola. Kapetan sljegne u komoru, da, kako on 
reče, malko opočine i da se okriepi. Poručnik, koji je bio 
od straže do osme, stajao je na kasaru, kako ga je to bio 
i red, pak neznam, ni kada ni za što, zabode se i on 
u komoru. 

Ja sam gledao s kasara kraj, koji nam je bio po krmi, 
te prispodabljao smjer prove, s obzirom na tjesno od Je- 
nikala, koje eto bijasmo stoprv ostavili. Meni se sve či- 
nilo, da prova zateže više na lievo, nego bi to moralo biti. 

Nego pomislih, da je kapetan već vidio, kuda i kako se 
ide; da je dapače, prije nego je sašao u komoru, zapo- 
vjedio on sam krmilaru rotu, pak niesam mogao niti po- 
sumnjati, da nebismo plovili pravim putem. Ali gdjekad, 
kad ti se koja misao navrne na pamet, neda ti mira, ko- 
liko ni ljetna mušica nosu. Pak ja, da se uvjerim i ujedno 
umirim, uzeh kartu i gledam. Smjer, kojim smo plovili, 
bio je po karti dobar, ali nije odgovarala busola. Tada 
zazovem poručnika, koji je u svojoj izbi DEM njekoje 
karte. On me pogleda i posmjehne se. 

— Niesu se brodovi ovdje Teba nikad, reče mi, pa 
neće ni danas. 
< Ja onda na kasar i mnijah, neće se dati gore Šior Ivo, 
kad li ga eto sustopice za mnom. Ja na kasar, a on na 
zadnju skalinu. Ja da ću pod vjetar, a on iza mene kć da 
se je pomamio; poleti ravno put krmilara, rine ga i zao- 

krene timun na lievo, kolikogod je samo: mogao. Baš na 
vrieme. | | 

Voda okolo nas bijaše mutna, jer je kolumba već stru- 
gala po dnu. Da je Šior Ivo ostao dolje u komori još samo 
jedan čas, hćasmo usaditi ,Jared* za na vieke u zemlju. 
Poručnik bijaše blied, blied kć krpa bieloga platna. 

— Ovo je do krmilara, reče. 

— Da Bog pomože, odvrati krmilar, gledajuć u poručnika. 

— A do koga? upita poručnik, šećući se po kasaru, 
pljucajuć preda se i držeć ruke nazad. 

— Ja mnijem, da nije do mene, odgovori krmilar, jer 
kad ideš onim putem, koji ti se naredi, ako si brod i na- 
sukao, niesi kriv. Ovako je bivalo od postanka svieta. 

Šior Ivo pljune još jednom i stane mrmljati, pak reče 
glasno: 

— Onda je do busole! 

A ove rieči poprati on onim posmjehom, koji je ujedno 
porugljiv i pun sažaljenja. I pogleda put mene, tražeć, da 
bih mu to potvrdio. Nije poručnik u istinu nikad ni tražio 
ni pitao u mene pomoći, ali stvar je bila težka, preveć 
težka.  Krivnja se morala svaliti na kogagod; trebalo 
je, da se o kom drugom obije, jer je inače padala na 
starješinu od straže. Za to je i poručnik ostao pri tome, 
da govori. On bi inače bio umuknuo od prve. Nego ja ga 
niesam mogao pomoći sa mnogo razloga; a najprvo s 
toga, što niesam mogao pustiti, da biedi krmilara, kad je 
on krmio brod onako, kako mu to bijahu naredili, pak 
odvratih: 

— Nije nego do Vas. | 

Sad se nasmjehne krmilar, a Šior Ivo me pogleda 
u čudu. 

— Do mene? A neide li se ovako put Marianopola ? 

— Da, na karti. 

Poručnik se stane križati. To je bio prvi i zadnji put, 
da nas dvojica bijasmo došli u sukob. Pak on stavi 

obje ruke u džep, stisne se u pleća, podje nad vjetar; 
i kao da se je zanio u misli. To je bilo njemu dva puta, 
tri puta čudnovato. Njega, staroga mornara, koji je bio 
poručnik ima tomu godina i gođina, koji je učinio izpit 
kapetanski, njega da biedi dečko, koji po njegovu mnie- 
nju nezna još dobro, je li nije li more slano! Pak s se obrne 
i reče: | | 

— Dakle do mene? 
— Do busole, odvrštih 'ja, koji niesam mario, .da ga 


još gore srdim. — A što Vam je sve ono verigi na kasaru, 
štono ste izvađili iz stirića, te stavili tu okolo bite? za 
“— Pak? : 


— Devijacija. Eto za to nije busola kazala dobro. 

— Kakva devijacija, za pet rana božjih, od jutros do 
sada? Nego odklen se počelo odviše pismeno uzgajati mor» 
nare, eto svaki dan to gore. Prije su izumili varijaciju 
busole, pak najpotla i devijaciju. Ja sam u svoje mladje 
dni dosta svieta, Bogu hvala, obišao, dosta mora preplovio 
i bez toga vašega izuma, i niesam za to još nikad brod 
pomogao razbiti. Našao sam se jedan put u Limericku, 
kad se u jednome: družtvu o tom govorilo, pak reče 
pametno jedan Talijanac, da je to sve nedaća, koju je Bog 
poslao na parobrode, odklen. su sviet poplavili, a bilo im 
i gore; a stariji mornari niesu toga biesa poznavali predje, 
pak neće ni od sada. : 

Ja se niesam hotio_ S njim prepirati, kađ je tu bilo 
inornara te su gledali i slušali, pak mu pustih, da se iž- 
volji. A krivnja je svakako ostajala na njem. O tome je: on 
bio i uvjeren, pak je i govorio, samo da še opravda. 
“Eto na kuvertu i“božmana: Šior Ivo onđa'umukne. Bož- 
manu bijahu još pod provom poviedali, kako je ;Jared . 
| prošao zdravo: za: dlaku. Tomu se je “poručnik bio -i do- 
mislio, pak : se sguri uz tambuć, gledajuć sad one na provi, 
sad nas fa krmi, : donjekle“ srdito a- donjekle uiniljato. Znao 
je, da neće nitko poviedati kapetanu ono što .šć: je đogo- 

dilo, pak nije mario da koga za to moli; ali'se žigne, 
kan da ga je ujela zrnija, kada ga ošine oko božmanovo. 
Kan da su s prove poletjele na nj dvie iskre, tako su za- 
šievnula ona dva oka, 1 dispensir zaviri iž' “foguna, a Šior 
Ivo pljune preda se i zamrmlja. Hiti svoje sumnjivo oko 
i na Grga, koji je obrtao glavu put kasara, penjući se uz 
sartije, da ide nješto Vezati u kofu. : 
“ Nitko živ nije'o mi na brodu progovorio; samo 
bi se kadikad izmakla ukrađimice koja rieč i zamienila 
potiho, samo da nitko neue da nebi došlo kapetanu 
do ušiju. aa 

Nakon malo izgubismo s vidika kraj. Sad opeta more 
svuđa naokolo, nigdje brda za čudo. Samo na našoj 
lievoj, kao da je nješto nadignuto vrh mora; ko da se 
proteže nizki crnoliki ktaj. | Seo 

' Poslije podne pađe vjetar sa iztoka i nasta tišina. More 
je bilo svedjer mutno i mirno. O ponoći se pojavi nješto 
ćuha sa sjevera. Mi tada obrnusmo provu najprije u grego- 
evanat, pak prije četvrte u jutro put punente- -maistro. U 
razblišće pregne vjetar najprije k sjevero-iztoku, pak k iz“ 
toku. Tako se stavismo u pravi smjer. Okolo osme eto nam 
sprieda, a malo na lievo, nizak, dugačak uVor, koji se Pro- 
feže u more, smjerom od sjevera put juga: S one strane 
istoga, a u zaklonu od sjevero-iztočnjaka, vidi se dvađe“ 
setak brodova, usidrenih na otvorenu, daleko od kraja, možda 
više od tri milje. Onuje, na kopnu bjeluca“ se koja - «kuća. 
To je. glasovita“ Brdjanska, za koju zna svaki naš pomorac, 
jer je sigurno bio 'kadkađa ondje. da krca ili pomogne 
krcati pšenicu 'za Englezku. Na oru se je viđjala po koja 
| lodka, te je jedrila but "Jeka . a 'njekoliko njih bilo je 
pr usidreno“ baš“ bos ted. “Ažova. Ja se nemogoh dosta hačirditi, 
Videći ono brodovi! “usidrenih onako na otvorenu; . "54 
e. Nemđ čovjeku rašta da se čudi, reče 'Grgo,' kadija 
za to “upitah; "jer: svatko“ pametan zna, da lodka nije" nego 

da jedri vjetrom u krmu. Ako ju i malo izdadđe vjetar. a 
ona sidrom u more; ta nije ovdje, Bogu hvala, nigdje 
više od sedam sežanja dubine. | 

Imao sam kasnije priliku, da vidim lodku s bližega, 
pak sam se uvjerio, da ona nije sagradjena, da vojuje proti 
vjetru, već samo da nosi teret i da ga odnese, kad je vjetar 
povoljan. Gdjekad ih se uputi puno jato iz Marianopola, 
Brdjanske i Taganroga put Jenikala, vjetrom u krmu; pak 
ako ovaj prestane, a one sidro u more, bile gdje bile, 
doklen nepregne puhati opeta. 





Nama je još bilo proći onaj uvor. iza kojega se zaklanja 
Brdjanska, pak zaokrenuti malo na lievo. Božman, Grgo, 
Ilija i svi drugi bijahu na poslu okolo sidra, da ga pri- 
rede. Kalornu bijahu izvadili iz stirića još u Krču, a 
Grgo ju spusti, očisti, te pruži božmanu. Ilija se nagne, 
pripaše bragu, a božman zadije, pak stane sokoliti voj- 
sku, neka bolje poteže. Vidjalo se nješto kraja, ali i to 
malo. Oku je sbilja dosadjivalo ono nizkih obala, jer 
ga niesu mogle dražiti. Činilo se, da su to crnomanjasti 
oblaci, prišiveni na obzoru, stisnuti i nabijeni od levanta, 
koji, bio bi rekao, eto će sada buknuti. Brod, kao da 
plovi nuz busije, iz kojih se svaki čas nječemu nadaš, ne- 
znaš ni sam čemu. Dosadna jednoličnost neopredieljenih 
nizina na kopnu, koja se gubi obzorjem, i koja ti ga pred- 
očuje mutna, samo da ga čista nevidiš. 

Pak se počnu pomaljati brodovi. Brodovi su usidreni, a 
kraja nevidiš. Bacismo olovnicu u more, da vidimo, koliko 
je dna, a kad tamo, tri metra vode, ni centimetar više. Čudan 
li to priepor mašte sa istinom za onoga, koji je plovio. 
velika mora, te obiknuo samo na velike dubine. 

Prodjosmo mimo dva broda, mimo tri, mimo četiri; eto 
nam i petoga i šestoga po krmi, a još ih je po provi, 
deset, dvadeset, trideset i više. Svaki stoji o sebi; daleko 
jedan od drugoga. Reklo bi se, da su to gripje, tu usidrene.. 

neka se ravnaju brodovi, koji prolaze i da je još dug put 
do pristaništa; ili da su to morske nemani, koje hoće da- 
putnika napastuju. Sunce je hitalo svukud svoje žarke i 
tople zrake, koje su se sakupljale na snopove u sjeni vi- 
sokih jarbora, titrajući božanstvenim nemirom navrh na- 
gužvana površja mora, 

Sad prolazimo mimo jedne škune, okolo koje su m 
lodke, te ju krcaju; sad nas eto pokraj velikog paro- 
broda, koji je već krcat i dimi; sad smo blizu jednog 
barka, koji je skinuo svoje jarburete, da uzmogne, bez 
straha da se prevali, baciti u more preko noći svu svoju 
sovuru, u brk svoj strogoj zapoviedi, da se ima nositi na 
kraj. Da se gazi ta pametna odredba, neka se nenava- 
ljuje more, koje je i onako plitko, tomu najviše dopo- 
mažu carski činovnici, koji za dobru ruku prženi i 
kapetanom i brođovom dosta truda i troška. | 

Eto nas napokon po boku austrijskoga brika, okružena: 
od petero, šestero lodaka. Kapetan Baro spozna taj brod ' 
s daleka, te zapovjedi, da ga se pozdravi. Iznese tada po- 
ručnik zastavu, priveže ju na uže, koje je bilo povučeno 
na variju pika od rande, te ju digne gore trikrat i trikrat 
zaosob stegne k sebi, a sve to polagano. Brik se odazove, 
te diži i on trikrat svoju zastavu, a to još polaganije nego 
mi, kako bi odzdrav bolje pozdravu odgovarao. Ondje je ' 
na brodu bilo živahno, krcalo se je na tri ruke. A valjda 
su pomagali ljudi od kraja, jer je bilo vidjeti po jarborih 
njekoliko mornara, te su ih redili. Jedan je bio u krožeti 
od prove, drugi na variji penuna od maistre, treći na pe- 
nunu od papafiga, a dvojica na penunu od floka. 

Kad mi nebili mnogo daleko, uzme kapetan Baro morsku . 
trublju i uzpne se na tugu, zapoviedajuć vojsci, neka bi 
se sakupila sva jedra mimo gabija. Vojska se porazdieli, 
te njetko poteži simo, njetko poteži tamo, a on po tugi 
dva koraka napried, dva nazad, čisteć trublju svojim rub- 
cem, kako bi bolje i jasnije zatrubio. e 

Carić. Slike. II. 5 

— Oj de la nave oj! zaviče napokon kroz trublju, 
kad već niesmo bili uzu daleko. 

Ondje su se valjda tomu nadali, jer se ču odmah podugi:. 

— O! 

.— Tko zapovieda? zatrubi kapetan opeta. 

— Kapetan Baldo S. 

Pak odande opeta: 

— Tko zapovieda? 

— Kapetan Baro B. 

— Ima li šta nova? 

— Ništa. 

— A koja vremena? 

— U Crnome moru? 

— Da. 

— Za žene! o, 

Medju tim bijasmo  prispjeli blizu. Kapetan Baro pusti 
trublju, te stavi desnu pokraj ustiju, kako bi ju zaklonio 
od vjetra, pa zaviče: 

— Stariji? 

— Hvala Bogu; a zar me nepoznaš ? 

— A ti si to Baldo, za Boga. Odkada se niesmo vidjeli! 

— Iz Kardifa! 

— Pet godina. Iz Kardifa, da; zadnju večer bijasmo sa 
ono .... 

— Pss.... 

— A kamo ideš? 

— Odavle u Falmouth na zapoviedi. A ti? 

— Još neznam ništa; ali ću po svoj prilici i ja tamo. 

Mi bijasmo zamakli daleko i grlo već nije dosizalo. Ka- 
petan uzme opet trublju: 

— Čekam te na večeru! zaviče. 

— Dobro, samo neidi daleko. 

— Neću, stat ću ovdje pokraj tebe. 

Pak se više nije čulo ništa, nego mrmljanje poručnika, 
kojega se ona zvanica nebijaše dojmila. 

Kapetan ostane na kasaru. Božman je bio na provi s 
vojskom, pripravan, da pusti sidro, kad KUJE zapovied. : 

— Alešta! zaviče kapetan. 

— Lešti, fate šior, odazove se božman. 

Pak kapetan krmilaru: 

— Orca! 

— Orca, fate. 

Kako dodje brod provom. na veta i stane, kapetan za- 

povjedi : 
| -— Fondo! 

— Fondo. 

I sidro utone. 

»Grad Senj“, tako se je zvao brik, na kojem je zapo- 
viedao kapetan Baldo, ostajao nam je u šiloku, daleko od 
nas koje tri uze. 

Meni se činilo čudnim, da nas eto na sidru, a. kraj 
onako na sve oko. 

— Kamo sreće, da je ovako dena: reče mi Grgo, 
hćah sjegurno u svome životu prištediti koju liru! 





Odkad kapetan Baro bijaše došao na brod, kliet je bila 
vješto podpunija nego prije, jer prvanji kapetan nije mario 
da gosti ni sebe ni drugoga. Riedko je prije padala na 
stol kojekakva konserva, još rjedje koje pile ili koja kokoš, 
a. treće jelo samo na velike svetce, i to umjereno, odmje- 
reno, da nije nikad nikomu ni jedno jelo dodijalo, a još 
manje naudilo. Vino se je proziralo u čaši, a kaplju bo- 
ljega gledao bi izpod ruke na tri najveća božja blagdana. 
Ciganilo se je i u luci i na moru i u rabotni danio 
svetcu. Kako prispje na brod kapetan Baro, kliet promieni 
lice. Nije se u istinu niti kapetan Baro bio iznevjerio ka- 
landraki, ali je kaplja ciedila na stol svaki dan, kokoš 
ležala na tanjiru svaki drugi, a četvrto jelo po gotovo 
svaki treći. U Carigradu kapetan kupi a dispensir prebroji 
dvadeset slanih jezika, petdeset raznih zaklopnica od kon- 

serve, voća, jaja, riža najbolje vrsti; razne i najbolje vrsti 
tjestenica, ođ onih za nemoćnike do mletačkih makarona ;/ 
a na čelu svega toga liepa bibliotečica, u kojoj si mogao 
čitati: Madeira, Malaga itd. Ova zadnja nije. bila povje- 
rena dispensiru, kojemu iza one noći, koje će se čitalac 
sjećati, bi oduzet nadzor i vrh ono ]lagvića vina, što je 
ležalo u svetoj Barbari. Ovdje je poručnik uticao- u 
njegove posle. Šior Ivo bi davao vino iz svete Barbare 
svaki dan prije podne, i to za objed i za večeru. Nego 
dispensiru, koji ga je pri obroku  dielio na razmjerke 
svakomu svoje, vazda bi se štogodj priliepilo, a poručnik 
bi se uzalud tome dosjetio i uzalud  ljutio. Dispensir bi 
rekao, da je. pravedan. i kleo se, a Šior Ivo bi mrmljao 
i: pljucao. | | 
U prvi mrak eto EEE na brod. 
:Kapetan Baldo bijaše od onih starijih mornara, koji šu 
cvjetali, kad su cvali jedrenjaci, kada je parostroj i paro-: 
brodarstvo bilo još u zametku, i koji su na to novorodjenče 
sipali sva moguća prokletstva, te niesu propuštali prigode, : 
a da mu još nedonoščetu, kad li tad li, neproriču propast. 
— Puf! reče novi gost kapetanu Baru, lupnuv rukom 
po stolu, što je bolje mogao, kud pomorstvo, za Boga! 
I raztriešti svoje malene crne oči, svaljujuć ih redom, . 
sad. na kapetana, sađ na me, sad na poručnika. 
— Tako je, šior, odvrati poručnik, pritežuć k sebi ta-: 
njir i namještajuć se na stočić, kako bi bolje sjedio i kako . 
bi ostavio gostu više mjesta na trpezi. ; 
Večer je bila nješto sparna, pak onako u zatvorenoj sobi, 
bilo je donjekle i vruće. Jelom je ta vrućina postala bila: 
još ćutljivija, pak kapetan Baldo svuče jaketu i rine svoj: 
stolac malo: podalje od stola, kako bi mu bilo i udobnije 
sjediti i lašnje jesti, pak. nastavi: a 
-— .Neće ni za čudo. Doći će djavo po svoje, bilo &: 
kad bilo. Sve te. novotarije, koje mornara rivaju na kraj;« 
da mu na moru preotmu. mjesto njeki dotepenci, koji niti 

' neznaju, da je more slano, svega će toga neštati. Pak: će 
se opeta jedriti, ako uzhoće Bog, kano prije, jer danas je 
«sve prekovraćeno. Predje su čuvali, da se nebi na brodu 
'ob noć vidjelo ni svjetlosti; mornar bi zapalio svoju ci- 
. garu ukrađimice izpod kaštila; špiraj bi se ovio platnom, 
.da svieća iz komore nezasvietli na kuvertu ; a danas? Danas 
ajde na: parobrod, pak gledaj u stivi onaj pakao. Meni se 
; ježi koža, samo kad pomislim, kamo smo dospjeli.“ Nije 
* prije nijedan pomorac znao, što su rukavice, već kad bi 
:ga sama nevolja pritisla, da se brani od zime; a danas? 
: Samo $e obrni okolo sebe, pak eto ti škrivanićai (poruč- 
inik4) i kapetanića nacifranih u rukavicah, da bi se .sav 
c«križao od čuda, da ti nije plakati od jada i čemera. Ali 
jako bi meni došao takav jedan na brod, bih mu odmah 
.dao bujol s katramom, pak ga pre na Mon Bih nie: 
.mi božjega znamena .... 

I kapetan Baldo učini na sebi znamen svetoga križa. 
Šior Ivo pomakne još jednom svoju stolicu, klimajuć 
.glavom u znak povladjivanja. Kapetan Baro nije osobito 
«povladjivao, valjda s toga, što je bio zabavljen jelom, 
«koje je bilo pred njim. Kapetan Baldo ubode takodjer vi- 
:licom u tanjir, pak držeć u ruci VEIGu, a na mag zalogaj, 
-progovori opeta: 

i: .— Ja vapijem vaviek jednu te istu: doći će djavo, kad 
li tad li, po svoje. 

:— Da bi Bog dao, odgovori kapetan Baro, koji bijaše 
već očistio svoj tanjir, ali se težko bojim. Bojim se, go- 
;vorim, jer da je tako sudjeno, nebi se danas kotili kano 
kunci englezki parobrodi. Onamo se grade parobrodi kao 
kod nas barčice, pa hoće udušiti ovo jadnih brodova na 
jedro; a nije više.ni treba, već su ih i podušili. 

Šior Ivo uzdahne. Gost neodgovori, jer mu je s sve 
jelo bilo. na tanjiru, a kapetan nastavi: 

— Propadoše, govorim, jer se svak napinje, da gradi 
parobrode. Englezi više niti nemisle na jedrenjake. A kako 

bi i mislili, kad se eto izdubao prokop od Sueca, i kađ 
se eto dube onaj od Paname. S bogom brzo glava Horn, 
s bogom glava od Dobre Nade ili kako bismo rekli: cavo 
de Bona Speranza. Samo mi imamo ptičiju pamet, kad 
mislimo, da odkrivamo Ameriku, kad ih gradimo; a mislim, 
da bi se Bog na nas smilovao, kad bi spalio sve one škvere 
(dilja), na kojih se još grade drveni brodovi. 

Šior Ivo uzdahne opeta, a kapetan Baldo upre iz petnih 
žila, da pobija kapetanove nazore. Ja nemogu donieti ovdje 
sav njihov razgovor. Dosta je, da se reče, da se niesu 
mogli nikako nagoditi. Kapetana Bara bijaše zaniela struja 
napredka mnogo dalje nego našega gosta. Ovaj je potonji 
gledao sviet onim istim okom, kojim ga je gledao 
nazad trideset godina. Svaki izum na polju nautike, svaki 
napredak, on ga je smatrao kao neumjestnu novotariju, 
koja nepomaže niti mornaru, niti kapetanu, niti brodo- 
vlastniku. U jednu rieč, bio je konservativac, i konservativac 
najkorenitije vrsti. Mislio je, da se struja napredka može 
sustaviti, da se može suzbiti i vratiti k svojemu izvoru. 
Kapetan Baro je mislio drugčije, sasvim protivno. Imao 
je oči, te je _ njima i gledao. Razabirao je, da kad ljudstvo 
jedan put nječemu prione, to se razvija ujedno s njim, pak 
da je uzaludan svaki pokušaj, koji bi misao čovječju za- 
pregao kolima konservalizma. On je smatrao konservatizam 
drugčije, nego ga smatraju državnici u obće, a njeki naši fi- 
lolozi u pogledu fonetičkoga pisanja napose. Od ovih naime 
misle prvi, da konservatizam uzteže prevratne struje, i 
vodi ih k onoj kolotečini, koja je zdrava i za narode i za 
državu; a drugi, da skrajna etimologija suzbija one fonetične 
pretjeranosti, kojih nije imao niti Vuk, niti Daničić, i kojegbi 
izkvarile naš jezik, kad bi nadvladale. Kapetan Baro je 
vidjao u tvrdom konservatizmu same klipove, koji suzbijaju 
misli i smetaju napredku. Pak ga je za to i mrzio. Šior Ivo 
se nije mnogo u razgovor uplitao, već je klimao glavom, po- 
vladjujuć sad jednomu, sad drugomu, kako bi ga koji gledao 

Te se je večeri dispensir sbilja opoštenio, najskoli kod 
kalandrake, koja nije niti toga puta mogla izostati. Mornar 
napušta težko svoje navade; pa i kapetan Baro nije hotio, 
da se ma niti samo jedan put iznevjeri mesu sa krumpiri. 
On je samo pri jelu bio konservativac. Možda je tu bio 
konservativac samo za to, da dađe na brodu dobar izgled, 
jer je mornarski želudac uzko vezan s plodom one stoput 
blagoslovljene biljke. I sbilja, u klieti može nestati svega, 
čak i kruha, ali ne krumpira. Krumpir može biti i raz- 
klican, dakle zdravlju škodan, ali ga se ipak jede, ipak ga 
se jadnomu mornaru riva u želudac. Kapetan Baro nije 
ipak nikada trpio, da bi se na nj mornari potužili. Hotio 
je, da rađe, da viču i skaču po palubi, ali nije trgovao 
s njihovim želudcem. Šior Ivo obratno, nebi to bio štedio, 
samo da je mogao. Ovaj je potonji bio toga mnienja, da 
ono što se jednom kupi, to se mora 1 pojesti, bilo kako 
bilo. Žalio je svaki trošak, za koji je on mislio, da je su- 
višan, pak pogleda poprieko sobničara, kad poslije kalan- 
drake, jezika sa limunom i friganih pilića, donese na stol 
i pečenu kokoš. 

— Ti se gostiš gospodski, reče gost kapetanu, skačuć 
s jednoga razgovora na drugi. 

— A što ćeš, brate, odgovori ovaj, koji nije mario vo- 
diti kod jela širokih i dugih razgovora, a još manje prav- 
dati se; na moru si, trpiš svega po malo, pak eto te go- 
tovo izgubljena čovjeka, ako zapustiš i želudac. Mene na 
moru drži on jedini; zapustim li ga, gotovo, propadoh. 

— Kad ti može biti, a za što ne? Vaviek se je govorilo, 
da komu se može, tomu se i hoće. 

— A za što nebi, ta brod plaća sve. 

— Lako tebi, koji si na družtvenom brodu. Tu se gube 
u računih i pilići i kokoši; malenkosti, za koje nemaju 
na Oribiću niti vremena, da bi i hotjeli. Kod mene ti je, 
brate, sve drugčije. Brodovlastnik visi o brodu, o njegovu 
dobitku, pak bi hotio pitati mene i mornare kano živo- 

tinje, a brod neka čini čudesa. Moram položiti račun i od 
žice konca i od staroga imbuja. Opeta govorim, lako tebi. 
A nebih ni ja štedio, samo da mogu. | 

> — Tako i ja mislim, odvrati kapetan Baro. 

. — Zrno po zrno — pogača, reče Šior Ivo, nješto mato 
dit i uzrujan, pak uzdahne. 

| Kapetan Baro, čovjek darovit i dobra srca, , hotio je sva- 
kako, da svoga gosta uprav pogosti, pak naredi sobničaru, 
neka donese koju staklenku od majboljega. Mali donese, a 
on da će jednu odčepiti. Pak kad to neišlo od prve, pri- 
ohvati lievom staklenku, a desnom nož za ručicu, pak lupne 
po grliću, kako bi odpao. Grlić odpadne, a staklenka cikne 
sve do dna i vino poleti na dvor. 

— Šteta za vino, reče kapetan Baldo, zavrćuć rukave 
od košulje i malko se protežuć. 

— Ništa za to, odgovori kapetan Baro, evo druge, pak 
ako uztreba i treće i četvrte; ima toga u dispensi dosta. 

Šior Ivo pogleda gore put dušnika, kano da ga onaj 
razgovor nije niti najmanje zanimao, pak se digne i uzpne 
na palubu. Kapetan ga zazove, kad je još bio u predsobju ; 
ali on neodgovori, već pljune. 

Tako je išlo sve do desete. Dolje se je u komori živo 
razgovaralo o svemu i svačemu, a poručnik je gore šetao 
po kasaru, misleć valjda na sudbinu družtva i na onu 
njegovih jadnih dionica. 





U prvo razblišće sutrašnjega dana kapetan se odveze 
na .kraj, da se sporazumije s trgovcem, i da mu javi, kako 
je sretno doplovio. Još večer prije bijaše naredio božmanu 
i poručniku, što da rade, da se brod priredi, kako bi se 
moglo odma primati pšenicu. U samu večer dovezoše 
na brod hasura, dasaka, drvlja i čavala. Trebalo je pod- 
staviti hasurami čitavi brod iz nutra, pak oviti istimi puč, 
te pribiti priečnice od jednoga brvna na drugo, da se nebi 
pšenica prosula sva na jednu stranu hodnika, kad se je 

na jedro i kad se brod pod utiskom vjetra naglo nakrivi. 
:Pak se je moralo poredati i pribiti množinu dasaka na dno 
i na vrh samoga pajola, kako bi se mogle i tu razastrieti 
hasure, da nebi po čem propadala pšenica u santinu, što 
je brodu veoma pogibeljno, jer mogu, kako kažu mornari, 
.oćoraviti sisaljke. 

Ovo su sve obavili mornari ujedno s posao koji 
ih je nadzirao. Šior Ivo se nije uplitao u taj posao: Samo 
.bi se kadikad nadazrio na bukaportu, da zaviri, kako se 
ide napried s poslom. Kapetan je silazio na kraj. svaki 
treći dan, a često bi na kraju i prenoćio, kad bi ga samo 
zadržao koji posao ili ga zateklo nevrieme. Kad stiva bila 
sasvim priredjena, počnu dolaziti lodke, da nas krcaju. 
.Kako bi koja došla, ili bi se postavila tik samoga broda 
.uzpored, ili bi se usidrila malo podalje. 

Dan prije nego se je počelo krcati, priveže. božman sprama 
bukaporte a sa strane broda dvie daske jednu iznad druge, 
tako da su činile dvie skaline, koje su s broda visjele 
nad lodkom. Svaki je mornar znao, kako će pšenica s 
ilodke na brod, ali je mene nemalo začudilo, kad vidjeh za 
.to priredjeno množinu malenih košarica. Nu stvar nije ho- 
dila tako sporo, kako sam ja to na prvi mah bio prosudio. 

Jedan je na lodki punio košarice, drugi ih do njega uzi- 
mao, dizao, te bacao onomu, koji je bio na prvoj skalini, 
ovaj onomu na drugoj, pak tako napried još kroz dvie, 
tri ruke, i pšenica je padala ravno u stivu. Tu se je ho- 
tjelo njeke vještine. I bilo je u svakoga mornara, mimo , 
Ilije, kojemu je s početka košarica često iz ruku padala. 
Taj je posao inače hodio brzo, jako brzo, jer nije da bi 
se košarica ma niti za jedan tren u. ruku sustavila; ona 
bi od svake ruke, kroz koju bi prošla, samo primila smjer 
i potrebitu silu, da nastavi put do zadnje ruke, koja bi ju 
napokon izpraznila. 

.. Kako nigda, nije se niti ovoga puta vodilo na grču ni- 
kakva računa o količini pšenice. Brod je morao biti krcat 

To je bilo sve. Kapetan nema inače nikakve odgovornosti, 
jer on podpisuje policu sa riečmi: ,govori, da je... .“ 





Jednog liepog dana sidjoh na kraj, da nješto kupim, i 
da štogodj vidim. Nego otići na kraj iz pristaništa Maria- 
nopola nebijaše jednostavan posao, kako je to bilo u Cari- 
gradu. Od broda do kraja bilo je više od četiri kilometra 
da se preplovi; a za to je bila priredjena velika barka, 
koja je po moru stala nasred kuverte, i koja je imala 
i svoja jedra. 

Ja i dvojica od mornara, Grgo i dispensir, odtisnusmo 
se s broda iza samoga objeda. Vjetar nam bio povoljan, 
pak smo jedrili brzo. Ja se namjestih na timun, te sam 
krmio barku, kako bi mi to kazao dispensir, koji je dobro 
poznavao mjesto, i znao je, kako nam ostaje; a Grgo je 
još obuvao postole, koje s kuverte bijaše bacio u barku, 
jer se bijaše malko odocnio. To mu je inače bila i navada. 

Kad mi bili nedaleko od luke, nategnusmo više k obali 
koja nam je ostajala na lievo. Tamo nas bijaše pritegla 
vriska, koja je odavala bučno veselje. Kad mi blizu, a eto 
gledamo, kako se: ženskinje kupaju ujedno sa mužkarci. 
Ovi obučeni ma ni čim, a ženskinjam pokrita samo prsa. 

— Čudna adeta, reče Grgo, a pitomih ženskinja! Bože 
mi oprosti, ali da je ovo kod nas, bilo bi halabuke, da 
niti svetci nebi mirovali. 

Popitah se kasnije za stvar, i rekoše mi, da nema rašta 
čovjek da se čudi, kad djevojka od svega onoga, što će 
ponieti sobom u prćiju, kad se udade, nije ništa sama od- 
gojila do svojih prsiju. 

Kako sidjosmo na kraj, opipa nas nestidna ruka finan- 
cijalne straže, koja tura ruke svukud. U Rusiji, a i malo 
gdje, nema u tom pogledu nikakova obzira; barem ga nije 
bilo tada. Sjećam se, da su mi onom prigodom pripović- 
dali, kako je godinu dana prije baš zbog toga bio odpu- 
tovao iz Odese jedan Francez, premda svojih poslova još ne- 

bijaše obavio. On je dolazio iz Carigrada. Tamo valjda bilo 
priljepivih: bolesti, a:u Odesi obstojala naredba, da se 
svi, koji dojedre iz Carigrada, moraju podvrći strogomu 
pregledu. Kapetanu bila mlada žena na brodu. Pregled se 
morao obaviti na kraju, a on, valjda poznavajuć tamošnje 
običaje, digne jedra i vrati se opeta u Carigrad. 

"Netom prispjesmo na kraj, potražismo dućane, da ku- 
pujemo; ja za se, a dispensir za brod. Grgo ostane, da 
čuva barku. Do grada, koji leži malo poviše, bilo je nje- 
što hoda. Iz luke, koja nije nego mali zaton za lodke i 
druge manje barke, vodi uzbrdit i neuredan put, na kojem 
susretaš po koju daščaru, a malo koju sgradu. da bi bila 
kuća. Hodeć uzbrdo, dispensir reče, da je žedan, da bi 
drage volje pomočio grlo, ma bilo čim, pak unidje u 
jednu daščaru, popije dvie tri šalice vodke i doda, da ga 
je oživila. | 

Grad nema ništa znamenita. To je veliki ruski hambar, 
odklen se pšenica prevaža u inozemstvo na stotinu bro- 
dova. Budućnost toga grada, pak i svih ostalih, koji su 
na Azovu, jako je dvojbena, barem njihova budućnost kao 
pomorski gradovi. Danas se trgovina toči kroz nove žile, 
a i da nije toga, Azovskoga će mora nestati. Sinovi naših 
Sinova težko da će tamo gledati velikih brodova, kao što 
to mi gledamo danas. Velike rieke, koje se .u nj toče, hoće 
ga navaliti u odnosno malo vremena. Zaludu zabrana, da 
se nebaca u more ma niti najmanje stvari, kad toga na- 
nosi sami Don, Bog zna koliko svaki božji dan. Azov nije 
drugo van ušće te velike rieke. On je njegda bio spojen 
sa morem Kaspijskim, ali se sada širi tamo velika ravnica 
od Astrakana. Ondje sada žive svakojakih naroda; tu ima 
sada Rusa, Malorusa, Kozaka, Armenaca, Kalmuka, Kir- 
gisa, Tatara, Persijanaca i mnogih drugih, pak Franceza, 
Grka, Hebrejaca; ondje se vjeruje u Brahmu, Buđu, Lu- 
tera; tamo klanjaju Muhamedu i vatri; tamo napokon 
ima krsta od dva i od tri prsta. 

Dispensir, obljetajuć od dućana do dućana, napuni ma- 
.lašna kola mesa i svake vrsti povrća, te ih odpremi put 
"barke. Putem se svrati opeta k onoj daščari, i vidjeh, gdje 
«.podmaknu izpod pazuha oveću staklenku, koju, kako siki 
u barku, preporuči E kao amanet E 





- Bila je već odbila peta, kad : se odtisnusmo od kraji Kako 
«nam vjetar nije bio povoljan, tako moradđosmo križati. Nebo 
-se bijaše medju tim ovilo u guste, crne i debele oblake. 
Mi od kraja tri uze, kad na jedan put počne. bljeskati. 
dza blieska grmljavina. Iza grmljavine pojača vjetar, a mi 
«na jedro, prije jednu ruku trcaroia, pak dvie. Uz protivan 
:vjetar i uza sve ono ljuljanje slabo smo napredovali. 
— Dajmo se na vesla, reče dispensir. 

*  — Dajmo, slobodno, odgovori Grgo, al .ja mnijem, da 
će to biti uzalud. Bit će pametnije, da se vratimo na kraj; 
jer sve k6 da vidim, da mi nećemo večeras na brod. 

X — Daj mira; hoćemo. 
i. -— Nećemo po.ovaj znamen a križa, odvrati Grgo 
ikrižajuć se; nego ćemo ludo šeputati po moru, a neka, da 
ro nebi bilo uzalud.. 

Zaludu je Grgo govorio. PBiegeaikova je bila starija, 

ao je samo njegova vriedila, i mi potegnusmo napried 
Ona dvojica pregnuše, da voze, a.ja prodjoh na timun. 

:. Nakon sata vožnje niesmo se našli ni tri uze dalje od 
kraja. Grgo nije opetovao, da se vratimo na kraj, već je 
dalje vozio i ćutao; samo bi kadikad prožvaknuo: došli, 
ako Bog da, na Gjurgjevo! Dispensir, vidjevši, da nas eto 
stiže noć, bio bi se valjda dao nazad ; ali kamen iz ruku i 
mieč iz ustiju, i nitko nije o tom više. ni rieči progovorio. 
. Sad se gotovo nevidi ništa. Pala noć i pala magla. Samo 
kad bi zasievnulo, vidjeli bismo jedan drugoga; inače ama 
ni prsta pred očima. Noć je bila tamna, tamna kaoti noč, 
tkad nema mjeseca.i kad se yn mora men mre a 
izpod neba oluja. 

- Pak se oblaci počeli izdušivati kišom. Lieva, kan da su 
se otvorili svi dušpiri nebeski. Barka se počela napunjati | 
vodom, a mi niesmo imali posuđe, .da ju izlievamo. Nije 
bilo druge, voda se je morala izlievati, i mi pregnusmo 
na posao, svaki svojim klobukom. | : g 

Busole niesmo imali, da se po njoj ravnamo. Gdje smo, - 
to smo znali. Ali kuda sad? Položaj je bio neugodan. jako 
neugodan. Dispensir je bio star_mornar ; on preuzme za- 
povied. Ja mu je pustih drage volje, jer najprvo on ju je. 
već sim bio uzeo; a drugo, jer sam bio uvidio, da tu 
može pomoći samo veliko izkustvo. 

Kako nam ostaje kraj, to smo donjekle nagadjali po 
vjetru, ali se je i tu zapinjalo o sumnji, je li vjetar pro-: 
mienio ili nije. Po neveri vjetar mienja s hipa na hip; a 
mi smo se morali čuvati, da nas nezanese put vana, Jr 
onda sto puta gore. 

Mi smo dakle čekali, a medju tim izlievali vodu iz 
barke, kako smo bolje mogli. Da se opeta digne jedro, 
nije bilo niti pomisliti. Držali smo se na vesla, kako bi , 
samo barka ćutila timun, neka nas more nezauhvaća sa 
strane. 

To je tako trajalo dva debela sata. | 

Da smo se uhvali, mogli smo se uputiti put kraja, ali 
je dvostruka tu bila neprilika, na koju smo mogli naba- 
sati. Najprvo ta, mjesto put kraja, da se od kraja odale- 
čimo,-a brodu nepribližimo; druga pak, što bi barka tad 
mogla prije nasjesti, a onda bismo bili gotovi. 

U barci nije bilo ništa suha; a kako bi što suha i bilo, : 
kad je voda padala na kable! Bila je već jedanaesta, kad 
prestane. Kiša prestane, ali neprestane sievanje; a grmlja= - 
vina se je neprestano orila od jednoga do NISET i kako 
reče Grgo, do devetoga neba. ' 

Tmina je bila svedjer. tako neprozirna, da se nebi niti 
more bilo mogio vidjati, da se nija pod utiskom vjetra 
prelievalo, i da nije na nas štrapalo i pljuskalo. ——— </<d 

— Daj, sveti Nikola, umiri se, za pet rana božjih, pro- 
govori napokon Grgo, više jedko nego skrušeno. 

Dispensir se znamena i: | 

— U ime Isusovo, reče; u se dušu, poganska nevjero. 
Neće svetci na ružne, nego na liepe. A _recimo dva otče- 
naša za svetoga Nikolu putnika. 

— Dajmo, odvrati Grgo, to neće biti s gorega. 

Još je dispensir bio pri ,zdravoj Mariji“, kad na jedan 
put zasievne i zagrmi. Triesak nebijaše pao daleko. 

— U ime svetoga Trojstva, reče dispensir. 

— Samo daleko od nas, doda Grgo; to niesu gosti, koji 
bi se čovjeku milili. 

Iza toga vjetar. prestane. Bio bi rekao, da je oluja mi- 
nula, da će vrieme krenuti na bolje. Kako to čini svaki 
čovjek prigodom ili primirja ili odmora, da traži, da se 
tim okoristi, tako učini i dispensir. Pusti on krmilo Grgu, 
pak podje na provu i stane prevrtati i miešati sve ono 
Živeža i zeleni, što bijaše nakupovao. Ja sam to sve čuo, 
ali niesam vidio, jer nas je vaviek pokrivala tmina. Nakon 
malo oćutih, kao da me je njetko gurnuo u lievi bok. 
Skosnem se i pružim ruku, da opipam, što je. Kad tamo, 
staklenka. 

— Neće biti s gorega, ako malko gucnemo, reče mi 
dispensir; mokri smo, to će nas malko okriepiti. 

— Ala si, dispensiru, pametan čovjek, nadoveže Grgo, 
poklen se zalije sa pet šest gucaja; ko da si slutio, da 
ćemo noćas stradati. 

Mi sada niesmo uprav znali, gdje smo, a još manje, kako 
nam ostaje kraj. Kako bijaše prestao vjetar, počne opeta 
rominjati. Malo iza toga ko da se vidi nješto svjetlosti. 

— Ono je na kraju, rekoh. | 

— Da, doda Grgo, u maistro-trmuntani. 

— Nije nego u oštru, presieče dispensir, ono je fero 
kojega broda. 

. — Da Bog pomože, nadoveže Grgo, ali ja mnijem, da 
sad puše po trmuntani, jer da nije tako, nebi mi se ježila 
koža. A upri svak očima, da bolje razaberemo, jer ako 
mi idemo put onamo, a ono nebio brod, mi smo se na- 
sukali, razbili i podušili prije nego je ni dan osvanuo. 

— Da Bog učuva i sveta Bogorodica, odvrati dispensir. 

Na jedan put nestane svjetlosti. Ona dvojica pustiše tada 
vesla. A što bi i vozili, kad se nezna kamo! 

Malo iza toga zabljesne i tim putem opazismo, da se 
je vrh nas bila spustila debela magla. Dakle je ova bila 
sakrila svjetlo, koje bijasmo vidjeli. = Dispensir podje 
opeta na provu, opeta izvadi svoju staklenku. opeta se 
napije i opeta ponudi. Pak svaki od nas upri očima, da 
vidi svjetlo, ako je samo moguće, kad nas mimoidje magla. 
Napokon eto ga. Ona dva pregni tada na vesla što jače i 
što brže. U četvrt sata eto nas blizu. Bio to brod, ali 
ne ,Jared.“ 

— Drž se, dispensiru, vikao je Grgo; drž' se, vozi, da 
nas opeta nepokrije magla. 

Još pet minuta i mi smo bili tik samoga broda. 

— Oj bark, oj! zaviče dispensir, dočim se je Grgo hvatao 
za brod. 

Na palubi bilo živahno. Neobična stvar na brodu, u 
puko ponoći i po onom vremenu. Za to nas nije nitko ni 
čuo. Dispensir zaviče opeta. Ovoga se puta odazove debeo 
i krupan glas s kasara. Razumijemo tada, da je to Englez. 
Na brodu vidješe, što je, pak nam baciše cimu i mi se 
potegnusmo do izpod same krme, kako bismo tu ostavili 
barku, da nebi rubila brod i da se nebi sama razbila. 

Kad mi na palubu, a eto van sva vojska. Njetko bježi 
simo, a njetko trči tamo. Što bi? Grom bijaše udario u 
jarbor od prove. Nije bilo na brodu munjovoda, pak_i 
. jarburet i jarbor i kolonu oštetio do zla Boga. Mornar od 
straže, koji je driemao u fogunu, bi ošinut i pade one- 

sviešten. Dodje k sebi stoprv nakon po sata. Nebijaše na 
njem ostalo nijednoga puceta; i kada ga obadjoše, nadjoše 
mu na desnoj nozi utiskano sidro, koje je bilo na pucetih. | 

Tries je sbilja prava igraljka u rukdđ prirode. Ona 
stvara s njim u stanovitih i riedkih slučajevih prava ču-: 
desa. Sada se on izvali s neba s jednim trakom, sada sa 
dva, koji se pak gdjekad ciepaju i diele, da ih nastane 
četiri i više. Liais ih je jednoč vidio sa pet trakova. Nje-- 
govi su hiri čudnovatiji, nego hiri i djetinjarenje koje raz- 
mažene ženčice. Kadkadđa se on uputi.iz doline k vrhu, 
da tamo slomi ono, što je prije bio ostavio. netaknuto.. O 
njem se povieda stvari, koje bi se mogle uzeti kao basne, 
da niesu pošteni i vjerodostojni oni, koji to poviedaju: . 
Slika puceta, koja osta otisnuta na bedri Engleza, nije mene “ 
bila toliko začudila, koliko ostale, a najskoli dispensira, 
koji se je dvađesetkrat prekrstio, i koji je dvadesetkrat | 
sklopio ruke od samoga čuda, zaboravivši, da je vas mokar. | 
Nego nije bila izključena mogućnost, da je vodka poja- 
čavala u njem njegova čuvstva. Dojam, koji je na me činio 
onaj utisak na bedri Engleza, bio je svakako čutnovat. 
To mi dozivlje i sada k pameti one slučajeve, koje bijah 
čitao sa toliko znatiželjnosti; a najskoli onaj od god: 1865., 
kada pozvaše doktora Derendigera u bolnicu njekoga beč- | 
koga predgradja, da vidi čovjeka, kojega grom bijaše 
ošinuo. Kod pregledavanja opazi on, da je boniku otisnuto 
dvoje slova: na-bedri i baš ona dva slova, koja je liečnik 
imao na svojoj kesi, koje mu dan prije bješe nestalo, kađ 
se je vozio kući. On pomisli odmah, da bi ta slika mogla 
biti fotografija groma, i da bi taj čovjek mogao biti tat. | 
Tako je i bilo. U bolestnikovu džepu nadje liečnik izgub- 
ljenu novčarku. 

Doktor Labigue povieda, da je. u Nibelle-u dne 4. sep- 
tembra god. 1864. troje seljaka bralo kruške. Tries pađe, : 
prodje na zavoj okolo stabla i ubije jednoga čovjeka. Jed- . 
nomu od onih dvaju, što ostadoše .živi, ostane utisnuto na: 


81 


prsima listova i hvoja iste kruške. Sličnih slučajeva ima 
mnogo, ali je sliedeći najzanimiviji: Dne 18. julija g. 1869. 
udari grom u zvonik crkve svetoga Spasitelja u Lagny. 
Zla se nebijaše dogodilo, ali na postavi, koja je pokrivala 
oltar, nadjoše sa oltarske mape otisnute rieči: ,Qui pridie 
quam pateretur... Haec quotiescumque fece- 
ritis, in mei memoriam facietis.“ Rieči po sriedi: 
»Hoc est enim corpus meum et hic estsanguis 
meus“, kojesu bile tiskane u crljenu, neostadoše otisnute. 

Grom se bavi kadkada i galvanoplastikom. Dogodilo se 
je, da je on posrebrio zlatni novac, ili obratno pozlatio 
srebrni. Dne 15. marta godine 1773. bila je u Napulju 
večerna zabava kod lorda Tylneza. Na zvanice bijaše se 
odazvalo pet sto gostiju. Preko zabave pade grom, raztopi 
sve, što je po kući bilo pozlaćeno; a gostu nijednomu ni- 
šta. U njekom mjestu Češke odnese jednoč grom zlato s 
kazala crkvene ure, te pozlati olovo, koje je bilo na pro-- 
zoru iste crkve. 

Posebnim načinom razvija grom svoju umjetnost na čo- 
vjeku. Ima sbilja slučajeva, koji su kadri pomutiti najuzvi- 
šenijega učenjaka, a neka, što u puku nastane tim putem 
gatanja bez kraja i konca. Našlo se gdjekad ljudi obra- 
ćenih u pepeo, a gdjekad ljudi, koji su ne samo prošli 
jeftino, već su mogli i najsmješnijih stvari pripoviedati. 
Med ovimi skrajnosti ima nebrojen niz groznih i smiešnih 
stupnjevanja. Neal navodi slučaj, u kojem jednome nesretniku 
opali grom ruku sve do kostiju, a rukavica, u kojoj je 
bila ruka, osta ciela i netaknuta, kan da ništa nije ni bilo! 
Godine 1838. u Vic sur Aisne tri se vojnika sahraniše 
pred strašnim nevremenom izpod jedne lipe. Grom udari u 
lipu. Oni se niesu ni makli, kao da tries nije na njih 
ni pukao. Prodju tuda njeki putnici. Zovu vojnike, koje su 
mislili žive. Ali se neodaziva ni jedan. Putnici se približe, 
te zovu opeta. Uzalud. Oči su onih nesretnika bile uko- 
čene. Kad ih se dotaknuše, razmrve se. Neosta ništa do 

nješto pepela! — Grom se zauzme kadkada, da obrije čo- 
vjeku i bradu i glavu. Tako on obrije doktoru Gaultieru 
bradu, koja mu nije već nikad narasla. Kada taj čovjek 
umre, oteče mu glava tako, da joj je dijametar bio veći 
od po metra! — Grom svuče gdjekad čovjeka i ostavi 
ga gola naga, a ipak zdrava. Tako je jednoč njekomu se- 
ljaku, kad se je vraćao s tega, izuo čižme a razdro odielo 
na otrančine. Osta jadnik na čudu pri zimi, koja je bila, 
te, ponješto ranjen, poleti kući, da se lieči i da se ogrije. 
Dne 8. junija godine 1868. jedan se parižki činovnik 
vraćao kući po nevremenu. Zagrmi i zabljeska ujedno. Njega 
ko da je nješto pritisnulo, te klone duhom i poklekne ko- 
ljenom. Nu ipak nepadne. Vrati se namah k sebi i uljeze 
u prvi dućan, da se oporavi. Tamo se stane pregledati, 
da vidi, e da li nije gdjekamo ranjen. Nigdje ništa; samo 
na njegovim čižmama nije više bilo čavlića. Grom ih bijaše 
odnesao. 

Povieda mi njekoč ona poštena i vesela duša od tajnika 
Jelaške obćine na Hvaru gosp. Tadija Zanković, kako 
se je u mladjahne svoje dni verao jedne noći izpod pro- 
zora njeke pitome krasotice. Noć je bila tamna, a grmilo 
je i sievalo za čudo. On se jadan topio i u vodi i u lju- 
bavi, kad na jednom nješto puče; — puče grom. Ljepotica 
gore zavrisnu. Što bi? Ništa. Njojzi bijaše tries odnio 
s ruku zlatni prsten! — Od onoga dana, reče mi onaj čestiti 
prijatelj, — nije mene draga više vidjela ob noć, kad bi samo 
jedan put zagrmilo, ako to nije bilo s bliza i u pokritu, 
gdje bi čovjek lako zaboravio i bljeskanje i grmljavinu. 

Čudan su pojav svakako globularni triesovi. Znam čuti 
od naših bodulskih seljaka, koji upamte i zabilježe svaku 
prirodnu, kako poviedaju o kojoj ognjenoj kruglji, koju 
da je ovaj ili onaj vidio pri grmljavini i bljeskanju, kako 
se je ili dizala u vis ili padala na zemlju. Strukovnjak Babinet 
priobći akađemiji znanosti u Parizu sliedeći dogodjaj: 
Njeki krojač, koji stanovaše blizu Val-de-Grace, snebi 

se na jednom, što u sobi, u kojoj je radio, pomoli se kroz 
peć ognjena kruglja. On ju stane gledati pun straha i lju- 
bopitnosti. Krugljica se stane takati po podu, pak se digne 
u vis, njemu do spored same glave. On se ukloni, a krug- 
ljica se digne još, te se uputi k peći i nestane je kroz 
jednu rupicu, — sve to polagano, tiho. Malo iza toga za- 
grmi strašno. Što bi? Ode dimnjak u zrak, raztrese krov 
i nanese silu štete obližnjim kućam! Svak može pomisliti 
stanje i presenećenje jadnoga krojača. 

Ja bih ovdje hotio presjeći, ali mnijem, da je vriedna 
i sliedeća, da se povieda. Dne 19. augusta godine 1791, 
za oluje, koja je bjesnila nedaleko od Pavije, vidi na 
jednom mlada seljakinja, koja je u polju radila, blizu samih 
nogu goruću kruglju. Kruglja se počne takati, te njojzi 
izpod najdonje oprave uz koljena i kroz prsluk na dvor, 
dižuć se pak u vis s velikim žamorom. Djevojka pade na- 
tražke od straha i trepeta, ali ostane podpuno zdrava, samo 
je njena košulja, s vrha do dna, bila prestrižena kao no- 
žicama! ' 

Nego se sad vratimo na englezki brod, gdje smo bili i 
ostali. Jadnome mornaru pružiše sve one pomoći, za koje 
su bolje znali, a nas, u onoj zabuni i smeći, pogoste što 
su bolje mogli. Mene preobuče kapetan, a njih dvojicu, 
dispensira naime i Grga, mornari. Nevrieme prestane s 
danom i mi se odmah u razsvanuće odvezosmo na ,Ja- 
red“, od kojega englezki brod nije bio daleko. 

Kad mi na brod, svi nas primiše kao topljenike, mimo 
poručnika, koji se je srdio, što malone sva kupnja dispen- 
sirova ode po zlu. 

— A ja bih volio čovjeka, reče Grgo, nego sve osle 
ovoga svieta. 

Od onoga dana nije više bilo prijateljstva med Grgom 
i poručnikom. 





Ill. Do Cibraltara. 


Odlazak. — Gdje se govori nješto potanje o kapetanu i o poruč- 
niku. — Dispensir i dnevnik. — Put Bospora. — Crna 
noć. — Nagadjanja. — Koprcanje. — Opeta nagadjanja. 
— Opet put tjesna, opet magla. — Globa. — WVovi dis- 
Penstr. — WVakon deset dana. — Gdje kapetan tumači, a Ilija 
prigovara. — Gore Spanjolske. — Razgovor na provi. — 
Pod Gidraltarom. — Kroz tjesno Gibraltarsko. 


Nakon petnaest dana ,Jared“ bijaše gotov. Još je bila 
blizu broda sama jedna lodka, iz koje se je pšenica si- 
pala u stirić, a što nije moglo tamo, u samu komoru. 
Neosta bez pšenice niti sveta Barbara, a zovu tako na 
brodu onaj prostor, što ostaje na krmi, a izpod komore. 
Kapetan Baro nije u istinu hodio za tim, da sve napuni, 
ali mu poručnik nije davao mira; već, sad da se stavi 
amo, sad da se napuni ovo, sad da se naspe ono. 

— Dajte, Šior Ivo, svukud, samo ne u moju sobu, bijaše 
mu napokon rekao kapetan. 

Šior Ivo nebudi lien, već uvali njekoliko vreća čak i u 
dispensu, poklen ih poreda više od deset u veliku sobu, 
i poklen nabije vrećami predsoblje i dielomice svoju vla- 
stitu izbu. Hćaše on uvući dvie vreće i izpod moga kre- 
veta, ali se ja opri iz petnih žila, te on napokon popusti, 
i stavi ih izpod svoga. Komora je izgledala kao kakva 
pitoma kuća posjednika, koji je pri obilatoj ljetini prisiljen 
nasuti pšenicom čak i svoju spavaću sobu, samo da božjega 
dara nebaci na put. 

Odkad se je bilo na sidru, nije bilo kada, da se, ma 
niti jedan jedini put opere kuverta. U rabotniku krcaj po 

vas božji dan, a na blagdan opočini, kad se samo nebi 
pripetilo, da se redi, namješta sad ovo sad ono. Bila je 
baš subota, kad osta prazna i zadnja lodka, koju nam bi- 
jahu poslali s kraja, neka se popuni teret. , Jared“ je bio 
pun kao oko. Po palubi je bilo više od prsta prašine; a 
sartije, mrtva strana, kasar, paluba, tuga i soba, sve je 
to bilo naprašeno, sve to, kao da je bojadisaro onom 
bojom, koja dolazi od pšeničnoga praha. Svak je hripao 
ha brodu, a kako i nebi, kad bi te zavio oblak prašine. 
kad bi samo zaćuhalo ma bilo odkud. 

Osvitala je nedjelja, osvitalo je liepo jutro, a još ljepši 
dan. Vojska je bila na nogu već od zore, te poklen opere 
i izmete dobro palubu, priredi se, da diže sidro. Puhalo 
je tiho i umjereno sa sjevera, dakle u krmu. 

— Vira, vira! djeco, sokolio je božman mornare, eto 
pušta, pustila je. 

Kapetan Baro se je medju tim šetao po kasaru. Šior 
Ivo je pregledao po kuverti, jesu li čisti braci, gindaci, 
škote. Dispensir je bio zabavljen u fogunu i samo bi kad- 
ikad skoknuo preko dare na provu, da potegne i on, .kad 
bi ga zazvali. Ilija je bio na desnom ruceju mulinela, a 
Grgo na lievom; svi drugi do njih. Božman je virio s ka- 
štila u more, da vidi sidro, koje se dizalo. Sve dare 
još simo tamo, u neredu po palubi, a sama barka na 
mjestu, nasred broda; guc na gruama. 

— Bašta virar! dosta djeco, zaviče napokon božman, 
kad vidi, da je sidro izpod samoga oka. 

Još prije toga bijahu otišla na jarbore dva «mladića, 
da puste jedra, te njekoja i digli; flok najprvi. Šior Ivo 
je letio s krme na provu, kan da je zaboravio svojih šest- 
deset godina, te sad potegnuo ovo, sad vezao ono, kako 
je bilo ili da se potegne ili da se veže. 

— Iša! vikao je božman, pošto bijaše ostavio kaštio. 

— Kaca! odazivao se je poručnik. 

Tira, agvanta, mola, iša, kaca, — veži, tose je 
sve orilo po palubi, a mornari amo poteži, onamo puštaj, 
pak veži, zaveži i sakupljaj cime, neka se nevuku po palubi. 

I mi smo napokon jedrili. 

Još niesu bila puštena jedra od trevi, kad kapetan s kasara: . 

— Tomba trinket! 

— Tomba, šior. 

— Tomba maistru! | 

— Tomba, javi se Ilija, koji je u taj tren: vezivao na ' 
kasaru brac od gornje gabije, te odjuri na jarbor s desne 
strane, čim se je Antun penjao uz sartije s lieve. 

Antun s jedne strane, a Ilija s druge, stadoše odvezi- 
vati jedro; a kad bili gotovi i kad jedro pade, zaviče 
Ilija, što je bolje mogao: 

— Kaca! | 

A božman s prove: 

— Kaca, kaca škotu, agvanta muru! 

— Kaca agvanta, fate! odgovoriše oni s krme, te 
poteži, dopotegni i napokon veži. 

I Jared“ je jedrio sa svimi jedri na dvor. 

Na moru je bila tišina. Vjetar je bio slab, pa nije po- 
vršja niti nagužvavao. Obzorje sa strane Taganroga bilo 
je nješto mutno, ali ga je mutila sama magla. Inače dan 
liep, liep da ljepši nije mogao biti. 

— Daj mi kavu, zapovjedi kapetan sobničaru, te sjedne 
uz dušnik, da gleda , Jared“, kako jedri, i dim svoje ci- 
garete, kako ga vjetar nosi put prove. 

Tko nije plovio, taj nezna, kako je to važno za kape- 
tana, kada mu dim cigarete ide put prove. Ali meni, koji 
sam to već onda dobro razumievao, bistrilo je pojam, 
kako i za što bijaše kapetan onako veseo onoga jutra. Njega, . 
koji je inače vaviek štogodj nabrajao, nije čuo nitko ma 
cigle jedne rieči. Poručnik je mogao obavljati mirno svoje 
stvari, a da ga nitko nije korio, a da mu nitko nije niti 
najmanje zanovietao; te se je vidjelo, kako i njega veseli 

ono isto, što je i kapetana veselilo. Onom sam prigodom 
opazio, da, ako je bila koja točka doticaja izmedju mož- 
djana kapetanovih i poručnikovih, ta se je mogla pojaviti 
samo pri liepu vremenu. Opazio sam, da su tišina i vjetar 
u krmu djelovali na njih jednako; da su jednake žice, 
kod obojice, stavljali u gibanje. Ali je to hodilo kod ka- 
petana živahno, mnogo živahnije, nego li kod poručnika. 
Prvi je bio u cvietu, a drugi na izmaku muževne jakosti. 
Prvi je bio pun žara i dara, a drugi se je koturao onom 
stazom, koja ostavlja čovjeka, kakva ga je majka porodila, 
obična čovjeka, otca ako hoćeš, ali ništa drugo. Na čelu 
kapetanovu mogao si vidjeti trakove živahne duše, koja 
se zna saokupljati i misliti, a na poručnikovu tjemenu 
mogao si razabrati čovjeka, čije misli neprolaze granice 
stanovita okvira, koji mu dušu okružuje. Jedan je prevrtao 
svoje misli, razabirao i odabirao ih; drugi ih nije niti imao, 
već kad bi došle, same bi se narinule i nestalo bi ih, 
kako bi nestalo uzroka, odklen bijahu potekle. Pest, nož 
ili. puška, koja bi kapetana bila uništila, uništila bi bila 
umna i darovita čovjeka; a šaka, koja bi bila iztjerala 
dušu iz poručnika, bila bi uništila jedan stroj, jedan stvor, 
ako hoćeš, ali ništa drugo. Ja mislim, da je poručnik više 
driemao bdijuć, nego kapetan snivajuć. I sbilja, nakane 
prvoga bile su neizvjestne, neodlučne, napokon same nakane; 
dočim kod drugoga nakana i izvršba nakane, to je bilo sve 
jedno, mimo onoga prelaza, koji nemož izbjeći, kad ćeš 
s jednoga kraja na drugi. Kod prvoga volja je bila slučajna, 
vaviek odvisna od onoga okvira, u kojem se je gibao i ko- 
jemu se nije mogao oteti; kod drugoga pak bila je izljev 
duše, koja se zna kretati i u novih prostorih, a da ju sjena 
neobuzme, a da se nezaboravi. Opazio sam još, da su se 
one dvie duše, prem toli različite jedna od druge, ipak 
Susretale i u ocjenjivanju značaja. Ali su se te ocjene 
opeta bitno i razlikovale. Dno okvira bilo je jednako, ali 
svježa i pronicava kapetanova duša oživljala je i sjene 

kojih ima svukud, dočim je liena pamet poručnikova ra- 
zabirala samo one najbitnije točke, kojih nemožeš mimoići, 
ako samo hoćeš da gledaš. Oti pojmivi odsievali su se 
u njih razno, kano pojam ljepote; u jednome Apolonom od 
Belvedera, a u drugome Venerom hotentotskom. 

Od Marianopola do Jenikala ima kojih sto i deset mor- 
skih milja. Kako je vjetar bio slab, to smo mi stoprv o 
podne drugoga dana opazili Kamenu glavu, koja ostaje na 
lievo, kako se iz Azova ulazi u tjesno Jenikalsko. Na pet 
sati poslije podne bacismo sidro malo onuje Jenikala. Tu 
ostadosmo četiri dana, jer kako je plitko, dolazeć s tjesna 
u Krč, tako moradosmo jedan dio tereta prije izkrcati na 
lodke, pak malo onuje opeta ukrcati. Peti dan već smo 
plovili Crnim morem i bili sprama glave Karak. Otale 
potegnusmo ravno put glave Aitador, koja ostaje u jugo- 
iztoku od Scbastopola. Prekosutra u jutro bili smo već 
tamo, i to nakon duga prepiranja i sa vjetrom i sa jedri, 
jer nije puhalo. Prem nam je tad bila na vidiku glava 
Kršon, nemogasmo ipak opaziti ma niti jednoga ratnoga 
broda, koji bi ili plovio put Sebastopola, ili iz njega iz- | 
lazio. Jutro je bilo krasno, a vrh kopna se je dizala gusta 
magla, te bi bio rekao, da je ono dim, koji se još diže 
iz tvrdja i iz dogova. koje saveznici digoše u lagum 
godine 1855. nakon jedanaest mjeseci obsade. Sebastopol 
je i dan danas uz Nikolajev najznamenitiji i najvažniji grad 
za rusku ratnu mornaricu ; i država ruska nije niti danas 
odrekla tomu gradu one strategične važnosti, koju bijaše 
uvidjela još godine 1785., kada ga Potemkin poče graditi na 
onom mjestu, gdje je prije bilo samotno tatarsko selo Aktier. 
Kad kasnije zapuše malo jače, mi smo plovili za sedam milja 
na uru i već po podne izgubili kraj s pogleda. U samo 
smrknuće opazismo jedan parobrod, koji je plovio put 
Sebastopola. Možda je ono onaj isti parobrod, pomislih 
sam sobom, koji je nosio neumrloga Stanley-a, kad go- 
dine 1849. primi nalog od Brunetta, upravitelja ameri- 

kanskoga lista New-York-Herald-a, neka ide najprije u 
Egipat, pak u Sebastopol,. te obaviesti o strategičnom po“ 
ložaju luke; pak na more Kaspijsko, odklen su se Rusi 
spremali na vojnu proti Kivi; pak preko Bagdada u In- 
dije, pak u Zanzibar i dalje put sredine Afrike, neka ide 
tražiti i neka nadje Livingstona, živa ili mrtva. 

Ja sam baš na ovo promišljao, kad čujem blizu sebe 
lieni hod i muklo mrmljanje poručnika, jer kako potla 
razumjeh, bijaše dispensir opeta nagnuo staklenkom više 
nego je to poručnik bio voljan vidjeti. 

— Anećeš ovoga puta bez neprilike, govorio je Šior Ivo 
pljucajuć preda se. 

— A što bi? upita kapetan. 

— Luda pamet,odgovori poručnik, i otidje opeta put prove. 

— A što je Šior Ivi, da se onako prepreda, upita ka- 
petan božmana. 

— Ništa, šior, dispensira prevarila vodka. 

— Ovo je drugi put iz Carigrada. 

— Drugi, šior. 

— Ovu ćemo zapisati, reče kapetan, koji takva šta nije 
na brodu mogao nikako dopuštati. 





Kako udre osma i straža se obrne, sljegne kapetan pod 
kasar, a poručnik sustopice za njim. | 

— Dajte, Šior Ivo, amo žurna1 (dnevnik), reče kapetan, 
bacajuć se na divan, te srčući kavu, koju mu bijaše donio 
sobničar. 

— Evo ga, šior, odvrati poručnik, te podje u svoju 
izbu, i vrati se, noseć dnevnik izpod pazuha, tintarnicu u 
lievoj ruci, pero iza ušiju, a naočale u desnoj. 

—- Dobro; onda zapišite unutra dispensira, da je bio 
pijan i da sam ga kaznio na liru štrlinu globe. 

Šior Ivo raztvori dnevnik, natakne naočale, odčepi bo- 
čicu, te zapiši brzo, a da se kapetan nebi predomislio, u 
onoj skrižaljci, kamo spadaju ine stvari, i pijana dispensira 
je kazan. Strana dnevnika za onaj dan izgledala je ovako: 


90 


Put iz Marianopola u Englezku: 





—-— ii ić 
| Dan astronomični od (podneva) 24 ju... do (podneva) 25, 
godine 18... 


1 







Straža [s 


Korse na bus. 







(podne) 1 





| Nebo malo oblačno. Lagani ćuh | 
8— s kraja. Sva jedra ariva. Glava | 
Kršon na vidiku. 





Poručnik 3 


_|2|>—i——| Na 5 sati počme vjetar jačati. | 
AL h Sa Zatvaraju se oba kontra. Parobrod 


Kapetan na vidiku; poteže put Sebastopola, 


Poručnik | 74771, 11 
ri ili ee fi ji petan ga za to odsudi na liru štr- 


Danas je dispensir_ pijan po 
drugi put i ševrda po kuverti. Ka- 


Kapetan [19], |» | _[ 8 sati po podne, da ga zapišem 
' 29 ovdje u dnevnik, što ja evo i činim. 


(p6noći) [12] , |, Potvrdjujem 
—>>|—|—|—|———| Ivo B., poručn. Baro B., kapet. 





Poručnik 
ružno u 4 u jutro, zatvara se pa- 


pafig od prove. 


i 
| 
| 
| 
| 
| 
linu globe; a meni naredi, sada na 
» j au Vjetar popušta; ali jer je nebo 


l 
2 
3 

(diana) 5 
6 
7 
8 


» |» Dva broda na vidiku, jedan u 
| » |»|\15|— | levantu a drugi u šiloku. Imaju 
; Kapetan sm zastave, ali se nerazpoznaju. U oštru 

» |» 


kadkada zasievne. | 

Sunce se o podne nije moglo 
Poručnik [10] » 4|—| vidjeti. 

— A sad milosti ni odkud, reče Ilija, koji je bio na 
timunu, te kroz dušnik čuo i vidio, što se dolje u komori 
bijaše dogodilo. 

I Ilija je govorio pravo; jer kad je globa na brodu 
jedan put odmjerena, te napisana u dnevnik. nema više po- 
moći; mora se izplatiti. Globa ide na korist dobrotvorne 
pomorske zaklade, iz koje se pripomažu udovice pomoraca 
i njihove sirote. A ovdje. moram da iztaknem, kako su te 
zaklade zanemarene od naših imućnijih takozvanih rodo- 
ljuba. Umru; ostave, i to kad ostave, ovoj zadruzi, onoj 
zakladi, a tužnim sirotam pomoraca, koji, hoćeš nećeš, do- 
prinose najviše blagostanju i udobnostim, štono ih uživamo, 
— ništa. Nije s moje strane odviše čedno, kad hoću da sa- 
vjetujem drugoga, kojim putem da učini dobra svomu iskr- 
njemu, ali ostajem pri tome, da uz malo iznimaka, malo 
se kod nas pomaže sirotinja u obće, a sirote pomo- 
raca ni za što. Kažu, da plač prevarene, obljubljene pak 
zanemarene djevojke čuje i sluša Bog napetima ušima, 
i dobro je; ali mnijem svakako, da suze biedne žene, koja 
je ostala lišena muža, jer su joj ga morski valovi pozo- 
bali i okolo koje se objesilo jato gladnih sirotica, mo- 
raju smekšati i kamen, a nekmoli Boga, kojemu je srce 
meko za svakoga. 

Dispensir je tek u jutro doćukao i razabrao stvar, ali 
kao pametan čovjek nereče nikomu ništa. To i onako nebi 
bilo hasnilo. Lira bijaše otišla bez odkupe. 





Četiri dana iza toga, i baš o podne, zabilježi poručnik 
na karti točku, u kojoj smo se nalazili. Mi smo bili u ši- 
rini: četrdeset jedan stupanj i četrdeset dvie minute ; u du- 
ljini: dvadeset devet stupnjeva i petdeset minuta; dakle 
daleko od tjesna Bosporskoga kojih petdeset milja. Po 
podne učinismo opeta jedno astronomično opažanje, da 
razvidimo bolje, je li točna duljina. To je bilo od velike 

i prieke nužde, jer smo se eto morali uputiti put tjesna, 
a možda ga se dokopati i ob noć. Prem su kadikad oblaci 
sakrivali sunce, to mu je ipak mogao kapetan dignuti 
jednu visinu, čim je Šior Ivo gledao na kronometar. Tako 
izračunasmo duljinu, i uvjerismo se, da je račun o podne 
bio približno točan. Taj prigled nam je kasnije i pomogao, 
jer je vrieme jur bilo počelo preokretati na zlo. 

— Hoće nevrieme, reče kapetan. 

— Grego-levanat, odvrati poručnik. 

— I ja mnijem, da hoće, umieša se božman, jer kada- 
godj sam ovdje vidio oblake, da se perušaju, hilo je vazda 
zla vremena. A sinoć ono kolobara okolo mjeseca ; bio je 
tako blizu, eno, reko bi bio čovjek, sad će se nataknuti 
na jarburet. 

— Lako za kolobare, odvrati kapetan, oni nose samo 
kišu; a da bi i kišilo, deveta mi briga. Nego me tare 
sunce. Sunce ti je juče palo u vodu, a nije ga se vidjelo. 
A nebo je jutros bilo crveno kano rak. Niesu svi ovi zna- 
kovi badava. A i barometar pada. Da smo više u moru, 
da imamo kud bježati, nebi čovjek ni mario. Nego znam, 
da mi ovdje djavo vaviek koješta priredi, pak me se neće 
niti ovaj put proći bez njeke; a to ko da vidim. 

Kako reče kapetan, taku se bijaše i dogodilo. 

Kad sunce zapade, zapade a da nitko vidio nije, koliko 
ni jučer. Oblaci, koji su ga sakrivali, potezali su na žuto, 
a njihov oblik bio je kano nješto razpucana. U onih pu- 
kotinah, bojadisanih u crvenkasto, prodirale su oslab- 
ljene njegove zrake, i sjena, koja se je tako crtala iza 
onih razkošmuljanih okrajaka, odskakala je sve to crnija, 
što je suncu bila bliža. Dno svega toga bilo je žutkasto. 

Kako se hodilo k noći, tako je vjetar duvao jače. Okolo 
osme naredi kapetan, da se uhvate trcaroli na gabije, i 
da se zatvore trevi. Kapetan je bio nemiran. Njega je mu- 
čila misao, da ako noćas propusti vjetar u krmu, može 
sutra lako drugo vrieme, možda i protivno. A s druge 

strane, nije bilo lako pogoditi po noći u tjesno, ako pade 
magla. Dosta je brodova zaglavilo u Falsom Bugazu ; dosta 
se je tamo ljudi potopilo. Kapetan je bio k6 na perih. Još 
nas je dielilo od tjesna črtrđdeset milja. Prije jutra mogli 
smo biti usidreni. 

— Eh! reče on napokon srdito; budem li ja plutao 
mjesec dana po Crnome moru, neće kriviti grego-levanat, 
nego mene. Niesam još nikad, iz Krča do Carigrada, stao 
na putu više od deset dana, pak neću niti ovoga puta, 
ako uzhoće Bog. Bilo što bilo, nosom u kraj. 

Pak obrnut put krmilara, zapovjedi: 

— Poja. 

— Poja, fate šior, odvrati krmilar. 

Šior Ivo pljune, gledajuć »Jared“, koji jedri, jedri ko 
biesan put tjesna, pod uplivom tvrda vjetra sa sjevero- 
iztoka. pm 

Vjetar puše, jača, juši se, bjesni; jarbori se uvijaju, križi 
se tresu, konoplje zviždi, a more šumi, bjeluca se, pjeni. 
Na nebu nikud oka. Svega koliko ga ima, svega prekrili, 
zaogrnuli, zadušili oblaci. Zviezde, da bi se pomolila ni 
jedna. More se s hipa na hip sve to jače nadimlje; valovi 
prije tromi i lieni, sada naskakuju na brod, prelievaju se, 
kobno svjetlucajuć u tminu, koja je svukud zavladala. 

A duša? Duša je sama sobom, u onome neizvjestnome 
okviru, štono je nemirna i tamna noć na moru. Po pa- 
meti se viju misli, koje se mora netiču, a ipak se u moru 
radjaju, na ono uzburkanih valova imaju svoj izvor. Od 
onuda potiče sve; nu sve se topi i gubi. Reklo bi se. da se 
po oluji radjaju djavolske nemani, koje obigravajući okolo 
broda, šale se i rugaju nemirom duše, koji je u duši pri- 
tajen, tek da ga izazovu na život. Onda se ona nadje lice 
u lice sa neizvjestnim, sa neizmjernim. Nevidi, do same sebe, 
ništa. Slutnje na bitnost zavrgavaju se u onome duševnome 
metežu, ali pojma bistra niti jednoga, da bi odskoknuo 

na površinu, da bi tamu raztjerao. Pak kako se množe 
one neizvjestne slike, kako jedna drugu zaokružuju, tako 
one postaju slabije, tako se medjusobno mute, dok napokon 
mjesto njih eto opeta tmine; u toj tmini zamrčena točka, 
pak jedan atom, pak ništa. Onda je duša opeta sama. 
Sama, na lik iskre, koja poskače u požaru. Nije u požaru, 
jer se nebi vidjala; nije van požara, jer bi se utrnuja. 
Sama u onome nemiru, u onome metežu, sakuplja se i 
ogleda se i u neizmjernosti. Bdije; bdije i misli, da ju ono 
razsulo nemože uništiti. Ta je misao stalna, izvjestna, sje- 
gurna ; jer da tako nije, nebi se duša obraćala, daleko, 
visoko, k nebu. 

A odklen njojzi toliko jakosti? Ta ona se radja u mož- 
djanih; ta ona je gibanje, gibanje atoma i ništa drugo! 
Gibanje da, jer njezino biće može samo gibanje izraziti; 
ali ona je i ujedno i iskra života u vasioni, koju obuzima 
i radja stvarajuća sila, Bog. Prikovana je u traljavi, pu- 
teni okvir; ovisi od prirodnih neizbježivih promjena, koje 
mienjaju dno toga okvira; ali ako ju gledaš dublje, ako 
odstraniš sjene, koje sliku potamnjuju, onda ćeš vidjeti, da 
ti nebi umovao, da nemaš uma; onda ćeš vjerovati, da 
tvar nemože prosudjivati tvari. 

»Jared“ u mojih očiju naličio je one noći misli i nadi, 
koje vode ljudstvo daleko, neizvjestno, kroz tmine. Simo i 
tamo noć; ali na dnu srca odkrivala je misao tajinstvenu 
slutnju ufanja. Nikada nije srce tako pripravno da ćuti, da 
se otvara nadi; nikada nije misao tako jaka, da nadu oži- 
vljuje, koliko onda, kad je ta nada daleko, kad eto hoće 
da nestane. Preko šumećih valova, zviždanjem vjetra, 
bukom i škripanjem uznemirenoga broda, samotno bdijuć, 
utopljena u trmine, živi duhom i tetura se, uzalud odbi- 
jena, nikad poražena, zadnja na uzmak. Ja neznam, što se 
je sbijalo u duši drugih, što se drugomu moglo radjati 
u moždjanih; ali je ona noć bila za me veliko ogledalo, 
u kojem sam prozirno i kroz maglu naslućivao na njeku 

duhovnu tajnu, koja mi se kašnje nije nikada izbrisala iz 
srca. Ja sam turao od sebe tu sjenu strastvenim umova- 
njem onih, koji sve nieču i ništa neće da vjeruju; brisao 
sam matemačnimi potezi najprve uspomene i nedužne pla- 
hive brige djetinstva; radio sam sustavno da izbrišem na- 
božne ideale, za koje sam mislio, da sam ih izkustvom 
dobio; ali uzalud. Tamna noć, u pučini mora, sliepoj sili 
na volji, ostavi na dnu srca neizbrisiv utisak, — i bolje je. 

Zviezde su bile sakrivene i nijedna se nije kriesila, ni- 
jedna od otih tajnovitih slanica neizmjernosti. Sve je šuštilo ; 
sve je mrtvo žamorilo. Svak je bdio; nitko nije ležao ; sve 
je na brodu gledalo. A jarbori su se strašno uvijali, ko- 
noplje je zviždalo, more bučilo, zujilo, prelievalo se, te 
močilo sve i svakoga. 

Bospor je blizu. Ali ide li se dobro; plovi li ,Jared“ 
pravim putem? 

To svak _ufa, ali to nezna nitko; i nitko o tome ne- 
govori ništa. Kapetan se šeće po kasaru; poručnik stoji 
uz dušnik i pljuje proti vjetru; božman do njega, mirno, 
nehajno, rukama na prsima, na križ. Mladić gleda zaludu 
s kaštila, jer se nevidi ništa; gleda svak, koji je živ na 
brodu, hoće li išta vidjeti. Sve uzalud. Oči se gube u 
tmine, crne tmine i drugo ništa. Svak muči, nitko nego- 
vori rieči; svak se boji, da oduzme ma i za sami jedan 
tren pozornost drugih, da negledaju u tmine. Spas broda, 
život svih stoji u očiju sviju, u oku pojedinca. Kao kad 
nješto hoćeš da vidiš na silu, obaspe te sjena, i u toj sjeni 
svietnjaci, i pred očima ti se bliešti te zabluđiš i misliš đa 
vidiš, tako je svaki od nas drhtao svakim trenom neod- 
lučno i neizvjestno, hoće li zaviknuti ili neće, kad bi se 
oči varale na dalekih valovih, koji su se prelievali i svjet- 
lucali. Svak je tražio, da nješto vidi, i ujedno želio, da ne- 
vidi. Sve što je razumna bilo na brodu, sve je kroz oči 
gledalo i vidjalo razno, đušom i srcem mislilo i slutilo 
jednu. 

Tako su se takali časovi jedan za drugim; svaki do- 
sadan, svaki deset puta prebrojen. Da je tko vidio brod 
u ono doba, u onome stanju i u onoj tmini, bio bi rekao, 
da nema na njem nikoga živa, da je sve pomrlo, da je 
sve val podušio i raznesao. I svak je mučao. Ali to ne- 
bijaše strah, koji prikova i moždjane i misli i jezik; to 
je bila dužnost, koja je držala svakoga na svojem mjestu. 
Tu je bio kapetan, vrhovni gospodar broda. On je jedini 
imao pravo da govori. U njem [jedinome bilo je sakup- 
ljeno i znanje i izkustvo. On je mučao; mučalo je dakle 
sve. Sve je u njega gledalo; sve je bilo pripravno, da se 
makne, da skoči, da pusti, da potegne, na sami njegov 
mig. A on je stajao nepomičan krmilaru na desnoj. Bacao 
je i on svoj uzaludan pogled u onu neprozirnu tamu, al 
niesu za to njegove trepavice trenule brže. On je u onaj 
tren nastavljao svoj put iz Azova put Englezke, drugo 
ništa. Kapetan Baro nebijaše čovjek, kojega bi strah mogao 
obuzeti, a još manje pritisnuti. Njegovi živci bili su vikli 
odavna tomu drmanju oceana; oni se niesu odazivali 
utiskom, koji su mogli dolaziti ili iz srca ili iz moždjana, 
ma bilo to i po najgoroj oluji. Hladno razmatranje iz- 
kustva bijaše u njem izbrisalo sve one polusjene, koje 
nastaju u duši čovječjoj, kad je srce razigrano, i koje mu 
mogu kvariti bistar i točan sud. Bjesnilo orkana bijaše 
razteglo, razklimalo žice straha, i onoj duši strah je bio 
nepristupan. Oluja nebijaše prignula onu volju ; ta je bila po- 
put hrasta, koji se može razkrečiti, slomiti — ali uvinuti ne. Na 
silu oluje ona je duša bila postala mirna, hladnokrvna. Jedan 
demon bijaše iztjerao drugoga. Vjetar i more bijahu ga pri- 
vikli svojim hirom ; vjetar nije više šušnjio u njegovim 
ušima, on je jednostavno puhao u jedra i pomagao mu vo- 
diti brod iz jedne luke u drugu. On je smatrao vjetar isto 
onako, kao kapetan parobroda paru, koja mu eliku vrti. 

A poručnik ? Poručnik bi pljunuo svaki put na vjetar, 
kad bi konoplje jače zazviždalo. Omotan u svoj debeli 

kaput, stiskao se uz tambuć od komore, mrmljajuć 
protiva Grga, koji bi onamo na provi izvalio kadikad po 
koju kletvu, kad bi ga more zaštrapalo. Ilija je bio na 
timunu, te pozorno gledao na busolu. 


Nješto svjetla se je iz komore razlievalo okolo dušnika. 
Ono je svjetlo svietilo na tminu, a tmine nije uništivalo. 
Taman, zadušen krug crtao se je okolo naokolo dušnika, 
te je ođsievao oslabljene zrake svjetla na željeznu rešetku 
koja ga je omotavala. Činilo se, da je ona tmina svjetlu 
bila neprozirna, i da je bila postala tielom, koje ostavlja 
sjenu i odbija svjetlo. Zrake su se prosipale vrh ono tmina, 
te je na njih bilo vidjeti, kao u djavoljem ogledalu, že- 
ljeznu rešetku sa podstavom. To je bilo svjetlo, koje se 
je ogledavalo u tmine. Čudno je bilo u istinu gledati otaj 
istinit, ali neobičan pojav, jer je to izgledalo, kan da se 
je priroda svojim zakonom iznevjerila, kan da je u svojih 
načelih popustila. 

Busola je imala stakleno dno, a svjetlo je primala iz 
komore. Snop svjetla, koji je prodirao van kroz busolu, 
okružavao je viencem svetačkim glavu krmilara. Gdjekad 
bi se vidjale najtanje crte jedne strane lica, dočim bi STuga 
strana i vas ostali život ronili u tmine. 


Bilo je deset sati, kad kapetan naredi božmanu, neka 
priredi lamp-light. Bilo se bojati, da nas nenatakne 
koji parobrod, koji se one večeri bio možda digao iz 
Carigrada, premda po onakvom nevremenu nitko se pa- 
metan nije morao dizati iz luke. Božman je na svjetiljku 
već bio i pomislio. On podje dakle izpod tuge i uzme ju ; 
medju tim je poručnik bio počeo misliti, kamo ju je spre- 
mio sobničar one noći, kad smo ju zadnji put trebali. Šior 
Ivo bi valjda bio skočio na prvi mig, da ide tražit ili 
svjetiljku ili sobničara, koji je morao znati, gdje je, ali 
dočim su se u njemu te misli redale, božman je bio već 
napalio i žigicu i svjetiljku. nau 

Carić. Slike II. | 7 

Čudna li prizora, kad svjetiljka plane! Svjetlo se crta 
otočno na tminaste obzide, koje nas zaokružuju. Brod kan 
da je zaronio u bezdanju jamu, kan da roni tisuću milja 
duboko izpod površja zemlje. Nad brodom kan da se je 
savio crni svod, koji se eto ruši, koji će nas eto rinuti u 
ponore. Valovi, koji dolaze iz daleka, s one strane tamne 
i maglovite zidine, koja nas zatvara, javljaju se kobnim 
svjetlucanjem pjene, koja naliči slini koje razdražene mor- 
ske nemani, koju je bjesnilo prirode izazvalo na život; a 
huka, koja se širi obzorom, čini otaj prizor tako strašnim, 
te misliš, eto se nebo ruši na zemlju. Val dodje, razlije 
se, podrma brodom. zašušti i prodje napried, i gubi se 
opeta u tmine. Kobni se prizor svaki čas opetuje. Val se 
kotrlja za valom, pjena se nadtječe sa pjenom, a brod 
puzi napried, bježi kan da se hoće biegom iz toga bjesnila 
izkopati. 

Kad se svetiljka utrne, opeta guste i neprozirne tmine. 
A gdje smo? Po računih ne daleko od kotera, koji je 
usidren petnaest milja daleko od Bosporskoga ušća, neka 
se po njem ravnaju brodovi, koji dolaze ob noć iz Crnoga 
mora. Koter nemora biti daleko; moralo bi ga se vidjeti; 
ali ga ipak nema. | 

— Ta mi smo svi ćoravi, načne na jedan put kapetan i 
 zatreplje nogama po kasaru. Koter je blizu, onamo na 
desno; mora se vidjeti. ; 

— Ćoravi eh! reče potiho Šior Ivo, koji nije mogao 
zaboraviti, da je kapetana zaludu nagovarao, neka se ne- 
daje, onakvim vremenom, put tjesna; pak pljune i pre- 
mjesti se s jednoga kraja dušnika na drugi. | 

Kapetan, koji nebijaše čuo poručnika, nagne se na bu- 
solu, pogleda po desnome boku, pak nastavi: 

— Jedan mladić na jarbor od prove i neka gleda svud 
naokolo; moraju se vidjeti dva biela ferala, jedan vrh 
drugoga. Brzo! | 

I zatreplje opeta. Ona neizvjestnost bila je ipak taknula 
njegove živce. Ali to je dolazilo s toga, što se je on eto 
nalazio u neprilici sa svojimi računi, koje je on sam vodio, 
poslije zadnjeg astronomičnog opažanja. Ta je neprilika 
mogla biti dvojake vrsti; najprvo, jer je bila neprilika ; 
a drugo, jer je vojska gledala i vidjela i razumievala, da 
eto njegovi računi neodgovaraju. Kapetan Baro se je uprav 
zbog ovoga potonjega uzroka i srdio. Šior Ivo je hvatao 
stvar s drugoga kraja, s debljega. On je naime promišljao 
na nepriliku — kao takovu, a što vojska misli o računih, 
za to ga nije mučila briga. On, poklen se premjesti, nije 
se bio više makao. Gdje stane, tu i ostane kao prikovan. 
Ono nevrieme, ono nesgode bijaše mu oduzelo i ono malo 
volje. kojom je razpolagao. Njegova duša bijaše napustila 
odavna borbu sa morem. On je bio u istinu vojnik, ali 
od onih, koje uzimaš na silu. Kao slabiji, koji se pušta 
jačemu na milost i nemilost, on se bijaše predao sudbini. 
Nije niti pitao, kakva će ona biti; on je samo bilježio, 
kakva bi mogla biti, kad je mislio, da je već blizu. 

Onaj, koji bješe odjurio na jarbor, neodaje od sebe 
glasa; znak, da nevidi ništa. 

— Neka skoči još jedan, zapovjedi opeta kapetan. Tada 
se uzpne na jarbor i drugi. Treći za njim poleti i 
božman. 

Sada gledaju trojica. Ali šute svi. 

— Ništa, šior, reče dispensir, dolazeć na kasar; još 
se nevidi ništa. i 

Kapetan zatreplje opeta, Grgo reče težku kletvu, a Šior 
Ivo se prekriži i pljune preda se. 

— Ništa? odvrati kapetan. 

— Ništa, šior. 

— Nije moguće, mora se vidjeti. Neka gledaju po krmi, 
vaviek na desno. 

Dispensir se vrati na provu, te se uzpne i on na jarbor 
i nasloni se na penun od trinketa, da gleda. 

Tako prodje deset velikih časova. Medju tim brod juri 
napried, put tjesna, a tmina je, tmina i magla svukud. 
Od mornara, koji niesu na jarboru, svi su na kasaru. Samo 
jedan mladić na kaštilu. Gleda i on, ali zaludu. Kad na- 
pokon, eto zaviknu sva trojica: | 

— Koter, koter! 

Malo iza toga eto božmana na kasar. 

— Koter. šior, reče, onamo po desnome boku od krme, 
i ukaza prstom kapetanu pred sami nos, kako bi ovaj 
vidio ujedno i prst i koter. A eno ga se vidi i odavle. 

— Eno ga, šio r, umieša se Ilija, koji je bio na krmilu ; 
eno ga po zadnjoj sartiji od pala. 

— Dobro, odvrati kapetan i sljegne u komoru, da vidi 
na kartu, poklen pogleda na busolu, kako ostaje koter, i 
poklen naredi, da se suče barketa. 

Šior Ivo sakupi tada sve svoje sile, približi se k oboru 
kasara, te će zavikati vojski, koja se je već bila razbjegla 
po provi: 

— Barketa. 

— Barketa, zagrmi božman, koji je mislio, da onamo 
na provi neće vojska čuti poručnika, držeć ile na usta, 
kako bi mu glas bolje odjeknuo. 

Doleti na krmu Grgo i jedan mladić. Prvi uzme ampolu, a 
drugi vreteno, na kojim je omotano uže, Šior Ivo uzme u 
ruku njekoliko duća užeta, te kad hiti po Am zapovjedi 

— Alešta! 

A kad mu prodje kroz ruke krpa, znak, odklen se broje 
milje, nadoveže odmah : 

— Torna. 

A Grgo na to obrni hitro ampolu, koja je bila na pet- 
naest sekunda; te kad se iztaka sva E prima S jedne strane 
na drugu, javi poručniku : | 

— Stop. 

Poručnik tada zaustavi uže, da se dalje nesuče u more, 
a Grgo prisloni ampolu na dušnik i osjegura ju, kako se 

nebi prevalila. Pak uzme mladiću vreteno iz ruku, a mladić 
stane da poteže uže opeta na brod. Poručnik napipa i 
uvjeri se, da su izišla uprav tri noda, te će kroz dušnik 
kapetanu, koji je bio dolje u komori. > 

— Šest milja, šior. 

— Ne više? .. 

— Malo je jedara, šior. 

— Bolje, bolje, doda kapetan, onim glasom, koji ne- 
možeš opisati, ali na koji možeš pomisliti, ako si gdjegod, 
razgovarajuć iz daleka, štogodj odobrio. Pak se popne na 
kasar. Šior Ivo osta prikovan na dušnik. 

Još dva sata i mi smo mogli biti u tjesnu Bosporskom. 
Ali ako bi. uztrajala onako gusta tmina, ako bi nas magla 
pratila dalje, lako da bi brod zakrenuo malo ili na desno 
ili na lievo, pak smo mogli biti na jedan put na suho. Ta 
se misao rivala sama na pamet svakomu, a kapetanu 
najprvo. Kako bijasmo razpoznali koter, tako se vojska 
raztrka na provu, tko simo a tko tamo; kako ti se to do- 
godi vaviek, da na veliko zlo zaboraviš za jedan tren, ako 
vidiš i malo dobra. Ali nakon malo eto svih opeta na 
kasar, mimo straže, koja je morala biti na kaštilu. Nje- 
koji bijahu pošli čak i u fogun, da će kuhati kavu, ali 
se sjetiše namah, da ima važnijega posla van foguna, pa 
se vratiše na kasar i oni. Za njeko vrieme bijaše opeta 
sve na brodu umuklo. Načne napokon kapetan: 

— Misliš, božmane, neće li magla popustiti? 

— Težko, šior. 

— I ja mislim, da neće. 

Pak zagrize svoje velike brkove. 

— Težko, težko, šior; kad je pala ovdje blizu tjesna, 
neće se lako dignuti. 

—. Nema druge, odvrati kapetan, ladno se na orcu. 

.Šior Ivo se na te rieči pomakne malko životom i napne 
uši, da čuje bolje. On je bio u istinu vaviek za to; ali 


102 


je znao, da je zaludu nagovarati kapetana, kad je onako 
samovoljan, pak nije mario da govori. Sad bijaše stvar 
došla napokon na njegovu. Božman poleti odma do obora 
kasara, pa će zavikati iz svega grla: | 

— Alešta; stavit ćemo se na orcu. 

— Lešti, fate, odgovoriše svi. 

Pak svi podju na brace. Na dvor su bile same donje 
gabije. Sva ostala jedra, mimo trinketine, bila su zatvo- 
rena. | | | 

Kako krmilar, na zapovied kapetanovu, počne davati 
timun na desno, tako su božman i poručnik puštavali 
malo po malo brace nad vjetar, a vojska s druge strane 
potezala. Kako se brod počne obrtati provom na vjetar, 
tako počeše na nj napadati valovi, kan da će ga podušiti. 

— Pozor, braćo, zaviče tada kapetan s kasara, pozor, 
da kojega more neponese. | 


Svi podvostruče oprez. I sbilja, tako je lievalo preko. 


desne strane, da je bila vaviek noga vode po kuverti. Ma- 
nikele su ju mogle jedva izdušivati. I drugčije nije moglo 
bivati, jer brod bez hoda bio je kao troma i liena gro- 
mada, moru na volju. Neprestano ljuljanje sad bi poja- 


čavalo, sad slabilo zviždanje i psijukanje konoplja, koje 


se je strašno otezalo i napinjalo, sada na jednoj strani, a 
sada na drugoj. Manovra je hodila sporo, jer kad bi na- 
valio na brod jači val, svak bi gledao, da uzčuva ži- 
vot, da se održi, a medju tim bi zavezao brac -za kaviju, 
bilo kako bilo. Kako bi more malo popustilo, onda pu- 
štaj i poteži opeta. A to sve u tmici, sve po opipu! 
Brod još nebijaše došao sasvim na orcu, kad se _ na 
jedan put zatrese neobično, uzdrma se sav, kao da je o 


nješto lupnuo. Na provi nasta huka. U onoj se tami nješto . 


zasvjetluca u zraku; zaiskri i ujedno zašušti turobnim i 
kobnim pleštanjem živoga vala, koji bijaše Proveo preko 
desnoga boka od prove 


", "m 

Na palubi, uz bučatanje i uz huku vođe, koja je sve 
rušila, nasta vriska ljudi, koji su se utapali. Pak nasta 
neopredjeljiv šum, neizvjestno zujanje i gluho koprcanje. 

Ja sam u onaj tren bio na kasaru, na bracu .od maistre 
i uz same sartije od pala. More, u koje ,Jared“ bijaše 
zaronio, navali i na kasar. U jedan mah bilo mi je do ko- 
ljena i hćaše me zanieti, da niesam skočio hitro na sar- 
tije. Pak se popeh dvie tri grižele više. Otale sam čuo 
žamor, čuo sam pleštanje, čuo sam koprcanje; vidjao sam 
kao kroz koprenu kobno svjetlucanje mora, koje je po 
palubi bjesnilo. Meni se je činilo, da brod neće više izpod 
vode, da je već poneslo i podušilo sve osim mene, da se 
»Jared“ utapa. Uz onu huku i buku nije se pak čulo ni 
glasa. Kao da na brodu nema više žive duše. Muklo sve, 
kao da je sve pomrlo. 

Gdje je kapetan? Gdje božman, gdje krmilar, gdje ostala 
vojska ? 

Tako prodje njekoliko vjekovitih časova. Mislio sam, da 
mi medju tim leži na prsima Biokovo i da već ujedno 
s njim, ja dolje a on povrh, ronim u pučine morske. Tek 
mi onda odlane malko na srcu, kad čuh kapetana, gdje 
viče onamo iz sartija, na drugoj strani kasara: 

— Braćo, tko je živ? 

— Tko je živ, odazove se namah malo ugušeni i ka- 
šljivi glas božmana iz sartija od maistre. Odazove se i 
njekoliko glasova s prove, ali ne svi. 

Malo kasnije paluba nije već bila onako podušena. Brod 
je disao slobodnije. Bijaše i vjetar malko popustio. 

— Tko je živ? zaviče opeta božman silazeć na ku- 
vertu. 

Sad se odazovu svi mimo poručnika. 

— Da nije stari u komori, reče kapetan. 

— Valjda jest, odvrati božman, koji je letio kao momče 
od petnaest godina, te bio svukud, kad je samo mislio, 
da može biti od potrebe. 

Pak sljegne u komoru, da vidi. A kad dolje, al ima što 
gledati. Jadan Šior Ivo sjedi i ožima se sad ramenima, 
sad nogama. Kako on bijaše čuo prvi udarac vala, i kako 
se je tada nalazio blizu samoga tambuća, to se on hoće da 
spusti vitežki niza stube, prije no val nasrne na kasar. Još 
nebijaše učinio niti četiri skaline, kad eto voda u tambuć, 
koja ga skotura dolje na jedan put. More, koje je bilo 
poplavilo komoru, hćaše ga udušiti, da se nije na svoju 
veliku sreću našao sjedeć vrh ono vreća, za koje kan da 
je slutio u Marianopolu, da će ga pomoći spasiti. Ostala 
vojska bijaše skočila dielomice u sartije od maistre, a die- : 
lomice u sartije od trinketa. Grgo osta živ za čudo. Njega 
ozateče voda kod barkariza. Kud će, u onoj gnjeti, kud 
neće, prije no ga voda ponese. Kasno je u sartije, a još 
kasnije na kasar. Smisli na jednu. Omota okola pasa brac, 
koji je stoprv bio privezao i ovije ga još jednom okolo 
kavije. Nadodje veća voda i podigne ga; a on onda obje- 
ručke, čvrsto, što je čvršće mogao, za kaviju. Voda ga je: 
zanosila, podizala, prekovraćala, ali on nepopusti i tako 
se spasi. | : 

Kako se iza te nesgode bijasmo prebrojili, i našli se svi, 
svakomu bi lašnje pri srcu. 

Pak sobničar donese, a božman stane dieliti vojski sta- 
klenku ruma, neka se tobož razabere. Gucne svaki, naj- 
prije Šior Ivo, a najviše dispensir, koji je oblietao okolo 
božmana, još sav mokar, kao svi drugi,: taruć laktom i 
gladeć prstima svoje dugačke brkove. Netom se izduši sva 
voda iz palube, skočiše svi opeta na brace, koji lievo, 
a koji desno: te onamo puštaj pomalo, a ovamo poteži 
što možeš jače, doklen napokon nedodje prova na vjetar. 
I tako ,Jared“ nije više jurio put tjesna, premda su ga i 
onako put onamo zanosili i vjetar i more. Vjetar je docnije 
redom popuštao, ali do pćnoći vaviek tmica, da niesi mogao 
vidjeti ama niti prsta pred: očima. 


a 

Poslije pdnoći prolomi se nebo u sjeveroiztoku. Dvie se 
zviezde pomole, pak tri, pak više njih. Izčezne donjekle i 
magla, te se počeše prozirati tmine. Prst pred nosom 
mogao si već vidjeti; mogao si takodjer viđjeti i sjenu 
čovjeka, ako je bio tik samoga tebe. More je medju tim 
svedjer bučilo i kadkađa bi žaštrcnulo na onoga, što je.bio 

ona kaštilu, ali riedko da bi zalilo preko boka od .prove 
ili preko barkariza. Noć je nastajala ljepša, more i vjetar 
pitomiji. Kako to opazi kapetan, počne on odma promišljati, 
bi li se dao put tjesna ili ne. 

— Božmane, reče. 

— Šior. 

— Da obrnemo u krmi? 

— A Vi ste gospodar, šior. Kako učinili. 

— Nestalo je magle. 

— Nješto se vidi, šior. 

— Samo da nepade opeta.' 

— Što? 

— Magla. 

— Lako, šior. Dva su puta. A ove se noći kote svi 
djavoli po moru, pak se nebih čudio ničemu. 


— Lako tebi govoriti. Neće pitati tebe, kud sam se 
skitao s ,Jaredom“ toliko vremena, ali hoće mene. A 
ovo se vremena može sutra još gore izneveričiti, može 
sutra pasti gušća magla, pak onda? A sad se ipak nješto 
Vidi. 

— Vidi, kao u buturnici, umieša se Šior Ivo, kojemu 
se bijaše povratilo nješto duha, i koji nije mogao razu- 
mjeti, kako je kapetan tako tvrdoglav, te hoće u ijesno, 
— kako je on to shvaćao, — protiva božje. volje. 

— A Vi, Šior Ivo, što Vi mislite, da idemo, upita ga 
tada kapetan. 

— Ja nebih, za sto i jedan razlog, šior. Tmina je, a 
nesreća se može vaviek dogoditi. 

— Vi biste, kako vidim, bacili ovdje sidro, ako Bog đa, 
odgovori kapetan, donjekle jedko, a donjekle porugljivo,. 
— pak se digli opeta na jedro, kad osvane. | 

Poručnik neodvrati već pljune i ode iza tuge. Kapetan 
se na to i neosvrne, već stane šetati po kasaru, sliedeć 
životom gibanja broda, da čuva ravnovjesje. Svaki čas bi 
popostao sakupljajuć valjda pamet, kako bi se boljemu | 
domislio. Pak odgovarajuć mislim, koje je prevrtao, reče: 

— Lako za vrieme, samo da se vidi. 

— Eh! šior, da se vidi, odgovori mu božman. 

— A ipak se štogod vidi, doda kapetan; te sve onako 
šećuć približi se k tambuću. Pogleda put neba, u vis, pak 
okolo naokolo, i spusti se dolje u komoru. 

Šior Ivo izadje tada iza tuge. 

Nakon malo eto opeta kapetana na kasar. Pogleda put 
prove, pogleda put krme, pogleda nebu u vis. Pak otide 
do krmilara, da vidi na busoli, kako ostaje prova; pak 
počne šetati sad s jedne strane kasara, sad s druge; pak 
podje opeta blizu krmilara i hiti opeta pogled na busolu 
i opet ga digne u vis, u nebo. Vidjalo se, da je bio za- 
brinut, da ga je nješto mučilo, da je nješto kanio učiniti, 
da se je na nješto hotio odlučiti, a da mu se nije dalo. 
To je prvi, a i zadnji put, da sam u njega opazio njeku 
vrst neodlučnosti. Ali i to je bilo samo prividno, jer na 
što je još dolje u komori smjerao, to je na palubi pak i 
učinio. | 
 Popostavši tako kratko vrieme po kasaru, zazove božmana 
i naredi mu, neka bi sva druga straža izišla na kuvertu. 
Božman naredi to na svoju ruku jednomu mladiću, koji 
odjuri na tambuć od prove i zaviče: 

— Suso da basso (Gore ozdola). 

Kad bili svi na palubi, kapetan reče božmanu, neka bi 
se bracijalo u krmu. Pri potezanju pomogne i poručnik, 

ali ne bez mrmljanja i pljucanja. Ali nije bilo druge, 
red je bio poslušati. Kad jedra na križ, a ,Jared“ eto 
suče pet milja na uru. Na nebu se svedjer prozirala po 
koja zviezda, ali i to jedva jedvice, jer sad bi i ono 
malo čistoga neba prikrio koji oblak, pak opeta odkrio. 
Zviezde kan da su se napinjale, da hitaju svoje mliede 
zrake na brod. More kao da hoće da se umiri, kao da 
popušta od svoje bjesnoće. Više nenavaljuje na bokove 
od prove. Sada šušti po krmi, sad jače krmilo uznemi- 
ruje. Grgo, koji je na timunu, kune i drma se kolom, da mu 
se iz ruke neizmakne, da ga neskotrlja poda se. 


— Oko, djeco, govorio je medju tim božman svakomu, 
kako bi koga susreo; oko, da koga nenataknemo. 

Tako prodje jedan sat, a nebo se sve to više vedri, sve 
se to više zviezd4 pomalja iz oblaka. Sad su se hiri prirode 
izražavali drugčije. Sad vjetar nije više nagomilavao oblake, 
sad “ih je tjerao. Već se je na brodu zaboravljala prošla 
neprilika. Nitko nije više mislio na onaj val, koji na brod 
bijaše nasrnuo, nitko na one tmine, koje nas bijahu omo- 
tale. Sad je vrieme tako na dobro slutilo, da je poručnik 
bio odputao svoju jaketu, te rukama unakrst preko prsiju 
stao šetati po kasaru, zaboravljajuć na bubotak, koji: 
bijaše zadobio, vazda uprtim okom sad put prove sad put 
krme, ni miga na stranu, ni rieči nikomu. Božman je na 
kuverti pio čaj, koji mu skuha mali, a kapetan u komori 
kavu, koju skuha sobničar. Već se je po računih morao 
vidjeti svjetionik. Poručnik poruči na provu, neka gledaju 
svi ; ali još nitko nije vidjao ništa. 

— Još je nema (lanterne) šior, reče poručnik, nadaziruć 
se na dušnik od komore. 

— Sad će se vidjeti, odgovori ozdola kapetan, i popne 
se na kasar. 

— Onamo je mutno, progovori božman, dolazeć s prove; 
poslao sam jednoga gore u krožetu, ali se još nejavlja. 

— Da niesmo mi u Falsom Bugasu, nadoveže poručnik, 
kojega bijaše počela mutiti zabrinutost božmanova. | 
— Kakov Falsi Bugas, jadan čovječe, presieče kapetan. 
Sad ćemo vidjeti lanternu. Sad na, ko da ju. u rnam 
— Ali je još. nema! 
— Doći će doći, odvrati oštro kapetan, kojemu se niesu 
milila ni za što poručnikova zanovietanja. 
— Pala je magla, šior, dođa božman. | 
= Itako je bilo. Po krmi se je nebo otvaralo, čistilo, a 
po provi zađušivalo. Božman je bio rekao, da je onamo 
po provi mutno. Ono je bila magla, put koje smo mi tad 
jedrili, i-u kojoj smo mi sada plovili. Svaki tren, i magla 
je bivala gušća. Što mi napried, to smo se zakapali u 
gušće tmine. Nas je dakle vedrina neba bila prevarila. 
Mi smo eto bili doplovili do samoga tjesna, a eto nas 
opeta u neprilici goroj no je bila prvašnja. Nakon malo, 
nevidi se na kuverti ništa. Opeta prvanja tmina. 
— Magla, magla, odvrati kapetan božmanu ; a lanterna 
je blizu. | 
I zatreplje nogama. Poručnik pljune, a božman sdvemi 
najmladjega krmilara na jarburet od prove. Mislio je on, 
možda magla nije visoka, možda se samo razlila povišjem. 
Krmilar podje; podje za njim i božman. Uzalud put. 
Vrate se oba, ali nebijahu vidjeli ništa. Magla je put ušća 
bila visoka; po krmi ne toliko, tamo se je dapače još 
vidjalo i nješto vedrine. Ali to nije ništa pomagalo, kad 
je po provi bilo zadušeno. 


— Ajde opeta na jarburet, reče kapetan božmanu, u 
kojega je imao najveće povjerenje, ajde i gledaj; pak čim 
si što vidio, da si javio odma. 

Božman skoči, odleti na jarbor od prove,: popne se što 
je mogao više i vrati se. On nebijaše vidio ništa. Nestalo 
je bilo čista neba i po krmi. Mi smo sa svimi jarbori 
bili zaronili u maglu! 

— Magla, reče opeta kapetan, a lanterna je blizu. Sad 
smo na kraju. 

Ove potonje rieči bijaše on izustio glasom neizvjestnim, 
prepolovljenim. Nije bilo više razpoznati u njegovih riečih 
one sjegurnosti, kojom je vaviek znao tješiti i sebe i 
drugoga. 

Mi smo dakle blizu kraja; na ušću Bospora, ili plovimo 
ravno put koje od onih hridi, koje ga čuvaju ko divlje, 
krvoločne straže? Tko će nagadjati u ono neprozirnih 
tmina, koje skrivaju sve, do najbližih predmeta! 

Svaki je tren bio vjekovit. 

Po naredbi kepetanovoj sva se vojska skupi na kasar. 
Da se sva vojska sakupi na kasar, tomu mora biti težka 
razloga. To se dogadja samo onda, kad kapetan hoće da 
dieli odgovornost sa vojskom. 

— U pamet, braćo, reče on. Dva su puta, koja možemo 
odabrati. Ili se staviti na orcu, ili tražiti ušće. Ja sam za 
ovo potonje, jer ako se dađemo na orcu, nješto, što će 
brod padati pod vjetar, a nješto struje, ja do dva sata 
neću točno znati, gdje sam. Ako vjetar pojača, onda sto) 
puta gore; onda smo izgubljeni. Sad, za koju ste vi? 

— Kako učinili, šior, odvrati prvi božman. 

— Tako, rekoše svi. 

Onda kapetan nastavi: 

— Dobro. Sad, braćo, u pamet! Ti, božmane, stani s mojom 
sražom na desno, a Vi, Šior Ivo, na lievo. Porazdielite se 
na brace. Ako bude na vrieme bracijati, kad čujemo, da 
smo blizu kraja, da ste brzi. Žurite se, svak na svoje 
mjesto, i neka svak gleda preko boka, put prove. 

Vojska se ponamjesti, a jedan se mladić uzpne u 
kofu ođ trinketa, da gleda. Vjetar se medju tim bijaše do- 
njekle umirio. Brod nije više plovio velikom brzinom ; 
jedva da je čihio četiri milje na uru. I tako smo mi plo- 
vili“ put neizvjestnosti. Svaki je tren mogao biti odlučan, 
svaki čas koban, zadnji, smrtonosan. Tu se je “htjelo od- 

važnosti; htjelo se hladnokrvnosti; htjelo se je sjegurno 
oko kapetana i njegovo veliko izkustvo. | 

Na jedan put se čuje podmuklo, turobno bučenje talasa, 
koji se o kraju razbijaju. Huka dolazi iz daleka. Za malo | 
vremena ugušuje ju šum vjetra i prelievanje slobodna 
mora; pak bučenje raste, postaje bistrijim, opredjeljenijim, 
ali se točno nezna, odklen dolazi, jal s desne strane, jal 
s lieve. 

— Lamp-light, zaviče kapetan. 

Božman, koji bijaše i ovoga puta pretekao misao ka- 
petanovu, imao je svjetiljku već u ruku. Napali ju. Svjetiljka 
plane kao luč. Svjetlo se prosu po brodu, po jaborih, po: 
moru i zrakom. Zrak se bjeluca, jer svjetlost hoće da prodrc 
u maglu, ali ju magla odbija, razsiplje. A more? More je 
sve pokrito pjenom. Svud naokolo bieli, strašni sag, na 
kojem se vidi, da more nije slobodno u svome gibanju, 
da ga odbija kraj, da pretvara u pjenu onu silnu moć, 
koju neoborive liti zaustavljaju. 

Sad šum da nas ogluši. 

Pak nješto zasvjetluca na desno. — Što bi? 

— Kraj, kraj, zaore ugušeni glasovi sviju grla na brodu. 

Pak sve umukne. 

Ona grozna izvjestnost bijaše zagušila misao, rieč, sve. 
Pak eto gadna i strašna prizora pred očima! Brod prolazi 
tik same divlje, vrletne hridi, na koju je more biesno 
naskakalo, obasipljuć ju pjenom, slapom; sad ju prelie- 
vajuć svu, sad ju ostavljajuć golu nagu, kako bi se po- 
vuklo nazad. Gadne i ogavne golotinje! Razderana, ružna, 
strašna. Prava neman, koju morsko bjesnilo bijaše izrigalo 
na površje. Kao da se bezstidno grozi ogavnim svojim zagr- 
ljajem. Podno one morske nakaze zelene se tamnim i turob- 
nim zelenilom zavojite ođvaline, razcjepkane hridine, raz- 
komadane klisure, oborene liti, runjave s nesgrapnih vla- 
sulja, koje su se tu nastanile; a na vrhu, kao na glavi 
one nakaze, koči se dvoje gadnih crnomanjastih gromada, 

koje, reko bi, sad će se u ponor skotrljati. Ono je sve 
skupa bilo ružno; ono je sve skupa naličilo bezstidnomu 
bludilu morskih nakaza, koje su za jedan tren ostavile 
ponore, da slobodno planduju. Med ono gnjusnih golotinja 
oko nenalazi odmora; skače, uzalud tražeć sjenu, gdje bi 
opočinulo ; potez, koji nebi bio oduran; točku, koja nebi 
bila nesnosna. Činilo se, da more buči krikom razdražena 
lava, koji nailazi na neoboriv odpor. Iza onoga zadnjega 
kuka pružalo je svoje obrubljene grane njeko divlje stablo, 
koje se nije moglo točno razaznati, i koje je životarilo na 
onoj klisuri, uza sav slap, štono more onuda siplje. Ono 
je stablo bilo u divljem protuslovju sa onim morskim 
gadom, vrh kojega je tumaralo. 

»Jared“ prodje mimo; sretno. Svjetiljka se utrne i onaj 
ogavni skup izčezne s vidika. 

Sada buka kan da se podvostručila. Šušanj ugušuje svaki 
glas. Dumnjavina kan da se sakuplja i diže, pak kao da 
eto navaljuje. Šum nedaje šimu oduška. 

Čutim preveć svoju slabost a da bih hotio i kušati da 
opišem one trenutke. Pero pada samo po sebi iz ruku, 
kad se samo pomisli na one slike, koje bi trebalo narisati, 
a da i iz daleka predstave onaj prizor. Tu je bila sjena, 
koja se je više izticala nego svjetlo. Tu bi se moralo od- 
kriti nješto, što se nije vidjelo. Tu bi trebalo da ostane 
u sjeni ono, što se je vidjalo. Dno bi moralo biti svjetlo. 
svjetlo poput sunca, da se mogu odvojiti one crte, koje 
su se izpreplitale, oni potezi, koji su se križali. Slika bi 
morala biti jedholična u svojoj cjelini, raznolika u svojih 
potankostih. Uzalud bi se tražilo. prispodobe, kojom da 
se označi ono, što bi misao hotjela izraziti, što je oko 
moglo razabrati, što je srce ćutilo. Jedan bi okvir morao 
biti za sluh, drugi za vid, treći za srce. Htjelo bi se pak, 
da se to sve sjedini u nješto, što bi bi bilo ujedno i 
grozno kao koja nakaza, i veličajno kao koja umjetnina. Slike 
bi morale biti promjenljive poput slike svetoga Antuna, 

koju jednoč vidjeh na staklu, te se je mienjala, kako 
sam ju gledao s kojega kraja. Pak bi morala biti okolo tebe 
kojekakva šušnjavina, koja bi ti parala uši i da ti tko 
zasiplje oči octom ili žestom, tek da skačeš, da nemožeš 
mirovati. Ali i to nebi bilo zadosti. U onaj čas, kad bi 
te oči najjače zapekle; kad bi ti u ušima najgore zašušnjilo, 
kad bi bio srdit i na se i na slikara, onda bi trebalo, da 
te tko uhvati iznenada iza ledja, da te pedigne, da tobom 
zagruha i onako preplašenu, iznenadjenu i zabezeknutu da 
ti pokaže koji ponor, i da tobom zamahne, držeć te za 
noge i govoreć ti, da je to sve istina, što se sbija, da su 
ti sati izbrojeni, dapače da ti je odzvonilo. Eto tako bi 
se mogo donjekle predočiti onaj prizor. 

Na brodu je sve mučalo mukom. Sve je gledalo zapa- 
njeno u more, u zrak, u tmine. Svak je: gledao, ali nitko 
živ nije vidio ništa. 

— Bospor, zaviče ja petaa: u isti čas, kad smo se svi 
Bosporu najmanje nadali. 

Ali ona rieč osta udušena, ponese ju vjetar. Ja ju sami 
čuh, ali mi ona zazuji neizvjesino, kao nješto, što sam 
imao, ali što već bijah izgubio. | | 

— Bospor, zaviče on opeta ali jače; do mala smo 
usidreni. 

Tek sada razabrah, da 185 i ono prvo, što kašalj bijaše 
reko, bio Bospor. 

— Daj Bože i sveti Nikola suiniić Beskasta jojin 
koji je već bio počeo misliti, da mu se je s dušom razstaviti. 

. Inače sve mirno kao prije. A kako i nebi, kad su još 
tmine, kad se još nevidi ništa, kad je još pogibelji i 
mnogo! A pak? Nije li se možda kapetan prevario? Niesmo 
li mi možda za koji tren na kraj, na koju siku? Neplo- 
vimo.li mi možda protiva koje od onih hridi, izpod koje 
neuteče nitko živ, tko ju jedan put vidi? Duša se .u toj 
neizvjestnosti nije mogla umiriti, nije mogla ni začeti, kamo 
li gojiti stalna ufanja. Tek se je nada bila počela pojavljati, 

— Bospor, zaori još jednom gromki glas kapetanov, 
odvažno, sjegurno. 

Na tu rieč svi se pojmovi usredotočiše u jedan jedini, - 
u Bospor. Ova je rieč bila kao nješto preliepa, što je 
ronilo u blatu; kao nješto biela poput angjela, što je ska- 
kutalo u tami; kao nješto bajna, što je mirilo srce. Poručnik 
ostavi dušu, i poče opeta misliti na tielo. Grgo se zakune 
težkom kletvom, kad u onoj tmini lupne prsima o tambuć, 
Šior Ivo se na tu kletvu neosvrne. U onaj su ga tren mučile 
krupnije misli, mnogo krupnije, nego su bile kletve bez- 
dušnoga Grga. 

A kapetan? Kapetan je mislio na brod, na vojsku, na 
se. Njegov debeli i mužki glas bijaše izustio onu rieč 
»Bospor“ s njekim ponosom, koji je odavao mir duše i 
zadovoljstvo. Kroza sve nesgode i pogibelji njegov duh 
nebijaše nikada klonuo. Ako je ikada odavao, da će klonuti, 
to je bilo prividno; to je bio utisak jednog trena, jer bi 
se namah iza toga pojavila, u svoj svojoj jakosti, njegova 
odvažna i neustrašiva duša pomorca. 

On se uzpne na kaštio. Reko bi bio čovjek, da njegovo 
oko hoće da prodre silimice kroz one tmine, da hoće da 
razprši onu maglu. 

On je bio tu, nepomičan, stalan, sjeguran. Nu, gdje nije 
pomagalo oko, pomagao je sluh, pomagalo je ono, što se 
zove izkustvo. Stalno i sjegurno dielio je zapoviesti bož- 
manu, koji bi ih vojski opetovao. Nikad nije uztego zapo- 
viedi, da ju zamieni drugom; nikad nije izustio rieči, da 
nije bila sjegurna, točna, nepromjenjiva. 

Gledajuć kapetana, meni se činilo, da vodi brod po 
nadahnuću. I tako je bilo. 

Na jedan put plane svjetlo. Jedna svjetiljka, dvie, tri, 
četiri, pak više njih. Pak nema više magle, pak se razabiru 
brodovi, pak osjećamo svi, da more nije više uzburkano, 
da se više tutnjavina nečuje. 


Carić. Slike II. 8 

Bospor! ' 
Četvrt sata kasnije mi bijasmo usidreni. Mokri, trudni 
.umorni, saneni, ali spašeni! 


NA A aa 


Sutra, o samo podne, eto kapetana, koji se vraća 
s kraja. Reče, da nam je putovati ravno put Englezke, 
put Falmoutha; u Falmouthu pak da ćemo dobiti nalog, 
kamo da se odplovi, da se izkrca teret. | 

Odma iza objeda naredi, neka bi došo k njemu u ko- 
moru dispensir. Još ovaj nebijaše dobro uljegao u komoru, 
a kapetan Baro iza trpeze, na kojoj jeprevrtao dnevnik : 

— Kupi robu, reče, — i beri mi se s broda. Nije , Jared“ 
za pijane ljude. | | 

— Fate, šior, odgovori dispensir, koji je na to već 
bio pripravan. Ja našo, ako Bog da, drugi brod, a , Jared“ 
drugoga dispensira. Ništa za to. 

“X — Za trideset i šest dana ti potežeš tvojih šestdeset i 
pet franaka. 

— Dobro, šior. 

— A globa? 

— Globa! odvrati dispensir, i zine kao da ga je to iz- 
nenadilo, pak se začeše za uši. 

— Globa da, jadan sinko, s tvoje luđe pameti. Da si 
čuvao razbor, a nekupovao vodke i rakije, nebi bilo danas 
ovoga odbijanja. 

Dispensir se pošušti, klone glavom ; ama ni rieči. 

— A evo te, jadan sinko, zapisana ovdje u dnevniku. 
Lira štrlina, ni fendika manje. Ja sam to izplatio jutros 
konsulu, a ti ćeš sad meni. 

— Eto, šior, odvrati dispensir, držeć vaviek glavu po- 
kunjenu i stružuć nogom o nogu, mislim, — da ste me glo- 
bili za prava Boga, jer ja bijah više triezan nego pijan, 
tako me Bog pomogao; a i da nije toga, mislim, da me 
niste morali globiti, kad ste me kanili izkrcati. A eto no, 

Bog i duša, ja i onako nepostadoh siromašniji nego sam. 
Ako me je red platiti, kako govorite, evo me; ama to je 
odciepljeno od ustiju moje žene i djece, pak na dušu, 
komu bilo! 

Ove potonje rieči taknuše kapetana, te ostane zamišljen. 
Nije to bila šala, za dušu onako poštenu, kakva je bila 
njegova, mirno podnositi predbacivanje o skapavanju 
tudje djece, pa i nebio kriv, kako i nije bio. Digne 
se, zatvori dnevnik i preda ga sobničaru, neka bi ga ponio 
u poručnikovu izbu, gdje mu je bilo mjesto. Pak opeta 
sjedne. Pogleda dispensira, koji je stajao vaviek potuljene 
glave, pak barometar, koji je vjesio nad stolom, pak gore 
kroz dušnik na busolu, pak opeta dispensira. Popostane 
još maliko, te će dispensiru: 

— A kakova ti duša, jadan čovječe, da propijaš novce, 
koje bi morao šiljati svojoj ženi i djeci? A neznaš, da 
nećeš tako imati nikad na sebi poštene košulje? Nego evo 
ti tvojih šestdeset i pet franaka, pak mi se miči s broda, 
a ja ću za te globu platiti. 

— A Vi kad hoćete, nujte, odvrati dispensir , Bog će 
Vam platiti; te pokupivši novce, koji su bili na stolu, 
otidje. Na 

Eto k večeri na brod drugoga dispensira. Kapetan ga 
bijaše našo već u jutro. Neka mi dragi čitalac nezamjeri, 
ako mu ga u kratko predstavim, jer je dispensir na 
brodu osoba, koja se nesmije zanemariti, a niti može. On 
je njekakav prelaz od božmana na krmilara. a i da nije 
toga, njegov položaj kao kuhara čini ga neobhodno potre- 
bita i na krmi, gdje prima zapoviedi, i na provi, gdje 
čuje prigovore, kojim on nije vaviek kriv, i u fogunu, 
gdje gospodari. Kako kapetan usredotočuje u sebi svu moć na 
brodu, tako ju on usredotočuje na želudce. Oba imaju veliku 
odgovornost, s tom razlikom, da kapetan odgovara samo 
brodovlastniku, a dispensir svima na brodu, i to svaki dan 

jutrom, podnevom i večerom. Težak položaj svakako, ako se 
pomisli na raznovrstnu ćud ljudi; na one nesgode u fogunu, 
kojih nemožeš vaviek predvidjeti; i na one hire vjetra i mora, 
koji se pak izrazuju skakanjem tava, grnaca, kotlića, kotlen- 
čicA, lonaca, grneta i onih drugih željeznih posuda po že- 
ravniku, da moraš gdjekad krojiti čudesa, ako ćeš izpehatiti 
Objed ili večeru, koja bi hodila niz grlo. 

Dispensir je bio Bođdul, to jest otočanin, a nesjećam se 
sada uprav s kojega otoka, jal s Brača, jal s Hvara, jal 
s Visa, ali to vodi na jednu, prem niesu svi Boduli jednake 
ćudi; tomu se netreba ni čuditi, kad se oni iz sela do sela 
medjusobno, najskoli u govoru, bitno razlikuju. Nego ovdje 
nebi bilo mjesta, da se ja o Bodulih bavim, pak eto ih na 
miru božjem, i mi se vratimo dispensiru. Ja bijah taman 
na kasaru, kad ga doveze na čamcu izpod broda mladi jedan 
Turčin. Jedan se krmilar nadazre preko strane, hiti jedno 
uže Turčinu, koji priveže svoj čamac, a dispensir počne 
odma svoje stvari izkrcavati na brod. Pak ponese pod 
provu najprije škrinju; pak svoju košaru omotanu platnom, 
bojadisanim u zeleno sa pokrovom narešenim rojtami ; pak 
inceradu i staklenku punanu lanena ulja, koja će mu slu- 
žiti, da maže inceradu, kad uztreba; pak svoj dušek, zamotan 
užetom i ovijen imbujom; pak njekoliko starih cipela i 
jedne nove, da ih nosi, kad ide na kraj na dan svetačni ; 
pak privezan ujedno sa cipelami i klobuk od incerade, a k tomu 
još po koju drugu stvarčicu, o kojoj nije vriedno da se 
govori. Niesam vidio jastuka; ali toga mornari i netrebaju. 
Oni mjesto jastuka podvrgnu izpod glave, ljeti koje staro 
zimsko odielo, a zimi koje ljetno. Bilo mu je ime Nikola. 
Na glavi je nosio biel, slamnat šešir, a na nogu čižme 
do koljena. O vratu mu je bila crna, svilena ogrlica, a 
košulja bez ovratnika. Njegove su oči bile živahne; reko 
bi bio čovjek, da su se ogledavale u onih božmana. Kako 
on prenese i spravi svoje stvari izpod prove, eto ga odma 
na palubu i otale ravno u komoru, da se upozna sa di- 

spensom. Red je na brodu, da dispensir preda stvari di- 
spensiru, ali se prvašnji bijaše već izkrcao, pak taj posao 
obavi poručnik. Nikola opazi i primjeti, da je u klieti dosta 
nereda, a poručnik se uvjeri, da nije ni svega, čega je još 
moralo biti, da se je odviše potrošilo. Upozore na to ka- 
petana, a ovaj sažme ramenima i reče, da nije kud kamo 
ni grieh iztraživati, kad eto umače grješnik. Što bi, da 
bi. Na tome je i ostalo. 

Sutra u samu zoru digosmo jedra, te u deset dana 
plovitbe, vaviek vjetrom u krmu, eto nam  Balearskih 
otoka na vidiku. O podne, prije no izgubismo ostrvlje 
S očiju, zabilježi poručnik točku na karti. Sve popodne, 
pak i pred noć vaviek smo plovili kojih šest milja na 
uru, svježim vjetrom sa jugoiztoka. 

One večeri imali smo priliku opaziti liep nebeski pojav, 
koji nas je sve ostavio začudjene. 

Bilo je osam sati. Kapetan, poručnik, božman i ja bili 
smo sakupljeni na kasaru. Htjela se baš tada obrnuti prva. 
Noć je bila.liepa. Zviezde su se kriesile najljepšim svojim 
sjajem u samotnih prostorih nebeskih. i kako vjetar bijaše 
sasvim popustio, to je more mirovalo, a dupini ga dražili 
svojim dražestnim skakanjem i pljuskanjem po površju. 
More je svjetlucalo. Brazda, koju je brod ostavljao za sobom, 
blieštila se od svjetla, kan da je upaljena. Po krmi i po 
provi prosiplju se valovi svjetla. Kud dupin zapljusne, tu 
se pojavi nježan vulkan, koji se mahom zataji, pritegne 
k površju i izčezne. One pametne životinje kan da su ću- 
tile i uživale čaroban vidik, pak bi se na desetine njih 
redom takmilo, koja da više poskoči, koja da višekrat 
prodje okolo broda. Tako bi one plovile, sada uzpored, 
sad po provi, sad po krmi, a sada se na jednom pustile 
u dubinu, te izpod broda izišle vanka na s površje druge 
strane, i skoknule u vis za metar i više. Put, koji su one 
sliedile u dubini, bio je točno označen od ognjevita traka, 

koji bi za sobom ostavljale. Pojav je bio fantastičan; a 
kako i nebi, kad je eto vatra u vodi plivala: 

Mi smo gledali s kasara, njetko pomno, a njetko ne- 
hajno, te morske stvorove, koji su se na svoju ruku za- 
bavljali, kad nas neobičan pojav prisili, da pogledamo u 
nebo. ; 

Onamo“na jugu prosula se nebom jaka sinjavina, koja 
zasvietli na brod, kao mjesečno svjetlo i jače. Pak nješto 
puklo, zvonkim, visokim podrezanim zvukom. Što bi? Krasan 
je areolit padao na zemlju, u more; možda niti deset milja 
daleko od nas. 


Iza kako prasne i prosu ono sinjavine, počne odma pa- 
dati, svjetlucajuć kao zviezda prve veličine, te mienjajuć 
svakim trenom svoju boju, koja je prije bila biela, pak 
crvenkasta, pak modra, sjajno modra, doklen neizčezne. 
Sudeć po utisku, koji primih, veličina areolita bila je zna- 
menita. Nebih ni po što bio želio, da nas je, ma niti iz bliza, 
počastio svojim posjetom. 

Mnogo sam puta promatrao nebo mjeseca augusta i- 
divio se suzam svetoga Lovrinca, ali tako sjajna meteora 
nevidjeh ni prije ni poslije. 

— Ono ti je pala zviezda, ah! reče Ilija, koji je bio 
na timunu. 

— Da, odvrati božman, koji mu bijaše blizu. 

Šior Ivo se znamena, a kapetan Baro reče: 

— Nije, ljudi božji, pala zviezda, jer zviezde nepadaju. 
To je ono isto, kao kad bi se reklo, da se po nebu 
zviezde premještaju. m. 

— Negovorite, šior, odvrati Ilija; ta i Vi ste, Bogu 
hvala i slava, imali oči, da vidite. Dva su puta. Ili je 
ono djavolja ili je ono božja. A neće djavo, da ga ana-: 
tema, biti u zviezde namjestio svoju kovačiju, kad mu i 
ovdje dolje pune ruke posla. Nego ja ostajem pri drugoj 
i govorim, da je božja. 

— Ala, čovječe, pusti se nagovoriti i neprekidaj, od- 
sieče jedko kapetan. Znaj ti, da sam ja brodove zapoviedao, 
kad ti još nebijaše ni katrama vidio i kad su tebe još 
omotavale pelene. Dakle slušaj; a slušaj i ti, božmane, 
to ti neće biti za gore. 

Kapetan Baro bijaše osobito dobre volje. To se vi- 
djalo na njem. On se nije nikada upuštao sa mornari u 
velike razgovore, ali pri liepu vremenu i u večer, kad se 
nije moglo ništa raditi, i kad nije trebalo da se poteže, 
on je rado podučavao svoje neuke mornare. On nije bio 
Bog zna kakova glava strukovnjaka, ali bijaše čitao mnogo 
i pun dara kako je bio, bijaše mnogo naučio, pak se je 
mnogo toga i sjećao. 

On dakle nastavi: 

— Znam, da nećete razumjeti ni desetine od onoga, što 
ću reći, ali eto tu, štogod će vam valjda prionuti. Zna- 
dite dakle, da se mi vrtimo okolo sunca, te da ima još 
drugih sedam velikih svjetova, od kojih su njeki manji 
a njeki veći od naše zemlje, te se vrte i oni okolo sunca. 

Pak uzme Iliji kapu s glave, baci ju na kasar, te ko- 
madđićem sadre, koju mu donese mali, a pred sviećom, 
koju iznese božman iz tuge, nacrta okolo iste osam kru- 
gova, koji bijahu za četiri prsta udaljeni jedan od dru- 
goga. Pak reče: 

— Evo ovdje. Po ovom krugu blizu same kape putuje 
nebesko tielo, tako zvani Merkur. Nego da se nemutimo ; ova 
kapa, a to budi rečeno jedan put za uviek, to vam je sunce. A 
po ovome drugome krugu putuje nebesko tielo, tako zvana 
Venus; a to vam je zviezda jutrnja, iliti vam Danica. Sad 
gledajte: po ovom trećem kolobaru putuje naša zemlja, to 
jest mi; pak sad dalje dolaze redom svjetovi: Marte, Ju- 
pitar, Saturn, Uran i Neptun. Nego da se razumijemo: ovo 
niesu baš krugovi, ovo su tako zvane elipse, to jest, ovi su 
krugovi malo primečeni. Ali ostavimo te sitnarije i ajdemo 
na deblje. 


ia0 

Pak kapetan Baro popostane maiko, da se odmori, jer 
onako životom nagnutim napried, bijaše mu pripoviedanje 
donjekle tegotno; a tim više, što je morao dva tri krat 
premjestiti svieću, sad simo sad tamo. da zasvieti na kru- 
gove, koji bijahu donjekle u tami. 

— A sad gledajte, nastavi on, prignuvši se opeta. Ovdje 
izmedju četvrtoga i petoga kolobara, međ Martom i Ju- 
pitrom, bilo je njekoč još jedno tielo, koje se je raz- 
prsnulo. 

Božman se malko posmjehne, a Ilija se začeše za ču- 
picu, pak će reći: 

— A tko Vam to reče, šior? 

— Ljudi, odvrati kapetan, dignuvši se opeta. 

— Ala je to prevelika mudrost. Ja znam manje. kad 
bdijem, nego Vi, kad spavate, ali mi se to čini težka ra- 
bota. Tko vjeruje u to, nevjeruje u Boga. 

Kapetan Baro ga pogleda: . 

— Ti dakle nevjeruješ, da je to nebesko tielo zemanom 
bivalo i da ga danas već nema? 

— Bih, šior, vjerovao na silu; ali dobre volje i pri 
zdravoj pameti — nikad. To su kučice, za koje me nebi 
objesili do velike. 

— Ti dakle nevjeruješ u zakon Titiusa i Bodea ; ti mi- 
sliš, da je svak kratke pameti kano ti? A molim te ne- 
prekidaj, nego slušaj. 

Ilija se pošušti, božman zavije okolo naokolo očima, da 
ugoneta, što misle ostali to tom poslu, a kapetan nastavi : 

— Kako rekoh dakle, to tielo ode; ode kao da ni- 
kad nije ni bilo. Ode, govorim, jer je tu njekoč moralo 
biti po zakonu Titiusa. Veliki Kepler bijaše rekao, da onuje 
iza planeta Saturna mora biti još dvoje tjelesa. I tako 
je bilo. Herschell odkri kasnije Urana, a Le-Verrier prora- 
čuna u svojoj sobi mjesto na nebu, gdje se mora naći 
još jedan planet. Po tih računih upravi Galle svoj da- 
lekozor k nebu i odkri Neptuna, od nikoga živa na svietu 

još: prije nevidjena. A to sve učini račun. Na istom se te- 
melju mislilo, da medj Martom i Jupitrom mora biti još 
jedan veliki planet. Mjesto jednoga velikoga našlo se 
mnogo malašnih, a to sve vodi na jednu. Tih ima preko 
dvie stotine i četrđeset pet. To držte na pameti i nezabo- 
ravite još, da se te mala tjelesa zovu planetoidi, i da se 
svako obrće okolo sunca isto kako i ona druga velika, o 
O kojih je sad bilo govora. Naravno, da njekoja idu brže, 
a njekoja sporije, da su njeka veća a njeka manja. Plane- 
toid Vesta, na primjer, mogao bi se obići pješice u četiri 
dana, a Lutecija, na dobru konju, u tri sata. 

Ilija zakašlje i gurne rukom božmana. 

— Nevjeruješ još? upita kapetan. 

— Kad hoćete, a ja ću reći, da vjerujem. Nego mi se 
sve nješto vrti po glavi, te bih ja to rekao, pa makar i 
nepogodio, samo da nezamjerite. 

— Daj slobodno. 


-. 


— Ja čujem, da se to sve vrti, da to sve bježi ko biesno 
jedno za drugim, pak mislim, nebi li se kadagod ti dja- 
voli susreli! 

— Ovi ne, odgovori kapetan, jer svaki putuje po svojem 
krugu, sa zapada put iztoka. 

— Sa zapada put iztoka, šior? 

— Da. 

— A ja vidju sunce i zviezde i mjesec, odkad sebe znam 
do danas, da iztiču u levantu a zapadaju u punentu. Ja 
mislim, da je to tako sve od postanka svieta; a nezamje- 
rite, šior. 

I Ilija pogleda put božmana, a ovaj potonji u tle, kako 
ga kapetan nebi vidio. Kapetan Baro se na tu sustavi, pak 
predoči Iliji sijaset dobrih razloga, kako i zašto se može 
zaključiti, da se zviezde kreću sa zapada put iztoka. Na- 
nese mu primjer od mjeseca, na kojem može svako 
oko razaznati dva glavna gibanja; jedno prividno s iz- 

toka put zapada i koje dolazi s toga, što se naša zemlja 
obrće okolo sebe, a drugo pravo, sa zapada put iztoka, i 
koje dolazi s toga, što se mjesec obrće okolo naše zemlje. 
Prvu je Ilija razumio odma, ali ovu potonju nije. Tada 
će kapetan: 

— A nevidiš, jadan sinko, da mjesec izostaje svaki dan 
nješto put levanta. 

— Vidim, šior. 

— A što će to reći? 

— Bit će šior, jer ide put levanta. 

Kapetan zabilježi ovu zadnju i neupita dalje, je li, nije 
li Ilija sam sobom na čistu, pak nastavi: 

— Sad ajdemo napried. Svaki je od vas vidio po koju 
zviezdu repaticu. Dobro. Ovo je njeka druga vrst nebeskih 
tjelesa. One dodju iz daleka, prodju mimo sunca i utonu 
opeta u bezdane nebeske. A njih dvanaest brojem vrti se 
stalno okolo sunca. Dajte da vam ih rečem, makar ih 
odma zaboravili. To su: Biela, Brorsen, D'Arrest, Faye, - 
Tuttle, Barnard, Wolf, Tempel I., Tempel II., Tempel III, 
Winnecke i De Vico. Nego da se pravo reče, danas ih 
nema nego deset, jer De-Vico i Biela izgubiše se. Put, 
koji sliede ove repatice, nije na lik kruga, već je to 
ovako. 

I kapetan Baro, prignuvši se, nacrta njekoliko jako eks- 
centričnih elipsa. Pak nacrta njekoliko parabola i doda: 

— A one druge repatice, koje dodju i izčeznu, one sliede 
ovakove putove. 

Ilija je to sve gledao više smućen nego uvjeren, a bož- 
man je napinjao uši, kako nebi ni rieči izgubio. Ovaj je 
potonji smatrao stvar drugim okom, nego je to smatrao 
Ilija, pak ga je stvar više i zanimala. Je li razumijevao? 
Na to nebih mogao odgovoriti. 

— Sad dolaze, nastavi kapetan, one zviezde, o kojih 
ti, Ilija, govoriš, da padaju. 

— Dajte, šior, da vidimo. Ali se to meni čini jako 
težka rabota, jer mnijem, da nije lako s Bogom ratovati. 
— Nehitaj zakučicami, presieče neuztrpljivo kapetan, 
nego slušaj i predaj se razlogu. A gledaj ovdje. Vidiš 
kako su zapleteni putovi, po kojih idu repatice; kako se 
izprepliću sa putovi ostalih tjelesa. Nije dakle izključena 
mogućnost, da se gdjekad koja nesukobi sa našom zemljom. 

— To bi bio sud svieta. 

— Ni za što. Repatice sastoje od tvari, koje nam nebi 
mogle mnogo nauditi, ma se i liepo s kojom sastali. 

— Hvala, šior, reče na to Ilija, a ja toga, doklen sam 
pri sebi, nebih želio doživjeti. 

— Nehitaj, govorim ti po treći put, kad neznaš o čem 
je govor i kako to sve ide. A ja ti opeta govorim, da 
nam to nebi naudilo. Dapače se govori, da smo mi ovu — 
i pokaza prstom na obhod Bielove repatice — presjekli 
po pola. Nego ostavimo to; i ja ti kažem, da je sve nebo 
napunjeno malimi tjelesi, koja bih ja prozvao nebeskom 
prašinom. To sve plije u prostoru nebeskom; ima ta- 
kovih, koja su debela po koju milju, a ima ih opeta takvih, 
koja bi mogao tvojom rukom podignuti. 

— Sitne li prašine, za Boga! 

— A da što je to, jadan čovječe, nego prašina, prama 
veličini zviezda i pravih zemalja. Dakle, kako rekoh, ta 
prašina plije u prostoru, pa i onuda, kuda na svojem 
putu prolazi i naša zemlja. Mi idemo velikom brzinom, 
pak ona mala tjelesa, koja susretne naša zemlja, upale se 
još gore u zraku, i ako su malena, nestane im i znaka i 
traga, sve otidje u pepeo; ako su pak malo veća, tada 
popucaju, razdrobe se i popadaju na zemlju. Tako je palo 
i ono, što smo vidjeli malo prije. 

— E, šior, odvrati Ilija, eto u ruke božje! 

— A da ti kažem još jednu, reče opeta kapetan. Valjda 
si kada probdio, na nogama i na otvorenu, noć svetoga 
Lovrinca ? 

— Jesam, šior. hiljadu puta. 

— Pa dobro. Onda si i vidio zviezda, koje si mislio, 
da su padale? 

— Jesam, šior. 

— A znaš ti, što je ono? 

— Odkud meni, šior, toliko pameti? 

— Ono ti je veliko jato nebeske prašine, koje se zove 
Perseidi, i koje ide na okolo sunca, te koje naša zemlja 
susreta na noć od 10. na 11. augusta. 

— Svake godine? 

— Svake godine. Pak još i drugo jato, koje se zove 
Leonidi, i sa kojim se naša zemlja sastaje svake godine 
na osviće 14. novembra. Pak .... 

Hćaše kapetan Baro još dalje razglabati, ali poručnik, 
dolazeć s komore, lupne nehotice o svieću i prevali ju. 
Šior Ivo se neizpriča, već, kako mu se ona svieća nije vi- 
djela na mjestu na kuverti i ob noć, tako pljune dva trikrat 
preda se i uputi se put prove, da vidi, ima li tko, te 
čuva na kaštilu. | 

Pak se sve vrati na staro. 

Mi smo one noći potezali ravno put glave Palos, koja 
nam je sutradan na večer ostajala u sjeveru. Tako minuše 
tri dana, jedan ljepši od drugoga. Nije bilo vjetra. nego 
malo, i mi učinismo malo puta. Bilo je dosta dosade, 
jer nije bilo nikakve promjene. Tišina od jutra do večera; 
neprestano uzaludno bracijavanje, sad na jednu ruku, sad 
na drugu, bijaše. svakomu dodijalo. Ništa nije toliko kadro 
izmučiti i iztezmati mornara, do tišine. On je tada na oči 
svojim starješinam, te sad potegni ovo, sad zategni ono, 
samo da mu nema mira. Vrati li se krmilar s timuna, 
još nije dobro smotao cigaretu, a eto k njemu božmana; 
daje mu kaviju i šalje ga u sartije, da štogod priveže; 
sljegne li mladić s jarbora od maistre, još nije dobro 

stupio na palubu, a eto ti božmana ili poručnika, koji ga 
šalje na jarbor od trinketa. Vrati li se krmilar iz sartija, 
a mladić s jarbora, eto mu opeta gotova posla, jer ako 
ga slučajno nebi bilo, onda mu nefali staroga čela, da od- 
vija i razpreda i da čini svilac, s kojim će pak plesti ili 
tranelu ili trajinu ili pajet, ili bilo što drugo. 

Bila je nedjelja. 

Sunce je padalo u vodu, kad mi u zapadu razpoznasmo 
Munat; tako zovu mornari goru od Gibraltara. Obzor 
se je crljenio živom crljenom bojom, a vrh Gibraltara 
dizao se dugačak, proziran, točno opredieljen oblak. Vojska 
bijaše posjedala okolo dvoje velikih lamnatih pladnja, da 
večera neizbježivi i sudjeni frikandg; a ja, čekajuć da 
i mene pozovu na večeru, bijah se namjestio na kaštio, 
da bolje razgledam čaroban, bajan i veleban vidik, koji 
mi se raztvarao pred očima. 

Visoke gore Španjolske, obasute sunčanimi zrakami, koje 
su umirale, dizale se nebu u vis, gubeći svoje vrhunce u 
crnomanjastu maglu, u koju kan da su se utapale. Obronci 
gora, sada pozlaćeni, sada crljeni, sada bjelkasti, sada bieli, 
kako se sunčano svjetlo lamalo i odsievalo po ono vr- 
letnih kosa, ogledavali su se u moru, koje je mirovalo, ali 
ne toliko, da odsievajuć boje nije svojim lakim titranjem 
topilo sve u njeki pitomi nered, praveć od svega toga 
božanstvenoga protuslovja suglasje bajnoga mira i velike 
neopisive ljepote. 

Na lievo, put Afrike, kraja nikud; svukud mirno, tiho 
Imore, a povrh njega nebo crljeno, crvenkasto, modro, mo- 

.dričasto i sivo, kako si ga gledao, bliže k zapadu ili bliže 
k iztoku. Isto je površje morsko bilo crljeno, a onamo iz- 
pod sunca krvavo. Korito broda, jarbori, jedra, konoplje, 
sve to bijaše bojadisano u crljeno. 

— Ovo će liepo vrieme, reče _ Grgo, pružajuć vrč An- 
tunu, koji mu bijaše blizu. 

— Samo da se dokopamo Munta, pak vrieme kako 
bilo. A neće liepo, ja mislim, jer mi se nemili ni za što 
ono crnoga poteza poprieko sunca. 

— Da, onamo se stoji dobro; samo da bi pak zapuhao 
Punenat. | 

I Grgo potegne desnom rukom preko ustiju, da ih otare, 
a Antun se pritegne malo bliže k pladnju, jer jedva da 
je vilicom dosizao. 

— Ida bi trajalo mjesec dana, doda Ilija, vadeć s 
pladnja komad galete, koji bijaše stavio, da se umoči, — 
tako bi mogao čovjek dobiti koju paru više do Englezke, 
a neka, što bi i opočinuo. Nego, ili mi se čini ili sam 
ugonetao, kao da su ovi krumpiri proklicali. 

I stane razgledati jedan komad, koji imadjaše na vilici. 
Segnu tada svi vilicami u pladanj, te na jedan put iznesu 
drugih sedam komada krumpira. Svak pogleda svoj ko- 
mad, pak jedan drugoga. 

— A ja ugonetah, nastavi Ilija, podbadajuć lievom ru- 
kom lakat desne, te gledajuć svoj komad krumpira na 
Vilici. i 
— A i meso, nadoveže Antun, eto se je raztopilo po 
gameli, da mu nema ni traga. 


— Dispensiru, zaviče tada Grgo, krećuć glavom desno 
i lievo, kako bi izrazio, da mu to sve neide po ćudi. 

Dispensir izidje iz foguna. On bijaše čuo navedeni raz- 
govor, pak prije nego mu što krupno predbace, reče hitro: | 


— Danas se gotovo prevarih. Bilo kostiju odviše, a ja 
nepošao za tim. Ali sutra, ako Bog da, to ćemo namiriti. 

— A krumpiri? reče Ilija. | 

— Zdravi. . 

—— Nepsuj Boga, molim te velikim svetim Nikolom, jer da 
su zdravi, nebi gorki bili. A ti bijaše pametniji zaviriti 
u kliet, jer je još do Englezke. Nemoj: da se za rana 
digne bruka na brodu. 

Nikola, koji nije bio osobito mirne naravi, premuči ipak i 
neodgovori ništa, već udje u fogun. A Grgo tada pojače: 

— Čuj, dispensiru, da niesi ovu potonju Ilijinu zaboravio. 

Hćaše Nikola uzkipjeti na ovu zadnju, ali se domisli 
boljemu, pak se uztegne. On u istinu nebijaše ni po što kriv, 
ako niesu krumpiri bili u redu. Bili su napokon onakvi, 
kakove mu ih bijahu predali. 

Ostali nerekoše ništa. Pak za malo vremena osta raz- 
govor prekinut. Nije se čulo ništa, do zveketa vilica, kad 
bi lupnule u pladanj ili kad bi koji po njem zastrugao, 
da se dočepa komadića mesa, ili da naidje na svoj komad 
galete, koji bijaše unutra bacio. 

Grgo, držeć izpod ustiju galetu i ogrizujuć vrh nje 
komadić mesa, načne prvi: 

— Pomogao sam ja sprovesti ovdje svu jednu zimu, 
sve od Miholja do konca februara. Punenat i mi mornari 
kao da se bijasmo dogovorili. Mi bili krcati finom pšeni- 
com, pak uredili žrvanj, te svaki od nas mlio, kako bi ga 
došla rednja, pak na brodu svaki božji dan kruha friškoga 
na pretek. To je nama prianjalo želudcu, a kapetanu šte- 
dilo galete u klieti. Doveze se jednom dvoje baraka s kraja 
punanih mesa, vina i zeleni svake vrsti, te kapetan teret 
za teret, izkrcaj sve to blago božje na brod, a napuni 
barku pšenicom. Odveze se barka puna kao oko. Onoga 
se dana napili svi Malage i najeli friška živeža do sita. 

— Ala će se biti pjevalo, doda Ilija. A kako i nebi, 
kad se je vrieme protezalo, uz sve te božje blagodati! 

Šior Ivo, koji bijaše došao k fogunu, da naredi večeru 
i za komoru, pogleda Iliju izpod oka, i vraćajuć se na. 
kasar, nješto zamrmjlja. 

— Šior Ivo, reče mu kapetan, sutra smo pod Gibral- 
tarom, a do petnaest dana, nadajmo se, u Englezkoj. 

— Bože daj; ali ako Bog bude slušao one onamo na 
provi, hoćemo ovdje i božićevati. 

— Samo zdravo, odvrati kapetan. 

Poručnik ga pogleda u čudu i sljegne u komoru. 

— Ovo ti je naše vrieme, reče tada kapetan božmanu. 

— Nebo krvavo i vrieme traljavo, odgovori božman, 
bacajuć oko put prove, da vidi, nosi li mali večeru. 

— U jutro, da. | 

— Ali su se zviezde sinoć bljeskale; vrieme će pro- 
mieniti. 

— Nebih rekao: Barometar je visok. 

— Lako za barometar, šior; ali Vi znate bolje no ja, 
da nebo jabučasto i žena na porodu, sve to malo traje. 

— Nije toga bilo sinoć. 

— Bilo je, šior. A sada ono oblaka onamo na zapadu, 
k6 da su mačji brkovi. Vidite li ih? 

— Ali sunce? 

— Nije utonulo čisto. Vi ga nieste gledali, kad je za- 
palo. Bili ste u komori. 

— Hm, promuca kapetan, samo da se dokopamo Munta, 
i sljegne pod kasar, da večera, gdje ga je čekalo namr- 
godjeno lice poručnika. 

Božman bijaše pogodio, uzprkos barometru, koji je vaviek 
kazao liepo. Noć prodje mirna, ali se po nebu bila 
prosula njeka čmadina, koja nije slutila na dobro. Pak 
tri dana redom vrieme ko da je / pobjesnilo. Najprije 
počne duvati sa juga, pak malo iza toga sa zapada. 
Stadosmo tada križati uzduž obale Španjolske, nebi li 
se kako približili tjesnu, te stali u zaklon od gore Gi- 


= braltarske. To nam podje za rukom tek četvrti dan. Kad 


bili tamo, nije bilo niti pomisliti, da se prodje tjesno i 
uljeze u ocean. Puhao je punenat. Kapćtan dade dakle za- | 
tvoriti sva jedra mimo gabija i tu se stavismo pod kapu, 
i stadosmo križati od glave Evrope do južne obale Špa- 
njolske. Osim nas bilo je još dvadeset drugih brodova, 
ponajviše Engleza. Čekali su i oni, da popusti punenat. A 

dogadja se često, da punenat, koji puše u tjesnu, malo se 
proteže u Sredozemno more, te na ovome, a samo malo 
ovuje tjesna, vladaju drugi vjetrovi. Tada brodovi dojedre 
do nedaleko tjesna, vjetrom u krmu, a do samoga tjesna 
pak križajuć. Nas zaustavi punenat izpod Gibraltara pun 
mjesec dana. Svaki je dan dolazilo brodova sa Sredozem- 
noga mora i bilo nas na koncu svih skupa više od stotine. 
Tu se je htjelo silnoga opreza, jer je svaki čas prolazio 
brod mimo broda. Nebi se bio dobro uklonio jednomu, a 
eto ti druga tri po provi, kojim, ako su ti mure na lievo, 
to jest, ako su ti jedra na lievo otvorena, moraš da se 
svima ukloniš. Opreznost pak ob noć morala se je podvo- 
stručivati. Gdjekad bi pala magla. Tada bi svak tražio, 
da se udalji od kraja, da se otme toj navalici, puštajuć 
se kojih deset, petnaest milja u iztok. 

Mi smo se vaviek držali duž same obale, te dolazili 
dva puta na dan izpod tvrdje Gibraltarske. Jedan put nas 
zateče tišina izpod same tvrdje. Struje, koje onuda zavi- 
jaju mimo glave Evrope, stale nas rivati put kraja. Čini 
mi se, da ćutim i danas vrh sebe svu onu težinu, koju 
sam i onda ćutio. Gole kose, puste goleti, nepristupne hridi, 
podsječene liti, vrletne poput višava Norvežkih fjorda, 
drzovite poput orijaša, kad mu gmizi izpod nogu narod 
patuljaka; nesnosne kao nješto bajnoga i velebnoga, koje 
te tišti i sjeća te na lomnu narav tvoju, na tvoju ništavost. 
Sve je to bilo sakupljeno nad brodom. Sad je kosa bo- 
čila vrh mora, sad je iz mora buljila nesgrapna hrid, 
glavom do koje kose, a nogama roneć u pučine morske. 
Golemi strmac od tisuću i pet sto stopa visine dizao se 
je okomito nad nama, te svaki čas kao da će se izvaljati 
sa visine koji stanac, što je na prikrajku koje kose, pobočke 
koje pukline, navrh koje izdubine. More je lizalo mirno 
njegovo podnožje, turajuć se u koju pukotinu neobičnim 
šumom jeke u pećini. Ja sam baš onoga dana čitao putopis 
Ide Pfeiffer-ove o Madagaskaru. Pak sam prispodabljao brigu, 

koju priroda bijaše razvila, da sagradi onu glasovitu tvrdju 
blizu Tananariva, i pomoć, koju bijaše pružila Herkulu, 
da ovdje usadi onaj stubok, kad, prolazeć s Afrike u Špa- 
njolsku, da odvede goveda Geryonova, probi tjesno Gi- 
braltarsko; pak sam osjetio njekakvu potrebu, da zapišem 
olovkom na rubu jedne stranice one knjige: »može biti, 
da je ova tvrdja jača od Gibraltarske, ali dvojim!“ — 
Gledana izvana nije no kamen, na kojem se bjeluca svje- 
tionik, koji je na južnome rtu. Tu se vidi i grad sagradjen 
još onda, kadno Mauri navališe pod vodstvom Tarika, 
odklen potječe i arapsko ime Gebel al Tarik. Strategični po- 
ložaj gore bjehu uvidjeli i Rimljani, te ju naseliše i prozvaše 
Julia Calpe. Za nju su se tečajem vjekova 'otimali mnogi 
narodi, najskoli Spanjolci, doklen ju napokon Englezi ne- 
zauzeše na izdajstvo još godine 1704., pod vodstvom princa 
Hessen-Darmstadta. Zaludu je pak Španjolska četiri puta 
navaljivala na tvrdju, da ju zauzme opeta; uza svu pomoć 
Francuzke, koja joj je u tom poslu bila vaviek pri ruci, 
ona je samo gubila novce i ljude. Glasovit je zadnji po- 
kušaj od godine 1779., koji je trajao sve do godine 1782. 
Četrdeset tisuća ljudi, četrdeset ratnih brodova, deset pli- 
jućih baterija sa sto četrdeset i dva topa, pak drugih 
dvie sta velikih topova sa strane kopna, sve je to bilo 
napereno proti tvrdji, koja nije imala nego sedam tisuća 
x ljudi, koji su ju branili. Uzalud. Dan 13. septembra go- 
dine 1782. svrši podpunim porazom sjedinjenih sila obsje- 
datelja. Španjolska nepopusti odma, već je obsadu nasta- 
Vila, ali su Englezi znali stati na put svakomu njezinu 
pokušaju. Još od godine 1713., poklen mir od Utrechta 
osjegura Englezkoj posjed Gibraltara, troši ona svake go- 
dine do četiri sto tisuća forinti, kako bi ju što jače utvr- 
dila. Danas ju brani šest sto topova, razdieljenih po ba- 
terijah, kojih s mora niti nerazaznaješ, i po galerijah iz- 


dubljenih u živom kamenu, najskoli sa strane kopna. Go- 


vore ljudi, koji se u to razumievaju, da nema tvrdje na 


131 


svietu, koja bi se mogla Gibraltarskoj prispodobiti. Taj 
utisak sbilja učini ona na svakoga, koji ju okom vidi. Kad 
ju pogledaš s mora, pak da i niesi čuo o njoj ništa go- 
voriti, nebi mogao pomisliti na drugo, već na onu Peromnu 
moć, koju bi čovjek mogao iz nje izcrpsti. 

Durbinom mogoh liepo razabrati dvie opice, koje su 
skakutale po ono goletih, gdje necvate nego valjda koji 
siromašan cvietak, jer barem sa iztočne strane sve izgleda 
pusto, divlje, zapušteno. Govore, da s one strane ima ga- 
jića i perivojića, da je rastlinje bujno, da ima liepih hla- 
dovišta i onda kada je sunčani pripek, ali ja toga nie- 
sam mogao vidjeti. Tamo će opice biti sretnije. O njih 
sam čuo, da ih englezka vlada goji i brani s osobitom bri- 
gom i da se u tvrdji vodi službeni zapisnik o toj maj- 
munskoj obitelji. Blaženi stvorovi, koji kod toliko oružane 
sile mogu boraviti bezbrižno svoje dane, gledajući s jedne 
strane Evropu, svoju prvanju otačbinu, a s druge Afriku, 
kamo se mogu kad tad preseliti, te se u većem broju udru- 
živati i plandovati u šumah tropskoga rastlinja i zelenila. 


PL 


Kako bi gdjekad nastala tišina, te se jutrom pojavio 
lagan vjetar s kraja, tako bi svi brodovi nasrtali put ušća, 
da ga prodju. Uzaludan trud ; jer ili bi vjetar s kraja po- 
pustio, te bi struja zaniela sve nazad, ili bi to učinio sami 
punenat, koji bi na jedan put banuo, da zatvori tjesno 
svakomu jedrenjaku. Gdjekad bi tako jako zapuhao, da bi 
odtisnuo u zapad do trideset milja one brodove, koji bi 
se našli bliže Ceute. To se je bilo i nama tri krat dogodilo. 

Šior Ivo osim one borbe, koju mu je bilo voditi kao 
poručniku i kao mornaru, nije imao mira ni trena, samo 
misleć, kako se eto ljenčari izpod Gibraltara, a da se je 
na oceanu moglo se je stići u Englezku u manje od deset 
dana. Ali uzalud sve njegovo naprezanje. Ili je bila tišina, 
ili je puhao punenat. Preko dana vukao se je s prove na 

krmu i s krme na provu, kao čovjek, koji nije znao, od- 
klen bi počeo. Kapetan Baro je hotio, da mu , Jared“ iz- 

gleda kao djevojčica i da bude liep, kad prispije u luku, 


pak bijaše naredio božmanu, neka se ponovi biela boja, 
na tugi i iznutra, sve okolo naokolo broda. Tim je putem 
dvoje troje mornara bilo vaviek s kistom u ruci; a po- 
ručnik, koji taj trošak nije sa ekonomičnog gledišta mogao 
nikako odobriti, kad se je eto plovilo put Englezke, da se 
krca ugljen, mrmljao je svaki put i žvakao, kad bi došli 


k njemu, neka bi dao sad ove boje sad one. Ali mimo 


svega mučio ga je punenat i porugljivo oko mornara, a 
najskoli Grga, koji se nije stidio govoriti očito, da ,svaki 
dan izpod Gibraltara — i kolač.“ Netom bi dakle poručnik 
izpao glavom iz tambuća, pljunuo bi na vjetar; pljunuo 
bi i svaki put, kad, silazeć u komoru, gledao bi more, koje 
se onamo sprama tjesna bjeluca od pusta punenta. 

Jedan dan osvanusmo s one druge strane tjesna, bliže 
k obali afrikanskoj, kamo nas bijaše zaniela struja. Kad 
razdani, zamagli se, a iza magle eto se javlja svjež vjetar 
sa iztoka. 

— Levanat, šior, zaviče božman kroz dušnik dolje u 
komoru, kako bi ga čuo kapetan. | 

Poručnik, koji je bio u svojoj izbi, te bilježio na kartu 
riliev rta Almine, koji bijaše digao prije nego preda stražu 
božmanu, skoči tada sa stočića, baci kartu, i kao da se 
je pomamio, eto ga sa svima naočalima na kuvertu. Bio 
je izvanredno veseo, a kako i nebi, kada ga je eto Bog 
bio napokon uslišao. Almina je skrajni sjeverni rt polu- 
ostrva Ceute. Po rilievu bijasmo kojih osam milja uda- 
ljeni od njega. Neprodje četvrt sata a magla se slegla 
tako gusta, da si jedva mogao razabrati sjenu čovjeka s 
krme na provu. Ipak smo mi jedrili put tjesna, a uz nas 
je sjegurno jedrilo sto drugih brodova. Kako se to mora 
raditi, kad je magla, jedan je mladić trubio svaki minut 
na morsku trublju, a i češće, jer bi Šior Ivo silazio svaki 

čas na provu, da ucka mladića, samo neka trubi. Nije se 
izprva čulo ništa okolo broda ; ali kasnije, kad uljegosmo 
u tjesno, a po tome i doznasmo, da smo uljegli, tinkanje 
Zvonova, trubljavina trubalja, zviždanje parobroda, sve 
živo kao u luci. Jedan parobrod prodje nas blizu, ali 
tako blizu, da bismo bili čuli žamor ljudi, koji su bili 
sakupljeni na kasaru, da ga nije dušio štropot elike i šum 
vjetra, koji bijaše pojačao. 

Dva sata kasnije bili smo na oceanu. Nebijasmo vidjeli 
kopna ni desno ni lievo. Magla ga je sakrivala. 


IV. Do Englezke. 


Ocean. — Kako i za što odleti košarica u more. — Gdje 
je govor o jestivu. — Gdje se kuha i pije. — Bez vođe. — 
Zedja. — Valovje oceana. — Va jarboru. — Preko objeda. 
—— Punenat. — Gdje se poručnik srdi. — Va palubi. — 
Bo kiši. — Dva dana kasnije. — Ostrvije Scilly. — Pilat. 
— U luku. 


Ima nješto čudesna, nješto otajstvena, što tišti misao, 
kad hoće, samo za jedan tren, da se sustavi na ovu jedinu 
jedincatu rieč: ocean. Čini se, kan da je to velika lopta, 
koja se taka u neizmjernost. Govorim »lopta“, jer sama 
rič kan da je obla; govorim, ,taka“, jer sama rieč kan 
da je neizvjestna, nepojmljiva. Izuštena u mojoj sobi, u 
miru i tišini iste ljetne primorske noći, čini mi se, da čujem 
bezkrajnu jeku koje velike poviesti, o kojoj sam nješto 
jal čuo jal čitao, ali koje niesam razumio. Kan da je ono 
skup, u kom se usredotočuje nješto, što dolazi iz daleka, 
i Zuji poput vjetra i romoni poput vode i dunji poput 
groma i mami poput Sirene i stravi poput orkana. U onoj 
jedinoj rieči sakuplja se, reda, muti i bistri sve, što si 
milozvučnijega čuo, sve, što si razuzdanijega vidio, sve, 
što si neurednijega gledao, sve, što si blažega ćutio. S jedne 
te strane obasiplje mir i sanja o tajnih blaženstvih, tišti 
te s druge njeka.nepojmljiva strava, koja se izrazuje plačem 
udove i cviljenjem sirote. Ocean je ono veliko platno, na 
kojem je narisano sve, što priroda ima velebnoga, sve, što ona 
ima lomnoga. Sama jedna točka toga velikoga okvira slika 
je daleke bezkrajnosti. Ona je središte, okolo kojega naskaču 
pojmovi, obasipljući ju viencem, u kojem se nižu redom 

bajni vidici i plačni prizori. Vasiona se objavlja u mutežu 
onc neizvjestnosti. Ona je odsjev svega onoga, što je nama 
nepojmljivo, svega onoga, što je sakriveno iza' koprene, 
kojom priroda obasu naš vid. Ocean je kap neograniče- 
nosti, on je onaj veliki predstavnik svega onoga, što ću- 
timo, da je veliko, ali očima nevidimo. Kano da je on tu 
samo za to, da nas sili, da _ mislimo o vasioni, o provid- 
nosti, o Bogu. On dieli dva svieta. Vasiona se ogleda u 
njem. Ponori su njegov ležaj. Vaviek je na mjestu, a nikad 
nemiruje. Vaviek napada, nikad da se brani. Ravan je 
poput glata, a čuva u svojih njedrih najveća brda i naj- 
dublje doline. . 

Čudna li utiska na duši onoga, koji može reći za prvi 
put: evo me na oceanu. U tih riečih ima nješto tajnovita, 
nješto veličanstvena, isto toliko, koliko je ocean tajnovit 
i veličanstven. Duša tada kan da se je primakla neumr- 
losti, kan da se usavršuje, kan da putuje daleko, k nje- 
kome idejalu, o kojem je sanjala u časovih mira i bla- 
ženstva, i kan da život jednog dana spada vjekovječnosti. 
Ona se nalazi lice u lice sa onim velikim prizorom, koji 
tek sada ona može motriti, slobodno, bistro, — i nješto 
neizrecivo tiba silazi na nju sa onih visina, u kojih se va- 
lovi svjetla križaju sa tamom, koja se crta u pustih pro- 
storih neba. 


Pak se vrati k sebi i promatra s bližega veliko pozo- 
rište. Pak počme od kapi. 

Što je kap mora? 

Od nje do svemira razlika je velika, ali udaljenosti nema. 

. Pak se misao sustavi na tom pojmu, koji je izraz i 
poviest te čestice oceana; pak ga prevrće i motri, kano 
gledalac, koji, pošto ga obasja veliko svjetlo, promatra 
jedan sami okrajak požara, jednu samotnu iskru, kako mu 
se Oči nebi zablieštile i prizor izgubile. 

Dakle, što je kap mora? 


136 


Kap je u vasioni ono, što i najveće tielo nebesko. Jedno 
leži u drugome, a drugo bez prve nebi niti obstajalo. 
Kap je isto toliko važna čest oceana, koliko i Sredozemno 
more; isto onako, kako je i grumen prvobitna 1 potrebita 
sastojina gora, čitave zemlje. Kako je tvar izraz gibanja, 
to se u kapi mora ponavljaju isti oni čudesni pojavi, kao 
i u sunčanome sustavu. Što je kap u moru, to je zviezda 
u nebulozi, to je nebuloza u vasioni. Tko zna, što se sbija 
na nebu? Tko zna, što se sbija u kapi mora? | 

Pak od česti skoči misao na cjelinu, na onu kap ne- 
izmjernosti. : 

Tada prizor prestane biti jednostavan. Bezkrajnost se 
pojavlja. Skok nije više tako velik, ponor je manji, ali je 
za to skupina veća, slika zamršenija. sve skupa tajinstve- 
nije. Pred vidom lebdi neizmjernost, obasuta zviezdami 
na nebu, ledenim zastorom na zemlji. Valovi pokrivaju 
veličinu u dubinah, blakitno nebo u visinah. Tajinstvenost 
izpod površja mora, tajinstvenost nad njim. Visina mora 
ogleda se u dubini prostora. Prizor, koji je pred očima 
ima i prelaz trenutka i vječnost vjekova. Nijedna pjega 
nemuti vidika, nijedan pojam se neriše bistar. Bezkrajnost 
razvija svoje čare. siplje svoje obmame, gore prozirnom 
bistrinom neba, — dolje mutnom maglovitošću mora. To 
je okrajak neizmjernosti, koji je otvoren nad tobom, i ti 
Ćutiš na duši svu težinu toga odsjeva vasione, jer možeš 
prispodabljati taj vjekoviti prizor sa onimi igraljkami. 
koje ti nud'aju kazalištne pozornice. U borbi, koju tvoja 
duša tada nemože izbjegnuti, razabireš svu premoć, koja 
je nad tobom ; ćutiš, kako ti sile malaksaju, pak svladan. 
uništen, vidiš, kako veliča savjest tvoje duše, koju si pre- 
zirao, i kako slabi um, kojim si se toliko ponosio. Atom 
postaje gorostasom, a gorostas patuljkom. I drugčije nemože 
bivati, kada je izvor toj borbi s jedne strane _ nada i 
neizvjestnost osjećaja, a nadutost umovanja s druge. Glatni 
svod nebeski sja sjajem neizmjernosti. Sjena Aristotelova 

kan da čuva njegovu prividnu nepomičnost. K. tome sjaju 
zalieće se misao, zalieće se srce. Ali koje dosiže dalje? 

Zaludu um prevrće misli, koje se. radjaju u nizu onih 
visina, do kojih je dopro; zaludu ona velika načela, za koja 
se misli, da su u vasioni zajednička. Zaludu sve. Um 
klone. Srce nadjača. Tada se redaju pred umom oni osje- 
ćaji, koji sižu dalje od svakoga znanja; i um oboružan 
tom novom, svježom silom, diže se daleko, visoko k nebu. 
Tada se odkrivaju novi prizori. Zastori ledenog umovanja 
pokidaju se, padaju. Vasiona nije više stroj, koji kreće 
sliepa i bezćutna sila. Bezkrajnost postaje prozirna. Lik 
čovječji, okružen viencem božanstvenosti, veliča, i u naborih 
neba čita i vidi bistre pojmove o providnosti, o istini. 
o Bogu. 

Ima trenutaka u životu, koje čovjek najvoli dozivati 
svojoj pameti, da mu draže srce, da ga prenose nazad u 
dneve, koji su prošli, ali koji se nemogu smetnuti s uma, 
jer su jednom očarali čitavi stroj, razklimali volju, zabe- 
zeknuli dušu. Od tih trenutaka ja najvolim onaj, kad mi 
se pred očima raztvori za prvi put pučina oceana. Tomu 
je već prošlo deset godina, a čini mi se, kan da još gledam 
gladko površje mora, izpod kojega dugi i tromi valovi, 
vidjeni a nečuveni, dolaze iz daleka, očiti poslanici daleke 
oluje, koja je gdjekamo bučila i harala. Vidim i dan danas 
u mašti maglom zastrto ušće tjesna Gibraltarskoga ; mislim 
još, da sanjam o vojnah Nelsona, koji, poklen se proslavi 
sa toliko bitaka, ostavi pod Trafalgarom i život i vjeko- 
vito ime. Mislim, da* još razabirem onu stotinu drugih 
brodova, koji su nam bili sprieda, nazad, lievo i desno, 
te su plovili i oni, da se povjere nevjernomu oceanu. 
> Poručnik, naslonjen na obore kasara, prigleda okolo na- 
okolo durbinom, nebi li ugonetao, koje se vrieme sprema 
k noći. Božman igra takodjer okom, ali po jarborih, da vidi, 
je li sve u redu, je li se što zaboravilo urediti. Mladići 
skaču, koji preko sartiji u kofu, koji po penunih, a koji 

na baštunu, da pregledaju još jednom najvažnije česti 
opreme; a kapetan gleda po krmi i valjda nagadja, hoće 
li prestati već slabašni ćuh sa levanta i kada. 

Sunce grije i prosiplje svoje zrake svukud po vidivom 
obzoru, jer nema oblaka, koji bi ga krio; a nebo se crta 
okolo na okolo u krugu, ljubeć površje morsko. U sredini 
toga kruga smo mi, ,Jared“, kć nevidiva točka u pustari, 
koju je sve naokolo priktila dosadna jednoličnost ravnine ne- 
opipljive pržine, gdje se sve u tebi samome usredotočuje. 

Pred tobom se stere neizmjernost. Vrh tebe nebo, na 
kojem se kriesi sunce kć piknja iza velika razgovora božjega, 
a pod tobom morski bezdani, do kojih čovječja stopa nije 
sašla i težko da hoće. 

Čitavi jedan sviet nepoznatih stvorova prebiva u tih 
bezdanih. Tu se razvija život najvećih .nemani, tu se re- 
daju u slojevih kraljestva nevidivih stvorova, tu je ujedno 
i kolievka i grob milijuna stvorova, milijuna zadruga. 

Ocean je od vajkađa razpaljivao maštu i najledenijega 
srca. Na njegov ulaz poreda priča Herkulove stupove, na 
njegovo površje i u njegova njedra orijaške nemani, a na- 
kraj samoga njega mislilo se, da su vasionski bezdani i 
velika rieka Okeanos, sin Urana i Gee, iza kojega leži na 
ogromnih stupovih cakleni svod nebeski, koji se nije niti 
onda uzdrmao, kada Atlas, koji ga sa zapadne strane nosio 
na svojih ledjih, opazivši glavu .Međusinu u torbi Perse- 
jevoj, skameni se, i kada, prevaren od Herkula, pusti da 
mu ukrade zlatne jabuke, koje su bile namienjene Heri, 
Jupitrovoj vjerenici. Po moru prosu priča Nereide, njih 
petdeset na broju, liepe i crnooke, koje su prebivale u 
dubinah; po njem Sirene, koje su svojim pjevanjem ma- 
mile mornare; o njem priča bez kraja i konca, 

Vrh onih pustih pučina spustiše se najprvi Feničani, 
ali su ta putovanja ostala u tami poviesti onih davnih 
vremena. Hijelo se toliko stoljeća, da se rodi Kolumb, 
taj genij, koji prevrćuć morske karte, i proučavajuć sve, 

što se je do onda znalo o tom velikom moru, dodje na 
misao, da potraži Iztočne Indije, ploveć put zapada. Nje- 
gova mašta nije se znala privezati pojmu, da bi zemlja 
bila ravna, da bi zapadni: kraj ronio u ponorih. Njega ne- 
preplašiše priče starijih pomoraca; njega neustraši bahata 
nadutost bogoslovaca, koji su htjeli dokazivati, da se njegova 
misao protivi istini i svetomu pismu ; njega neuztrudi mli- 
tava nehajnost Madridskoga dvora, već vjeran svojoj za- 
daći, koja mu bi od Boga podieljena, poduprt od jednoga 
fratra i od kraljice Izabele, navede napokon Španjolsku, 
da ga podupre u podhvatu — i Amerika bi odkrivena, 
ocean preplovljen. 

Veličina oceana mami i dan danas najbolje i najuztrp- 
ljivije učenjake, koji se muče zaludu, da ga spoznaju 
svega, jer im se on krije, omotavajuć neprozirnom kopre- 
nom svoje ponore. 

Vaviek se je mislilo, da bi Atlantik morao biti dublji 
po sriedi. Danas se zna, da se nije dobro mislilo, jer se 
je u potonje vrieme našlo, da je po sriedi plitčiji nego 
pri kraju. Velika podmorska visočina, sterući se sa sjevero- 
iztoka najprije put jugo-zapada, pak put juga, dieli njegove 
vode u dvie velike kotline, koje se pak dielomice znatno 
uvaljuju, te se može reći, pravi su to ponori. Tako se je 
na jugu od Kanarskog ostrvlja naišlo na dubinu od šest, 
a na sjeveru od Malih Antil4, te prama Newyorku, na du- 
binu od. sedam .kilometara. Vrhunac gore Himalaje, bačene 
u te dubine, jedva da bi provirio na površje. Biokovo ba- 
čeno u zaljev od Mexika, a povrh njega Velebit, a povrh 
Velebita Klek, nebi se površja dotakli. Iztočna kotlina At- 
lantika nije tako točno iztražena kao zapadna, ali se može 
svakako zaključiti, da i tamo mora biti velikih dubina, 
jer je ratni brod ,Essex“ naišao na dubinu od pet kilo- 
metara i po. Otoci Azorski dižu se na ledjih Atlantičkoj 
visočini, a otoci Bermudski diele na zapadnoj strani u 
dvoje najveće i najznamenitije dubine Atlantika. 

A ima li stvorova u otih strašnih dubinah? 

Do nazad njekoliko godina mislilo se, da nema. Govo- 
rilo se, da u dubini većoj od osam sto metara nemože 
biti ništa živa, najprvo s toga, što je dolje temperatura 
nizka, tlak velik, što nema ni zraka ni svjetla, koje da 
treba svaki stvor, ako će živjeti. K tome bijaše nadošlo i 
mnienje čuvenoga prirodoslovca Eduarda Forbesa, koji, 
poklen iztraži Englezko i Egejsko more, presieče kratko i 
reče, da u dubini nižoj od po kilometra nema više života. 
Ali se je u zadnje doba učeni svićt uvjerio protivno, i 
danas se zna, da na dnu oceana ima stvorova, koji živu, 
stvorova, kojim se je prije nalazilo traga samo u oka- 
menicah. Tako se je našao morski liljan (Rhizocrinus Lo- 
fotensis), za koji se mislilo, da je živio u sekundarnoj pe- 
riodi, i da ga je bilo nestalo već od tisuć i tisuć go- 
dina. Do malo godina nazad mislili su učenjaci, da na 
dnu oceana obstoji njeka organična sluzina, koja ga po- 
kriva svega, i koju su zvali: bathybius; ali, uslied iz- 
traživanja, prigodom ekspedicije ,Challengera“, zna se, da 
se je mislilo krivo. 

Ocean ostaje još svedjer tajnovit u svojih zamršenih po- 

javih; još će se na dugo razpaljivati na njem mašta 
istih učenjaka, koji hoće da nagadjaju srcem, kad nemogu 
pogoditi umom. Glasoviti Maury, pjevajuć veličinu prirode 
nad valovljem oceana, ide toli daleko, te misli, da se je 
isti Bog morao prečuditi, kadno vidi, koliko je usavršeno 
njegovo djelo. Schleiden, pričajuć o bajnih divotah i o 
veleljepju, kojemu je na mjestih dno oceana pozorište, 
oživljuje one tajnovite prizore, čarajuć sam sebe i drugoga. 
I nema sbilja čudovišta, kojemu se nebi našlo priklade u 
onih bezdanih, u kojih se neizmjerno majušno nag ijeće a sa 
neizmjerno velikim. 

Podmorski prizori dozivlju umu one djetinske priče, koje 
smo slušali med snom i javom, kad se je dojilja zaludu 
mučila, da nas umiri i uspava. Tajnoviti gajevi, vaviek 

zeleni, vaviek pitomi, oživljeni srebrnim cviećem, koje 
se nagiblje zlatnoj ribici, koja im prolazi mimo, zapliću 
se i skrivaju se iza brežuljaka, na dnu doline, na vrhu 
brda. Koralji izprepliću svoje grančice i steru se kć nježno 
okrilje nad lišćem nježnih stabalaca, nad bisernicami. koje 
hoće da se nadtječu sa sjajem bajnih nulipora, koje se 
crljene, rumene i zlate navrh ostataka poginula bilja. Vrh 
grimizna dna, pokrivena od milijuna i milijuna stvorova, 
diže se ponosita gorgonija, te pružajući na lik lepeze va- 
ljavici mora svoje hvoje, sad se crljeni, sad modri, sad 
žuti, sad zeleni a sad crni, a vaviek je liepa, ko liepa 
jagodica mlade i liepe djevojčice. 

Ovdje je zavojita suputica, onamo uzbrdita laznica, čijega 
je traga nestalo, jer anemone s jednoga kraja na drugi 
steru svoja ticala, te ljubeć crnolike liti, razastiru tamni 
sag nad dnom, vrh kojega zaludu hoće da prodru brzim 
letom laki prebivaoci onih predjela. Flustre i eskare za- 
viju koralj, a patele ga bojadišu u žuto, u zeleno, dočim 
ribica kolibri, taj najnježniji i najljepši stvor oceana, igra 
se i plije okolo njega, obasipajući ga sjajem, u kojem su 
sakupljene sve nježnije i svežije boje. koje je imala pri- 
roda, kada ju je stvarala. — Lagane poput duhova, liepe 
poput angjela, biele poput ssniega, pružaju fisalije svoje 
zvončiće, a nježne ribice, koja žuta, koja zlatna, koja 
srebrna, uznemiruju otaj posmjeh prirode. Liliputski ga- 
jevi, sada pusti, a sada napučeni i oživljeni od tisuću 
stvorova, skrivaju u svojim njedrima bića, od kojih da ih 
nebi milijun mogao nositi na dlanu, reko bi, da su zmije, 
da je i u tome I skromnome svietu htjela priroda, da 
mira nebude. 

A kad bane noć, eto valovja ognja, koja zamjenjuju te 
prizore. Čitavi onaj mali sviet uzpali se od ljubavi i gib- 
ljuć se grozničavim gibanjem, reko bi, da se ogleda u 
ribi-mjesecu, čije svjetlucanje ostavi malone u tami mili- 
june i milijune gorućih stvorova. To je kraljica pozornice, to 


142 


je meteor onih majušnih hladovišta, gdje se tisuć i tisuć 
poljubaca dieli u jedan mah. U onih nježnih šumicah i 
gajevih stvorovi se radjaja na tisuće, na tisuće umiru, i 
nijedna povorka pratilaca da bi izazvala umjetan plač, ni- 
jedna suza da bi se zalila nad stvorom, kojemu je grob 
veličina oceana. To su fantastični prizori, u kojih je pri- 
roda sakupila sve, što je imala nježnijega, gdje je pro- 
sula sve, što je ljepšega imala pri ruci. Puna ljubavi, 
ima i ona svoju mezimčad. Neumorna u proizvadjanju 
vrsta, u traženju usavršena, znala je sačuvati kroz ti- 
suće godina morski liljan, skrivši ga u najzabitnije bezdane 
oceana. Ondje, med kosami i hridinami, zaronjen šest ki- 
lometara izpod površja morskoga, uz malo stvorova, 
zahranjenih od prahistoričnih vremena, životari, zuludu' 
pružajuć nježna svoja ticala, zaludu razvijajuć svoje lje- 
pote, kad ih nitko negleda. Samotan, na groblju tisuću 
vrsta i milijuna stvorova, njegove grančice su samo kad- 
ikad potresene od mikroskopičnih školjka, od kojih sto- 
tine vista žive u raznih visinah oceana. Na njegovih 
hvojah popostane ljuštura nautila, kad plivajuć mimo 
glave Oluja u neizbrojivom družtvu, umre na putu i 
sljegne u svoj grob, kamo će ga u kratko sliediti svi 
drugi, a neće za to početnoj zadruzi malaksati niti broja 
niti veličine. 

Mali umjetnici, sakupljeni na dnu, dižu prude od ko- 
ralja, koji će se s vremenom dotaknuti površja, po kojem 
sada pliju morski gadovi, nesgrapne žabe najveće vrsti, i 
po kojem skakuću i pljuskaju otrovne zmije, najskoli blizu 
obala Lakediva, nagomilane u klubka od stotine. Njekoliko 
metara niže stoje pritajane u skromnih hladovištih one 
školjke, u kojih je biserovo zrno, te će jednom resiti ili 
vrat biser -djerdanom ili kosu biser-viencem koje POBAIE 
krasotice jednoga od pet dielova svieta. 

Kako je to poručnik- slutio, a kapetan nagadjao, kad 
bilo k noći, vjetar sa iztoka prestane sasvim i nakon malo 
pojavi se nješto ćuha sa sjevera. Otvorismo tada jedra na 
desno i krenusmo put glave svetoga Vincenca. Od prve 
straže, od osme naime u večer do ponoći, bio je red 
poručnika, da stoji na kuverti. Kako je vrieme bilo liepo, 
to se Šior Ivo stane junački šetati, mjereć onaj prostor, 
koji je na palubi dielio kasar od jarbora od prove. Na 
nogu je nosio visoke čižme, koje, da je čovjeka popao hir, 
da ih mjeri, bile bi potegle više od četiri kila. Na glavi 
mu bila kapa od crna sukna, koju bijaše kupio nazad nje 
koliko godina u Englezkoj za dva šilinga; a on bio omotan 
u dugi kaput od mrčine, koja je njekoč bila smedje boje, 
a sada mjestimice požutjela, a mjestimice probliedjela onim 
bljedilom, koje kaže godine i na odjeći i na obući i na 
licu. Kapu bješe tako navukao na glavu, da se je moglo . 
reći, da je glavu zavukao u kapu; uši prikrio zavraćenim 
ovratkom kaputa, da su se vidjeli samo obrazi, a može se 
reći, i sami nos, jer bi kadikad i njega samoga nestalo, 
kad bi potulio glavu, skučio ju do prsiju. 

Tko je poznavao poručnika, bio bi rekao, da je barem 
u onaj čas bio zadovoljan. Nije gledao preko obora, jer 
i ako nije brod letio Bog zna kako, bijaše se ipak onoga 
istoga dana izkopao izpod gore Gibraltarske, gdje je mogao 
još kvičiti mjesec dana i više. Nije mu dakle težalo, ako 
se baš one noći brod i nemakne, prem bi ga radje bio 
gledao, da plovi, nego da ljenčari i da onako dosadno lupa 
krmom po moru. Kako je bilo vedro i liepo, to se nije 
niti brinuo da gleda put prove; ondje bijahu i onako kr- 
milar i mladići. 

Dispensir je pušio svoju lulu uz samu barku, pod vjetar, 
te bi kadkada zapjevao tako tiho, da ga se na krmi nije 
čulo, a na provi nije razumjelo, njišuć se na jednoj koša- 
rici, koja mu je služila umjesto stočića. Nikola je sve svoje 
stvari činio osbiljno, pak je osbiljno i pjevao, osbiljno se 

na košarici i njihao. Osbiljnost đispensirova bila ipak 
gdjekad začinjena njekakvom finom i jedva prozirnom iro- 
nijom, koja je, u podanih okolnostih, uz stanovite uvjete, 
znala staviti u gibanje usne poručnikove, te bi bio rekao, 
da se poručnik smije. Ali to nebijaše smieh; to bijaše 
njeka vrst odobravanja, kojim je poručnik gdjekad častio 
dispensira, kad bi ovaj mislio, da nije u nevrieme, ako 
reče i koju neslužbenu rieč. 

Neznam uprav kako, ali mislim po škripanju, dosjeti se 
Šior Ivo, da je dispensir na košarici. Približi mu se tada 
i reče, da nije pametno lomiti stvari, koje ipak nješto 
vriede, kad eto, Bogu hvala, po palubi penuna, na kojih 
može sjediti petdeset ljudi, da su i deblji. Rieč ,deblji“ 
izusti Šior Ivo bez ikakve zle namjere, ali nespretno, baš 
u nevrieme, jer je sam dispensir bio debeo, trbušast, mnogo 
deblji nego je to morao biti prama svojoj visini. Dispensir 
se uvriedi, zagrize brkove, digne se, podigne košaricu, za- 
mahne i s njom preko strane u more. 

Šior Ivo nereče ništa, samo pljune, pak se vrati na 
kasar. Ote se noći nije više šetao. 

Premda je već bila odzvonila jedanaesta, kapetan Baro 
još nebijaše legao u krevet. Poslije večere on je obično 
štogodj čitao, te kad bi mu čitanje dodijalo, uzpeo bi se 
na palubu, da vidi, kakvo je vrieme, pak bi tek onda 
pošao spavat. Kapetan je uprav izilazio iz komore, kad 
se poručnik vrati na kasar. 

— Naše vrieme, reče kapetan. | 

Šior Ivo neodgovori. Nebi se kapetan na taj muk bio 
niti osvrnuo, da svjetlo, koje se je prosipalo van kroz 
dušnik, nije bilo razsvietlilo obješeni nos poručnikov. 

— Naše vrieme, ponovi kapetan debelim i mužkim svo-. 
Jim glasom, te popostane posred kasara, kao čovjek, koji 
čeka odgovor. 

Šior Ivo se niti ovoga puta neobazre, već misleć valjđa 
na košaricu, koja je već plovila po krmi i nemareć ulje- 

gati u razgovor, spusti se opeta s kasara na palubu i uputi 
se put prove. Kapetan povuče za njim oko, ali nenado- 
veže ništa. ' 

Onamo je na kaštilu bio mladić, te stražio, a izpod straja 
od maistre sjedio krmilar, slobodan od straže. Dispensir, 
koji je bio uz krmilara, kad ču, da eto na provu poruč- 
nika, digne se, korakne i popne se na kaštio ; sjedne na 
 argan i stane pjevuckati. 

— Što ti se dogodi s poručnikom, reče mladić, koji 
bijaše čuo rječkanje po kuverti, i vidio, kako je nješto 
preletilo preko strane u more. ' 

— Ostavi rieči, molim te — odgovori Nikola — dao 
bih ja sad život za tursku paru. Neuvriedi me još nitko 
živ, kao ono stare mrcine; ali neka ga, daj Bože mu se 
osvetim, prije no jutro osvane. 

— Nije Šior Ivo zao čovjek, primjeti krmilar, koji se 
bijaše primakao kaštilu. 

— Nepitam te ja, koliko ti je godin4, no kakav si, od- 
vrati Nikola, koji se je tek sada bio počeo uprav ljutiti. 

Šior Ivo bijaše medju tim došao do samoga kaštila, ali 
kad ču, o čem je govor, vrati se natrag, i nedohodeć 
barke, zaviče: 

— Oko na provi! 

— Oko, odgovori mladić. 

Pak sve umukne. Nikola otidje u fogun, a krmilar stane 
šetati od foguna do kaštila. 

Primicala se dvanaesta. Dispensir, da se tobož raza- 
bere od jada, koji ga je mučio, naloži vatru i hoće da 
kuha čaj. Sljegne pod provu, te iznese kavnik, šećera, 
zdjelu i žličicu. Vraćajuć se u fogun, upita krmilara, bi li 
valjda i on popio malo čaja. | 

— A ti daj, svejedno, odgovori krmilar, te se spusti 
pod provu, da iznese i on žlicu i šalicu. 

Carić. Slike II. 10 

Kad čaj bio gotov, dispensir nalije najprije svoju zdjelu, 
pak krmilarovu. Posjedoše oba na stirić. Krmilar stane 
drobiti galetu, te prije no počne jesti, upita: ' 

— Čuj, dispensiru, meni se sve čini, da nije ovoga puta 
jestivo, kako bi moralo biti. 

— Daj mira, čovječe božji, nije loše. 

— Ti znaš bolje, što je u dispensi no ja, koji tamo ne- 
silazim; ali mi se sve čini, da neće biti dobro, ako se mi . 
nedokopamo brzo Englezke. A Bože daj, da se varam. Ali 
sam ti danas jedva jedvice rivao meso u želudac. Ja 
mislim, da sam pogodio, ako rečem, da je već godina 
dana, što je meso posoljeno. Ama kaži, tako bio zdrav, 
niesi li našo još u mesu nijednoga crva? 

— Jesam prekjučer njekoliko u jednom kraju, kad sam 
ga pregledao. Ali to nije ništa. Meso sam oprao, pak po- 
solio opeta. 

— A da je današnje meso bilo iz onoga kraja? 

* — Bog i duša, nije. Prevrćem ga svaki dan, prije no 
ga stavim, da se kuha. 

— A jesi li sve pregledao? 

— Niesam. 

— A koliko ima toga? 

— Još za četiri mjeseca, 

— To je ono, česa se ja vaviek bojah, reče krmilar. To 
ti mi sad jedemo meso, koje je, Bog sami zna, od kada 
na brodu. | 

— A kako se ti tomu domišljaš, upita dispensir. 

— Kako znaš i sam, stvar ide ovako. Meso, koje se 
kupilo u Azovu, to je sahranjeno, doklen se nepojede ono, 
koje je na brodu od prije. Račun je čist. 

— Pak? A, ' 

— A mesu prvašnjemu bile: godine Matuzalema, jer se 
je vojska ,Jareda“, još nazad četiri mjeseca, davila mesom, 
koje je zaudaralo. 

— A odklen ti to znaš? 


ro 

— To sam čuo u Carigradu. 

— A za što dodje na brod? | 

— Rekoše, da se je pojelo sve, što nije bilo dobro, i 
đa je sad bolje. 

— Lako za meso, odgovori dispensir, nego se bojim za 
kruh. Ja ću meso očistiti i urediti, pak će biti dobro, ali 
kruhu nema lieka. Ako se pokvari, s Bogom, neozdravi 
ga nitko, a.... 

Dispensir umukne. Umukne i krmilar, jer eto njetko 
dolazi put prove. Bio to poručnik. Šior Ivo je dolazio i 
ovoga puta, da hiti oko na kaštio i da vidi, ima li tko, 
te gleda. Još ona dvojica nebijahu gotova sa čajem. Ipak 
se dignu, ali svaki sa svojom zdjelom u ruci. Krmilar 
podje do kaštila, te se tamo nasloni, a dispensir unidje 
u fogun. 

— Dajte ruku, reče poručnik, da otvorimo malo jedra. 

— Fate šior, odgovori krmilar, zaklanjajuć izpod ka- 
štila zdjelu sa čajem. 

Mladić sljegne s kaštila na palubu, zazove maloga, koji 
je driemao izpod barke, pak podje i on pod vjetar na 
brace od trinketa. Dodje i dispensir. Šior Ivo odande pu- 
šta, a ovi odavde poltežu. Kad bijahu dopotegli, podjoše 
na krmu svi, poručnik s one strane, a ovi s ove, i otvo- 
riše isto tako jedra od maistre. Sad niesmo plovili više 
put glave svetoga Vincenca. Vjetar bijaše skočio nješto 
malo na sjevero-zapad. 

— Hoće ovdje trmuntana, reče dispensir krmilaru, 
hodeć put prove, kako sve bijahu uredili. 

— Hoće, odvrati krmilar, ja joj se nadam. Zna ovdje 
puhati po deset dana bez prestanka. 

— Da Bog da, puhala deset, pse još deset, doda mladić, 
uzpinjuć se na kaštio. 

Pak dispensir unidje u fogun po zdjelu, a krmilar podje 
tražit svoju pod kaštio. Šior Ivo se nasloni na dušnik od 
komore i stane valjda misliti, kamo se može dospjeti, ako 

pregne puhati trmuntana. Nebo je bilo svedjer vedro, a 
dupini su skakutali po moru, oživljujući ga čarobnim sja- 
jem i prosipajući po njem i u njemu valovje svjetla. 
 »Jaredu“ su bila sva jedra na dvor, ali zaludu, kad je 
bilo malo vjetra, i kad nije bio povoljan. Poručnik se od 
prve nebijaše raztužio, što pade levanat, jer se onoga istoga 
jutra bijaše ,Jared* izkopao iz tjesna. To je bila svakako 
velika stvar. Biti na oceanu, to će reći biti na skoku za 
dalji brzi put. Ali je to već sada on bio zaboravio, jer 
da je bilo dobra vjetra, moglo se je ploviti napried, ali 
pošto ga nije bilo, to se je stalo na mjestu. 

Šior Ivo je i ovoga puta hodio daleko sa svojimi za- 
htjevi; kako vazda, pretjeravao je i ovoga puta u svojem 
prosudjivanju. On je hotio imati odviše, i reče jedan put 
Grgo, da se nebi Šior Ivo stidio saželjeti, da ,Jared“ u 
tri dana doplovi u Englezku. To je bilo razno shvaćanje, 
kod kojega se je dielilo mnienje mornara od mnienja po- 
ručnikova. Svi su na svoju ruku vodili račune. Poručnik je 
mislio na družtvo, na svoju glavnicu, a mornari na svoju 
plaću. Težko je biti tanku na novcu u kojoj luci, a naj- 
skoli onda, kad je ta luka englezka, gdje čovjek može 
dobiti sve, što mu samo na um pade, za čim mu samo 
srce hlepi. 
= — Daj, reče krmilar dispensiru, netom bijahu oba opeta 
posjela na stirić, daj kaži, što si hotio reći o kruhu, jer 
te niesam razumio. 

— Rekoh, da je lako za meso, ali da nije lako za kruh. 

— To sam čuo. Ali dalje? 

— Znat ćeš i.ti i ja, pa ako Bog da, i svi ostali do 
malo, ako nas samo trmuntana nepusti brzo u EFnglezku. 

— Ta kruh je dobar. 

— Ovaj, što jedemo. 


\ 


 Krmilar pogleda začudjen dispensira, mahne glavom, 
zagleda se pred sobom u tle, i neodgovori. 

— Znaš, što ću ti reći, nastavi dispensir, polažuć praznu 
zdjelu na palubu, niesu ni na ruci svi prsti jednaki. Evo 
deset godina, da _ plovim, a četiri, da su me stavili za 
dispensira. Niesam još ni na jednom brodu našao sve u 
redu dolje u klieti, pak evo, da Bog pomogne, niesam ni 
na ,Jaredu.“ Kako znaš i sam, nije se svatko rodio, da 
bude dispensirom i niti svatko neide za tim, da sdušno 
obavlja ono, što mu je red obavljati. Kad sam došao na 
»Jared“, ja sam ti pošo odma dolje u kliet, da vidim, što 
je i kako je. Kad ja dolje, a to imam što gledati. Počni 
od mesa, pak svrši sa solju, to ti je bilo sve, kan da je 
ukradeno. Zapušteno, brate, da ti je srce pucalo, a i svetac 
bi se bio razsrdio. Prevrćem po policah, a tamo pršut, 
koji se topi u brašnu, ko da je brašnom posoljen. Jaja u 
vapnu, a neznaš, kako da ih vadiš, jer ponestalo vode, 
pak to sve otvrdnulo, k&6 da je okamenjeno. Polij uzalud 
vodom, jer se vapno neda. Miešaš li, razbio si sva jaja, 
neosta cieloga nijednoga. U baji, gdje je meso, koje je na 
ruku, nadjoh tri aršina imbuja, a vrh imbuja tri lojene 
svieće. U kraj dispense, a iza druge jedne baje mesa, nadjoh . 
dvie staklenke pune crnoga vina, a treću praznu. Do sta- 
klenaka dva suha jezika, na pola izgrizena od miševa. 
Hitim oko na ormar, što je bio sa strane od prove, a 
tamo ključ i ključanica zamazani lojem i maslom, vrata 
razklimana, jedva da su se držala. Otvorim i vidim unutra 
loj, maslo, mast, luk, kapulu i što ja znam još, sve za- 
jedno, sve jedno vrh drugoga, da niesam znao, s kojega 
bih kraja počeo, da to poredam. Ah! ovdje smo, kume 
moj, rekoh sam sobom i podjoh na drugu stranu, da za- 
virim u skladište za kruh. Kad ja tamo, a to se imam 
sit česa nagledati. Vrh kruha paučine, ko da odavna nije 
žive duše bilo na ,Jaredu“. Paučina se hvatala za paučinu, 
a više frdžopa iliti razkomadđanog kruha, nego cielih ga- 
leta. Valjda je dispensir, a nije druge, ili on ili kamarot, 
gazio nogama po kruhu, jer mučno mi je vjerovati, da bi 

inače galete bile onako razdrobljene. Spustim se u svetu 
Barbaru, da pogledam vino, a tamo, brate, lagav vrh 
lagva, puni vrh praznih, a prazni vrh punih. Nijedan da 
je bio stranjan (pričvršćen). Sve se je to moralo valjati 
s kraja u kraj, i čudo, da se nije sve porazbijalo. Rekoh 
kapet..... 

— Daj, kaži, presieče napokon krmilar ; ti reče nješto 
o kruhu, ali nedovrši. 

— Rekoh, da ima više frdžopa, nego “cielih galeta. 

—AcrVi? 

— Bojim se, jer jutros, kad. sam drobio u pie vidio 
sam njih njekoliko, te su plivali vrh zdjele. 

— Hm! doda krmilar — meso i kruh; sad smo gotovi! 

Začeše se za uši, digne se, te ode pod kaštio, da tamo 
spremi svoju šalicu: Dispensir zapali svoju drvenu lulu, 
te podje pod vjetar. Poručnik je bio svedjer na kasaru. 
A kad hćaše da odzvoni ponoći, zazove i spusti barketu. 
Kad vidi, da brod suče samo tri milje, namrgodi se, pljune 
protiva vjetru i zabilježi to, što je bilo, na drvenu ružu, 
koja je visjela na tugi do samoga krmilara. 

Zakucne napokon ponoći i straža se obrne. 





— Ala pitoma vremena, reče Ilija, nastupajuć stražu i 


hvatajuć timun. 

— Za plaćene neprijatelje, zamrmlja Šior_Ivo, i po- 
vuče se u komoru. 

Božman, uzilazeć na palubu, hiti odma, još iz tambuća, 
pogled put jarbora, da vidi, kakvo je vrieme i puše i. 
Valovi, koji su dolazili s daleka, bili su počeli ljuljati 
brodom, jer s nestašice vjetra nije imao u jarborih nikakva 
naslona. Kapetan se ove straže niti nepokaza na palubu. 
Nije ga ni trebalo. Bilo se je na oceanu. Plovilo se je 
daleko od kraja, put otvorena mora. Samo da se pomno 
gleda s prove, kapetan Baro je mogao opočivati mirno. 


Grgo odjuri iz tambuća ravno u fogun, da skuha čaj. 


"u. 

Kako bi gotov, ponudi božmanu, koji je s kasara gledao 
jedan parobrod, što je prolazio mimo. Božman primi po- 
nuđdu, a Grgo mu pošalje po Antunu šalicu punu na kasar. 
Na mjesto Antuna sjedne na argan Grgo, da pije i gleda 
put prove. Dočim je ovaj bio na kaštilu, sljegne Antun 
pod provu, iznese kavnik, te hoće da kuha i on. 

— Ostavi kuhanje! zaviče mu Grgo s kaštila, evo ti 
od ovoga moga, a ti ćeš kuhati kasnije, pak se nas dva 
lako namirili. 

Antun spravi kavnik u barku, neka mu je na ruku, 
kad ga bude trebao i kad ga dodje red da kuha. Pak 
podje k Grgu na kaštio. Ovaj mu pruži svoju zdjelu, u 
kojoj bijaše ostavio čaja i sdrobljena kruha. 

— Niesi pogodio, reče Antun, poklen se nadahne nad 
zdjelu; ovo ti daje po kavi. 

— Miriši malo, odvrati Grgo, ali ništa za to, i kava se 
pije. Niesam voljan prati kavnik svaki put, a niesam go- 
spodin, da bih dva držao. Ta to se i onako popije. 

— Al nije to samo. 

— Da Bog pomože. 

— Zadaje po loju. 

— Da, nješto malo; ali tu nepomaže ništa, kad moraš 
kuhati na loju. Kad se digoh, nenadjoh u fogunu ma niti 
same jedne iskre. Mjesto da kunem i da se zaludu srdim, 
uzeh umotak loja, pak eto skuhah. A da su oni od druge 
straže bili i malo pametniji, bili bi malo vatre dohranili. 
 — Bile bi im valjda ruke izpale, da jesu, odgovori 
Antun, polažuć praznu zdjelu na kaštio. ' 

— Mogli su. Nije im bila sila bracijavanja i potezanja. 
A hoću ja onomu huncutu od maloga dati sutra zaušnicu, 
da je neće lako zaboraviti. 

U to dodje božman na provu. Vjetar bijaše počeo pu- 
hati jače, ravno sa trmuntane. Braci niesu bili dobro oteg- 
nuti i penuni su bili odviše otvoreni. To je božmanu sme- 
talo, pak zazove: 

— Dajte ruku, djeco, da otegnemo brace. 

— Fate, odgovori Antun. 

Pak se spusti s kaštila, a za njim Grgo. Kamarot bi- 
jaše u fogunu. Zazove ga, zazove i drugoga mladića. Jadan 
kamarot sanen, jedva ševrda po provi, ali nije kud, red 
je potezati. 

— Poteži! vikao je božman, puštajuć brace pod vjetar. 

— Fate, odazivali su se mornari, potežući nad vjetar. 

— Volta! rekao bi božman, kad bi brac bio otegnut. 

— Volta, odvratili bi mornari, te onda zavezali. 
Božman pusti iza toga barketu. Sad je , Jared“ plovio malone 
pet milja. I svak se vrati na svoje mjesto. Antun podje 
na kaštio, božman ostane na kasaru, kamarot unidje u 
fogun, a Grgo zamieni na timunu Iliju. pošto je već bila 
odzvonila druga iza ponoći. Kako Ilija dodje na provu, 
hoće i on da se obredi čajem, pak uljeze u fogun. A kad 
vidi, da nema vatre: 

— Ala, reče, nije se ovoga dogadjalo, odkad sebe znam, 
pa sve do noćas. | 

Pak obraćen put kamarota: 

— A ti, mali huncute, niesi mogao priložiti, da se neu- 
trne, nego mi se tu libiš po svu božju noć, samo da te 
nije na kuverti. 

Kamarot, koji je već bio počeo kljati, protare oči i 
odgovori: 

— Nije bilo ognja niti onda, kad se digosmo. 

— A za što nije? | 

— Mislim, da je kapetan naredio dispensiru, da neće, 
da se ob noć loži vatra. | | 

— To nije moguće, odvrati Ilija srdito; nego mi se 
beri iz foguna. A drugi put, ako te nadjem unutra, a vatre 
nebude, gledaj, da si skočio brzo van, jer si inače na čudu. 

— Ali ako kapetan neće? 

— Reci ti dispensiru, neka on kaže kapetanu, da sam 
ja rekao, da ću ložiti ob noć vatru i kuhati čaj i kavu 

doklengod bude na brodu ugljena i drva, jer da se je na 
brodu jelo i pilo ob noć i ob dan, kad je samo bilo što, 
da se kuha i pije. A neće biti toga rekao kapetan, jer on 
zna bolje nego i ti i ja, da se vojska zaludu neprisiže 
krivo svaki put, kad dodje u luku, i zaludu nekrije ugljen, 
koji je na brodu i kojega se nije kupilo. 

— Kapetan je rekao, da je ugljen skup. 

— Za onoga, koji ga kupuje. A reci ti kapetanu, da 
nijedan brod, koji nosi ugljen, nije nikada ugljena kupio, 
pak da nije ni , Jared“, i ako Bog da, neće. A to vojski 
na dušu, jer kapetan neide u gavun, da ga sakrije, već 
mornari. Znam, da sam u jedan sami put pomogao ukrasti 
za brod više od četiri tonelade (bačve) ugljena, a to 
kapetan nije makao na svoju dušu, a niti brodovlastnik. 
A neka sve to na miru božjem, samo da je na brodu 
stari red i neka se nepredu nove zakučice. 

Pak Ilija popostane i hoće da naloži. Ali se neda. Mali 
bijaše skrio suhor, što običavaše prirediti za u jutro. a 
pri ruci nebilo nikakve ni suhori ni tanjuši i Ilija je za- 
ludu puhao, zaludu užigao, kad se nije hotjelo uzpaliti. 
To ga razdraži i razljuti, pak će najednom sobničaru: 

— Niesi li čuo; beri mi se iz foguna, jer si na jedan 
put odletio. 

— Evo ovdje u loncu 1oja, odvrati mu sobničar, kojemu 
se nije dalo izići. Dajte, ja ću Vam to skuhati. 

— A ti nuj, odvrati Ilija, koji smekša prama djetiću, 
te mu poda kavnik; — samo gledaj da si brzo gotov. 

Pak izidje iz foguna. 

— Što bi? upita ga Antun. 

— Ništa, odgovori i podje pod provu, da iznese dvie 
galete. 

Sobničar medju tim ovije nješto loja u komad imbuja, 
namaže mašću, te nažeže. Nalojeni imbuj razpali se brzo 
i brzo uzavrije voda. Kad bilo gotovo, zazove Iliju, koji 
dobar dio izlije u svoju šalicu, a kamarotu reče: 





154 


— Evo još nješto unutra, popij ti. 

— Bih, da imam zdjelu. 

— Ta eto kavnika ; izvadi iznutra travurinu, šećera ti 
evo, pa jedi i pij s božjim blagoslovom. 

Ilija, iza kako se pogosti, napali svoju lulu od sadre i 
nasloni se na kavobandu, pod vjetar, da hiti i on kadikad 
oko put prove. Okolo treće u jutro pojaviše se u sjeveru 
njeki crnomanjasti oblaci. Prije su bili tanki, pak počeše 
debljati. Kako su se dizali vrh obzora, tako je jačao i 
vjetar. Božman je pratio pomno te oblake, a tim više, što 
su još bila na dvor oba kontra. U njeku nebi bio rado, 
da se zatvore, a u drugu bila je donjekle i sila, jer se je 
»Jared“* s hipa na hip sve to jače nagibao. 

— Ja bih ona dva skutića spravio, usudi se reći Grgo. 

— Nije još sile, odvrati božman. 

— Da Bog pomože; sve ide na jednu, ali. malo po- 
mažu. i: 

— Dobra je i ta, ali će do skora druga straža na ku- 
vertu, pak neka zatvaraju oni. 

— Fate šior. 

Božman sakupi ipak vojsku, pak otegne brace, jer je 
već vjetar bio donjekle počeo zviždati. Ja sam bio počeo 
misliti, e da li božman kani opeta kušati, koliko mogu 
podnieti penuni, kad eto udre četvrta i mladić skoči na 
tambuć od prove i: 

— Rendi la guardiaachi tocca la diana! za- 
viče, što je samo mogao bolje i lupne dva tri krat nogom 
po tambuću, kako bi se bolje i prije razbudili. 

Kad Šior Ivo na palubu, upita odma: 

— A kontra? 

— Ariva (na dvor), odgovori mu božman. 

— S ovoliko vjetra? 

— Nije sud svieta. Jedri se bolje. 

Poručnik umukne, pljune. Božman podje pod provu, da 
legne spavat, a Šior Ivo svojoj straži : 

— Zatvori kontra ! 

Eno gore Šior Ivo već u pogibelji, reče na to Ilija, uz- 
pinjuć se u svoj ranać. 

— Da mu djavo u pomoć, odvrati Grgo, sazuvajuć 
čižme i krsteći se, kako bi rekao jedan otčenaš i jednu 
zdravu Mariju prije no se baci u ranać i prije no usne. 

Pak pod provom nastane mir; a po kuverti su se mu- 
čili i po jarborih, da zatvore najprije kontra, pak malo 
iza toga i papafige. Kako se je hodilo k danu, to je sve 
jače puhalo. 

U podne petoga dana, iza kako ostavismo tjesno Gibral- 
tarsko, nalazili smo se u širini: trideset sedam stupanja i 
trideset dva minuta, a u duljini: šestnaest stupanja i dva- 
deset minuta na zapadu od Greenwicha; dakle daleko od 
tjesna: pet sto četrdeset i dvie milje, a od Španjolske : tri 
sto četrdeset i četiri. 

Od one prve noći trmuntana nas nebijaše ostavila. Pu- 
hala je vaviek, sada naginjući malo na grego, a sada na 
maistro, sada slabije, sada jače, kako se je, govorili su 
mornari, manje ili više jušila na oblake, koje je tjerala 
pred sobom. Vrieme je u obće bilo liepo. Kako nikad, ni 
prije ni poslije, opazih tom sgodom oblaka u velikoj vi- 
sini za čudo. Najskoli jedne noći povukoše oni pozornost 
sviju nas, što smo bili na brodu. Bilo njih do četiri reda, 
jedan vrh drugoga. Najniži su mi se činili visoki kao obični 
cirusi. Svi su letjeli silnom brzinom, i svaki red raznim 
smjerom. Najniži jurili su trmuntanom, a najviši lebićem. 
U zraku su bile dakle na jedan put četiri razne struje, 
četiri razna vjetra. Oni oblaci sa lebića činili su mi se 
kano viđivi poslanici Mauryeva sustava vjetrova. 

Bila je nedjelja, a toga dana sjećam se vaviek, dispensir 
sidje prije podne u svetu Barbaru, da. natoči vina, kad ga 
eto nakon malo van, svega preplašena i u čudu. 

— Što je? upita ga kapetan Baro. 

— Što je, ponovi dispensir, puštajuć da padne priklop, 
neznam ja ni sam, što je. 

— Nezanovietaj, presieče kapetan jedko, sbori. 

— Neznam, šta da sborim, kad je pomanjkala voda iz 
depozita (skladišta). 

— A kako to znaš? 

— Sad sam vidio. 

— Da je više nema? 

— Malo, šior. 

— A na provi? 

— Nješto. 

— Za koliko? 

— Mislim za dvadesetak dana. 

— Daj da vidimo, odvrati na to kapetan. Ajde onamo 
na provu, te izmjeri. Nikomu ni rieči. 

Dispensir bijaše rekao pravo. Još je bilo vode za dva- 
deset dana. 

— Nego čuj, dispensiru, reče kapetan, kad se ovaj vrati 
s prove. 

— Šior. 

— Kaži vojski, da je nestalo vode iz svete Barbare, i 
dodaj, da je na provi ima samo za deset dana. 

Kapetan Baro bijaše čovjek oprezan. Znao je more, znao 
je, kako u njem nema vjere, i sjećao se je iz mladih 
svojih dana, kako je po koju gorku na moru pretrpio. S 
toga bijaše dispensiru ono i rekao. Staviti vojsku na oprez, 
mjeriti vodu na obroke, to bijaše prva njegova misao. 
Kada vojska ču, o čem je govor, ostane _ uznemirena; a 
kako i nebi! | | | 

— Meso, kruh, pak i voda, reče jedan krmilar poruč- 
nikove straže; da Bog pomože! 

— Jer ćemo na vieke šeputati po moru, zamuca na to 
poručnik, koji je u ovom obćem zlu nazrievao: za se i za 
brod nješto dobra. | 

To je u glavi poručnikovoj hodilo ovako.. 

On: bijaše jedan od onih ljudi, koji stavljaju sve svoje 
stvari, pa i sebe same u ruke providnosti, niti se obziruć 
na onu božju: čuvaj se, i ja ću te čuvati. Vode je pone- 
stalo iz jedne sahrane, ali je za to ima još u drugoj, a 
riedko se je kad čulo, da su ljudi na kojem brodu pomrli 
od žedje, a po gotovo nikad na putu od tjesna Gibraltar- 
skoga do FEnglezke. Kad mornari znaju, na čemu su, čuvat 
će se svaki, da zaželi, da nepuše. A Šior Ivo je na tu želju 
mornara polagao veliku važnost, jer praznovjeran, kako je 
on bio, mišljaše vaviek, da ako puše u provu. tomu su 
opeta uzročni oni ,plaćeni neprijatelji“, koji su na provi. 
A pak bila je i druga. ,Jared* je sad istinabog jedrio 
trmuntanom, plovio daleko u ocean, ali smo tamo dalje, 
bilo to kad bilo, morali naći svakako vjetar sa zapada, 
punenat, koji bi nas u manje od pet dana mogao prenieti 
u Englezku. I tu je providnost dolazila po sriedi. Da baš 
»Jared“ mora nabasati na drugo, činilo mu se je nemo- 
gućim. Šior Ivo je ćutio, da se njegove misli približuju 
k mislim mornara, a to ga je tješilo. A bilo bi ga tješilo 
još i više, da ga nije mučila misao o jedrih, koja su, po 
što po to, morala stradati; jer kad ti je sila, da jedriš, 
jedra moraju da su vaviek vanka, doklen se samo može. 
A to je bila crna točka, koja mu je dodijavala više nego 
išta drugo. Tu se je pojavljala, u svoj svojoj neopreznosti, 
samovolja božmanova, koja je eto mogla dovesti brod, 
Bog sam zna kamo; i to bijaše klin, o kojem je zapi- 
njalo novo razpoloženje njegove duše. Providnost, uhva- 
ćena za vrat i prisiljena, da se smiluje, natezala je u 
glavu poručnika tu nepovoljštinu. Ali je tako moralo biti, 
pak on prigne glavu udesu, naravno pljucajuć i proti moru 
i proti vjetru i proti božmanu. 





Tako minuše četiri dana. 
Trmuntana vaviek jednaka. Brod suče od šest do sedam 
milja. Kad poručnik digne o podne visinu sunca, nadje 

da smo doplovili u širinu: četrdeset jedan stupanj i dva- 
deset minuta. Duljina je bila: dvadeset sedam stupanja i 
dvadeset minuta na zapadu od Greenwich-a. Mi smo dakle 
bili daleko od glave svetoga Vincenca osam sto devedeset 
i sedam milja. , | 

Iza kako bijaše poručnik doviknuo dispšnsiene da baci 
rižu u lonac, eto kapetana na palubu. Zazove božmana, 
koji se je na provi tezmao sa druga dva mornara, da 
otegnu bolje gindac od papafiga. Božman doleti na krmu. 

— Šior, reče, kako prispije na stube, koje vode na kasar. 

— Od danas se više nepije vode, koliko je koga volja. 
To će hoditi na obroke. 

— Fate, šior. 

— Naredi dispensiru, neka su svakomu dvie čaše za 
ručak, dvie za objed, a dvie za večeru. Meni, kako vama, 
— a vama, kako meni. 

— Pred Bogom i zlom godinom svi jednaki, doda na 
to Grgo, a samo da smo brzo doma. a 

Nepitaj, kako nas je to svih uzbunilo, premda se tomu 
. mogosmo nadati, netom bijaše iztekla voda iz sahrane, 
koja je bila na krmi. 

— Da se počne danas? upita dispensir kapetana do- 
lazeć na krmu i noseć u ruci paljak, kojim je miešao 
po loncu. 9 g 

—- Danas, da. | 

— Fate, šior, odvrati dispensir, i poklen porazdieli 
rižu, iznese vode u imbriku, te ju stane dieliti; svakomu 
svoje, ni više ni manje, nego kako bijaše naredjeno. 

Toga se dana nije govorilo preko objeda ni na provi 
ni na krmi. Kapetan Baro bijaše zabrinut, zamišljen. Vojska 
takodjer. Svak se je nadao, hoće zapuhati punenat, ali od 
punenta ni znaka ni traga. Trmuntana se sad juši, sad po- 
pušta, ali vaviek ona, sama ona. Nije više bilo ob noć ku- 
hanja. Nije se pilo ni kave, ni čaja, niti na provi, niti. na 
krmi. Kavnici su visjeli uzalud. Uzalud pričuva čaja i kave 

u škrinjah i u klieti. Svaki se je dan ipak trošilo više 
od po barila vode. Još se je kuhalo meso, još riža ili tje- 
stenice, kako kad. P6 barila vođe na dan bilo je i previše, 
ako se pomisli, da je brod bio posred oceana. Kap vode 
može gdjekad vriediti grudu suha zlata, može zamieniti 
život sa smrću. Na to je kapetan Baro i promišljao. 

Tako prodjoše još dva dana. 

Bila je večer. Baš je zvonilo osam sati na dobniku od 
komore, a odzvanjalo dva krat na zvonu od prove. Kr- 
milar, koji je nastupao stražu, spusti se u komoru, da 
pita kapetana, hoće li obrnuti prvu. 


— Neka, odvrati mu kapetan, pak se popne na kasar 
odma iza krmilara. 


Ovaj izmoli navadnu molitvu, pod vjetar, nasred pa- 
lube, i vraćajuć se na kasar, pozdravi, kako ga je to bio 
i red učiniti: 

— Bona notte kapetane,škrivane,nostromo 
e tutta la cumpagnia. 


— Bona notte eh! reče na to kapetan, a reko bi, da 
su se evo svi bogovi i svi svetci urotili s prokletom tr- 
muntanom proti meni. Ako ovako uztraje, nas ovoga puta 
Englezka nevidi. 


— Hoće, ako Bog da, doda poručnik, čineć na sebi 
znamen svetoga križa. 


— Neće, reče Grgo; trmuntana se zarekla vješticam i 
vještunom, a Bog nas je ovoga puta zaboravio. 

— A jesu i svetci i svetice božje, doda Ilija. 

— Nije sveti Nikola putnik, ako Bog da dobrim. 

— Nemože ni on sam, liepo da hoće, nadoveže Ilija, 
jer se nije zaludu reklo, da što se neće gospodaru, to se 
neće ni slugi. 

Poručnik se opeta znamena. S: 

A sveto trojstvo; . .. zamuca Grgo jedito, i hćaše da 
izusti štogodj krupnijega, ali se domisli, da je na kasaru 

i da je tu kapetan, pak podje na _provu, i tamo nastavi, 
kako reče Šior Ivo,. svoju djavolsku krunicu. 

Nepitaj, dragi čitaoče, da ti ja ovdje poviedam, oda šta 
je ta krunica i kako je spletena. Da smo u četiri oka, 
raztumačio bih ti, kako nema svetca, kojega mornar ne- 
natakne na otu krunicu, ako izuzmeš svetoga Nikolu, ko- 
jega neće mornar opsovati do velike. Nije bila moja na- 
mjera, da o ovom predmetu silazim u potankosti, ali ruka 
ruku umiva, pak kad smo jedan put tu, daj da ti kažem 
tiho i na uho, kako je Grgo prevrtao svaki dan na 
svojoj krunici sve svetce i svetice božje! — Prokletstvo! | 
čujem te gdje šapćeš, ako si pravi kršćanin. Prostota! ako 
si uljuđan i naobražen čovjek. — Stani, dragi čitaoče, jer 
se nemaš razloga srditi. Neću da branim ni grieh ni pro- 
stotu, ali uhvati kolajnu u ruke, obrni ju na drugu stranu, 
pak onda gledaj i sudi. Ma s koje strane hitio pogled na 
mornarski život, nailaziš samo na patnje, na muke; a 
riedko na radost i na veselje. Život je miornarski njekakva 
iznimka u životu ljudskom. To je borba neprekidna, ne- 
zahvalna. To je živući i razuman atom u ruku svemoćne 
prirode, izložen njenim hirom, koji niesu nikada niti ra- 
zumni niti milosrdni. U toj borbi providnost pada u sjenu, 
udes odskakuje kao vrhovni gospodar. Veličajnost Svemo- 
gućega kan da je probliedila, potamnila, zamienjena je do- 
njekle kobnim udesom, koji nema božje pravičnosti. Kao 
da je na njekakav način providnost napustila udesu sud- 
binu čovjeka, isto onako, kako. ju je Bog bio napustio pro- 
vidnosti. Ovi stepeni, na koje mi gledamo u mutežu našu 
sudbinu u raznih slučajevih razpoloženja: naše duše, kod 
mornara su bistriji, opredjeljeniji. Mi poznamo razne ste- 
pene po imenu, a mornar ih ćuti. Mi miešamo jedan s 
drugim, mornar ih razlikuje. Mi razlikujemo sama imena, 
a mornar mieša imena, nepozna dapače nego jedno jedin- 
cato, ali pojmovi o bitnosti tih imena njemu su -bistri, 
bistriji mnogo nego nama, koji u stvari ništa nerazumie- 

vamo, a ipak hoćemo da sudimo, što je Bog, što pro- 
vidnost, što udes. Oti visoki pojmovi imaju sjena, kojih 
mi niesmo kadri odstraniti. Otale ona protuslovja u našoj 
duši, u našem srcu, kad smo iole prevrnuli koju knjižicu, 
u kojoj se sudi o Bogu i o providnosti, kano o kojoj 
stvarčici, koju imamo na dlanu, te ju možemo gledati, 
prevrtati i analizovati. Mornar nesudi ote visoke stvari 
tako površno. U njem je duboko usadjen pojam o Bogu, 
o višoj razumnoj sili, koja ravna njegovom sudbinom. On je 
taj pojam usisao sa majčinim mliekom i nije ga nikad 
prevrtao po svojoj pameti, da ga prosudi, da ga ili odbaci 
ili uzveliči; on za to nema niti nadute bahatosti prpošnih, 
niti mudrosti pametnih i trieznih ljudi. Samo u odlučnih 
časovih zasvietli na nj koji tračak svjetla, koji mu bistri 
ne pojam o Bogu u sebi, već njegov položaj u prirodi. 
Iz ovoga on razabire božje stanovište prama sebi i razu- 
mieva kadikad Boga, providnost i udes kao njeko troj- 
stvo, koje nad njim gospodari, i koje on drugčije nezove 
nego Bogom. 

Nebih hotio, da se ove rieči tumače krivo, niti da se 
reče, da su suvišne. Govoriti o mornaru, a negovoriti o 
njegovoj duši, nebi imalo smisla. Evo za to ja ostajem kod 
predmeta i nastavljam. 

Pod riečju udes nesmije“se misliti na njesto sliepoga, 
što bi ipak imalo pameti. U duši mornara udes je pro- 
izlaz božje volje, kako je proizlaz božje volje i providnost. 
Ova je potonja angjeo stražar, dočim je prvi kadkada spas, 
a kadkada propast. U stanju, u kojem se mornar nalazi, 
on neizpituje ote potankosti, nerazlikuje po imenu proizlaz 
jedne stvari od druge, ali ga ćuti. Ćuti i razlikuje genij 
zla i dobra. Prvoga kune, a drugoga blagosivlje. 

Pio IX. govorio je o mornaru, da nekune srcem, već 
želudcem; a da je to mnienje u pape bilo takodjer i du- 
boko osvjedočenje, to dokazuju rieči, kojimi je popratio 
blagoslov, koji poda caru Maksimiljanu, kad ovaj dodje u 

Carić. Slike II. l1 

Civitavecchiu, da se oprosti prije no odputuje put Mexika. 
Papa reče caru: ,Vjerozakon leži u najboljih ruku, jer ste 
Vi pomorac!“ — Da nema na svietu vjerozakona, mornar bi 
ga stvorio, i posve je istinita ona poslovica sa Malorke: 


Qui no sapa Deu pregar, 
Que vaga per la mar! 

Poklen se straža promienila i svaki zauzeo svoje mjesto, 
pristupi božman kapetanu, te će mu reći ; 

— Nezamierajte šior, ali mislim, da smo posred oceana. 

— -Niesmo još, ali kad ti drago. Od Španjolske smo 
daleko devetsto i devedeset milja. 

— Ja sam držao, da više od tisuće. 

— Nije, ali kako vidiš sam, još dva sata, pak ih je 
ravno tisuća. Nego, dragi Pero — tako se zvao božman — 
voda linja iz gavuna svaki dan, nikad nedaždi, a kako 
vidiš, od Englezke smo daleko. 

— Meni se čini, da su Azori blizu. 

— Blizu, da; nije do njih nego sto šestdeset milja, a 
trmuntana bi nam bila u krmu. Ali neću tamo do velike. 

— Kako učinili šior. 

— Još je vode za desetak dana. Može zapuhati punenat, 
a ja sam ti tada u Englezkoj u manje od sedam dana. 

— Oprostite šior da pitam; a koliko smo daleko od 
glave Lizard? 

— Kojih tisuću sto i šestdeset milja. 

— Eh! kad je tako, moglo bi se dojedriti i u manje 
od sedam dana, jer kad zapuše punenat, mislim, da će ga 
biti sila. Što se zna, nije puhao, evo ima četrnaest dana. 

— Neće valjda kasniti, odvrati kapetan, zviezde se bljes- 
kaju, hoće biti vjetra, a ovdje ga s trmuntanom nema. 
Barometar pada. Nego me muči voda, a za ostalo deveta 
mi briga. Došo kad došo, samo zdravo. Ostaje vremena, 
da se izgubljeno vrieme nadoknadi. 

Božman nenadoveže ništa, a kapetan ostane zamišljen. 
On bijaše počeo gubiti svoju prirodjenu uztrpljivost. Ja 
bijah blizu njega i opazih, da su mu one zadnje rieči baš 
iz srca potekle. Njegova duša bijaše vikla olujam, nije ih 
se plašila, ma bila borba koliko velika; ali je eto: bila 
počela klonuti pred tim novim neočekivanim neprijateljem. 
Nije se tu radilo o borbi s morem i sa zrakom ; tu se je 
radilo o nevidivom crvotoču, protiva kojega nije pomagala 
sila, nije dosizala uztrajnost, nije vriedila odlučnost. Toj 
lienoj i neharnoj borbi mogla bi se bila naći daleka pri- 
spodoba u vojniku, kojega šalju u boj bez praha i olova. 
Pak je bila i druga. Kapetan Baro, odkad je brodove za- 
poviedao, nije stajao nikad više od deset dana na putu iz 
tjesna do Falmoutha, a eto ih je već bilo prošlo četrnaest, 
i još ih se je htjelo najmanje šest, i to ako bi punenat 
odma zapuhao. 

— Božmane, reče napokon kapetan, a što misli vojska ? 

— Vojska, šior, misli, da ćete vi učiniti sve, što će 
biti za bolje. 

— Ja bih se tomu i nadao; ali počamši od sutra treba 
umanjiti obroke vode. 

— Kako naredili, šior. 

— Od sutra svakomu na dan ne više od tri čaše; jednu 
u jutro, drugu o podne, a treću na večer. 

— A s kuhanjem? 

— Još ćemo kuhati tri dana. Ako u to vrieme nezapuše 
punenat, onda ćemo prestati i s kuhanjem. S onim, što 
se potroši u jedan dan za meso, mogla bi vojska živjeti 
dva dana. Daleko smo od kraja, a punenat može i zakas- 
nit. Na moru si, neznaš, što te čeka ni s hipa na hip. 

— Eh! šior, doda božman, bolje je biti ranjenu nego 
ubijenu. 

I tako se razidjoše. Božman na provu, a kapetan u komoru 

Nepitaj, kako je svakomu od nas bilo pri duši, kad 
dodje u jutro dispensir s imbrikom vode, te stane dieliti 

svakomu, ne više po dvie čaše, kako juče, već po jednu. 
Kod te diobe bijaše izčeznula svaka razlika medj kape- 
tanom i božmanom, medj' božmanom i mornarom. Mali 
od foguna i sobar primiše isto toliko vode koliko ja, 
koliko poručnik , koliko i kapetan. Nad dispensirom je 
bdilo toliko očiju, i kad bi pošo da ucrpe vode iz sahrane 
i kad bi ju lievao u lonac, i kad bi spremio ono, što bi 
preostalo. Kapetan bijaše suviše naredio, da se kuha samo 
toliko mesa, kako bi dosta bilo, da riža ili tjestenice dobiju 
malo soka, a da se ni simo ni tamo nebaca više soli. 
Božman i vojska staviše dispensiru na dušu, neka gleda i 
pazi, da lonac nekipi, kad vrije. Prije se je kuhalo u otvo- 
renom loncu od željeza, koji je imao jako jednostavan po- 
krovac. Sad izvadi poručnik jedan Papinov lonac, što 
je bio u dispensi. Nije bio velik; i u redovitih okolnostih 
jedva da bi bio mogao kuhati za šest osoba. Ali je sada 
bio dobar, jer se je meso kuhalo lašnje, a voda manje 
hlapila. A svaka je kap vode mogla imati neizrecivu cienu. 

Čovjek spoznaje vriednosti stvari, kad su one daleko, 
kad ih nema, ili kad ih izgubi. Niesam nikad, ni prije ni 
poslije, onako potanko promišljao o vodi. Misao se sama 

zaliće na svu onu vodu, koju si uzalud potrošio. Ali više, 
no ista žedja, bije te misao, da nemaš vode, koliko trebaš. 
Svaki bi čas pio. Svaki ti se čas čini dug, dosadan, i misliš 
na vodu, kad bi baš trebalo da ju zaboraviš. Usta se suše, 
a želudac čezne za vodom, kan da su dva dana, da je 
niesi okusio. Usne se priljepljuju jedna uz drugu, jezik se 
priljepljuje za nebo i hoće da potiče odjeljenje sline. 
Čitavi se život ćuti deset puta gore, nego je to u istinu. 
Bdiješ, a misliš da sanjaš, kad ti se redaju pred vidom 
one rieke, za koje znaš, da su od tebe daleko i uzalud 
natapaju predjele, koje poznaš. Pak ti pljuska pred očima 
ona voda, za koju znaš, da ti je kod kuće neštede, jer je 
imaju na pretek; pak misliš kao o najvećem blaženstvu, 
kako bi mogao dospjeti do toga, da se do mile volje napiješ 

one vode, koju uzalud prolievaju u pranju sudova i u 
zalievanju perivoja. Zavidjaš zmiji, koja nalazi svoje hla- 
dovište ; zavidjaš najprostijemu siromahu, kojemu bar nefali 
vode, da umoči svoj osušeni i uvehnuli jezik. Uzalud hoćeš 
da prevrćeš misli u tromoj pameti, jer tlama želudca od- 
sieva se tišmom u moždjanih i sama tlapnja postane 
bedasta i troma, kad osušeni grkljan vapije i čezne uzalud 
za pićem. Želudac gori i tište te sljepočice, kan da će 
sada provaliti. Svak skriva svoju vodu, da mu je tko 
drugi nebi popio. Svak liže čašu i guta na drobne srkaje 
ono malo, što mu još preostaje i čeka čežnjom žedna čo- 
vjeka drugi obrok, da pomoči grkljan, da želudac utaži. 
Svak se čuva, da jede suha kruha ; nitko više na pušenje | 
ni pomisliti. 

Poslije podne ponudih jednomu krmilaru dva franka za 
po čaše vode, što sam znao, da ima još u čaši. On se 
polakomi, te ju odciepi od svojih ustiju i proda. Ja mu 
opetovah sutra istu ponudu, uz dodatak, da ću mu ih 
dati tri. 

— Evo ih vama četiri, odgovori mi. 

Zaludu bih se ja mučio, da nacrtam one časove, koji 
su se protezali bez kraja i konca. Istoga dana, a pred 
veče, eto mrtva mora, koje dolazi sa zapada. ,Jared“* se 
počne ljuljati i njekoje se stvari dolje u komori porazbiše, 
jer nebijahu pričvršćene. 

— Ja bih rekao, da će ovo punenat, reče božman. 

— Daj Bože, odgovori poručnik. 

— Moguće, doda kapetan. Barometar je pao za njeko- 
liko milimetara, a to je znak, da može lako Zapuhati sa 
juga, jer da se je digo, to bi bilo isto toliko, koliko da 
će se trmuntana još gore razjušiti. 

— Miena je, reče na to božman; nješto se mora dogo- 
diti. A mislim, da će učiniti noćas. Nego se ovoga puta 
iznevjerio i mjesec, jer doklen ga je bila pogača, zaludu 
je izticao i zapadao. Nikad promjene za čudo. 

— Da, ali je vaviek bio čist. Oblaci, koji bi došli tr- 
muntanom , sakrili bi ga samo za čas, te bi se on opeta 
pokazao čist kao sunce. 

— Nije vaviek, šior, a disa idješte Ja sam ga gledao 
prekjučer, kad je izticao dva sata prije sunca izhoda. Bio 
je vas žut, te okružen bjelkastim viencem; i pomislio sam, 
hoće se drugo vrieme navrnuti, ali uzaluđ, 

— To niesam opazio, odvrati kapetan; ali sam opazio 
jutros, da je sunce izticalo, ovijeno u njekoj crljenoj čmadini. 

— Nije bilo čisto ni večeras, kad je u vodu utonulo. 

— Daj Bože i sveti Nikola putniče, reče opeta poručnik. 

Kapetan se približi k dušniku, te kroz staklo hiti pogled 
na barometar. Pak reče: 

— Još pada, a zviezde su probliedile. More se sve to 
više uznemiruje. Onamo u punentu ima vjetra. Lako, da 
ćemo mi brzo jedriti put Englezke. 

Ako i jesu puke predsude sva gatanja o uplivu mje- 
seca na vrieme, to se ovo može dosta dobro prosuditi i 
proreći, po obliku, kojino primaju zviezde, pak sunce i 
mjesec, uslied raznog stanja para u zraku. To stoji, da ako 
zviezde izgube prividno svoj sjaj, mornar nečeka oluju na 
dugo. Ako je uz to barometar pao,: sjeguran je znak, da 
neće kasniti. 

One večeri svi su znakovi slutili na vjetar. Ali, taj 
vjetar, odklen će se pojaviti? Po barometru bi sudio, da 
će doći sa juga, ali i barometar zna prevariti mornara, i 
ter kako! Nego nas je svakako tješilo u velike, opažajući 
da valovi, koji su na nas dolazili, dolazili su punentom ; 
znak, da bi mogao napokon punenat zapuhati. 





Kad se digoh o ponoći, da nastupim stražu ujedno sa 
božmanom, more, zrak, nebo, to sve bijaše svoje lice pro- 
mienilo. Nebo, koje je bilo svedjer malone čisto. bijaše 
se namrgodilo, i kako nije bilo mjeseca, to se na polabi 


S 


167 


nije vidjalo ni prsta pred očima; zrak bijaše postao topliji 
i činilo mi se, kano da sam na otoku Hvaru, kada puše 
šilok. Nego što me začudi u velike, bijaše mrtvo more, po 
kojem se je , Jared“ koprcao. Dolazilo je, kano i juče, sa za- 
pada. Tu je bilo nješto veličanstvena. , Jared“ je sada padao 
u dolinu, sad se dizao na vrh, sad se nagibao na desno, sad 
se krivio na lievo. Ni trena odmora, ni hipa počinka. 

Valovi Jadranskoga mora, po najgorem nevremenu, niesu 
niti sjene valova na oceanu. Ovi nenastaju odma pod 
uplivom vjetra, koji traje malo, jer tađa naliče i oni pa- 
tuljkom zatvorenih mora. Pod utiskom vjetra na onih pro- 
storih bez kraja nastaju u glavnom dvie vrsti valova. 
Prvoj vrsti spadaju oni, koje potiče duboko tronuće mora 
uslied oluje, koja je trajala dugo, i ove bih ja zvao: ta- 
lasi. Drugoj vrsti spadaju oni, koji se na svoju ruku 
začimlju i prelievaju na istih talasih, povrh njih se kotr- 
ljaju, i ove bih ja zvao: valovi. 

Imao sam priliku, da takva šta mnogo puta pomno 
razgledam i na oceanu i na obalah Jedrene, pak se sjećam, 
da prije no sam to sve vidio, na otu ogromnu razliku 
ni pomislio niesam. Valovi naše Jedrene jedva da su visoki 
četiri metra, po najgorem nevremenu, a nasred Sredo- 
zemnoga mora pet. Tko je prezimio u Dubrovniku, taj 
se je mogao nagledati morskih valova, koji nakon raz- 
vijena lebića biesno navaljuju na bedeme grada i na onu 
divlju hrid, koju zovu Svetom Marijom. U istinu je veli- 
čanstven onaj vidik, i sjećam se, kako sam se često izne- . 
vjerio školskim klupam, samo da mogu dražiti djetinsku 
svoju maštu na onom viencu od pjene, koji zavijaju 
okolo grada divlje hridi, hrapave sike, razkomadane liti 
i razdraženi jug. Ali su to opeta patuljci prema talasom 
oceana; patuljci, kako i oni, o kojih pjeva neumrli Du- 
brovčanin, da pogibe zaljubljeni Leandro, čiju ljubav nije 
mogla ohladniti niti stuđena voda Helesponta. Čovjek bi 
reko: da su to brda, koja se valjaju jedno za drugim 

silnom brzinom, koja kan da hoće zanieti brod, smotati i 
udušiti ga svojom pjenom. Brod izgleda kao sitna slamka, 
koja luta, kuda ju zanosi i more i vjetar. Reko bi na prvi 
pogled, da živa duša neće odoljeti tome biesu, da su bro- 
dovi preveć maleni, a da se mogu mjeriti s nemirnim 
oceanom. Ipak brod plovi, uzpinje se na vrh, pada u do-- 
linu i suče napried, pak opeta na vrh, opeta u dolinu. 
Talasi se dižu visoko do dvadeset i četiri metra, te pro- 
lazeć brzinom od sto kilometara na uru, ostavljaju brod 
daleko za sobom, ništa ili malo djelujući na njegov hod. 
Ali je talas mnogo opasan, kad se počne prelievati. To 
se sbija riedko. Ali kad se prelije na brod, množina vode, 
koja tako nasrne, može“ ga podušiti. 

Obseg i visina talasa odvisi od dubine, od prostora, te 
napose i od jakosti vjetra. Što je more dublje, to su 
valovi veći. Prvi udar, ma i najjačega vjetra, neradja 
talase. Za to se hoće vremena, hoće se dana. Valovi se 
najžešće onda nadimlju, kada, đolazeći sa velikih dubina» 
prodju vrh kojega plitkoga dna. To se tumači tim, što 
upliv vala djeluje takodjer i u dubini, pak živa sila, koja 
dolje naidje na tvrd i nesvlađiv odpor, pojavi se dielo- 
mice na površje. Predje se mislilo, da upliv vala ne-, 
dopire dublje od četrdeset metara. U zadnje doba se je 
dokazalo, da taj upliv siže čak do dvie sto metara i više. 
Obstoji svakako tiesan odnošaj medj dubinom mora, duži- 
nom i brzinom vala. To je prvi dokazao astronom Airy. 
Na temelju toga odnošaja proračunala se dubina Tihoga 
oceana medj Japanom i Kalifornijom na četiri kilometra. 
Prije su mislili, da je srednja dubina mora od osamnaest 
.do četrdeset i dva kilometra. Danas ju drže popriečno na 
pet kilometara. Po računih Whewella dubina Atlantika 
bila bi četiri kilometra i osam sto metara, a dubina Tihoga 
oceana šest kilometara i po. 

Valovje oceana samo je po sebi izazivalo pozornost: 
učenjaka, s. raznog načina, kako se u pojedinih morih raz- 

vija. Oni, koji su plovili Tihim oceanom, te južnim At- 
Jantičkim oceanom, poviedaju, da ondje izgledaju valovi 
kano velika brda, koja se taču. Tomu se je osobito divila 
neizcrpiva mašta neumrloga Maury-a. On je vidjao i u 
valovju dobrotvornu ruku providnosti, koja da ih stvara, 
neka se površna voda mieša sa stuđenijom, koja je izpod 
nje, i neka je tako izparivanje obilnije, kiša obilatija, vje- 
trovi jači. On nije pomislio na ono, što je kasnije bilo 
dokazano od Falklanda, da su valovi takodjer pozvani, da - 
čiste površje vode od ugljične kiseline, noseći tako život 
u niže slojeve, gdje bi inače prestao ; ali je njegova pjes- 
nička duša ćutila ipak svakom prigodom veliku umjeću 
prirode, koju je neumorno proučavao. 

Talasanje oceana neodaje niti veličine niti jakosti oluje, 
koja bjesni u isto doba. Ovo odvisi od oluje, koja je 
bjesnila mnogo dana prije. Reklo bi se gdjekad, da je 
more uzgibano do najveće dubine. Talasi se gdjekad gi- 
blju, neodvisno od iste oluje, koja ih je porodila. Kreću 
se napried ogromnom brzinom, daleko zamičući od nepo-- 
srednoga dojma oluje, uznemirujući za mnogo dana na 
stotinu i stotinu milja daleko cakleno površje oceana. 
Mornar se mnogo puta bori s uzburkanim morem, a oluje 
nije vidio, a liepo je vrieme, barometar je visok i vjetra 
nečuje. Mnogokrat pako talasi. koji mu uznemiruju brod, 
uznemiruju mu i dušu, jer navieštaju, da se eto oluja pri- 
bližuje. U predjelih protualizeja putuju gdjekad talasi 
preko čitavog oceana, da se iz Amerike, gdje ih je ne- 
vrieme stvorilo, dodju razbit na obale Španjolske i Fran- 
cuzke. Na Tihom oceanu preplove kadkada više od tisuće 
milja proti istomu alizeju. Nego je pojav liep mimo svake 
ljepote, kad se talasi stiču dolazeći sa raznih strana i 
kada se križaju. More onda kano da kuha. Talas se baca 
preko talasa, još jednoga nije shrvao, a drugi mu se 
nameće s desne, čim ga treći predtječe sa lieve, a jadan 
brod zaluđu se uklanja svakomu, jer još ga nije mimo- 

išao jedan, a eto ih deset drugih, koji navaljuju. Reko bi 
da je more uzgibano sve do u bezdanih, i kano da diše 
neizvjestno, zagušljivo. Sad te okružuju strmi obronci te- 
kućih onih brežuljaka, sad se plaha obsjeda ugiblje, i ti 
ju gledaš izpod sebe u dolini, kako se napinje, kako se uzbu- 
njena diže opeta u vis. 

Veliki talasi, nakon duga puta, dolaze oslabljeni na obale 
uslied trenja po dnu. Ali kad toga nije, kad prispiju 
k obali u podpunom razvitku svoje žestine, tada oni 
pružaju najgrozničaviji prizor ubitačne moći oceana. Talasi, 
koji se stiču neizrecivom brzinom, lievaju se prieko, oba- 
sipajući površje pjenom i štrapajući na daleko kopno. Na 
otocih glave Verde, valovje, koje dolazi iz daleka, pri- 
spodabljaju pisci goram, koje se valjaju. Ako se tiem go- 
stom dalekog oceana pridruže mjestni valovi, oni naime, 
koji su nastali uslied mjestne koje oluje, onda je veličajni 
prizor podpun. Buka mora, koje uzdrmaje otoke, i koje 
kida i ruši kremenjaste hridi, čuje se daleko na kopno. 
Preko burnih vremena, a na obalah Madrasa, razbijaju se 
valovi četiri milje daleko od kraja, već u dubini od dva- 
deset metara! — Što se sve nesbija u onom prostoru do 
obale! To je sve pokrito pjenom. Vas onaj prostor od 
toliko i toliko četvornih milja ječi jekom od tisuće svla- . 
. danih talasa, riče rikom one neizrecive borbe medj tvrđim 
kopnom i nasilnim oceanom. A kadkada je žestina vjetra 
tolika, da valovi nemaju vremena da se razliju, jer ih 
bura izškorupa i raznese u kišu do četrdeset milja daleko 
vrh kopna. Na ostrvlju Hebrida bi jednoč razmaknuta od 
vala i rinuta put kopna sika, koja je težala četrdeset i 
dvie bačve. Stefenson je izračunao, da srednji tlak vode 
jednoga vala iznosi ljeti tri sto i pet kilograma po če- 
tvornoj stopi; a po zimskih nevremenih do tisuće četrdeset 
i tri! Grof Dunraven, opažajuć jednoč valovje na zapadnoj 
obali Irske, izmjeri njekoliko štrapaja, koji su se dizali 
sto petdeset stopa visoko. 

Nego veličajno vrh svega onoga, što je biesna i grozničava 
na moru, jest valovje oceana uslied potresa. Gibanje i trzanje 
zemaljske utrobe odaje se na oceanu kobnimi talasi, koji 
se gdjekad šire brzinom od četiri sto milja na uru. Pero 
je odviše slabo, a da bi moglo opisati te strašne pojave. 
Oni su. porod trzaja morskih bezdana, koji drmaju zemalj- 
skim i morskim površjem, postavljajući u grozničavo gi- 
banje sve, nadimajući more valovjem, koje je kadro pro- 
gutati sela, varoši, gradove, čitave pokrajine. Strukovnjaci 
misle, da je dno mora bilo vaviek sielom najjačih potresa, 
koji su zemlju razklimali. Tako je Doussel označio vulka- 
ničnim dobar dio onoga predjela Atlantika, koji se širi 
medj glavom Palmas i glavom Sv. Roka. Giraud je u 
novije doba našao tvari na dnu Atlantika, koje su vulka- 
ničnog postanka. Brodovi, koji onuda prolaze, nailaze često 
na muklu tutnjavinu i na potrese, a njeki su jednom opa- 
zili po vrh uzrujana mora vulkanične prašine. Maury govori 
o istom predjelu, ali je sam sobom nezadovoljan, što nezna 
pravo tumačiti, za što su tu često mornari uznemireni od 
mora, koje bjesni bez vjetra, i tutnji na lik rieka, koje se 
lievaju štropotom na grebene i sike. 

Potres, koji godine 1755. razori Lisabon i zaroni gradom 
pod vodu, zače se na Atlantiku i bijaše tako jak, da 
ga se je čulo na jednom prostoru, većem od sedam sto 
četvornih milja. Onaj potres uzdrma trinaesti dio zemalj- 
skog površja. Talasi, koji tom prigodom nastadoše n 
oceanu, navališe na Lisabon i na Cadix, uzpinjući se do 
petdeset stopa visoko i oćutiše se kako u Španjolskoj, tako 
u Englezkoj, Švedskoj , u zapadnih Indijah i na zapadnoj 
obali Afrike. Obalu Tangera posjeti osamnaest takovih 
talasa. — Na dan 23. decembra godine 1854. u jutro 
ćutiše u Simodi njekoje znakove potresa. Petnaest minuta 
iza toga, eto strašan talas navaljuje na obale. To je izgle- 
dalo, kan da je grad zaronio pod vodu. Iza toga vala na- 
dodje drugi, koji neostavi niti jedne kuće na mjestu, mimo 

jedne crkvice, koja još nebijaše dosagradjena. Malo sati 
kasnije opaziše neobičnih talasa na drugoj strani Tihoga 
oceana, na obalah Kalifornije. — Svak se sjeća smrto- 
nosnih talasa od 9. maja godine 1877., koji navališe na 
zupadnu obalu južne Amerike; talasa, koji, visoki sedam- 
deset stopa, razoriše sela i gradove po obali, pustošeći 
mnogo bogatih predjela, bacajući na prosjački štap tisuće 
imućnih i radinih ljudi. Talas, koji nasrne na Iquique, 
dopre nakon četiri sata u Callao, brzinom od stopetdeset 
milja na uru; a brzinom od četiri sto milja na uru prodje 
Tihi ocean, jurišajuć, već oslabljenom silom, dvadeset i 
dva sata kasnije, nakon osam tisuć osam sto trideset i pet 
milja puta, na iztočnu obalu Japana. — Slični talasi bijahu 
devet godina prije posjetili isti predjel. Tom se prigodom 
oćuti najprije potres, i more kan da se je podiglo za četiri 
stope. Ali to još nebijaše ništa. Malo iza toga more se 
povuče nazad, osjekne daleko od obale, tako daleko, kažu 
njeki, koji su to gledali, da je dno mora ostalo suho, 
sve do otoka, koji stoji sprama gradu. Pak se pojavio 
daleko na moru ogroman talas, koji: stane juriti put kraja. 
U malo vremena eto ga na otoku, eto se prelieva preko 
njega, sipljuć dim i slap nebu u oblake. Ljudi to gledaju 
zabezeknuti, te hoće da bježe uzbrdo. Ali je kasno. Val je 
već navalio, već ruši, raznosi palače, tvornice, kuće i ku- 
ćice. Sad je sve jedan nered. Sad stoji jeka, rika, plač, 
huka i buka, doklen to sve nepoduši talas, motajuć pod 
sobom i miešajuć svojom pjenom mrtve ljude, ostanke 
svaljenih sgrada-i porazbijenih brodova. 

Nego valovje oceana ima i svoje dražestne hire, ima i 
svoje samotno živovanje na visokom moru, često iznena- 
djujuć putnika i stavljajuć u zabunu strukovnjaka, koji po 
njem putuje, da ga prouči. Gdjekad po najvećoj tišini, 
pojavljaju se na površju mora tanahni trakovi podignute 
vode, koji naliče žuborećim potočićem, koje po noći jedva 
razabire vješto uho staroga pomorca. Valovi dodju, uzne- 

mire gladko površje, zamaknu, i eto opeta gladka i mirna 
površja. Horsburgh povieda, kako oti valovi znadu šumiti 
na daleko, plašeći one, koji toga prije vidjeli niesu. Vjetra 
ni odkud, more na jednoj strani mirno, a na drugoj uz- 
bunjeno. Ta nemirnoća putuje, navaljuje na brod velikom 
žestinom, te se pjeni, lieva preko strane, pak se napokon 
udalji. Pak opeta prvašnja tišina. Isti pisac kaže, da omanji 
brod nebi možda toj sili odoljeti mogao. — Kapetan Hig- 
gins, na svojem putu iz Newyorka do Brazila, naidje na 
jedan val, koji je po njegovih računih prošao brzinom od 
šestdeset milja na uru. — ,Adelaidu“, koju zapoviedaše 
kapetan Wakeman, napadne jednom ob noć njekoliko tih 
samotnih talasa, jedan nakon drugoga. On povieda, da je 
njihova jakost bila tolika, i da su bili tako oblili brod 
svojom pjenom, te je on mislio, da se je brod nasukao 
na koju siku. Kad prodjoše valovi, eto na moru opeta 
tišina. — Kapetan Arquit piše, kako se je jednoč desio 
na takvih izvanrednih talasih, u Atlantiku, na sjevernoj 
strani ekvatora. Bilo to 15. novembra godine 1855. Na 
veče, od osam sati do devet, nastao po moru neobičan šum, 
glogot. More kan da je uzavrelo u kotlu. Od nikud ni 
ćuha, a uzburkano more šumi, struji, kipi, glogoće. Brod 
kao da struže po tankoj pržini, kao da će se eto sada 
donasukati. Brod preplovi tako koje tri milje, te ostane 
opeta miran na gladkom i mirnom površju oceana. Još se 
je samo moglo čuti za mnogo vremena šum i glogot, koj 
se je udaljivao. 

Ako se svi ovi pojavi nemogu dovoljno tumačiti, to je 
barem donjekle dopušteno, pripisati ih vulkaničnomu sustavu 
. morskoga dna. Talasanje, prouzročeno od potresa, svakako 
iznenadjuje svojim ogromnim obsegom, svojom velikom 
brzinom i jakošću. Računa se, da talasi, koji navališe na 
Iquique, bijahu dugi, udaljeni naime jedan od drugoga, 
preko sto trideset, a oni, koji uništiše Simodu, više od dvie 
sto i deset morskih milja. 

Kada je ocean središte potresa, tada se talasi giblju 
koncentrično ili eliptično. Brzina pojedinih ili jednoga sa- 
moga nije svakud jednaka. To odvisi od dubina, vrh kojih 
se giblju, i od otoka, mimo kojih prolaze. Talasi, koji na- 
vališe na Iquique godine 1877. i koji obletiše zapadne 
obale Amerike i iztočne obale Azije, začeše se, kako misli 
Geinitz, nješto malo na jugozapadu od glave Horn. Put 
od Iquique do Japana preplovi prvi val u dvadeset i tri 
sata, brzinom od tri sto osamdeset morskih milja. — Brod 
oćuti na moru potres isto onako kan da je u kraj lupnuo. 
Čuje se često i mukla, zadušena tutnjavina. Utisak je 
mnogo neugodniji nego na kraju. Malo se kada vidi po- 
četni val, koji je brodom potresao, a još manje ono drugo 
valovje, koje pak nastane. Oti su talasi dugi i brod se 
nadje na kojem od njih, niti nesluteć, da u onaj tren plovi 
nad potajanom silom, koja zna izvesti katastrofe slične 
onima od Lisabone i Jeda. 





Valovje je sa zapada vaviek raslo, a pred zoru počne 
i trmuntana popuštati. 

— Ovo će punenat, reče božman kapetanu, kad ovaj 
izidje izpod kasara, da vidi, koje će vrieme. 

— Bila bi već i doba, odgovori kapetan. Ovo se je 
moralo dogoditi samomu meni, jer ovako luda i bedasta 
vremena nedoživjeh još nikad. Da je bilo za gore, bi se 
bio punenat razjušio, netom sam otvorio glavu svetoga 
Vincenca. Ali ne, ne, nego udri smušena trmuntana, sve do 
ovamo, samo da sam ovoga puta u Englezku kašnje, nego 
drugi. Da je bilo znati, mogli smo obrnuti provu put 
Španjolske. Ali sad će punenat, sad će punenat, pak nas 
evo ovdje posred oceana. Nego dajte dolje ona dva papa- 
figa, da uzalud nelupaju. 

Božman ostavi kapetana i skoči na provu, da podieli 
dobivenu zapovied. S Antunom na jarbor od prove podje 
sobničar. 

— Čuj ti kamarote, progovori Antun, penjuć se uza 
sartije, što govore tamo na krmi o vodi, kad će je dieliti 
više od čaše na obrok. 

— Neznam, odvrati sobničar. | 

— Kako neznaš, jadan sinko, kad si vaviek okolo ka- 
petana! 

— Negovori o tome kapetan preda mnom ništa. Ali 
mislim, da, ako zapuše punenat, hoće biti bolje i meni 
i tebi. 

— A za koliko dana ima još vode, upita opeta Antun, 
uzpinjuć se na krožetu. 

Sobničar neodgovori, jer. se je baš u onaj tren bio na- 
slonio na penun, te bio počeo kupiti jedro. 

— A što neodgovaraš ? reče tada Antun. 

— Što? odvrati on, tezmajuć se, da potegne jedro k sebi. 

— Koliko se misli u komori, da imamo vode. 

— Neznam. | 

— Ja vidim, da ti nećeš da znaš ništa. A bolje ti je, 
da govoriš, jer se tu radi o koži i meni i tebi i svima. 
Meni se je već počeo sušiti jezik i dao bih košulju sa 
sebe, da mi se je napiti vode. 

I Antun potegne k sriedi jedro, što je bilo jod vjetar 
i veže ga. Pak veže i sobničar jedro na svoju stranu, 
Antun stane i turi oko daleko na more. Zora je već bila 
zabielila. Sobničar da će dolje. 

— A kud ćeš još? reče Antun. 

— Dolje, zatvaraju kontrorandu. 

— Stani tu i čekaj. Ima ih dolje, Bogu hvala, dosta, a 
mi smo naše zatvorili. A nauči se i ti, da netreba skakati 
na kuvertu, kad si jedan put na jarboru. Zdola se nevidi 
gore ništa. 

Antunu nije ni najmanje smetalo ljuljanje broda. Poklen 
sveza jedro, sjedne na penun i počne motati ruke okolo 
sartijola, ko da tobož štogodj popravlja. Sobničar se na- 
sloni u sartijole, ko da mu pomaže. Kad pak vidješe, da 

se je dolje sve uredilo i da nema više potezanja, onda 
sljegoše, jedan preko jedne strane, a drugi preko druge, 
kako se bijahu i popeli. 

— Antune, što bi gore, te si stao po sata na jarboru, 
upita božman. 

— Hijela se pustiti troca od papafiga, pak sam ju uredio. 

— Sve se na te namjerava, reče božman porugljivo. 

— A kad je tako! odvrati Antun i podje da sakupi 
konoplje od gindaca, koje se je još vuklo po palubi. 

Sve do podne trmuntana je padala; o podne pak pre- 
stane sasvim. Valovi su vaviek dolazili istim smjerom, a 
brod onako bez vjetra trudio se je kao malo kad tako. 
Sunca nije bilo vidjeti. Oblaci, koji su letjeli jugom, po- 
krivali su ga sasvim. Još u jutro nebo bijaše namrgodjeno, 
te sunce bijaše izteklo ko velik crvenkast kolut. Šior 
Ivo neiznese toga dana svog sestanta, da izmjeri meridi- 
jansku visinu sunca i da proračuna širinu, a dispensir baci 
rižu u lonac, kad mu kamarot reče, da je podne na dob- 
niku od komore. Kad tomu bi vrieme, donesu imbrik s 
vodom u komoru, pak svakomu čašu, ni kaplje više. Kako 
se je brod silno ljuljao, to svaki odpije po čaše, da mu 
se nebi voda prolila. U želudcu je bila sjegurnija. Toga 
dana nije bilo ni pomisliti, da bi se posjelo za trpezu. 
Bile bi odletjele i čaše i staklenice i tanjiri na tla, prije 
no bi se to bilo na stol i poredalo. Kad dodje kamarot 
s rižom, sjedne odma na vrata od komore, a da nije 
tako, hćaše pasti, izvratiti zdjelu i nas ostaviti bez objeda. 

— Čekaj tu, mali, dovikne mu kapetan, doći će svaki 
po svoje. 

Šior Ivo, koji je bio u svojoj sobi, došulja se malo po 
malo u komoru, uzme dva tanjira, štono bijahu na tlih, 
a izpod stola, sjedne blizu kamarota, te napuni jedan za 
kapetana, a drugi za se. Ja najprije osigurah preostalu mi 
vodu u svoju izbu, pak uzeh i ja svoj tanjir izpod stola 

i podjoh kamarotu, koji mi ga napuni. Tako posjedasmo 
sva trojica, kako smo najbolje mogli, gledajući svaki na 
svoju ruku, da neprevali i neizgubi najbolji dio svoga objeda. 

Šior Ivo ostane blizu samih vratiju, upiruć se desnom 
nogom na dovratnik, a lievim se bokom naslanjajuć na 
jednu vreću pšenice, koja je bila poviše od ostalih. Kapetan 
se raztegne na divan, čuvajuć ravnovjesje lievom nogom, 
uprtom na nožicu stola, koji je, dakako, bio vaviek pričvršćen. 
Nije se vodilo razgovora, najprvo, jer je žedja mučila sva- 
koga, a drugo jer si morao vaviek gledati tanjir, da ga: 
obrćeš, kako se pri onoj nagloj ljuljavini nebi prolio. 
Opazio sam, da u tih sgodah na moru drže tanjir u lievoj 
ruci, a desnom da se zalažu. Tko bi gledao onako iz da- 
leka, kako to sve ide, mislio bi, da se ljudi pri jelu 
vježbaju, da izbjegnu dosadu. 

Dvie su stvari, na koje moraš paziti, da neostaneš 
bez jela. Prva ti je, da gledaš, kako da držiš tanjir u ruci, 
a druga, kako da se zalažeš. Ako ti je tanjir pun, nema 
dvojbe, štogod si prolio po sebi. Ako si pak navadan pre- 
punjati zlicu, zalio si se ili s prvom žlicom ili s drugom. 
Meni se je osobito mililo gledati poručnika, kako prati 
očima ova dva glavna momenta objeda ili večere, kad se 
nije moglo sjediti za stolom. To mi se je gdjekad činilo 
smiešnim, pak bih se i proti volji posmjehnuo. Moj bi 
posmjeh poručnika donjekle razsrdio, ali se on nebi odao, 
da se je razsrdio. Posmjehnuo bi se i on, samo da vidim, 
da i on popušta od svoje osbiljnosti, kad vidi, da joj nije 
mjesta. Kapetan Baro nije se nikad ljutio na ljuljavinu s 
toga, što nemože mirno blagovati, već za to, što nije 
dispensir hotio da kuha više jela, već se izpričavao, da 
tave i grneta skaču po žeravniku, pak da nije moguće to 
sve pridržavati sa dvie same ruke i čuvati. Ali ovoga puta 
“o suvišnom kuhanju nije moglo biti govora. Nije bilo vode, 
da se baca, i kapetan Baro nije sada imao razloga, da se 
jadi na dispensira. 

Carić. Slike II. 12 

Još nebijasmo gotovi s juhom, a eto kamarota s mesom 
Eto uz to božmana, koji zaviče kroz dušnik što je bolje 
mogao: 

— Punenat, šior. 

Ta je rieč bila za nas od neizrecive i neopisive važnosti. 
Svak se je nadao punentu, jer je napokon, kad li tad li, 
morao zapuhati. Ali ga do onoga trena nije ipak bilo, a voda 
je medju tim linjala, i svaki je imao samo tri čaše na 
dan, bez nade, da bi se naše stanje moglo promieniti prije 
. nego zapuše. Nepitaj, dragi štioče, kako nas razveseli ta 
rieč, koju božman prosu kroz dušnik. Šior Ivo od velikog 
veselja zaboravi, da se opeta osjegura. Brod se medju tim 
nagne, on izgubi ravnovjesje, te prolije po sebi svu ostalu 
juhu. Kapetan Baro, kan da toga vidio nije, reče: 

— Ako ste gotovi s juhom, Šior Ivo, a vi uzmite mesa. 
Mi mladji nejedemo naglo. 

Poručnik, koji bijaše prije zaboravio rižu zbog punenta, 
sad zaboravi punenat zbog riže. Stane se čistiti i stresati, 
pak se digne kako je bolje mogao; pljune dva tri krat 
okolo sebe i popne se na kasar, poklen naredi kamarotu, 
neka bi mu njegov dio mesa donio gore pod tugu. 

Kapetan nenadoveže ništa, već netom objedova, uzpne 
se i on na kasar. 

Sbilja, punenat se bijaše počeo javljati. Oblaci su letjeli 
sa zapada kao sotone. Znak, da će se vjetar razviti prije 
no nastupi noć. 

Tako se i dogodilo. Poslije podne sukao je e pet 
milja na uru. 

— Grego kvarta na levanat, bijaše rekao kapetan 
krmilaru, kada jedra bijahu bracijana na drugu stranu. 

— Fate,šior, bona parola, bijaše odgovorio krmilar. 

I tako smo jedrili put Englezke, od koje smo tad bili 
daleko više od tisuću i dvie sto milja. Odma iza objeda 
bijaše kapetan naredio poručniku, poručnik božmanu, a 
božman dispensiru, neka je svakomu od vojske vode koliko 

uztreba. Prvoga ibrika nestane prije no ga dispensir i 
donese na palubu. Svi se redom obrede kavom ili čajem, 
kao da je to bila najpreča želja, da se izpuni. Da je tko 
u onaj čas došo na brod, nebi bio mogao razabrati, tko 
je dispensir; dapače dispensir nije mogo k fogunu niti 
pristupiti. Iznad najvećega otvora žeravnika visjelo je na 
jedan put pet kavnika, koje je držalo pet ruka. Dodje na 
provu pun koš galeta. Koš ostanc namah prazan. Nitko 
nije prije mario da jede, jer što je puniji bio želudac, to 
je više vode zahtievao. Paluba je izgledala kao kakva dvo- 
rana u kojem zavodu, kadno puštaju djecu na slobodu, 
da se proigraju i zabave. Kapetan Baro, koji je bio na- 
vadan popiti u dvadeset i četiri sata barem osam šalica 
kave, a u toliko je dana nebijaše niti okusio, htjede da se 
osveti, pak je sobar bio zabavljen sve do večere, sad 
kavom, sad čajem. > 

Nego uz žedju najviše me je mučilo to, što sam se 
morao umivati u moru. To je nješto najneugodnijega na 
brodu, ako niesi tome viko od djetinstva, ili ako se tomu 
niesi mogao priučiti. Za prvi i drugi put nesmeta; to je 
isto kan da si se umio sladkom vodom. Ali ako to mora 
trajati na duže, neugodan dah, koji nastaje na koži, uprav 
te ubija. Ja neznam, je li me više mučila žedja ili ona 
neizreciva i neopisiva neugodnost, koju sam ćutio i noću 
i danju uslied umivanja morem. Ako se pak neumivaš, 
onda je deset puta gore, jer kad se dotakneš kojega ko- 
nopa, ostaje ti na rukama dah od katrama, koji ujedno 
sa zastarjelom solju morskom pravi njeku smjesu, koje 
nemožeš nikako podnositi. Prva briga dakle, netom utažim 
žedju, bijaše mi ta, da se umijem. Mislio sam, da sam 
oživio. da sam se preporodio. 

Pitat će tkogodj, čemu prvašnja štednja: s vodom, kad 
smo ju tako na jedan put bili počeli pručiti, premda nam 
je još bilo više od tisuću milja do Englezke? Evo jedan 
upit, na koji ja nebih mogao ravno odgovoriti. Ali, ako 

kapetan nije branio, da se voda troši, bit će valjda imao 
svojih razloga, da tako čini. To stoji, da se je to sve 
moglo svesti na punenat, koji bijaše zapuhao i o kojem 
se je znalo, da neće lako prestati, i da će donieti kišu, 
bilo to kad bilo. Mi smo se nalazili u onih vodah, gdje 
vladaju vjetrovi sa lebića, punenta-lebića, punenta i mai- 
strala. Drugi vjetrovi pušu ondje samo iznimno. Mogli smo 
se dakle nadati, da nam neće faliti jedan od tih vjetrova, 
koji, mimo tvrda maistrala, bili su nam svi povoljni. 

Vjetar je k noći pojačao. More je vaviek raslo. Papafigi 
su bili na dvor sve do osme na večer. Kako nastupi stražu 
poručnik, naredi odma, neka se zatvore. Kad se božman 
digne o ponoći, nereče na to ništa, jer i ako su po vjetru 
mogli stati otvoreni, nije to dopuštalo more, vrh čijih 
je valova ,Jared“ skakao kao da se kotrlja s jednoga bre- 
žuljka na drugi. 

Tako smo plovili puna tri dana. Okolo tri sata po podne 
hoće Šior Ivo da digne s palube visinu sunca, dočim je 
kapetan gledao na kronometar. Brod se je silno ljuljao. 
Valovi su se dizali toli visoko, da su kadikad sakrivali 
obzorje, na koje se je sestantom morala svesti slika sunca. 
Šior Ivo, inače sdušan i točan izvršitelj onih pravila, koja 
bijaše naučio, kada položi poručničke izpite, bijaše od prve 
zaboravio, da to, po onom vremenu, lako s kuverte neide. 
Kapetan Baro je medju tim dolje na kronometru zaludu 
čekao, da bi Šior Ivo zavikao: stop. Ali se poručniku 
sunce nije dalo. Kad kapetanu dosadi čekanje, ostavi kro-- 
nometar, dodje do navrh stuba i zazove: 

— Što je, Šior Ivo, zar se sunce neda? 

— Kulpi (valovi), šior. 

— Kakvi kulpi za čudo; ta sunce svietli, da nemože 
bolje. Nego se sad visina sunca s kuvrte nediže, a to 
mornari znadu. 

Šior Ivo obrne na to kapetanu pleća i pljune. Pak podje 
pod tugu, mrmljajuć i pljucajuć preda se. Vidi kapetan, 
da poručnik nije dobre volje, pak ga ostavi na miru. Iznese “ 
meni sestant i reče, da on ide opeta na kronometar. To 
je meni bio prvi put, što sam po onako uzburkanom moru 
dizao visinu sunca. 

— Samo iz sartija, a ne s kuverte, Pie dodao kapetan, 
pružajuć mi instrumenat. 

Ja se dakle popeh u sartije od pala, i kako sam bolje 
mogao, izmjerih dvie visine. Pak hoću da proračunam 
duljinu. Ali su mi za to trebale efemeride i širina; ova 
potonja barem približna. Efemeride su bile u izbi poru- 
čnikovoj. Ja da ću ih dignuti sa njegova stolića, kad eto 
dolje njega. Podajuć mi ih zamrmilja: 

= Četrdeset četiri stupnja i četrdeset pet minuta. 

— Hvala, rekoh, ali kad? 

— Po sata prije. 

— Dakle to nije širina, koju ste našli o podne. 

— Ne; to sam bio priredio za račun duljine. 

Kako se vidi, nije poručnik bio na me ni najmanje 
srdit. Nije u istinu imao uzroka, da se srdi niti na ka- 
petana, ali sumnjičav po naravi, i misleć vaviek, da mu 
se kapetan kadkada ruga, uvriedio bi se i onda, kad nije 
bilo ni najmanjeg uzroka, da se uvriedi. Kapetan Baro se 
je šetao po kasaru, kao da od svega toga nije ništa ni 
bilo i kao da se brod niti najmanje neljulja. 

Posjednem ja dakle na tla, naslonim na koljena jednu 
oveću knjigu, neka bi mi služila umjesto stola, kad se za 
stolom nije moglo raditi, i hoću da računam. Sjetih se 
tada, da mi poručnik nije rekao približnu duljinu, koju je 
imao po računu od barkete i koju sam trebao, da pri- 
spodobim s onom, koju. dobijem računom. Ja hoću da ga 
upitam, ali me on predteče i poviče iz svoje izbe: 


— Dvadeset stupanja i trideset i dvie minute. 

Netom bijah gotov s računom, zabilježih točku na kartu, 
koja je bila vaviek ili na stolu ili na divanu. Duljina 
proračunana nije bila različita od one približne, koju mi 
bijaše dao poručnik. nego za šest samih minuta put iztoka.. 
Šior Ivo, koji nije mario, đaitko prčka po karti; ako nije 
račun prošao kroz njegove ruke, uzme sve podatke, visinu | 
sunca naime i vrieme kronometra, pak stane računati. Moj 
račun i njegov sudarali su se podpuno i on zabilježi tada 
u dnevnik: ,u tri sata po podne duljina: dvadeset stu- 
panja i dvadeset sedam minuta ; širina: četrdeset četiri 
stupnja i četrdeset pet minuta“ 

Mi smo dakle preplovili, odkad BE zapuhao Pe 
više od četiri sto četrdeset milja. | 

Iste noći vjetar skoči na lebić. Nebo se opeta zastre 
gustimi i crnimi oblaci. O ponoći počne padati kiša. Tmica 
je bila neprozirna. Nije se vidjao ni prst pred očima. 
Valovi sa punenta križali su se sa onima sa lebića, te je 
paluba bila vaviek puna mora. Jedva da su manikele vođu 
izdušivale. | N. 

— Jedan s metlom na tugu, zapovjedi božman. dolazeć 
.na provu. | | 

Antun skoči na to u fogun, uzme metlu, šaj mu se 
prva namjerila pod ruke, te se uzpne na tugu i stane 
ostrugati, da ju očisti od soli i što bolje propere u vodi, 
koja je padala na kable. Grgo iznese na kasar dva tri 
lagvića, koji su za to bili vaviek spravni, a božman priredi 
podstrešnice (gurle) od platna, koje su takodjer bile na | 
ruku. Kad je Antun mislio, da je sve dobro ostrubao, 
proprao i izprao, javi se božmanu. 

— Dobro, odgovori mu, sada ajde u guc, properi i 
njega, pak zatvori dobro čep. | | 

— Fate, odvrati Antun i sljegne s tuge. 

Tada božman i Grgo privezaše gornje kraje podstrešnica, 
svaku na svoju stranu tuge, a za ona dva sluka, kroz koja 


amo = x . 2 pe ae 

se je s tuge ciedila voda na kasar. Dćnje kraje povukoše 
u dva ]lagva, te se je tako kroz podstrešnice točila voda 
s tuge ravno u lagve. Medju tim je Antun bio oprao 
guc, zatvorio mu čep. a mali iznio na krmu sve lagve, 
koje je samo mogao naći. To se je u onoj tmici činilo 
sve po opipu. Ilija je preko toga bio na timunu. Kad ga 
kasnije zamieni Grgo, on podje najprije u fogun te skuha : 
čaj, pak, kad pojede dvie galete i izpije šalicu, približi se 
k božmanu: 

— Neće biti s gorega. reče mu, ako izvadimo vodu iz 
guca, jer mnijem. hoće ga već biti polovica. Paranci mu 


niesu najbolji, a s ovom ljuljavinom mogo bi ga djavo 


lako i ponieti. 

— Pa dobro, odvrati božman ; ajde i napunjaj lagviće, 
doklen je samo jednoga. Ja ću ih pak izlievati u veliki 
lagav. Nego niesu mu dobro vezane rice (konopi), pa ako ga 
napunimo, imnogo bi ih, onako težak, još gore razklimati, pak 
se prevaliti i razbiti koju purtelu; a neka i to, nego bi 
mogo koga od nas ili ubiti ili osakatiti. | 
—A Mi ga pripovežimo; čela, Bogu hvala, ima. 

Zazovnu na to maloga, koji iznese iz stirića njekoliko 


«X konopa. Obojica bijahu medju tim pošla k lagvu, koji je 


bio medj barkarizom i sartijami od trinketa. Nadjoše ga 


-po opipu. Kako se je brod silno ljuljao, to se uhvatiše 


oba za obore broda, jedan s prove, a drugi po krmi od 
lagva i stadoše napipavati rice. 

— Ja bih reko, da ovo nije zdravo, reče Ilija. Čudim 
se, kako ga i praznoga uzdrža. 

— Pa dobro, a mi promienimo. Nego daj, da najprije 
provučemo novu ricu kroz kolute i s jedne strane i s 
druge, pak ćemo rezati. 

— Fate, odazove se Ilija i prigne se, tražeći desnom 
kolute, a lievom se držeći za lagav. 

Kako oba bijahu po jedan put provukli čela. pristupi 
božman k Iliji, te će mu reći: 

— Sad potežimo. Ovo najprije... * 

— Potežimo, fate. 

— Sad ćemo ovo staro rezati. 

— Režimo, fate. A tko će rezati? 

— Reži ti, svejedno. Samo čuvaj prste i ea da ne- 
zarežeš novo. 

— Bogu hvala, niesmo djeca. Samo daleko ruke, pak 
nema straha i ako se na prste nevidi, odvrati Ilija; pak 
poklen napipa stari konop, počne ga rezati nožem, koji 
svaki mornar nosi za pasom čak i onda, kad spava. Kad 
vidi, da su se čela odvojila, reče: 

— Gotovo. “ 

Pak oba zajedno iztegoše ustrižke van koluta i povukoše 
novo čelo pet šest krat oko lagva, uztežući svaki put što 
su mogli bolje, kako na jednu stranu, tako i na drugu. 
Pak se Ilija preko grua popne u guc. U gucu bilo više 
od noge vode. Zagazi unutra i počne napunjati lagvić, koji 
mu bijaše Antun pružio. 

— A da bih ti ja dodavao vodu u bujolih, reče nakon 
malo Ilija Antunu; jer se ovako nećemo trsiti do sud- 
njega dana. Po ovoj valjavici prije se je lagvić izpraznio 
deset puta, nego sam ga ja jedan put napunio. A lako, 
da se+što vidi! 

— Kako učinio, odgovori mu Antun. 

Iliji- se medju tim zalila voda u čižme, pak ljut i na 
se i na drugoga zavapi: 

— Nego čuj, Antune, javi se božmanu, neka bi amo 
poslao maloga, da pomogne nositi, jer sam inače skočio 
iz Buca, kad hoćeš. 

— Da Bog da, odvrati Antun ; ti iz guca, a ja s bujolom 
u barku, pak mirna Bosna. I 

Pak noseć u desnoj ruci Bujol pun vode, a lievom se 
pridržavajuć, kako bi kuda prošao, sad za obore kasara, 
sad za tambuć, sad za daru, došulja se napokon do lagva. 
Hoće da napipa otvor, kad na otvoru lakomica. Hoće da lieva. 

— Čuvaj mi ruku, zavapi božman, kojemu bijaše ostala 
ruka med bujolom i lakomicom. 

— Lako, da se vidi! 

I Antun izlije bujol, i podje opeta k Iliji u guc. Tako 
se oni mučiše svu božju stražu; sad noseći vodu iz guca, 
sad prenašajući lagviće, kako bi se izpod tuge napunili. 

Kad odzvoni diana, to jest četvrta ura u jutro, još 
se je Ilija mučio u gucu, da nalieva bujole, i još ih je 
Antun nosio božmanu na lagav. 

— Ovo je božja, reče Ilija, kad ču, da će se straža 
obrnuti. Ako mi ove noći nije od puste mokrine prognjila 
koža, ja mnijem, da neće više nikad. 


Sad eto na polubi poručnika. Kiša lieva svedjer na kable. 
Jedva jedvice da se u tami prozire lice krmilara, kojega 
razsvjetljuje svjetlo, što svieti na busolu. Brod suče sedam 
milja na uru. Valovi se prelievaju i preskakuju blizu bar- 
kariza na brod. More se suče s jednoga kraja na drugi, 
podižući daru i prazne lagve, koji su vezani za kuvertu. 
Šior Ivo, poklen pogleda na busolu i poklen pusti u more | 
barketu, opipa brace. Braci su bili otegnuti, pošto se po 
onoj mokrini bijahu suzil. On ih malo popusti. Pak 
pomisli, da sakuplja- vodu. Tu je bila podstrešnica, tu 
lagvići, tu bujoli, tu jedan veliki lagav na pola pun, tu 
lakomica, tu čiste vode u gucu. Ali se od svega toga nije 
vidjalo ništa. Nješto on, a nješto mornari, razvidješe nata- 
patice, gdje je što i kako. I tako straža poručnikova na- 
stavi posao, koji bijaše započeo božman sa svojom. 


Sutra u jutro imali smo dva velika lagva puna vode; 
pune sve lagviće. a ovih je bilo dvanaest na broju; pak 
uz to još nješto vode u gucu i u barci. Kiša bijaše pre- 
stala okolo šeste. Do osme je samo rominjala. Okolo de- 
vete pokaza se sunce. Šior Ivo da će mu izmjeriti jednu 
visinu, ali uzalud. Doklen on podje pod kasar, da iznese 
sestant, sunca bijaše nestalo. Debeli ga oblaci bijahu opeta 

* . . . . 
sakrili. Poručnik pljune put sunca i spremi instrumenat 
u svoju izbu. 


s 


! 


Tako smo jedrili dva puna dana. Sunce se preko ovoga 
vremena nije nikad pokazalo. Račun se je vodio samo po 


barketi. Punenat je dimio, zavijao ,Jared“ u njeku čma- 


dinu, s koje se ni po danu nije moglo na daleko vidjeti; 
po noći pak gotovo ništa. | 
Dosadna jednoličnost neba i mora. Val iza vala na moru, 
oblak iza oblaka na nebu. Nigdje točke okolo tebe, na 
kojoj bi ti oko moglo opočinuti. Sve promjenjivo, sve ne- 
stalno, sve nemirno, a ipak vaviek jednako. Ideš napried, 
ploviš, ostavljaš nakon sebe valovje, koje te opeta pred- 
teče, a ti si svedjer u sredini iste točke, koja kan da se 
i nemiče. Ti si uviek posred obzora. On se širi okolo 
naokolo tebe, sad veći sad manji, kako ga čini većim ili 
manjim zadušeno nebo, turobni oblaci. Čini ti se, da se 
na obzor, okolo tebe pa i na sami brod lieva iz koje ne- 
vidive ruke neizrecivi nemir, koji te čini sjetna i onda, 
.kad bi, zanesen od tolike veličine prizora, nađahnut pjes- 


ničkim duhom zapjevao pjesmu, samo da hvališ, što si 


tako sretan. te možeš pipati rukom i gledati okom ote 


kobne veličajnosti oceana. Nigdje, kao na uzburkanih va- 


lovih, nećutiš i nevidiš moć čovječju nad prirodom. To je 


lav, kojim vladaš, koji zaludu riče okolo tebe, jer ga držiš 


okovana. Valovi se nadtječu sa valovi, brežuljci od vođe 
kotrljaju se za tobom, i slap, koji pada na brod, naliči 
pjeni. koja kao da je zaštrapala iz grkljana koje paklene 
nakaze, 

Sad si u dolini, sad na vrhu. Sad se penješ na brdo, 
sad si na kojem obronku, pak puziš u ponore, koji se 
zatvaraju, pak se dižu i hitaju te-opeta u vis. Na sve oko 
vidiš visok talas, koji leti za tobom. Na vrh njega pjene se 
valovi, ruljaju jedan na drugoga, kan da je to paščad, koja 
te igra okolo lava i draži ga. Vidiš to brdo, pak mu 

vidiš vrh, obronke. podnožje, ledja, koja se gube i desno 


i lievo; pak vidiš, kako se približuje. Pred njim bi reko, 
da je tišina. U dolini, koja te još dieli od njega, čamac 
se nebi makao, jedro se nebi napuhalo. Valovi, koji se 
onuda giblju, izgledaju kao mirna stvorenja, prema bjes- 
nećoj braći, koja se koprca vrh talasa. koji dolazi. Ali to 
sve traje za jedan hip. Talas, koji dolazi, diže na vrh onu 
ravnicu. Vjetar razdraži one mirne valove, koji su prije 
samo pljuskali, koji se pak na svoju ruku zapjene i počnu 
ruljati kan da ih je popala vrućica, kan da je talas ulio u 
njih tračak nasilne svoje moći i svoga bjesnila. — Pak 
se brod digne krmom, pak ostane provom zadušenom ; pak 
se prova počne dizati, a krma padati. Sad opeta roni 
prova, sad je krma visoka. Pak vidiš talas, koji se udaljuje, 
koji je tren kašnje daleko zamakao, i kojega tvoje oči 
neće više vidjeti, jer se on nevraća, jer moć, koja ga 
tura, obstoji u njem, doklen se ili sama neuništi, ili se 
neizgubi obasipajuć pjenom mirne obale kojega predjela. 

Gdjekad te napadnu na jedan put dva talasa, koji dolaze 
raznim smjerom, jer su se začeli daleko jedan od drugoga. 
To su brežuljci, koji se susretaju, koji prodiru jedan kroz 
drugi, a nijedan od njih negubi svoje moći, i svaki na- 
stavi svoj put, kan da je na moru sam, kan da nema 
ništa, što bi mu smetalo, da svoj put nastavi. Tada si 
gdjekad na jedan put i u dolini i na vrhu, jer još niesi 
pregazio doline, a desnim si bokom na obronku. Pak se 
brod nagne na lievo i ujedno zaroni krmom. Na desnoj 
ti je strani živa obsjeda talasa, koji prieti, da će te pod 
sobom smotati, a na lievoj ti je dubina, u koju bi se za- 
kopao prekovrnut, da nije talasa, koji je nadošao po krmi, 
koji te je podigao na vrh i opeta spustio. Ti si igraljka 
sasvim zapuštena samosilju i samovolji onih poslanika daleke 
i bližnje oluje. Nema trena, u kojem bi mogao opočinuti. 
Obsjede s desne, obsjede s lieve. Okružuje te pjena, u 
pjeni roniš. Što je sad brdo, to je kasnije dolina; pak 

obratno, sad ti je dolina na vrhu, a vrh u dolini. Kad 
misliš, da se penješ, a ti padaš. Kad misliš, da padaš, a ti 
se penješ. Još se niesi dobro nagnuo na lievo, a već si 
nagnut na desno. Posrćeš napried, kad misliš, da zaostaješ; 
na mjestu si, kad bi reko, da ideš napried. Pak uza sve 
to nevidiš ni neba, jer su ga prekrili oblaci '!. 

Već su dva dana da smo na Sondi, na istoj visočini, na 
kojoj leži Englezka; i već smo sprama ostrvlja Scilly. 
Brod jedri osam milja na uru, jakim vjetrom sa lebića. 
»Jared“ prolazi mimo samoga otočja, te skupine otoka, 
otočića i sika. Dim, koji diže vjetar po obzorju, muti do- 
njekle strašni i divni prizor, koji imamo pred očima. Va- 
lovje oceana, dolazeći s oceana, razdraženo plitkoćom Sonde, 
navaljuje podvostručenom silom na one morske nemani, 
na onaj skup nizkih hridina, koje okružuju divljim viencem 
onih sto četrdeset ostrvica, koje sačinjavaju ostrvlje Scilly. 
Onih tisuću i dvie sto što kuka, što sika, što hridina, 
golih, nesgrapnih, ružnih a svedjer strašnih, izgleda kano 
podkupljena fukara, koja razvija na silu svoje junačtvo, 
koja rinuta u prve redove, opire se vitežki, jer se nije 
kud kamo zakloniti. Onamo se pjeni povisoki kuk, na kojem 
kan da se svjetluca balčak nepomična mača, koji nije nigđa 
u koricah opočinuo i niz kojega curi studena krv gorostasa | 
oceana. — Zatvorena medj dvie sike, zaokružena sa četiri 
kuka, diže se nesgrapna hridina, liena u toj borbi, jer do 
nje dopire sama pjena. 

Svaka stvar, svaki pojav ima svoj uzvišeni tren, okolo 
kojega prvi i potonji trenovi, ostaju u drugom redu, i rek 
bi, da su tu samo za to, da onaj jedini izabrani tren uzve- 
liče. Vrieme prije i vrieme poslije služi samo za prispodobe. 
To je jedini slučaj, u kojem vrieme, koje je prošlo, čeka 
ono, koje će doći, da se oba stignu, da oba, prem nepri- 
sutna, zasvietle za jedan čas na nješto, što je središte, što 
je uzvišeni tren pojava. Ovaj pojav u pojavu, koji nema 

trena života, kojeg nestane prije nego je nastao, koji se 
pojavlja u samoći morskih obala, obstoji na moru nepre- 
stano, ali je taj obstanak pomičan i nestalan, kako su 
isti valovi pomični i nestalni. Ništa ljepšega do onoga 
trena, koji prodje, odkad val navali na siku pa doklen 
se zapjeni. U onom živom gibanju i u onoj tromoj tvrdo- 
glavosti ima nješto otajstvena. S jedne strane tamna ne- 
pomičnost sike, s druge jasna gibivost mora. Na vrhu vala 
šumi i šušti pritajana sila; na vrhu sike miruje liena moć 
uztrajnosti. Val se nagiblje, tjeran od one sile, koja se je 
daleko porodila, koja je dalek put prevalila, rek bi, da se 
sakuplja prije nego navali i nego se zapjeni. Sika, koja je po- 
sadjena u dubinah, koja se naslanja na ponorih, rekao bi ju 
svjestnu svoje jakosti i svoje neoborivosti. Obkoljena pje- 
nom, zaokružena dimom , rek bi, da ćuti, vidi i čuje, da 
su ti napadaji uzaludni. da borba jednoga dana, da navale 
jedne godine niesu zadosti, da ju podkopaju i unište. Otale 
onaj neizvjestni niz slika, koji se usredotočuje u jednu 
jedincatu točku, u jedan jedini tren, onaj naime, kad je 
sika van mora i kad je val spravan, da navali. Val se 
baci, zašumi neopredjeljivim šumom i sika ostane zalijena. 
Pak se pojavi pjena, pak se slap diže u vis, pak se sika 
još nije dobro pomolila, a drugi je val napao, zapjenio se, 
zašuštio, zadimio, pak treći i četvrti i napried, bez odmora 
bez odmaknuća. : 

Navrh onih liti, navrh onih nizkih hridina i sika, koje 
stoje kao bedemi okolo otoka Scilly, niesu slični prizori 
davali jedan drugomu oduška. Vas se je onaj prostor bje- 
lucao od silne pjene, a slap, koji se je dizao nebu u oblake 
omotavao je prozirnom maglom samo otočje, koje jedva 
da se je razaznavalo. 


Bila su tri sata poslije podne, kad nam nesta sika s 
vidika. Još po sata, pak izčezne i samo ostrvlje. More je 
bilo sve to nemirnije. Nebo, njekako tmurnasto, prietilo je, 

da će se zaogrnuti maglom, kad nam još nije bilo niti 
petdeset milja do luke, do Falmoutha. Što smo hodili više 
k noći, to je vjetar jače puhao. Sve ovo skupa, uz kraj, 
koji nije bio daleko, i uz luku, koja je bila blizu, bacalo 
je sve nas u onu neizvjestnost, koja ti pada na dušu 
svaki put, kad težiš kojemu cilju, a neznaš, hoćeš li ga 
postignuti. Vrh svega toga bilo je i to, da ako zamagli, 
nije bilo ni pomisliti, da ćemo naći pilota van Falmoutha. 
Kapetana niesu ipak uznemirivale sve ove nesgode., koje 
su se mogle pripetiti, već smo mi plovili ravno put Fal- 
moutha, kao da se ide k danu i kao da je pilot već na 
brodu. : 

— Jedrimo samo napried, bijaše rekao odvažno; pak 
ćemo se s vremenom nagadjati. 

Poručnik je u ovom činu nazrievao njekakvu neopreznost, 
jer, govorio je on, ako zamagli, i mi nenadjemo pilota, i 
ako pregne puhati jako sa juga, mi smo se možda razbili, 
još prije nego li osvane. 

— Ništa za to, bijaše mu odvratio dkasetit Baro, brod 
je sagradjen, da jedri, i da se razbije, kad mu je sudjeno. 
Gore po onoga, tko se nespasi. Ako me je ovdje zatekla 
noć, ja niesam tomu kriv. 

— Nego ja, zamuca poručnik. 

— Nije, nego smo mogli baciti sidro, gdjegod onamo 
iza otoka Scilly, to je bilo pametnije. Pak smo ondje mogli 
izkrcati pšenicu i naliti se mora. A ja vapijem vaviek jednu 
te jednu, da nije more za svakog1, i tko ga se boji, neka 
doma stoji. 

Kad vidi Šior Ivo, da je uzaludno svako nagovaranje .i 
da bi se kapetanu mogla izmaći koja krupnija, neodgovori 
ništa, već zamakne iza tuge. 

Pak kapetan zazove božmana. 

— Šior, odazove se ovaj. 

— Neka podje jedan na jarbor od prove i neka gov 
ima li koji koter na moru. | 

Božman otidje na provu i posla na jarbor Iliju. Ilija 
odjuri, skačuć od grižele do grižele, a da mu za to ljuljanje 
broda nije ni najmanje smetalo. Kako prispije u kofu, popo- 
stane, pak pogleda okolo naokolo. Mi smo ga ozdola gle- 
dali. Mučao je. Znak, da nevidi ništa. 

— A imalo bi ih biti (pilota), reče božman. Ja sam 
ovuda pomagao susresti do tri, četiri kotera na jedan put. 
Znam, da smo lanjske godine našli jednoga. sedamdeset 
milja daleko od kraja. 

— Možda se boje, da nezamagli pak su k noći pošli blizu 
samoga kraja, doda kapetan. 

— Niesu ludi kako mi. dovikne iza tuge poručnik, ko- 
. jega je kadkada strah činio drzovita; — niesu ni život 
ni brod dobili na karte, da se po ovakvom nevremenu i 
u samo smrknuće drže daleko od obale. 

Kapetan Baro zasuče na to svoje siede brkove, pak reče: 

— Mi smo ovoga puta gotovi. Gledajte samo, Šior Ivo, 
da uzmete na vrieme salvaomini, jer, tako stari, težko 
da bi ste ga se dokopali onda, ako se gdjekamo nasučemo. 
Mladji bi vas predtekli. Kad brod lupne u kraj, onda stoji 
huka i metež po kuverti. Svi pametni čine svoje stvari | 
na vrieme. | 

Poručnik, koji bijaše zavirio glavom iza tuge, povuče 
se opeta nazad i pljune, ali nenadoveže ništa. Ilija je me- 
dju tim gore iz kofe gledao i desno i lievo, nebi li.vidio 
koji koter. Kad mu dosadi kofa, u kojoj nije stao najbolje, 
jer se je morao prigibati, da uzmogne vidjeti obzorje, popne 
se više sve do penuna od gornjega paroketa i tu sjedne. 
Sjedne baš na tenani, jer kao da mu ljuljavina broda nije 
bila dosta, stane tambulicati nogama, gledajući sad pjenu, 
koja se bieli pred provom, sad obzor, nebi li mu se koji 
koter na oči natakao. Tako minu četvrt sata, preko kojega 
je Šior Ivo pljucao iza tuge, a kapetan Baro neprestance 
nješto nabrajao. Kad napokon s one strane kraja, na lievo, 
kano da nješto vidi, kano da se bjelucaju jedra kojega 

kotera. Hoće on u prvi mah da zavikne, ali se predomisli, 
da razvidi bolje, jer se na brodu nesmije nikada uzeti 
jednu stvar za drugu. To bi moglo imati težkih poslje- 
dica, a to je Ilija znao vrlo dobro. Pogleda bolje, kad eto 
sbilja kotera, gdje skakuće s vala na val. Sad bi ga vidio, 
sad ne, kako bi ga val podigao ili mimoišao. Pogleda još 
jednom sažetim trepavicama. Nije bilo više sumnje. Pak 
zaviče u sav glas: 

— Koter. | 

— Koter, odjekne na provu, a s prove na krmu. 

— Večeras smo u Falmouthu, reče na to kapetan. 

— Bože daj, doda poručnik, koji se na rieč ,koter“ 
bijaše pojavio iza tuge, zaboravljajuć sva kapetanova na-- 
brajanja i brundanja. 


Nego je koter još bio daleko. Kapetan naredi ipak, neka 


se odma digne zastava i neka se jedri njemu na susret. 
Mi put njega a on put nas. U po sata bili smo blizu. 
Pak on prodje pod vjetar od ,Jareda“, da tako ostane do- 
njekle u zaklonu od vjetra, koji je već bio počeo bjesniti 
i da nam se uzmogne što više približiti. Na koteru je 
bilo pet ljudi. Dva mornara i tri pilota. Nama bijaše 
dosta jedan. Ali je more bilo tako uzburkano, tako je | 
kopalo, da je koter tri krat uzalud kušao, da ga na nas 
izkrca. Koter_ bi došo blizu, ali valovi, prolazeći izpod 
»Jareda“, silnom bi ga brzinom podigli, nagnuli i rinuli, 
da se je bilo bojati, da nelupne u brod. A tada se je 
koter mogao i razbiti. 

— Migaovako nećemo imati na brod, reče napokon kapetan. 

Pak obraćen k božmanu: 

— Daj božmane, neka pripašu giju na variju penuna 
od maistre. 

Božman naredi kako i što da se učini, a dva mornara 
odjuriše na jarbor, jedan noseć buceo a drugi konop. Buceo 
privezaše za variju od penuna, a kroz buceo provukoše 
konop, pak oba kraja konopa spustiše dolje na kuvertu. 

Ja niesam na prvi mah znao, kud .to vodi, ali razabrah, 
da su na koteru dobro razumjeli manovru, koju kapetan 
kani izvesti, jer vidjeh jednoga od njih, koji se stane pri- 
redjivati kao da ide na put. Pripaše okolo pojasa njeki 
limnati cilindar, u kojem su bile valjda karte, pripoveže 
gaće, kako mu se nebi izpuzle, i nasloni se na sartije u 
položaju čovjeka, koji čeka. Kako se božman dohvati obiju 
kraja konopa, zazove svu vojsku na krmu i zapovjedi, neka 
bi maistru bracijali na križ. Tako je varija penuna ostala 
u najvećoj udaljenosti od broda. Poručnik izvadi izpod tuge 
i pruži božmanu podugi mrlin, na kojem je, za jedan kraj, 
bio vezan komad drva. Božman priveže mrlin za jedan 
kraj gije, sakupi mrlin u desnu ruku i stane pod vjetar u 
sartije od pala. 


— Djeco, da ste spravni potezati, kad zapovjedim, reče 
kapetan glasno. Svak u se dušu i da niesam koga čuo, da 
je progovorio. Stanite nad vjetar, uz sami žardinet, i čuvajte 
se, da vas ljuljavina broda nebi zaniela, kad bude da se 
poteže. Svi da ste napeli uši. Kad zavičem: ,iša“, neka 
poteže svak, što može bolje, a opeta kad rečem: ,dosta“, 
gledajte, da nieste više ni vlasa potegli, jer bi to moglo 
ubiti čovjeka. Dakle u pamet; rekao sam. 

Pak božmanu: 

“— A ti gledaj, da ti što nezapne, i da si se dohitio od 
prve, kad vidiš, da je koter blizu. Samo zamahni dobro, 
pak ćeš se dohititi. | 


Koter je medju tim bio prošao nad vjetar i već je potezao 
put same krme ,Jareda“, kako bi se što manje udaljio od 
broda, dolazeć pod vjetar. 

— Alešta, zaviče kapetan, koji se bijaše popeo u 
sartije od pala, četiri grižele vrh božmana. 

— Lešti, odazvaše se svi, koji su bili na brodu. 

Eto napokon kotera blizu same krme, a pilot na njemu, 
ko prije, sa svojim limnatim cilindrom o pasu, držeć se 

sartija, nad vjetar. Kad kapetan ugleda, da je koter bož- 
manu na dohit, zapovjedi: 

— Ala, božmane, sad! 

Božman zamahne i hiti mrlin na koter. Englez ga uhvati 
i stane potezati, sve dokle mu nedodje u ruke konop. Pak 
se počne vezivati. Imao je za to pripravnu jednu daščicu. 
Ovu priveže čvrsto za konop, sjedne preko nje, pak se 
zaveže mrlinom, kako nebi ostavio ni dasku ni konop. To 
se je sve dogodilo u manje od pet časova. Pilot je stao 
na noge, naslonjen na sartije, spravan, da se baci u more, 
kad vidi, da je vrieme. Medju tim je koter plovio svedjer 
napried, ali polagano, sad se uvaljujuć provom, sad se 
uđušujuć krmom, u valove, koji su sukali izpod ,Jareda“. 

Svaki je čas bio odlučan. 

Manovra je morala biti izvedena točno. I ,Jared“ i 
koter_ morali su biti poslušni na svaki mig. Pilot se za 
to nije trebao starati. Nije niti imao vremena, da se stara. 
Njegova je zadaća bila jednostavna. Baciti se u more; po- 
vjeriti se valovom oceana, konopu, brodu i koteru. Most, 
preko kojega se je mogao popeti na brod, prolazio je 
kroz penun. Izpod svoda toga zračnoga mosta kipilo je i 
pjenilo se nemirno i razdraženo valovje Sonde. Oni su tre- 
novi bili važni, odlučni. Kapetan u sartijah od pala, pilot 
vezan i pripravan, da se hiti u more, a vojska, da ga 
otme najprije moru, pak zraku, i da ga povuče na brod. 
Svak je na brodu mučao. Svak je gledao put kotera; svak 
vrebao na Engleza, kad će skočiti u more. 

Sad eto kotera prama penunu. 

Sjećam se, da mi je u onaj tren prošao kroz živce njeki 
leden neopisiv srh. Pomislih, a na to je valjda svaki bio po- 
mislio, da su dva puta, kojima koter može zalutati u onoj 
silnoj ljuljavini, kad čovjek bude u moru ; to jest, ili nasrnuti 
na čovjeka ili se od njega udaljiti. Sa svimi jedri i sa 
svom vještinom nije moguće zapoviedati brodom onda, 
kad mu se uztegne hod, ili s jednoga uzroka ili s drugoga, 

a koter se je tako držao, samo da neposrće nazad. To je 
i trebalo, jer da je on prošo po krmi većom brzinom, 
nebi se pilot imao kada vezati, a niti bi božman bio lako 
pogodio, hitajuć mrlin, za koji bijaše vezao konop. 

Pilot se bijaše odalečio od sartija, držeć se samo jednom 
rukom, spravan na skok. 

— Alešta, zaviče tada kapetan opeta. 

— Lešti, odvrati božman. 

— Lešti, zaori sva vojska u jedan glas. 

Dva Engleza na koteru držahu pripravan oveći flok, 
da ga dignu. Pilo\ u more, a flok vani, to se je moralo 
sbiti u jedan jedini hip. To je isto koliko reći, da je morao 
na jedan put koter od ,Jareda“*, a pilot put ,Jareda“. Pak 
se je moralo uzeti obzir na valove Nije to bilo sve jedno, 
ili se pilot baci na vrh vala ili u dolinu istoga. I jedna 
i druga faza ima svoje pogibelji. Skočivši u dolinu vala, 
val, koji bi nadošao, mogao bi ga bio zanieti put kotera. 
Skočivši na vrh vala, mogao je koter u nastajućoj dolini 
na njega posrnuti. Može se zaključiti, da se je morao iz- 
bjegavati vrh sbog doline, a dolina sbog vrha. Pilot je 
morao za to odabrati onaj tren, u kojem dva vala, dola- 
zeći na jedan put, ostave prelaznu i varajuću mirnoću. Ali 
je taj prelaz bio zadosti, da se pilot udalji od kotera, ili 
što je svejedno, da se koter udalji od pilota. Ovaj je dakle 
vrebao na more, kako može vrebati čovjek, kojemu se 
radi o životu, ali sve to onako hladno, kano da se radi 
preskočiti koji plot na kopnu. 

Kapetan je to sve gledao, gdjekad zakašljujuć, gucajuć 
slinu, da mu je grlo na mjestu, da uzmogne odma i 
bolje zavikati. Pilot napokon pogleda one na koteru, koji su 
držali flok. Njima namigne, da ga puste, pak pogleda ko- 
nNopi..i baci se u more. 

— Iša, zapovjedi kapetan. 

— Iša, odazove se vojska i stane potezati, što je mogla 
bolje. 

Minutu kasnije visio je pilot o konopu, u zraku. Ka- 
šljucao je. Bio se napio mora. S njega je curila voda kao 
izpod strehe. Kako bi se nagnuo brod, tako bi se on za- 
njihao, sad malone nogama u more, a sada u brod, u 
sartije. 

Pak eto ga napokon na brod. 

— Još niesam, Bogu hvala, nikad pomagao loviti ljude 
iz mora, kako ovoga puta, reče Ilija, odpasujuć giju i 
spremajuć konop, gdje mu je bilo mjesto. 

— Ja jesam, odvrati mu Grgo. Znam, da ga jednom 
nebijasmo digli dosta visoko, pak za vlas, da nije lupnuo 
glavom u kavobandu. 

— Da Bog sačuva, doda poručnik. 

Netom pilot dodje na kasar, naredi, da dignemo opeta 
jedra, zabilježi krmilaru smjer, kojim da krmi brod, pak 
podje u komoru, da se preobuče. | 

Na dva sata poslije pćnoći bili smo ddidvtnih u Falmouthu 


V. U Englezkoj. 


- U Falmouth-u. — S jedne na drugu, govori se o englezkom 
značaju. -— Put Gloucestera. — Preko večere. — Kako 
je Grgo čuo poručnika, a nije ga vidio. — Gdje se po- 
ložaj u njeku bistri a u njeku muti. — Dva dana križanja. 
— Zaljev Bristolski. — Oluja. Za što je božman lupnuo 
krmilara. — Preko konala od Gloucestera. — Iz Glou- 
cestera u WNeuwport. — Na što je mislio poručnik. — Put? 


Kad osvane, nadjosmo se usidreni med dva velika pa- 
robroda. Po krmi nam kraj, a po provi velika ratna oklop- 
njača. Vrieme je bilo maglovito, a u prvo jutro nješto je 
i rominjalo. Jedva da su se vidjali ostali brodovi, kojih 
je na pristaništu bila množina. Kad se poslije nebo raz- 
manta, a sunce zažmiri iza oblaka, barke, guci, kaići, kao 
da su iz samoga mora iznikli, letjeli su okolo nas, koji 
da će bolje; a kadkada bi promakao silnom brzinom koji 
elegantan koter, u kojem je bio koji lion i koja dra- 
žestna Englezkinja. 

Na ratnome brodu bila je vreva mornara, te su skakali 
po jarborih i po penunih, a-s jedne povodnice kojih dva- 
desetak momaka bacali se u more i kupali, kao de je to 
usred ljeta. s 

Pilot se bijaše izkrcao iste noći, kako nas bijaše usidrio ; 
a kapetan je istoga jutra morao saći na kraj, da vidi, u 
koju od englezkih luka moramo ponieti teret. Za englezku 
pomorsku trgovinu Malta, Falmouth i Cork služe kao pri- 
staništa, u koja dojedre brodovi, da prime dalje zapovjedi. 
To mornari označuju: poći na ordene. a 

Antun, Grgo i još druga dva mornara spraviše guc, 
čekajući da ukrcaju kapetana, da ga na kraj odvezu. Kako 
se to kapetanu i dolikovalo, obuče on svoje svečane haljine, 
stavi svoju veliku zlatnu uru u žepić od prsluka, niz koji 
se svjetlucao debeli, zlatni lanac; a vrh svega toga 
stavi na glavu patentu. Mornar nepozna cilindra pod 
drugim imenom, pak eto i ja rekoh isto; u ostalom, slo- 
bodno svakomu ostati pri cilindru, jer obje rieči dišu jednako 
narodnim jezikom. 

Ilija, koji se uz sve ostale nebijaše okusio friškoga 
kruha poslije odlazka iz Carigrada i bijaše se davio na 
putu frdžopom i nevaljanim mesom, naruči Grgu, neka 
bi mu na kraju što jestiva kupio. 

— A što će ti friški kruh? upita ga Grgo. 

— Da se malko okriepim. Ti znaš, da je na ,Jaredu“ 
navada, da ga se gleda kroz prste. To će kapetan zabo- 
raviti, ko da vidim. A nadajmo se i ti i ja i svi volovskoj 
glavi i sutra i prekosutra i svaki dan ; jer da volovske glave 
nebi pojeli mornari, nebi Englezi volove ni ubijali. Nego 
kupi molim te i malo friškoga masla, da liečim želudac, 
jer mnim, mesji su me crvi već počeli točiti. 

— E pa dobro, daj samo novaca. 

— Imam jedan rubalj i dvie forinte. 

— Ti znaš, da se ovdje broji na lire i na šilinge. 

— A ti razmieni, evo ti nosim. 

I hoće Ilija da podje pod provu. 

— Stani, jadan čovječe, zaviče Grgo za njim, nenosi 
karte, jer ti je Englez neće za ništa. 

— Onda? odvrati Ilija, vraćajuć se na barkariz. 

— Ako nemaš šilinga, onda ništa. 


= — To je lako rečeno, ništa; ali kad ti govorim, da kupiš, 
a ti kupi. P 
— A šilingi? 
— Ta ima ih u kapetana dosta; pitaj i kugi 

— Nego još jednu, nastavi Ilija, vireć iz barkariza vrh guca. 
— Da čujemo. 
— Kupi mi četiri igle i konca. 
— Bieloga? 


— Kakvoga bieloga, ako Boga znaš? Kupi modroga ili 
crnoga, kako ti se desi, jer su mi razparane sve gaće i 
sve košulje, do jedne, neka se uredim, jer me inače eto 
po kuverti gola naga, kad hoćeš. A da me vi i majka i 
sestre mi, kako sam poderan, bi se od čuda sto krat pre- 
križile. Nego što me peče, jest, da nemam poštenih gaća, 
da izadjem pred ljude. Ako ti kapetan uzhtjedne dati po 
lire više, a ti mi kupi jedne; gledaj samo, da nebudu 
kratke. 

U to dodje kapetan na barkariz. Ilija se ukloni i za- 
makne put prove, a božman se približi: 

— Što da učinimo, šior. 

— Gledaj da urediš sve, neka možemo odjedriti i po 
podne, ako su stigle zapoviedi. 

— Dobro, šior. 

Pak se kapetan spusti na ljestve i sa ljestava u guc. 


or 


Sudeć po zastavah, koje su se vile po jarborih, bijaše 
one noći i onog dana doplovilo u Falmouth kojih desetak 
brodova. Svi su bili dojedrili u istu svrhu, u koju i mi, 
da prime naime dalnje zapoviedi. 

Falmouth je jedna od toliko englezkih luka, u kojih 
opočiva trgovina, prije nego se slije u velike trgovačke 
žile, koje. prolazeć kroz Englezku, lievaju se pak u svih 
pet dielova svieta. Glavno mjesto Cornwalla jest Truro, 
položeno na rieci Fal kao i Falmouth, ali malo unutrije 
kopna. Truro i Falmouth imaju uglednih znanstvenih druž- 
tava. Med Falmouthom i glavom Lizard, mislio je Tacit, 
da ima tragova Iberom, koji da su se tamo u davno doba 
bili preselili. Mislio je tako, jer tip onih stanovnika južni je 
tip, i jer im je jezik naličio gaelskomu i nizko-bretonskomu. 

Ali su to potomci starodavnih obiiavalaca onih predjela, 
koji su znali odoljeti na dugo navali Saksona. Njihov jezik 
neživi dan danas nego u imenih mjesta. Godine 1778., 
kako govori Reclue, umrie u Mousehale-u zadnja žena, 
koja ga je govorila. Nadgrobni kamen, podignut od nje- 
koliko pobožnih filologa, pokazuje mjesto, gdje joj smrtni 
ostanci opočivaju. 

Utisak, koji na te čini ma bilo koje englezko mjesto, 
grad, varoš ili selo, ostaje trajan, svedjer se ponavlja 
živahniji, bistriji. Niesu to gorostasne palače i :umjetničke 
gradjevine, kojim se diviš; na takovih oko popostane i 
lako opočine, ali nemože popostati i opočinuti nikad, gle- 
dajuć radionice i tvornice, koje lienčini neobećaju ni raz- 
košja, ni slasti. Narod, u čijih žila teče krv toliko pomie- 
šana; koji potiče od praotaca, koji su se medjusobno klali 
i davili tečajem vjekova, izišao je iz te borbe čio, zdrav, 
jak, i nameće se svim narodom, šireć se, kan da će svojim 
prometom cio sviet podušiti, kako ga je i poplavio. Velik 
primjer za narode, kamo može dovesti marljiv rad, mirna 
i proračunana uztrajnost. Kako narod englezki čuva svoje 
starine i običaje, tako je i baštinio vrline svih svojih pra- 
otaca. U njegovih žilah nalaziš morinsku i atrebatsku na- 
klonost za poljodjelstvo i obrt, đansku i normansku odvaž- 
nost na moru, germansko vitežtvo, jutsku ljubav za širenje 
domovine. Nigda trudan u radionici, nigda uplašen od 
zaprekA, koje mogu stojati na putu njegovim osnovam, 
nigda sdvojan i vaviek miran u oči oluje i uzburkanoga 
mora, vaviek otačbenik, vaviek spravan na najsmjelija 
djela, svaki Englez predstavlja sam svoj narod i samo kad 
može, pomaže mu. Leden kao račun, zna se ipak uzhititi 
i zanieti kad mu uzhićenje i zanesenje mogu biti na korist. 
Ljubitelj ljudstva, zna biti krvnik i izvesti mirno, ledeno, 
postojano najokrutnija djela, kad samo misli, da je to 
potrebito njegovoj domovini. Englezka nema naselbine, 
koju nije zalila krvlju. Zločinstva su u pojedinih mjestih 

zamjenjivala ostala vladina pomagala. Okrutnost je gdje- 
kamo bila sistematična, proračunana. Na zapadnoj obali 
Afrike jedan englezki konsuo na svoje oči čini smaknuti 
deset nevinih crnaca za jednoga umorenoga Engleza, a nije 
se znalo za zločinca! Englez, govori Reclue, traži borbu, 
ne za slavohlepje, već za korist, koju mu pobjeda može 
pružiti. Samo u tom slučaju on postane okrutan. Stranca, 
nepoznata čovjeka u obće, on gleda ponajviše kao nepri- 
jatelja. On ima tada pred sobom jednu nepoznanicu, iz 
koje nezna, dolazi li mu probiti ili ne. Osvetljiv je samo 
onda, kad mu je osveta koristna. Znajući, da nije ljubljen 
ni kao gospodar ni kao trgovac, odvraća s prezirom i mržnju 
i prezir. Kad ljubi, ljubi umjereno, ledeno, osbiljno. Strog 
čuvalac običaja, nemari, ako za to postane i smiešan. Ima 
državnih obreda, u kojih se izgovara francezkih formula, 
koje danas u istoj Francezkoj nebi razumjeli. Ima zakona; 
koji se danas nebi mogli uporabiti, ali se čuvaju, jer su 
starinski. I danas ljudi od zakona, odvjetnici i sudci, po- 
krivaju se perukom; i bez nje niti odvjetnik brani, niti 
sudac sudi. 

Misli Engleza neidu daleko, ako mu probit leži blizu. 
Okvir njegovih pojmova omedjašen je od stanovita cilja. 
preko kojega on nenišani. On uči, i uči samo za to, da 
bude praktičniji. Vježba tielo, jer s jakim tielom jača je 
duša, hoća odvažnija i bistrija. On se druži rado samo sa 
onimi, koji misle kao on. Otale onaj silni razvitak klu- 
bova, štono ima sama Englezka. Klubovi su ogledalo 
englezkoga družtva i englezkoga života. U njih se nalazi 
smiešna i ujedno osbiljna strana englezkoga značaja, koji 
se nama prikazuje onom originalnošću, koja je englezka 
karakteristika. Klubovi su mjesta sastanaka, u kojih se 
John Bull, dobričina od čovjeka, gosti i bogati, kad samo 
nerazpravlja o politici. Nikomu mimo Engleza nije moglo 
pasti na pamet ustrojiti u Londonu klub, kojemu mogu 
pristupiti kao članovi samo oni, koji su bili šest sto petdeset 


202 


kilometara daleko od Londona; a još manje upisivati se 
u klub, u koji imaju pristup samo oni, koji težaju dvie 
stotine funti. Poseban paragraf dopušta, da suviša težina 
supruga može namiriti manjkavost težine u žene i obratno. 
Najteži član naravni je predsjednik kluba. Po kalupu 
njekojih talijanskih književnih družtava smiešnost naslova 
pojedinih klubova dokazuje, da nije Froissart imao sasvim 
krivo, kad je još četiri vieka nazad rekao, da se Englezi . 
Jako lošo zabavljaju, da je John Bull dosadna čovječetina. 
Uz ,klub laži“, u kojem je svaka istina bila kažnjena 
globom, obstoje: ,klub dosade“, ,klub ružnih ljudi“, ,klub 
. ljudi bez nosa“, ,klub malih“, ,klub visokih“, ,klub 
mršavih“, ,klub propalih pisaca drame“ i t. d. Zanimiv . 
pojav bijaše aristokratični ,klub beefsteak“, koji je tečajem 
od pć vieka brojio samo dvadeset četiri člana, u kojem 
se nije smjelo jesti ništa drugo mimo beefsteak-a, i u 
kojem je najmladji član morao sam nositi za sve vino iz 
podruma. Tako je za njeko vrieme namirivao vinom stol 
članova kluba glasoviti kancelar lord Brougham, doklen ga 
nezamieni lord Leinster. Nego još zanimiviji bijaše ,vječni 
klub“, koji je, tako su glasila pravila, morao brojiti točno 
sto članova i držati sjednicu ob dan, ob noć, kroz vjekove. 
Članovi su bili tako porazdieljeni, da je sjednica morala 
biti neprekidna. Predsjednička stolica nije nikad ostajala 
prazna ni ob dan ni ob noć. Kad se bijaše jednom upalila 
sgrada, izjavi predsjednik, da neće ostaviti hre pink 
stolice prije, nego to klub formalno zaključi. 

Nema dvojbe, da se Englez razlikuje mnogo u svojih 
nazorih od ostalih Europejaca, pak za to i mi imamo oso- 
bito mnienje o englezkom narodu i premda ga štujemo, ne- 
ljubimo ga. Kako bi se to najbolje tumačilo, neznam, ali 
mnim, da uzrok leži u onoj jednoličnosti nazora i drža- 
nja, koji nije nego račun i prirodjena ukočenost, i kojih mi 
nemamo nego prelazno i u stanovitih slučajevih. Mi se ipak 
Englezu divimo. Divimo se onoj čvrstoj volji, koja provire 

iz mirnoga njegova držanja. Divimo se onoj originalnosti, 
koja ga pred našima očima čini ujedno i jakim i smiešnim. 


Koliko je Englez jednostavan formom i vanjštinom, toliko 


je iskren u činu i govoru. Iskreno podaje prijatelju ruku, 
iskreno je drzovit i goropadan proti neprijatelju, iskreno 
ljubi, iskreno se moli Bogu. Crkve englezke niesu u istinu 
nikad pune, ali su za to u nedjeljni dan sve ulice prazne; 
i težko onomu, koji bi se usudio prekidati tu nabožnu 
tišinu, taj svečani mir. Poslije kršćanskih dužnosti, koje se 
sve mogu svesti na čitanje staroga i novoga zavjeta, dolazi 
mu na prvi red misao o dobiti. Ponosan svim onim, što 
je englezko, on neuvažuje ništa, što je stransko. Na njega 
neučine nikakov dojam tudja imena i naslovi, ma i 
koliko oni visoko zvučili. Nepovjerljiv prama tudjincu, nije 
povjerljiv ni prama svomu. Vjeran svojim nazorom, on zna 
pripadati raznim družtvom, a nevezati se nijednomu, sačuvati 
dapače svu samostalnost svoga djelovanja u pitanjih dr- 
žavnih i vjerozakonskih. Vjerozakonski njegovi nazori ne- 
zapliću se sa političkimi. Koji su jutros u jednom klubu 
dielili i razpravljali jednake misli u politici, razići će se 
po podne u razna družtva, koja su u drugih pitanjih pro- 
tivna. Englez u obće hoće da je slobodan. Ali se ovo smije 
reći samo o najmanjem dielu englezkoga naroda, naime za 
one, koji ili po znanju ili po zvanju ili po imuću zauzi- 
maju u družtvu koje mjesto. Nema države, u kojoj bi 
dobra bila tako nejednako razdieljena, kao u Englezkoj. 
Skrajno siromaštvo i skrajna bieda tišti milijune i milijune 
toga ohologa i drzovitoga naroda. Obstoji dubok ponor 
med bogatašem i siromahom, med gospodarom i slugom. 
Velika većina englezkoga naroda biedna je raja, koja ljubi 
skute i koljena svojim agam, koja gleda zablenuta razkošno 
bogatstvo lordova, i divi se gladna, skrušeno i bez zavisti 
njihovoj razsipnosti. Ali treba izpovjediti, da uprav za to, 
što Englezka ima bogatih i potrebitih ljudi, što ima silna 
novca na velikih stogovih, da je uprav za to velika i 

jaka. Ništa u današnjih okolnostih neostavlja narode nazad, 
ništa ih gore neprieči u njihovu razvitku, do jednaka po-: 
razdieljenja dobara. Mi smo za to siromašni, jer mimo 
malo iznimaka nemamo bogatih ljudi, koji bi voljni bili 
raditi, bogatiti sebe i narod; mi materijalno malo napre- 
dujemo, jer naši imućniji otačbenici, mjesto da zidju tvor- 
nice, podižu razkošne palače; mjesto da ulažu svoj novac u 
poduzeća, oni ga ili davaju na kamate, neka se bogati drugi, 
ili ga troše u dobru družtvu i čovječtvu. Bez velikih 
glavnica nema velikih poduzeća, a bez velikih poduzeća, 
koja vremenu i okolnostim odgovaraju, narodne potrebe 
pokrivaju, nema u narodu napredka, jer ostaje odvisan od 
drugih hitrijih i pametnijih, koji ga muzu i izpijaju. 





Kapetan se vrati na brod pred samu večer. Zapoviedi 
bijahu stigle. Nama je bilo putovati put Gloucestera. Liepa 
sreća u istinu, kad se pomisli, da su te zapoviedi mogle 
biti za koju luku Škotske , kao za Aberdeen, Glasgow, 
Lundee ili koju drugu. Sjeverno je more vaviek nevjerno, 
vaviek spravno, da guta brodove i mornare. Posijano pru- 
dami svake veličine, sakritimi izpod površja, podvostručuju 
pogibelj u moru, koje je i onako pogibeljno, najskoli u 
zimsko doba. Počam od Londona, pak do Aberdeena, naj- 
ljepše su luke pregradjene prirodnimi prudami od pržine, 
kojim samo zna izbjeći izvježbano oko englezkoga pilota. 
Za to i jesu Falmouth, Cork i Plymouth sielo pilota za 
najvažnije luke englezke. 

Sutradan, još nije bila dobro ni zora zarudila, a eto 
nam na brod pilota. Zrak je bio donjekle ziman, jer je 
bilo nješto lahora sa sjevera. Vojska skuha na brzu ruku 
i popije koji čaj, a koji kavu, pak stane dizati sidro. Dodje 
pak parobrodić po. provi; bacismo mu grlin i on nas 
iztegne iz luke. Kako nam je vjetar bio povoljan, tako 
obrnusmo provu put glave Black, držeć se malo na lievo, 
da izbjegnemo sike, koje ga okružuju i čuvaju. Ja sam u 

istinu bio poželio. ma s kojega uzroka to bilo, da bismo 
prošli blizu lanterne Eddyston, koja je na jednoj siki u 
moru. daleko od kraja kojih osam milja, a na jugu od 
Plymouth-a. Bio sam čak i saželio, da bi nas onamo rinulo 
samo vrieme, tek da mogu jedan put vidjeti, što je i kako 
izgleda ota sgrada, osamljena na moru, izvrgnuta. svemu 
bjesnilu Sonde, i vrh koje, kako poviedaju oni, koji su to 
gledali, valovi se pjene i dižu gdjekad do trideset metara 
u vis. Ali su se moje nade izjalovile. 

Dan prije vladala je valjda oluja daleko na oceamu, jer 
Sonda, mutna kako je bila, izražavala je još svoj jad i 
gnjev nebu i putniku. Onaj nemir i metež niesu nikoga 
tješili. Gibanje Sonde, nasilno napadanje njezinih valova, 
ostanu preduboko usadjeni mornaru u duši, a da bi ih 
mogao lako zaboraviti. Ocean, šaljuć sa pustih svojih 
ravnica svoje nasilno valovje, nalazi nesvladiv odpor na 
podmorskoj ravni, koja okružuje Englezku, i na kojoj 
Englezka opočiva. Otale ona neopisiva i divlja jeka valovja 
na obalah Englezke i na moru, koje ju zaokružuje. Može 
se reći, da ocean podkapa Englezku, da more guta svaki 
dan nješto englezkoga zemljišta. Predaja o otočju Scilly 
najsjajniji je dokaz, kako ocean napreduje, kako brzo svoj 
ležaj razširuje. Govori se, da se je izmedju kopna i ostrvlja 
širila ravnica, koja se je zvala Lelothsow, i na kojoj je 
bilo četrdeset seli. Jedna stara plemićka kuća čuva još 
grb, na kojem je narisan konj, koji izlazi iz vode, na 
uspomenu jednoga od svojih predja, koji se je spasio hrleć: 
na konju izpred mora, koje bijaše navalilo. | 

Pilot se na brodu na skoro udomi. Mimo klieti, sa kojom 
nije razpolagao, i mimo dispensira, koji ga nije mario slušati, 
sve mu je na brodu bilo podredjeno. On bijaše u zapoviedi 
zamienio kapetana. Kapetan Baro se nije u istinu puštao 
sliepo pilotu nikad; ali je puštao da vodi brod, vaviek 
bdijuć, vaviek pripravan, da preuzme zapovied, ako bi 
opazio, da stvari neidu onim putem, kojim bi morale hoditi. 

Mornari vikli tim promjenam zapoviedi niesu se na to 
ni osvrtali. 

— Tko meni gospodar, a ja njemu sluga, reče Grgo, 
kad ču od kapetana, neka se odsle na brodu sluša pilota. 

Približavala se noć. Gusti se oblaci počeše vitlati po 
nebu i počne rominjati. Pak pade magla. Pak se nije vi- 
djalo ništa. Mi smo tada bili taman prama glavi Lizard, 
koja boči prkosno sili oceana svoje nizke, razmrcvarene 
i bojadisane hridine. Tko nije kušao, što je ta promjena, 
kad se iza mirne noći u luci nadješ na jedan put u tmici, 
na uznemirenom moru, na Sondi, taj nemože prosuditi 
položaja. Nije toliko pogibelj, koja te uznemiruje, jer u 
stanovitih okolnostih pogibelji nema, koliko ono stanje 
nemira u duši, koja je već bila počela kušati mir i ne- 
hajne bezbrige čovjeka, koji nakon toliko stradanja željan 
je mira i treba ga. To je pretrg, koji nije bolan, ali koji 
ima u sebi nješto dosadna, nješto neizrecivo neugodna. 
Šum valova čini te turobna, škripa jarbor4 i psijukanje 
konoplja draži ti živce, ozlovoljuje te, i nepojmiva sjeta 
. obuzme te svega, isto onako, kao kad iza neveselih misli, koje 
si ili izazvao sam ili su te same popale, postaneš. dosadan 
sam sebi i drugomu. 

Englez, sguren uz tambuć od kasara, gledao je preko 
strane, premda nije ništa mogao vidjeti. On je bio tu na 
svom mjestu, isto onako, k6 zidar na sgradi, koju diže, 
kć umjetnica na glasoviru ili na pozornici, ko vojskovodja 
u logoru. Njegova pažljivost, bilo bi se reklo, da nalazi 
hrane u samoj magli, u kojoj smo ronili. Jeka je mora 
medjutim tutnjila na obali, koja nam i po računu nije bila 
daleko. Dodje i vrieme večere. Kapetan Baro večera s tekom 
kao po navadi. Jestivo je bilo friško; bilo ga je na pretek 
i dobroga, pak je Englez valjano i sliedio kapetanov pri- 
mjer. Za večerom govorilo se je malo. Njekoliko rieči, što 
kapetan izmieni sa pilotom, bilo je sve. Šior Ivo » koji 

premda je već bilo dvadeset godina, da je pohadjao 
Englezku, nije razumievao englezki ništa. Kad bi pilot što 
rekao i pogledao ga, a on bi očima u ošit, ko _ da tobož 
nečuje. Englez da izbjegne dosadu, lievao je u čašu i pio. 
O vodi, o razvodnjenu vinu. nije bilo ni govora. Kamarot 
donese drugu staklenku, pak treću, pak četvrtu. Šior Ivo 
pogleda nemirno toga plaćenoga gosta; namigne kamarotu, 
neka vina više nenosi, i popne se na kuvertu. Fnglez to 
neopazi. Zauhvati desnom rukom praznu čašu i stane ju 
gladiti. Kapetan Baro, koji nije nigda ciganio sa svojimi 
gosti, bili oni plaćeni ili ne, lupne kamišem po stolu. 
Kamarot se pojavi na vrata. 

— Da si donio onu s Vermouth-om, reče. 

— Šior, izpod Vas je, u ladici od divana. 

Kapetan se digne. kamarot izvadi staklenku i njekoliko 
čašica. Pak kapetan natoči tri. 

— Ovu treću ponesi gore Šior Ivi; a daj još jednu za 
božmana. 

Šior Ivo se je gori obavješćivao o vremenu, o smjeru 
broda i o jedrih, kad mu kamarot donese čašicu s Ver- 
mouth-om. Vidjevši, ili bolje rekuć. nanjušivši, što je, uz- 
dahne, i vrati ju nazad punu. Božman popi svoju, otare 
usta desnim rukavom i protare ruke. Pilot je medju tim 
dolje punio i praznio čašice, kao da je to voda. Kapetan 
Baro ga je s početka samo gledao; ali kad vidi, da Englez 
nebi dovršio, doklen staklenci nebi vidio dna, digne se, 
uzme ju, začepi i poda kamarotu. Kako se on uputi u 
predsoblje, da će na kasar, tako pilot ostavi trpezu i podje 
Sustopice za njim. Još prije večere bijaše ovaj naredio, 
neka bi se kucalo zvonom. U onoj magli i na onom mjestu, 
kuda brodovi i parobrodi jure na desetine, pogibelj je bila 
velika, da se sa kojim nesukobimo. Za to je poručnik bio 
brzo i pojeo svoju večeru. 

Cinkanje zvona na pustoj ravnini mora i u onakvoj tmici, 
lieva ti na dušu njeku budnu sjetu, koju zaludu tražiš, da 

od sebe odalečiš. Svaki cik, svaki zvuk, draži drugčije 
tvoje živce. Uho više nerazabire jednoličnosti zvuka i ku- 
canja. Kuverta izgleda kao koja crkvica, u kojoj kucaju 
zadnje ure osudjenikom. Svod nebeski, zaogrnut maglo- 
vitim plaštem, odbija od sebe one zvukove, koji se podvo- 
stručenom silom razlievaju medj jarbore i jedra. Nebo i 
more kan da se takme, da izazovu i usavrše one oblike 
tuge i smrti. Veličina oceana kan da je sakupljena u jednoj 
jedinoj točki, zaboravljenoj i od Boga i od ljudi. Ona točka 
izgleda k6 mrlja na licu neizmjernosti, koju je ostavila 
borba elemenata u razsulu. Mir mora, tišina zraka zao- 
djenuta maglom, otvoren je grob brodu i putniku. Tinkanje 
Zvona usavršuje prizor. 

Bilo je deset sati, kad Ilija stupi na timun, da zamieni 
Grga, koji se odma uputi put foguna, da skuha svoj čaj. 
Kako se nije vidjalo ništa, tako je trebalo da ide s pri- 
slona na prislon. Spustivši se niza stube od kasara, hoće 
on da skoči najzadnju skalinu, kad mu eto njekoga izmedju 
nogu. Pruži ruku, da opipne, a kad nenapipa nikoga: 

— Tko je živ? zaviče. 

Glasa ma ni od kud. 

— Tko je živ? opetova jače, jer sam inače zamahnuo 
šakom, pak palo kud palo. Što tko u tmici dobije, vidjelo 
mu nevadi. 

— Što vičeš! zamrmlja Šior Ivo, ta valjda jest tkogod. 

— Hvala Bogu i slava, odvrati Grgo; ali kad se: po 
noći zove, mnim da je red odgovoriti. A čemu Vi na 
kuverti, šior, a nezamjerite. Ja mnijah, da spavate. 

Poručnik neodgovori. Grgo nastavi svoj put do prove. 
Nedohodeć foguna namjeri se na božmana, koji se je vraćao 
na kasar. 

— Eno onamo Šior Ivo blizu barkariza, reče mu Grgo. 

— Šior Ivo na kuverti? 

— Ako ga i niesam vidio, imao sam Bogu hvala uši, 
pak sam ga čuo. A da se nije oglasio, kad zazvah po 
drugi put, ja neznam, kud mi se je ruka mogla zaletjeti. 
Moglo je biti halabuke i grdila; ali ja nebih bio kriv. Na 
brodovih, ako se sve i nezna, dogadjalo se ipak svega po 
malo. Nestalo je ljudi ob noć s kuverte, a da im se nije 
znalo ni strva ni java. A što tko može misliti, ja neznam. 


Grgo u fogun, a božman put kasara. Nadje ondje Iliju, 
koji bdije na timunu, pilota, koji spava izpod tuge ; nikoga 
na kasaru inače živa. A poručnik? Nestalo ga. Sad bož- 
man pomisli na dvoje. Ili je poručnik bio na kuverti ili nije. 
Ako je bio, onda ima nješto po sriedi. Neizgubi mornar 
rado svoje ure počinka nikad. Ako nije bio, tada ili se je 
mladić našalio s Grgom ili Grgo s njim. Na ovu potonju 
nije mogao pristati nikako, a prva mu je bila nevjero- 
vatna. Upita Iliju. 

— Nikoga živa, odvrati ovaj, ni čuo, ni vidio, 

Vrati se na provu. Nadazre se na vrata _ od foguna. A 
Grgo iznutra: 

— Tko je živ? 

— Ja, odgovori božman. Nego tebi su bili svietnjaci 
pred očima, kad si vidio poručnika. 

— Niesam ga ja vidio, kako niesam ove noći još vidio 
nikoga, pa ni sam sebe doklen nedodjoh ovdje da kuham, 
ali sam ga čuo. 

— Čuo ili vidio — sve jedno. Ja govorim, da si se 
prevario. 

— Bog i duša, niesam. Ta na njega sam, Bogu hvala 
i slava, nagazio. A ja bih sve smislio na jednu. 

— Na koju? 

— On je tražio kamarota. 

— Dakle ti je rekao? 

— Nije meni rekao ništa, no ja nagadjam. 

— A valjda nagadjaš, kad govoriš, da si ga vidio. 

Carić. Slike II. 14 

— Vidio ne, ali čuo. Uši su mi, Bogu hvala. zdrave, 
a nemislim, da su se tenci dali u more, da nas napastuju. 
Na tome je i ostalo. 





Preko straže kapetanove, od osme naime do dvanaeste, 
- brod je sukao dvie, tri milje na uru. Mimo kontra i pa- 
pafiga od prove, sva jedra bila su na dvor. Jedrili smo 
put juga, da se od kraja udaljimo. O ponoći, kad nastupi 
stražu poručnik, bili smo na jugu od glave Lizard kojih 
desetak milja. Kapetan se poslije večere bio otišao na- 
gnuti, ostavivši nalog, neka ga zazovu, kad se straža 
zamieni. A kad ga o ponoći probudiše: 

— Dajte, zazovite pilota, reče, stupivši na kasar. 

— Nema koga, odvrati poručnik. 

— Kako nema, umieša se Ilija, koji nebijaše još ostavio 
timuna, kad ga eno onamo izpod tuge; dva su sata, da 
spava kao zaklan. 

— A kako nebi spavao, odvrati poručnik. U staklenki 
nema više Vermutha ni suze. A neka, da je to samo. Bilo 
je u dispensi nješto gimma; nestalo ga, kao da ga je 
tko prolio. Bijah naredio onome huncutu od maloga, da 
zaklopi. Uzalud. Hćah zaklopiti sam, ali ključa nigdje, kan 
da ga je more pozobalo. Pak eto tu sad spava. i: 

— Noć je i onako duga, nadometne kapetan, a mi ćemo, 
ako Bog da, osvanuti zdravo i bez njega. U ostalom u nje- 
govu glavu. Ali ga ipak zovite. Da ga barem vidimo ! 

Božman, kojemu ona izvanredna prisutnost poručnika 
na palubi posta na jedan put razjašnjena, uljegne pod tugu, 
uhvati pilota za ruku, pak ga zazove i ujedno zatrese. 
Pilot, koji je ležao na jednoj kurkumi konopa, a imao za 
uzglavje vrećicu, u kojoj je bilo nješto stupe, raztvori oči, 
protegne se i digne se. Božman vanka, a pilot za njim. 

— Koja je ura? upita. 

— Ponoći, da Bog da, odvrati Ilija. 

— Koliko se preplovilo od osme? 

— Osam milja, odvrati božman. 

— Maistro pć6 na trmuntanu, reče pilot, a u dva 
sata me zazovite i dobra noć! 

Pak nerekavši dalje nikomu ništa, podje opeta pod tugu 
i legne spavat. Kapetan Baro nije imao kada niti da ga 
dobro pogleda. Šior Ivo zatrese glavom i pljune. Krmilar 
ni nečekajuć, što će na to reći kapetan, zaokrene timunom, . 
a božman s vojskom stane bracijavati, kako bi jedra bolje 
nosila. Pak kapetan zabode ruke u žep i počne šetati u 
tmici. Njemu niesu bili sasvim čisti računi Engleza, i to 
jer je bila noć, i jer se nije vidjelo. Smjer, koji pilot bi- 
jaše naznačio, sravnan na karti, bio je točan. Nije mu 
bilo prigovora. Držeći se onoga smjera, mi bismo prošli 
nješto malo na sjever od sike Wolf, koja nam je bila na 
putu. Pak pregnuv malo k zapadu, mogli smo osvanuti 
medj sikom Longshipp, koja je spram glave Lands-End i 
sikom Steven-Stone, a to tim lašnje, što su obje razsviet- 
ljene. Ali je za to trebalo proći sretno siku Wolf. Sad su 
bila dva puta. Ili se pogodi sretno ili ne. U potonjem 
slučaju , Jared“ se je mogao nasaditi na siku, a onda se 
nebi mogla spasiti ni mačka. Kapetan Baro misleć i misleć, 
svede sve na jednu. Podje dolje u komoru, uzme kartu i 
šestilo, pak stane mjeriti. Ovoliko ovuda i ovako, onoliko 
onuda i onako. A poklen izmjeri i proračuna, zaviče odozdo 
krmilaru: 

— Maistro-trmuntana. 

Šior Ivo, koji je bio uz krmilara, te na svoju ruku 
brojio onako na pamet, računao i nagadjao, žigne se k6 da 
ga je tko žeravom opekao. Novi nalog kapetanov bijaše 
ga iznenadio. Misleć, da je prečuo, podje dolje i upita. 

— Da, maistro-trmuntana, odgovori mu kapetan. Ovako 
ćemo jedriti sat i po, više ili manje, dokle nam lanterna 
od Lizarda ostane u levantu. Onda ćemo zaokrenuti put 
Punenta. A kad nam lanterna od Longshippa bude ostajala 
po trmuntani, a mi ćemo provom put maistra. 

Poručnik uzme kartu, pogleda ju i primjeti: 

— A vrieme, šior? Da pregne naglo puhati sa juga, 
mi smo onda zatvoreni. 

— Zatvoreni? eh da Bog pomaže! Ta nije još sudnji 
dan, a barometar je visok. Mi ćemo ovako osvanuti prama 
glavi Lands-End. 

Šior Ivo sažme ramenima i otidje. 

Na pilota nije više nitko ni pomislio. Kapetan Baro dade 
prenesti jedan dušek pod tugu i tu se namjesti i polegne, 
podajuć nalog, da ga ma i za najmanju zazovu. Šior 
Ivo, koji je bio od straže, nasloni se na vratnice od tuge, 
sa pć života van, a sa po unutra, kako bi mogao gledati 
van i čuti unutra. Može se reći, da mimo božmana, koji 
sa svojima bijaše otišao spavat, glavni je štop bio pod 
tugom. 

Pilot se nije budio. ' 

Mogla su biti dva sata poslije ponoći, kad poručnik, 
gledajuć na lievo, počne sažimati očima i migati trepavi- 
cama, kao da nješto vidi i nevidi. On da će upitati krmi- 
lara, kad se eto javlja mladić s prove: 

— Brod na lievo! 

Na to Šior Ivo poleti u sartije. Spozna fero zeleni; 
brod, koji je jedrio put nas. Magla je bila popustila još 
o ponoći, i mi smo vidjeli već odavna lanternu od glave 
Lizard i onu od Longshipp-a. Glede broda na vidiku stvar 
je bila jednostavna. Oba smo jedrili od burine. Nama 
mure na desno, a njemu na lievo. Mi smo vidjeli njegov 
zeleni fer6, on naš crljeni. On nam se je morao ukloniti. 

Ali je Šior Ivo bio star mornar, pak ga je gdjekad 
samo izkustvo vodilo u nepriliku. On je u svom životu bio 
dosta toga doživio. Znao je, da straža na brodu umije i za- 
spati, pak da se na moru nije nikada dosta opreznu, i držao 
je, da je pametno gdjekad i sam zakon zaboraviti, samo 
da se izbjegne i mogućnost, da se dodje u pogibelj. Te 
su ga misli i mučile. A_ mučile su ga tim više, što su 

morala oba broda, sudeć onako na oko. dospjeti zajedno u 
jednu te istu točku, ako se jedan nebi uklonio drugomu. 
Bojazni poručnika i ako su u koječem bile opravdane, niesu 
bile ipak umjestne. ' 

— Malo na lievo! doviče krmilaru. 

— Na lievo, fate. | | 

Kapetan, koji je pod tugom samo kljao, a nije spavao, 
digne se i izidje. | 

— Za što na lievo? upita. 

— Ovo je sjegurno Englez, koji ide put Falmouth-a, 
odgovori poručnik, pak je bolje, da mu se malo uklonimo. 

— Ni svetomu Petru. Mure su nam desno; more je ši- 
roko, puta mu dosta, pa Bog. 

A krmilaru: 

— Orca. | 

— Orca, fate, reče krmilar, davajuć gpeta timun na 
desno. 


Šior Ivo se zagrize za ustne i podje u sartije, da gleda. 
Pak nakon malo: 


— Ali se on neuklanja, šior. Možda je straža zaspala. 


-— Uklonit će se onoliko, koliko bude dosta po mor- 
narsku, odsieče kapetan ujedljivo. A ovdje bi čovjek gledao 
sa četiri oka, da ih samo -ima, a nekmoli neće sa dva. 
Ta niesu ljudi bene, da će se hotimice utapati. Nego 
neznam, čemu bunite sebe i vojsku; a ja mislim, da bi 
bilo pametnije . | 
| Vidjevši poručnik, da se je kapetan upalio, uputi se put 
prove. Malo iza toga brod nije od nas ama niti četiri 
uze, a poteže ravno put naše prove, neuklanja se. 

Hoće li na nas, neće li? 

Poručnik na provi mrmlja i pljuje, a kapetan Baro na 
krmi muči i zanese se u misli. Svaka manovra sa naše 
strane došla bi sad kasno. Ako su onamo zaspali, onda 
gotovo, mi smo se ovoga puta sukobili. 

Ta je neizvjestnost trajala njekoliko časova. Preko tih 
časova sva straža bila skočila na kasar. Na kasar u zadnji 
čas bio doletio i poručnik. Kad smo već mislili, eto 
broda na nas, on se u jedared pusti na poju. Projuri nam 
mimo same krme. Toliko da nas se nije dotakao. 

— All right (dobro), začu se na njem glas, gi iz- 
čezne. 

Krmilar reče krupnu kletvu, Šior Ivo se znamena i 
Pljune, pak opeta sve mirno ko i prije. 





Kako to bijaše kapetan rekao poručniku, netom pri- 
spjesmo na meridijan lanterne od Longshipp-a, obrnusmo 
provom put maistra. Odande smo razabirali šum valova 
po obali. To je bilo staro more, valovi začeti daleko na 
oceanu, koji su se dolazili razbijati i kipjeti na obalah: 
Cornwall-a. Već je napomenuto, da je malo koja zemlja, 
koju more tako uspješno podkapa, kaono južnu obalu 
Englezke. Nedaleko grada Penzance obstoji stanac kamen, 
koji krste imenom svetoga Mihovila. Po priči, koja se još 
u narodu: pomiče, on je njekoč ležao posred veliki ravni, 
koju su pak valovi poplavili, raznesli i progutali. Od glave 
Lizard pak sve do glave Lands-End obala je puna špilja 
i pećina. Samo gorje često podkopano štropota u more 
silnom rikom i tutnjavinom. 

Na osviće zamagli se opeta i vjetar skoči na trmuntanu. Sad 
možemo jedva držati provu put zapad-sjevero-zapada. Eto 
nas na gorem čudu nego prošle noći. Brodovi jure vjetrom 
u krmu, iz Swansea-a, Bristol-a, Cardiff-a, Gloucester-a i 
Newport-a, a mi držeć onako provu, idemo im ravno na 
susret. Što mi vanije, što mi dalje od kopna, to raste po- 
gibelj, da nas koji nenatakne. Da se obrne prova na drugu 
stranu, nije bilo ni pomisliti. Onamo je bio kraj. Sad 
udri opeta. da se zvoni i da se trubi. Pilot je triezan, ati 
to nepomaže ništa. Poručnik čuva, da se KčnaPijE opeta, 
ali mala korist i od toga. 

O podne čusmo fućkanje. Prolazio je parobrod. Prodje 
nas blizu; ali niti on vidi nas, niti mi njega. Malo iza 
toga eto tinkanje zvona na brodu, koji nam nije daleko. 
Sudimo, da je po provi, ali može biti i na desno. 

— Poja: zaviče kapetan krmilaru. 

Još mi niesmo bili bracijali penune, a eto nam broda 
ravno po krmi. On nam je bio dakle na desno. Da se 
niesmo dali na poju, bio bi nas presjekao! 

U nas bilo malo jedara, pak nas prodje. Mi se stavismo 
opeta na orcu. ' 

Tako smo šeputali, križajući puna dva dana, preko kojih 
trmuntana nije popuštala. Magla bi se kad digla, kad pala, 
a brodova, što su jedrili put juga, svaki čas na vidiku. 
Sunca niesmo vidjeli. Račune smo vodili po barketi. Treći 
dan napokon zapuše sa juga. Bilo je osam sati na veče, 
kad poručnik zabilježi na kartu točku, u kojoj smo se 
nalazili. Po tih računih bili smo daleko od glave Lands- 
End četrdeset tri, a od otoka Lundy sedamdeset milja. 
Vrieme je bilo načmadjeno. Brod je plovio pet milja na 
uru, a gdjekad i šest, kako bi slabije puhalo ili jače. Ako 
su naši računi dobri, mi moramo vidjeti otok Lundy na 
devet sati u jutro. Nego ob noć vjetar pojača i brod počne 
sukati do sedam milja i pobolje. Sad ne više na devet, 
otok moramo vidjeti na sedam i prije. Pred zoru nebo se 
zamagli. More jedva da se prozire na tri uze daleko. 


Već je sedam sati odzvonilo, a otoku Lunđy ni strva 
ni java. Pilot govori, da mora biti ravno po provi i da 
ga treba vidjeti, da će vrieme k danu gore pobjesniti, a 
nebo se gore zamagliti. I sbilja konao od Bristola tiesan 
je, uzahan, pri kraju plitak, svedjer pogibeljan, ter se ne- 
vide obale. Otok je dakle trebalo vidjeti, da se sazna 
točan položaj broda i tako uzmogne sjegurno i bez opas- 
nosti. uljezti u zaljev. Za to je svak raztvarao oči, da vidi 
kraj i napinjao uši, da čuje namjeran šum valova na obali. 

Neizvjestnost je već bila počela dosadjivati svakomu. 
Mornari su već bili počeli kleti, kapetan ogrizati brkove, 
poručnik pljucati protiva vjetru, kad mladić sa jarbora od 
prove javi, da je kraj na desno. 

Pilot se obaviesti, kako je i što je, a kad vidi, da je 
ono otok Lundy, čini pustiti toliko jedara, koliko. ih je 
samo ,Jared“ mogao podnositi. 

Na devet sati uljegosmo u konao, a na četiri poslije 
podne bijasmo usidreni na pristaništu Bristolskom. 





Zaljev Bristolski iza Londonskoga Times-a najživahnija 
je odvodnica englezke trgovine. Okolo rieke Severn, koja 
sa krševite i vrletne kneževine Wales-a, prolazeć u Englezku, 
lieva se u zaljev, nanizano je gradova, koji se svi nad- 
tječu u svjetskom obrtu i trgovini. Šest raznih grofija 
susretaju se u ravni rieka Severn, Avon i onih drugih, 
što še sve u zaljev izlievaju. A položaj je takav, da je 
obćenje lako, pak plodnost predjela, ljepote i dražesti pri- 
rode, radinost ljudi vrh svega, sve je to povoljno djelo- 
valo na materijalni i kulturni razvitak ovoga kraja. S jedne 
strane ugljene rude od Wales-a, a s druge kovine Cornwal]l-a, 
morale su napraviti od zaljeva njeko središte prama novom 
svietu, koje bi odgovaralo onome. Londonskome prama 
starom svietu. Mimo pomorskih gradova manje važnosti 
zaljev broji: Bristol, Gloucester, Newport i Cardiff. Bristol. 
koji je do nedavna bio drugi pomorski grad englezki, dok 
ga nije Liverpool dostigao i prehitio, ostaje svedjer jedna 
od najvažnijih luka kraljevine. Ona se je kao: takova još u 
davna vremena odlikovala. U četrnaestom vieku poslala 
je u pomoć Eduardu III. kod obsjedanja Callais-a dva- 
deset četiri naoružana broda, dočim isti London nebijaše ih 
poslao nego dvadeset i pet. Brod ,Mathias“, pod vodstvom 
Sebastiana Cabota, odputovao je godine 1497. iz Bristola; 
pak za to Bristol i svojata sebi Cabota proti Mletcima. 
Prvi parobrod, koji je krenuo iz Evrope put Amerike: 

krenuo je iz Bristola. Ako Bristol nije sveo na samu svoju 
korist sva svoja drzovita poduzeća, to su ipak njegovi 
dogovi, koji imaju pet kilometara obale, jedva dostatni da 
primaju brodove, koji dolaze. U zamjenu hrane, koju do- 
biva iz Amerike i Rusije, nečista sladora od rozge i bu- 
rakovca, što prima iz Brazila i Cube, drva, što dobiva iz 
Norvežke, šalje on na svjetska tržišta: rafinirani slador. 
robu od pamuka, staklenina, strojeva, cigara, sapuna, voska 
i svakovrstnih izradjenih kovina iz mnogobrojnih svojih 
tvornica, od kojih se odlikuju najskoli one, koje izradjuju 
žuti mjed. Med gradjevinami znamenit je Bristolski most, 
sagradjen. preko Avona u visini od sedamdeset pet metara. 

Toliko konao_ u obće, koliko pristanište Bristolsko na 
pose, razlikuju se u koječem od naših zaljeva i pristaništa. 
Nigdje u Evropi plima se nediže toliko visoko. Val plime. 
koji dolazi sa Atlantika, prije no prispije na ostrvlje 
Scilly, razdieli se na dvoje. Jedan iza Cornwall-a zamakne 
put konala La Manche; drugi uljegne u konao svetoga 
Jurja. Ovaj potonji val, netom je došao u more Irsko, 
susretne drugi, koji dolazi sa sjevera. Tako odbijen sgora, 
odbijen od obala Wales-a i Cornwall-a, svraća se veći 
i jači u zaljev od Bristola, Voda, koja tako nahrupi u konao, 
mutna je. nemirna je i visoka do trinaest metara vrh 
osjeke. Nije u istinu lako pomisliti na sve ono, što se sbija 
u zaljevu, kad voda navaljuje onako naglo; kad se ona 
u manje od šest sati digne toli visoko. Svakih šest sati 
zaljev se preobrazuje. Svakih šest sati ima u njem toliko 
promjena, da nebi u godinu dana dosadile. 

Na koji kilometar daleko od nas, a u sjevero-iztoku, 
bjelućale su se kuće i palače, nanizane okolo rieke Avon. 
Med gradom i nama bilo je kopno, koje niesam znao, kako 
bih nazvao, za koje niesam mogo razabrati, kako izgleda. 
Obale su svaki čas mienjale oblik. Jedno je samo bilo 
stalno, a to pržina, sitni piesak, koji se je dosadnom jedno- 
ličnošću protezao svukud, kud je samo oko moglo doseći. 


rei 

Samo u iztoku jedan mi se uvor činio nepomičan. Mimo 
nas bilo je na pristaništu još drugih trideset brodova, a 
medju ovimi ratni jedan brod za podučavanje i vježbanje 
mornarice. Simo tamo po koji parobrod; inače sve je- 
drenjaci. | 

Više nego išta drugo mene je mamio sam zaljev u 
doba osjeke. Tada se voda izpražnjuje, i čitavi zaljev iz- 
gleda ko ogromna rieka, kojoj se uočigledice posušuju iz- 
vori. Kako voda leti brza, to struji po brodu i po verigah, 
pjeni se vrh prudova i nanosa, zavija se u vrtloge okolo na- 
sipa. A kako voda pada, to se pojavljaju na vidjelo novi 
prudovi, novi nanosi. Medj ove jure novi virovi, koji se 
pak pretvaraju u jezera, a napokon osuše. I nanosi i vi- 
rovi mienjaju oblik. Gledajuć blizu, rekao bi, da linja 
voda. Gledajuć daleko, rekao bi, da raste kopno. Ondje 
je pržina, koja niče iz mora, ovdje rt od drobnoga pieska, 
koji se s kraja proteže u more, kao da iz mora niče. Nu 
gdje si prije vidjao sami jedan nanos, sad ih vidjaš dva, 
a malo kasnije opeta jedan. Na jedan uvor, koji se je iz 
mora pomolio, redaju se druga dva, a za ove se_ hvata 
četvrti, da neznaš sam, kako se to sve dogadja. Pak u 
mjesto jedne rieke, koja se ciedi, sad su dvie. Onamo po- 
sred zaljeva, daleko, kud ti oko može domaći, razastrla 
se pusta ravan sve od drobnoga pieska. Rieka ovuje ravni, 
rieka onamo iza nje. Ona ti se ravan približuje; pribli- 
žuje ti se i kopno, koje imaš za ledjima, da misliš, eto 
te na suhu. Ali se toga nesmiješ bojati, jer pilot te usidri 
u jednu od onih kotlina, u kojih je vode i po osjeci. 

Pak iza osjeke nastane plima. Voda poslije prividne 
stanke počne rasti opeta. Rieka se vraća nazad. Nasipi, 
nanosi i uvori izčezavaju jedan nakon drugoga. Barke, koje 
bijahu ostale na suho, dižu se. Brodovi jedre na puna 
jedra vrh dna, koje je dva tri sata prije bilo sasvim 
osušeno. 

Mi smo stali usidreni na pristaništu Bristolskom, čekajući 
da bude nov mjesec, jer inače niti po plimi nije bilo do- 
statno vođe do Sharpness-a, mjesta u koje dospieva  pro- 
kop od Gloucester-a, kamo smo morali otići, da izkrcamo 
teret. Na pristaništu zadesi nas nesgoda, kojoj, i ako u 
Englezkoj nije iznimna, niesmo se ipak nadali. 

Taman četvrti dan da smo na sidru, kad se iz rana 
jutra počeli objavljati njeki znakovi, koji niesu slutili na 
dobro. Barometar nizak, zrak zagušljiv, nebo namrgodjeno, 
more neobično mutno, a vrh svega toga novine englezke, 
koje navieštaju, da je osam dana prije prošo strašan orkan 
mimo obala Sjedinjenih država i da ga se, kao sutra, oče- 
kuje u Englezku, ako se neizgubi putem ili ne zaokrene 
preko Irske. 

U tri sata poslije podne nebo se zadušilo, oblaci natu- 
štili kao nikad tako. Lete polagano jugom, debeli, crni, 
gusti. ružni. Okolo šeste tišina, mukla, izdajnička. Taman 
sedam, kad počne duvati opeta, al sada sa jugo-iztoka i 
to na rafike. Još dan a nastala noć. Mimo bielih ferala 
na brodovih i razsijana svjetla vrh Bristola, nevidi se 
drugo ništa. . 

Nama su u moru bila dva sidra, ali na kratko. Kapetan 
naredi, neka se puste verige, sve doklen ih god ima. Kiše 
nema, ali moči slap, koji diže vjetar. Nakon malo počne 
naginjati na jugo i jačati. Konoplje je zvižđalo, psiju- 
kalo i prelo. 

Sva je vojska bila na palubi, spravna da vrši zapo- 
viedi, koje bi okolnosti mogle zahtievati. Već se je vi- 
djalo, da je u zraku nješto izvanredna. Bila je počela 
osjeka, te se je voda lievala iz zaljeva. Brod nije stajao 
obrnut ni prama vjetru, ni prama struji. Nješto je naga- 
djao jednomu, a nješto drugoj. 

Dva su bila puta, po kojima nas je mogla zadesiti 
koja neprilika. Ili da puknu verige ili popuste ankore, 
idamnas vjetar nanese na kraj; ili da oluja narine na 

nas drugi koji brod. A kraj nije bio daleko, i po provi 
od nas bilo desetero brodova i dva parobroda. 
Mi smo gledali i čekali. 

— Sad, na! cikne na jedan put dispensir, koji je bio na 
lievoj strani od kasara. 

— Na..a..a! zajeca poručnik. 

Ja niesam imao kada niti da se obazrem na te uzklike. 
Mi smo se našli na jedan put izmedju dva broda i jed- 
noga parobroda. Kako? Ili su nama popustile ankore, te 
prispjesmo med njih, ili su popustile njima, te dadoše 
nazad, to u onaj čas nije nitko živ na brodu imao kada, 
da nagadja i da prosudjuje. | 

Kapetan skoči na timun, kako bi vladao brodom, da 
se s kojim nesukobimo. Struja je pomagala, da brod sluša. 

Nakon malo, onih brodova više nema. Izčeznuše, po 
krmi, na kraj! Još tren, pak nestane i parobroda. Ja sam 
bio na krmi iza tuge i gledao ga. Jurio je i jurio, kud ga 
je zanosio biesni vjetar. Pak stane. Pak više niesam vidio 
ništa. Rika i jeka utopljenika nije dopirala do broda. 
Vjetar ju je raznosio put obale! 

Bilo je devet sati, kad vjetar skoči na jugo-zapad. Bjesni | 
da nemože gore. Sad nam eto po provi jednoga škunera. 
Sa svoja dva jarbora natakne se na naš bumpreš. Valovi 
i vjetar rivali su ga na brod, a na njem je škripalo, je- 
calo i pucalo. Pak mu se slomi sprednji jarbor. Tako se 
oslobodi i posrne duž broda. Dočim je strugao krmom, 
prova mu se je obraćala put vana. Na njem je bilo vi- 
djeti troje ljudi. Dva na nogama, a jedan povaljen. Po- 
dignut od vala lupne krmom u naš guc, što je visio na 
gruama. Konoplje popuca i guc pade u more. Pak more 
i vjetar ponese oboje. A ljudi? Poginuli do jednoga! 

Mi mnijasmo, da je toga dosta za jednu noć, kad eto 
put nas jednoga barka. Kapetan skoči na timun, da kuša, 
nebismo li mu se uklonili, da nas mimoidje zdravo. Uza- 
lud. Ostaje nam ravno po provi. Svaki čas i eto ga bliže. 

Još dvie uze; još jedna. Još malo metara, pak već ništa. 
Njegova krma lupne u našu provu. Brod se zatrese, za- 
drma. Lupne opeta. Na jarborih nješto zaškriplje, pak pukne. 

— Pada jarbor od prove! zaviče Grgo. 

— Čuvajte život! zaori božman. 

I jarbor pade. Zategnut od straja pukne i padne jar- 
buret od maistre. Jedna cjepotina usadi se medj mene i 
kapetana; druga pade na fogun i probije ga. 

Na onom se brodu čulo štropotanje. Pak zajuri mimo, 

put obale — na kraj! 
Mali od foguna reče, da je čuo glas blizu broda izpod 
prove, koji je zapomagao, ali se na to nije nitko imao kada 
da osvrće; nije taj glas nitko drugi ni čuo. I nama je go- 
rjela kuća. Sutra dočusmo, da je s onoga bioda pao u 
more poručnik. Je li se spasio? Nije. 

Prvo pitanje bi to: je li ,Jared“ ostao zdrav? Poručnik 
skoči do sisaljka, da izmjeri vodu, koja je u santini. Nje- 
koliko njih odjuriše pod provu, da vide, je li što došlo 
na manje. 

— Prova se duši, zaviče ječećim glasom izlazeć izpod 
prove jedan krmilar poručnikove straže. 

Božman, koji se desi blizu njega, lupne ga težkom šakom: 

— Drž, reče, a drugi put šuti, neka nepogibam prije 
vremena. 

— Jest, jest, duši se, doda kamarot suznima očima. 

A božman njega nogom. Mali se strovali. Pak božman 
odleti pod provu, da vidi. Tamo se uvjeri, da ih nije 
udario na prava boga, jer ,Jared“ bijaše odolio udarcu; 
nebijaše otvorio vodu. Tada u svih nas opeta duh. Ali 
vjetar nepopušta. Sad puše sa zapada. Jače, dvakrat jače 
nego prije. 

Pak pukne veriga desne ankore. Sad smo o jednoj sa- 
moj. Pukne li ona, ,Jared“ je na kraju prije nego bi 
trenuo okom. Srećom da bijaše gotova treća, speranca. 
Bila je vezana za guminu. Spustismo ju u more. Brod je 

već bio počeo nazadovati, ali kad počne rabiti nova an- 
kora, stane. Mogosmo medju tim opaziti, kako još dva 
broda, malo podalje od nas, lete put obale. Kamarot se 
odšulja, kako je bolje mogao do kasara, i zabode se pod 
tugu. Šior Ivo, sguren na kasaru, niti da bi se makao. 
A za što bi se i micao, kad nije tu bilo druge, nego če- 
kati sudbinu, ma kakva ona bila. Proti božjoj sili težka 
je svaka ljudska rabota. Može se reći, da je jedini kapetan 
nješto radio, stojeći na timunu, vazda okom uprtim put 
prove, da zaokrene brodom desno ili lievo, kako je moglo 
uztrebati. 

Svaki smo se čas mogli bojati, da će ili sidra popu- 
stiti ili verige popucati. A svakome se je od nas deset 
krat one noći pričinilo, da nas eto struja zanosi put obale. 
Na brodu nije bilo nikakva reda. Svak se je micao bez 
stanovita cilja, a mimo kapetana, koji je bio na timunu, 
nitko nije činio ništa koristna. Povaljeni jarbor od prove 
naslanjao se je na jarbor od krme. Jarburet bijaše već 
Zzategao, a mogo je svaki čas zategnuti koji penun, pri- 
tegnuti ga i s njim ujedno štropoštati se u more. Bumpreš 
bijaše otišao u dva komada. Puleni više ni znaka ni 
traga. Od taljamara ništa, do njeke cjepotine zadjevene na 
razpuknutu i orubljenu protuaštu od prove. 

Kad već mnijasmo, da je odzvonilo i nama kako i osta- 
lima, koji su na kraj odletjeli, eto vjetar popušta. 

Bilo je ponoći kad popusti sasvim. 

Kad u jutro, a to imamo što gledati! 

Od trideset brodova, koji bijahu na pristaništu, nebijaše 
ostalo na sidru nego nas troje. Njeki se nasadiše na pr- 
Žinu i ostadoše zdravi, njeki nabasaše na kamen i grdno 
se oštete: Polovica ih pogine sasvim. 

U novinah Bristolskih, a sutradan na večer, čitali smo, 
u koliko se do tada bilo doznalo, da je one noći zaglavilo 
na obalah englezkih petdeset brodova i dvie stotine ljudi! 

Šest dana iza toga dodje parobrodić, da nas odvuče u 
Sharpness, gdje počimlje prokop, koji vodi u Gloucester. 
Rieka Severn prolazi blizu samoga Gloucestera, ali plime 
i osjeke tako su jake, tako su u njoj ćutljive, da nedopu- | 
štaju plovitbu više Sharpness-a. Da se Gloucesteru sačuva 
trgovina i značaj pomorskoga grada, trebalo je izdubsti 
konao dug više od dvadeset pet kilometara. Voda u pro- 
kopu viša je od mora pri osjeci kojih petnaest metara. Po 
plimi ta je razlika manja; pada naime na četiri. 

Od pristaništa Bristolskoga do Sharpnessa ima dvade- 
setak milja. Za to smo mi bili i krenuli početkom plime, 
u nadi, da ju tamo zatečemo punu. Ali bijasmo nješto 
zadocnili. Voda se je već bila počela vraćati. Kako je 
rieka uzka prama Sharpnessu, tako je tu struja bujila niz- 
brdo, s brzinom od šest milja. Vrata su od doga bila 
još otvorena. 

Parobrodić, koji nas je potezao, zaveze se po zapoviedi 
pilotovoj malo dalje vratiju, pak obrne na jedan put 
prama istim, zaveze što je mogo jače, i pusti nas. Pilot 
je bio na_timunu. Mornari, porazdieljeni desno i lievo, 
čuvali su svaki svojim balonom, da oslabe udarac, ako 
bi udarca bilo. Uljegosmo zdravo. Pak se vrata zatvore. 

Nakon tri sata prostirala se gola, suha  pržina onuda, 
kuda bijasmo prošli. Na jednom nanosu od drobnoga pieska 
bijaše ostala nasadjena omanja barka, te je čekala, da ju | 
voda opeta podigne. 

Mi smo bili u dogu, ali još ne u konalu. Ovaj je ostajao 
više nas četiri metra, a i pobolje. 

— Sad ćemo na brieg, reče Ilija malomu od foguna, 
koji se nije mogao dosta načuditi, kako nas eto tu, a more 
pobjeglo, da mu se u rieci jedva vidi trag. 

Na večer, a okolo jedanaeste, eto lučkoga stražara, te 
naviešta, neka se spremamo ; na dvie poslije ponoći da će se 
otvoriti druga vrata. Još nebijahu niti odzvonile, a eto na 
brod istoga čovjeka i zapovieda, kud i kako da se poteže. 

Voda bijaše u dogu ponarasla za dva metra, a druga 
vrata već otvorena. Kad mi unutra, a vrata se zatvore. 
Ali mi nebijasmo još prispjeli u konao. Dielila su nas od 
njega još jedna vrata. Mi još na niže, vrata i konao na 
više. Pak voda ponaraste, otvore se malo po malo i ona, te 
mi parobrodićem po provi, da nas poteže put Gloucestera. 
Ploveć onuda, a infraterra, kako je govorio Grgo, 
nemožeš a da se nediviš poduzetnomu duhu englezkoga 
naroda. A ipak konao od Gloucestera nije ništa prama 
onomu, što je onaj narod znao zamisliti i izvesti. 
= Englezka, sretno položena medj starim i novim svietom, 
a ne osobito bogata na površju, segla je u svoja njedra, 
da crpe sile za obstanak. U predjelih, u kojih se je samo 
stočarstvo moglo inače razvijati, eto napučenih gradova, 
eto radionica i tvornica, koje se svojimi proizvodi nameću 
svim narodom, čitavoj zemlji. Koliko je priroda pružila, 
sve je narod upotrebio, namakao na svoju korist. Nu, gdje 
bi se ma tko drugi bio preplašio i odustao od svakoga 
dalnjega poduzeća, Englez je izveo veličanstvenih djela. 
Niti dubina, niti sam ocean niesu mogli zaustaviti englez- 
koga radnika. da nedube niže, da nekopa dalje. U okružju | 
Gwennop-a, na primjer, da se rude oslobode od vode, 
trebalo je smjele misli i orijaške odvažnosti. Pošto sisaljke 
niesu dosizale, da izlievaju vodu, to je trebalo zamisliti, da 
se voda odvodi u more. U dubini od pet kilometara trebalo 
je sto kilometara galerija, a devet kilometara glavnoga 
tunela! Drvlje uporabljeno za naslone u rudah od Corn- 
walla predstavlja šumu od borja, koja ima sto godina i 
širi se vrh tri sto šestdeset četvornih kilometara. Neda- 
leko glave Cornwall leži u moru ogroman stanac kamen 
visok šestdeset metara, malo ne sav odieljen od kopna 
jednom pukotinom. Željeznica potegnuta s kopna, rek bi, 
da se hita po zraku, kad se na zavoj penje uvoru na _ 
brieg, sdola u vis. Uvor je sav šupalj od samih rovova, 
kojimi je izprekrižan, i radnici se niesu plašili turiti se 

galerijami tri sto šestdeset metara izpod samoga mora. 
Radnici čuju šum oceana i valjanje pieska nad dnom, koji 
im je vrh glave. U rudniku Wheal-Cock galerije su takodjer 
produžene do izpod dna oceana. Radnici su mjestimice 
sliedili naslagu, sve do samoga mora, i jednostavan čep 
priečio je vodu, da neprodre u galerije. Nema dvojbe, da . 
Englezka iz svojih ruda vrh svega crpe svoju moć na moru 
i na kopnu. Otale njojzi onaj silan obrt, ono silno bro- 
darstvo, koje ju učini gospodaricom sedmoga diela ze- 
maljskoga površja. Ona ima sama šestdeset po sto svih 
skupa svjetskih brodova. Govori se, da je ocean Englez 
po nagnuću, ali ja mislim, da bi bilo točnije, kad bi se 
reklo, da je ocean Englez po ugljenu.: 

U Gloucesteru ostađosmo puna dva mjeseca. Pošto izkr- 
casmo teret, moradosmo nadomjestiti slomljeni jarbor od 
prove. Stvar je hodila sporo, jer je radila sama vojska. 
Kapetan Baro nije na rad niti silio, jer su poslovi bili 
mršavi. Navla ni od kud. Živjelo se je na brodu kano 
doma. Ob dan na posao, a večer na kraj. Nitko se nije 
tužio, mimo poručnika, koji nije mogao naći mira. Ob dan 
zabavljao bi ga donjekle rad, ali kako bi udarila šesta i 
rad prestao, popala bi ga dosada. A kako i nebi, kad na 
kraj nije sljegao nikad. Svak je u jutro imao, što da 
povieda, Šior Ivo ništa. | 

— Ala djeco, govorio bi, vi ste ovoga puta ostavili u 
Englezkoj i pamet i košulju! 

— Da Bog pomože, odgovorio bi mu Grgo, i onako 
sam dosta jada na moru pretrpio. Ako se nerazaberem na 
kraju, neću na moru va istinu. 

— Ali se i troši! 

— Troši se, Bogu hvala, da. A kako i nebi, kad moraš 
plaćati, ako ćeš i u crkvu. Ali se opeta i dobiva. , Jared“ 
ovoga puta pomaže i majstore i mornare; neka, Bože daj, 
ovako, vaviek:i dobivao i pomagao. 

Šior Ivo bi tada prekinuo razgovor i otišo na kasar. 

Carić. Slike II. 15 

Tako se je radilo s 'dneva na dan, s noći na noć, njetko 
se zabavljajuć manje a njetko više, kako je komu ili do- 
sizalo ili pretjecalo. Kad bi ponestalo duhana, tada bi 
se digla zauzlana zastava na jarbor:'od prove, a kraljevski 
bi ljudi došli na brod da odpečate skladište i da poraz- 
diele, koliko bi im se vidjelo da je dosta onima, čiji je 
bio. A. imali smo ga malone svi, jer se u Carigradu 
bio svak pobrinuo, da ga nabavi, što je više mogao. Bijahu 
njeki i nakupovali cigara, da ih pak razprodadu uz znatnu 
dobit; a pošto je u tom pogledu jako strog zakon englezki, 
to su imali dosta neprilike, gdje da ih sakriju. Grgo bijaše 
" svoje metnuo na jarbor od maistre. izpod krožete, i svaku 
večer, doklen ih je samo bilo, pušio ih je, i nosio na kraj, 
te prodavao. | 

Udarac, koji , Jared“ bijaše primio, nije se znalo uprav 
koliko je štetno djelovao na samo korito. Trebalo je, da 
se obidje dno i da se dobro razvidi. Posljedice su se 
mogle inače pojaviti na moru; a na moru nema majstora, 
koji bi pomogao. Ali je u Gloucesteru suhi dog bio nješto 
poremećen, pak moradosmo otići u Newport. Newport 
nam je i onako bio na putu. Troška svakako mndgo, ali 
»Jaredu“* kano da je ovoga puta bilo sudjeno, da neod- 
premi doma ni novčića. 





Bilo je jutro, kad se digosmo iz Gloucestera. Prekosutra 
na večer vukao nas je parobrod iz Sharpnessa ravno put 
Newporta. Nego plima bijaše već počela padati. Za to se 
sustavismo na pristaništu Bristolskom, da čekamo sutradan 
drugu. Pilot Newportski bijaše već na brodu. Bez pilota 
u Englezkoj nijedan brod da se makne ma bilo kud. Piloti 
su ti vaviek priliepljeni kao pijavice, koje ti sisaju krv, 
ali ti opeta čine i dobra, jer te zlom brane od gorega. 

Kako se navrati plima, odputovasmo. Bujica je strujila, 
ali je parobrodić bio jak, pak ju je i nadvladao. Uljegosmo 
napokon u dog, čija se vrata odma zatvore. 


227 


Newport je položen na ušću rieke Usk, nedaleko rim- 
skoga grada Ica Silurum, poznata kašnje pod imenom 
Caerlom, kao sielo kralja Arthura. Sredinom prošloga 
vieka jedva da je Newport brojio koju stotinu stanovnika, 
a sada ih ima više od trideset tisuća. Naravno, da je to 
ništa prama Londonu, koji raste svaki dan za dvadeset 
četiri kuće i za tri sto petdeset stanovnika; u kojem ima 
toliko ulica i sokaka, da bi jedan do drugoga dosegli 
preko Europe i Azije sve do Hindostana; u kojem je sto 
petdeset kolodvora ; koji ima most, vrh kojega prolazi svaki 


dan dvadeset tisuća kočija i sto sedamdeset tisuća pje- 


šaka; ništa prama Liverpoolu, čiji dogovi imaju četrdeset 
i četiri kilometra obale, i koji ima više brodova, nego ma 
koja evropejska država, a trećinu sveukupne englezke 
mornarice. Ali život, koji je u njem, život je englezki, 
te se izrazuje radom i nepozna počinka, nepozna odmora. 
Gibanju koje se opaža u englezkih lukah, ja nebih znao 
naći+kod nas dovoljne prispodobe, osim ako ga nebi čovjek 
hotio prispodabljati veselju i pjevanju u naših družtvih. 
Ali opeta prispodoba nevriedi, jer se ondje dobiva, a ovdje 
troši; ondje radi kod vode, a ovdje govori kod vina 
za napredak domovine i naroda. Često sam se u Englezkoj 
našao u družtvu mladjih i starijih ljudi; vidio sam ih kod 
stola i trieznih i pijanih, a nije mi se nigda desilo čuti vrućih 
i zanosnih patriotičnih govora. Već sam bio počeo sum- 
njati, da ti ljudi niesu rodoljubni, ali popravih svoje 
mnienje  promišljajuć, da ti ljudi svi za jednim štapom 
rade za domovinu ob dan, i kad su triezni. <“ 

Dok nas dodje red, da udjemo u suhi dog, moradosmo 
čekati tjedan dana. Medju tim se je kapetan zaludu mučio, 
da nadje navod. Poslovi su bili zapeli, trgovina nasukana, 
pak brodovom malo ili ništa dobiti. Šior Ivo je s toga i 
bio vaviek zle volje. U Gloucesteru bi se gdjekad bio 
spustio na obalu te se po obali i šetao, razgledajuć man- 
ćine, kuće, kućerine navaljene, narinute na sami dog; paro-: 

brodiće, kad bi dovozili brodove; ali u Newportu s broda 


ni stope. Jedva da: bi kad povukao oko na hidraulične 
strojeve, kojimi se ugljen krca na brodove; na visoke 


jarbore amerikanskih nava; na ogromne parobrode. englez- 
kih družtava; na brodove i parobrode, koji su svaki dan 


dolazili.i odlazili. | | 
Vojska je silazila na kraj, mal da. ne svako veče. Ilija 
i Grgo ko da bijahu dogovoreni. Poslije večere umiveni, 
zagladjeni i preobučeni izčeznuli bi, kadkada i do. jutra. 
Poručnik je savjetovao zaludu, zaludu nagovarao. 


— Vas mladost nemuči, odgovori mu jedared Grgo, 


kojemu oni savjeti bijahu valjda dodijali. - 

Jedno poslije podne, a u nedjeljni dan, dalo mi se po- 
gledati put prove, kad onamo na kaštilu poručnik sjedi 
na arganu. Gleda put kraja. Ja onamo okom, a to kao da 
vidim na zidu uklesan jedan od onih likova, koji te sje- 
ćaju i nehotice na englezkoga mitskoga junaka kralja »Ar- 
thura. Obale su bile puste, na brodovih nikoga živa do 
straža. Grad i luka, sve je opočivalo. Onaj lik na zidu, 
ono lice na provi, onaj mir na kraju, pravili su njeko 
protuslovje, koje mi je i dan danas živo pred očima. Meni 
se je ono sve pričinilo na prvi mah kao tri točke jednoga 
trokuta, trokuta mira, od kojega je jedna ronila u prošlost, 
druga sizala u budućnost; a treća plazila-ni simo ni tamo. 
Naravno, da točka, u kojoj je bilo lice poručnikovo, izčezne 


odma kao nješto, što nije imalo nikakva naslona do argana.. 


Izčezne i mir na kraju, jer čovjek najvoli snatriti, ako ga 
što prešnijega nesili na mišljenje. I sbilja, onaj lik, koji je 
mogo: biti ili koji svetac, ili koja blažena djevica, zauzme 
u' mojoj mašti oblik Okrugle Trpeze, okolo koje otac Ar- 
thurov bijaše okupio svoje vitezove, kako bi našao Svetu 
Kupu: donesenu u.Englezku na jedan otok blizu Bristola 
po: Josipu ed «Arimateje; pa nakon stola zavrže se sama 
Sveta. Kupa , koja je bila od smaragda; i u kojoj Josip 

od Arimateje bijaše primio i sahranio krv Isusovu i koja 
je bila spravljena i pomno čuvana za mnogo godina na 
brdu od čistoga oniksa, a u bramu od suhoga zlata 
i dragoga kamena, koji je ljeti hladio a zimi toplio. 
Pak iza Kupe Arthur, vodja i junak waleski. kojega 
je narodna _ mašta dala na sviet poslije dva tri sto- 
ljeća radjanja. Pak njegova majka, biedna Inguerna, koju 
Uter Pendragon obljubi na prevaru uzevši pomoću vještuna 
Merlina oblik njezina muža. Pak mi se misao. zaleti na 
Barde, koji pjevaše prvi o Arthuru, kojih pjesnička žica 
neostavi niti poslije progona iz Galije, niti kada sa svoga 
rodoljubja zaslužiše mržnju kraljice Elizabete; pak po- 
mislim na Nenniusa, koji oživi priču o kralju Arthuru, iza 
kako za tri stoljeća bijaše malone sasvim zamukla ; pak na 
Gottfrieda, koji ga nakon druga dva stoljeća oživi i ovjeko- 
vječi. Sad opet na Svetu Kupu, koja donese priči novih, 
kršćanskih i orientalnih elemenata; na francezke trouba- 
doure, koji stopiše i Arthura i Svetu Kupu i Josipa od 
Arimateje u jedno; na svečane sobete Arthurove; na vi- 
težka poduzeća španjolskih vitezova; na požrtvovnost bied- 
noga don Quixotta i vriednoga njegova stremenika ...1 
napokon s jedne misli na drugu, na romane naše dobe. 
Tu i ostadoh. Poručnik je bio još na arganu i kao da je 
još zamišljen. U to mali od foguna izidje iz stirića. 

— Huncute mali, zaviče nanj poručnik, evo po ure, da 
gledam, kako kuverta nije pometena, a ti ko da si to za- 
boravio! ' 

Kad nas dodje red, unidjosmo u suhi dog. Brodu nije 
bilo ništa, što je na moru moglo biti od pogibelji. Mjedene 
plase, kojimi mu je dno bilo oplaćeno, bile su još dobre, i 
nijedna nije bila niti podignuta niti zaluštena; sve je dapače 
bilo priljubljeno kao da je saliveno. Samo na provi nje- 
koliko njih bijaše odpalo ujedno sa protuaštom, koja je 
dielomice bila sasvim razpucala i razkrečila se, a dielomice, 

dolje pri dnu, samo cikla. Tu su plase bile i popustile. 
Inače zdravo sve. Kad smo bili gotovi, vratismo se opeta na 
isto mjesto, da čekamo navd. Bilo je nade, da će nas na- 
vližati ugljenom ili za Carigrad ili za Trst ili za Brindisi. 
Ali se ta nada izjalovi na jedan put. Jedne večeri dodje 
iznenadno kapetan na brod i reče, da ćemo za tri dana 
odputovati. 

Ja i poručnik bili smo za večerom. 

— Put? upita hitro poručnik. 

— Put Amerike. 

— Čim? 

— U sovuri. 

— U sovuri?! 

— Da, nije druge, zadjeli poslovi, dobiti nikakove. 

Šior Ivi izpade žlica iz ruku, prekriži se i pljune. Pak 
se posmjehne onim osmjehom, koji ima isto toliko posla 
sa veseljem, koliko i sveti Grgur sa dani, koji su izvan 
korizme, i koji se čovjeku pomalja na usne, kad hoće da 
uzalud vara i sam sebe i drugoga. 


———-- a. —_-——— 


VI. Do Newyorka, 


Kako je Ilija zakasnio. Odlazak. — Va stiriću. U fogunu. 
— Svjetlucanje mora. Kako ga kapetan tumači Iliji. — 
Bonik. — Gdje je govor i o alizeju. — WNagadjanja. Put 
juga. — Bjeloća po moru. — Sargas. Ribe lastavice. — 
Opeta bonik. — Na visini oceana. Boje mora. Smrt i 
Pokop. — Gdje je rieč o morskih strujah. — Na Gulf 
stream-u. Kako Ilija pita sam i kako se pušta nagovarati. 
— Opeta Gulfstream. — Za što se kapetan i poručnik 
srde jedan na drugoga. U luku, | 


Na osam sati u jutro dodje na brod jedan lučki stražar, 
te javi, da se dog otvara u devet sati. Kapetan naredi, 
neka bi se pustile cime, kako bismo se potegli na vrieme 
do vratiju doga. Nije to za nas, ovoga puta, bio težak 
posao, jer niesmo bili daleko od istih niti puna četiri reda | 
brodova ; ali je opeta trebalo biti pripravnu, jer se tu ne- 
čeka nikoga: netom počne osjeka, vrata se opeta za- 
tvore, voda pobjegne. Tko izišao, izišao, a tko ostao, ostao. 
Nego onoga jutra, stvar _ inače ne mnogo riedka, kad se 
je na odlazku, nije bilo na brodu Ilije. Još je bio na kraju 
od sinoć. Kako se bijahu pustila užeta, koja su nas držala 
za obalu, prvi Šior Ivo opazi, da ga nema, te bi pomagao 
potezati. Pita, gdje je; a vojska ili neće da odgovori, ili 
nezna odgovoriti. Poručnik stavi onda ruke nazad i pljune 
mrmljajuć onu svoju: ,plaćeni neprijatelj!“ Njegov jad sad 
obi se dražio, sad bi se tišao, kako bi se brod micao 
sporije ili slobodnije, kako bi trebalo jače ili slabije po- 
tegnuti. Božman nije govorio ništa. A što bi i govorio, 
kad je i onako govorio dosta poručnik. Bilo je osam i po, 

kad se bijasmo izkopali iz prvoga reda brodova, i kad eto 
Nije na obali. Do njega dvie liepe Englezkinje, koje su ga 
ili došle dopratiti ili se valjda s njim tu slučajno susrele. 
Nepitaj, kako se to dojmi poručnika. Hiti on iz ruke čelo, 
koje je držao, stavi ruke nazad, pljune i zamrmlja nješto, 
što se bez zamjere nebi ovdje nikako moglo opetovati. 

— Šteta, reče napokon, davajuć tiem javno donjekle 
oduška svome gnjevu, da nemamo vremena poslat dva 
čovjeka, da ukrcaju onoga lorda. | 

U to se Ilija oprosti od onih ženskinja, i skačuć s broda 
na brod, dodje na onaj. koji je bio tik samoga ,Jareda“. 
Vojska nesbori ni rieči, već poteže, kako ju je to red. Poručnik 
dalje ni oka. Ilija stoji u sartijah onoga broda i gleda. Bijaše 
odjeven u novo odielo, kao čovjek, koji je polazio na kraj 
i s kraja se vraćao. Kapetan Baro ga pogleda ; ali kao da 
ga i nevidi. Medju tim one dvie ljepotice mašu rubčićem 
i pozdravljaju. Ilija niti odgovara ženskinjam, niti progo- 
govara vojski, da bi ga poslali ukrcati ili da bi zategli brod 
bliže onoga, na kojem se je nalazio, neka bi tako :mogao 
skočiti. Šior. Ivo bi kadikad izpod oka pogledao; sve inače na 
brodu teklo redovito, kan da nefali nitko. Tako je prošlo po 
sata. Englezkinje bile vaviek na. obali, vaviek mahale, va- 
oviek pozdravljale, a ,jared“ bježao napried i već zau- 
hvatio treći red brodova. Ilija bi u onaj tren bio po svoj 
prilici zaželio, da niesu njegove oči vidjele nikad onih 
djevojaka, jer se vojska nebi bila pogledala izpod oka, a 
kapetan Baro smijao, a valjda i srdio po kasaru. 

Red je Iliji svakako doći na brod što prije. A eto sad 
brod omakao. I sljegne iz sarti;4, vaviek mučke, kan da 
se to sve njega nije ni ticalo. A sad? Otići na kraj i tra- 
žiti koji čun? Ali su tamo one ljepotice, od kojih najskoli 
jedna, maše vaviek, vaviek pozdravlja, a vojska gleda, 
gleda i kapetan. Ostati na brodu i čekati? A što? Na toj 
razkrstnici, na tome dvobiru, koji je svaki imao svoje ne- 
ugodnosti, Ilija se zamisli i popostane. Medju tim se na 

»Jaredu“* radi i poteže bez njega. A to nije u redu. Na- 
pokon se odluči, skoči na kavobandu i dovikne: 

— ,Jared“ oj! 

Vojska gleda, ali nedaje odgovora. Svak vidi, što je, ali 
tu je kapetan. Što on učini, dobro. 

A Ilija opeta: 

— ,Jared* oj! 

Na ,Jaredu“ nitko ni pisnuti. Kapetan se šeće po ka- 
saru. Šior Ivo poteže takodjer ; a vojska se neprti, kad su tu 
starješine, te vide i čuju. Ilija stane trti rukom pataracin 
od kontra od maistre, i čeka. Uzalud. Na ,Jaredu“ se samo 
poteže. Sad na njega nitko niti pogledati. Englezkinje 
mašu svedjer bielimi rubčići, a Šior Ivo kadkada za- 
muca: | 

— Nije mu dosta jedna, no se klatari sa dvie; ah! lude 
pameti! | 

— U njegovo zdravlje, ako Bog da, odvrati mu jednom 
Grgo, pošto vidi, da se sve bilo urotilo protiva Ilije. 
Komu se može, tomu se i hoće; a nije se Ilija, Bogu hvala, 
mašio u džep nikomu. Što pošteno dobio, pošteno i po- 
trošio, pa Bog! 

Ilija je valjda već razabirao, što i kako se sve misli na 
brodu, pak odluči, da se vrati na kraj. Netom vidi kapetan, 
kamo je Ilija naumio, zapovjedi, neka bi ga dvojica pošla 
ukrcati. 

Hija na brod, a one dvie Englezkinje nastave svoju 
šetnju po obali. 

Okolo desete eto nas blizu samih vratiju, a kad tamo, 
eto još drugih ljepotica, koje bijahu došle, da pozdrave, 
koja Grga, koja božmana, koja Marka, a koja i kapetana. 
Ovaj potonji nije bio Bog zna kako udivljen na toliko 
ljubeznosti, a recimo i harnosti, jer je tu bila vojska i 
strogo lice poručnika, koji nije ostavljao u Newport-u ni- 
kakve uspomene, do ona dva pennya, štono je platio kao 
ulazninu u crkvu, kad podje na kraj jedne nedjelje, da 

sluša svetu misu. Kapetan Baro bi se rado bio oteo tomu 
pozdravu, bio bi se izmakao i povukao u komoru, ali 
kad je brod na odlazku, kapetanu je mjesto na kuverti. Nije 
baš da se je on stidio pred poručnikom kao takovim, ali 
su bili sumještani, oženjeni obadva, pak lako, kad se vrati. 
na Pelješac, da se gdjegod Šior Ivi zaleti jezik i izmakne 
koja rieč, a njemu poremeti domaći mir. Ali pošto nije 
bilo birati, junački se izvrgne toj neharnoj pogibelji. Svak 
pozdravlja, tko očito, tko kradimice, tko na desno, tko 
na lievo. Jedini Šior Ivo nedobi pogleda, jedini on nepo- 
zdravi nikoga. 

Pak podasmo grlin parobrodiću, koji nas potegne sve 
do na otvoreno. Vjetar bješe povoljan. Razastriesmo jedra 
i »Jared“ zaplovi put Amerike. 


aa esa 


— Ovo ti je meni treći put, da idem u Newyork, reče 
Grgo, posjedajuć do Ilije na stirić od prove, ali mnim, da 
nebih ludo učinio, ako bih ondje i ostao. 

— Daj Bože spram dobru najprije put, a tamo kako 
bude. 

— Božja je prva, ali kako znaš sam, nije zadnja ni 
naša. Pak za to, kako rekoh, desi li mi se dobra sgoda, 
ja bi sve svoje misli smislio na jednu. A ti me razumiješ. 

— Hvala Bogu i svetome Nikoli putniku! Nego čuj jednu, 
pa makar bila i bedasta, a ti pak učini, kako te steže srce. 

— Da čujem. 

—- Imaš li doma otca, majku i sestara? Za braću te ne- 
pitam, jer tko se pasom paše, opasuje se sam. 

— Imam brate oboje starosti; a sestara bilo pet. Jedna 
preminu u povoju, druga umrie ženom, a živih još tri, 
dvie udate, a treća od udaje. Da se niesu poudale nikad ! 
Oba muža zavrtili glavom u sviet, pak one ni žene, ni 
udove, ni djevojke; od njih ni strva ni java evo o Božiću, 
pomogao nas, pustih pet godina. Starijoj siroti objesilo se 

petero djece o vratu. Dohodka ni od kud, dobiće nikakove, 
tanki na imuću, a stare pritisle godine, oba u: luknu, pak 
ni živjeti ni umrieti. A rad šta da .me ti za to izpituje$? 

— Ti znaš, odgovori Ilija, da je dvoje vrsti ljudi, koji 
se skitaju po svietu. Jedne tjera nevolja, a jedne obiest. 
Kud da djeneš nas dvojicu, to znaš i sam. Ali opeta ako 
nevolja gdjekad čovjeka i goni sa kućnoga praga, ama ga 
ona gdjekad i steže. Da sam tobom, nebih zapustio ono 
jadne i gole sirotinje do velike. i 

— Ti misliš jednu, a ja mislim drugu. Sirotinja će 
ma kako bilo preživjeti, a ja inače ostadoh siromah za 
uvjek. 

— Eh, brate, nadometne: Ilija, ako si utuvio u glavu, 
da ćeš tamo obogatjeti, onda k6 da niesmo ništa ni sborili. 
Ja samo rekoh, a nezamjeri. Nego mnim svakako, a to 
sam čuo od pismenih ljudi, da se u Americi zlato više 
nekopa kako prije, da je i tamo golotinje, i ter kakve. 

— Siromaštva, brate, svukud, to znam i sam. 

— A jati nebih dao po godine života na domaćem 
pragu za stotinu tamo u svietu, kad samo pomislim, da me 
možda kuća više nevidi. | 

— A čemu dodje na more? 

— A eto, brate, u nadi, da se vratim s ,Jaredom“ 
nazad. 

Ovaj se je razgovor vodio na večer istoga dana, iza kako 
se bijasmo dali u more. Ona dvojica bili bi ga po svoj pri- 
lici i nastavili, da nije Šior Ivo došo na _provu, da po- 
gleda, je li sve u redu. Tako se razstadoše. Grgo pod 
provu, a Ilija u fogun, čekajuć, da kucne osma, da na- 
stupi stražu do dvanaeste. Prvi nadje pod provom  bož- 
mana, koji je poslije večere pio čaj sjedeć na svojoj škrinji. 
Ilija se u fogunu MINKE na dispensira, koji je kleo na 
maloga. 

— Daj mira, čovječe, nagovori ga Ilija, nepsuj svetce 
bez potrebe. | 

— A kako nebih psovao, odvrati dispensir, razbacujuć 
tave i grneta po žeravniku, kad evo, vidiš ovdje gamela 
vrh gamele, lonac vrh lonca, oprano ništa, a tamo sat, 
kad hoćeš, da se je povečeralo. 

— Ama večeralo ili nevečeralo, pusti ti svetce na miru, 
kad ti nije sile, a njemu priliepi zaušnicu, neka se opa- 
meti. Od kad sebe znam, lonci su se na brodu prali vaviek 
prije zahoda sunca. Ali eto tu vas dvojica, kako se na- 
godili. 

Šior Ivo čuo rječkanje u fogunu, ali se nezaustavi, već 
potegne napried, gledajući u tlo, da nezapne, a inače 
u nebo, da nagadja, što spremaju oblaci. Malo prije osme 
izadje iz komore i kapetan. Nije ni njemu bilo po volji, 
što nas vjetar eto hoće da ostavi, a tek smo se uputili. 
Jedva da smo imali na vidiku otok Lundy. A neka i to, 
da nije tu bilo Sonde, iz koje treba čovjek da se žuri, 
prije no ga protivno vrieme neprisili, da se vrati u luku 
ili da strada. 

Kad kucne osma, uputi se Ilija put krme, da pita u 
kapetana dozvolu, hoće li obrnuti prvu. Nedohodeć kasara, 
susretne poručnika, koji se je vrtio okolo krme od 
barke. | 

— Jedra su obješena, reče, i ssa je, ako Bog da, za 
edan kolač! 

Šior Ivo pljune i neodgovori. Ilija potegne napried i 
nadje kapetana na kasaru. Ovaj mu reče, nek obrne stražu, 
a Ilija opeta s kasara na palubu, pod vjetar, da se moli 
navadna molitva. Kad bili gotovi, izmieni se straža. Ilija 
uhvati timun, božman ostane na kasaru, mladić se popne 
na kaštio, kamarot se zabode u fogun, kapetan u komoru, 
a Grgo, kako je tomu bio viko, sjedne na stirić, motajuć i 
pušeć jednu cigaretu iza druge. 

Preko noći pojavi se opeta trmuntana. Kad se promieni 
straža, i stupi na palubu poručnik, već su oba kontra 
bila zatvorena, pak malo kasnije i papafig od krme. 

Sad je ,Jared“ jedrio, a poručniku raslo srce, kao malo 
kad tako. | 


7 


Bili smo u širini: četrdeset osam stupnjeva i četrdeset 
pet minuta, a u duljini: devet stupanja i petdeset četiri . 
minuta, kad nas na večer iznenadi krasan pojav. Po krmi se 
je potezala duga, široka ognjena brazga. Pred provom, val 
iza vala, kako bi ih brod sjekao, zapjenili bi se i zasievnuli. 
Po bokovih broda valovi su se razlievali pjenom od ognja. 
Mi smo plovili po oceanu od vatre. More je izgledalo kao 
koji fantastičan pojav, kojemu su vikli jedino obitavaoci 
drugih svjetova. Nije bilo oblaka, a nebo je bilo crno, 
zadušeno. Jedva jedvice da se koja zviezda prozirala. Med 
mračnim svodom nebeskim i medj otajstvenimi ponori 
mora valovi svjetla razigravali su one morske pustoši, - 
ono nepoznato pozorište, gdje nije bilo gledalaca do nas na 
»Jaredu“ i do koje morske nemani, koja prolazeć onuda, 
pobježe zatravljena u pučine morske. To je bio prizor, 
koji se je sbijao u svemiru, i na koji nitko nebijaše po- 
zvan da ga gleda. To je bio jedan od onih prizora, koji 
se pojavljaju na zemaljskom površju i u zemaljskoj utrobi, 
i o kojem nitko nezna ništa. | 

Priroda se najvoli ogledati sama u sebi. Ona razastire 
najbajnije prizore u oči neizmjernosti, u valovju svjetla, u 
tami morskih ponora. Ona nezove nikoga na gostbu. Tko 
nadodje, taj se je narinuo. 


Tko se usudi zaviriti u krater kojega gorućega vulkana ? 
Tko gledati oblake po noći, kada grme, bljeskaju i pu- 
caju triesi? Tko zaroniti u pučine morske? Tko saći u. 
utrobu zemaljsku kroz on& suputice, štono susretaš na ob- 
roncih gora, na podnožjih brežuljaka? A što su naše po-. 
zornice prama otim pojavom, koji nemaju gledalaca, koji 
nastanu. i nestanu, a nitko živ nevidi, sve u naponu svoga 
razvitka, u naponu svoje veličine? 

Kapetan Baro je bio na kasaru. Na kasar bijaše došo i 
poručnik. Svak se je morao diviti toj ognjenoj pjeni, koja. 
je lizala bokove broda, koja se je širila čitavim obzorom. 
Poručnik bi bio volio, da puše u krmu, bio bi volio, 
oda se jedri brže put Amerike, ali pošto toga nije bilo, 
gledao je i on more, koje je gorjelo. Ja mislim, da je 
. samo ona šumavka, koja je nastajala pred provom, upijala 
sav njegov pozor. Što se je šumavka dizala više, to je bio 
znak, da ,Jared“ plovi brže. Otale ona srodnost pojmova, 
koja je nastajala izmedj pjene i poručnikove glavnice. To 
je bio probitak, koji se je ogilćdao u pjeni. To. je bila 
pjena, koja je imala odnošaja sa džepom poručnikovim. 
Pojav kao takav nije ga zanimao. More je za njega svjet- 
lucalo. To je bilo liepo vidjeti, ali ništa drugo. A pak 
on takav pojav bijaše vidio i prije; prije možda, nego 
ijedan od nas, koji bijasmo na ,Jaredu“, bijaše sviet 
ugledao. | 

Božman je takodjer gledao. U onom sievku oceana on 
je više gledao nego razabirao. To je bilo za njega nješto 
ne nova u istinu, ali svakako privlačiva. On bijaše rekao: 
»Bože moj, kako je to sve upaljeno!“ Ove rieči bilježile 
su stanovište, na kojem je stajao prama pojavu. Začudjenje 
je srodno udivljenju; a od udivljenja sami jedan skok 
do zanesenja. Prije začudjenja dolazi nehajstvo, a poslije 
zanesenja shvaćanje. Ovo su stepeni razuma, koji diele 
stvorove jedan od drugoga. Božman se je nalazio medj 
drugim stupenom i trećim, a poručnik je bio bliže prvomu 
nego drugomu. | 

— Ala, šior, reče Ilija, koji bijaše na timunu, noćas, 
Bogu hvala, netreba ferala. Vidi se, ko vidi. 

Ove rieči bijaše krmilar uputio kapetanu, koji naslonjen 
na dušnik upiraše oko u more. Kapetan neodgovori. 

-— Ovo će liepo vrieme, šior, nastavi Ilija, koji je znao, 
da mu se neće zamjeriti, ako i prosbori koju rieč na 
timunu. 

— Hoće, umieša se božman, koji bijaše tik sartija od pala, 
te gledaše u more i on, — hoće, ako samo nebude ružno. 

— Lako ili jedno ili drugo, doda kapetan, sao pro- 
budjen oda sna. A znaš ti, Ilija, što je ovo, te je more: 
upaljeno ? 

— Nije ga, šior, majka rodila, koji bi se tome do- 
mislio, a nekmoli ja, koji jedva da znam, kako da po 
putu ljezem. A čuo sam, da ima pametnih ljudi, pak sam 
čuo, Bogu hvala, i ovdje na brodu, kako se gata i o 
zviezdah i o nebu, ali mnim, da se kruto nevaram, kad 
rečem, da se čovjek, ma bilo u njega tisuću librica pa- 
meti, može lako prevariti. 

Kapetan neodvrati odma. Ostane zamišljen, kano da se 
hoće na nješto odlučiti. Ja bih bio rekao, da promišlja, 
hoće li, neće li dalje o tome govoriti. Težak je to bio 
posao, nagovarati Iliju, da vjeruje. On je imao vaviek 
pripravne njeke zakučice, koje nebi zaplitale istinu, ali 
koje su bacale na istu njeku sjenu u oči nenaobražena 
čovjeka. Što je kapetan Baro čitao u knjigah, on je to 
vjerovao vjerom, pak mu se nije mililo, da to tko pobija, 
pa bilo i onim putem, koji dolazi od neznanja. Ipak, 
vrieme je bilo liepo; bio je dobre volje, te se odluči za 
prvo. Pak reče: , 

— Ati, Ilija, imaš vaviek njeke stranputice, kojimi 
ideš, te se nadješ na istom mjestu i poslije nego si se 
hodeć oznojio. A ja ti govorim vaviek, da nije pametno 
nevjerovati ono, što kažu stariji. 

— Zna, šior, i Bog i sviet, d2 tko je stariji, taj je i 
pametniji. To se zna i govori još od postanka svieta. 
 —A da ti ja raztumačim, što je ovo, te je mere upa- 
ljeno, ti nećeš vjerovati, nego ćeš prepredati. 

— Nebudi nikad rečeno, šior, da bih ja mislio, da 
biste me vi hotomice prevarili. Nego opet mislim, da je 
Bog veliki. 

— Pak? 

— Ništa, šior; eto rekoh. 

Kapetan se posmjehne, božman se približi, da čuje bolje. 
Nastane mala stanka, preko koje Ilija zaokrene malo timu- 
nom, božman zakašlje, a kapetan zine, sjegurno od dosade. 
Pak valjda samo za to, da ju razbije, nastavi: | 

— Ovo su ti same životinje. Ovo ti se u moru svjet- 
lucaju samo one, pak je za to upaljeno. 

— More, šior? upita Ilija. | 

— More da, jadan sinko. Da bih ti ja razdrobio sve, 
što se je o tome pisalo, ti bi se zabezeknuo i začudio. Ti 
bi napokon rekao, da nije istina. | 

— Nebih, šior. 

— A ja mislim, da*bi, jer nije ovo prvi put, da ti 
perem glavu uzalud. | 

1 kapetan zasuče svoje brkove, stavi ruke u žep i na- 
sloni se bolje na dušnik. Pak doda: 

— Ovo ti je ono, što se inače zove: ,fosforescenca 
mora“. A jesi li, jadan čovječe, ikada čuo ovu rieč? | 

— Niesam, šior. e 

— A ti kad niesi, onda šuti i slušaj. To ti neće biti 
za gore. A čuj i ti, božmane, jer se nije zaludu reklo, da 
tko više živi, više i nauči. Nego daj bujol, da zacrpemo. 

Hoće božman da ide, kad se kapetan predomisli boljemu. 

— Ne Još, reče, to ćemo poslije. A da uvjerim ovoga: 
nevjernoga Tomu, prije svega ću vam reći, koje životinje 
možemo noćas naći u moru. Tri su puta. Ili su to: ,pyro- 
soma giganteum“ ili su to ,noctiluca“, ili napokon tako 
malašne životinje, da ih se očima nevidi. 

'— Meni se sve čini, šior, da će biti ove potonje, na- 
dometne Ilija. | 

' — A po čem sudiš? upita kapetan. - 

— Evo me šior na timunu dvie ure, kad hoćete, a. 
niesam djavolje vidio; a mnim, da bi koja bila posko-. 
čila na vidjelo. 

— Ala, jadan sinko, da bi se njih diglo deset hiljada 
u jedno jato, nebi ih vidio, a nekmoli jednu. A pametniji 
si mučati i slušati! 

— Fate, šior. 

— Moglo bi biti, da su to i tako zvane: ,,sapphirina 
fulgens“. 

— Težko, šior, odvrati Ilija, kojemu se nije dalo mu- 
čati, težko, govorim, jer takva šta niesam čuo nego u crkvi 
latinskoj, kada drže bdenija i poje, da djavolja duša ne- 
razumije ni rieči, a mnim ni oni, koji pjevaju. 

Kapetan se nasmjehne, ali se inače neosvrne na tu ne- 
umjestnu primjetbu, već nastavi: 

— Ove životinje imaju moć svjetlucanja isto onako kao 
i žigica, kad ju samo malo protareš. To je u žigici fosfor. 
Ali što je i kako je, da svjetlucaju ote životinje, gata se, 
ali se uprav nezna. Ti si, božmane, vidio, a vidio si i ti, 
Ilija, više od sto puta svjetlucanje mora. To dolazi sve 
od ovih životinja, pa gdjekad i od drugih, kojih se imena 
sada nesjećam. Ako more miruje, te nema ni gibanja, ni 
trenja, koje bi ih dražilo, onda one ponajviše miruju, 
i u moru nema svjetlucanja. Ali kad skaču dupini, kad 
brod jedri, kad puše vjetar, onda se uslied trenja pojavi 
u njih svjetlucanje i more ti je upaljeno, kako ga vidiš 
večeras. Med ovimi životinjami ona, koja se najčešće vidi, 
to je ,noctiluca“, iliti ako hoćeš po našu: ,morski sviet- 
njak.“ Morskih svietnjaka ima u svih morih, a ponajviše 
u tropskih, to jest, gdje je toplije. On ti izgleda kao 
krugljica malko primečena,.a plije i vozi se napried po- 
moću tanke. jedne žilice, koju jedva da vidiš okom. Nego 
daj, zacrpi, da vidimo, što je u moru. 

Božman posegne preko strane, zacrpe i stavi bujol na 
dusnik. : 

— Nema, šior, unutra ništa, reče. 

— A što bi i bilo, kad se je valjda sve razbjeglo, doda 
Ilija. Niesu se još ribe, Bogu hvala, hvatale bujolom nikađ. 

Carić. Slike II. 16 

— Niesu ribe, jadan čovječe, već crvići. Ima ih u bu- 
jolu više nego tebi tih dugih vlasi na toj tvojoj glavi 
kratke pameti. 

Ipak u bujolu nije bilo vidjeti ništa. Ilija pogleda bož- 
mana onako izpod oka, a božman se začeše za uši, pak reče: 

— Šior, da zacrpemo opeta. 

— Netreba. Što je u moru, to je i u bujolu. 

— Ali negori, reče Ilija. 

— Gorjet će, odvrati kapetan. 

Božman se opeta začeše za uši, a Ilija doda: 

— Bože daj! 

Kapetan zavrne maliko rukave od jakete, umoči ruku 
u bujol i počne miešati. Na to u bujolu iskra do iskre, 
sve jedan kries. U tom kriešenju razabireš ljetavaka, koje 
imaju stalno središte, odklen proizlaze i okolo kojega 
titraju. Kapetan digne ruku iz bujola. Na ruci mu dvie 
tri iskrice. Pak reče: 

— Evo Ilija, za što je more upaljeno. Evo ti meni na 
ruci: ,noctiluca“. Ovu možeš i opipati. A kako mi se 
čini, ima i onih, za koje ti reče, da si nješto čuo u crkvi 
latinskoj. Drž' evo ti i: ,sapphirina fulgens“. Kako vidiš, 
ova je nješto dulja i tanja nego: ,noctiluca“. 

I kapetan je preko svoga govora pribirao po prstima 
one životinjice, koje bi zaljeskale jače, kad bi ih se u ruke 
uhvatilo, pak bi probliedile i i kad bi ih se i 
malo jače pritisnulo. 

Tom sam prilikom opazio, da je morski svietnjak u 
obće veći nego bi to htjeli njeki, što su o njem pisali. 
Uz njega bilo je i drugih, tanjih i poduljih životinjica, za 
koje mnim, da su bile nješto drugo, nego: ,pyrosoma 
giganteum“, koja može biti duga od pet do trideset mili- 
metara; a niesu bile ni: ,sapphirina fulgens“, kako to 
bijaše reko kapetan, jer ove naliče njekoj vrsti raka, te 
imaju devet sglobova i prouzrokuju bliedo-modro svjetlu- 
canje. Niesam imao sitnozora, da iztražujem, ali mislim, 

da se nevaram, ako još jednom uztvrdim ono, što sam 
naveo. I za morski svietnjak govori se i piše, da nije veći 
od jedne petine milimetra, a ja sam one noći opazio, a i 
u drugih prigodab mnogo eksemplara, koji su imali u 
promjeru više od milimetra. 

Čim je kapetan pljuskao po vodi, pribirao i prevrtao 
one životinjice i držao, tako rekuć, u rukama jezgru svog 
prijašnjeg govora, Ilija je bacao oko sad na busolu, sad 
na bujol, a da niti rieči nije progovorio. 

— A što sad? reče kapetan slavodobitno. 

— Ništa, šior; vidim i ja, pak se predajem razlogu. 

— A da nevidiš? 

— Da nevidim! 

— Da nevidiš, da, da ovo svjetlucanje nedolazi od onih 
životinja, koje, kako vidiš sam, možeš i pipati; već da je 
ovo došlo od onih, koje se na oči nemogu vidjeti, onda? 

Ilija se začeše za čupicu. 

— Onda? ponovi kapetan. 

— Onda, šior, neznam ni sam, što bih mislio. 

— To se govori sboriti, i sboriti pametno. Ala, jadan 
sinko, ako budeš ovako jedrio po svietu, težko po onoga, 
koji te išta bude učio. 

Pak ponese bujol pod tugu, da vodu dale promotri i 
na tenani. Kad bi voda bila na miru, svjetlucanje bi pre- 
stalo; ali netom bi ju i malo zamiešao rukom ili čim 
drugim, svjetlucanje bi se odma pojavilo. 

Pojav je u moru trajao sve do pćnoći. Bilo je svjetlo 
donjekle i docnije, ali one žive sievke bijaše nestalo. 

U moru žive mnogo životinjica, koje imaju moć svjet- 
lucanja. Već su bile napomenute one, koje su kadre za- 
čuditi i najstarijega mornara, prosipajući po moru izvan- 
redan sjaj, obuhvaćajući na milje i milje prostora. Svjet- 
lucanje mora dalo je brige mnogim učenjakom, dok se 
nije doznalo, da to ponajviše dolazi od milijuna i milijuna 
stvorova, koji bojadišu more na svoju ruku raznom bojom, 

i prosiplju površjem vatru ob noć, a bjeloću ob dan, 
premda su u obće tako malašni, da ih ruka nemože na- 
pipati, niti oko razpoznati. Svaka je kap mora posebna 
legija, svaki val neizmjernost. Njih milijun na okupu jedva 
da bi oko vidjelo, a ipak ih ima toliko, da preobraze 
površje mora, te se njihov sjaj razlieva na prostoru od 
toliko milja u četvorini. 

Najzanimivija i najgadnija ujedno izmedju tih životinja 
jest: ,pyrosoma giganteum“. To je nješto izvanredna u 
proizvodih prirodnih sila. To je život, koji treba stotinu 
drugih, da obstoji. To je zadruga, koja sama nemože ob- 
stojati, koja treba njekakve tvorne sveze, a da život ili 
stroj, svejedno, uzmogne obstojati. To je sluzatan valjak, 
na kojem sa spoljašne strane stoje glave usadjene na 
valjku, ako o glavah može biti govora. Svaka je glava o 
sebi. One glave živu zajedno, a zajedničkoga nemaju ništa, 


već što se nalaze na istom valjku i što zadnje strane nji- . 


. hova tiela svršuju u valjak. To je hrpa sluzatine, koja 
neživi, ali proizvodi život; to je skup stvorova, koji imaju 
zajednički stan, koji nemogu napustiti, jer je on čest 
njihova života, jer je on glavni uvjet njihovu obstanku. 
Izpod ustiju svake glave nalazi se po jedna prozirna uz- 
rast smedje boje, na kojoj se sitnozorom razaznaje kojih 
trideset četrdeset crljenih. piknjica. Kad se valjak takne, 
.piknje se stanu svietliti. Pak se svjetlucanje širi sve dotle, 
doklen čitavi valjak nepostane crljen kao užarero željezo. 
Svjetlucanje je tako jako, da se pod svjetlom od njekoliko 
tih stvorova može sasvim liepo čitati. Tako je Bibra čitao 
na večer jednomu svomu prijatelju opis te životinje pod 
samim njezinim svjetlom. 

Ali svjetlucanje mora dolazi ponajviše od onih životi- 
njica, kojih se prostim okom nevidi, te bijahu za toi 
nazvane: nevidi. Mimo već napomenutih ima u moru sijaset 
drugih vrsti, koje se ljeskaju uslied i najmanjega draženja: 
Ali nedolaze u takom broju; da bi ovećih prostora mogli 

razsvietliti. Mayen je opazio u luci od Valparaisa morsku 
ružu, koja svjetluea. Svjetlucanje mora izbjeglo je rek bi 
sasvim piscem grčkim i latinskim, jer oni jedva da to 
gdjekad napominju. U srednjem se je vieku mislilo, da je 
to sveti Elmo, koji se pojavlja na površju mora. 

Kad samo pomislih, koliko je bilo znanstvenih i os- 
biljnih nagadjanja u tom pogledu, niesam se čudio ni 
najmanje nepouzdanju Ilije u kapetanove rieči. Englezki je 
prirodoslovac Robert Boyle mislio, da se more kriesi uslied 
trenja med zrakom i površjem mora. Fizičar Mayer je 
držao, da more vraća ob noć svjetlo, koje je primilo ob 
dan, sravnjujuć tako more s kriesećimi tvarmi, kao s dija- 
mantom, o kojem se zna, da svjetluca ob noć, ako je ob 
dan bio izložen suncu. Pak se je mislilo, da je to mu- 
njina, koja se razvija u moru uslied trenja; pak da su 
to organične tvari u raztvorbi, koje svjetlucaju. Tako je 
Lorenz opazio na Rieci blizu obale mrtva raka, koji je 
svjetlucao. Ponese ga kući i stavi ga u vodu. Rak se raz- 
pade u komade, a svaki se je komad kriesio. Uslied toga 
i sličnih opažanja i dan danas tvrde njeki, da svjetlucanje 
mora odvisi ponajviše od organičnih tvari u raztvorbi. 
Ali je opeta dokazano, da su to živi stvorovi nižega reda, 
nevidi, koji to svjetlucanje prouzrokuju. Ono, što se Lorenzu 
pričinilo izvanrednim, nema ribara na dalmatinskih otocih, 
da to nije opazio. Ja sam isti imao prigode gledati po 
koju ribu, koja, donesena kući, znala bi biti upaljena, kan 
da je posuta fosforom, i to samo dva sata poslije nego 
bi se ulovila. Tu dakle nema govora o raztvorbi. To su 
morali biti nevidi, koji bi ostali priliepljeni na ribi, kad 
bi se vadila iz mora. Znam, da je po koji krat bilo riba 
razne vrsti, i znam, da su sve jednako svjetlucale. 

Svjetlucanje nije u ostalom ograničeno na more, ono se 
pojavlja i na kopnu. Svak zna za kriesnicu ili svietnjak, 
kojim djevojčice znaju krasiti na večer svoje kose. Ali nije 
to samo. Opazilo se je i pojava, koji su bili kadri_prosuti 

najbedastija praznovjerja. Tako se je dogodilo Nueschu 
u Schaffhausenu. On je na večer radio u svojoj sobi, 
kad eto k njemu služavke, sve u strahu i čudu, te viče: 
mrtvac, mrtvac! Što bi? Otišla ona u kliet bez svieće, da 
nješto uzme, kad na stolu vidi nješto strašna te je iskrilo, 
kao oči koje nevidine. Kad Nuesch podje da se osvjedoči, 
nevidi ništa. Utrne svieću i eto ima što gledati! Meso, koje 
je bilo na stolu, takovo je svjetlo prosipalo, da je Nuesch 
mogao vidjeti meso, razpoznati služavku, a služavka njega, 
pa napokon i čitati ure na svom dobniku. Kad se dotakne 
mesa, ruke mu se počnu svietliti, kao da ih je posuo 
fosforom. 

Lješina zločinca Freburga, koja je toliko dana visjela 
na vješalih, prosipala je ob noć izvanredan sjaj i glava 
mu naosob bila ovijena njekim viencem svetačkim. To je 
svjetina smatrala kao sjajan dokaz, da je Freburg bio 
nevin. 


Svi ovi i slični pojavi tumače se obstankom nevida, 
koji se u podanih okolnostih zavrgnu, razviju, i silno 


razplode. 
l 

Iz Sonde potegnusmo ravno put jugo-jugozapada. Vjetar 
nam bijaše malone uviek povoljan, premda gdjekad jedva 
da je ćuhao. Bio je četvrti dan, da jedrimo. Sunce je o 
podne sjalo, kako zna sjati, kad je vedrina, i Šior Ivo mu 
digne visinu. Pak zaviče, kako svaki dan o podne, kad 
je samo bilo sunca: 

— Dispensiru, rižu u lonac. 

Mi bili za objedom i baš se redili njekakvim jelom, 
koje je naličilo beefsteaku, kad eto u komoru dispen- 
sira, te javlja, da je jednomu krmilaru poručnikove straže 
Jako zlo; da se je poslije jela počeo šebetati po kuverti, i 
da su ga jedva duhata ponieli pod provu u ranać. Nepitaj 

kako nas to sve snebi. Božman kimne glavom, poručnik 
raztvori oči i zine, a kapetan Baro skoči na noge i poleti 
na provu, da vidi. Susretne Iliju na barkarizu. 

— Što je, npita ga. 

— Zlo, šior, neda se taknuti za oči. 

Kad kapetan pod provu, a njemu boćnik, da ga boli 
glava, da ga bole rebra, da ga bole noge, da ga boli sve. 
Kapetan upita opeta. Isti odgovor. Sažme tada ramenima, 
vrati se na palubu. Naredi dispensiru, da mu zakolje kokoš. 
Dispensir zakolje, skuha, ponese mu i juhe i mesa, ali niti 
srknuti niti okusiti. Pred večer isto. Ni kapetan, ni mi svi 
ostali, niesmo znali, što da mislimo, što da činimo. Svak 
je želio i dušom i srcem, da mu olakša bol, da ga nečuje 
stenjati, ali zalud. Poručnik reče, da ga se obavije toplimi 
krpami. Obaviju ga, a on tužan počne klapinjati, psovati, 
kleti. Grgo reče, da ga se prokadi, ako je samo na brodu 
tamjana, jer da nezna čovjek, odklen što može da pridje, 
a protezavica da je stara naudna zakučica. To rekoše ka- 
petanu. Kapetan mahne rukom, zaklima glavom, ali ne- 
odgovori ništa. 

— A ja bih liečio naud, a neka, što nije tamjan nikomu 
živu naudio, reče Ilija. 

Kamarot se dočepa tamjana, neznam uprav, kojim 
putem, ali mnim, da po rukama poručnika. Dispensir 
prinese žerave u grnetu, Ilija prosu, i poklen se svi zna- 
menaše, prokadi bćnika po tri puta uzaosob na križ. Bonik 
zakašlje i zajecne. 

Poslije večere izvadi kapetan izmedj svojih knjiga jednu, 
koja je bila liečnička. Počne listati i listati, nebi li se po 
sreći namjerio na bolest, po kojoj čovjek nemari da jede, 
a sve ga boli od glave do pete, da ga se nesmiješ amo 
niti dotaknuti. Uzalud. Ili se knjiga neda, ili u knjizi te 
bolesti nema. 

Okolo bolestnika stražili su na poredje, sad koji od jedne 
straže, sad koji od druge. Pošto nije mogo mirovati, 

to ga je trebalo obrtati, namještati, pripomještati, kako bi mu 
se ugodilo ili kako je on mislio, kako bi mu bol pominula. 

Sutradan, a kad smo bili za kavom, pruži mi kapetan 
onu istu knjigu, koju je on sinoć uzalud prevrtao i reče 
mi, da idem k bćniku, da čitam, da pitam, da vidim. Od 
toga svega boniku koristi nikakove. Njemu vaviek jednako, 
boli ga i boli. 

Stvar je postajala svaki čas to osbiljnija. Trebalo se je 
na nješto odlučiti. Mi smo eto bili na putu, koji je mogo 
trajati i mjesec dana i dva, a nalazili smo se prama Španjol- 
skoj, daleko od kraja sto dvanaest milja, a od Lisabona 
dvie sto dvadeset, koje su se mogle prevaliti u dani po, 
kad bi samo puhalo u krmu. U luci pod rukama liečnika 
čovjek bi se mogo spasiti; na brodu lako poginuti. A nije 
mala stvar _ maknuti na dušu čovjeka, kojega čeka doma 
jato drobne djece i žena i majka. Za to je kapetan i bio 
na velikoj muci. 

Prije podne sidje pod kuvertu, da ga pohodi, da razvidi 
bolje. Ležaq je u ranću, kako se dolazi na lievo; još obučen 
onako, kako bijaše, kada ga je zlo bilo pritisnulo. Izpod 
njega dušek vlažan, a vrh njega još vlažnije pokrivalo. Za 
uzglavlje mu stare jedne gaće i jaketa. Njegove oči bile 
uvaljene, lice bliedo; slab, jedva da bi progovarao. Ka- 
petan mu reče, da ako mu je težko, hoće ga gdjekamo iz- 
krcati. Neodgovori, već uzdahne. 

Onaj uzdah govorio. je mnogo. Onaj uzdah svede sve 
misli kapetanove na jednu. Popne se odma na kuvertu i 
podje u komoru. Pogleda na kartu, izmjeri šestilom i pa- 
ralelom, pak se vrati na kasar. 

— Daj, zovi ih, da obrnemo provu, reče božmanu. 

A krmilaru: 

— Oštro kvarta i po na šilok. 

Sad smo jedrili put Lisabona. 

Malo iza toga eto na provu kamarota. Nosi čistoga rublja, 
čist dušek i jedno pokrivalo. Božman i dispensir prirediše 

drugi ranać, preobukoše bonika i prenesoše ga. Već se 
bilo zamračilo, kad po nalogu kapetanovu sidjoh pod provu, 
da pohodim bolestnika. Posred prove gorjela je svieća. Ljudi 
od straže kapetanove bili su slobodni. Čekajući, da ih dodje 
straža na red, sjedili su svaki na svojoj škrinji, Antun je 
mazao čižme mašću; Grgo krpio jednu vunenu košulju; 
Ilija prevrtao po kotuli od škrinje njekoje papire, koji su 
mogli biti listovi; a božman lievao u zdjelu kavu, koju 
mu kamarot bijaše skuhao. Svak je mučao; nitko nije pušio. 
U polusjeni, koju su stube bacale na ranać, Dbliedilo se 
lice bolestnikovo. Kad mi se oko natakne nanj, prodju me 
svega njeki neopisivi srsi tuge i sažaljenja. Daleko od 
svakoga od svojih, onaj nesretnik malo dana prije bio 
zdrav kao jabuka, a eto ga sada nasred pučine morske 
težko bolna, a pomoći ni od kud. Kako mu se približih, 
pogleda me onako nehajno, kao da .me pita, čemu ga do- 
lazim buniti, što mu dosadjujem, kad neznam da inu po- 
mognem. Onaj pogled bio je ujedno moba i žaoba; bio 
je izraz skrajne boli i daleka ufanja. Mornari bi kadikad 
hitili nanj pogled; gdjekoji bi mu se kadagod i približio, 
da ga za što upita, ali on ili nebi odgovorio ili bi odgo- 
vorio jecanjem. Zajeca i onda, kad mu se dohvatih ruke, pak 
mi se činilo, da je ona jeka naličila riečim: ,jadne sirote!“ 

Brodovi, koji iz Englezke odjedre put Newyorka, mogu 
sliediti dva puta. To jest, ili zaploviti put zapada držeć 
se malo na sjever od petdesetoga paralela sjeverne širine, | 
sve do četrdesetoga meridijana zapadne duljine od Green- 
wicha; pak otole, krenuvši put jugozapada, proći prudište 
Nove Zemlje, nedaleko glave Race, i držeć se obala Nove 
Škotske, izbjegnuti Gulfstream, koji zanosi put iztoka; — 
ili potegnuti najkraćim putem put juga izmedj ostrvlja 
Azora i Španjolske , doklen se nadju stalni vjetrovi sa 
sjeveroiztoka, naime alizeji, pomoću kojih se pak preplovi 
ocean i zaokrene napokon put luke. Prvi zovu mornari sje- 

vjerni a drugi južni put. Sjeverni je put skopčan | 


zimi sa pogibelju, da brod nabasa na plijuće otočje od 
leda, što studena struja, koja dolazi sa sjevera, zanosi put 
juga, gdjekad sve do četrdesetoga paralela. Za to jedrenjaci 
taj put zimi nikad i nesliede, već potegnu put juga, da 
traže alizeje. 

Nego kad je evo pala rieč o alizeju, čestitomu čitaocu 
neće biti na štetu, a meni će prištediti opetovanja, ako 
se O njima reče u kratko štogod pobliže. 

Velika toplina, koja vlada na ekvatoru, čini rjedji i laglji 
zrak, koji je vrh njega. To veliko razriedjenje izazivlje stu- 
deniji zrak sa jedne i sa druge strane. te nastaju dvie velike 
struje vjetra, koje sa oba obratnika pušu put ekvatora; 
na sjevernoj strani sa sjeveroiztoka ili gregala, a na južnoj 
sa jugoiztoka ili šiloka. Ovi se vjetrovu zovu i alizeji> 
prvi: alizej sa gregala, adrugi: alizej sa šiloka 
U onome prostoru, koji se širi medj jednim i drugim ali- 
zejem, vjetrovi niesu stalni, a ponajviše vladaju tišine; te 
se za to taj predjel i zove: ekvatorijalne tišine. 
Toliko ekvatorijalne tišine, koliko i alizeji premještaju se 
ljeti nješto malo “put sjevera, zimi nješto malo put juga. 
To odvisi od sunca, kako se ovo nalazi na sjevernoj strani 
ekvatora ili na južnoj. | 

Uslied velikoga izparivanja na ekvatoru dižu se vrh 
istoga silni oblaci, koji na lik ogromnoga obruča okružuju 
okolo naokolo čitavu zemlju, a samo su gdjekud i gdjekad 
izprekinuti. Ovaj, kako ga zovu ekvatorijalni oblak, 
premješta se takodjer sada put sjevera sada put juga, noseć 
kišu onim predjelom, vrh kojih prolazi. Odatle onaj pojav, po- 
znat pod imenom: kiše ekvatorijalne i tropikalne. 


Malo ne sva ona mjesta, vrh kojih prolazi ekvatorijalni oblak, ' 


imaju razdobje kiše i suše. Prvo izaziva bujno rastlinje 
tropičnoga kraja, a drugo dobu umora i driemeža i kod čo- 
vjeka i kod bilja. Oni stanovnici znadu, kad će početi kiša, kad 
će nastati suša. Prva im se pojavlja bljeskanjem oblaka, 


koji se približuje, a druga bljeskanjem oblaka, koji se 
udaljuje. 

Osim navedenih ekvatorijalnih tišina i alizeja, obstoje 
još okolo naokolo zemlje, i na jednoj i na drugoj polutci, 
tako zvane tropikalne tišine i protualizeji. Tropi- 
kalne tišine leže medju alizeji i protualizeji. Ovi potonji šire 
se od tropikalnih tišina sve do polarnih krugova; a tro- 
pikalne tišine malo više, malo niže, zapremaju paralele 
od trideset do trideset i pet; i to sve na jednoj polutci 
i na drugoj. Protualizej na sjevernoj polutci puše sa 
jugozapada ili lebića; a na južnoj sa sjevero - zapada 
ili maistra. Nego protualizeji niesu niti iz daleka tako 
izraženi, kako alizeji. Jer čim ovi potonji pušu stalno, 
u predjelih protualizeja vladajući vjetrovi jesu u istinu sa 
zapada, ali puše često i protivno. U predjelih tropikalnih 
tišina, tako nazvanih od neumrioga Maury-a, vladaju 
mienjajući vjetrovi. Da se danas mora nadjenuti 
onomu predjelu koje ime, nebi sjegurno zaudaralo po 
tišini. Ali je Maury mislio tako, kad je izdao svoj sustav 
vjetrova, pak je tako i ostalo. Svakako glavni temelji 
Maury-eva sustava vjetrova ostadoše i ostat će netaknuti, 
i dan danas mornarica svjetska štedi mjesece u vremenu 
i milijune u novcu, sliedeć njegove naputke. A da je 
Maury živ i da može gledati, kako ga danas njegovi kom- 
pilatori hotimice zaboravljaju, doista bi se prečudio ljud- 
skoj bezobraznosti i neharnosti. Nema pojava ni u moru 
ni u zraku, na koji nije on prvi ili pogledao, ili pogledao 
dublje, ili na kojem njegovo budno oko nije opočinulo ; 
a ima knjiga, najskoli njemačkih. koje se bave o moru, 
koje nesadržavaju ništa nova, već samo štogod Maury-eva 
prokuhana, a Maury-a niti nespominju! Nego preskočimo i 
tu stranu crnila ljudske duše, jer je odista ogavna, mimo 
svake ogavštine, lupežtina znanstvena i književna! — Pod 
imenom tišine nesmije se razumjeti, da u onih pojasih 
vlada uprav tišina. To se može samo donjekle reći o 

ekvatorijalnih tišinah, koje sbilja stavljaju kadikad u veliku 
pogibelj brodove, koje zauhvate. Čitavi onaj prostor na 
Atlantiku, koji se širi od Afrike do Amerike i počimlje od 
pet ili osam stupnjeva, pak dopire do dvadeset četiri 
ili trideset stupnjeva sjeverne širine, tih je i miran malone “ 
svedjer; svedjer oživljen od umjerena vjetra sa sjevero-iz- 
toka, od alizeja sa gregala. Onaj predjel zvali su Špa- 
njolci: ,Gospojinski zaljev“, a one vjetrove: ,brize“. Ho- 
lanđezi, a _ po njima i Niemci, zovu ih: , pasati“. 

Još u doba njihova putovanja u Indiju poznavali su 
Portugizi alizeje i protualizeje. Andrija de Urbaneto, osla- 
njajući se na sličnost, koja je morala ohstojati med jednim 
oceanom i drugim, još godine 1565. na svome povratku iz 
Filipina put Mexika tisne se na sjever, da traži vjetrove 
sa zapada. Poslije nego je Seller godine 1675. bio naznačio 

medje alizeja sa gregala i smjer alizeja sa šiloka, Halley 
| je kušao najprvi, kako bi toplinom na ekvatoru alizeje 
protumačio. Znanost u ono doba bijaše već dobro korak- 
nula i njega niesu mogla više zadovoljavati tumačenja . 
sljedbenika Ptolemejeva svjetskoga sustava, po kojima se 
je alizej razvijad uslied prividna gibanja nebeskoga svoda. 
Ali je tek Hadley godine 1735. dao pravo tumačenje. On 
reče, da su alizeji vjetrovi, koji pušu put ekvatora i na- 
.ginju na desno, jer dolaze na paralele, koji su veći, te 
imaju zato i veću brzinu. Protualizeji pak, koji pušu put 
sjevera, naginju takodjer na desno, jer dolaze na para- 
lele sporijega gibanja. Pošto protualizeji pušu neuredno, 
to se napomenuti zakon nije od Hadleya i na njih pro- 
tezao, premda sam  Aristotele bijaše opazio, kako vjetrovi 
na sjevernoj polutci naginju na desno. Ta je istina bila 
znanstveno dokazana tek od Dovea godine 1826., koja je 
u znanosti poznata pod imenom: ,Doveov zakon o 
rotaciji vjetrova.“ Budno oko dalmatinskoga Bodula 
i bez poznavanja Aristotelovih, Sturmovih, Forsterovih i 
Doveovih iztraživanja, nenada se liepu vremenu, kad vjetar 

skače s desne na lievu; dočim zna, da zlu vremenu nema 
duga života, kad skače s lieve na desnu. 


Po tome zakonu dakle vjetrovi na sjevernoj polutci 
mienjaju smjer kao kazalo ure, s lieve na desnu; a na_ 
Južnoj polutci obratno, s desne na lievu. Vjetrovi, koji. 
sliede Doveov zakon, obični su vjetrovi, koji mogu biti 
i jaki, ali se nerazviju nikada do prave oluje. Ove potonje 
mogu samo onda nastati, kad je u zraku ravnovjesje tako 
poremećeno, da se vjetrovi više nevladaju po zakonu 
Doveovu, već obratno. 

Sutradan iza kako bijasmo zajedrili put Lisabona, da b6- 
nika izkrcamo, vrieme preokrenu na gore i zapuše punenat. 
Bilo je deset sati u jutro, kad božman naredi svojoj straži, 
neka bi se pripovezale rice okolo barke, koje bijahu po- 
pustile. Ilija se lati toga posla sa svom zlovoljom, koja je 
dolazila svakomu, pak i njemu, zbog bolnoga druga. Da- 
vali su mu ruku, sad kamarot, sad Antun, sad sam bož- 
man, a sad sva tri na jedan put, kako bi uztrebalo. Novo 
more sa zapada križajuć se sa onim sa sjevera, uznemiri- 
valo je brod, i brod se je naglo nagibao. Vojska, vikla 
puna dva mjeseca mirovanju, eto je opeta na tjelovježbi 
na silu. Ilija sad vezivajuć, sad odrješujuć, a sad potežuć, 
sliedio je životom, a da se nije niti domišljao, ljuljanje 
broda. Kapetan Baro, koji već bijaše popio četvrtu kavu.i 
popušio desetu lulu, šetao se je po kasaru, valjda promiš- 
ljajuć na punenat, na bonika i na put, koji je eto ,Ja- 
red* sad malone uzalud činio. 

— Božmane! zazove nakon malo. 

— Šior. 

— Ovo ti je zapuhao punenat. 

— Zadimio, šior; bit će ga sila. 

— Ija mislim. Corav posao i gore nego ćorav, jedriti 
put kraja s ovakim nevremenom i k noći. Kad budemo 
blizu kraja, ter se nebude vidjelo, onda na čudu. 

Božman slegne ramenima. Kapetan nastavi: 

— Ja bih volio neznam sam što, nego se noćas davati 
u kraj. Ali nije kud, čovjeka nemo'š ni zapustiti ni pre- 
gorjeti. Ovdje smo svi sliepci, da neznamo, što mu je. A 
kako bi i doznali! Njega boli sve, pak ti hajde nagadjaj i 
pogodi. Kad sam položio izpite, znam, da sam morao od- 
govoriti na trideset i dva upita, koje bijah naučio na izust, 
ali tu nebijaše sbora o ovakovoj bolesti. Prevrnuo sam u 
svom životu dosta knjiga, gdjekad od dosade, a gdjekad, neka 
bih se znao pomoći, ako bi mi se koji mornar razbolio, ali 
uzalud. Nikakva biljega, da bi se čovjek čemu dosjetio! Da 
mu dam popiti salamara, možda bi mu pomogao, a možda 
i naudio. Liečiti koga natapatice neda mi se. Neću na dušu 
zla ničijega. Šior Ivo govori, da mu neće biti zla, da mu 
se ono štogod smučilo, ali da će _ bol pominuti i da 
će proći. 

— Težko mu je bilo, šior, a sad mu je nješto laglje ; 
a da mu potraja, kako ga je ono bilo pritislo od prve, 
mnim, da ga treće sunce nebi živa bilo zateklo. 

— Da mu je laglje? | 

— Sad sam, šior, bio kod njega, pak reče, da jest. 

— E da bi tako bilo, onda bismo se mogli promisliti 
boljemu. | 

Eto na to iz komore poručnika. U ruci je imao ustri- 
žak papira, a olovku iza ušiju. Bijaše zaboravio i kapu, 
pak su mu se vlasi ježili i uvijali sad napried na čelo, 
sad nazad na čupicu, kako bi se na vjetar obraćao. On bi- 
jaše dovršio račun duljine. Observaciju bio je već učinio u 
devet sati. Odkad se bijasmo odalečili od smjera, kojim smo 
morali ploviti, on je bio osobito zabrinut. Neznam, je li 
spavao ob noć, ali sve božje jutro nebijaše niti oko pre- 
vario, a red ga bilo opočivati. Kako stupi na kasar, po- 
tegne put krme, da nagadja valjda, koje će vrieme. 

— Puše! dovikne mu kapetan. 

Šior Ivo ni oka. 

— Puše, da, umieša se božman. — Ali kako rekoh, reče, 
da se ćuti bolje. 

Kapetan zaboravi na poručnika i stane misliti. Šior Ivo, 
koji ču na jedno uho, a nezaboravi rieči božmanovih, Ppri- 
bliži se. | 

Onda s rieči na rieč, ona trojica: kapetan, poručnik i 
božman, ustanoviše: u prvu, ako se punenat nerazvije 
kišom, i ako k noći nebude ružno, da će se s brodom u 
luku; a u drugu, ako vrieme pogorša, a bolestniku bude 
i malo bolje, da će se krenuti put oštra, na put, bilo 
što bilo. 

To je bila njeka vrst dogovora, sa kojim je kapetan 
dielio odgovornost u troje. 

O podne podje poručnik k dispensiru i reče mu, neka 
bolju juhu spravi za bćnika. Pak sljegne pod provu. 

— Bolje mu je, Bogu hvala, bolje, javi se odozdo Grgo. 

Tada Šior Ivo, niti stavši, niti, vidjevši bolestnika, vrati 
se na kuvertu. Tako se je po podne i odredilo, da se na- 
pusti luka i da se zaplovi put juga. 





U onom prostoru, koji se širi izmed Azor4 i Španjolske, 
pak sve do Madera i Kanarija, često se dogadja, da vjetar 
puše ili sa sjevera ili sa sjevero-iztoka. Na te smo se vje- 
trove i mi bili namjerili, pak se u četiri dana dokopasmo 
alizeja na dvadeset i sedmomu paralelu. Ali je bio prilično 
slab, pak se tisnusmo dva stupnja, to jest sto dvadeset milja 
još u jugo, gdje puše jače. Tako na paralelu od dvadeset i 
pet stupnjeva širine obrnusmo provu put zapada. 

Istoga dana a poslije podne prosu se po moru neobično 
bljedilo. More nije više modro, nije više ni blakitno ni 
plavetno, već uprav bielo od one bjeloće, koja se razilazi 
od smedje boje u toliko, u koliko je bjeloća pretežnija. 
U iztoku je ta bjeloća bila tako rekuć bjelija nego u za- 
padu. Prizor je bio čudan, a tišina mora lievala je ob- 
zorom nješto sveta, nješto božanstvena. Prova kao da more 

i nesieče. Reklo bi se bilo, da plovimo po mlieku, koje 
je, mimo boje, naličilo ulju. U sjeveru i u jugu bjeloća 
se je razilazila u plavetnu boju. Nebo vrh okrajaka ob- 
zora bijaše donjekle potamnjelo. Rekio bi se bilo, da se 
sprema kakva nenavadna i neobična oluja; da ono stanje 
mora, onaj pojav, nije no navještaj, da će se sbiti kakav požar, 
koji će staviti u gibanje, u plamen i nered, more i nebo. 

— Ala čuda za Boga! zavapi Ilija. Evo, Bogu hvala, 
pustih godina, da se topim po moru, a na ovakova šta 
nenamjerih se još nikad. Vidio sam perjanica i po moru 
i po nebu; vidio sam, kako se oblaci sakupljaju u dja- 
volje kolo, samo da bolje muče mornara, ali mora ovako 
biela nikad. 

— Ovo su ti ribe! zavapi dispensir iz foguna. 

— Ribe? 

— Ribe, da, pak se biele kaonoti ribe. 

— Niesu, jadan čovječe, odvrati Ilija, jer da su ribe, 
skakutale bi. 

— Jesu, tako ja u raj pošao. A vidio sam ih jednoč blizu 
glave sv. Vincenca takvo jato, da smo plovili po njima dva 
debela sata. Sve puste srdjele, brate, da si ih sto brodova 
mogao nakrcati. 

— Nije ovdje ribi ni traga. A ono, što si ti vidio, 
drugi je posao. 

Poručnik je čuo, kako se ona dva niesu mogli nagoditi, 
ali nereče ništa. Prodje mimo, kao da se onaj pojav sbiva 
za sve, ali samo ne za njega. Kadikad bi pogledao u 
more, ali kao obično njegove oči nebi zaiskrile ljubopit- 
nošću, njegove usne nebi se otvorile začudjenju, njegovo 
čelo nebi odalo udivljenja. Ipak i njemu bijaše takav 
pojav neobičan. 

Kapetan Baro, poklen ga se nagleda i nauživa sit, na- 
redi božmanu, neka koji mornar zacrpe mora. Ilija ču, pri- 
skoči i zagrabi. More je bilo sluzinasto. Po njem je bilo 
malih životinjica, dugih koji milimetar a tankih, pak drugih 

krugljastih, većih, manjih. Sve same krugljice, sve same 
majušne zmije, koje si jedva okom razaznavao. 

Po sata, i pojav izčezne. Još ga se samo za kratko 
vrieme vidjelo po krmi. Jedini, koji ga nebijaše vidio, bi- 
jaše nemoćnmik, o kojem se sad nije moglo reći, niti đa 
mu ide na bolje, niti da mu ide na gore. 


Sad smo plovili na sjevernom rubu mora od Sargasa, 
koji obuhvaća dvie sto šestdeset tisuća morskih milja u 
četvorini. On nam se objavi najprije običnom travom (fucus 
natans), pak dugim i debelim balvanom, za koji pomi- 
slismo od prve: ili da je prekovraćen brod ili velika riba. 
Okolo balvana bilo je razpoznati omanjih riba, jer mu 
projurismo sasvim blizu. Božman reče, da bi bilo pametno 
poći nanj gucom, da se ulovi koji krne. Poručnik ga po- 
gleda u čudu. Mimo silne trave, koju je bilo vidjeti u jugu, 
iznenadi nas ugodno jato morskih lastavica (exocetus voli- 
tans), te se iz mora zaletješe i prevališe zrakom više od 
sto metara. 

— Ovdje ti lete i ribe, reče Grgo malomu od foguna, 
koji se je svaki dan imao nječemu novomu da čudi. 

Mali se prekriži. | 

More od Sargasa bila je prva neprilika, na koju na- 
basa Kolumb na prvom svom putu u Ameriku. Plovio je 
po njem punih četrnaest dana, jer se bijaše duboko upu- 
stio u to more zelenila. Brodovi se dan danas čuvaju toga 
predjela oceana, jer kadikad i gdjegdje silno nagomilanje 
trave smeta slobodnu plovitbu. Sargas su poznavali dielo- 
mice i u davnoj prošlosti. O njem su pisali Teofrast i 
Aristotele; a mornari Kolumbovi viđeći, gdje se talasa 
ona pusta ravan zelenila, bijahu pomislili, da je ono kraj 
Oceanu. On se širi na jugu od Azora, a na zapadu od Ka- 
narija i ostrvlja glave Verde. Maury govori, da je i sađa 
na onom istom mjestu, na kojem ga je vidio i Kolumb; 
a na temelju toga nastojao je uzalud, da pobije mnienje 

Carić. Slike II. 17 


258 


Herschella, po kojem glavni povod strujam jesu alizeji. 
Sargas nastaje uslied trava, koje velika morska rieka Gulf- 
stream zanosi onim svojim trakom, koji zaokreće najprije: 
u iztok, pak u jug, da jača struju ekvatorijalnu. Nezna se, 
raste li ,fucus natans“ na dnu oceana, te ga nanose 
struje, ili raste na samom moru ujedno sa morskim ori- 
jaškim stablom ,macrocystis pyrifera“, za koje go- 
vori Somerville, da može biti dugo do četiri sto stopa, a 
kako drugi hoće i više od tisuće. Mimo ovoga, oceani broje 
još četiri druga mora od Sargasa; dva naime u Tihom 
oceanu, jedan u južnom Atlantiku, a četvrti med Afrikom 
i Australijom. 

Pošto bijasmo presjekli trideseti paralel, u duljini dvadeset 
dva stupnja i trideset minuta, to niesmo imali prilike niti 
da vidimo blagoslovljeno otočje Mađeire, poznato još od 
grčkih i rimskih geografa, a po andalužkih pomorcih pro- 
zvano Grimizno ostrvlje; a niti da hitimo oko na Kanarije, 
koje su zvali sretnimi, jer su pjesnici stavljali na njih u 
daleki zapad ostrvlje i stanove svetaca. 


E 


U podne dvadesetog dana, iza kako bijasmo ostavili 
Englezku, nalazili smo se u širini: dvadeset pet stupnjeva 
i trideset osam minuta; a u duljini: četrdeset osam stup- 
njeva i trideset pet minuta. Bijasmo dakle preplovili više 
od tri tisuće morskih milja. Sad smo bili malone nasred 
oceana, dva kilometra i sedam sto metara povrh one vi- 
sočine, koja mu stoji u dubinah kao okostnica, da se na 
njoj kao na ogromnim ledjima vode naslanjaju. Sve su 
stvari na brodu tekle redovito, sve je bilo zdravo, mimo 
bolnoga krmilara, koji je sada bio jedva duhat. Da se je 
njegovo stanje bilo pogoršalo, kad smo bili na paralelu 
od Madeire, kapetan bi jamačno bio krenuo put luke, da 
ga izkrca. Ali baš onaj dan i dan prije bijaše mu okre- 
nulo na bolje. Tako barem bijaše rekao on sam; a po 

njemu svi, pak i kapetan, sudili, da je tako, i krenuli 
. dalje. Bol kostiju bijaše pominula, ali svaki dan to veća 
slabina, svaki dan to gore. A bili smo na pučini morskoj, 
tisuću sedam sto milja daleko od kopna! 

Ima u istinu njeko čuvstvo neizreciva začudjenja i ne- 
opisiva udivljenja, koje te hvata na svaki tren, koje te 
obuzme dapače svega, kad ploviš i znaš i svjestan si, da 
se nalaziš na oceanu ; tako daleko od kopna, tako visoko 
nad tajnim podmorskim dnom, navrh onoga ogromnoga 
vodenoga koluta, koji moči Afriku s jedne strane, Ame- 
riku s druge. A kako i nebi. kad poviest same jedne če- 
stice oceana, samo jedne kapi, ima isto toliku važnost, ko- 
liko i poviest naroda, koje je ona preživjela. Izpijena od 
toplih sunčanih zraka, ni čuvena, ni vidjena, leti ona vjetru 
na krilimaek nebu u oblake, gdje se sastaje sa milijuni 
svojih drugarica, da zajedno idu natapat livade i gore, 
predjele obradjene i zapuštene. Od sakupljenih čestica 
oceana sijeva nebo sievkom i grmi grmljavinom ; razvija 
se bujno rastlinje tropikA i siromašno životarenje polarnih 
biljka; dišu ljudi i životinje, plaču, bore se i žive; a mru, 
kad tielo nema više moći, da crpe silu, koja je u toj če- 
stici došla vjetrom sa oceana. 

Svagdje, kud se oko proteže, modri se more, modri se 
nebo. Mimo njih ništa drugo do sunca ili mjeseca po 
danu, mjeseca ili zviezda po noći. Jednoličnost bi postala 
dosadna, da nije ujedno i veličanstvena. Tropične konste- 
lacije i konstelacije južne nebeske polutke sjećaju te, da 
već niesi daleko od ekvatora, sjećaju te na mnogo stvari, 
o kojih si gdjekad čitao, ali kojih vidio niesi. Čini ti 
se, da si bliže njekoj točki, njekomu cilju, za kojim si 
težio nevinom sanjom djetinstva, kad niesi znao, čemu 
na nebu one piknjice, o kojih su ti govorili, da su 
zviezde. Opija te u onom snatrenju bedasta želja, da se 
hitiš u more, da vidiš, da opipaš otu neizmjernost, po 

kojoj: ploviš i koja te zatvara odasvud. Ćutiš u sebi nješto 
sjetna, nješto nevesela, kad povučeš oko na brod, na otu 
Piknju, koja roni u toj pustoši modrila, u tom moru, komu 
nevidiš ni kraja ni konca; a zauhvaća te neopisiva radost, 
kad pomisliš na ljudsku drzovitost, koja je dotle doprla, 
da se baca u naručje ote neizmjernosti. 

Slike, koje si stvarao u svojim očima čitajuć opise o 
moru, o oceanu, bliede i izčezavaju. Varave, one ti niesu 
predočivale nego netočnih boja; nepodpune, niesu ti po- 
viedale niti prve strane one velike knjige, koju gledaš, 
motriš, i kojoj se nemožeš dosta načuditi. Ovdje je jedno- 
ličnost, koja se obavlja nizom raznolikih slika, od kojih 
ni pero ni kist nemogu snimiti ni jednu. A tko bi se 
usudio i kušati, da prenese na okvir, da snimi tu jedno- 
ličnost, koja se nameće duši bojami toli raznovrstnimi, iz 
koje provire, kao iza magle, veličina vasione. Đoista! to je 
sve neopisivo! 

Veličajnost prizora, zakrvavljena jutrom, bistra o podne, 
zakrvavljena zahodom, izmjenjuje se grobnom noćnom ti- 
šinom, razsvietljenom  bljeskanjem tropičnih konstelacija. 
Riedki i lagani oblačić, koji na lik prozirne koprene leti 
na krilima alizeja, da poškropi brod, izgleda kao poslanik 
i jatak onih mirnih vjetrova, koji sami gospoduju: ,Go- 
spojinskim zaljevom.“ Morski pas, koji gdjekad zaštropota 
i zapljusne vrh dubokih ponora, uvjerava te, da ocean nije 
pust, da mimo krna, lampuga i dupina, u onoj neiz- 
mjernoj ravni ima. i drugih stvorova, koji ga oživljuju. La- 
gano i tiho, dugo i tromo talasanje mora sjeća te, da onuje . 
dalje medja alizeja, kud si prešao i kamo ćeš dospjeti, 
bjesni nevrieme, koje mieša more i drma obalami. Grozna 
buka. oceana izrazuje se ovdje samo sa potezi, koji su 
razni i oblikom i dužinom. Oni su talasi umirene i po- 
ravnane. pjege lica oceana, koje su onuje, dalje, bile možda 
krvavo namrgodjene i meine te. brodova  podušil8a 
morhara. progutale. : 


261 


. Pred veličinom neba, u čije dubine nemo'š prodrieti ni 
rukom, ni okom, ni umom, vraćaš se žalostan i tužan 
morskoj visočini, na 'kojoj si. i nagadjaš. Sjećam se, da 
bih oćutio njeku vrst glavobolje, kad bih zavirio nad 
more i pomislio na dubinu. Bacio bih gdjekad štogod 
bjelkasta, tek da mogu predmet pratiti okom i računati, 
u koliko će sati prispjeti na dno, ili u koju će dubinu 
doprieti, da tu ostane i čeka, da postane teži, da svoj 
put nastavi, pak prekine i opeta nastavi. Ali su moji 
pokušaji bili onakve .vrsti, kako bi oku samo časovito 
 ugodili. I promišljao sam na sva ona iztraživanja, na sva 
ona poduzeća, koja su- se, uz kratku stanku, opetovala 
sve od one dobe, odkad Maury stane bodriti i mlado 
i staro, i vlade i narode na izpitivanje ooeana. Sama boja 
mora dala je povoda -iztraživanju najvećih ljudi našega 
vieka. Isusovac Secchi, potaknut od primjera, koji mu poda 
kapetan Bćerard, počne svoje pokušaje još god. 1865., i za- 
ključi, da more može imati tri boje: modru, zelenu i žutu. 
John Tyndall nastavljajuć izpitivanja i usavršujuć pokuse, 
potvrdi, što Secchi bijaše rekao. Po njem, modro je more 
najbistrije i najčistije. Žuta boja odvisi od tvari, koje drži 
raztaljene i mehanično podignute. Zelena boja odvisi često 
od plitkoće. Morska je voda u obće najbistrija, mnogo bi- 
strija od iste sladke vode. Modra se boja razaznaje tek 
onda, kad je ima mnogo na okupu. Na boju mora ima 
svjetlo jak upliv; a boja mora opeta na samo svjetlo. 
Čuvena špilja na otoku Capri prama zaljevu Napuljskom 
divna je, kako povieda Gregorovius, s modre boje, koju po 
njoj prosiplje more, koje u nju prodire. Na otoku Busi blizu 
Visa slična jedna špilja počela je svraćati pozornost 
Dalmatinaca i stranaca. Kako sam čuo na rieč od osobe, 

koja je tu špilju posjetila, to mora biti nješto izvanredno 
liepoga. A tješi me, što sam ujedno i čuo, da njeki otme- 
Riji i pametniji otočani već špilju posjećuju redovito svaki 
dan, kad je to samo moguće, a da ustanove, koje doba 

godine i koji sat u danu pruža najljepši prizor. Daj Bože, 
da počnemo jednom vaditi na vidjelo i mi sami sve ono, 
što je naše, a da za to nečekamo tudjinca, da nas savje- 
tuje i da nas preteče. Dosta smo puta žedni vodu pre- 
gazili! 

Iza modre boje mora dolazi zelena. A ova se špaki ponaj- 
više blizu obala. Tako ima na otoku Capri i druga špilja, 
koju zovu: ,grotta verde“, jer je voda u njoj zelena poput 
smaragda. Zelena se boja, kako poviedaju Horst i i Scoresby, 
susreta takodjer i u polarnih predjelih, a more od Sar- 
gasa prima svoju boju od trava, koje po njem plivaju. ' 
Mnoga su mora dobila svoje ime od boje, kojoj naginju, 
prem nije, da uviek ta imena odgovaraju. Žuto more pri- 
milo je svoje ime od žutih tvari, koje mu nanosi rieka 
Hoang-ho. Persijsko more zovu i Zelenim morem, jer ga 
takova donjekle i čine njeke male životinjice. Ali Crno 
more na primjer nije crno već modro. Nije crveno ni 
Crveno more, prem njeki hoće, da je to ime donjekle i 
opravdano, što se u njem nalazi tvari, koje su crvene 
boje. Te je tvari Ehrenberg iztražio i našao je, da su 
dielom životinje, a dielom ostatci poginula bilja. 

Već smo se približavali Gulfstreamu. Zrak, koji je 
preko oceana bio blag, sad je još blaži. Već se osjeća 
upliv toplih njegovih voda. Po računu izvedenu za duljinu 
u jutro, a za širinu o podne, nalazili smo se u duljini: 
šestdeset osam stupnjeva i dva minuta, a u širini: trideset 
jedan stupanj i deset minuta; dakle više od šest sto milja 
daleko od Newyorka. Držali smo se podalje od ostrvlja Ber- 
mudđe, jer onuda vladaju ponajviše ružna vremena. Alizej nas 
je već bio ostavio. Sad smo jedrili put sjever-sjevero-zapada 
laganim vjetrom sa iztoka. Bila je noe€, kad nasta tišina, 
koju pak jutro nezateče. Prije zore zaogrnu nebo debeli 
crni oblaci i počne puhati sa sjevera. Mi onda provom 
u zapad. | 

Baš je kapetan pio kavu, kad dodje u komoru po- 
ručnik. 

— Šior, reče, bolestnik će umrieti. Rekli su mi na 
provi, da jedva diše. 

— Neumire se tako lako, odvrati kapetan, kao nedavši 
zadobit riečim poručnika. 

A ipak ostavi kavu i skoči na provu. Bćnik jedva da 
ga razpoznao. Kapetan ga nješto upita. On hoće da odgo- 
vori. Počne al nedovrši, jer mu zapne jezik. Kapetan pro- 
bliedi i prodje rukom preko čela, kao da bi hotio pro- 
tjerati zlu misao, koja silimice navaljuje. Uhvati bćnika za 
ruku. Podigne ju. Kad ju pusti, ona pade, k6 da je mrtva. 

— Stinu mu noge, reče božman. 

Svi se na poredje pogledasmo ; pak svak nemoćnika, oča- 
jano, raztuženo. Kapetan se zamisli. Pak strese glavom i na- 
migne božmanu, neka bi došo malo na stranu. Izmieniše 
četiri rieči, i božman podje na kuvertu i vrati se ujedno 
s poručnikom, koji donese sobom tinte, dnevnik i pero. Ka- 
petan je medju tim pripravljao nemoćnika, neka bi štogod 
odredio od ono siromaštine, što je ostavljao. Bćnik reče 
nješto izprekidanim, jecajućim i slabim glasom; kapetan 
ponovi, a poručnik zapiše sve, što su slušali i drugi. Kad 
bilo dovršeno, bonik uzdahne. Onaj uzdisaj dug, zađušen 
jedva da ga se čulo, a ipak onako težak, prodje me svega 
kao neopisiva bol tuge i žalosti. 

O poroći zaboravi se i zaniemi. Na uru poslije pdnoći 
uhvati ga smrtni hropot i počne kupiti dušu. Pak ga po- 
lije mrtvi pot i preminu. Dušu mu je preporučivao sad 
božman, a sad dispensir. Umrie tužan, ostavljajuć majku, 
ženu i četiri sirote. 

Dan i uru smrti zapisa Šior Ivo u dnevnik, a kapetan 
podpiše i potvrdi. Mrtvo tielo digoše iz ranća i položiše 
gore na provu izpod kaštila, a na jednu dasku. Zastava, 
dignuta na pć jarbora, sjećala je sutradan svakoga, da je 
jedan od družine poginuo. 

Sad je trebalo misliti na pogreb. 

A koji pogreb može imati tužan mornar, kojega smrtna 
kosa pobere na moru, daleko od kopna? 

Ocean ! | 

Grozne ironije, ako se pomisli na toliku biedu, koja se 
susreta, i reko bi, spaja sa tolikom veličinom. A što su 
grobovi carskih porodica prama grobu, koji nevolja i zla 
kob pripravljaju mrtvomu mornaru? Koje gradjevine da 
se nadtječu s veličinom oceana? Njekoliko kilometara du- 
bine, blagi mir kostiju kroz vjekove i vjekove, to je mor- 
narski grob. A koji [zemaljski spomenik da očuva proti 
ljudskoj navali mir kostima, koje su mu povjerene? 

Kako je more pred podne bilo prilično mirno, mrtvo 
tielo prenesoše na stirić. Božman ga obuče u najbolje 
odielo, što je imao pokojnik. Kosire mu zaveže mahra- 
mom, a kapetan ga pokrije zastavom. Tu i tako ostane 
čitavu noć. Sutra dan trebalo je svršiti tužnu dužnost. Di- 
spensir donese iz klieti novu jednu vreću, a mali od fo- 
guna pet šest komada ugljena iz gavuna. Trojica njih, 
božman, Grgo i poručnik, podigoše tielo i staviše u vreću, 
a napodno vreće ugljen. Kapetan je bio tu. Suznim okom 
zaveže vreću i naredi, da se prenese i daska i tielo na 
purtelu, koju već bijahu otvorili. Onamo se sakupismo svi. 
Kapetan Baro digne kapu s glave, a sva vojska za njim. 
Poručnik poškropi tielo krštenom vodom iz jedne bočice, 
koju je čuvao u svojoj izbi, pak zamoli ,otčenaš“, a iza 
»otčenaša* : pokoj vječni! Vojska mu je odgovarala. Nije 
bilo oka, na koje se nije suza zaletjela. Poslije molitve 
kapetan se nagne i podigne maiko dasku. Onda svaki, 
koji je samo mogo doseći, pruži ruku, podigne i rine 
put vana. | ' 

Daska popuzne, zaleti se, i tielo pade u more. 

Još za jedan tren bielila se vreća u blakitnoj bistrini 
oceana. Pak je nestane i zaroni u pučine morske, u dubinu 
od pet kilometara, u isto doba možda, kad je nesretna 

njegova žena govorila svojoj sirotčadi o otcu, o njegovu 
povratku. | 

. Onoga dana nije se čulo kletve na brodu. 

“ Prekosutra dan eto nas nedaleko Gulfstreama, one ogromne 
mlake morske rieke, koja ima svoj izvor na ekvatoru i u za- 
ljevu od Mexika, a dospičva u sjeverno ledeno more. Isto 
onako, kako i vjetrovi, imaju i morske struje svoj izvor i 
začetak u razlici temparature medj.ekvatorom i polima. Topla 
voda ekvatora teži da se postavi u ravnovjesje sa studenom 
vodom obiju pola. Ona, jer laglja, teži. k polu po po- 
višju. Sa pola pak. studena podmorska struja ide put ekva- 
tora. Ovo u načelu. I morske struje bi se ravnale po 
ovom načelu, da nije mjestnih okolnosti u obće, te vjetrova 
i gibanja zemlje okolo svoje osi na po se, koji svi čine, 
da su te dvie velike struje gdjegdje jače; a gdjegdje slabije 
izražene. : i 

« Sve unakrst zemlje; te s jedne i s druge strane ekva- 
tora, teku dvie velike struje s iztoka put zapada, koje se 
zovu: ,ekvatorijalne struje.“ Najžešće, najbolje  iz- 
ražene i najbolje poznate jesu one Atlantičkog oceana. 
Južna ekvatorijalna struja, ona naime, koja dolazi iz za- 
ljeva od Guineje, obuhvaćajuć paralel od dva stupnja sje- 
verne i onaj od šest stupanja južne širine, dopire do po- 
sred Atlantika. Tu se dieli. Jedan trak ide sav na sjevernu 
stranu ekvatora, a drugi zaokreće put. jugozapada. Prvi 
se dieli opeta, te dielomice udje u Karaibsko more, a die- 
lomice zategne put sjeveroiztoka i put sjevera ližući izločne 
obale Antila, te se za toi zove: struja od Aritila. Drugi 
trak pak ide duž obale Brazila, .dieleć se i on u blizini 
obratnika u dva druga traka, jedan od kojih nastavlja svoj put 
duž Amerike, a drugi okreće prije put jugoiztoka, pak put 
iztoka. Sjeverna ekvatorijalna :struja teče takodjer put za- 
pada, te se na meridijanu od glave Farewell. spaja sa 
strujom od Antila, da idu obje jačati i hraniti Gulfstream. 


266 


Gulfstream je najveća, najjača i najzanimivija morska 
struja. Začet u zaljevu od Mexika ili bolje rekuć na ekva- 
toru, izlazi kroz tjesno od Floride, te zaokreće put sjevera, 
držeć se malo podalje od obale Sjedinjenih država. Prije 
nego dopre do Nove Zemlje, zavraća se na jedan put prama 
iztoku, dieleć se ujedno na dva velika traka. Jedan od 
Ovih prolazeć blizu Azora zaokreće najprije put jugoiztoka, 
pak put juga, okružuje mlakom svojom vodom Madeire i 
Kanarije, i topi se napokon sa sjevernom ekvatorijalnom 
strujom. 

Drugi trak Gulfstreama zaokreće dielom put sjevera, 
a dielom put sjevero-iztoka. Jedan ogranak ide u tjesno 
od Davisa, pak napried čak do na sjevernu stranu zaljeva 
Baffinskoga. Drugi ogranak, i najjači, zaokružuje Englezku 
i nosi tamo tople svoje vode, a sa ovima blago podnebje 
svoj zapadnoj obali Europe. Upliv Gulfstreama znatno je 
Ćutljiv, najskoli ljeti na sjevernoj obali Norvežke i okolo 
samoga Spitzberga. Njegove vode tope ljeti led, koji se 
je preko zime učinio u moru od Kare. Vjerovatno je, da 
se njegov upliv širi i na sjeveru iste Sibirije, jer znan- 
stvena iztraživanja parobroda ,Vege“, koji je godine 1872. 
prošao prvi sa Atlantika u Tihi ocean, obilazeć obale 
Sibirije, dokazala su, da je more u onih predjelih mnogo 
manje mrzlo, nego bi to inače moralo biti. 

Izmedju ove dvie velike struje ekvatorijalne, koje idu 
sa iztoka put zapada, teče u protivnom smjeru, to jest sa za- 
pada put iztoka, važna i velika struja, tako zvana: ,protu- 
ekvatorijalna struja“, ili struja od Guineje. Ona na- 
staje na zapadnoj strani Atlantika, gdje sespaja sjeverna ekva- 
torijalna struja sa južnom. Otale sliedi ona svoj put prama 
Africi. Nedošavši do obale, dieli se na dva traka. Slabiji teče 
put sjevera izmedju ekvatorijalne struje i obale; drugi, 
jači, prolazi u zaljev od Guineje, odklen mu ime i potiče. 

Studene struje imaju svoj izvor na polu. Ove niesu na 
našu veliku sreću niti iz daleka tako razvijene kao one, 

koje dolaze sa ekvatora. Dosta je znatna ona struja, koja 
dolazeći sa sjevera prolazi južno od Spitzberga, te se kad- 
kada ćuti i na sjeveru Englezke, prodirući donjekle u 
tople vode Gulfstreama. Druga ledena struja teče obalom 
Groenlandije sve do glave Farewell, odklen zaokreće put 
tjesna od Davisa. Treća struja, svakako najznatnija, dolazi 
iz tjesna od Davisa, te nosi led duž obala, Amerike sve 
do Nove Zemlje, a često i niže. Pak nastavlja svoj put sve 
samom obalom Amerike čak do poluotoka Floride, dieleć 
tako obale Sjedinjenih država od Gulfstreama, a i sam 
Gulfstream na trakove. 

Vjetar nam puše povoljan. Još niesmo na Gulfstreamu, 
ali niti od njega mnogo daleko. Saželih, da izmjerim sam, 
i da tako rekuć opipam razliku temperature med Gulf- 
streamom i ostalim oceanom. Na brodu nije bilo termo- 
metra uprav odredjena, da se mjeri toplina mora. Ja uzeh 
onaj, koji je visio o ošitu poručnikove izbe, i ponesoh ga 
na kuvertu. Poručnik me pogleda njekako sumnjivo, i kad 
zamakoh put prove, podvuče me okom, kako bi se do- 
sjetio, čemu da termometar onamo nosim. Na provi na- 
djoh Iliju, koji je pleo tranelu na devet žica. Umolih ga, 
da mi zacrpe malo mora. 

— Dajte svejedno, reče, danguba jedno a još gora dan- 
guba drugo. A neznam, tko je prvi uveo na brod ovu 
rabotu. Pametan nitko, jer mnim, da bi bilo bolje redđiti 
jarbore, jer je Bogu hvala dosta toga u nerčđu, a ne plesti 
trajine i tranele, kojih ima na kraju za dva šilinga, koliko 
hoćeš sam. Ali ovo je sve samo za to, da nije mira. U 
Newportu sam kupio novu inceradu, da je po moru na- 
mažen uljem i uredim, kake bih imao preobuke, ako pade 
sita, i ako ona, koju imam, prokisne; a eto, Bogu hvala, 
danas četrđeseti dan, da jedrimo, a jedva da sam ju dva 
puta iznio na kuvertu i dva puta namazao. Još nije pošteno 
ni požutjela. 

X — Red je red, Petru i Pavlu, Bogu i svetcem;'“ svim 
jedadka javi se MP s je blizu a prao svoje 
rublje. 

.— Hvala Bogu, odo Ilija, mm. bujel. sa: sika: 
kom jednog čela, koji se je vukao po kuverti, — ali se nije 
zaludu reklo, đa ako nije pametno svu goru: posjeći, ama 
nije niti mudro vratiti se kući pragnoruku. 

— Ja sam svoju uredio, oglasi sep mali od foguna.7 . 
— Da te niesam čuo, zavikne a) an peri sude 
i da si šutio! : : 

Mali pogleda najprije nt dodoa hoće li ga vidjeti,. a 
kad uvidi, da neće, potegne rukom preko čela, te kad mu 
bi na.nosu, zaokrene ; jače i zavije taruć, pak: nastavi svoj 
posao. * i | ' | 
..— Evo mora, reče Ilija, pruživši mi iz kavobande bujol. 
. Ja umočih a ; a ona se ron sakupe okolo 
mene. | .# soja u 

— Po ovomu se zna, koliko je more slano, reče mah. 

Dispensir,. koji je kao takav svaki dan silazio u komoru; 
i. tim putem poznavao. termometar, .pogleda pegm 
osmjehne se. Ilija primjeti: s 

— Nije ne, zeleni brate, jer ga nije živa, koji :bi sla- 
nost mora izmjerio; nego ti se po ovomu nagadja, koliko 
je more toplo. To ti se zna po: ,gradima“. A bio me udes 
jedan put namjerio na kapetana Dubrovčanina, koji nije 
straži davao mira ni po noći ni po danu, nego mu samo 
crpi pustu vodu po strani i lievaj mu je u om a on 
mjeri. i piši u debelu knjižurinu. 

Termometar je kazao dvađeset MIpanje Celsiusa. Dakle 
još. niesmo bili na Gulfstreamu. 

Dva sata iza toga popeh se u kofu od nam da gle- 
dam po provi. Onamo daleko na sve oko crta se točno 
opredieljen pravac, koji s juga ide u sjever, naginjuć malo 
na iztok. Ovuje pravca more blakitno, onuje tamno-modro. 

Gulfstream ! . 

. Gulfstream, ona velika rieka mlaka mora, koja ublažuje 
podnebje zapadne Europe, a najskoli Englezke, eto nam je 
dakle na vidiku! Ona izvjestna i opredieljena crta na onoj 
neizvjestnoj i neopredieljenoj ravni razbija onu jednoličnost, 
koja je već bila počela dosadjivati. Poslanik ekvatora, nosi 
on na zapadne obale Europe toliko topline, da bi bila 
zadosti, da raztopi brdo od željeza, i uzdrži rieku kao 
Mississipi, kroz koju bi se točilo raztaljeno željezo. Hvala 
ovoj silnoj toplini, koju G. Croll računa, da je jednaka 
onoj, koju sunce baca na ekvator vrh prostora od osam 
milijuna četvornih kilometara, mogu Englezi zvati Irsku: 
»Otok . smaragda“ i: ,zeleni Erin“. A Maury govori, da 
Gulfstream daje Atlantiku toliko topline svaki dan, koliko 
bi bilo zadosti, da se vas onaj stup zraka izmedju En- 
glezke i Francezke podigne od točke leda do ljetne topline. 
Gledajuć onu crtu, niesam mogao a da nepomislim na 
navedene istine, koje su me opeta sustavljale, da gledam 
dalje, da gledam još svedjer onamo, po provi, put one 
crte. Nego čovjek dieli rado svoje veselje s drugim u 
promatranju prirodnih veličina, pak se spustih niz jarbor, 
poletih na krmu, i zavikah kapetanu dolje u komoru: 
— Gulfstream! | 
Kapetan Baro doleti na kuvertu. I njega je Gulfstream 
zanimao. Bijaše i on čitao opis4 o njem, i prem ga bijaše 
desetkrat preplovio, o njem je vaviek zanosno govorio. 
Poručnik me pogleda začudjen. Premda mu je Gulfstream 
bio pred očima, nije ipak shvaćao moje ganuće, nije ra- 
zumievao moju zabunu. Ona bedasta njegova osbiljnost bila 
me počela vriedjati kao nikad tako ni prije ni poslije. U 
svome mladjahnomu zanosu, koji se je nalazio u opreci 
sa porugljivim pogledom one drvene duše, hćah skočiti 
na njega i zavikati mu na uho, neka me samo bolje i 
bistrije čuje: ,vi ste veliki ..... “ ali promislih na 
njegove godine, te odustah. , 
— Bujol u more, zapovjedi kapetan. 

Grgo, kojega Ilija bijaše medju tim zamienio na timunu, 
skoči i zagrabi mora. 

— More ko more, slano, zamuca Ilija, kad kapetan izvadi 
iz bujola termometar, koji je kazao dvadeset i dva stupnja 
Celsiusa. 

Još niesmo bili u Gulfstreamu. Još nam je ona tamna 
modrina bila na četiri uze po provi. A one crte niesi se sit 
mogo nagledati. Prem nestalna na valovih, koji su se na- 
Pinjali, oko je na njoj nalazilo počinka. A kako nebi, kad 
je ono jedan od onih velikih poteza potegnutih od prirode 
na lice oceana, — potez, koji ga karakteriše i zasieca najjače 
i najdublje u njegovu ličnost; najizrazitije kolo onog 
velikog stroja. koji se sastoji od vođe i zraka, te dieli 
toplinu i podnebja na jednoj polutci i na drugoj. 

Sunce se bilo dosta nagnulo. Kako smo se približavali 
onoj crti, tako je ona bivala sve to točnije opredieljena. 
Kapetan i ja gledali smo vaviek po provi, vaviek okom 
uprtim na onu modrinu, koja se je dielila od blakitnih 
voda, po kojih smo još plovili. Poručnik je gledao u 
jarbore. 

Sad nas eto na rubu. Pred provom jedna boja, pod 
brodom i po krmi druga. Jedan tren, i »Jared. zaplovi 
Gulfstreamom. 

— Ovdje je voda topla, reče božman, koji se nebijaše oso- 
bito uzhitio, i koji takovih promjena bijaše višekrat doživio. 

Mali zine, raztvori oči, i pogleda u more. Kapetan na- 
redi, neka bi se zagrabilo. Kad bujol na brod, ja umočih 
i ruku i termometar. Voda mlaka kao tek pomuzeno 
mlieko; na termometru dvadeset sedam stupnjeva Celsiusa. 
I danas kad promišljam na onaj tren, ćutim onaj isti osje- 
ćaj začudjenja, koji oćutih i onda. 

— A kako je ovo, šior, upita Ilija poručnika, da je 
voda topla. 

Poručnik ga pogleda. 

— Nezamierajte, šior, nastavi Ilija, ali Vi, koji znate 
crno na bielo, znat ćete koju pripoviedati. 

Poručnik, da izbjegne valjda dosadan razgovor, sljegne 
u komoru. U to kapetan stupi na kasar. 

— A što si drobio, upita Ilija, da potjera od sebe 
Šior Ivu? | 

— Niesam ja, Bogu hvala, drobio, nego pošteno pitao, 
za što da je ovdje more toplo. Ali se Šior Ivo neda. A 
valjda ima prešnijega posla, nego da se gubi sitnarijami. 

— Niesu ovo sitnarije, već stvari krupne; krupnije nego 
ti misliš. 

— Nezamierajte, šior. K6 da niesam ništa ni sborio. 

— Nezamieram ja nikad, samo kad se sluša i kad se 
nepredu zakučice. A kad hoćeš znati, za što je voda topla, 
evo u dvie rieči. Topla je, jer dolazi odande, gdje je 
vruće — i ukaza prstom put juga, put ekvatora. — Nego 
Znaš ti, za što je ova voda tamnija nego ona, koju smo 
sad ostavili? 


— A kako bih ja to znao, šior, kad mi nitko nije 
rekao. 

— Da si i malo pametniji, bio bi pitao i prije. Nije ti 
OVO prvi put, da ideš u Newyork. 

— Drugi, šior. 

— A znaš ti, što je izparivanje? Izparivanje da, znaš 
ti, što je? 

— Nenavaljujte, šior, sa toliko stvari na jedan put, jer 
sam se inače pomutio prije nego ste Vi i počeli. 

Ovdje moram opaziti, da se je Ilija na silu kapetanovih 
rieči u koječem bio promienio. Nije on u istinu uzimao za 
istinito i točno sve ono, što bi mu kapetan kazao; ali je 
svakako u odgovoru bio oprezniji. Ja mislim, da je k tomu 
manje doprinosilo povjerenje u kapetanova predavanja, 
nego sumnja u njem i bojazan, da ga kapetan neuzme 
na koncu kao čovjeka tupe glave i glupa. 

— Ovo se nezove navaljivati, odvrati kapetan, ovo se 
zove hoditi po redu. Nego da ti rečem. u dvie rieči i ovu 
drugu. Kad se: pare dižu iz vode, to se zove izparivanje. 
A pare su ti ono, što mi zovemo, da je vapa. Pak ako 
neznaš, znaj, da što je voda toplija, to se brže izpariva. 

— Bez zamjere, šior, je li to isto ko što reći, da 
hlapi? 7 
— Da, odvrati kapetan. Kako vidiš sam, ovdje je vođa 
topla i hlapi jako. A što više hlapi, to u moru ostaje 
više soli, a što je u moru više soli, to mu je modra boja 
tamnija. Jesi li razumio? 

— Eto, šior, kao da jesam. 

. Kapetan Baro bi po svoj prilici bio nastavio svoje pre- 
davanje, da mu nije pritego oko jedan crni oblak, koji se 
bijaše zavrgo u sjeveru. . 

— Evo pozdrava od Gulfstreama, reče, gledajuć put 
onamo. Jedva da smo na njem, a hoće odma da bjesni. 

I sbilja je bjesnio. Deset dana redom niesmo mogli 
držati vani mimo donjih gabija i trinketine, nijedno drugo 
jedro. Vjetar je dolazio na rafike. Obično bi se pojavio 
pred večer, te se jušio preko noći, a zorom popustio. More 
je upravo kuhalo. Valovi su se ukrcavali na kuvertu, da 
je po njoj bila vaviek stopa vode. Dare su se bile po- 
makle. Sve rice bile su se razklimale. Sad pripoveži jednu, 
sad zaveži drugu; dovršiti nikad. Jedan dan, kad je ka- 
marot nosio rižu u komoru, nahrupi val na bok od prove, 
zalije se preko kuverte, kamarota smoči kao lužu i nalije 
pladanj. Toga dana osta objed“ prepolovljen. , 

A sličan: pozdrav čeka malone svaki brod, koji hoće 
da preplovi Gulfstream. Uzrok je tomu velika razlika tem- 
perature med zrakom, koji je vrh njega, i zrakom, koji 
mu je po strani. Tim je putem potrebito svaki čas uzpo« 
stavljenje ravnovjesja i može se reći, da nema dana, da nd 
Gulfstreamu nema zla vremena. To je mnogo i priečilo 

plovitbu sa Amerikom a najskoli sa Sjedinjenimi državami. 
Približiti se Newyorku bilo je i mučno i pogibeljno sve 
dotle, doklen se nije upoznalo Gulfstream. Središte trgo- 
vine i prometa Sjedinjenih država već se bilo počelo usre- 
dotočivati u države južne. Obret i upoznanje Gulfstreama 
riešilo je povoljno sudbinu Newyorka. A koliko muke i 
truda nije trebalo, i strukovnjakom i mornarom, doklen 
se napokon mogo zabilježiti na kartu njegov smjer, nje- 
gove medje, njegova brzina i njegov pravi izvor. Najprije 
se je mislilo, da je Gulfstream nastavak rieke Mississipi. Tu 
je hipotezu pobio kapetan Livingstone i zamienio drugom, 
po kojoj bi glavni povod struji bilo kretanje sunca u 
“ekliptici. Livingstona pobi Franklin, te reče, da Gulfstream 
nastaje uslied alizeja, koji riva vode oceana u Karaibsko 
more i u zaljev od Mexika. Mnienje Franklinovo nadje 
odziva kod svih pomoraca, geografa i hidrografa u obće, 
a napose kod Rennella, Crolla, Laughtona, Findlaya i Her- 
schella. Ovaj potonji pak razbistri ono, što Franklin bijaše 
donjekle samo natuknuo. Maury, pobijajuć uzalud Franklina 
i Herschella, reče, da se Gulfstream mora pripisati drugim 
činbenikom, a najskoli razlici u gustoći, koja je znatnija 
uslied većega izparivanja u predjelih ekvatorijalnih nego 
u polarnih. Mnienje je Herschellovo nadvladalo, premda 
Maury, navodeć upliv razlike u gustoći, odnosio se je na 
faktor, čiju je znamenitost u potonje doba sjajno i strogo 
dokazao učenjak barun Scbleinitz. On je naime pronašao, 
da i malašna razlika u absolutnoj specifičnoj težini može 
proizvesti jaku struju; dapače, da nije soli, koja tu razliku 
znatno slabi, to bi od ekvatora put pola bilo tako jakih 
struja, da bi ista plovitba bila nemoguća. To je isto do- 
kazao i prof. O. Jakobson. A znamenita je i razprava Zčop- 
pritza, koji potvrdjuje mnienje Herschella. ZčGppritz je 
naime dokazao, da stalan vjetar prouzrokuje i stalnu struju; 
te je proračunao, u koliko se godina upliv vjetra s površja 
može tisnuti do stanovite dubine. On je našao računom 
Carić. Slike. II. 18 

u ruci, da struja začeta od stalna vjetra, koja na površju 
struji na primjer brzinom od deset milja, treba dvie sto 
trideset devet godina, ako će u dubini od sto metara 
strujiti brzinom od pet milja. Kako se vidi, razplodjivanje 
sile put dubine ide sporo, ali ide; a alizeji pušu od vje- 
kova. Tim putem imaju pravo i Maury i Herschell, te se 
može zaključiti, da su glavni povod morskim strujam vje- 
trovi i razlika u specifičnoj težini. 

U početku medju tim, a može se reći i do malo go- 
dina nazad, obćenito se mislilo, da sve vode Gulfstreama 
izlaze iz Mexika kroz tjesno od Floride. Bilo se zaboravilo 
na prvu kartu atlantičkih struja nacrtanu od Isusovca 
Atanasija Kirchera još godine 1678., na kojoj je bila 
naznačena, ako i ne sasvim jasno, struja od Antila, koja 
se lieva u Gulfstream i jača ga. Kako su Rennell, i mnogi 
drugi za njim i prije njega, bili zaboravili Kirchera i 
njegovu kartu, tako pomorci na veliku svoju štetu niesu 
se htjeli osvrtati na kartu kapetana Folgera, koji je prvi 
nacrtao tok Gulfstreama. A zanimiv je način, kako se je 
to dogodilo. Godine 1770. dodje iz Bostona spomenica 
lordu blagajniku u Londonu, u kojoj se izticalo, kako bro- 
dovi, koji dolaze iz Falmoutha, trebaju petnaest dana više 
do Bostona, nego oni, koji iz Londona idu u Providence, 
te molilo, neka bi unapried brodovi plovili u Providence, 
a ne u Boston. Pošto je put do Bostona kraći nego onaj 
do Providence, to se ta stvar ljudem kod vlade nije dala 
razumjeti, te se popitaše kod Franklina. Franklin, nerazu- 
mjevši ni on sam, upita na svoju ruku staroga ribara, 
kapetana Folgera, koji onako na dvie noge nacrta Fran- 
klinu Gulfstream. Potonja iztraživanja potvrdiše mao ne 
sve, što stari ribar bijaše rekao i narisao. 





Već je mjesec i dvadeset osam dana, da smo ostavili 
Englezku. Gulfstream, ili bolje rekuć vjetrovi s kraja, koji 

je izazivao topli zrak, što je vrh njega, niesu dopuštali, 
da se približimo k obali. Iza duge borbe zapuše napokon 
levanat. Zapuše naglo, zapuše jako, da smo bili prisiljeni 
ostati na same gabije. Tako smo jedrili dan, noć, i drugi 
dan do podne. Po računih niesmo bili daleko od kraja; a 
mogli smo suditi, da je tako i po Gulfstreamu, koji nam 
već o podne bijaše ostao po krmi. Nego je dolazilo pitanje, 
jesmo li mi u istinu prama Newyorku, plovimo li mi 
pravim putem, ili nas je struja zaniela put sjevera više 
nego mi to sudimo? Već su dva dana, da niesmo vidjeli 
sunca; a bez astronomičnih opažanja mučna je i pogibeljna 
plovitba po Gulfstreamu. 

Mi smo ipak jedrili napried. 

Šior Ivo se je i onaj dan mučio zaludu, kako bi točno 
i sjegurno zabilježio na kartu točku, u kojoj smo se na- 
lazili. Sunce se nije davalo iza oblaka, ili što je svejedno, 
oblaci se niesu davali izpred sunca. Hodilo se je k noći. 
To je poručnika još gore mučilo. 

Kapetan Baro, koji prošle noći nebijaše niti oko pre- 
vario, poslije objeda legne spavati. Da si onda stupio na 
vrata njegove sobe, bio bi vidio: krevet na desnoj strani ; 
pred tobom, a uz sami ošit, ormar; vrh ormara ogledalo, 
a izpod ogledala kronometar. Mimo jednoga drugoga kre- 
veta, na kojem su bile poredane kapetanova škrinje, niesi 
mogao vidjeti ništa drugo. Ali ulazeć unutra i razgledajuć 
bolje, bio bi opazio da krevet, na kojem spava kapetan, 
ima dvie ladice izpod, a iza ormara, da je škrinjica od 
ljekarija. Osim ubrusa, koji je vjesio na vratima, i umi- 
vaonika, koji je bio iza vratiju, u izbi nikakova drugoga 
pokućtva. | 

Oblaci, koji su zaogrtali nebo, činili su se sve to gušći. 
Okolo dva sata počne padati kiša. S kišom slegne se ob- 
zorom čmadina, magla. More nije bilo više blakitno, a niti 
tamno-modro. Bilo je blieđo, sivo, tamno-sivo. Ona je boja 
odgovarala i mjestu i plitkoći i nebu. U onoj boji bilo 

je nješto divljega, nješto neizrecivo turobna. Ona je boja bila 
ujedno i izraz namrgodjena lica prirode i objava kopna. 
Bila je i savjet i prietnja ujedno. | 
Da je božman bio od straže, to bi sve bio gledao ne- 
hajno, bezbrižno. Bio bi bilježio smjer, milje. Dalje nebi 
bio pitao ni sam sebe ni drugoga. Ali je poručnik bio 
zabrinut. Svaki oblak, koji bi mu oko susrelo, bacio bi 
mu u dušu goru zabrinutost. Noć, kojoj se je hodilo, 
magla, kraj, sve je to činilo taj utisak ćutljivijim. Neiz- 


vjestnost našega položaja postajala u njem sve to bistrija., 


To je bila tmina, koja je položaj bistrila. U takovih okol- 
nostih, naravno, da je Šior Ivo razmišljao. Pak s jednoga 
pojma na drugi, nječemu se napokon domisli. Sljegne u 
komoru i stupi na vrata kapetanove sobe. 

— Šior, zazove. 

— Hm, zamrmlja kapetan, i obrne se na drugu stranu. 


Šior Ivo popostane i počne opeta misliti s kraja. Prošlih 
noći kapetan bijaše dosta probdio i trebao je počinka, 
Tu je okolnost trebalo uvažiti, uvažiti tim više, što je 
sad spavao s uha na uho, kao čovjek, kojemu treba 
sna. Ta stanka dakle bila je kratak izpit onih argumenata 
na kuverti, i ovoga novoga dolje u komori. Prevrćuć misli, 
nahrupiše mu opeta u glavu kopno, magla, kraj, kiša, 
oblaci, more, vjetar, tmica, pak ponovi, a ovoga puta jače: 

— Šior. 

— Eh! odvrati kapetan, kojemu je i na _prvo zvanje 
bio san donjekle prekinut, skočivši sa kreveta i stupajuć 
na vrata već obučen. | | 

— Ništa zla, šior. Ja mislim, da bismo se stavili 
na orcu. = 

— Ah! na orcu, odvrati kapetan zievajuć, i polegne opeta. 
A za što? | | 

— Noć je, šior, kad hoćete; kraj je blizu, a neće se 
vidjeti ništa. : 


— Tamo ćemo naći pilota. 

— Tmica, šior. 

— A gdje Vam pamet, Jadan čovječe, da obrnemo provu, 
kad noćas možemo biti u luci, reče kapetan jedko i zlo- 
voljan. 

Šior Ivo stavi kapu na glavu, obrne se i zaputi se put 
stuba. Navrh stuba pljune. 

Malo iza toga eto kapetana na kuvertu. Kamarot donese 
kavu. Kapetan uzme svoju šalicu i nasloni se uz jarbor. 
Šior Ivo ponese svoju na drugu stranu, kako nebi vidio 
ni on kapetana, ni kapetan njega. Ona je udaljenost, barem 
za onaj čas, bila potrebita. I to s dva razloga. Prvo, da se ka- 

petanu utiši zlovolja, a drugo, da razvidi more, nebo, vrieme, 
napokon i položaj, i da ga prosudi. Šior Ivo nije u istinu 
ma ovo promišljao, jer čovjek uvriedjen u obće nemisli, 
ali se mnogo puta dogodi, da čovjek učini štogod pametna 
i onda, kad mu je pamet pomućena. To se, naravno, pa- 
metnim ljudem često nedogadja. Ali opeta ljudi su ljudi, 
pak mnogo puta ili udario pravim putem sam, ili te na 
pravi put naveli drugi, isto si zagazio i nabasao. To se 
dogodi i poručniku. 

— A gdje Vam pamet, jadan čovječe, da se stavimo 
na orcu, dovikne mu kapetan, polažuć praznu šalicu u 
bujol pokraj tambuća, da se nebi pri ljuljavini prevalila. 

Šior Ivo onamo iza tuge zakašlje. Kapetan nastavi: 

— Niesmo bedasti, da ćemo brodove razbijati. A mislim, 
da sam pretrpio dosta muke, a mogu reći i tuge u ova 
dva mjeseca, što šeputam po moru, dokle sam se ovamo 
dovukao. Doći ću tamo u Newyork, došo kad došo u ime 
Boga, pak što ću pisati na Pelješac? Da nije puhalo u 
krmu? A kad prigovore, što ću odgovoriti? 

— Sila Boga nemoli, odazva se glas poručnikov. 

— Recite, da strah kosti lomi, pak ste pogodili. A 
gdje su Vam razlozi, jadan čovječe, da obrnemo provu? 
A hoće li se Vama obraz zacrveniti? A evo pustih godina, 

da brodove zapoviedam, pak mi se ovakovih zanovieti 
nepripeti na brodu još nikad. 

Pak ostavi jarbor i stane šetati. Vidjelo se, bio se počeo 
srditi. A srdio sa na mnogo razloga. Napomenimo samo 
dva. Prvo, on nije trpio prigovora; na prigovore je prigo- 
varao, jer na brodu mimo kapetana nezapovieda drugi nitko. 
Drugo, Šior Ivo ga je donjekle činio odgovornim za sve one 
namjerne nesgode, koje su se mogle pripetiti. More ostaje 
vaviek more. To je bio slučaj, o kom se moglo reći, da 
bedastoća uspješno navaljuje na oštroumnost. Naravno, 
da konačni uspjeh ostane potonjoj. Pa za to kapetan niti 
se dalje obaziruć na poručnikove primjetbe naredi bož- 
manu, neka pošalje jednoga mladića na jarbor od prove, 
da gleda, hoće li vidjeti koji koter. 


Poručnik je zaludu ogrizao pešnje. Jared je jedrio, a 


može se reći i jurio. Poručnik puzeć vaviek sa svojimi 
misli stanovitom ograničenom stazom, nije se znao zaletjeti 
na nikakav odlučan korak, a niti ga razumjeti ni onda, kad 
ga je mogo gledati i pipati kod drugoga. To je bila neod- 
važnost, koja je postajala glupa, tvrdoglava. Za to je on i 
spadao onoj vrsti pomoraca, kojih na sreću ima jako malo, 
i koji misle deset sati na ono, na što nemaju nego tren, 
da se odluče. Kapetan Baro je stvari shvaćao drugčije. On 
je mislio, da se je na moru samo za to, da se jedri, i kad je 
vjetar povoljan, da mu se mora biti zahvalnu i ploviti. Ako 
pak točka nije dobro poznata, to se mora ipak ploviti napried. 
Jer, kako se nepozna točka, u koju se dodje, tako se ne- 
pozna ni ona, u kojoj se je. Taj je račun u svom mutežu 
čist. A nema u tome nikakove razlike do one, što se ovako 
ide napried, a onako ostaje nazad. Sike ili druge zapreke 
bile su zanj stvari. nuzgredne, samo kad se nije jedrilo 
baš očima zatvorenima. Kad se ima jedan put širina i 
duljina, dala to barketa ili sunce, dali to djavoli ili svetci, 
kapetan Baro je govorio, da se mora jedriti, samo jedriti, 
i da je sramota za onoga, koji nejedri, i hoće da se na- 

gadja s vremenom. On se je toga i držao, pak je za to 
»Jared“* i jedrio u noć, u kraj. 

Antun se vrati s jarbora i reče, da ima na vidiku petero 
jedara, koja se bjelucaju po provi, na sve oko. Za jednoga 
da bi čovjek rekao, da je koter, ali juri i on put kraja 
kako i svi drugi. 

— Piloti, šior, reče božman. 

Šior Ivo se sad pokaže i doda: 

— Da su piloti, čekali bi. 

— Piloti, da, presieče kapetan. Netreba da nas čekaju, 
a nemogu, da bi liepo i htjeli. Nije sam ,Jared“, koji 
jedri put Newyorka. Mi ćemo za koterom. 

Na tom je i ostalo. Jedri koter, jedri i ,Jared“ za 
njim. Prije smrknuća eto nam druga dva broda na pogled, 
pak još druga tri. Dokaz, da su računi dobri. Oni su bro- 
dovi preplovili ocean, jedrili možda istim putem, kojim i 
mi, istoga dana iz Englezke valjda i odputovali. Na vi- 
sokom moru niesmo se vidjeli. Bili smo na oceanu. Na 
oceanu riedko kada da brod susretneš. Ali blizu kraja, 
blizu luke, brodovi se sakupljaju, da ti ih je vaviek na 
vidiku. 


Pade noć. Vjetar pojača. Koter u jedared izčezne. Šior 
Ivo stane pljucati. Ona neizvjestnast, preko koje duša ka- 
petanova nebijaše niti najmanje klonula, potraja četvrt sata. 
Pak se po provi pojavi svjetlo. Lamp-light! Ono je 
bio znamen na koteru. Onomu znamenu odgovori , Jared“, 
odgovori i drugih deset brodova. 

Ona je razsvjeta bila fantastična, puna hira, puna ljepote. 
A kako i nebi, bila je medjunarodna. Na onu sam razsvjetu 
mnogo puta promišljao, a promišljam i danas, kad samo 
vidim ili jedro kojega broda ili dimnjak kojega parobroda. 
U onih noćnih sastancih ima nješto čudna, nješto osobito za- 
nimiva u načinu, kako se narodi susretaju. Oni su sastanci 
uzvišeni biljeg napredka naroda. Uzevši u najam arteriju 

svjetsku, more, narodi toče kroza nju i sebe i svoje proiz- 
vođe. Središta ljudske djelatnosti jesu točke doticaja, u kojih 
narodi pružaju ruke jedan drugomu, i u kojih ljudstvo pu- 
tem egoizma i trgovine navješta napredak i sadi stablo, na 
kojem će se prije ili kašnje moći vijati zastava slobode. 
Ljudska djelatnost vedra i mirna, jaka i grozničava ujedno, 
javlja svoju velebnu moć i u onih sastancih noćnih, na- 
mjernih na oceanu. A oni su sastanci veliki i rječiti u 
svojoj jednostavnosti, jednostavni i niemi u svojoj veličini. 

Tako smo jedrili po sata. Svak je napinjao uši i žmirio 
očima sažimajuć trepavice, nebi li što čuo ili vidio. Na 
oko ništa, do svjetla na koteru. 

— Škandal j u more, zapovjedi kapetan. 

Božman, koji je olovnicu već imao pripravnu, baci ju 
u more. 

— Dvadeset sežanja, šior, javi se iz kavobande. 

— Noćas smo u Newyorku, reče na to kapetan. Pri-: 
pravite sidro. 

Poručnik, koji je bio iza tambuća, protare ruke.. Malo 
iza toga eto se vidi lanterna. Koter smanjka jedra, kako 
ga nebismo izgubili s oka, kad zamakne iza uvora. On' 
napried, a mi za njim. Za njim, pred nama ili iza nas de- 
setero drugih brodova. Pak lanterna naraste, pak koter 
zaokrene na desno. Kiša pada, ali se svieće pojavljuju, 
množe i sgušćuju. Tmine se pretvaraju u razsvjetu. Valovi 
umiru romonom na obali, koja nam već: ostaje po 
krmi. Brod se više neljulja. Plovi za jojo, gorem napokon 
sidro nezaori i utone. 

Nije se čulo ništa. Bila su dva sata poslije ponoći. 
Newyork, ova velika priestolnica slobode , kraljica mora, 
milka novoga svieta, čudovište staroga, spavala je. 


——>--.-+ *.-—— 


VII. Do Trsta. 


Dvi prispodobe i još koješta. — Pod provom. Kako se je 
Grgo namjerio na svaka. -— Za što se Stor Fvo nije 2a- 
čavljao obilazec ulicu Broadivay: — S rieči na rič g0- 
Vori se 2 0 pušenju. — Put Trsta. — Za što se je dožman 
uzpeo na jarbor. — Gdje je govor i o promjenah i 0 
dosadi. — Webo, more i duša mornara u oči oluje. — 
Kako se je poručnik srdio na božmana, a vojska na Po- 
ručnika. — Orkan. — Priprave, da ga se dočeka. Kako 
ga kapetan tumači poručniku. — Kiša, bljeskanje i ostale 
zračne kudobe. — , Jared“ blizu središta orkana. — Kako 
Je bošman spasio Antuna, a kapetan orod, i kako je val 
zanio krmilara i maloga od foguna. — Sto je sve orkan 
dio učinio od ,/areda“. — U Trst. Konačni račun. 


Kad si došao u koje mjesto ili po kopnu ili po moru, 
prva ti je misao, da ga obidješ, da ga vidiš. Ali grad, 
kakav je Newyork, neda se ni pregledati, a nekmoli obići 
u malo vremena, pak za to neka čitalac traži drugdje 
njegov opis. Grad, koji broji svoje ulice na stotine i služi se 
za to brojevi kao da mu imena nebi dosizala; grad, koji 
sastoji od toli raznih elemenata, u kojem ima krvi malone 
svih naroda svieta; grad, u kojem je usredotočena i evro- 
pejska inicijativa i amerikansko izvadjanje misli; grad, 
koji stoji tako rekuć u sredini svieta, u kojem su nago- 
milani predstavljeni svi novčani zavodi Amerike; grad, 
u kojem te razkošne palače sjećaju na rad, a ne na ljen- 
čarenje, kako kod nas; grad, kojim vlada, uz najveću stro- 
gost, najrazuzdanija razkalašenost, u kojem pokraj najveće 
slobode i najuzvišenijih misli, gmizi najpodlije robstvo i 
najniže stupnjevanje ljudstva, — neopisiv je i za onoga, 

koji je imao vremena, da ga prouči i upozna. Ali čustvo, 
kojemu nemožeš odoljeti, kad si grad samo pogledao, kad 
si samo zavirio u koju od onih ulica donjega grada, to je 
čustvo udivljenja, a recimo i zavisti. Zavisti da, jer po- 
gledati na Newyork, to je isto, što i pomisliti na slogu, 
to je isto, što i vidjeti, što ona radja. Napomenuti New- 
york, to je isto, što napomenuti i djelatnost, a djelatnost 
necvate na uzkomešanih valovih nesloge; i narod, koji 
nije složan, životari, propada; u njega pravoga napredka 
nikad. Kud ćeš ti gojiti jedno udo tvoga tiela, ako si drugo 
zapustio? Kako da rušiš zapreke, da radiš mirno i da na- 
preduješ, ako te jedna bol hvata za noge, druga za prsa 
a treća za glavu? | 

Šećuć po ulicah Newyorka nailaziš na život, o kojem 
si prije mogo samo sanjati, ali kojega niesi vidio, ni po 
razvikanih ulicah Carigrada, ni po rogobornih obalah 1a- 
lijanskih pomorskih gradova. Iz tvornica rad se prenosi 
na ulicu; iz ulice u one gradjevine, koje izvana sjaju mra- 
morom, iznutra zlatom, da pak odjekne Evropom i Ame- 
rikom. Rekć bi čovjek, da je amerikanska djelatnost nješto 
drugčija nego je naša. A tako i mora da bude, kad Ame- 
rikanac drugačije misli i postupa u svojoj djelatnosti, kađ 
ju drugačije sudi. U tom se pogledu shvaćanje evro- 
pejsko razilazi od amerikanskoga ; pak je za to kod nas 
i vidjeti toliko bogatih ljudi, koji ništa nerade, već se 
koče bogatstvom, kojega niesu stekli, i naslovom, kojega 
niesu zaslužili. Takvi ljudi nebi u Americi došli do ugleda 
nikad. Amerikanac, siromah ili bogat, svejedno, on hoće 
da radi, zna, da mora raditi, a bezposlicu i lienčinu ne- 
trpi, mrzi. Pa za togživot u Americi i postaje život druge 
vrsti; pak te za to i čara ono bježanje ljudi, ona osbilj- 
nost Engleza, koji je presadio u Ameriku onaj uztrajni 
zanos za rad, koji ga u staroj svojoj domovini učini go- 
spodarom ili skrbnikom sedmoga diela ljudstva; a u novoj, 
utočištem svih evropejskih nezadovoljnika. Ali osbiljnost 

englezka zaodieva se drugim oblikom u Americi, oblikom, 
za koji se može reći, da je amerikanski, da je nov, i koji 
je težko označiti. Najčistije mu je obilježje to, da s njim 
osbiljnost gubi onu ukočenost, koju Amerikanac nepozna. 
Nije krivo, ako se kaže, da sve, što iz Evrope dodje u 
Ameriku, sve se preobrazi; počam od slobode, koju Ame- 
rikanac drugčije shvaća nego mi, pak svršiv sa ugladje- 
nosti, protiva koje on nemisli da grieši, ako ostavi kod 
kuće svoje rukavice, i onda, kad ide da koga posjeti. 

Na sve ove stvari i još druge slične ja sam često pro- 
mišljao, iza kako sam njekoliko krat bio zavirio u glaso- 
vitu ulicu Broadway, tu glavnu odvodnicu amerikanske 
trgovine i amerikanskog obrta. 

Kako je ,Jared“ bio u sovuri, a još kapetan nenašao 
navla, to smo morali stati njekoliko dana na pristaništu i 
čekati. To je osobito neugodno djelovalo na poručnika. 
Nije se tome ni vojska mnogo veselila, ali ne s istoga 
razloga. Poslije dva mjeseca rada i patnje po moru mornar 
potroši rado svoje novce na kraju. Kad je već poručnik 
bio počeo sdvajati, hoće li neće li ovoga puta , Jared“ 
prosuti ,Pelješko družtvo“, eto s kraja viesti, da je brod 
navližan za Trst. Mimo Ilije, kapetana i moje malenkosti, 
nije se toj viesti nitko na ,Jaredu“ uzradovao. Nije po- 
ručnik, jer Trst neizvaža nego duge za Francezku, što bro- 
dovom nepruža mnogo dobiti; nije vojska, jer je Trst na 
vratima od kuće, a svi stoprv da su kuću ostavili. A 
mornar se praznoruk kući rado nevraća. Jer tada ljudi 
kažu, da se je ,skitao po svietu“, a ne da je ,bio po 
svietu“, da. je bio ,u karavani“, da je bio ,u Ame- 
rici“, da je ,kopao zlato“. A žene se osobito razumievaju 
u ove izraze, jer neće nijedna reći, da je Petar, na pri- 
mjer, ,kopao zlato“, ako zlata nije donio; ako li ga je 
donio mnogo, neće reći više ni tako, već da je bio u ka- 
ravani, pak će ga za to i zvati: karavanista, što 
Petru daje odma pravo na naslov ,paron Petar“, a ako 

nastoji i malo da nosi klobuk, i na ,šior Petar“, što mu 
povećaje i ugled i trošak. 

Osvitala je nedjelja. Zima je bila velika. Sva luka za- 
oledjena. Nijednoga broda, da bi se micao, mimo onih pa- 
robrodića sagradjenih navlaš za to, da sieku led u luci. 
Mi smo bili tik obale, u Brooklyn-u, vezani za kraj sa dvie 
verige. Krcali smo loj i kampić. Led se slegao i okolo 
nas. Na kuvertu niesi mogo iznieti ni vode ni vina, a da 
se to nebi brzo sledilo. Juče po obalah sve živo; rad- 
nici vrvili po ulicah, mornari ili skakali po jarborih ili 
potezali po brodu; radionice i tvornice djelatne, strojevi 
po luci navijali, odvijali, krcali, izkrcavali; — a danas sve 
tiho, sve mirno, sve mrtvo. Vidiš samo po koje jato mor- 
nara, te iz broda silaze na obalu, da idu posjetiti najprije 
krčmu pak crkvu Brodovi narinuti jedan na drugoga, 
svetkovali su i oni nedjeljni dan. Na svakom zastava ; pak 
za to i je nedjelja, da upoznaš i iz daleka brodove raznih 
naroda. Poručnika kao obično kraj nije vidjao nikad, ako 
to nije bilo u nedjeljni dan. Okolo devete dakle eto ga 
zagladjena i preobučena na palubu. Nije Šior Ivo bio 
nikad zanesen, da se odieva kako hoće drugi, po modi, 
već onako jednostavno po mornarsku. Na ruke bijaše na- 
navuko rukavice od debele i biele vune, ne da se tobož 
gizda, već da se brani od zime; ne od obiesti, nego od 
nevolje. Oboružan tako i proti zimi i proti vjetru, spusti 
se s broda na obalu, da u najbližu crkvu ide slušati svetu 
misu. Ilija bijaše već otišao svojim putem; valjda na misu 
i on, a Grga nebijaše brod vidio sve od subote na večer. 
Kamo se bijaše dio, neznam, ali znam, da je Šior Ivo 
pljunuo, kad ču, da su ga u jutro uzalud tražili u krevetu. 

Kad smo svi mislili, da je Grgo umakao s broda za 
uviek, a to poručnik izrekao glasno, javi se božman i reče, 
da se toga nije bojati, jer da su mu još sve stvari na 
»Jaredu.“ Sbilja eto ga po podne na brod. Objedova s osta- 

limi 1 sostalimi zametne poslije objeda razgovor, naravno 
. izpod prove, jer na kuverti nije bilo stanja nikomu. 

Blizu nas bila usidrena druga dva austrijska broda, 
jedan iz Dubrovnika, mnim: ,Peli Dubrovački“, a jedan 
iz Boke Kotorske, kojemu se imena sada dobro nesjećam. 
U dalekom svietu domorodci se rado susretaju i prigodno 
posjećuju, pak je za to i dolazilo na , Jared“ naših ljudi, 
sad s kraja, sad s kojega broda, a to naravno samo u ne- 
djeljni dan, jer svi, koji su u tudjini, svi su za dobićom. 

Božman se je gostio čajem, Ilija kavom, svi se živo o 
nječem prepirali, kad eto banuše navrh tambuća od prove 
. dva čovjeka, kojih ni vojska ni ,Jared“ nebijahu još vi- 
djeli. Grgo je sjedio u kutu na svojoj škrinji, pušio, zanio 
se bio u misli, kad ona dva, mornara ili zanatnika, slje- 
goše pod provu. Božman hiti oko, zine i nastavi srkati 
čaj; Ilija pogleda takodjer znatiželjno put stuba, pak kad 
vidi, da su mu to nepoznati, nastavi drobiti kruh u zdjelu 
i miešati, kako bi se tobož slador bolje raztopio; pogleda 
i Antun, ali se nemakne, da podje u susret. Tako svi 
ostali ostadoše mučke, čekajući, da bi se došljaci javili 
prvi, da bi prvi pozdravili. Pak stadoše gledati jedan dru- 
goga. Grgo vikć tim posjetom, nije se dobro niti obazrio 
nazad. Došljaci, kako stupe na najdonju skalinu, pozdrave: 

— Dobar dan nostromo culla cumpagnia. 

— Dobar dan, odvrati božman i ponudi im škrinju, 
da sjednu. | 

Grgo na glas, koji ču, napne uši i žigne se, ko da ga 
je nješto do živa ubolo. Obrne se put one dvojice i hoće 
da ih ujedno i vidi i čuje govoriti. | 

— Zima na dvor, da puče koža. 

— Zima, Bogu hvala, da, primjeti božman. Jedva da 
se može hoditi po kuverti; a konoplje kao da je okame- 
njeno; otvrdnulo ka otvrdnulo. Sledilo se sve kao staklo. 
Neznaš, česa bi se dotaknuo. Nego, bez zamjere, vi valjda 
koga tražite, ja tako barem Imnim. 

— Netražimo nikoga. Ali mi smo iz Makarske, pak bi 
rada što čuli od onih strana, ako je ovdje koji rodjeni 
Makiranin. Mi smo u Americi ima više godina, a mjesec 
je dana da smo u Newyorku i tražimo, nebi li našli čo- 
vjeka od uzdanice, da što kući pošaljemo. 

(:rgo ustane naglo i stavi se izmed božmana i one dvojice. 

— A poznaš li me! zaviče, obrnut put onoga, koji 
zadnji bijaše govorio. 

— Bog i duša po licu ne, jer kako si se promienio, 
nebih te bio prepoznao, da sam te vidio u tvojoj vlastitoj 
kući; ali po glasu, mnim, ti si Grgo. 

— Grgo, da, odvrati ovaj, Grgo, da, brat tvoje nesretne | 
žene, koja skapava od glada i koju neznam hoću li više 
zateći živu. A kud si lutao, jadan čovječe, kud si se skitao 
nesretniče, da si na onu sirotu sasvim zaboravio. Niesi ju 
trebao vjenčavati, niesi ju trebao dizati iz otčinske kuće 
kvariti joj sreće, jer ona rebi bila dočekala starost, če- 
kajuć muža. Liepa, mlada, gojna, vriedna, sve ju je gledalo. 
I na sielu i na _prelu i u kolu bila ona prva, pak 
dosta pametnih momaka bila glava za njom zaboljela. 
Gledaj, Martine, pravda se božja vrši vaviek, a ljudska, 
kad li tad li. Tko umakne jednoj, neumakne drugoj. 

Martin probliedi ko krpa bieloga platna. Lula mu iz- 
pade iz ustiju. Na oči mu se zalete dvie debele suze. Digne 
se drhćuć, uhvati Grga za ruke i zaviče: 

—- Anka je dakle živa? 

Grgo, koji se takvom upitu nije nadao, osta zapanjen, 
smućen, začudjen. Namah je čovjek na njegovu čelu mogo 
razabrati, da bura, koja se u njegovoj duši bila uzvitlala, 
bila se donjekle slegla. One rieči izuštene glasom onako 
bolnim, tužnim, bijahu ga razoružale, umirile. Ipak neod- 
govori ; ali spusti niz bokove ruke, koje bijaše podignuo, 
i raztvori šake, koje bijaše stisnuo. 

— Anka je dakle živa? ponovi Martin jače, drmajuć 
Grginom rukom. 

. — Kamo sreće, da ju majka nikad ni radjala nije, od- 
vrati napokon Grgo, kojemu je opeta krv bila počela ska- 
kati na lice i kojega bijaše minuo onaj čuđan i neizvjestan 
utisak. Kamo sreće, da nije, jer nebi danas jadikovala i 
plakala živa muža; nebi se uzalud sušila i venula, kako 
se suši i vene. 

— A znaš ti, Grgo, što je Bog? 

— Znam, Martine, znam, da tako ti. A nema božje mi- 
losti i čeka ga božja pravda, tko ugasi vjenčanu svieću i 
zaboravi vjenčanu uru. | 

— U razlog se, Grgo, Bog mi je veliki svjedok, jesam 
li ja Anku zaboravio, ili Anka mene! 

Na ove rieči Grgo da se pomami. Turnu Martina lievom 
rukom, a desnu podigne. 

— Što sboriš, zaviče muklo, krvniče moje sestre? Anka 
da je pogazila prva vjenčanu krunu? Da ti nju pokriješ 
sramotom, poklen si ju zavio u crno i izpio joj srce? 

Vidi božman, da bi stvar mogla svršiti zlo, pak se 
umieša, da miri. Uhvati Grga za desnu ruku, pritegne ga 
k sebi, i prignu ga silom da sjedne. Ilija se takodjer digne, 
da miri, ako uztreba. Pak božman reče: 

— Dajte, ljudi božji, na pola ste braća, umirite se, 
razgovorite se, da nebude sramote. Ti, Martine, prinesi 
razloge, kad ih imaš, a ti Grgo slušaj i nezaboravi, da 
što čovjek počini u strasti, trieznost vaviek neizlieči. 

Martin bijaše posjeo takodjer blizu svoga druga. Bio je 
žut, blied. Tresao se ko prut na lozi, ne od straha, već 
od one zabune, koja je bila porod svih onih uspomena, 
koje su mu sad lebdile izpred očiju, kao priekor, tuga, 
bol, sažaljenje. 

— Dakle, Grgo, slušaj, reče Martin drhćućim glasom, 
slušaj, jer ja niesam zaboravio niti za čas svoju ženu a 
tvoju sestru. Ja sam iz kuće otišao, da se vratim, ako uz- 
hoće Bog, a niesam sramotno pobjegao. Pošao sam za do- 
bićom, jer ti znaš, da me ie tjerala nevolja, a ne zavela 

obiest. Sreća ili nesreća, ja još dobro neznam, ali mnim, 
da sreća, naniela me amo u Ameriku, pak me ovdje pre- 
mamili, da idemo kopati zlato. Daleko od svakoga, koji 
bi me napućivao, moradoh se pustiti na vjeru. Odavle od' 
Newyorka daleko mislim dvie tisuće milja, žedan, gladan 
i jutrom i podnevom i večerom, radio sam zaludu punu 
godinu dana. Ovako neide, pomislih, i pobjegoh. Preko gore 
i preko ravna, ob dan na putaob noć u grm, doklen me 
njeki divlji ljudi nezarobe. Nepitaj za moje muke i patnje. 
Na meni su gonili ko na živini; po noći me držali vezana 
a po danu skitaj se, kud i oni. Napokon me i vjenčali 
Gadne li ženetine za Boga! Bog i sreća, desilo se da smo 
jednoč nabasali na jato amerikanskih vojnika. Nasta bitka. 
Divljaci u bieg, a ja vojnikom u ruke. Na moju želju od-. 
premiše me u bližnji grad Portland, s one druge strane 
Amerike. Otale pisah kući, ako hoćeš više od deset puta, 
ali uzalud. Prošla godina, prošle dvie, meni odgovora ni od 
kud. U tom gradu sreća mi, Bogu hvala i slava, pomogla. 
Danas i meni i tvojoj sestli kruha do vieka. 

Grgo se digne. 

— A je li to sve istina, božje ti vjere, Martine, jer da 
se pak nereče, da poklen si me nagrdio, da si se sa mnom 
i narugao!: 

Martin stavi desnu na prsa, pak ju pruži. Grgo je uhvati. 
Pak se izljube. 

— Lako ti se je ljudem nagadjati, primjeti Ilija, kad je 
tobolac pun. Lašnje trgovine nikad. 

Prodje njekoliko dana, preko kojih bi Martin ob dan 
dolazio na brod, a Grgo preko noći silazio na kraj. Bila 
je subota, kad Grgo neosvane na brodu. Kad se vojska 
digne. na rabotu, uzalud ga je božman tražio u njegovom 
krevetu. 

— Doći će, reče poručnik. 

— Neće, šior, odvrati Ilija Grgo je ponio na kraj 
sve svoje stvari, a mnim, da nije, da ih komu dariva. 

Šior Ivo pljune. Kapetana nije bilo na brodu. Njega su 
poslovi na kraju zadržavali, pak je za to na kraju često 
i noćio. Poručnik, voljan da kapetanu priobći odma, što 
eto pobježe Grgo, preobuče se na brzu ruku i podje ravno 
k odpravniku, koji nije bio daleko, i kod kojega se je na 
kapetana mogao lako namjeriti. Tu kapetana nebilo, pak 
ga odpravnik naputio k njekome trgovcu, koji je imao 
svoj dućan dvie ulice dalje, u York Street-u. Šior Ivo se 
uputi, te preko jedne ulice i preko druge, zaokrećuć na 
lievo, mjesto da zaokrene na desno, eto ga na uglu od 
Plymouth Streeta, blizu same. obale, odklen je svako pet 
minuta odlazio parobrod u Newyork. Njemu se dalo po- 
gledati put onamo, pak kao da vidi Grga; zaleti se, da 
ga dostigne. Neznajuć ni sam kako, nadje se na parobrodu. 
Prije nego se je dobro obazrio nazad, parobrod se uputi. 
Kad Šior Ivo vidi, da putuje, pljune i požvaka nješto, što 
nije razumio nijedan od onih, koji su mu bili blizu. Grgu 
više ni strva, ni java. Zaviri put kraja, ni tamo nikoga, 
koga bi poznavao. Parobrodi, koji su u velikom broju 
spajali Brooklyn sa Newyorkom, prije no bi sagradjen 
onaj orijaški most, za koji malo tko da nije čuo govoriti, 
a spajaju donjekle i danas, prave su plijuće palače. S jedne 
i druge strane ljudi se mogu namjestiti na stotine, a po 
sriedi kola i kočije na dvadesetine. Šior Ivo se nadje na 
desnoj strani. Sve klupe bile posjednute. Njega zapalo sta- 
jati na nogama izmed desetero djevojaka, koje su se živo 
razgovarale. Nije znao, kamo bi držao oči. Više su mu sme- 
tale one, nego ista misao, da se eto na ,Jaredu“ radi bez 
njega, koji plovi Bog zna kud. Jedan ga Amerikanac na- 
govori englezki iz daleka. Šior Ivo k6o da nečuje. Ameri- 
kanac ponovi upit. Šior Ivo ga pogleda i nješto za- 
mrmlja. Sad je parobrod stao. Ljudi se izkrcavaju. Iz- 
medju ostalih opeta ko da vidi Grga. On tada na kraj 

za njim. Grgo zamakne iza jedne ulice. Šior Ivo pobrza 
i stigne ga. 

— A kud bježiš 89 ta znaš, da nemam sile. da te 
sustavim. 

. — Da Bog pomože, šior; zar i Vi pobjegoste ? 

Poručnik bi se na tu primjetbu bio u drugih okolnostih 
strašno naljutio; ali je sada trebalo hoditi na liepe, tre- 
balo je s Grgom postupati oprezno. Šior Ivo. je u njeku 
bio u njegovim rukama. 

— A za što da te nestalo s broda, upita Šior ito koji 
nije mario niti odgovoriti na onaj Grgin upit. 

— Eto,.šior, da kušam sreću na kraju. Kad me je 
Bog evo amo jedan put donio, pomislih, da je bolje, da 
ovdje i ostanem. Tko zna, što čovjek može dočekati. Ame- 
rika je široka, bit će i meni malo mjesta. Nego, bez za- 
mjere, šior, ili se šetate ili me napastujete? Ja bih to 
rado doznao; jer ako je prvo, mi prijatelji ko na ,Ja- 
redu“ i što mogu, zapovjedite; ali ako je drugo, onda je 
bolje, da se odma razstanemo, jer se nas dvojica nebi 
nikad nagodili. ,Jared“ ko da ga niesam nikad ni vidio, 
a vratio se zdrav, ako Bog da, kako me zdravo amo 
i donio. 

Šior Ivo nije znao, što da odgovori. Nije mu se dalo 
nikako poviedati Grgi, da nezna, gdje se nalazi. A što ga 
je stavljalo u goru nepriliku, njih su dva onako u razgo- 
ovoru bili zamakli dvie tri ulice dalje, pak bijaše izgubio 
s vidika obalu i neznao, kud i kako mu sad ostaje. Grgo 
je po svoj prilici poznavao dobro ulice donjega grada, jer 
nebi ni najmanje promišljao, kud i kada da zakrene. Po- 
ručnik ga je medju tim sliedio. 

— Dakle, šior, opetova Grgo, nas dva ili prijatelji 
ili neprijatelji? | 
— Za što neprijatelji, zapenta Šior Ivo, kojemu ono uza- 
ludno silno hodanje bijaše dodijalo. Nego molim te, Grgo, 
kaži mi, kamo idemo sada, jer ja Newyork dobro nepoznam. 

g Ja, šior, idem onamo prieko, na drugu stranu k 
Martinu, koji me čeka na jednom brodu. 

— Dakle mi idemo napried ? 

— Bogu hvala, napried, da; a čemu bi hodili nazad? 

Šior Ivo se zamisli. Sad bijahu napokon u glasovitoj 
ulici Broadway. Onaj bujni život za njega ko da nije ni 
obstojao. On bi se bio volio naći na brodu, makar u stivi, 
u gavunu, u svetoj Barbari, nego u najglasovitijoj ulici 
svega svieta. Broadway je srce Newyorka, kako je Newyork 
srce sjeverne Amerike. Ona se ulica proteže od juga put 
sjevera preko svega otoka Manhattan, na kojem se nalazi 
Newyork. Počimlje od Batterie, tog njegda najmilijeg še- 
tališta Newyorčana, od Castle Garden-a, tog utočišta use- 
ljenika, i križa neuredne ulice donjega grada donjekle koso, 
a malone okomito ulice gornjega. Govore, da je Broad- 
way treće veliko ime Amerike; to jest redom: Ame- 
rika, Newyork, Broadway. Nema ulice na svietu, koja bi 
se sovom mogla takmiti. Oni, koji su vidjeli i Londonski 
Strand i Parižke Boulevards i Bečku Ringstrasse, tvrde, 
da one sve tri skupa nemaju pogledom na promet i ži- 
vahnost toliko važnosti, koliko Broadway. Može se reći, 
da je šetnja kroz Broadway šetnja kroz Ameriku. U njoj 
je i sbilja usredotočeno sve, što Newyork ima važnoga za 
trgovinu i obrt. Svaka palača, svaka gradjevina znamenuje 
koje veliko poduzeće, koje odjekuje Evropom i Amerikom. 
Svaki izum u obrtu, svaki podhvat u trgovini, koji se 
rodi u Americi, nalazi odziva u Broadwayu. Samo kroz 
Broadway razlije se svietom, napreduje. Preko nje se lieva 
danom i noću neizbrojeno blago. U njoj svi novčani za- 
vodi, sva ona orijaška poduzeća, za koja mi jedva znamo, 
da obstoje, da mogu obstojati. Ljudska vreva nemože naći 
nigdje dovoljne priklade, da se predoči onome, koji toga 
nije vidio i gledao. Šior Ivo se u toj vrevi našao na jedan 
put. Zanesen strujom, koja je s ove strane zujila put do- 
njega grada, od svega toga nije ipak opažao ništa. Jedini 

ga je Grgo zanimao. Grgo je u onih trenovih bio zanj što 
i sidro spasenja. To je bilo sidro, koje je u onoj vrevi 


puzalo, ali je opeta bilo sidro. Čudovište istoga Broad- 


waya, orijaška palača na dvanaest kata, koja mu je bila 
sprieda, nije mogla ni ona da mu oči zategne. Zadnje 
Grgine rieči, prem su bile bistre, bijahu ga još više smu- 
tile. Sad već Šior Ivo nije hodio. Struja ga je zanosila, a 
Grgo privlačio. Trebalo se je ipak na nješto odvažiti. 

— Grgo, reče napokon sdvojno, meni se sve čini, da 
mi neidemo na parobrod, koji ide put Brooklyna. Ja ipak 
moram na brod. ' 

— Evo, šior, do po sata mi smo našli Martina. Da 
mu samo javim, kad i gdje da se opeta sastanemo, pak 
me eto odma s Vama nazad. 

— A da bi ti mene odpratio nazad na brod? 

— Na brod, šior?! 

Grgo se začeše za uši, pak nastavi: 

— E, šior, na brod nikako. Ja sam se, Bogu hvala, 
izkrcao i nemarim, da se krcam opeta. Bilo što bilo, ja 
ostajem u Americi. 

Šior Ivo se zamisli opeta. Grgo je sjegurno na nješto 
bio posumljao, jer nebi onako bio zategao s razgovorom. 
Da ga poručnik misli privabiti na izdajstvo do blizu broda 
i dati ga hvatati po kojem stražaru? Pak se zamisli i on. 
A medju tim su hodili vaviek. Grgo prvi, poručnik za 
njim. Grgo nije mnogo mario, da izgubi s oka poručnika. 
Sumnja, koja je u njem sad rasla, činila je, da to da- 
pače i zaželi. Pak za to pobrza. Vidi Šior Ivo, da je Grga 
nješto zavrtjelo, pak pobrza i on. Uhvati ga za ruku. 

— Molim te Grgo, naputi me, da se vratim na brod. 

— Vi se, šior, rugate. Ako Vi znate jednu, a ja znam 
drugu. A _mnim, da je od Vas bilo pametnije, da me nieste 
sliedili, jer se meni sve vrti po glavi, k6ć da su Vas po- 
slali za mnom u potjere. Ja sam, Bogu hvala, pošten čo- 
vjek. Iz broda sam ponio samo svoje. Pak Vas molim na 

liepe, da me ostavite na miru, jer_ bi moglo biti i hala- 
buke. Ja sam otišao. 

Pak Grgo zamahne rukom, iztrgne ju iz poručnikove i 
zamakne u sviet. Šior Ivo ostane sam. Trudan, umoren, 
jedva da se je držao na nogu. Da je znao englezki, mogao 
se je lako pomoći, ali sa_ hrvatskim i s talijanskim tre- 
balo je sreće, koja ga onoga dana nije osobito pratila. Da 
se ugne struji, koja je na onu stranu ulice zujila natrag, 
u gornji grad, podje malo napried i nasloni se na zid 
jedne palače. Pak stane misliti. Rado bi bio sio, jer su 
već bila tri sata, da je na nogama, ali na to nije bilo ni 
pomisliti. U to mu se približi jedan dečko (Shoe black), 
da mu očisti postole. Šior Ivo pljune, a dečko se udalji, 
da napastuje druge. Nakon malo eto drugoga. Poručnik 
odpravi i njega. Pak odpravi i trećega. Vidjevši, da mu 
tu nema mira, da uzalud pljuje, da se uzalud srdi, ukrca 
se u jedan tram, koji je po njegovih računih hodio baš 
onim smjerom, od kuda on bijaše došao s Grgom. Ali je 
tram potezao ulicom Broadway, pak je i poručnik sad 
jurio s njim put gornjega grada. U prvi mah oćuti se 
sretnim ; u jednu, što eto može malko opočinuti, a u drugu, 
što eto misli, da ga vode k onome zlosretnomu parobrodu, 
koji ga iz Brooklyna bijaše ovamo prebacio. Ulice se re- 
daju. Šior Ivo opočiva i juri. Otvori mu se najprije City- 
Park, okolo kojega su sakupljeni bureaux-i svih že- 
ljezničkih i parobrodarskih družtava, u kojih se nalazi 
sve, što useljeniku može trebati, što ga može zanimati 
za dalji put, ako hoće po svoj Americi. Tram popo- 
staje svako deset minuta, ali od obale ni zraka ni traga. 
Sad eto poručnika u Leonard Street. Svakomu drugom čo- 
vjeku bila bi zapela za oči veličanstvena palača, u kojoj 
ima svoje sielo jedno osjeguravajuće družtvo, — u korin- 
tičnom slogu i sva od bieloga mramora. Šior Ivo je za 
sve to bio i sliep i niem. Njega je mučio , Jared“, od ko- 
jega je sad bio Bog zna koliko daleko. i Grgo koji ga je 

onako iznenadno na ulici ostavio. Nijedna od onih orijaških 
gradjevina da bi njegovo oko ma niti za jedan tren k sebi 
pritegla. Tram prodje i Canal Street, onu dugu, široku 
ulicu, koja se od Canal Parka, što je na obali Hudson- 
Rievera, proteže put iztoka za dvie milje i više i sieče 
koso Broadway. a okomito Bowery, tu drugu znamenitu 
ulicu Newyorka. Dvie ulice dalje, vaviek ulicom Broadway, 
tram staje naprama ogromnoj palači od bieloga mra- 
mora, okolo koje vrvi svjetina, kć da je to mravište. 
Šior Ivo je mislio, da je već tram blizu obale, pak se 
podigne da sidje. Pak mu se pričini, “a je to onuje i 
sjedne opeta. Valjda ga je bjeloća, štono su sipale mra- 
morne palače, zasjenjivala, pak protare oči i pogleda sve 
ono bogatstvo, sve ono razkošje, koje su pojedini trgovci 
prosuli na pune ruke na pročelja svojih skladišta. Da je 
poručnik bio dobre volje, mogao je prispodabljati vas onaj 
Život, što mu se je na ulici otvarao, s onim životom, što 
je mogao vidjati u drugih gradovih, pak sve znamenitije 
ulice skupa i Genue i Carigrada i Londona nebi bile odo- 
ljele prispodobi. Tram, omnibusi, teretna kola, kočije 
obće i privatne, sve se je to križalo redom, usred svjetine, 
koja je jurila po pločnicih. Na dnu, u sjeveru, visoki toranj 
protestantske crkve: Grace-Church, zatvara dalji vidik, jer 
tu Broadway naginje na sjevero-zapad, da četiri ulice dalje 
prispije na Union Square. Na onom kutu nalazi se skladište 
glasovitoga aršinskoga kralja (Ell-king) Stewarta. Palača sva 
od željeza leži izmedju četiri ulice. Čovjek jedva da pojmi, 
što svega ima u tome orijaškome dućanu. Da je razastrieti 
jedan do drugoga njegove triemove, zauzeli bi sedamdeset 
tisuća četvornih metara površine. U njem je zabavljeno 
više od tisuću poslovodja. Svake se godine tu razproda 
robe za više milijuna vriednosti. Tisuće ljudi, koji su ula- 
Zli i izlazili, niesu bili kadri da privuku oči poručnika, 
koji je tek sada bio počeo sumnjati, da tim putem neće lako 
naići na obalu, a još manje na onu onoga zlosretnoga pa- 

robroda. Tram je medju tim jurio napried. Sad je Broad- 
way širi i ljepši. Sad se razvija sve moguće razkošje 
u gradjevinah, koje može izložiti oku začudjenoga Ivro- 
pejca najveći i najznamenitiji grad novoga svieta. Najprije 
Union Square sa svojim orijaškim vodometom usred dra- 
žestna perivoja, okolo kojega je nanizano množtvo velikih 
kazališta, elegantnih svratišta, bogatih skladišta i razkošnih 
palača amerikanskih milijunara. Posred trga stoje kipovi 
Washingtona i Lincolna. Malo onuje u četrnaestoj ulici put 
iztoka diže se glasovita tvornica glasovira, sva od, mra- 
mora; malo ovuje veliko skladište Singerovo šivaćih stro- 
jeva; pak opeta onuje: ,Academy of Music“, u kojoj je 
brala lovore i dolare Adelina Patti i drugi kazalištni 
slavulji. š 

Vidi poručnik, da nema obale i da tram zaokreće na 
lievo, u sedamnaestu ulicu, pak sidje. A netom je sišao, 
opeta ga počela zanositi vreva ljudi. 

Bila su već dva sata poslije podne. Sad oćuti, da je gladan. 

Misleć, da kreće put obale, uputi se dalje ulicom Broad- 
way. Ono što se je Broadway otvarala u Madison Square, 
on bijaše pomislio, da je otvorena obala. Veliki i ele- 
gantni Fifth Avenue Hotel, koji je na zapadnoj strani od 
Union Square, bijaše on uzeo za koje skladište, koje ne- 
može biti nego na dnu ulice, tik obale, blizu brodova, jer 
je naličio onoj palači, u kojoj je u Brooklynu bio vidio, 
da je namješten comptoire ,Jaredova“ odpravnika. Pak se 
Sior Ivo razveseli. On se je medju tim nalazio u najbo- 
gatijem predjelu Newyorka, u najljepšem dielu Broadwaya. 
Med Union Square i Madison Square, u osamnaestoj sve 
do dvadeset treće ulice, prebivaju najbogatiji Newyorčani. 
Palače se nadtječu u razkošju, pusti se mramor bieli i 
kaže dolare svojih prebivalaca. A kao izraz svega toga 
veličanstva, i reko bi uprav za to, da stranac uvidi 
od prve, da je tu sve veliko i orijaško, počam od 
samih mramornih sgrada pak svršiv sa vjiednosti papira 


296 
u željeznih škrinjah, bijahu gradjani namjestili usred pe- 
rivoja Madison Square-a jednu ruku onoga velebnoga kipa, 
što no je Francezka republika darovala Americi. Ona 
ruka dignuta onako, u vis imala je u sebi nješto prkosna. 
Reko bi bio čovjek, da se iz one ruke čuje podmukla 
opomena, koja je naličila 1iečim: skini kapu jadniče, ovdje 
okolo tebe ima toliko novaca, ima toliko milijuna, da bi 
mogli uzdrmati Evropom. A i sbilja, nijedna od onih pa- 
lača, koja je med Union Square i Madison Square, nebi 
mogla izgorjeti, a da se odziv nebi oćutio i u ma 
i u amerikanskih novčanih zavodih. 

Poručnik je uzalud jurio narried, uzalud se obraćao 
desno i lievo, hoće li gdje puknuti čisti obzor. Da je imao 
dobar vid, mogao je ipak vidjeti, kako se na milju da- 
leko i desno i lievo oivara obala, i to kroz svaku ulicu. 
Ali je njim bila zavladala stalna misao, da je on onom 
ulicom bio i došao, pak kad li iad li, da će se dočepati 
obale. Ota misao nije mu dala vidjeti onu tamno podu- 
gačku modru piknju, koja se je crtala u zapadu i u iz- 
toku na dnu svake ulice. Sad su bila četiri sata, a to 
se je razaznavalo i po bjeloći dana, koja je tamnila. Kad 
je već sdvajao, hoće li na brod neće li, pričini mu se, 
kao da je u onoj vrevi ljudi razpoznao njemu dobro po- 
znata kapetana S. onoga broda dubrovačkoga družtva. Kao 


utopljenik, koji se hvata ma za što, samo da se spasi, za- 


leti se što je samo mogao i dostigne ga. 

— Šior Ivo! zavapi začudjeni prijatelj, kamo sreće, 
da smo se prije susreli. Ja baš dolazim iz Central-Parka. 
Hodio sam da, vidim Kroton-reservoir, koji nosi milijardu 
galuna vode. Ala Šior Ivo, to je nješto divnoga. Samo 
pomislite, da je voda dovedena iz daljine od četrdeset i 
tri milje, i da je vodovod stajao grad deset milijuna do- 
lara. To je odavle daleko više od tri milje i pć. Mi smo 
na sedamnaestoj ulici, a reservoir ostaje u sredini Parka, 
prama osamdeset šestoj, i proteže se sve do devetdeset 

sedme ulice. Da sam znao juče, da se kanite danas pro- 
vezti po Newyorku i da želite razgledati grad, jutros prije 
nego otidjoh s broda, bio bih Vam se oglasio. Tako smo 
mogli biti u družtvu. 

Šior Ivo se sakupi, kako je bolje mogao i reče: 

— Ja mislim, da bismo mogli zakasniti, pak bi bilo 
bolje, da se uputimo nazad. 

— Nije kasno, Šior Ivo, ne; mi možemo još štogod vi- 
djeti. Došli na brod na šest, došli na osam, došli na deset, 
sve jedno. Ako nema na brodu Vas, božman je; a jutros 
ste dali Vaše naredbe. 

Poručnik se zagrize za usne. Onaj drugi nastavi: 

— Evo nas blizu Grace-Church, neostaje nego milju 
tamo nazad na Broadway, kuda ste i došli. Uljezimo u 
tram, pak smo tamo u malo minuti. 

Prvi uljegne kapetan, drugi poručnik, koji se je sad bio 
predao sudbini. Tram prodje Union Square i stane prama 
dvanaestoj ulici. Pak se popeše oba na elegantni crkovni 
toranj od bieloga mramora i u gotičnom slogu kao i ista 
crkva. Šior Ivo gleda i negleda, vidi i nevidi ono more 
kuća, što se sve širi na toliko milja daleko u sjeveru, u 
iztoku, u zapadu i u podnevu. Njegov se prijatelj medju 
tim divi i čudi onomu čudovištu, koje bi čovjek uzalud 
tražio da opiše. Onamo mu priteže oči Bursa sa svojimi 
korintičnimi stupovi, koji joj nose krov i mame i draže put- 
nika na neizbrojeno blago, koje se toči kroza nju; onamo 
velebna mitnica na uglovih ulica Nassau-Street i Broad- 
Street, sva od bieloga mramora i u doričnom slogu, koja 
je stajala milijun dolara. Na istom mjestu bivala je ona 
stara, čedna, ali za to ne manje velika grada Federal 
Hall, iz koje je Washington držao svoj znameniti prvi 
govor, kao prvi predsjednik mlade republike. Onamo Hall 
of Justice od granita u egipatskom slogu; sveučilište i ar- 
senal u gotičnom. Med tri sto crkava, manjih i većih, nad- 
tječe sve crkva Svetoga Trojstva u ulici Broadway. Sva 

od crljena kamena, u gotičnom slogu, sa tornjem visokim 
dvie sto i šestdeset pet stopa, odklen se uživa najljepši 
vidik luke, grada i zaljeva. Preko ono mora kuća, što za- 
uzima trideset četvornih milja, razabire se južni kraj otoka, 
donji dio donjega grada, u koji se bijahu naselili Holan- 
dezi godine 1863.; na desno, na zapadu, rieka Hudson ; 
sprieda, na jugu, Staaten Island; na lievo, u iztoku Long 
Island, na kojem je Brooklyn, to _ Newyorško predgradje, 
koje broji više od osam sto tisuća stanovnika; pak još 
druga tri predgradja: Jersey City iza Hudsona, Williams- 
berg i Hoboken, pak sve one ulice, za koje kao da Ame- 
rikanci nemaju dovoljno imena. Nego što u Newyorku 
pomorcu zapinje najviše za oči, to je čudan razvoj mo- 
stova. Njih sam Newyork, neračunajuć predgradja, ima 
malone dvie stotine, od kojih su njeki privatni, a njeki 
državni. A ipak se brodovi moraju jagmiti, moraju pod- 
mićivati, da dobiju mjesta, da uzmognu što prije pristu- 
Piti k obali. A to čovjek može samo onda pojmiti, kad 
zna, da je svega prometa godine 1872. Newyork imao za 
sedam sto šestnaest milijuna dolara, te da je svaki dan 
popriečno dolazilo petdeset brodova, što sve čini osam- 
naest tisuća tečajem ciele godine, od kojih pet tisuća šest 
sto petdeset devet bilo inozemskih, a ostalo amerikanskih. 

Ja mislim, da je na ove brojeve poručnikov prijatelj 
bio i pomislio, pak da se je za to i razbudio od onog 
presenećenja i snatrenja, u koje ga bijaše zanio onaj veli- 
čanstveni vidik. Kad se obazre, vidi Šior Ivu, gdje sjedi 
na postavku jednoga unutrnjega stuboka. Poručnik je ta- 
kodjer promišljao, ali mislim na brod, na ovoga kapetana, 
i na onoga na brodu. A mislim, da je pomislio i na bož- 
mana, jer se strese i pljune. Pak sidjoše na ulicu. 

— Ja bih da idemo večeras u koje kazalište, reče pri- 
Jateij poručniku. 

Šior Ivo raztvori oči. Pak kao da nije čuo, odvrati: : 

— Mene čeka kapetan prije večere, pak mi je red 
otići, jer je na brodu posla. 

— Onda smo se mi sada odielili, jer eno mi prijatelja, 
koji će valjda u kazalište sa mnom. 

Šior Ivo se začeše za uši i napne ih, da čuje. Prijatelj 
njegova prijatelja nebio razpoložen, a imao prešnijega posla. 
Onaj ga drugi stane nagovarati. Šior Ivo namiguje ustnama 
ko da nješto nabraja. Stavlja ruke sad nazad, sad u žep, 
sad sprieda, sad u priekrst. Kad su mu već crvi bili po- 
čeli ljezti izpod nogu, došljak pozdravi i otidje. 

Njegova sudbina bijaše napokon riešena, povoljno. Ka- 
petan bijaše takodjer napustio ideju, da one večeri ostane 
na kraju. Sad su se napokon oba vozili put Jareda. Devet 
sati, a poručnik na brod. Kapetan Baro je sjedio još za 
trpezom, kad Šior Ivo stupi na vrata od komore. 

— A kud ste se djeli, jadan čovječe, čitavi dan, da 
Vas brod od rana jutra nije više vidio. Da ste mladji nebih 
Vam zamierao; ali u Vaših godinah, u rabotnik, kad su 
na brodu pune ruke posla, to je u istinu nečuveno. 

Šior Ivo jedva da pozdravi. Zatvori se u izbu i pljune. 
Kako je bio gladan, to zagrize komad galete, što je slu- 
čajno imao u ]ladici stola, pak legne spavati. 


/ 


Dodje napokon vrieme, da se spremamo na put. Zadnji 
lagvi loja bili su na obali, a zadnji komadi kampića na 
kuverti. Šior Ivo je brojio sdušno i točno i jedne i druge, 
da uzmogne sve točno i sdušno predati trgovcu u Trstu, 
kad se tamo prispije. Mi smo bili uz most za kampić i 
loj, a nama na desno bio most za slador, iza ovoga most 
za meso, pak desno i lievo drugih četrdeset drvenih mo- 
stova, štono ima sam Brooklyn. Niesam se mogao nikad 
dosta načuditi silnomu prometu, što sam opažao u onom 
kutiću Brooklyna. Most za slador bio bi jutrom pun ba- 
čava, koje bi prije smrknuća izčeznule, te si na večer 

mogao vidjati po mostovih same lučke stražare, koji pre-. 
gledavaju brodove i nadziru red, kako su privezani. To 
se je svaki dan opetovalo. Mornari bi iz bližnjih brodova 
vrebali na bačve, kad bi se koja slučajno otvorila, te 
skokom na kraj, obskrbili se sladorom za čitavi put. Jedno 
po podne donese ga Antun pod provu pun bujol. Nije 
onoga puta nijedan mornar ,Jareda“* u Newyorku sladora 
kupovao. Da smo bili blizu mosta za duhan, bila bi se 
vojska i njim po svoj prilici obskrbila. Ali je taj most 
bio od nas daleko, pak je za to duhan trebalo kupovati. 
A u Newyorku pušenje je silno trošenje. Na brodu su pu- 
šili svi; svi neizuzam ni kamarota ni maloga od foguna. 
A kako i nebi. kad. reko bi čovjek, to zahtieva sam morski 
zrak. Za što? Neznam. 

Mnogi govore, da je pušenje mornaru potrebito, da vara 
vrieme i razbija dosadu, kroz duge noći na putu, kad 
nema pred sobom ništa, do duboka mora i visoka neba ; 
kad nečuje ništa, do šuma valovja i škripanja korita broda. 
Nego pušenje ima i na brodu suztezanja, a recimo i ne- 
prilika, kako ih ima i na kraju. Svak zna, da ono ima 
svoje stanovite granice u družtvu, ma koje vrsti ovo bilo. 
Način pušenja dokazuje donjekle položaj jedne osobe na- 
prama drugoj; označuje družtvene zahtjeve, zamjere i 
družtvenu ograničenost slobode. Pušenje može biti uvred- 
ljivo, kako je gdjekad uvredljiv i pozdrav i odzdrav. Mo- 
treći ljude na ulici, kako se medjusobno pozdravljaju, i 
poznavajuć stepen njihova naobraženja i ugladjenosti, možeš 
donjekle razpoznati i čovjeka i ženu; možeš kadkada če- 
ljade i prosuditi. Nego pušenje ima finoća, kojih u pozdravu 
i odzdravu nemožeš uviek razpoznati. To su sjenke, koje 
zapinju za oči svakomu, koji proučava ljude; i prem su 
sjenke, uvjeravaju te ipak o djetinskoj osbiljnosti čovjeka, 
koji nješto dozvoljava na vrata a zabranjuje na prozoru. 
Pušenje je termometar ljudske osbiljnosti, u koliko se ova 
mieša sa djetinjarenjem i u koliko je jedna pretežnija 

prama drugoj. Pušenje ima svoje terete, svoje lagodnosti, 
svoje dužnosti, svoje pogodnosti. Ono je ko svaki drugi 
ljudski čin i slobodan i ovisan, te je ujedno i izraz ljudske 
svojevoljnosti i dokaz ograničenosti ljudske slobode. Pak 
se ta njegova svojstva protežu i na brod. Kapetan može 
pušiti kud, kako i kada ga volja. Poručnik može donjekle 
takodjer, ali kad se poteže, kad se radi, kad se manovrira, 
poručnik nesmije pušiti. jer nebi izgledalo liepo, da vojski 
zapovieda s cigarom u zubima. Božman puši na provi, a na 
kasaru samo, onda kad je kapetan u komori; krmilari i 
mladići samo na provi i po kuverti, ali ne onuje jarbora 
od maistre. Ako li ga preko pušenja dodje red, da i za 
kratko podje na kasar, ostavi cigaretu na provi. Nitko 
živ nije nikada vidio krmilara da je zapušio na timunu. 
Nebi smio ni mladić pušiti na kaštilu, kad gleda ob noć 
po provi, ali ga je s krme težko nadzirati, kad čuva, da 
se straga vatra nevidi. U starije vrieme bilo je zabra- 
njeno ob noć pušenje i po kuverti, ali danas ta zabrana, 
ili bolje rekuć navada, vriedi u toliko, u koliko ju mornar 
obslužuje. Nije slobodan u tom pogledu ni dispensir u 
svojem fogunu, jer mornar netrpi, da mu se mieša riža 
ili prevrće kaladranka s lulom u zubima. A najgore je. 
za maloga i za kamarota, koji u obće nesmiju pušiti. A 
ovdje se može upotrebiti ona rečenica, koja vriedi i ljeti 
i zimi, i ob daniob noć, i na dkraju i na d brodu, da 
»tko je jači i tabači.“ Oni se ipak znadu pomagati, ob 
dan u srpi, a ob noć izpod barke. A težko po njih, ako 
niesu na vrieme da skriju cigaru bilo pred božmanom, 
bilo pred dispensirom, bilo pred poručnikom. 


Lo 


»Jared“ je napokon bio krcat; krcat kao oko. Već su 
bukaporte bile namještene, pukotine kalafatane, nalivene 
katramom, a incerade zabijene daskami, a daske čavlima. 
Božman i poručnik redaju sve što treba urediti, neka se 

sutradan, kako to bijaše preporučio kapetan, uzmogne od-: 
putovati. Poručnik je svedjer bio zlovoljan od onoga zlo- 
sretnoga dana, odkad se proti svoje volje bijaše našetao 
po Newyorku. Ona mu je šetnja lebdila pred očima kao 
ukor u Jči mornara, a najskoli u oči božmana, koji bi se 
kadikad posmjehnuo izpod brkova. To bi poručnika gore raz- 
jadilo, pak bi pljunuo. Svaki se je ipak čuvao, da to 
glasno spomene. Grgi više ni strva ni java. A kad 
Kapetan Baro bijaše čuo, đa je pobjegao, slegne ramenima 
i pobrine se, da nadje drugoga. Na ,Jaredu“ bijaše ostalo 
Grginih šestdeset forinta, koje kapetan preda konsulu. Ja 
sam u duši bio žalostan, što nas eto ostavi Grgo, pak se 
pobojah, da nebi to učinio i sam Ilija, jer je izmedju njih 
dvojice bilo često povjerljivih razgovora. Kad ga za to 
upitah, odgovori mi: 

— A jedva čekam, da vidim kućni prag, i ako dobri 
Bog da, da ga više nikad s oka neizgubim. 

Sutra osvanuo liep dan, a vjetar puhao povoljan. Dodje 
parobrodić te nas izvuče iz zaljeva. Pak ,Jared“ zajedri 
put Evrope, put Trsta. 


Kad još niesmo bili ni petdeset milja daleko od kraja, 
vjetar okrene na maistro i počne sniežiti. Pak nasta zima, 
tvrda zima. Nitko živ nije mogao stati tren na mjestu. 
Koga je bio red bditi na kuverti, taj je morao trčati amo 
tamo, s prove na krmu, s krme na provu, tek da neozebe. 
A glavno je bilo, da se čuvaju ruke, pak je trebalo ma- 
hati, jer bi se inače prsti bili sledili. A kako samo ma- 
hanje nije ruke moglo uzdržati tople, tako je trebalo vaviek 
štogod potezati. 
= — Ovako bezkoristne rabote, reče jednoč Ilija, čovjek 
nedoživi nikad. 

«X Krmilar, mimo debelih vunenih rukavica, imao je ruke 
obavijene inceradom, koja braneći od vjetra, dopomagala 

je, da se uzdirži poć sata na timunu, doklen ga zamieni 
drugi. Maistro, koji nas je u jednu tako oštro šibao, nosio 
nas je u drugu daleko od kraja,-put toplih vođa Gulfstreama. 
Ali je medju tim ljutina zime bila uprav nesnosna. 

Kako poručnik preda na osam u jutro stražu božmanu, 
zabilježi na kartu točku, u kojoj se je nalazio , Jared“, po- 
pije kavu na brzu ruku, i zabije se u svoju izbu, da se malo 
stopli, jer od silne zime bijaše malone vas umodrio. Bož- 
“manu, koji je vaviek pregledao jarbore, ako nije što po- 
tezao i ako nije u nebo gledao,. netom stupi na kasar, na- 
takne se na oši tanko razpleteno i raskošmuljano uže, što 
je lepršalo na jarboru od pala, izpod samoga pika od rande. 
A pošto na jarborih nesmije visjeti ništa, što se s kuverte 
nebi znalo za što visi, to on pošalje Antuna, da vidi i do 
potrebe da odreže. Antun se uzpne do trećine jarbora. 
Hoće napried ali uzalud. Ruke nemogu da odole. Vrati 
se natrag. Kako stane nogom na palubu, počne trepati 
nogama .i mahati rukama; a kad vidi, da je sakupio 
nješto topline, hoće da se penje opeta. Uzalud i kušnja. 
Jedva da se je bio dokopao desete grižele, kad se vrati 
opeta. Hoće da kuša još jednom, ali ga božman odpravi 
put prove. 

Ono je užeta medjutim svedjer lepršalo. Sasvim da je 
to bilo na jarboru, sasvim da otale brodu nikakove po- 
gibelji, sasvim da je to mogao i negledati, to je božmanu 
ipak očima smetalo. Ima sitnarija, koje u stanovitih okol- 
nostih rastu na očigled i smetaju, ko da su to najveće i 
najvažnije stvari. Rastu tim više, što su zapreke veće. Može 
se reći, da ove davaju važnost stvarim; dapače da stvari 
nemaju važnosti već u toliko, u koliko tomu doprinose za- 
preke. Što nema zapreka, nije ni zanimivo. Zanimanje, 
važnost i zapreka ja bih reko, da su trojstvo nerazlučiyo. 

Božmanu je dakle zapinjalo oko za ono užeta, ko da 
mu je bilo u samom oku; zapinjalo mu je i onda, kad bi 
gledao u tlo, po provi ili po krmi. Da nije Antuna bio 

poslao na jarbor; da nije Antun dva puta uzalud kušao 


da se penje, i troje užeta na jedan put nebi mu toliko 


bilo smetalo. K6 pametan i razborit čovjek nije Antunu 
ipak bio ništa prigovorio. Ali je prigovarao sam sebi, da 
na jarboru nješto leprša, što ipak nebi smjelo lepršati, 
Ja neznam, kako je to sve hodilo u njegovoj glavi; alš 
mislim, da nije nego s jedne slične misli na drugu, ako 
je on napokon došo na onu, da se sam penje na jarbor, 
da vidi. Ćutio je, da su mu ruke odviše studene, a da se 
na taj put nebi kakogod, pripravio, pak se počne toplits 
onim mahanjem, kojim zimi vidimo gdjekad djecu da opo- 
čivaju poslije nego su skakala po sniegu i sniegom se na- 
bacivala. 

Pak se uzpne u sartije. 

Od donje grižele do onoga blaženoga užeta bilo je ž 
mnogo puta i malo. Griželu iza grižele dopre do posred 
sartija. Pak osjeti u rukama onaj osjećaj, po kojem čo- 
vjek misli, da mu ruke postaju kć od kamena i ćuti ne- 
odolivu nuždu, da taj osjećaj odaleči. Brod se je ljuljao. 
Trebalo se je držati. Ruke vikle na taj posao još su slu- 
šale, odoljevale; ali je onaj neugodni osjećaj rasao, pak 
je postao još neugodniji uslied one, može se reći, zimne 
topline, koja se je sakupljala niže prstiju, a u samim 
prstima nije više bila ćutljiva. Da njekako doskoči toj ne- 
daći, dočim bi se držao jednom rukom, drugom bi mahao 
i lupao. Ali što bi dobio s jedne strane, to bi izgubio 
s druge. 

Ipak se je uzpinjao. 

Nitko nije na brodu opažao onu borbu u zraku međ 
čovjekom, koji misli i radi, i elementom, koji ruši i mi- 
ruje. Komad neznatna užeta dalo je bilo povoda sdvojnoj 
borbi čovjeku željezne volje, koja se bori, lomi, ali nepo- 
pušta. Dobri Bože, pomislih, koliko ironije u ljudskih 
činih; koliko smiešnosti u ljudskoj osbiljnosti; koliko ne- 
pravde i slučaja u sudbini ljudskoj. Djela se sude po za- 

mašaju, koji je često namjeran; a ipak koliko velikih 
boraba, koliko vitežkih djela prodje neopaženo, a da se na 
njih nitko i neosvrne. Gledajuć onoga čovjeka, onoga pro- 
stoga mornara, koji se stidi sam sebe, da popusti onome 
elementu, kojega se boje i jaki i slabi, ja se niesam mogo 
oteti onome čustvu udivljenja, koje me bijaše očaralo. A 
ipak ono udivljenje imalo je za izvor mornara s jedne 
strane, nevino i razperušano uže s druge. Onaj prizor bio 
je mukao. Nitko nije prisustvovao onomu činu. Onaj se je 
čin sbijao u oči sniežna neba i uznemirena mora. Ali je 
za to bio i veći. Vitežka djela obstoje za se. Junak nalazi 
nagradu u svojoj sviesti. Pravo je junačtvo, pravo je vi- 
težtvo požrtvovno i nagrade nepita. Vitežtvo je dapače i 
djelo i nagrada ujedno. Nema dvojbe, u ljudskih činih 
ima vaviek nješto egoizma, pak je i za to ova rieč često 
zlorabljena; malo je kada na mjestu. Jer egoizam ima 
mnogo vrsti stupnjevanja. Na jednom kraju stoji podlost, 
na drugom vitežtvo. Ovo u istinu nije po “čovječanstvo 
dično; ali dično ili nedično, istina je; a istina se neda ta- 
jiti. Tješimo se ipak tim, da je svedjer plemenit onaj ,ja“, 
koji u potaji odskače u činih plemenitih i požrtvovnih, po 
kojih se hvasta samosviest, a sviet siluje da napokon hvali, 
da se divi. Nego ostavimo ovaj predmet, koji je i škak- 
ljiv i mučan, jer zasieca u najtanje žice ljudskoga srca, i 
vratimo se k božmanu, koji nezna sići s jarbora, prem mu 
prieti pogibelj, da izgubi ruke, i to samo za to, da mu 
dvoje troje mornara nebi u srcu prigovorilo, da je poslije 
Antuna htio nješto izvesti, a nije mogao. | 

Da nije u njega bilo skrajne odvažnosti, bio bi sišao 
odma, netom je vidio, da mu ruke zebu, da njegov napor 
može biti i uzaludan i koban. 

Studen, zima, to je sve ubitačno, kad prolazi njeke gra- 
nice. To je nevid, koji se ušulja kroz prste i nosi smrt. 
Krv prestane kolati, sledi se. Najprije kraji, pak jedno udo, 
pak drugo prestaju biti u savezu s ostalim tielom. Uni- 

Carić. SlikelI. 90 

štenje se sbije unutra tiela, pak je za to i groznije. Čim se 
udo uništuje, bol se i tako rekuć nećuti. Ali se za to kasnije 
pojavi jača, nesnosnija. Božman se je nalazio sa svojima ru- 
kama na prelazu s jednoga stanja u drugo. Niesu još bili 
dobro razvijeni biljezi jednoga, niti su se još izražavali 
biljezi drugoga. Ali on nije na to ni promišljao. Njegova 
tvrdoglavost činila je, da zaboravi svoj položaj. Na vrhu 
njegovih misli lebdilo je ono komadića užeta, koje je po 
što po to moralo biti odstranjeno. Čovječja volja, kad iz 
odvažnosti prodje na tvrdoglavost, ima u stanovitih slu- 
čajevih, može se reći, vrhunaravnu moć. Zapreke kan da 
se uklanjaju same. 

Božman s grižele na griželu, vaviek mišuć sad jednom 
rukom, sad drugom, dopre napokon do izpod samoga pika. 

Uže mu je sad na dohit. Segne rukom, da ga razuzla. 


Uže mu se naslanja na ruku, ali ga nemože zahvatiti ru- 


kama onako sgrštenima. Zapreke, koje je on mislio svla- 
dane, sad su-se podvostručile. | 

Ipak, sakupivši svu preostalu snagu, posegne rukom za 
pas i više dlanom nego prstima izvadi nož, koji jedva da 
je držao. Pak se podigne još za jednu griželu više, i hoće 
da reže. Uzalud. Podhvat se je eto pokazivao neizvedivim, 
a to je sve bistrije skakalo na oči, jer su ruke s hipa na 
hip postajale slabije. Kad uvidi božman, da tako neide, 
uhvati uže zubima i zategne ga k sebi; nož nasloni na 
uže i stane piliti, jednom rukom s jedne strane, drugom 
s druge. 

Uže ostane napokon prerezano. 

Ujedno sa užetom pade na kuvertu i nož. Srećom izpod 
jarbora nebilo nikoga, 

Neznam, je li mu nož izpao sam ili ga je pustio, ali 
bih reko, da mu je izpao. Jer silazeć na kuvertu zabadao“ 
je ruke u grižele sve do lakta. Prstima se nije više ni 
držao. On na zadnju griželu, a kapetan iz komore. 

— Što je, upita ga, za što si hodio u sartije? 

— Za vraga, šior, odvrati. lupajuć rukama po životu 
i škripajuć zubima. * 

— Jal te što boli, pak si se tako promienio? 

— Ruke, šior, za njih nečujem. 

Ako se je božman tužio, to mu je moralo biti težko. 
Netom se kapetan obavjesti, gdje je bio i koliko je stajao, 
podje pod tugu, uzme dlieto i mlat, odjuri na kuvertu, 
odciepi pet šest komada leda, vrati se na kasar, potegne 
božmana izpod tuge, izvuče ili bolje rekuć iztrgne mu ru- 
kavice, i počne mu trti ruke. 

— Ne ledom, za Boga! zavapi, kad ga je već oštra bol 
bila počela hvatati. 

Kapetan ipak nastavi. Pak dodje poručnik, pak još dva 
mornara. Nakon težke njihove muke i velike njegove boli 
spasiše mu ruke mimo lievoga palca, kojim nije više mogo 
micati, ni onda, ni kasnije. 

Sad su već dva dana, da smo na Gulfstreamu, a šest, 
da smo ostavili Newyork. Više netreba, da se branimo od 
zime skakanjem po kuverti i potezanjem. Krmilari se iz- 
mjenjuju redovito svaka dva sata. Šior Ivo se opeta vidja 
na palubi i onda, kada ga je red opočivati. Zime nestalo 
sasvim. Sad smo u pramaljeću. Jedini biljeg stoji svedjer 
na prstu božmanovu, koji će nositi do smrti. 

Ova nagla promjena temperature nije mornarom bila 
nova. Promjene na moru, ma koje one bile, mornara ne- 
iznenadjuju nikad. Na moru nema ništa stalna, kako u istinu 
nema ništa stalna niti na kraju. Ali su promjene na moru 
njekako izrazitije, pak i je za to život mornarski sam po 
sebi niz promjena. Dapače ga se drugčije nebi u kratko 
fiti moglo označiti. : 

A čovjek u obće, ova sjena neizmjernosti, ova razumna 
lutka, ovaj bdijući san u kosti i koži, jest isto što i vje- 
kovita, neprestana promjena i u' sebi samom i izvan sebe. 
Kroz kaleidoskop raznog naobraženja i različite ćudi, sve 

se stvari pojedinim ljuđem predstavljaju razno. Niti dva 
rodjena brata, niti dva zaljubljena negledaju jednu te istu 
stvar jednako, pa i bilo to u istih okolnostih, predočivalo 
se to i ovako i onako, i s ovoga kraja i s onoga, jedna- 
kom intonacijom i jednakim stupnjevanjem i zvukova i 
boja. Promjene, to su vanjsko i ujedno unutarnje odielo 
tvari. One imaju svoj izvor i u nama i u. samoj tvari. 
Više nam se priroda predočuje razno s promjena, koje se 
sbijaju u vanjskih njezinih oblicih, nego s promjena, koje 
leže u njoj samoj; više s raznog shvaćanja ljudske duše, 
s raznog ustroja ljudskih očiju, nego s istih istinitih. trajnih 
ili časovitih njenih promjena. Jer je lašnje narisati tisuć 
predjela, nego razne moguće promjene jednoga samoga 
listića; jer je lašnje narisati predjel po predjel čitavi sviet, 
nego onaj sami listić, nego jedan stoti dio onoga listića 
u raznih oblicih. kako bi ga pojedini ljudi, Meni po jedan, 
sebi predočili i vidjeli. 

Val, koji se nemože ni dignuti nebu u vis, ni spustiti 
moru u dubine, valja se po površju. To je neizmjernost 
gibanja, koja je ograničena. Pak za to promjene i imaju 
one stepene, kojih nije moći označiti, ni u početku, ni u 
razvitku ; a ipak sliede stanovite zakone, omedjašene su 
od stanovita okvira, redaju se stanovitim redom, nastaju 
stanovitim načinom, stanovitim se načinom  preobrazuju. 
Da, promjene se preobrazuju, ili što je sve jedno, mie- 
njaju se i one. I jer se mienjaju, tko bi opisao val u 
sama dva trena njegova obstojanja ? 

Ako se dakle mornari niesu čudili onoj nagloj promjeni, 
razlog je tomu taj, što je mornar u obće naučan naglim 
promjenam, što mu te promjene nerazbiju dosadu, od 
koje malo kada da netrpi. On nalazi vaviek načina, kak& 
da zabašuri vrieme, ako ničim drugim, a ono ili pušenjem 
ili kuhanjem ili šivanjem. Šior Ivo, na primjer, premda 
nije u njega bilo nikakve osobite pameti, nije se ipak 
nikad tužio na dosadu. A to je bila jedna od ono malo 

svietlih strana njegove ličnosti. Njega promjene niesu u 
istinu nikad zanimale, ali mislim, da su u koječem dopo- 
magale onomu nehajnomu razpoloženju njegove duše, koje 
ga je karakterisalo. Pak je to razpoloženje i bilo pravi 
uzrok, što ga nije nikad ili malo kada popadala dosada. 
U tih riedkih slučajevih, on bi dosadu izrazio protezavicom 
i zievanjem, naravno, niti jedna niti drugo neograničeni 
od ikakva obzira. A u tom pogledu vlada na brodu pod- 
puna, neograničena sloboda. Ta se sloboda proteže sve od 
prove do krme. Ljudi se protežu i zievaju kako pod 
provom, tako u komori i izpod tuge; na jarborih kako i 
na kuverti. Ovo u istinu nije estetično niti da se povieda, 
pak se bojim, da će mnoga ugladjena krasotica zamjeriti 
i mornaru i piscu; ali eto tu, kad nije grieh, a niti sra- 
mota, neka se oprosti i mornaru i piscu ujedno. 


U 


Sad smo u širini četrdeset dva stupnja i dvadeset tri 
minuta; i u duljini četrdeset šest stupanja i pedeset mi- 
nuta. Jutro je. Tišina je. Zrakom, nebom, morem prosula 
se njeka boja, koju nije moguće izreći ni perom ni riečju. 
Ipak kušajmo. 

Nebo nije bilo ni vedro, ni oblačno. Sad bi rekao, da 
se vidi; sad, da ga je zastrla magla. Nije se znalo, pro- 
zire li se nebo, ili se proziru oblaci. Oblaci i nebo niesu 
imali nikakova oblika. Oblak kan da je neizvjestno na- 
rasao; nebo, kan da se je neizvjestno umanjilo. Jedan se 
je sakrivao oblikom drugoga. Nebo nije bilo modro, oblak 
nije bio crn. Nebo i oblak bili su sliveni, jednako su iz- 
gledali, a niesu ipak bili jednake boje. U tvari ima oblika, 
koji naliče jecanju. Oblik neba i oblaka bio je takav. Onaj 
je oblik bio sjetan; priroda je njim navieštala svoje tro- 
nuće, koje je moralo biti i bilo je duboko, jako, zagušljivo. 

More se je odazivalo tomu pritajanomu nemiru, odsie- 
valo je borbu, koja se je spremala. Mirovalo je, ali bar- 

šunasta boja njegova površja odavala je, da je ona mir- 
noća nemirna. To je bio muk lava, prisiljena još na mir, 
ali špravna da raztvori svoje čeljusti. Mali valovi izgle- 
dali su k6 nabori na licu namrgodjenu od gnjeva. A oni 
su se nabori. uvijali, laštili, ravnali, podvostručivali, pak 
se neizvjestno množili, neizvjestno opetovali, ogledajuć se 
u pomućeni svod nebeski. Priroda ima zagušenih bjesnila, 
koja su kadra plašiti. Ona je mirnoća oceana i neba bila 
takova. Ona mirnoća nije bila samo nemirna; bila je i 
ružna i grozna. A ono je stanje nalazilo njekakav čudan 
odziv u burnicah, koje su letile vrh samoga površja, te 
navještale i one da će buknuti nevrieme. | 

Onuje, na samih okrajcih obzora, mrske valova izgledale 
su mutne, zemunave. One su mrske imale nješto grčevita 
u svojih gibanjih. A ta je grčevitost proizticala od mu- 
teža neba, što je bilo iznad njih. To su bila dva savez- 
nika, koji su se medjusobno dražili. U onom suglasju, u 
onom skladu, bilo je mnogo nesuglasja i mnogo nesklada. 
Nu gdje se je mebo ticalo mora, ono nesuglasje i onaj 
nesklad odskakali su više na oči i naličili su kojoj zagu- 
šenoj riki, jer u onom doticaju, reko bi bio čovjek, da 
vidi nješto pametna, što je pamet izgubilo. Dva elementa, 
koji se gledaju, koji se tiču; koji se sjednačuju, slievaju ; 
koji se medjusobno čupaju, koji ujedno ječe, riču; složno 
nose razsulo kud prolaze, prosiplju jauk i plač putem, 
koji ih samo razdraženih vidi, pobudjuju ujedno i udiv- 
ljenje i užas. Ona su dva elementa bila ondje. Gledati 
ih, sgražati se i diviti se, bila je stvar naravna, neodklo- 
niva. Ova dva čustva. malo kada da su na oceanu odie- 
ljena. More i nebo imaju oblika, koji su veliki. uzvišeni ; 
ali ih imaju i takovih, koji su ružni, užasni, nesnosni. Va- 
lovi mogu biti čedni, mogu biti razuzdani; boja mora 
može biti nježna, može biti odurna. Stupnjevanju ni kraja 
ni konca, jer se oblici množe, miešaju, mute, odsievaju iz 
.mora u nebo, a s neba u more. 

Za velikih tronuća prirode, more se lieva osobitim zvu- 
kom. I mali val zviždi kadkada zviždanjem vjetra. Gdje- 
kad su oni zvukovi turobni, mukli, zagušljivi. kao zagu- 
šeni glas utopljenika. Ima trenutaka, u kojih se čini, da oni | 
valovi žamore, tuguju; pak drugih, preko kojih, bi reko, 
da pjevaju sjetnu pjesan. Natušteno nebo u raznih, neo- 
predjeljivih svojih oblicih čini, da oni zvukovi odskaču, 
razlievajuć se po površju žalobnom jekom. Pak brazde po- 
stanu dublje, tragovi neizvjestniji u onoj tišini, koja je kao 
pokost nad crvotočem, koji toči izpod nje. A oni zvukovi 
kao da davaju njeku boju onoj tišini; boju mutnu, ne- 
stalnu, tamnu i prozirnu ujedno, koja pak na svoju ruku 
daje jedan oblik onome skupu, punu grožnje, onoj grožnji, 
punoj straha. 

Svukud, kud se okom svrne, sve je nestalno, neizvjestno. 
Jedina nestalnost izgleda stalna. Ima prizora u životu, koji, 
jer su strašni, izgledaju veliki. Ima ih gdjekad takovih, 
koji nemaju ni početka ni dospjetka. Nezna čovjek, kud 
bi gledao, s kojega bi kraja počeo razmatrati. Sve jedno- 
lično, sve jednovrstno. Nebo pripravna na duboko tronuće 
zraka predočuje takav prizor. 

Slaba biljavka, što je propadala iz sunca kroz onu ko- 
prenu razastrtu nad oceanom, činila je taj prizor još 1u- 
robnijim. Ona biljavka, ovdje bi naginjala na crljeno, 
ondje na žuto, ovamo na sivo, doklen u kojem kutu ob- 
zora nebi sasvim izčeznula. Zrak je bio bojadisan onom 
bojom, koja je samo za oluju. More je čekalo, da tu oluju 
primi. Sunce kao da nije hotjelo prisustvovati tome prizoru. 

Ja sam promatrao onaj izraz nemira u onoj varavoj 
mirnoći i neba i mora; promatrao sam kako i svi ostali 
na ,Jaredu“, kojim niesu mogli izbjegnuti oni sjegurni 
znakovi oluje. A oluja djeluje na osobiti način na morna- 
rovu dušu. Mornar po oluji najvoli mučati; a muči tim 
radje, kada još buknula nije, a znakovi su, da će buknuti. 
Odklen to proizlazi, koji je tomu glavni uzrok, neznam; 

ali mnim, da to nije od straha. Ima u duši čovječjoj njeko 
čuvstvo, koje nije označeno nikakovim imenom, za koje 
nema rieči, da se izrazi, koje nije strava, koje nije za- 
mišljenost, koje nije ništa drugo, no ono stanje neizvjest- 
nosti, koje popada čovjeka, kad mu je čekati nješto, za 
što uprav nezna, što može biti i kako, a ugodno nikako. 

Takvo razpoloženje duše ima u sebi mnogo neugodna, 
mnogo sjetna. Popade te kao njeka vrućica, koja se po- 
javlja napetošću živaca, a svršaje slabinom. Kako ima ljudi, 
kojim čini zlo i komeša želudac uzburkano more, tako 
mornaru namrgodjeno nebo u oči orkana komeša dušu. 
Mornar taji to čustvo sam sebi i drugomu. O tom čustvu 
nikada da bi palo rieči na brodu. Njetko ga čuje slabije, 
njetko ga čuje jače. Mladji su u tom pogledu ćutljiviji. 
To se čustvo razabire i u držanju i u govoru. Živahni raz- 
< gOVOTi prestaju; lakrdije i šale, ako ih ima, ponajviše su 
prisiljene. S toga je uzroka onoga jutra muk i bio zavladao 
na ,Jaredu“. Ono malo rieči, što je u dva sata bilo palo, 
to je bilo od nužde, od navade. Pravoga razgovora ni na 
provi ni na krmi. 

Na osam sati nastupi stražu kapetan, ili bolje rekuć 
božman, jer je ovaj potonji vaviek vodio stražu u mjesto 
prvoga. Kako božman stupi na kuvertu, pogleda po na- 
vadi put neba. Onaj izraz neba bijaše valjda učinio na nj 


osobit utisak, jer popostane. Pak okrećuć glavom desno, 


lievo, napried, nazad, bio bi reko čovjek, da njuši zrak. 
On ga je sbilja i njušio. Onaj je zrak imao u sebi nješto 
neobična, pak za to i privlači njegovu pažnju. U drugih 
okolnostih božman bi, stupajuć na kuvertu, na nebo samo 
pogledao, pak razabrao od prve i prama tomu se ravnao. 
Ali ovoga puta diagnoza nije bila laka. Na nebu je bilo 
vrućice, a odviše mira za tu vrućicu. Božman je čitao 
vrieme na oblacih, kao iz knjige; a ovoga puta knjiga je 

bila mutna, gore nego mutna, bila je niema. Ima znakova 
u oblaku, koji vještu mornaru nemogu izbjegnuti. Ima ih 
takovih, iz kojih razabire smjer vjetra, pak drugih, na 
kojih čita njegovu jakost. Ima ih sjegurnih, ima ih dvoj- 
benih, ima ih jednoličnih, ima ih dvoličnih. U svom obliku 
oblak se predočuje mornaru sada kao rečenica, sada kao 
distih, sada kao epigram, sada kao čitav razgovor. Svi 
ovi oblici imaju pak svoje sjene i polusjene, svoj niz stup- 
njevanja, kako s jedne forme prelaze u drugu; pak za to 
oblak i nije, da ga svak razumije. To su pitanja, koja se 
samome mornaru nameću na rješavanje. 

Da je tko božmana promatrao u onaj tren, pak vidio 
kako sažima usnama i nabire čelo izmedju vedja, bio bi 
uvidio, kako mu je ono stanje neba bila podpuna zago- 
netka. Za to se je on ujedno i srdio i čudio. Gledati nebo 
a nemoći ništa razumjeti, te je on riedko kada bio do- 
živio. Pak posumnja, da je to u njega bludnja. Možda se 
još nije dobro razbudio, pak se sjenke odviše mute, a potezi 
odviše križaju. Stvar je bila zanj tim više nepojmljiva, 
što su još bili nadvor trevi, gabije, oba papafiga, vanjski 
flok i randa ; što se je poručnik šetao, s namrgodjenim licem 
da, ali bezbrižno pa kasaru. Gledajuć s jedne strane nebo, 
a s druge poručnika, dvie su mu se misli nametale. Ili 
ga vara nebo, ili ga vara mir poručnika. A ove dvie mir- 
noće bile su u protuslovju, jer kad je obstojala jedna, 
nije mogla obstojati druga. A ipak znakovi su na nebu 
bili preveć mutni, a da nebi mornaru bili jasni. Pak za 
to božman svede sve svoje misli na jednu. 

— Da si odma zazvao kapetana! dovikne kamarotu. 

— Kapetan spava. 

— Ništa za to, probudi ga! 

Kako ču poručnik, o čem je govor na provi, med bož- 
manom i kamarotom, podje ovome potonjemu na susret. 
Sustavi ga na stubah od komore i vrati ga na provu, do- 
davši, da kapetan treba počinka, da nije sile, da ga se 

budi. Božman, koji to bijaše vidio s prove, poleti na kasar, 
uhvati maloga za ramena,“obrne ga i turne ga put tambuća, 

— Da si ga namah probudio! 

Kamarot niza stube, a božman iz svega grla: 

'— Mainaizatvori papafige! Im broja i zatvori randu! 
Imbroja treve! 

Šior Ivo, koji se na prvu bijaše počeo srditi, na drugu 
se začudi. Osjećaj začudjenja uništi osjećaj gnjeva. Pak ne- 
znajuć sam, na čemu je, počne potezati i on ko svi ostali, 
čim je božman puštao sad jedno uže, sad drugo. Kapetan, 
kojega zvanje božmanovo bijaše iznenadilo, skoči s kre- 
veta i na pol obučen izidje do na vrata od tambuća. 

— Zlo vrieme, šior, dovikne mu božman iz sartija od 
pala. Trebalo bi se staviti u red. Doći će vjetra. Bit će 
ga sila. : ko 

Kapetan izrazi svoje začudjenje, sakupivši obje usne 
izpod nosa, pak se vrati u komoru, da se obuče; a prije no 
opeta izidje, hiti oko na barometar. Barometar pao za osam 
milimetara. 

Kako ga zvanje božmanovo bijaše iznenadilo, tako ga 
padanje barometra bijaše neugodno dirnulo. Vojska se je 
mučila da zatvori jedra. Božman je skakao od jednoga 
jarbora do drugoga, kako bi ozdola s kuverte, gdje bi 
samo uztrebalo, zavezao, zategao i pustio. Poručnik, kojega 
bijaše minulo prvo začudjenje, osta na jedan put ukočen 
na kasaru. Kapetan Baro, koji onako iznenadno probudjen, 
nije bio osobito razpoložen, a imao je šaku razloga, da 
bude srdit na poručnika, što nije vrieme predvidio, počne 
nješto nabrajati. 

— Sila, e! prožvaka na to poručnik onim glasom, koji 
je ujedno i pun mira i pun srditosti; a nebi se maklo 
pero, da ga držiš na dlanu. | 

Sad se kapetan razljuti gore. Nego nije imao vremena, 
oda se rječka s poručnikom, jer su mu oči privlačili s 
jedne strane nebo, a s druge vojska, koja je brod redila. 

Znakovi oluje prije neizvjestni, sad su se već vidjali bistri; 
a tim bistriji, što je barometar“ po malo i neprestano 
padao. Nebo u lebiću počelo crniti. Medju tim na provi 
i po jarborih, da je tko hotio, ili točnije govoreć, da je 
tko imao kada da sluša, bio bi čuo sliedeći izprekidani 
razgovor : ' 

— Da je Šior Ivo imao samo malo više soli u glavi! 
Aguanta, aguanta dobro. A svetoga mi . . 

— Aguanta, fate; bili bi i ćoravi. vidjeli, da će doći 
vjetra. Vežimo samo dobro. A oni mačji brkovi .... 


— Potegni k sebi! I ja govorim ... stotinu mu... 
“ — Potegni, fate! A kad ti se ovdje nebo magli, more 
muti, a u lebiću kad ti se crni, boj se ti vremena ko 
djavola... Veži...trista mu.... 

— Volta. 

— Veži bolje, jer ti se inače to pustilo prije nego je 
pošteno i zapuhalo...Iša... 


— Iša, fate; a zategni tamo, neka je otegnuto, jer će 
šibati. Dosta smo se našetali po Newyorku, a sada guarda 
de sotto. Jer za rane... 

— Volta. 

— Volta, fate... božje .. 

— Zategni tu bunju. Zauzlaj saketu, jer nezna čovjek, 
što i kako će više na jarbor. 

— Aguanta, aguanta bolje. Da je jutros bilo pa- 
meti na kuverti, kao što nije, i da su se uredila jedra, 
kao što nisu, kad je bio red, da se urede, nebi bilo sađa 
ovoga skakanja ... Mola tisuću mu... 

— Poteži! 

— Poteži, fate. Daj Bože spram dobru. Ali ako... 
Volta. 

— Volta. A četvero mi jevan ... 

— Volta, ako zapuše, ja mnim, da će zapuhati naglo. 
A neće zatezati, jer mi se... 

— Da si dobro zavezao! 

— A da je živo, nebi pobjeglo; jer mi se sve čini, da 
ga čujem ... Aguanta... 

— Aguanta, fate. Što zateče pušteno, hoće po ovaj 
znamen božji odperušati, ko da ga sunce nikad ni grijalo 
nije. Veži! Pusti tu cimu! A hoće po Isus . 

— Drž ovu bunju! | 

— Daj. Ovdje ti je na ,Jaredu“ ko na Edikome brodu. 
Zovu te, Bogu hvala, izpod prove, kad još niesi dobro -ni 
legao. Mola... 

— Odkad ... mola... odkad sebe znam, ovako 
bedasta jutra nedoživjeh nigda. Još su ti vanka maistra 
i trinket. 

— Dajte, djeco, da ih vežemo što prije. 

— A mnijah jutros, da po kuverti peče sunce, mnijah, 
da smo pod brize (u alizeju), kako je to sve na brodu 
mirovalo. Drži ovu cimu, a taj kraj potegni. A bili bi i 
ćoravi ... 


— Samo mi ga dohiti.... Ono stare mrcine valjda 
nevidi. Potegni bolje! A da mu je... 

— Iša. 

— Mola. 

— Veži! 


Ilija i dispensir zatvarali su randu. Ilija s višega, dis- 
pensir s nižega. Kako bi im se izmicali povezi, tako bi 
štogod zamucali. na poručnika. Niesu govorili glasno, jer 
je Šior Ivo bio naslonjen na dušniku, ravno izpod njih. 
Iliji se ipak izmakne jedna krupna. Šior Ivo ču i pljune. 

Kad su maistra, randa, trinket, papafigi i vanjski flok 
bili smotani i zatvoreni, kapetan naredi, da se zatvore 
gornje gabije i unutrnji flok. Sad nasta opeta trka po 
.kuverti i po jarborih; opeta i po kuverti i po Javni i 
kletava jasnih i psovaka podmuklih. 

Sad se more počne komešati, valovi dolaziti sa lebića. 
Ali nije baš bilo, da su dolazili otim smjerom. Dolazili 
su od onuda. Tu ima bitna jedna razlika, koju mornar zna, 

i koju može donjekle razumjeti onaj, koji je pomno čitao 
one strane ove knjige, u kojih je bilo govora o valovih. 

Barometar “je neprestano padao. Zrak je bio zagušljiv. 
U njem je bilo nješto težka, što je priečilo slobodno di- 
sanje. Pluća se trudila ko u sobi, u kojoj je zrak ili 
pokvaren ili iztrošen. Nebo se je prije polagano, pak naglo 
preobražavalo. Iz one dosadne jednoličnosti, koja se naj- 
prije počne mienjati u leĐiću, počnu se radjati oblaci bo- 
jadisani u žuto, u zeleno, u crvenkasto. Gdjegdje je žuto 
potezalo na zlato. Strašne li ironije, kad se grdilo kiti 
bojom, koja je stvorena za samo poljepšanje. U onom pre- 
obrazu neba bilo je nješto osobito ružna, nespretna. Oblaci 
još nisu imali nikakva oblika, za koji bi se bilo moglo 
reći, da je njihov. Čekali su oluju, da im oblik podieli. 
Oluja nije mogla kasniti. 

Mi smo po svih znakovih bili u oči orkana, koji je 
jurio sa lebića. 


Orkan! 

Evo rieči, koja je ujedno i izraz grdoće i izraz veličine. 
Orkan je silna pijavičina oceana. Orkan je poseban način 
razvijanja oluje. U njem su sakupljena sva ona strašila, 
što sve skupa imaju vjetrovi. Da se može rabiti jedan 
 matematičan izraz, tada bi se moglo označiti orkan kao 
potenciranje oluje. On ima u sebi i jedan sami i sve vje- 
trove skupa. K njegovoj sili doprinosi s jedne strane raz- 
riedjenje zraka, sgušćenje s druge. U njem se nalazi i 
oluja i tišina. Oluja izvana, tišina iznutra. Promatrajuć na 
karti njegov 1irag i zavojit smjer vjetrova u njem, oćuti 
čovjek neizrecivo čustvo užasa. Vjetrovi, koji svi zavijaju 
put središta, podavaju onomu središtu nješto tajnovita. 
Ono središte naliči ponoru, u koji se svaljuje zrak, što 
dolazi iz daljine od stotine milja. On je ujedno i ponor i 
neizmjerna sisaljka. 

Orkan je poseban izraz velikih tronuća prirode. Priroda 
se gane na široko i na daleko, i njeno ganuće pojavlja 
se mornaru vihorom, koji obsiže stotine i stotine četvornih 
milja. Mornar nema dovoljnih rieči, da izrazi slična ga- 
nuća, Kad ih opisuje, oni su opisi kratki, jezgroviti. Na 
kraju svake izreke misliš, da stoji pritajana ili kletva ili 
zapomaganje. U svakom redku nalaziš čustvo začudjenja, 
pomiešano sa čustvom prikrita straha. Na dnu svake stavke. 
nadješ traga sdvojnosti. Pri kraju svake periode hvata te 
sumnja, jesi li niesi li dobro razumio. Pak čitaš opeta. 
Pak opeta nevjeruješ ni sebi ni piscu, jer one izreke ve- 
ličaju u onoj jednostavnosti, s kojom su ti predočile onu 
veliku istinu. Istinu, da, jer mornar nepretjerava, nemože 
pretjeravati kod takovih opisa, jer ljudski jezik nema do- 
voljna bogatstva, da bi samu prirodu nadmašio. Oni izpre- 
pleteni prirodni pojavi, koji se medjusobno nadopunjuju ; 
koji sliede stanovit red u onome gnjevnome neredu; koji 
uzkomešaju orkanskom silom i brzinom tisuće milja 
morskog površja; koji nastaju malo više ekvatora i jure 
put pola, sipajuć jauk i plač kuda dopiru, rušeć sela, va- 
roši, tvrdje i gradove, vrh kojih prolaze; koji ubijaju ljude 
na tisuće, razmrcvare brodove na stotine; — ne, nedaju 
se opisati ljudskim jezikom. A perom? Kako je nesretan 
onaj pisac, koji preduzme takvu zadaću! Kako su dobri 
oni, koji mu vjeruju, da je vjerno i dobro opisao takvo 
prirodno bjesnilo! Negovorim liepo. jer o ljepoti nemože 
ovdje biti govora. Rieč, koja naslućuje ljepotu, izbrisana 
je sasvim iz ovakvog pojava, ma i bila ona sud i ocjena 
samoga opisa. 


Takvom smo se pojavu eto nadali i mi. , Jared“ je do- 
njekle bio pripravan da ga dočeka. 

Da mu izbjegne? 

Da mu odoli? 


> 

To su bila pitanja, koja su se tek kašnje morala ričšiti. 
Medju tim se na ,Jaredu“ radilo, što se samo znalo i 
moglo. Božman se požuri da pobije još po dva čavla na 
svaku stranu bukaporte, dočim je Ilija zabijao inceradu okolo 
tambuća od prove. ne da ga zatvori odma, već da priredi 
svaku, kako bi ga se do potrebe _ moglo u jedan hip za- 
tvoriti. Antun, dispensir i dva mladića nastojali su okolo 
dare, da ju što jače pričvrste. Na kuverti je bila jedna 
prazna omanja bačva za vodu. Kapetan zapovjedi, neka ju 
prenesu u stirić: neka u stirić postave sve bujole, sve 
stvari napokon, koje su bile u barci i izpod tuge, neka 
pak stirić zatvore, zatvor pokriju inceradom, a ovu po- 
tonju neka zabiju čavli. Božman se pak pobrine, da se 
nješto, dapače dobar dio konoplja, što je bilo u pričuvi, 


ostavi na kuverti i dobro zaveže okolo mulinela, neka ga 


je na ruku, ako uztreba, a da se neotvara stirić, što bi 
moglo biti i pogibeljno i nemoguće. Poručnik, koji se još 
nebijaše uvjerio o zlu vremenu. više da se makne nego 
uprav da pomogne, upotrebi nješto slobodna i nekoristna 
konopa, da poveže bolje donji dio rande, i da čvršće za- 
veže kadenu okolo bite. 

Znakovi, da se orkan približuje, postajali su sve to ja- 
sniji. More je sada uzburkano i nezna čovjek, koji vjetar 
ga tjera. Barometar pada neprestano. Na dnu obzora, u 
lebiću, a malo više k punentu, nebo se gore zadušuje. Va- 
lovi naskakuju, uvijaju se, kao voda koja vrije u kojoj 
posudi. Reklo bi se bilo, da ih jedna podmorska sila diže 


u vis, a druga da ih k sebi priteže. Nebo je u lebiću od 


Žute i crvenkaste bilo postalo smedje i razmazane boje. 
Onamo se napokon vidi, pri kraju samoga obzora, debeo 
oblak, koji naliči demonskoj kojoj nakazi. Gu$t, crn. Vidi 
se, kako se iz njega odcjepljuju drugi oblaci, koji lete 
njeki desno, njeki lievo, a on se ipak neumanjuje, dapače 
raste i nemienja oblika. Gust je kao koja planina. Čovjek 


može gledati i pipati onu rečenicu, koju rabe pomorci, da 

taj prizor izreknu, da se naime čini, kao da se ,oblak i 
more medjusobno gutaju“. 

Pak zrakom zavitla udar vjetra. Opahne more, koje se 
na vrhuncih valova zadimi. Konoplje na jarborih zazviždi. 
Brod se nakrivi. Pak počeše kapati velike kaplje. pak 
nasta velika kiša. Jedva da se je na dva koraka moglo 
čovjeka vidjeti. | 

— Božmane, zazove kapetan. 

— Šior. 

— Neka potegnu dvie dobre cime s prove na krmu ; 
jednu s jedne strane, drugu s druge. Doći će sila. 

Mornari, koji su znali, da za velike oluje nije bez po- 
gibelji prelaz s krme na provu i obratno, ako se čovjek 
nebi česa držao, niesu niti čekali, da im božman kapeta- 
novu zapovjed opetuje, već prvi, koji se desiše blizu tuge, 
uzeše dva jaka konopa, pak ih utegnuše, jedan nad vjetar 
a drugi pod vjetar. Kad dispensir vidi, kakove su to pri- 
prave, požuri se u fogun, da sahrani u dispensu sve ku- 
hinjsko posudje mimo grneta, u kojem je bilo kuhano meso, 
i mimo kotlenke, u kojoj se kuhala riža. Ta je opreznost 
imala svoj razlog u tom, što more može lako ponieti fogun, 
pak sve što je u njem, osim samoga željeznoga žeravnika, 
koji je na živo pričvršćen za kuvertu. Božman spravi pod . 
provu poluge od argana i od mulinela. Hćaše poručnik, + 
da ih se spremi u stirić, ali božman primjeti, da argan 
može trebati, a u stirić da se nesilazi, kad se hoće, nego 
kad se može. 

— Objed, zapovjedi kapetan, kad vidi da je uredjeno 
sve. što se, onako na brzu ruku, dalo urediti. 

Mornarom odnese mali od foguna objed pod kaštio; 
nama na krmu donese ga kamarot pod tugu. Šior Ivo izpi 
svoju juhu s namrgodjenim licem. Kapetan nije bio oso- 
bito govorljiv, a onamo izpod kaštila bilo je čuti kletava, 
koje su se gubile psijukanjem vjetra i šumom valova. 
Pošlije objeda svi se mornari obukoše u čižme i u incerađu. 

Sad je trebalo prosuditi, je li sbilja orkan, oluja, koja 
nas je eto zauhvatila, — i ako jest, u kojem se položaju 
nalazi ,Jared* prama istomu. 

Odkad ga božman bijaše u jutro zazvao, kapetan bijaše 
opazio: da je barometar padao neprestano, da je na jedanaest 
sati bio na 750 milim.; o podne _ na 747 milim.; na sat 
poslije podne na 743 milim. ; a znao je, da je srednje stanje 
barometra u onom predjelu 763 milim. Pađanje barometra 
bilo je dakle i znatno i naglo. Dolazili su k tomu oni 
drugi biljezi, o kojih je bilo govora; to jest, stanje neba 
i mora. A sada je more još nemirnije, a što je očit biljeg 
orkana, tako je uzburkano, da se nezna, odklen i kako 
dolaze valovi. Na nebu, drugi izrazitiji biljeg, onaj oblak 
u lebiću, koji su mornari, neznajući kako nazvati drugčije, 
prozvali: ,banak oblaka“. 


Ovo sve, što je u kapetanu od prve bilo pobudilo samo 
sumnju, uvjeri ga napokon, da je to u istinu orkan, koji se 
približuje. | 

Sad je trebalo paziti na vjetar, mienja li se i kako; 
pak kapetan Baro stane prispodabljati prvanji smjer sa 
sadanjim. Kako su prvi udarci vjetra dolazili sad malo s 
ove strane, sad malo s one, to se nije dalo od prve prosu- 
diti. A vjetar je svakako bio med oštrom i oštrom-šilokom. 


Poručnik, koji nije znao, što je orkan, ni kakva su pra- 
vila, da se izbjegne, mislio je, da nema velika zla, ako 
samo zapuše u krmu. 

Bila su tri sata poslije podne, kad vjetar skoči čisto na 
oštro. Bjesni, i , Jared“ leti brzinom od deset, milja. Netom 
kapetan Baro opazi tu promjenu, spusti se u komoru, da 
vidi barometar. Barometar pao na 741 milim. Sad nema više 
nikakve dvojbe. ,Jared“ je u orkanu. 


— Neka samo nepuše u provu, prožvaka ručak : stu- 
pivši u komoru za kapetanom ; ovako ćemo brzo u tjesno, 
da Bog da. 

Carić. Slike II. 21 

— Ala lude pameti, odgovori mu kapetan; a neznate, 
jadan čovječe, da je po nas najgore, što nije zapuhalo u 
provu? Neznate, da je to znak, da se mi nalazimo u po- 
gibeljnom polukrugu orkana, i da ćemo težko izbjeći, a 
da neprodje vrh nas sa svojim središtem. 

Poručnik pogleda začudjeno kapetana, koji odjuri na ku- 
vertu i: 

— Orca! dovikne krmilaru. 

Šior Ivo u onom presenećenju nije to čuo, pak ostane 
u komori, križajuć se i pljucajuć, doklen ga skakanje po 
kuverti neupozori, da se gore poteže. Pak se uzpne, da 
vidi. Mornari su bracijavali jedra. Brod se je stavljao na 
orcu, provom put šiloko-levanta. Podje i on da pomogne ; 
ali pošto mu se ta manovra nije svidjala. stane mrmljati. 
Kapetan Baro, ili štogod čuo, ili se nječemu domislio, za- 
zove božmana. 

— A što nabraja ono staro ...., da ga je više čuti 
nego vidjeti? 

Božman neodvrati, već se posmjehne izpod brkova. Šior 
Ivo ču kapetana i vidi božmana, pak će ljutito: 

— Još se ovoga nije vidjelo nikad. Puše, Bogu hvala, 
malone u krmu, a mi se dajemo na orcu. Možemo jedriti a 
bon vento put grego levanta, a mi jedrimo put šiloka. 

Ilija, koji je s njim ujedno potezao brac od trinketa, 
primjeti: : 

— Da Bog pomože. Ja mnim, da je kapetan na brodu 
da zapovieda; a zakučice, ma odklen one došle, ja velim, 
da nevriede ni suhoga boba, a neka, što su pametniji oni, 
koji su na brodu stariji. 

Šior Ivo pogleda Iliju izpod oka, a i poklen dopo- 
egne, zaveže i doda: 

— Ja se niesam, Bogu hvala i slava, još plašio nikad 
uičijega pogleda, pak, ako uzhoće Bog, neću ni po danas. 
A opeta govorim, da je na brodu red slušati starije, jer se 
nije zaludu reklo: ako ti meni gospodar, a ja. tebi sluga: 

: = GUŠI. + da 

Nema sumnje, da se je poručniku bio jezik odviše za« 
letio, kad se je eto i vojska bila počela miešati, što nije 
nikako bilo liepo, a neugodno svakako. Kapetanu su se 
medju tim tresli brkovi, mislim više od jada, nego što ih 
je vjetar zanosio. I sbilja u oči neznalice, manovra, koju 
bijaše učinio, izgledala je loša. Vjetar je bio donjekle po- 
voljan. To je vojska znala. Ali da vojska razumije, za što 
i kako da ,Jared“* nejedri u krmu, kako je to sam po- 
ručnik zagovarao, to se nije moglo ni zahtievati, ni oče- 
kivati. Moguće da se koji mornar bio i prije namjerio na 
sličnu manovru; ali mornar u obće vrši sliepo primljene 
zapoviedi, i nepita, za što ovako, a ne _ onako. Mnogi ka- 
petan nadje lako opravdanje u neznanju mornara. Ali ka- 
petan Baro toga naslona nije trebao, ni prije ni sada; da- 
pače ovoga puta, uz poručnikovu zamjeru, stavljao ga je 
u nepriliku. A toj je neprilici razlog bio dvostruk. Prvo, 
što je povjerenje vojske moglo biti uzdrmano; drugo, što 
je sama manovra imala svoje neprilike. 

Po njegovih računih brod se je na tri sata poslije podne, 
kad je barometar bio na 741 milim., nalazio osamdeset ili sto 
milja daleko od središta orkana, kako je orkan manjega 
ili većega obsega; a pošto je puhalo sa oštra, nalazio se 
je još, a što je bilo još važnije da se zna, na desnoj strani 
njegove osi. Stavljajuć se dakle na orcu. to jest provom 
put šiloko-levanta, ,Jaredu“ je put, koji sliedi orkan, to 
jest njegova os, ostajala po krmi, što je bilo neobhodno 
potrebito, neka tako orkan prodje u sjeveru sa svojim sre- 
dištem, koje je malone -vaviek brodu ubitačno. Ali orkan, u 
mjesto da putuje put grego-trmuntane ili put gregala, kako 
se.to obično dogadja u onom predjelu, zna gdjekad zao- 
krenuti naglo put levanta. U tom bi slučaju , Jared“ mogo 
lako upasti u središte. .A ako bi se to. dogodilo, vojska 
bi mogla lako spočitnuti kapetanu, što nije pustio,. da 
»Jared“ bježi, i što: je čekao, da dodje gora sila. Medju. 
tim ; je. kapetan imao svoje razloge: da drži,. da orkan 

neće promieniti svoga obična smjera, a ipak ga je neznanje, 
“a recimo i bedastoća poručnika,.ne samo .srdila, dali do- 
njekle i mutila. Sasvim tim nepopusti. Ostane pri' prvoj 
odluci, jer je znao da, ako stane bježati u krmu, a orkan: 
nepromieni smjera, , Jared“ bi tako jurio središtu na susret. 

— A što mutite vojsku, reče napokon, davajuć tako 
javno oduška svome gnjevu. — Eto ste već na moru osta- 
rili, a još neznate, što je ciklon, što li orkan. 

— Vjetar, prožvaka poručnik. 

— Vjetar da, jadan čovječe, ali ne jedan sami vjetar, 
već svi vjetrovi skupa. A neka Vam rečem u kratko, što 
je ovo, da mi više nepredete zakučice, jer nije liepo, da 
ostavite more, a da nedoznate, da je orkan velika pijavica. 
U orkanu, jadan čovječe, razlikuju se u glavno tri stvari. 
Prvo, središte; drugo, da vjetar puše okolo naokolo toga 
središta, tako da svaka strana orkana ima drugi vjetar; 
treće napokon, os orkana, to jest njegov put. Orkan može 
imati dvie sto, tri sto, do tisuću milja diametra. Ovdje 
gdje smo mi, vjetar _ puše sa oštra. Onamo na protivnoj 
strani puše protivan vjetar, to jest trmuntana. Da smo mi 
više na sjeveru, puhalo bi nam sa oštro-šiloka, a da smo 
niže, u oštru, zatezalo bi na lebić. 

— A za što nebi mi bježali napried! 

— Ne, jadan čovječe, jer orkan nestoji na mjestu, kako 
nestoji na mjestu ni pijavica. On putuje. Gdjekad sa br- 
zinom od deset, petnaest milja, a gdjekad ih čini i dva- 
deset i pedeset na uru. Vjetar pako u njem puše sa br- 
zinom od sedamdeset do sto i više milja na uru. Začne | 
se deset. dvanaest stupanja više ekvatora, pak putuje naj- | 
prije put maistrala ; u širini od dvađeset pet ili irideset 
pet stupnjeva okrene put trmuntane, pak put gregala. Taj 
put zove se os orkana. Ovdje na sjevernoj polutci onaj 
dio orkana, koji ostaje na desnoj strani osi, zove se po- 
gibeljni - polukrug, onaj, koji ostaje na lievoj, zove se 
umjererii. Ovdje na zapadnoj strani Atlantika, poklen po- 

hara otočje malih i velikih Antila, nagne se k obali Ame- 
rike, a netom zauhvati Gulfstream, njega se i drži. Mi 
smo sada u pogibeljnom polukrugu; orkan nam ostaje 
u punentu. 

— A tko to može doznati? 

— Svaki kapetan, a i svaki poručnik, ako mu samo u 
moždjanih nerastu gljive. Jer se zna, da na južnoj polutci 
vjetar u orkanu puše smjerom kazala jedne ure, a na sje- 
vernoj polutci smjerom protivnim. Ako dakle ovdje puše sa 
oštra, to je znak, da smo mi u desnom krilu, ili kako 
rekoh prije, u pogibeljnom polukrugu. Zove se pogibeljan 
ovaj desni polukrug, jer je ovdje vjetar jači nego na drugoj 
strani, onamo preko osi. A to dolazi s toga, što ovdje 
vjetar ima dvie sile. Jedna je ona, koju vjetar u orkanu 
ima sam po sebi, a druga, koja mu se dodaje, što orkan 
putuje istim smjerom. Ovdje na primjer sad vjetar čini po 
prilici osamdeset pet milja na uru. Orkan računam da putuje 
put gregala brzinom od trideset milja, jer kad je vjetar .... 

Šior Ivo se pomakne, zaokrene ledjima kao da neće da 
čuje sve što kapetan hoće da zna, i nješto zamrmlja. 

— Da, jadan čovječe, ovako je, kako ja govorim, na- 
stavi kapetan. Jer kad je vjetar bio u oštro-šiloku, baro- 
metar je bio na 743 milim., a središte orkana ostajalo nam 
je tada u punentu, što saznaš lako, ako obrneš lice prama 
vjetru i brojiš deset kvarata na desno. Tada smo od sre- 
dišta bili udaljeni, računam popriečno i stavljam sto dva- 
deset milja. Mi smo tada još jedrili put gregala pak smo 
se središtu i približili; za to je barometar i pao prije na 
741 milim., a sada na 740 milim., što kaže, da smo sad od sre- 
dišta udaljeni manje od sto milja. Orkan je jurio mimo 
nas, a mi smo mu jedrili tako rekuć na susret. Sad 
vjetar puše sa oštra, a središte nam ostaje u punente- 
maistro. Ako se prispodobi na karti prvi smjer središta 
orkana i prva udaljenost od broda, sa drugim smjerom i 
s drugom udaljenošću, to se razabere lako i ako ne sasvim 

točno, koliko je milja u ono razdobje orkan prevalio ; što 
u našem slučaju iznosi šestdeset milja. Od jedne observa- 
cije do druge prošla su dva sata, pak se vidi, da orkan 
juri sa brzinom od trideset milja na uru i to put gregala. 
Ako dakle vjetar puše brzinom od osamdeset pet milja na 
uru ovdje u ovom polukrugu, to ih nečini,nego petdeset 
pet s one druge strane osi, to jest u umjerenom polukrugu. 

— Ja to nerazumijem, prožvaka poručnik, koji je ipak 
slušao. 

— A ja se tomu nečudim toliko, koliko neumjestnim 
primjetbam i zanovietim, sasvim tim da bi to svaki drugi 
razumio od prve; jer ako od onih osamdeset pet milja, 
što ih vjetar čini onamo sa trmuntane, odbiješ trideset, 
jer orkan ide za toliko na uru put gregala, to ti ih ostane 
samo petdeset pet. Ostane ti ih ako hoćeš i šestdeset i 
mnogo više. jer ova dva smjera niesu baš protivna, ali 
to nesmeta. Glavno je, da se zna, kako i za što puše u 
obće jače u pogibeljnom polukrugu nego u umjerenom. 
Nego na što sam hotio doći, jest ovo: da sam se stavio 
na orcu, da se bedasti čude, a medju tim, neka je ovo 
zadnji put, da čujem prepredanja po kuverti! 

Šior Ivo se na ove potonje rieči potegne nazad iza tuge. 
Navedenom govoru bili su prisutni božman i Ilija, kojega 
je bio red, da stoji na timunu. Vjetar je bjesnio, pak je 
za to i govor bio izprekinut. Mnoge rieči odletiše uzalud. 
Njeke nije čuo poručnik, njeke nije čuo božman, a njeke 
niti sam Ilija, koji je kapetanu bio najbliži. 

U oči oluje, koja je bjesnila i prietila, da će gore bjes- 
niti, neobičan je na brodu svaki podugi razgovor. Premda 
kapetan Baro nebijaše čovjek, koji se lako predaje zloj 
sudbini, nije bio ipak u onih časovih razpoložen na ikakvo 
tumačenje. Ali primjetbe poručnikove bijahu ga tako rekuć 
prisilile, ne da sebe opravda, ali da: umiri duhove, ako 
bi na brodu duhova uznemirenih bilo. Jesu li ga ona tro- 
jica bila razumjela, neznam. A on bi valjda još bio za- 

tegao govorom, da ga nije s jedne strane srdio obješeni 
nos poručnikov, a s druge smetao vjetar, jer od silna psi- 
jukanja rieči su se _prosipale, i ono malo, što bi vjetar 
propustio ili kroz vjetar propalo, šum bi valova gušio. 
Sad su četiri sata i po, a barometar je pao još za jedan 
milimetar. Znak, da se je ,Jared“ približio k središtu. 
Ja nemogu niti kušati da opišem one trenutke, da do- 
zovem k pameti sve one čudne utiske, koje sam u onih 
velikih časovih doživio. Mogli bi se nacrtati samo onako 
približno oni najdublji potezi, koji bi prizoru dali daleki 
oblik od svega onoga, što je oko vidjalo i srce ćutilo. Iz 
onoga muteža težka je svaka slika, nemoguća svaka sjena, 
koja bi činila da slika odskače. Sve što se dosele reklo i 
sve što će se dalje reći, to naliči onim slikam, koje je 
svak od nas narisao ili na klupah pučke škole, ili na 
knjizi starijega brata ili sestre, onim podugim komadđićem 
drva, za koji još niesmo uprav znali, da se zove olovka. 
A kako bi se i moglo ili izpripoviedati riečju ili opisati 
perom ili snimiti kistom vas onaj nemir u onom strašnom 
prirodnom pojavu? Slika prenesena na kartu probljedjuje. 
A kako nebi, kad je karta niema, da ponavlja onu 
groznu huku, koja se širi obzorom, onu jeku elemenata, koja 
zagušuje svaki zvuk, onaj šum valova, koji tako rčkuć 
više vidiš nego čuješ, te naliči riki, viki i bekanju sve 
divlje zvjeradi, gdje na časove razabireš težko disanje i 
zagušeno jecanje. Nemožeš odoljeti misli, da nije tu sa- 
kupljena na demonski sastanak sva fukara, što ju vjetrovi 
imaju: i hirovit shemal zaljeva Persijskoga, koji zanosi 
prašinu, što je uzvitlao u pustari, i njegov zamjenik koss, 
i tifun Kinezkoga mora sa svom felom tornadosa 
zapadnih obala Srednje Amerike i Afrike; i harmatan 
Senegala i Senegambije s Mexikanskim Nortesom; i 
pamperos La Plate sa svom ljetnom i zimskom svojom 
sinfonijom, pam pero local i pampero generali 

turbonada, što no sve dolazi iz Anda, uz suestadas, 
koja dolazi s mora; i tehuantepecs Tehuantepske pre- 
vlake uz papagayos, tapayaguas i vandavales 
zapadne obale Srednje Amerike; pak collas otoka Leu- 
konie, koje Španjolci na Filipinah zovu tem pestadas, a 
Indijanci vaguios; pak garbin dalmatinski uz aqui- 
lon francezki i gallego španjolski; pak semoun i 
khamsim i thebad i bura, i sve slične hudobe zračne. 
Nebom bježe oblaci kć sotonske prikaze. Oblika nemaju 
nikakva. Prije nego ih ovakvih vidiš, postali su onakovi. 
Onaj žamor, koji je u visu, kao da dolazi iz dubine. Prelie- 
vanje talasa predočuje se kao uzkomešana voda u ogromnoj 
rieci, koju morska navala suzbija i vraća put izvora. More 
trepeće, glogoće. Daleku sliku toga prizora možeš samo 
naći u duši, u onom čustvu, koje te obuzme, kad neznaš uslied 
kojega jakoga utiska ili se treseš od zabune ili te je po- 
pala vrućica. | . 

Na pet sati vjetar skoči na oštro-lebić, što je bilo do- 
bro ; ali barometar pade na 736 milim., što je bilo zlo. Ono 
je prvo kazalo, da nam središte orkana ostaje sada u mai- 
stru; a ono drugo, da nam se je još približilo, da je od 
nas ne dalje od šestdeset ili osamdeset milja. Ako orkan, | 
kako su to znakovi dokazivali, putuje u istinu put gre- 
gala, ,Jared* je sada na onom pravcu, koji se može po- 
misliti, da od broda ide okomito na os i pada u središte; 
pak za to središte putujuć napried mora se od broda 
odsle udaljivati, barometar rasti. Ali vjetar je sada jači i 
brod pada, pak ga može napokon put središta i zanieti. 

Pak počne bljeskanje. Uz bljeskanje strašna grmljavina. 
Pak opeta kiša da poduši. Nebo potamnilo ko u puku 
ponoć. Nakon malo nečuje se ništa do neizvjestne huke, 
koja te gluši. Čovjek bi uzalud čovjeku na uši govorio. 
Jedva da bi ga čuo, a razumio nikako. Takova šuma, koji 
ti oduzima sluh, jedva da nadješ na zvoniku, kad zvonovi 

zvone. Ali koja razlika u zvuku! Onamo sve oblo ; ovamo 
sve podsječeno, muklo, zagušljivo. Valovom, koji nava- 
ljuju na brod, koji se koprcaju okolo, jedva da od pu- 
stoga dima razabireš vrhunce. 

Vojska je bila sva na kuverti. Kapetan, poručnik, božman, 
dva krmilara i ja na kasaru. Ostali na provi. Med provom 
i krmom, mimo ona dva konopa, prestala je bila svaka 
sveza. Svaki je prelaz, s jedne strane na drugu, bio po- 
gibeljan. Kapetan je bio uz jarbor od pala, pod vjetar, 
držao se objeručke za čvrsto vezani konop. Do njega po- 
ručnik. Božman i ja uz sartije. 

Na pet sati i po sljegne kapetan u komoru, da vidi 
barometar koji je bio dalje pao na 731 milim. Da je čovjek 
imao vremena a recimo i volje da računa, mogao je iz 
toga stanja barometra i iz sile vjetra izvesti sliedeće za- 
ključke. Prvo, da se je brod približio k središtu; drugo, 
da je to središte daleko od broda od četrdeset do pedeset 
milja; treće, da vjetar čini kojih sto pedeset ili dvie sto 
kilometara na uru a možda i više; četvrto, da taj vjetar 
tlači na svaki kvadratni metar silom od dvie sto kilograma; 
peto, da se brod još uzdrži, jer nije prekrcat; šesto, da 
ako vjetar nepromieni brzo, ,Jared“ je sjegurno upao u 
središte. A nješto od onih brojeva i nagadjanja bijaše valjda 
kapetanu prošlo preko pameti, jer kad se vrati na kuvertu, 
skoči brzo u sartije k božmanu i zaviče mu nješto dva, 
tri krat na uši. Ja bijah blizu, ali nečuh ništa. Božman se 
spusti na _kasar i izčezne u tmine. Govorim, u tmine, jer 
se sad nije više vidjalo ništa. Pak nakon malo, u sinjavini, 
koju je bljeskanje prosipalo, opazih ga blizu barke, sa 
po života u vodi. Hodio je na provu po onome konopu, 
koji je bio pod vjetar. Prodje njekoliko časova, i eto ga 
opeta nazad. Za njim, jedan po jedan, svi koji su još bili 
na provi. Pak božman sa druga dva, poklen se vezaše 
dobro svaki svojim konopom okolo pasa, zabiše tambuć 
sa njekoliko čavala, i postaviše se u sartije ko i svi 

drugi. Onda .razumjeh, što je ono kapetan bio rekao | 
božmanu. 

Pak smo čekali. Što? Sudbinu. Sad više nema na provi 
nikoga živa. Kaštio roni pod vodom. Na kuverti vaviek 
dvie stope vode. Tambuć od prove zabijen ; zabijen i onaj 
od krme. Vrieme je, da se večera, ali je fogun zatvoren, 
a vrata zabijena čavli. A na jarborih? Na jarborih trepeće 
sve, sve se uvija, sve šiba Je li što puklo, je li što od- 
letilo? U onoj tmini nevidi se ništa; ništa ni u samoj 
sinjavini bljeskanja, jer su oblaci nizki, tako nizki, da za- 
vijaju same jarbore, jer kiša lieva ko da se je nebo u 
more pretvorilo. Bljeska, sieva bez prestanka. Grmljavina 
se nečuje, jer ju duši škripanje broda, šum valova, zviždanje 
i trepetanje konoplja. Na jarborih se pojavljaju ognjene 
perjanice. Eno, reko bi bio čovjek, upalilo se i nebo i 
more. A kako se brod drma vrh onih valova, kako odo- 
lieva onim napadajem, kako ga jur niesu valovi podušili!! 

Moglo je biti šest sati, kad kapetan Baro zamaše 
rukom i ukaza prstom put sisaljke. Antun, koji bijaše 
blizu njega u sartijah, na petoj griželi, razumije, što 
hoće kapetan, pak se spusti do na kavobandu, a s ove 
na kasar i skoči skokom do jarbora od pala, da se brže 
pridrži, da ga more nebi zanielo. Pak se uhvati za onaj 
otegnuti konop. Do sisaljke nije bilo mnogo puta. Ali je 
trebalo saći na kuvertu, proći preko sve one vode, koja 
se suče s desne na lievu i s lieve na desnu, i koja za- 
nosi ono drvlje i one trieščice, što valovi odcjepljuju od 
purtela, koje su već sve razmrcvarene i raztrieskane. Tre- 
balo je da nenahrupi naglo koji živi val na barkariz; tre- 
balo je napokon biti pripravnu na sve. 

U sličnih okolnostih nema čovjek ni vremena ni volje 
da promišlja ni na ljudsku slabost ni na ljudsko vitežtvo, 
ali nije mogla izbjegnuti ona smiona drzovitost one šake 
ljudi, koja se bori s onako ubitačnim elementom i nije 
spravna, da se preda nego samoj smrti; ona uztrajnost u 

vršenju dužnosti; ona požrtvovnost pojedinih za dobro 
sviju, ona požrtvovnost sviju za dobro pojedinca. 

Kad Antun prosudi, da je najsgodniji čas, povjeri se 
konopu i uputi se. Drmajuć se s morem i natežuć se s ko- 
nopom, jer ga je more podizalo a ljuljanje broda zanosilo, 
dotetura napokon do jarbora od maistre, uz kojega su 
sisaljke. Pak hoće da mjeri. Još je bio prignut nad sisaljkom, 
kad nahrupi živi val. Brod se zatrese, kao da je o nješto 
lupnuo. Kuverta se napuni vodom. Antun se slegne, po- 
digne, slegne opeta, doklen ga nestane. 

Hoće li ,Jared* zdrav izpod one vode? Je li voda još 
Antuna zaniela? Brod se medju tim koprca. Novi valovi, 
ali srećom slabiji, lievaju se preko njega. Na jedan put 
ko da proviruje nješto živa uz barkariz na desnoj strani. 
To se sad vidi sad ne, kako bljeska jače ili slabije. Naj- 
prije noge, pak glava, pak opeta noge. Ono je Antun, koji 
se bori sa smrću. 

Kako zasievne, svak gleda onaj užasni prizor; ali tko 
da mu skoči u pomoć pri onakovoj sili? Tko da se usudi 
baciti se u naručje neizbježivoj smrti? A ipak, svaki je 
čas odlučan. Uzalud se Ilija spušta niz grižele na kavo- 
bandu. boreć se sam sobom, kako bi drugu pomogao. U 
taj čas strašan val navaljuje opeta na brod. Podušuje ga, 
kad je jedva bio počeo slobodno disati. Antuna, sad ni 
živa ni mrtva, nanese put kasara izpod samih nogu bož- 
mana. Da je u onaj čas prestalo sievanje kao što nije, da 
nije božman bio vezan kao što jest, i da se nije hitro 
bacio iz sartija na kasar, zauhvatio Antuna jednom rukom 
okolo pasa, a drugom ga obavio konopom, hćaše more 
zanieti oba, da im nebi ostalo ni strva ni java. Antun je 
već bio počeo kupiti dušu, kad ga božman pritegne u sar- 
tije i priveže, glavom na niže, a nogama na više. Šior 
Ivo je bio tu blizu, ali se nemakne. Njega su mučile krup- 
nije misli. Brod jedva da plije. More ga guši. Vjetar ga 
tamani. Iz jarbora padaju cjepotine. Udarci se nečuju, ali 

se razabire, kako cjepotine jure daleko u more u tmine. 
Koji vjetar puše, nezna se. Odklen bio, jedva da dopušta 
izprekidano disanje. 

Iza toga nasta kratka stanka, preko koje se kapetan 
spusti na kasar, valjđa đa pogleda na busolu. Pak vidim, 
kako je nješto zinuo i zaokrenuo timunom. Zine nještn i 
božman, koji mi je bio blizu, koji me je valjda nješto 
pitao, ali“ kojega niesam čuo, pak skoči na kasar i oni 
odnese kapetanu timun iz ruku, pokazavši mu prstom sar- 
tije. Ja jedva da sam ovo vidio kao u snu, kad se nad 
vjetar nješto zabjeluca u velikoj visini, kao ogromno 
brdo vode. . 

Što se je u četvrt sata dogodilo, neznam. Znam samo, 
da sam bio pod vodom, da moram zahvaliti žilavosti 
svojih mišica, ako sam se pridržao, da me nezanese. Kad 
se razabrah, tmina. Pak zasievne. Čudna i strašna li Pri- 
zora! Nestalo krmilara. Nestalo s kasara dušnika i tam- 
buća. Tuga raztrieskana. Zadnje se cjepotine njišu i vjetar 
ih raznaša. Nestalo foguna. Barci više ni traga! 

A što je od vojske? 

Dalo mi se pogledati vrh sebe, a tamo u sartijah ka- 
petan i božman. Božman pridržaje glavu Antunovu, koji 
je valjda izdahnuo, jer poslije nego se je njekoliko časova 
topio, stao je vezan glavom strmo, što je božman mislio. 
da će mu najbolje pomoći, da izbaci vodu, i što kapetan 
nije mogao od prve zapriečiti, jer nije božman opazio nje- 
govo mahanje. A od ostalih? Ostali zdravi svi. mimo jed- 
noga krmilara, kojega odnese val i mimo maloga od fo- 
guna, kojemu je majka takodjer u onaj čas zakukala. Jadan 
djetić pade niz sartije od straha i slabine, a more ga proguta ! 

Evo što se bilo dogodilo. 

Kapetan bijaše vidio u onoj sinjavini, da se ,Jaredu“ 
približuje ogroman talas, pak hćaše brodu pomoći zaokrećuć 
timunom, da ga nebi po sriedi zauhvatio. Božman bijaše 
takodjer opazio pogibelj, i vidio da kapetan nije vezan; a 

ipak da je na kasaru; pak, poklen mi preporuči, da pri- 
držim Antuna — a to je bilo ono, što ja niesam bio čuo 
— spusti se, da prisili kapetana, neka se spasi u sartije. 
Talas nadodje, zalije možda tisući dio svoje vode na brod, 
kad već božman i kapetan bijahu opeta skočili u sartije. 
Ja sam za ovo saznao tek u jutro, i rekoše mi još, da se 
»Jared“ nebi izpod onoga vala bio nikad više podigao, 
da nije kapetan brzim okretom timuna odstranio smrto- 
nosan udarac, i učinio tako rekuć, da se sama pjena na 
brod razlije. 

Zaludu bih ja tražio da opišem, što sam vidjao očima, 
kad je sievalo, i što sam ćutio dušom i srcem, kad bi 
sievanje prestalo. Kamo jedrimo? Kamo zanosi vjetar? A 
koji vjetar puše? To je sve bila tajna, od toga se svega 
nije razumievalo ništa. Valovi su se dizali ko brežuljci, 
kć piramide. Stotinu sam puta pomislio, da nas eto rivaju 
u ponore. A najneugodnije bi dirali dušu oni trenovi, kad 
bi se brod našao med dva talasa, visoka do šestdeset 
stopa, a iza njih nizki oblaci, koji kao da iztiču i zapa- 
daju iza brežuljaka. 

Pak prestane sievanje. Svuda grozna, crna tmina, a u 
tmini žamor, huka, rika. Nevidiš nikoga, nevidiš ništa. Za 
ostale neznaš, jesu li živi i gdje su. Neznaš, odolieva li 
još brod ili već tone! To je sve trajalo jedan sat i više. 

Kad smo već mislili, da nema odkupa, kad je već i 
sama nada u spasenje bila počela linjati, eto se na- 
pokon može razlikovati psijukanje vjetra od šuma valova! 
Po sata iza toga razumjeh, da je kapetan izmienio dvie 
tri rieči s božmanom! Pak kao da sam čuo, da se njetko 
iz sartija spustio na kasar i nakon malo povratio! Niesam 
se bio prevario, jer izpod samoga mene, a iz kasara 
božman dovikne: 

— Dobro, zdravo! 

Te je rieči božman bio upravio kapetanu, koji ga bijaše 
poslao, da vidi, je li brod pustio vodu. Opazih, da je 

to bio prvi put, što božman. u govoru sa kapetanom, 
izpusti rieč šior. 

»Jared“ dakle bijaše odolio. 

Vjetar i ako bijaše nješto popustio, ipak je još bjesnio 
svedjer, još su valovi na brod naskakivali, pak se za to 
božman opeta i popne na kavobandu, da se drži za gri- 
žele, a medju tim bijaše zaludu pogledao put busole, kad 
busole već nije bilo. | 

Tek u dva sata poslije ponoći uzmogne vojska odstra- 
niti cjepotine, koje su priečile ulaz u komoru, jer val bi- 
jaše uprav uvalio toliko tambuć koliko dušnik, što je bila 
i sreća, jer da tako nije, da ih je bio zanio, Bog zna ko- 
liko bi se više vode bilo zalilo kroz ona dva otvora. Na 
busoli, koja je bila u komori, u pričuvi, razabere kapetan, 
da sad puše sa maistra. 

— Samo da nezapuše opeta, prožvaka poručnik, koji 
jedva da je bio duhat. 

— Neće, odvrati kapetan, ako nas samo nezateče drugi 
ciklon, što mislim, da neće, jer se to dogadja jako riedko. 
A mi smo sada medju tim prošli svaku pogibelj. Orkan 
nas je već mimoišao. On nam ostaje u grego ili gregole- 
vantu. Barometar je poskočio. Stoji na 753 milim.; po čem 
sudim, da mu je središte od nas udaljeno kojih dvie sto 
ili dvie sto petdeset milja. A Bog zna sam, koji je vjetar 
puhao, odkad nam onaj val razčisti kuvertu i razbije bu- 
solu. Dva su puta. Ili smo. ostali bili na lievom polukrugu, 
a tada je vjetar morao skakati od oštra na lebić, i preko 
punenta na maistro; ili nas je sila vjetra bila zaniela u 
grego samoga središta, pak u onaj drugi polukrug, a tada 
je vjetar morao skakati od oštra na šiloko, na levanat, 
na grego, pak preko trmuntane na maistro. Ali ovo po- 
tonje nemislim, jer težko da nebismo bili upali u središte, 
a niesmo svakako od njega bili daleko. Nego sirota kr- 

milat i jadan mali :.... < 
Ovdje kapetan prestane, a Ilija otare jednu debelu suzu. | 


> 

Kad se razdani, evo kako je ,Jared“ izgledao. Glede 
vojske. Dva čovjeka manje, Antun u krevetu, da je jedva 
disao; u krevetu i poručnik, a ostali svi umorni, sancni, 
iznemogli. Glede kuverte. Od tuge, na tisuću komada raz- 
nesene u more, još se je držala samo po koja cjepotina. 
Dušnika, obiju tambuća i foguna nestalo. Od barke i od 
guca više ni znaka. Kaštio razcjepkan takodjer. Taljamar 
otišao bez traga. Popustile sve purtele; slomljeno petnaest 
oštila, ostali ili razpucali svi, ili ciknuli; samo gdjegdje 
traga baštingaju; dare razklimane, s kasara nestalo obora, 
nestalo obora i oko jarbora od prove i oko jarbora od krme. 

Glede jarbora. Odletila oba jarbureta, a s njima oba 
papafiga i oba kontra. Baštun slomljen. Jedro od rande 
izpuhnuto izpod veza. Kontrarandi više ni biljega. Dobar 
dio leteće manovre izprekinut, a pojedini kraji konoplja 
razčešljani, razkošmuljani. Odletile obje donje gabije. Gornji 
paroket, prem vezan, odletio takodjer, pak sve tako napried, 
da je čovjeku isto toliko nemoguće sve nabrojiti, kako je 
to sve vojski bilo nemoguće urediti. 


aaa) 


Petnaest dana redom radilo se živo na ,Jaredu“, da se 
barem štogod uredi. Vojska se oporavi brzo, i već drugi 
dan Antun ostavi krevet, a poručnik izbu. Premda mornar 
zaboravi brzo svoje patnje, slučaj je ipak bio takov, da 
se je o njem često na brodu kasnije govorilo. A kako i 
nebi, kad eto more bijaše progutalo dva druga a brod 
uprav osakatilo. One se praznine niesu mogle nikako po- 
puniti, pak su za to bol svakim časom i dražile. Orkan, 
*o je bio predmet, o kojem se je, može se reći, razpravljalo 
svaki dan. Kapetan Baro bijaše oprostio poručniku i za- 
novieti i neumjestne primjetbe, ali ih nije mogao zabora- 
viti; što je i bilo uzrokom, da nije prošlo dana, u kojem 
Šior Ivo nije čuo štogod nova o orkanih, premda bi bio 
volio, da se govori ma bilo o čem, samo da se to zabo- 

ravi. Njega je i onako strašno ubijala ogromna šteta, koju 
»Jared“ bijaše pretrpio, a s ,Jaredom“ ujedno i nje- 
gova glavnica. 

Onako osakaćen, ,Jared“ je jedrio sporo, pak smo za 
to i stali mnogo na putu do Gibraltara. U Gibraltaru na- 
pravismo kuvertu i nađomjestismo jedrilje. Pak »Jared* 
zaplovi put Trsta, zdrav kć jabuka, liep ko djevojčica, da 
se poslužim jednom Ilijinom rečenicom. 

Bila su dva mjeseca i pć, da smo bili ostavili Newyork, 
kad nam eto napokon Trsta na vidiku. 

Zaljevom Tršćanskim prosula se bila tišina ko u ljetni 
koji dan, pak se je za to ,Jared“* i libio po zaljevu 
sve do zahoda sunca. Uzaludno svako bracijavanje, uza- 
ludne sve kletve mornara, koji su jedva čekali da stupe 
nogom na kraj. U samo smrknuće pojavi se nješto Jahora 
sa trmuntane. Jedra jedva da su nosila. Medju tim je vojska 
pripravljala sidra. 

— Ovo će ti bura, reče dispensir. 

— Ako Bog da, reče Ilija; samo da se vežemo. A dao 
bih pletu, da mi je noćas mirno opočinuti, jer odkad 
ostavismo Newyork, hiljadu mi je puta jestivo prisjelo, 
pak jedva čekam, da liečim želudac. Ja mnim, da su mi 
već prognjila crieva od puste slanine, a neka, da je zdrava. 

— To ti se tako čini. 

— Ostavi govor, molim te, jer da bismo još samih pet- 
naest dana stali po moru, bi nas crvi počeli točiti, da nebi 
od nas ni jedan živ glave ponio. A zna i Bog i sviet, da 
je tako, jer se u Newyorku nije mesa kupovalo. Nego što 
bilo bilo, Bog oprostio i tebi i onima u komori, samo da 
smo noćas vezani. 

Sad zapuše malo jače. ,Jaredu“ se napuhnu jedra i 
nakon po sata eto nas na pristaništu. go 

— Orca! zaviče kapetan. 

— Orca, odvrati krmilar. 

Pak malo iza toga: 


— Fondo! 

— Fondo. 

Bilo je deset sati na večer kad vojska douredi brod i 
legne spavati. 

Četiri dana poslije vojska se razidje sva, kako reče Ilija, 
njetko put levanta, a njetko put punenta. 

Božman se ukrca na jedan bark, koji se je spravljao, 
da odputuje. put južne Amerike; dispensir i Antun na njeki 
“Ć drugi, koji je već bio pripravan, da zajedri put Setha ; 
Ilija se vrati kući, da potroši, kako mi reče sam, ono 
mala para, što bijaše prištedio. Na ,Jaređu“ neosta nitko 
mimo kapetana, poručnika i kamarota. , 

Mislim, da vršim pripoviedalačku dužnost, ako donesem 
ovdje na kraju izvadak računa, koji kapetan Baro posla 
družtvu na Pelješac o izvanrednih troškovih u Gibraltaru 
uslied kvara nanesena ,Jaredu“ od orkana i o onih redo- 
Vitih iz Newyorka do Trsta. 


a) Troškovi sa popravak ,Jareda“ u Gibraltaru: 


Baštun od floka . . 4. fOY. 51'75 
2 jarbureta . 2... 98'— 
2 penuna od papafiga. . . u 60'15 
2 penuna od kontra... “g 42 — 
Taljamar i popravak protuašte sd | DINE s» 18025 
Fcgun pama a A o & o 10'— 
GUC sla mb o A Hoka dA o gw o#i4 » 100'— 
BAKA! e da. oo Hod oda obid JR S » 250 — 
TURA aa dod oo. oi E ie la i. bo = 
Baštingaj . . 4 Ao 112/50 
Popravak kaštila —. 1. 195 — 
2 (jedra od) papafiga . . . o i8010 
2 (jedra od) kontra. . . 1.4.4... 8425 
Randa. 2 s god od 0 a A &o d » 158:35 


Svega for. 2.190'35 
Carić. Slike II. 22 

Prenos for. 2.190'35 


Kontroranda_. . a 5030 
o a A E E : 61:20 
2 donje gabije . . 1... a 250'— 
Gornji paroket . . 1. 125 — 
Konoplje razne vrsti . . . a » 5176 — 


“ Popravak štila, tambuća, siuetela i adi šte » 95850 
Sbroj for. 4.211'35 


6) Redoviti troškovi iz WVewyorka do Trsta: 
Troškovi i razne lučke pristojbe u Newyorku for.  2.628'65 
Plaće i razne potrošarine u Trstu... u 3.745'85 


Ukupno for. 10.585'85 
NavO iz  Newyorka do Trsta for. 10.694'15 


Ostalo čistih for. 108:'30 


Ovaj račun, mislim, da je poručnika mučio i onda, kada 
je spavao. 


Tumač njekojih rieči i imena. 


A bon vento. Vjetrom povoljnim. 

Aguanta! Zapovied: drž, držte! 

Aliešta! Zapovied: da ste pri- 
pravni! 

Ampola. Bočica na dva boka uz 
mali grlić po sriedi, kroz koji 
se toči pržina iz jedne. strane 
u drugu. Služi, da se mjeri 
vrieme, kad se pušta u more 
barketa. 

Ankora. Veliko sidro. Kotva. 

Argan. 
okomito, i može se vrtiti po- 
moću ruceja i poluga. Služi 
da se olakoti trud, kad treba 
potezati štogodj, što zahtieva 
mnogo sile. 

sAriva. Na dvor, vanka, gori! 


Baja. Oveći kabao, poveće vedro. | 


Bark. Brod, koji je na tri jarbora 
i ima križe (penune) na dva 
jarbora od prove. 

Barkariz. Mjesto na partigeti, gdje 
je postavljena škala, koja vodi 
na brod. 

Barketa. Sprava, s kojom se mjere 
milje, koje brod prevali. 

Baroza. Uže, kojim se veže kraj 
jedra, kada se hvataju trcaroli. 

Baštingaj. Najgornji dio mrtve 
strane broda. 

Bastun od floka. Penun, koji je na- 
stavak bumpreša, i koji služi, da 
se može razastrieti flok (jedro). 

Bite. Debeli i jaki komadi drva, 
koji izlaze iz palube (obično 
dva na provi, a dva na krmi) 
i za koje se vežu gumine, Jan- 
cane i verige. 

Bona parola. Dobra rieč, dobro. 


ljezni valjak, koji stoji , 


Božman. Čovjek, koji na brodu 
upravlja vojskom. On je najsta- 
riji odma iza kapetana i po- 
ručnika. Mornari ga zovu još: 

i bože ili talijanski: snosiromo. 

Brac, u višebroju: &raci. Ko- 

|“ noplje, kojim su vezani penuni 

| ona krajih, da se mogu isti braci- 
javati, t. j. potezati lievo i desno, 
kako to zahtieva vjetar. 
iBraija! Zapovied: da ste 
spravni na brace! 

Braga. Kratko i debelo uže, ko- 
| jemu su kraji spojeni ; služi, da 
| se obuhvati ono, što se hoće 
| o dignuti. Ako je braga malena 
' iučinjena od novih svilaca, tada 
; se zove: žbir. 
| Brigantin. Vrst broda na dva jar- 
| bora, bez kofa. 
| Brik. Brod na dva jarbora, koji 
| ima kofe. 

Briza. Ćuh. Mornari zovu brizom 
| 1 vjetar alizej. 

Buceo. Kolotur. 
| Buyjol. Mali kablić za vodu, na 
| lik gročića. 

: Bukaporta. Otvor posred broda. 

Tih otvora ima više i dobivaju 

| ime od mjesta, koje zauzimlju. . 

| 





| 


1 


Tako: bukaporta od prove, bu- 
kaporta od krme. 
| Bum. Drveni balvan na jarboru 
od pala. 
. Bumpreš. Debeli balvan položen na 
| provu, nagnut i na živo pričvr- 
šćen koritu broda. Na bumpreš . 
| dolazi baštun od floka, koji je 
ujedno i baštun od kontrafloka. 
; oBaštun i bumpreš sačinjavaju 

kosi jarbor, ili kako sam nje- 


gdje vidio pisano: koso jedrilo. 


Bunje. Konoplje, koje služi, da se 


donje strane jedra mogu poteg- 
nuti k penunu istoga jedra. 

Burina. Konop, kojim se otegne 
koje jedro nad vjetar. 

Burnica. Ptica morska, koja se za 
oluje odaleči od kraja kadkada 
i koju stotinu milja. 

Cima, Čelo, uže ili konop u obće; 
takodjer kraj kojega konopa ili 
čela. Kraj u obće. 

. Crna manovra ili oprema. Stalno 
i katramovano konoplje, kao: 
sartije, straji itd. 

Dara. Penuni, jarbori, jarbureti 
ili drugo drvlje, koje je na pa- 
lubi u pričuvi, ako bi što na 
jarborih došlo na manje. 

Dispensir. Kuhar, kojemu je po- 
vjerena kliet na brodu. 

Duća, Uvoj užeta; dućati uže 
sakupiti ili sakupljati na uvoje 
uže u ruke ili na kuvertu. 

Dušpir. Otvor. 

Elika. Vrtak. Parobrod na eliku, 
na vrtak. 

Efemeride. Nautički koledar, koji 
sadržaje sve astronomične po- 
datke, koje treba pomorac kod 
svojih računa, da opredieli točku, 
u kojoj se nalazi. 

Fate, fate štor. Ovom se rečenicom 
služe vaviek mornari, kad do- 
biju koju zapovied. Znači: hoću, 
gospodine; već je učinjeno! 

Fero. Fenjer. Svaki brod ima dva 
ferala, zeleni na desno a cr- 
veni na lievo. 

Flok. Trokutno jedro medj baštu- 
nom od floka i jarborom od 
prove. 

Fogun. Daščara posred kuverte, 
koja služi kao kuhinja. 

Fonao! Zapovied: sidro u more! 

Gabija. Četverokutno jedro vezano 
za penun od gabije. 

Gamela. Velika široka lamnata 
zdjela. : 

Gavun. Onaj razdio broda, koji je 
na provi izpod stana mornara. 


2 

Gavun je skladište za drvlje, 
ugljen i za jedan dio vode. 
Gija, Uže, potegnuto kroz koji bu- 
ceo, te služi, da se što digne 
na jarbor ili sa jarbora spusti 

na kuvertu. 

Grimm, točno : gžn ; engl. rieč. Vrst 
žestoka pića; borovnjača. 

Gindac. Odeblje uže, kojim se diže 
ili snizuje koji penun. 

Grego, — ala. Sjevero-iztok ; sjeve- 
ro-iztočnjak, 

Grego kvarta na levanat. Sjevero- 
iztok kvarta na iztok. Vidi: . 
Šilok kvarta i p6 na levanat. 

Gregolevanat. Vjetar sa iztoka-sje- 

| | vero-iztoka. 

| Grego-trmuntana. Sjever-sjeveroiz- 

| tok;sjever-sjeveroiztočnjak. Onaj 

dio obzora ili onaj vjetar, koji 

: ostaje izmedju gregala i trmun- 

. otane, to jest: izmedju sjevero- 

: iztoka i sjevera. 

| Gripja, čitaj: griplja. Plijuće drvo 

| vezano podugačkim užetom za 

sidro, koje je u moru. 
Grižele. Priečnice (skalini) od tan- 
ka užeta, koje su potegnute od 

' sartije do sartije i po kojih se 

| mornari penju na jarbore. 

| Grue. Željezni balvani, koji boče 

izvan broda i na kojih visi guc. 
| Guarda de sotto. Čuvaj se, čuvaj 
izpod. 
Guc. Vrst barke, čuna, kaića. 

| Guća. Suknenjača: vuneni zobu- 

o, nac, kratka vunena košulja. 

; Zmbrik ili forex. Željezna posuda 

| za vodu. 

| Zmbroji. Užeta, kojimi se dolje s 











palube mogu donjekle smotati 

jedra, kad su otvorena. 
Imbroja! Zapovied: potegnite 

imbroje! 
Imbroja matstru! Zapovied: po- 

tegnute 

maistre ! 
Zmčbuj. Ustrižki starih jedara. 
Zncerada. Kabanica od povoštena 

platna, koja nepropušta vode. 
Znfvaterra. Na kopnu, po kopnu. 
fša! Zapovied: diži! 


imbroje jarbora_ od 


Jaketa. Haljetak, kratak kaput. 

Tarbor ili jedrilo. Svaki jarbor ili 
jedrilo sastoji od tri komada, 
to jest od: stupa ili kolone, 
jarbora i jarbureta. Tako je 
jarbor od prove sastavljen: od 
kolone od trinketa, od jarbora 
od paroketa i od jarbureta od 
prove; a jarbor od maistre sa- 
stoji: od kolone od maistre, od 
jarbora od gabije i od jarbureta 
od maistre. 

Jarbor od pala. Vidi: Pal. 

Jarburet. Gornji dio Sje Drupnoga 
jarbora. 

TFusšiti se. Jariti se. Mornari go- 
vore: vjetar se juši, jača. Vjetar 
se je razjušio, pojačao je. 

Kaca! Zapovied: otegnite, po- 
tegnite dobro! 

Kalorna. Jak paranak, koji služi 
za dizanje velikih tereta. 

Kamarot. Sobar , 
brodu. 

Kampić, Vrst drva, iz kojega se 
vadi crljena boja; krvovina. 
Kasar. Podignuti dio palube po 
krmi od jarbora od maistre. 
Kaštio. Podignuti dio palube na 

provi. 

Kavija. Kavije su valjasti komadi 
od jaka drva. Na brodu ih ima 
množina. Usadjuju se u tako- 
zvanu kavijeru, takodjer od jako 
tvrda drva. Kavijera se proteže 
iz nutra _ mrtve strane broda, 
dvie ili tri stope vrh palube, 


sve okolo na okolo. Za kavije | 


se veziva razno konoplje ili 
stalno ili privremeno. 

Kofa. Drvena sprava na jarbo- 
rima od maistre i od trinketa, 
gdje se spaja kolona sajarborom. 

Kontroranda. Gornje jedro na jar- 
boru od pala. 

Kontra. Najgornja četverokutna 
jedra. Kontra su dva. Kontra 
od prove i kontra od maistre. 


Koter. Brodić na jedan jarbor ili 


na dva. 
Križi v. fenuni. 
Krma. Otražnji dio broda. 


sobničar_na | 

Krožeta. Drvena sprava, gdje se 
spaja jarbor sa jarburetom. 
Kvarter. Engl. mjera. Bačva nosi 
jedan kvarter i sedam osmina. 
Kurkuma. Novo konoplje. koje je 

ješ smotano, zavijeno. 

Kuverta. Paluba. 

Lebić. Jugo-zapad; vjetar sa jugo- 
zapada. 

Leši! Zapovied: spravni! 

Leteća ili bre/a manovra. Konoplje, 
koje nije stalno privezano na 
oba kraja, te služi za razne ma- 
novre penuna, odnosno jedara. 

| Levanat. Iztok. iztočnjak. 

: Zion. Engl. Kicoš, gizdelin. 

Loch. Stroj, koji sam mjerš milje, 
koje brod preplovi. 

Lodka. Vrst ruskih ladja u Azovu, 
koje donjekle naliče našim tra- 
bakulom (omanji brodovi sa 

dva prosta jarbora, koji plove 
po Jedreni i duž obala). 

Maitna!Zapovied: puštaj dolje! 

Matstra. Jedro na jarboru od 
maistre. 

Maistral. Vjetar sa sjevero-zapada. 

Manćina. Željezna sprava na lučkoj 
obali za dizanje velikih tereta. 

Manikele. Mali otvori na krajih 
palube. 

Manovra ili manevra. Znači sve 
konoplje skupa, koje je na jar- 
borih. Naznačuje takodjer koju- 
mudragu evoluciju (kreta- 
nje), koja se učini ili s brodom 
ili sa jedri. 

Mantić. Ona dva stalna i katra- 

: —movana konopa, koji privezani 
s jedne strane za kraj penuna, a 
s druge za inkapelaj, drže penun 
horizontalno, zovu se mantići. 

Medusiti se. Oblačiti se. 

Mola! Zapovied: pusti! 

| Mrčina. Prostosukno, nebojadisano. 

' Mrlin. Tanko uže. 

Mrtva strana. Onaj dio broda, što 

| je poviše palube. Govori se, da 
je mrtva, jer nije bitna sasto- 

Jina korita broda. 

Mulineo, — la. Sprava. kojom se 
dižu sidra. 

Mura. Konoplje, koje služi, da se 
otegne donji dio jedra, koji je 


nad vjetar. 


Vava. Vrst broda, koji ima križe 


na sva tri jarbora. 
Vavo, — ula. 
brod dobije za prevoz tereta iz 
jedne luke u drugu. 
Vevera. Oluja praćena od bljeska- 


nja i od grmljavine, ali koja 


traje malo. 

Orca! Zapovied: neka se prova 
okrene više na vjetar! Dobi- 
vati na orcu znači: dobivati 
na vjetar! Hoditi na orcu 
znači: približati provu k vjetru. 

Oštre. Jug, južnjak. 

Oštro kvarta na šilok. Zapovied: 
da se prova broda okrene 
onim smjerom, koji je od oštra 
(podneva, juga) udaljen za kvar- 


tu put šiloka (jugo-iztoka). Vi- | 


di: Šilok. 

Zajet. Pletenina od svilaca, kojom 
se mjestimice obaviju debeli 
konopi kao gumina, grlin, da 
ih se sačuva od kvara. 

Pal ili jarbor od pala. Jarbor na 
krmi, koji nema križa. 

Papafig. Četvorokutno jedro na 
istoimenom penunu. Papafiga su 
dva: onaj od _prove i onaj od 


maistre. Papafigi stoje odma 
izpod kontra. 
Faralela.  Sporednica; pomagalo : 


Pri mjerenju na hidrografičnoj 
karti, 

Paranak. Dva bucela ili kolotura, 
kroz koje je potegnut konop, 
da se što lašnje diže. 

Partigeta ili partigete. Daska ili 
daske, koje su pričvršćene na 
stile, te prave obor okolo na- 
okolo sve kuverte. 

Paroket. Četverokutno jedro ve- 
Zano za penun od paroketa, 
Faron. Naslov, koji se na dalma- 
tinskih otocih daje onim, koji 
zapoviedaju trabakul ili bra- 

Ceru. 

Fataraci, Odeblji katramovani ko- 

nopi, koji od jarbora od paro- 


Brodarina; ono što ; 





keta ili gabije idu do na ku- 
vertu, te ga drže. 

Pataracini. Katramovani konopi, 
nješto tanji od pataraca, koji 

| drže jarburete. 

Penuni ili žriže. Dugi balvani za 
koje su vezana jedra. 

Pešnje, — šanja. Ustne. 

Pilot ili zZedot. Onaj, koji vodi 
brod u luku, koja mu je poznata. 

Pleta. Cvancika trideset tri 

| novčića. 

Pod kapu. Govori se, da je brod 
pod kapom, kad su mu penuni 
tako bracijani; da ga na pri- 
mjer jedra od prove nose na- 
pried, a jedra od krme nazad. 

Poja! Zapovied: neka prova ide 
pod vjetar! Hoditi na poju 
znači hoditi: provom pod vje- 
tar, to jest obrnuti krmu više 
prama vjetru. 

| Popečak. Podugački komad željeza, 

: kojim se potiče vatra i pomiče 

| Žerava. 

| Protuašta. Na samih krajih ko- 

| lumbe dižu se dva debela bal- 

| vana sve do palube i zovu se 
ašte; jedna: ašta od prove, a: 
druga: ašta od krme. Protuašta 
se naslanja na aštu i brani ju 
od namjerna kvara. 

Prova. Sprednji dio broda. 

Provislo; čitaj: provrslo. Povraz, 
vrieslo. 

| Pulena, Kip na provi, izpod bum- 

preša. 

Punenat. Zapad, zapadnjak. 








Purtele. Otvori ili okna brodu sa 
strane, koji se daju otvoriti i za- 
tvoriti. 
| Quz non sap a Deu pregar, che 
| vaga zer la mar, Tko nezna mo- 

liti Boga, neka ide na more. 

Rafika. Udar vjetra. Kad vjetar 

puše naglo, te sad puše sad ne, 
to govore na brodu, da do- 
lazinarafike. 

Ranać. Krevet mornara. 

Randa. Donje jedro na jarboru od 

pala. Randa, kad je otvorena, 
stoji razastrta na dva penuna, 


gornji se zove: pik od rande, a 
donji: čum. 

Nendi la suardia a chz tocca la dta- 
na. Neka preuzme stražu, koga 


je diana na red. (Vidi str. 90.). ' 


Rica. Konoplje, koje služi, da se 


za kuvertu pričvrsti dara ili 


bilo što drugo. 

Rilrtev, Talijanska rieč: rz/zevo. Kad 
se gleda na busoli, u kojem 
smjeru ostaje koji predjel ili 


koji predmet, to se na brodu 


govori. da se diže riliev onoga 
predjela ili onoga predmeta. 
Ruccj. Držalo. 
Saketa. Vidi: Zranela ili frnela. 
Salamar. Gorka sol. 
Salvaomini. Točno talij.: sa/va 
xomini. Spasoplav, ambulja (vre- 

desno, spajaju kaštio sa talja- 
marom, izpod svake daske za- 
bijeno je njekoliko priečnica, 
Sve skupa zove se: srpa. Srpa 
je zahod mornara. 

Stilr. Komadi drvlja, koji su na- 
stavak rebara broda, i na kojih 
su pribijene daske partigete, te 
sačinjavaju sve okolo na okolo 
palube takozvanu :mrtvu stranu. 

Stirić. Otvor na provi, kamo se 
spremaju jedra, konoplje i gdje 
stoji kadena. 

Stiva. Šupljina broda. 

Stop. Englezka rieč, koja se rabi 
i na naših brodovih, a znači: 
stani. dosta, zabilježi! 


o Strajt. Jako i katramovano konop- 


lje, koje drži jarbore sa strane 
od prove. 


ća) nabijena plutom i zavijena 
Ć Stupa. Kučine, sgriba. Stupa je 


na kolobar. 
Santina. Najniži dio stive, gdje. razčešljani svilac. 


ostaje voda, koju brod pušta. , Sv. Barbara. Razdio na krmi iz- 


Sartije. Čvrsto. debelo i katramo- 
vano konoplje, koje drži kolone 
jarbora sa obiju strana. 

Sartijole. Konoplje, koje od kofe 


ide do na jarbor, i na kojem su ' 
takodjer potegnute grižele, da se 


mornari mogu lakše penjati. 
Sestant. Stroj na odsjev, kojim po- 

morci mjere kutove medj zviez- 

dami i obzorjem ili samo medj 


jednom zviezdom i drugom, da ' 
mogu tako proračunati širinu i , 


duljinu mjesta, u kojem se nalaze. 


Sika. Lit ili hrid u moru, blizu | 


ili daleko od obale. 
Sluk. Gurla, podstriešnica. 
Sonda. Zove 


se tako ono more, 


pod komore. Na ratnih brodo- 
vih: skladište za prah i olovo. 
Štlok. Jugo-iztok, jugo-iztočnjak. 


* Štlok kvarta i p6 na levanat. Vje- 


trovi se diele na moru na po- 
luvjetrove, na kvarte ili rombe i 
na kvartine. Čitavo obzorje broji 
trideset i dvie kvarte. Kvarta 
se dieli na četiri kvartina. Od 
oštra do levanta, na primjer, 
ima osam kvarata; od šiloka do 
levanta. četiri. — Zapovied: 
šilok kvarta i po na levanat 
znači dakle, da se prova okrene 
onim smjerom, koji je od ši- 
loka udaljen za kvartu i po 
put levanta. 


koje je na onoj podmorskoj vi- : Štota. Konoplje, koje drži otezanu 

sočini, koja okružuje Englezku, donju stranu jedra. 

najskoli s juga. Dolazi valjda . Škuna i šbuner. Vrst broda na dva 

iz englezke rieči saund = škan- jarbora. 

dalj, olovnica. . Šbiraj ili dušnik. Otvor, kroz koji 
Sovura ili savurna. Kamenje, pr- ulazi svjetlo u stan, koji je pod 

žina ili piesak, štono se stavlja: — kuvertom. 

na dno stive, kada je brod pra- | Škver. Dilje; gradilište brodova. 

zan, da se nebi prevrnuo. Zaljamar. Nastavak prove do iz- 
Speranca. Veliko sidro u pričuvi. pod bumpreša. Na taljamar se 
Srpa. Dvie daske postavljene na | postavlja pulena. Riedko da no- 

oštrac, jedna lievo a druga|  viji brodovi imaju taljamar. 

Tambuć. Otvor na kuverti ili ka- | —hunu od trinketa. Najniže i naj- 


saru, koji vodi u stan pod provu 
ili pod krmu. 

Terazija. Vaga, tezulja. 

Timun. Krmilo. 

Torna. Obrni. 


Trajina. Uzica od svilacaili drveta. 


Tranela ili trnela. Pletenina od 
svilaca ili katramovane dretve 
(komand) na pet, sedam, devet 
ili više žica, zove se trnela. 
Kad trnela služi, da se zatvoreno 
jedro veže za penun, tada se 
zove: saketa. 

Trevi. Penuni od maistre i od 
trinketa. 

Trcaroli. Tanke uzice na jedrih, 
s kojimi se može umanjivati po- 
vršina jedra. 


veće jedro jarbora od prove. 

Zrinketina. Najdonje trokutno je- 
dro na provi. 

Trvca. Sprava, koja drži penun 
priljubljen za jarbor. 

Tuga. Soba ili stan na kuverti. 

Unca. Unča. 

Varija. Kraj. Varija penuna = 
kraj penuna. 

Vekil. Turska rieč: posrednik 
kod ženitbe. i 

Vermouth. Vrst pića. 

Viral Zapovijed: kreći, obrći! 
Vira na argan znači: obrći 
argan! Vira vinćili vira 
na vinć znači: obrći vinć! 

Volta! Zapovied: veži! 


Zaluštiti. Zaguliti, ogrebsti. 
Zrmuntana. Sjever, sjevernjak. Žardinet. Otbor. 


Trinket. Četverokutno jedro na pe- | 

